
Daca ar fi pe Yelp, menopauza ar avea o 
singura stea. Recenziile pe care le-ar primi ar 
suna cam asa: 


Acest loc are dereglari de temperatura. 
Căldură sufocantă urmată de frisoane 
îngrozitoare. Sfidează legile 
termodinamicii. Nu aș recomanda-o. 


Îngrozitor, îngrozitor, îngrozitor! 
Sângerarea era programată, dar a fost 
amânată fără instiintare prealabilă, asa 
că a venit cu trei săptămâni mai târziu 
decât era prevăzut, în timp ce eram 
într-un taxi și am pătat bancheta. 
Soferul mi-a facut o recenzie 
îngrozitoare! 


Zona a rămas uscată în timpul sexului. 


Și nu-i deloc de mirare. Cele mai multe 
femei habar nu au la ce să se aștepte atunci 
când nu mai așteaptă să le vină menstruatia 
și este oribil și descurajant să nu înţelegi ce 
se întâmplă cu corpul tău și de ce. 


Menopauza este ca si cum ai fi trimisa sa 
faci rafting fara un ghid la indemana si doar 
cu o vagă idee despre direcţia in care te 
indrepti, desi te astepti sa fie ingrozitor. Nu 
vei primi niciun sfat despre cum sa ajungi la 
destinatie sau cum sa gestionezi oricare 
dintre obstacolele întâlnite, cum ar fi 
vartejurile. În cazul in care ele există. Cine 
știe? N-ai decât să te distrezi încercând să îţi 
dai seama! Ce momente frumoase! Oh, și să 
nu notezi nimic! Nu vrea nimeni să știe 
amănunte despre călătoria ta sau cum te 
simţi după ce ajungi la destinaţie. 

Teamă?  Bifat.  Incertitudine?  Bifat. 
Implicații medicale?  Bifat. Simptome 
neplăcute? Bifat. lrelevanță din punct de 
vedere social? Bifat. 

Nu-i deloc surprinzător că menopauza 
primește recenzii oribile. 

Cultura tăcerii cu privire la menopauză în 
societatea noastră patriarhală este ceva 
uimitor. Menopauza nu este demnă nici 
măcar de rușinea cu care societatea 
tratează vulva și vaginul. Aparent, nu există 
nimic mai lipsit de valoare decât corpul unei 
femei care îmbătrânește, și sunt multi cei 
care tratează menopauza nu ca pe o fază a 
vieții, ci mai degrabă ca pe una 
premergătoare morții. 

Puținele lucruri care se spun despre 
menopauză sunt adesea privite prin prisma 
insuficientei ovariene - afirmația ca 
menopauza este o boală care există pentru 
că femeile si ovarele lor sunt slabe. Singurul 
temei pentru susținerea acestui lucru este 


acela ca barbatii nu au parte de menopauza. 
Dar sa compari astfel femeile si barbatii este 
ca și cum ai compara ficatul cu inima. 
Ficatul nu este slab sau bolnav pentru că nu 
bate ca inima, iar femeile nu sunt bolnave 
pentru că ovarele lor încetează să mai 
producă estrogen. 

Absența temei menopauzei din discursul 
nostru face ca femeile să fie dezinformate, 
ceea ce le poate descuraja și speria și le 
îngreunează misiunea de a-și susține cauza. 
În consecință, multe dintre ele suferă din 
cauza simptomelor sau nu beneficiază de 
controale medicale ori de tratamente 
importante pentru că au fost respinse cu 
platitudini de genul „Orice femeie trece prin 
asta“ sau „Nu este chiar atât de grav“. Dar 
problemele legate de menopauză depășesc 
chiar si lipsa informaţiilor si neglijenta 
medicală. Femeile îmi spun că menopauza 
este o experienţă solitară, că nu există 
povești sau o cultură a menopauzei. Si, 
astfel, nu există nici o rețea de persoane în 
care să se facă schimb de informaţii și 
experiențe și care să preia ștafeta de la 
medici. Nu există nimic care să ofere 
alinare. 

Dar multe femei sunt disperate să afle 
mai multe despre menopauza, ca să 
înţeleagă cum și de ce li se schimbă corpul, 
și vor informaţii ca să ia decizii care să 
funcţioneze în cazul lor. În plus, ele vor si să 
discute despre ceea ce se intampla cu 
corpul lor. 


Eu compar aceste experiente cu cele prin 
care am trecut eu. După ce am început 
studiile la facultatea de medicina cand 
aveam 20 de ani si dupa ce m-am 
specializat in obstetrica-ginecologie la 24 de 
ani, nu-mi amintesc sa fi avut vreo perioada 
în care să nu fi înțeles în detaliu schimbările 
hormonale produse atât de ciclul menstrual, 
cât și de menopauză. Și nu mă refer aici 
doar la anatomie, ci și la modul în care să o 
aplic practic asupra propriului corp. Nu m- 
am gândit nici măcar o dată: Uau, asta m-a 
luat prin surprindere! sau De ce transpir atât 
de mult la vârsta de 45 de ani? sau CE SE 
ÎNTÂMPLĂ - DE CE SÂNGEREZ PESTE TOT? 

Cunostintele mele medicale nu m-au ferit 
de acneea specifică menopauzei, de bufeuri 
sau de acele menstruatii abundente 
„speciale“ care sunt tipice tranziţiei spre 
menopauza. Dar pentru că știam exact ce se 
întâmplă și când să apelez la medic, întregul 
proces a părut o rutină. Pentru că știam care 
teste sunt indicate și care nu și pentru că 
intelegeam aspectele medicale, mi-a fost 
mult mai ușor să parcurg opţiunile de 
tratament, să-l aleg pe cel mai sigur și mai 
eficient și să evit marketingul înșelător. Când 
am pornit în tranziția spre menopauză, 
petrecusem deja mai bine de 20 de ani 
vorbind cu femeile despre modul în care 
resimt menopauza și ajutându-le să își 
controleze simptomele şi orice altă 
problemă de sănătate, așa că auzisem 
multe povești și cunoșteam cam toate 
stările, precum și opţiunile de tratament. Am 


fost norocoasa ca perspectiva mea asupra 
subiectului nu se limita la ceea ce vazusem 
acasa. Menopauza mamei mele fusese ca 
un vulcan si, daca acesta ar fi fost singurul 
punct de plecare, as fi fost destul de 
speriata. 

Pe internet, dar si in timpul turneului de 
promovare a cărţii mele Biblia vaginului2 și în 
multe interviuri cu jurnaliştii, am auzit 
adesea (și încă mai aud și astăzi) întrebări 
legate de menopauză precum „Ce să fac?" si 
„Cui să mă adresez?“. Îmi amintesc în 
special un interviu care nu avea nicio 
legătură cu menopauza, și nici măcar cu 
menstruatia, si în timpul căruia, dintr-un 
motiv oarecare, am menţionat tangential că 
folosesc un plasture cu estrogen. Din 
momentul acela, conversaţia a deviat 
complet și jurnalista a vrut să discutăm 
numai despre menopauză. Observând des 
asemenea lucruri, am înţeles că femei din 
toată lumea au nevoie de astfel de informaţii 
și așa am devenit obsedată de ideea că 
fiecare femeie ar trebui să știe despre 
menopauză la fel de multe ca orice 
ginecolog bine informat, ceea ce mi-am și 
propus să fac în această carte. 

Ca să treacă prin menopauză, femeile au 
nevoie de adevăruri științifice, deoarece 
puterea necesită informaţii exacte - dar au 
nevoie și de feminism, deoarece corpul 
nostru, îngrijirea medicală și chiar si 
mentalitatea au fost colonizate de un tipar 
de gândire patriarhal. Absența culturii 


menopauzei din discuţiile noastre este 
urmarea dorintelor femeilor. Ele nu și-au 
dorit nici limbajul adesea peiorativ cu privire 
la menopauza, și nici neglijenta medicală. 
Femeile aud adesea doar aspectele 
neplăcute legate de menopauza, dar 
adevărul este ca trăirea acestei etape 
reprezintă o multitudine de alte lucruri. Multe 
femei au simptome ușoare, unele moderate, 
iar altele severe. De cele mai multe ori, 
aceste simptome sunt temporare, dar 
ocazional sunt de lungă durată. Într-adevăr, 
menopauza dă startul unei serii de 
evenimente biologice care cresc riscul 
femeii de a suferi de mai multe afecţiuni 
medicale, cum ar fi bolile cardiovasculare și 
osteoporoza. Dar menopauza nu este 
singura vopsea din paleta care poate fi 
folosită pentru portretul unei femei. Vârsta, 
alte afecţiuni medicale, dieta, exerciţiile 
fizice și chiar experiențele negative din 
copilărie dau, de asemenea, culoare 
tabloului. Așadar, atunci când vrea să știe ce 
ar trebui să facă, este important ca femeia 
să facă un pas înapoi și să privească 
imaginea de ansamblu.  Controlarea 
menopauzei este exercițiul suprem al 
medicinei generale sau al celei holistice. 
Menopauza nu este o boală, ci o 
adaptare evolutivă, care face parte din 
supraviețuirea speciei, la fel ca perioadele 
menstruale sau capacitatea organismului de 
a-și suprima sistemul imunitar în timpul 
sarcinii, astfel încât să nu atace fătul. Ca și 
celelalte fenomene biologice, menopauza 


este asociată cu unele efecte negative - în 
acest caz, cu simptomele sale supărătoare 
pentru unele femei și cu un risc crescut de 
apariţie a mai multor afecțiuni medicale. Dar 
menopauza intervine cand femeia 
îmbătrânește, așa că este la fel de important 
să nu respingem fiecare simptom ca având 
legătură cu hormonii. Este vital ca femeile 
să știe despre menopauză, dar și despre tot 
ceea ce vine la pachet împreună cu ea, 
astfel încât să poată înţelege ce se întâmplă 
cu corpul lor, să privească în perspectivă și 
să ceară asistență medicală atunci când 
este nevoie. 

Manifestul este o declarație sau o 
proclamaţie publică și a trecut de mult 
momentul în care ar fi trebuit să avem un 
manifest despre menopauză, deoarece în 
2021 s-au împlinit 200 de ani de la apariţia 
acestui cuvânt. Manifestul meu este pentru 
ca toate femeile să aibă cunoștințele pe care 
le-am avut eu pentru a le ajuta să treacă prin 
menopauză. Cer ca epoca tăcerii și a rușinii 
cu privire la menopauză să facă loc 
adevărurilor științifice si  feminismului. 
Declar că trebuie să încetăm să privim 
menopauza ca pe o boală, pentru că asta ar 
însemna că să fii femeie este o boală, iar eu 
resping această ipoteză prost construită. 

Declar, de asemenea, că ceea ce crede 
patriarhatul despre  menopauză este 
irelevant. Bărbaţii nu au dreptul să 
definească importanţa femeii la nicio vârstă. 

Dacă ești la câţiva ani distanţă de 
menopauză, sper că această carte te va 


ajuta sa intelegi ce te asteapta. Sper ca ea 
sa-ti permita sa privesti menopauza ca pe o 
etapa a vietii, dar sa te si informeze cu 
privire la măsurile preventive care pot fi luate 
pentru diminuarea oricărui impact al ei 
asupra sănătăţii. În plus, sper ca această 
carte să îţi ofere cunoștințele necesare 
pentru a-ţi gestiona cât mai bine 
menopauza, în funcţie de preocupările tale 
individuale. 

Dacă ai intrat deja în Echipa Menopauzei, 
sper că această carte te va ajuta să înţelegi 
cum ai ajuns în aceasta etapă — din punct 
de vedere biologic - și că îţi va oferi 
informaţiile necesare despre ceea ce trebuie 
să iei în considerare în continuare, din punct 
de vedere al sănătăţii. Nu este niciodată 
prea târziu pentru a lua măsuri preventive, 
iar multe simptome și afecţiuni medicale ar 
putea avea încă nevoie să fie ţinute sub 
control. 

lar dacă te afli în perioada de tranziţie 
spre menopauză si te confrunti cu acel haos 
hormonal, să știi că pentru multe femei 
aceasta este cea mai dificilă etapă. Adesea, 
și numai să recunosti acest lucru poate fi de 
ajutor. Sper ca informaţiile de aici să te ajute 
să înţelegi mai bine ceea ce se întâmplă cu 
corpul tău, iar dacă suferi, sper să te 
consoleze faptul că există multe explicații 
pentru ceea ce simţi, dar și tratamente - iar 
aceste probleme nu vor dura la nesfârșit. 
Speranţa mea este ca această carte să te 
ajute sa mentii în echilibru canoea în care 
faci rafting, ca să-ţi poţi trage sufletul. 


Dacă esti o persoană transgen sau 
nonbinară, trecerea prin menopauză sau 
trăirea unor simptome asemănătoare 
menopauzei depinde de mulţi factori. 
Bărbații trans si multe persoane nonbinare 
care nu iau hormoni resimt schimbările 
menopauzei descrise in această carte. 
Femeile trans care renunță la estrogen, 
precum si bărbații trans si unele persoane 
nonbinare care iau testosteron, pot avea 
simptome asemănătoare menopauzei. Deşi 
sper ca informaţiile din această carte să fie 
utile, studiile care au stat la baza ei au inclus 
femei care au sau au avut ovare, iar 
extrapolarea datelor la persoanele trans si 
nonbinare s-ar putea să nu fie întotdeauna 
exactă. Este nevoie urgentă de cercetări 
suplimentare. 

Adevărurile științifice pot face ordine în 
haosul şi incertitudinea provocate de 
menopauză, deoarece informaţiile pot risipi 
temerile și oferi opţiuni de tratament. Chiar 
dacă opţiunea este de a nu acţiona în niciun 
fel, totuși, ea reprezintă o poziţie de putere, 
pentru că este un act de afirmare a 
autonomiei. Feminismul le poate ajuta pe 
femei să vadă prejudecățile care ar fi putut 
sta la baza convingerilor anterioare și să își 
redefinească menopauza nu ca pe un 
eveniment final, ci ca pe o altă fază a vieţii. 

Femeile vor mai multe informaţii despre 
menopauză, iar informaţiile pot diminua 
suferinţa. Să știi ce se întâmplă cu corpul 
tău și că nu ești singura care se confruntă 
cu astfel de lucruri este un remediu puternic. 


Adevarurile stiintifice le dau femeilor puterea 
de a lua deciziile care li se potrivesc in ceea 
ce priveste sanatatea — nu poti fi o pacienta 
informata daca ai informatii inexacte. 

Nu ar trebui sa fie nevoie de un act de 
feminism ca sa stii cum functioneaza corpul 
tau, dar este. Si se pare ca nu exista un act 
de feminism mai mare decat sa vorbesti 
despre un corp aflat la menopauză într-o 
societate de tip patriarhal. 

Așa că haide să ne facem auzite. 


PARTEA ÎNTÂI 


Revendicarea 
schimbării 
Să-ţi înţelegi corpul ca act de 


feminism 
CAPITOLUL 1 


A doua maturizare 


De ce contează menopauza 


Menopauza este pubertatea în sens invers — 

o tranziție de la o fază biologică a funcţiei 
ovariene la alta, dar modul în care privim 
aceste două procese nici că ar putea fi mai 
diferit. 

Pubertatea este un subiect frecvent, sau 
cel puţin un actor în rol secundar, în 
romanele pentru adolescenţi și tineri. (Slavă 
Domnului că există Judy  Blume3!) 
Pubertatea este adesea abordată - cel putin 
elementele ei esenţiale - în programele 
școlare la biologie și în educaţia sexuală 
(deși, din păcate, educaţia sexuală nu se 
predă în toate școlile și nu se face 
întotdeauna corect). Medicii verifică, de 


asemenea, reperele pubertatii, cum ar fi 
dezvoltarea sânilor și apariția părului pubian, 
pentru a se asigura că ea progresează 
corect, și chiar și simplul act de măsurare a 
înălțimii cu un creion pe cadrul ușii în timpul 
unei perioade de creștere este o confirmare 
elementară a existenței pubertatii. 
Maturizarea - trecerea de la copilărie la 
adolescenţă și apoi la vârsta adultă - este în 
mod obișnuit sărbătorită sau cel puţin 
recunoscută în mai multe culturi și/sau 
religii (deși, ca o paranteză, este important 
de menţionat că menstruatia nu transforma 
ca prin farmec o fată în femeie). Pubertatea 
este și un factor declanșator al unor 
afecţiuni medicale, de exemplu, acneea, 
menstruatiile dureroase si depresia. 
Pubertatea declanșează chiar și lanțul de 
procese care ar putea conduce într-o zi la 
apariţia cancerului de sân. 

Cu toate că nivelul și acurateţea 
informațiilor despre pubertate pot varia de la 
o cultură la alta, de la o școală la alta și de la 
o familie la alta, aproape toată lumea poate 
recunoaște existența ei și, în general, 
reușește să discute despre ea fără să o 
considere o boală sau fără să încadreze 
copilăria - perioada din viata in care aceste 
probleme nu sunt prezente - ca fiind 
standardul de aur în materie de sănătate. 

Spre deosebire de pubertate, chiar dacă 
este o experienţă prin care trece fiecare 
persoană cu ovare care trăiește suficient de 
mult, menopauza este învăluită în mister. Nu 
există o programă şcolară dedicată 


menopauzei, iar medicii rareori discută 
despre ea înainte să apară. În general, se 
vorbește despre acest subiect abia după ce 
o femeie își exprimă îngrijorările. Când se 
discută despre menopauză în societatea 
occidentală, ea este adesea privită negativ, 
ca o glumă proastă sau chiar ca o boală. 
Este o consecinţă a convingerii periculoase 
că femeile își pierd valoarea odată ce nu mai 
sunt capabile să se reproducă și a ipotezei 
false că menopauza este o disfunctie 
biologică, deoarece nu există un echivalent 
al ei la bărbaţi, care pot produce spermă 
până la bătrâneţe. Dar dacă am privi acest 
argument dintr-un alt unghi, am putea la fel 
de bine să spunem că bărbaţii au o 
disfunctie biologică pentru că nu pot purta o 
sarcină sau pentru că fac boli de inimă mai 
devreme decât femeile. Dar să fim realiști! 
Deși, teoretic, bărbaţii au aparatul biologic 
necesar pentru a se reproduce până la 
moarte, îmbătrânirea are un impact 
semnificativ asupra fertilității masculine și a 
capacităţii fizice a unui bărbat de a fi activ 
sexual. Când un corp masculin cisgen 
idealizat este folosit ca așa-zis standard, 
este ușor să privim corpul feminin ca fiind 
imperfect. Acesta este un principiu de bază 
al patriarhatului. 

Aș vrea să lămurim, totuși, lucrurile. 
Menopauza merită cel putin aceeași atenţie 
ca pubertatea (aș spune chiar mai multă), și 
nu este o boală, așa cum nici să fii bărbat nu 
este o boală. 


Ce este menopauza? 


Cuvantul nu are nicio legatura cu bărbaţii, ci 
a fost folosit pentru prima dată în 1812 de 
medicul francez Charles De Gardanne, care 
a pornit de la cuvântul ménépausie, o 
combinaţie între menes si pausie („lună“ si, 
respectiv, „încetare“, în greacă - un termen 
obișnuit pentru această etapă a vieţii). În 
1821, De Gardanne a actualizat termenul în 
ménopause, iar apoi, undeva pe parcurs, 
accentul a fost abandonat în literatura 
medicală. 

Menopauza apare atunci când în ovare 
nu mai există foliculi capabili să ovuleze, 
ceea ce înseamnă că nu mai există ovule. 
Vârsta medie când se întâmplă acest lucru 
este de 50-52 de ani. Una dintre trăsăturile 
definitorii este scăderea drastică a nivelului 
de estrogen, deoarece  foliculii sunt 
principala sursă a acestui hormon. Scăderea 
estrogenului este cea care cauzează multe 
dintre simptomele și problemele medicale 
specifice menopauzei. Cu toate acestea, 
există noi cercetări care sugerează că și alte 
modificări hormonale (pe care le vom 
discuta mai târziu) sunt la fel de importante. 


UM 
(Menopauza medicală) 
Faza reproductivă Tranzitia spre menopauză | Postmenopauza 


Premenopauza 1an : 


Perimenopauza 


Continuitatea menopauzei, experienta menopauzei 


Ss Ca 


Figura 1. Fazele functiei ovariene 


Din punct de vedere medical, tranzitia 
spre menopauza este perioada care preceda 
ultima menstruatie (sau UM), UM 
marcheaza instalarea menopauzei, iar tot 
ceea ce urmeaza dupa aceasta este 
postmenopauza (vezi figura 1). Deoarece nu 
este posibil sa se stie care este ultima 
menstruatie pana când într-adevăr este 
ultima, menopauza este confirmata in mod 
oficial la 12 luni după UM. 

Tranzitia spre menopauza este perioada 
care preceda UM si se caracterizeaza prin 
fluctuatii hormonale care au ca rezultat 
cicluri neregulate si diferite simptome, cum 
ar fi bufeurile. Exista alti doi termeni comuni 
pentru tranzitia spre menopauza: 
premenopauza, care se poate substitui 
tranziției spre menopauză, și perimenopauza 
(a nu se confunda cu premenopauza, care 
este un termen separat), care reprezintă 
tranziția spre menopauză, precum și primul 
an de după ultima menstruatie. 

Durata tranziţiei spre menopauză (sau 
premenopauza) poate varia semnificativ de 
la o femeie la alta și nu este întotdeauna 
posibil să ne dăm seama la ce dată a 
început. În timpul tranziţiei spre menopauză 
pot exista o mulțime de menstruatii finale 
false sau „păcăleli“, când o femeie crede că 
a avut ultima menstruatie și apoi observă ca 
nu este așa, în timp ce pentru altele trecerea 
prin această etapă poate fi mai degrabă un 
proces gradual sinuos. Sau ambele. Singurul 


lucru previzibil la tranzitia spre menopauza 
este imprevizibilitatea. 

La terminologia confuza se mai adauga 
si modul colocvial in care discutam despre 
menopauza. Multe femei si medicii nu se 
zgarcesc să folosească adesea cuvântul 
„menopauză“. De exemplu, femeile spun 
„trec prin menopauza", referindu-se la 
tranziția spre menopauză, sau „sunt la 
menopauză', vorbind despre 
postmenopauză. Eu sunt adepta utilizării 
termenului ,menopauza" pentru a cuprinde 
întregul proces continuu de la tranziţie 
încolo, deoarece simptomele și afecțiunile 
medicale legate de această etapă nu încep 
și nu se opresc ca prin farmec odată cu 
ultima menstruatie. Momentul ultimei 
menstruatii contează pentru cercetare și 
fertilitate și în evaluarea sângerărilor uterine 
anormale, dar, în rest, este mai degrabă o 
notă de subsol decât un element principal. 
Mi se pare că folosirea termenului 
„menopauză“, în general, și precizarea cât 
mai precisă a ultimei menstruatii atunci 
când contează din punct de vedere medical 
sunt cea mai bună modalitate de a facilita 
comunicarea. 


Lipsa informaţiilor 


În ciuda caracterului universal al 
menopauzei, multe femei nu sunt bine 
informate în privința simptomelor, a 
schimbärilor fizice, a problemelor medicale 


sau a opţiunilor de tratament. Lipsa 
informaţiilor este rezultatul combinației 
toxice între incapacitatea medicilor de a 
satisface nevoile educaționale ale 
pacientelor (medicina are unele probleme 
serioase de comunicare) si misoginismul 
medical, adică tradiția îndelungată a 
medicinei de a neglija femeile. În consecinţă, 
femeile se confruntă cu respingerea 
simptomelor şi a îngrijorărilor privitoare la 
sănătate in timpul menopauzei, pe motiv ca 
sunt inventate, lipsite de importanță sau 
doar o „parte firească a ceea ce înseamnă 
să fii femeie“ — adică ceva ce trebuie să 
înduri. 

Dar pudoarea socială se extinde dincolo 
de cabinetul oricărui medic. Există un 
dispreț general fata de femei pe măsură ce 
îmbătrânesc. Poate că dispreţ nu este 
cuvântul potrivit, deoarece preocupările 
femeilor pe măsură ce îmbătrânesc sunt 
adesea atât de lipsite de importanţă, încât 
nici măcar nu merită acest efort minim, ele 
fiind pur și simplu ignorate. 

În adolescenţă, citeam cărţi în care 
personajul principal avea menstruatie sau 
probleme în privinţa alegerii sutienului, iar în 
grupul meu de prietene existau câteva 
mame cool care erau dispuse să vorbească 
cu noi despre produsele pentru menstruatie. 
Discutam deschis cu prietenele mele despre 
menstruatie. Era interesant. Nu știam exact 
de ce, dar eram conștientă că e un indicator 
al importanţei mele în societate. Mi-am 
amintit aceste conversații într-o călătorie 


facuta de curand acasa, in Winnipeg, cand 
am luat prânzul cu Tiffany, una dintre 
prietenele mele din gimnaziu. Ce anume 
crezi că ne-a marcat amândurora amintirile? 
Faptul că fuseserăm ultimele două fete din 
grup cărora le venise menstruatia. Mie, la 
începutul primăverii anului 1980, iar lui 
Tiffany, o lună mai târziu. 

În schimb, nu există relatări despre 
maturizarea femeilor aflate la menopauză, 
iar rarele momente în care se face aluzie la 
această etapă par întotdeauna negative. 
Adesea, femeile nu discută despre 
menopauză nici măcar între ele. Probabil că 
nu sunt sigure ce se întâmplă, așa că sunt 
mai puţin dispuse să împărtășească 
experienţa lor sau presupun în mod eronat 
că majoritatea tratamentelor sunt ineficiente 
ori nesigure sau chiar că nu există 
tratamente disponibile. Și atunci de ce să se 
mai deranjeze? În plus, spre deosebire de 
prima menstruatie, ultima pare să marcheze 
punctul în care începe batranetea - si cine 
își dorește să aibă 48 de ani și să facă 
planuri pentru a deveni fie o curajoasă 
femeie detectiv care este forțată să își 
prezinte competențele ca pe o serie de 
întâmplări norocoase, fie o matroana 
răzbunătoare care își varsă nervii pentru 
impotenta sa socială pe toţi cei care îi ies în 
cale, fie o casnică asexuală care deține din 
ce în ce mai multe pisici cu abilități 
îndoielnice de a folosi litiera? 

În cei peste 25 de ani de când sunt 
ginecologă, știința privind tratamentul 


hormonal al menopauzei (THM) s-a 
schimbat semnificativ, iar comunicarea 
eficientă a modului în care evoluează ea se 
face cu dificultate. Pe toți ne linişteşte 
certitudinea, dar adevărul este că medicina 
funcţionează în mare parte în nuanţe de gri. 
Ceea ce credem în prezent că este adevărat 
în medicină s-ar putea schimba când mai 
multe cercetări devin disponibile sau când 
se dezvoltă o nouă tehnologie care să 
răspundă unor întrebări pe care nici nu 
visam vreodată să le punem. Și mai sunt și 
titlurile de presă. Frica vinde și se pare că o 
mare parte dintre subiectele acoperite de 
presa nespecializată supralicitează riscurile 
observate în cazul anumitor tratamente. Pe 
lângă știrile și revistele obișnuite, femeile 
trebuie să parcurgă și informaţiile care sunt 
sau nu de calitate de pe reţelele de 
socializare. 

Mai există și chestiunea informării 
greșite și chiar a dezinformării, deoarece 
tăcerea dăunătoare în privința menopauzei 
și lipsa informațiilor sunt exploatate atât de 
industria farmaceutică, cât și de cei care 
vând suplimente și alte produse așa-zise 
naturale. 


Menopauza: noţiuni de bază 


Majoritatea femeilor își petrec o treime sau 
chiar jumătate din viață după menopauză. 
Dacă incluzi și perioada de tranziţie spre 
menopauză, atunci este cu siguranţă vorba 


despre jumatate. În Statele Unite, există în 
prezent 70 de milioane de femei în vârstă de 
45 de ani sau mai mult, iar la nivel mondial 
numărul lor depășește 1 miliard. Pe măsură 
ce populația  îmbătrânește din cauza 
scăderii natalității, procentul femeilor aflate 
în tranziție spre menopauză sau care sunt în 
postmenopauză nu face altceva decât să 
crească. 

Fluctuatiile hormonale care încep în 
perioada de tranziţie spre menopauză pot 
declanșa o mulţime de simptome. Pentru 
unele femei, ele pot fi suficient de deranjante 
ca să fie tratate; pentru altele, să știe că 
ceea ce se întâmplă este ceva obișnuit 
poate fi suficient. Să crezi că o chestie 
ciudată care se petrece cu corpul tău ţi se 
întâmplă doar tie te face să te simți foarte 
neputincioasă, iar multe femei se simt 
ușurate să știe că experienţele prin care trec 
sunt obișnuite și de așteptat. De asemenea, 
este important ca femeile să știe ce 
simptome pot semnala o problemă mai 
gravă și ce este supărător, dar nu periculos. 

Să-ţi dau un exemplu. La opt luni de la 
ultima mea menstruatie, mă îndreptam spre 
Europa și, cum avusesem niște bufeuri 
puternice, eram sigură că s-a terminat cu ea. 
Eram entuziasmată că nu mai trebuie să 
împachetez tampoane și absorbante. Apoi, 
după doar cinci minute din cele zece ore cât 
avea să dureze zborul — beculetul pentru 
centura de siguranţă era încă aprins -, am 
simţit un șuvoi cald și lenjeria mea intimă s- 
a îmbibat de sânge. Cum stăteam eu pe 


toaleta din avion, ma simteam ca Michael 
Corleone (Nașul II!) și mormăiam către 
ovarele mele: „Tocmai când credeam că am 
scăpat, mă bagati din nou în bucluc!“ 

Schimbarea lenjeriei de corp în toaleta 
avionului (încă un spaţiu care nu a fost 
gândit pentru persoanele cu menstruatie) și 
folosirea timp de zece ore a unor 
absorbante ieftine din avion care au dus la o 
iritatie a vulvei chiar la începutul vacanței au 
fost foarte deranjante — cantitatea de sânge 
nu a fost. Dacă aș fi făcut multe călătorii 
internaționale în general, poate că aș fi luat 
în calcul un medicament care să mă ajute să 
îmi reglez menstruatia, pentru că peripetiile 
menstruale la altitudine de croazieră nu sunt 
tocmai preferatele mele. De aceea, este 
important ca femeile să cunoască toate 
opţiunile pe care le au, astfel încât să poată 
alege dacă doresc sau nu un tratament. 
Preocupările legate de calitatea vieții nu 
sunt ceva banal, este vorba doar despre 
medicină. 

Simptomele comune care pot fi resimtite 
de-a lungul perioadei de menopauză sunt 
enumerate în figura 2 și le vom aborda în 
detaliu pe parcursul cărţii. Lăsând la o parte 
calitatea vieţii, menopauza este importantă 
și pentru că este asociată cu o varietate de 
probleme de sănătate (le găsești în aceeași 
figură), iar acestea nu sunt o problemă 


secundară a sănătăţii femeilor, ci una 
esenţială. 


SIMPTOME AFECŢIUNI 
MEDICALE 


Sângerări menstruale anormale Boli cardiace 
(menstruatii abundente și/sau 

neregulate, sângerări între 

menstruatii) 


Bufeuri si transpiratii nocturne Osteoporoza 


Tulburari de somn Demenţă si boala 
Alzheimer 


Modificări cognitive temporare Depresie 
(confuzie) 
Dureri în timpul actului sexual Diabet de tip 2 


Scăderea libidoului Sindromul genito- 
urinar de 
menopauză 


Dureri articulare Infectii ale tractului 
urinar 


Figura 2: Simptome comune și afecţiuni medicale 
asociate cu menopauza 


Bolile cardiovasculare, care sunt 
asociate menopauzei, ucid în Statele Unite 
aproape 400 000 de femei în fiecare an sau 
1 din 3 femei. Prin comparaţie, cancerul de 
sân ucide aproximativ 40 000 de persoane 
și, cu toate acestea, multe femei cu risc 
mediu atât de boli cardiovasculare, cât și de 
cancer de sân sunt mult mai speriate de 
cancerul mamar, chiar dacă este mai 
probabil ca bolile cardiovasculare să le 
ucidă. Aici nu este vorba despre preferinţele 
pe care le au bolile (în lipsa unei exprimări 


mai reușite). În schimb, pentru a avea o 
perspectivă, trebuie să facem un pas înapoi 
și să privim ansamblul bolilor care afectează 
femeile. 

Aud uneori oameni care spun că 
facultăţile de medicină au nevoie de un curs 
despre menopauză, dar nu poţi separa 
femeile de menopauză. Răspunsul nu este 
să punem menopauza într-un compartiment 
separat, pentru că asta le forțează pe femei 
să se izoleze. În schimb, studiile privind 
afecțiunile medicale și medicamentele 
trebuie să includă femei de toate vârstele, 
astfel încât să înțelegem cum putem 
gestiona sănătatea femeilor pe toată 
perioada menopauzei. 


Menopauza nu are loc în vid 


Unul dintre aspectele complexe ale 
menopauzei este acela că apare pe măsură 
ce Îmbătrânim, si astfel poate fi dificil să faci 
distincția între ceea ce are legătură cu 
hormonii si ceea ce este legat de vârstă. În 
plus, odată cu trecerea anilor acumulăm 
afecțiuni medicale, iar multe dintre ele au 
simptome care se pot suprapune peste cele 
ale menopauzei. 

Să ne gândim, de pildă, la o problemă 
frecventă la menopauză: tulburările de 
somn. Acestea pot avea legătură cu vârsta 
sau cu afecțiuni medicale cum ar fi apneea 
în somn sau depresia. Ba mai mult, tranziția 
spre menopauză poate declanşa depresia, 


iar insomnia o poate agrava. Si apneea în 
somn este asociată depresiei. Este un nod 
gordian medical. Așadar, medicul și pacienta 
trebuie să se asigure că au luat în 
considerare toţi factorii care contribuie la 
această situaţie și modul în care ei pot fi 
corelati, înainte de a presupune că un 
simptom care apare în timpul tranziţiei spre 
menopauză sau în timpul postmenopauzei 
chiar are legătură cu hormonii. Este 
important ca femeile să nu fie trimise la 
plimbare cu o simplă replică precum „doar 
menopauza este de vină“ sau sa li se spună 
că hormonii „vor rezolva totul“, când în 
realitate este vorba despre alte afecţiuni 
medicale - unele potential grave — care pot 
constitui cauza principală. 

lar situaţia poate deveni și mai complexă 
de-atât. Sănătatea si modul în care 
îmbătrânim - nu doar ovarele, ci tot 
organismul — sunt legate de macromediul în 
care trăim. De exemplu, dieta, exerciţiile 
fizice, stresul, relaţiile personale sau dacă 
am născut și, în acest caz, dacă am alăptat. 
Unii oameni se referă la aceste exemple ca 
fiind factori care influenţează stilul de viaţă, 
deși mie personal nu-mi plac acești termeni, 
deoarece nu este vorba despre a alege între 
abonamentele la sala de sport. 

Alţi factori demni de luat în seamă sunt 
cei sociali determinanti ai sănătăţii, cu alte 
cuvinte, condiţiile socioeconomice în care 
ne nastem, creștem, trăim, muncim și 
îmbătrânim și care ne afectează sănătatea 
și calitatea vieţii. Mă gândesc adesea la 


acești factori ca la un micromediu. Prin 
intermediul mai multor mecanisme, ei 
produc diferente inechitabile care pot fi 
prevenite in ceea ce priveste starea de 
sănătate. Printre ei se numără lipsa 
accesului la asistență medicală și la o 
educaţie adecvată, condiţiile de muncă 
nesigure, condiții de trai inadecvate, 
rasismul şi alimentația precară. Acești 
factori socioeconomici afectează sănătatea 
într-un mod complex, deoarece ei sunt 
adesea interdependenti si pot fi cumulativi. 
Factorii sociali determinanti ai sănătăţii sunt 
asociaţi cu vârsta la care apare menopauza, 
la fel ca multe dintre simptomele și 
afecțiunile asociate menopauzei. 

Un factor social determinant al sănătăţii 
foarte important este expunerea la situaţii 
nefaste în copilărie, cunoscute sub numele 
ENC (experienţe negative din copilărie). 
Printre acestea se numără traumele precum 
abuzul emoţional sau fizic din partea unui 
părinte, hrană sau haine insuficiente, 
pierderea unui părinte, convietuirea cu o 
persoană care are probleme cu alcoolul sau 
cu drogurile, asistarea la acte de violenţă în 
familie și abuzul sexual. 

ENC influențează unele comportamente 
care pot avea un impact asupra menopauzei, 
de exemplu, dacă o femeie fumează sau 
vârsta la care are prima sarcină. Dar este 
mult mai mult decât atât. Există un număr 
tot mai mare de lucrări de specialitate care 
arată că experienţele negative din copilărie 
conduc la multe rezultate nefaste pentru 


sanatate prin declansarea unui raspuns 
dereglat la stres, care afecteaza creierul in 
dezvoltare, precum si sistemul endocrin si 
imunitar. Acest lucru este cunoscut sub 
numele de raspuns la stresul toxic si poate 
avea complicatii extrem de grave. Expunerea 
la patru sau mai multe experiente negative 
în copilărie crește riscul multor afecţiuni 
corelate cu menopauza, cum ar fi infarctul, 
accidentul vascular cerebral, tulburările de 
somn, boala Alzheimer, diabetul, depresia și 
cancerul de sân. Traumele pot reconfigura la 
propriu creierul și corpul unei persoane. 


Medicina 


Maturitatea 


Figura 3. Diagrama celor 5 M: Menopauza în perspectivă 


Când evaluez orice problemă de 
sănătate, consider că este util să iau în 
considerare ceea ce eu numesc Diagrama 
celor 5 M - un fel de diagramă Venn (sau 
diagrama Jenn™) a menopauzei. Nucleul 
este format din menopauza, medicina 
(afectiunile medicale) si maturitate (legata 
de vârstă), iar în jurul lui gravitează 
macromediul și micromediul (vezi figura 3). 


Femeile reprezintă mult mai mult decât 
ovarele lor, așa că este important să privim 
tabloul în ansamblu pentru a avea o 
perspectivă corectă. 


DE REȚINUT 


+ Menopauza este tranziţia de la o fază a funcţiei 
ovariene la alta — este în esenţă pubertatea în 
sens invers. 


* Modificările hormonale ale menopauzei pot avea 
consecinţe biologice în cascadă, care pot 
provoca simptome supărătoare și probleme de 
sănătate multor femei. 


* Sunt multe cele care isi trăiesc între o treime si 
jumătate din viaţă in perioada continuă a 
menopauzei. 


* Există o discrepanta uriașă între ceea ce stim din 
punct de vedere medical și informaţiile 
accesibile femeilor. 


e Vârsta, afecțiunile medicale, factorii de mediu și 
factorii sociali determinanti ai sănătății 
influențează modul în care femeile trec prin 
menopauză. 


CAPITOLUL 2 
Istoria și limbajul menopauzei 
De la o vârstă critică la schimbare 


xa 


Oare cuvântul „menopauză“ a fost cel care a 
încadrat în domeniul medical un proces 
normal, fiziologic, sau numirea acestei 
experiențe a reprezentat actul suprem al 
matriarhatului - validarea simptomelor si 


atragerea atentiei asupra unui aspect extrem 
de neglijat al sanatatii femeilor? 

Ar putea fi ambele. În cazul menopauzei, 
răspunsurile nu sunt niciodată destul de 
simple. 


Menopauza în viziunea medicinei, din 
Antichitate până la începutul secolului al 
XIX-lea 


Pierderea menstruației odată cu înaintarea 
în vârstă este menţionată atât în scrierile 
medicale chinezești, cât și în cele grecești și 
se înțelegea că acest lucru înseamnă 
sfârșitul fertilităţii. În medicina tradiţională 
chineză, perioada de după ultima 
menstruatie nu era considerată diferită de 
cea a batranetii și la fel cum femeile incetau 
să mai aibă menstruatie, și bărbații 
produceau mai puţină spermă. Grecii antici 
erau extrem de interesați de menstruatie ca 
semn vital. Conform mentalitatii de atunci, 
bărbaţii erau în echilibru cu lumea, în timp ce 
femeile erau excesiv de umede, deoarece 
carnea lor avea o textură moale și 
buretoasă, absorbind lichid în exces din 
alimentaţie. Pentru a compensa acest lucru, 
femeile eliminau lichidul o dată pe lună din 
uter. Ori de câte ori cineva îl menţionează pe 
Hipocrate sau folosește cuvântul „antic“ ca 
fiind un reper la care să aspiri în materie de 
sănătate, mă gândesc la medicii antici greci, 
care credeau că femeile au „instalaţia 


sanitară“ defectuoasă. 


În medicina greacă antică - fundamentul 
medicinei antice romane, persane, arabe și 
apoi al celei occidentale moderne -, absenţa 
menstruatiilor era considerată îngrijorătoare, 
deoarece era un semn al unei potenţiale 
probleme de fertilitate, dar si al unei 
acumulări periculoase de fluid. Acest lucru 
explică în mare parte obsesia medicinei 
antice față de menstruatie — multe dintre 
cele 1 500 de rețete farmaceutice din 
colecţia hipocratică, adică vreo 80% dintre 
ele, sunt legate de menstruatie. Explică 
totodată și motivul pentru care există o 
detaliere atât de minuțioasă a vârstei 
preconizate pentru ultima menstruatie în 
majoritatea scrierilor medicale antice 
occidentale. Medicii antici greci si romani 
erau foarte exacti în privința datelor 
înregistrate legate de vârsta medie la care 
apare menopauza - pierderea fertilității era 
un eveniment important. 

Medicii antici cunoşteau foarte bine 
conceptul „ultima menstruație“, doar ca 
simptomele — dacă existau - și ceea ce se 
întâmpla după par să nu-i fi interesat. Este 
important să ne amintim că medicina, ca 
orice altceva, a existat în primul rând pentru 
a satisface nevoile (si, prin urmare, pentru a 
asigura patronajul) elitei masculine, care 
probabil nu era interesată de corpul feminin 
care imbatranea. Interesant este că, in unele 
societăți antice din Grecia, femeile aflate la 
postmenopauza erau numite „preotese“ 
(menopauza era văzută ca o virginitate 
reînnoită care asigura nivelul de puritate de 


care o femeie avea nevoie pentru 
sacerdotiu). 

Prima mentiune in literatura medicala 
occidentala a simptomelor pe care le putem 
identifica in prezent ca fiind legate de 
menopauza datează din 1582. Dr. Jean 
Liébault, medic francez, a descris les petites 
rougeurs sau roseata ușoară - ceea ce în 
prezent am numi „bufeuri“ - care se 
manifesta de obicei la nivelul feţei și se 
termina adesea cu moiteurs sau transpiratie 
abundentă. Aceste cuvinte nu diferă cu 
nimic de ceea ce aș putea auzi în prezent 
într-un cabinet. 

Dr. Liébault era specialist în afecțiunile 
femeilor și medicul Ecaterinei de Bourbon 
(sora lui Henric al IV-lea, regele Franţei). El 
era adeptul ideii că patronajul joacă un rol 
important în descoperirile medicale, însă era 
și cu mult înaintea vremurilor sale în multe 
privințe. A afirmat că „femeia nu este un 
bărbat imperfect“, era împotriva căsătoriilor 
forţate ale femeilor, credea că scurgerile 
menstruale sunt sânge, și nu fluide toxice, a 
descris balonarea dinaintea menstruației și 
credea că plăcerea în timpul sexului este la 
fel de importantă pentru femei cât este și 
pentru bărbaţi. A fost căsătorit cu poeta 
Nicole Estienne, care a scris manifestul Les 
miseres de la femme mariée, un rechizitoriu 
la adresa instituţiei căsătoriei si a bărbaţilor. 
Dacă mariajul lor a fost fericit sau nu 
contează mai putin în cazul de fata. 

In timp ce prin observatiile sale despre 
sanatatea femeilor Liébault era evident un 


reprezentant al Renașterii în medicină, 
majoritatea medicilor din acea vreme erau 
limitați de convingerea că femeile sunt o 
versiune inferioară a bărbaților, precum și de 
necunoașterea anatomiei feminine și de 
lipsa totală de înţelegere a menstruației. 
Deși odată cu înaintarea în vârstă pierderea 
menstruației era previzibila, aceasta era 
considerată vinovată pentru majoritatea 
bolilor care le afectează pe femei după 
ultima menstruatie. Sângele menstrual era 
considerat toxic, cauza unei game vaste de 
boli, de la avorturi spontane la cancer, de la 
tuberculoza la rabie. Se credea ca sangele 
menstrual poate sa ucida plantele si sa 
distruga oglinzile, dar si ca starea de 
sănătate a femeilor se înrăutățește pe 
măsură ce îmbătrânesc, deoarece devin 
prea firave pentru a mai putea elimina 
această substanță toxică, astfel că ea se 
acumulează în organism. 

Prima disertaţie oficială despre ceea ce 
numim astăzi menopauză a fost scrisă în 
1710 - titlul din latină se traduce prin Ultima 
menstruatie, începuturile bolii, ceea ce 
reprezintă un rezumat exact al modului de 
gândire din acea vreme și ar fi putut la fel de 
bine să fie A fi femeie, de la rău la mai rău. 
Numărul afecţiunilor medicale creștea odată 
cu vârsta, era un lucru știut, dar când 
bărbaţii aveau o afecţiune, exista un motiv, 
nu unul la care ne-am putea gândi astăzi, ci 
o explicaţie care se potrivea cu felul în care 
era înţeles corpul omenesc la acea vreme. În 
cazul femeilor, era întotdeauna vorba despre 


uter. Dacă privesti femeile ca fiind inferioare, 
slabe, murdare sau defecte, este ușor să faci 
astfel încât cunoștințele medicale, așa cum 
erau ele la vremea aceea, să se potrivească 
cu ordinea ta lumească. Este o lecţie foarte 
importantă, pe care noi, cei din domeniul 
medical, nu ar trebui să o uităm niciodată. 

La scurt timp după prima disertaţie 
despre menopauză, au început să apară în 
Europa și în Anglia diverse lucrări pe această 
temă, destinate deopotrivă medicilor şi 
publicului larg. The Ladies Physical Directory 
a fost publicat pentru prima dată în 1716 de 
un autor anonim, „un medic“. Acest 
compendiu a fost tipărit în mai multe tiraje — 
în 1727 se afla deja la a șasea ediţie - si 
includea informaţii despre cum se pot trata 
multe afecţiuni frecvente la femeile care se 
apropie de 50 de ani sau mai vârstnice: 
menstruatiile abundente, lipsa menstruației 
și prolapsul uterin. Deci, în mod clar, exista 
interes. Majoritatea terapiilor din acea vreme 
implicau sângerări provocate, aplicare de 
lipitori și folosirea purgativelor (laxativelor), 
adică niște metode de eliminare a „toxinelor“ 
și/sau a fluidelor care se acumulează din 
cauza lipsei menstruației. Dacă analizăm 
tratamentele prescrise atunci, este imposibil 
ca ele să fi fost eficiente din punct de vedere 
medical, deși multe provocau, cel mai 
probabil, diaree si, eventual, contractii 
uterine, ceea ce ar fi putut conduce la 
sângerări în cazul femeilor aflate în tranziţia 
spre menopauză (nu o menstruatie normală, 
ci mai degrabă un semn că organismul a 


patit ceva rău). Aceste efecte erau cauzate 
de ingrediente periculoase, cum ar fi uleiul 
de ienupăr, rădăcina de rodul-pământului și 
pilitura de fier. Alte tratamente erau probabil 
inofensive și ineficiente, producând rezultate 
prin intermediul efectului placebo sau, și mai 
probabil, al consumului de vin slab alcoolizat 
și al plimbărilor lungi care erau adesea 
recomandate ca parte a terapiei. Exista și o 
gamă de amestecuri din plante pentru vagin 
care ar face-o pe Gwyneth Paltrow să moară 
de invidie. 

În textele menţionate, se găsește o 
varietate de termeni care descriu 
simptomele menopauzei. Mulţi seamănă cu 
cei pe care îi folosim în prezent, iar unii sunt 
chiar mai potriviţi. Ceea ce numim în zilele 
noastre tranziția spre  menopauză era 
cunoscută în Anglia în secolele al XVIII-lea si 
al XIX-lea (și posibil și mai devreme) sub 
numele eschivare sau fentare, deoarece 
femeile  fentează, prin menstruatii 
neregulate, instalarea menopauzei. În timpul 
„fentării“, femeile puteau avea dureri de cap, 
de spate, simptome vasomotoare (ceea ce 
numim azi bufeuri și transpiratii nocturne), 
dureri trecătoare și o stare generală de 
agitaţie. Termenii folosiţi pentru bufeuri 
erau: călduri febrile, călduri însoţite de 
roseata și fierbinteala. 

„Fentarea“ este perfect descrisă, de-a 
dreptul încântătoare. Folosesc acest termen 
la cabinet când explic tranziţia spre 
menopauză și aproape întotdeauna primesc 
un zâmbet din partea pacientelor mele. 


Termenul „bufeuri“ părea acceptabil, până 
când am început să le am eu însămi. Pentru 
mine, roseata este ceva care apare în obraji 
și, deși fata mea pare fierbinte, nu este vorba 
doar despre obraji. De asemenea, roseata te 
trimite cu gândul la pudoare, de parcă aș fi 
vreuna dintre protagonistele lui Jane Austen 
care se îmbujorează și leșină sub privirile 
unui bărbat cu venituri de 4 000 de lire 
sterline pe an. O „fierbinţeală însoţită de 
roșeaţă“ mi se pare că se potrivește de 
minune, deoarece fierbinteala pare să 
înceapă în interiorul corpului, apoi se ridică 
și se manifestă la nivelul capului, feţei, 
gâtului și braţelor. (Ca o paranteză, nu-mi 
place termenul „bufeuri“, motiv pentru care |- 
am înlocuit uneori cu „fierbinţeli însoţite de 
roșeaţă“, întrucât un bufeu pare o senzaţie 
care durează cel mult două secunde, ceea 
ce este inexact, iar mie mi se pare că asta 


poate diminua gravitatea experienței 


respective.) 


Cum cea mai mare parte din trăirile 
femeilor se transmitea pe cale orală, este 
greu de știut câte cuvinte s-au pierdut într-un 
număr neclar de culturi din cauza 
dezinteresului sau a limbajului 
condescendent folosit de bărbaţi - adică 
ceva de genul „lasă-mă să te ascult, să-ţi 
interpretez trăirile din perspectiva mea 
limitată si conform prejudecatilor societăţii 
și credințelor religioase si sa o explic în 
manualul meu de medicină“. 


Medicina occidentala era constienta de 
problemele medicale intalnite in perioada de 
tranzitie spre menopauza, dar aceste 
simptome erau privite in primul rand ca o 
consecință a patologiei principale -— 
reținerea toxinelor. Ca atare, menopauza era 
văzută doar ca un alt defect al femeilor, ceva 
de care ele ar trebui să se teamă. În 1776, 
John Fothergill, un influent și iscusit medic 
englez, a contestat această noţiune în 
lucrarea sa Of the Management Proper at the 
Cessation of Menses. Dr. Fothergill a afirmat 
că femeile au fost învăţate să privească 
menopauza cu „un anumit grad de 
anxietate“ și că „diversele și absurdele opinii 
referitoare la încetarea  scurgerilor 
menstruale și la consecinţele ei, propagate 
de-a lungul veacurilor succesive, au avut 
tendinţa de a amări viața multor femei 
sensibile“. 

Dr. Fothergill nu credea că sângele 
menstrual este toxic și, deși poate conţine 
unele „umori morbide“, spune el, și bărbaţii 
au aceleași umori pe care le eliberează prin 
hemoroizi. De asemenea, el a remarcat că 
femeile care sunt învăţate să se teamă de 
menopauză sunt mai predispuse să sufere 
simptomele acesteia. Pentru Fothergill, 
menopauza reprezenta o evoluţie normală, 
iar în cazul multor femei, a observat el, se 
producea fără consecințe majore. Mai mult, 
a observat în mod corect că acele femei 
care suferă de menstruatii abundente sau 
dureroase își găsesc alinarea la menopauză. 
În plus, el a confirmat faptul că unele femei 


au simptome supărătoare, cum ar fi 
bufeurile urmate de „transpiraţii 
instantanee“, tulburări de somn și de 
dispoziţie și dureri articulare — deși adesea 
acestea sunt temporare. Multe dintre 
tratamentele sale erau tipice vremurilor 
acelea: sângerările provocate și laxative (ale 
lui erau mult mai blânde, iar pe multe dintre 
ele le folosim și astăzi, cum ar fi senna și 
magneziul), dar ceea ce diferă este că 
niciunul dintre cele recomandate de el nu 
pare să conţină plante otrăvitoare, probabil 
pentru că Fothergill era și un botanist 
desăvârșit. El recomanda modificarea dietei 
și consumul unui pahar cu vin la ora 
obișnuită. 

Până la lucrarea doctorului Fothergill, o 
mare parte din limbajul referitor la 
menopauză te trimitea cu gândul la un 
blestem, de parcă nu exista o oroare mai 
mare decât o femeie la menopauză și, din 
păcate, lucrarea sa nu a pus capăt acestor 
mentalități negative. În 1787, medicul 
francez Claude Jeannet des Longrois a 
comparat femeile aflate la menopauză cu 
niște regine detronate. Multe dintre textele 
vremii referitoare la femeile aflate la 
menopauză au secțiuni destul de ample 
despre cancerul de col uterin, de uter și de 
sân, și chiar dacă acestea erau în general 
afecţiuni fatale, soldate cu decese în urma 
unor chinuri groaznice, limbajul este mai 
putin deprimant decât cel folosit în cazul 
menopauzei. Cu toate acestea, cu timpul, 
lucrarea doctorului Fothergill a fost tradusă 


în tot mai multe limbi si a început sa atragă 
atenţia. Acest lucru a coincis și cu o 
schimbare a atitudinii generale fata de 
îmbătrânire. 


Nașterea menopauzei 


După cum am discutat mai devreme, 
cuvântul ,ménespausie“ a apărut pentru 
prima dată în 1812, într-o disertaţie scrisă de 
dr. De Gardanne. El a publicat ulterior, în 
1816, o carte despre la ménéspausie, 
intitulată Avis aux femmes qui entrent dans 
l'âge critique. Cea de-a doua ediţie, publicată 
în 1821, are un titlu actualizat: De la 
Menopause, ou de l'âge critique des femmes. 

De Gardanne explică în lucrarea sa din 
1812 că era nevoie de un nou termen, 
deoarece existau prea multe cuvinte în uz. 
Printre cele obișnuite în acea vreme se 
numără unele mai putin rele: „climacteriu“, 
„timp critic“, „etapă critică“ și „schimbare în 
viață“; unul deloc plăcut, „declinul vârstei 
mijlocii“, și altele de-a dreptul îngrozitoare: 
„infernul femeilor“, „iarna femeilor“ și 
„moartea pasiunii“. Te și imaginezi spunând: 
„Trebuie să dau o fugă până la specialistul 
meu în iarna femeilor să-i cer niște sfaturi. 
Să iau o bagheta în drum spre casa?" Exact. 
Cea mai bună presupunere a mea este că, 
fiind primul care a propus un termen nou 
care nu suna peiorativ și era specific doar 
femeilor - termeni precum „climacteriu“ și 
„schimbare în viata" se aplicau si 


bărbaţilor -, a fost benefic pentru afaceri si 
probabil a făcut să pară că De Gardanne 
oferă ceva nou în acest domeniu. 

În disertatia sa din 1812, De Gardanne 
explică originea termenului conceput de el, 
la ménéspausie, ca fiind un cuvânt ce 
provine din combinarea altora două din 
limba greacă, unvac sau mois în franceză 
(„lună“) și naioiq sau cessation în franceză 
(„încetare“, „oprire”), despre care afirmă că 
provine din navw, pe care îl traduce prin je 
finis sau je cesse, care înseamnă „mă 
opresc“ sau „încetez“. Pentru De Gardanne, 
aceste două cuvinte grecești este posibil să 
se fi unit fonetic în franceză sub forma 
ménéspausie. Poate că alegerea finală a 
cuvântului său a fost influenţată și de 
cuvântul francez menstrues („menstre“, din 
latinescul menses, care reprezenta forma de 
nominativ plural a cuvântului „lună”). 

Chiar dacă astăzi ne gândim la cuvântul 
„pauză“ ca la o întrerupere temporară, din 
scrierile lui De Gardanne reiese clar că nu se 
aștepta ca menstruatia să reînceapă, iar 
pausie din menespausie era înțeleasă ca 
finală. 

Ceea ce nu explică De Gardanne este de 
ce a prescurtat la ménéspausie în 
ménopause în cea de-a doua ediţie a cărţii 
sale, din 1821, și nici de ce a folosit-o pentru 
titlul acesteia. Oare devenise termenul său 
atât de popular sau era atât de asociat cu el 
încât era emblematic și ar fi făcut ca 
lucrarea sa să se distingă de altele pe 
această temă? 


Am citit cartea lui De Gardanne în 
original, dar limba mea maternă, franceza 
canadiană, mi s-a părut complet diferită de 
franceza secolului al XIX-lea. Pentru a fi 
sigură că înţeleg cartea așa cum trebuie, am 
primit ajutorul generos al doctorului Martin 
Winkler, un obstetrician-ginecolog francez 
care a scris introducerea pentru ediţia în 
limba franceză a cărţii mele Biblia vaginului. 

Cartea lui De Gardanne se rezumă cel 
mai bine la o lamentatie cu privire la soarta 
femeilor pe măsură ce îmbătrânesc, deci nu 
este o lucrare revoluţionară. El nu discută în 
detaliu simptomele menopauzei și, la fel ca 
multi medici din acea perioadă si de 
dinaintea lui, pune pe seama menopauzei 
multe dintre bolile care afectează femeile pe 
măsură ce înaintează în vârstă. De Gardanne 
nu explică deloc cum de uterul provoacă 
gută sau probleme digestive la femei, deși și 
bărbaţii suferă de aceleași afecțiuni. Este un 
clișeu obositor - bărbaţii îmbătrânesc, iar 
femeile sunt trădate de pântecul lor. (Nu-mi 
place deloc acest cuvânt, dar îl voi permite 
în acest caz.) 

Cartea lui De Gardanne este plină de 
sfaturi alimentare, cum ar fi să mănânci 
alimente bogate în amidon și să eviti orice 
fel de alcool, cu excepţia vinului diluat, ce 
pat să alegi și diferite recomandări legate de 
igienă - există pagini întregi despre 
pericolele vopselelor de păr și ale 
machiajului (fardul de obraz fiind în mod 
deosebit problematic). Se discută și despre 
îmbrăcăminte, deși nu se spune ce tip de 


țesătură i-ar permite femeii să se racoreasca 
mai ușor. Cartea dezvăluie mai curând cât 
de tragic era să vezi femei trecute de 50 de 
ani îmbrăcându-se ca și cum ar fi fost tinere, 
mai ales dacă își expuneau braţele goale. Si 
mai oferă și această fărâmă de înțelepciune: 
„La vârsta menopauzei, s-ar putea crede că 
vârsta o face pe femeie  înţeleaptă; 
dimpotrivă, obisnuinta, pe lângă necesitate, 
face ca ea să consulte mai des negustorul 
de moda decât medicul.“ 

Având în vedere sfaturile patriarhale și 
calitatea terapiilor medicale (are nevoie 
cineva de lipitori pentru vulvă?), nu e de 
mirare că terapia prin shopping era 
populară. Și sper că o mulţime de femei au 
purtat mâneci scurte și și-au expus 
decolteurile în mod ostentativ. Cartea lui De 
Gardanne nu a fost bine primită de colegii 
săi, care au subliniat în mod corect că oferă 
foarte puţine informaţii și pur și simplu pune 
majoritatea bolilor vârstei pe seama 
menopauzei. 

Multe dintre manualele medicale din 
vremea lui De Gardanne erau la fel ca al 
său - cu puţine informaţii în materie de 
medicină, dar pline de prejudecăți 
patriarhale. O excepţie notabilă este textul 
din 1857 al doctorului Edward Tilt, The 
Change of Life in Health and Disease. Acesta 
era popular, stiintific si avangardist pentru 
epoca respectivă. Tilt a folosit cuvântul 
„menopauză'“ o singură dată și atunci doar 
pentru a indica faptul că alţii folosiseră 
acest cuvânt si că el îl găsește inutil — pare 


sa fi fost o trimitere foarte specifica la De 
Gardanne (îmi place să am parte de o buna 
nuantare medicală). Tilt prefera termenul 
„încetare“ sau ,î.", pe scurt. Cartea doctorului 
Tilt este fascinantă. Asemenea lui Fothergill, 
el nu privea menopauza ca pe o boală și a 
prezentat informaţii despre simptomele 
menopauzei pe care i le furnizaseră femeile 
pe care le chestionase. Dr. Tilt a folosit 
termenul ,roseata", deoarece era „scurt si 
expresiv“, dar a menţionat și „fierbințeala“ si 
a afirmat că acest termen „redă mai fidel 
ceea ce se întâmplă cu adevărat“. El a facut 
multe observaţii medicale care sunt valabile 
și în prezent. Deși multe dintre terapii erau 
îngrozitoare, ele se bazau pe știință așa cum 
era ea atunci, iar terapiile medicale din acea 
vreme erau, in general, teribile. 

înainte ca De Gardanne să introducă 
termenul ,menopauza", cei mai obișnuiți 


termeni întâlniți in manuale erau 
„Climacteriu“, „vârstă critică“ și abrevierea „î.“ 
pentru încetarea menstruației, dar 


menopauza și-a făcut repede loc în lexicul 
medical. Acest termen apărea în New 
England Journal of Medicine in 1871 si, de-a 
lungul anilor, a fost folosit in mod alternativ 
cu „climacteriu“ pentru a descrie perioada 
din preajma ultimei menstruatii și anii 
imediat următori. 

După ce am citit cartea doctorului Tilt si 
multe articole despre  menopauză în 
jurnalele medicale din anii 1920 până la 
sfârșitul anilor 1940, am fost impresionată 
de momentele de neliniște și de suferință 


care au fost surprinse de acestea, avand in 
vedere stilul explicativ al vremurilor -— 
frânturi de trăiri în locul tabelelor și al 
graficelor lipsite de identitate din zilele 
noastre. De exemplu, „H.L., în vârstă de 31 
de ani, căsătorită, menopauză artificială în 
noiembrie 1925 (iradiere intrauterină și 
vaginală împotriva endometriozei), care are 
fierbinteli la fiecare 5 minute“, precum și 
„dureri de cap și de spate, a fost internată în 
spital în 1929 și externată fără niciun 
diagnostic, dar în final a găsit tratament la o 
clinică specializată în menopauza în 1932". 

Articol după articol din perioada de 
dinaintea marilor companii farmaceutice 
(Big Pharma) detaliau simptome identice cu 
cele pe care le aud astăzi - bufeuri, 
transpiratii, insomnie, dureri articulare şi 
tulburări de dispoziţie. Cu toate acestea, în 
mod tragic, multe femei menţionate în 
aceste lucrări sufereau de insuficienţă 
ovariană prematură din cauza radioterapiei, 
a menopauzei induse chirurgical sau din 
motive necunoscute. Multe dintre ele 
fuseseră etichetate în mod eronat ca fiind 
isterice sau „nervoase“. 

Existau chiar și clinici specializate în 
menopauză, fiind considerată o afecţiune 
complicată din punct de vedere medical -— 
erau vremuri care au precedat un tratament 
hormonal fiabil pentru menopauză (THM). În 
1932, doctorii Samuel Geist și Frank 
Spellman de la spitalul Mount Sinai din New 
York au scris în American Journal of 
Obstetrics and Gynecology: 


»Niciun complex de simptome nu a 
fost mai rezistent la tratament si 
niciunul nu a fost atât de învăluit in 
obscuritate din punct de vedere 
etiologic precum un set de 
manifestări caracterizat drept 


Li 


menopauza. 


Doctorii Geist și Spellman au observat în 
clinica lor că simplul fapt de a fi ascultat și 
de a avea contact cu un medic putea fi la fel 
de terapeutic, dacă nu chiar mai terapeutic 
decât ceea ce aveau ei de oferit. 

Faptul că experienţele tale sunt validate 
este un medicament puternic. 

Până în anii 1960, termenul „menopauză“ 
îl înlocuise deja pe „climacteriu“ ca termen 
de referinţă în Statele Unite. Ce se 
schimbase? Deși hormonii erau prescriși de 
mai bine de 30 de ani, administrarea lor era 
o procedură complicată și costisitoare, care 
necesita de obicei injecții, ceea ce producea 
oscilaţii puternice ale nivelului de hormoni. 
Ceea ce s-a întâmplat în anii 1950 a fost o 
nouă metodă de producție, astfel încât 
hormonii puteau fi luaţi sub formă de pilulă. 
Acum exista un produs mult mai bun de 
vânzare. Firmele de relații publice s-au spetit 
lucrând: „Ești la menopauză? Poţi face 
tranziţia fără lacrimi!“ Motivul pentru care 
industria farmaceutică a optat pentru 
„menopauză“, si nu pentru „climacteriu“ sau 
pentru „schimbare“, reflectă probabil o mai 
mare familiarizare a publicului cu acest 
termen, dar este posibil să fi existat și alte 


motive. Părerea mea este că „pauza“ era 
potrivită pentru marketing - că, odată cu 
acești noi hormoni, menopauza putea fi cu 
adevărat temporară. 

Din fericire, tendința a fost să se 
abandoneze ideea de boală, și iată că în anii 
2020 ne-am întors la conceptul de 
menopauză ca fază sau schimbare în viață 
care poate fi ameliorată prin îngrijiri 
preventive și care poate necesita sau nu 
intervenţie medicală, dar în prezent, în 
America de Nord, cuvântul „menopauză“ 
pare să fi prins rădăcini permanent. 


Contează ce cuvânt folosim? 


Discursul TED al doctoritei Lera Boroditsky 
intitulat „Cum modelează limbajul modul în 
care gândim“ are peste 10 milioane de 
vizualizări, și pe bună dreptate. Este o 
perspectivă fascinantă asupra modului în 
care limbajul nu este un descriptor pasiv, ci 
mai degrabă un participant activ. Cuvintele 
ne influenţează gândurile. 

În multe limbi, substantivele au genuri, 
masculin și feminin, astfel încât un cuvânt 
poate avea genul feminin într-o limbă și 
masculin în alta. Când cercetătorii au studiat 
vorbitorii nativi ai unor limbi în care există 
genuri, au descoperit că oamenii se gândesc 
la un substantiv în mod diferit în funcţie de 
genul acestuia. Un exemplu dat de dr. 
Boroditsky în discursul său este substantivul 
„pod“, care din punct de vedere gramatical 


este la genul feminin in germana si masculin 
în spaniolă. Vorbitorii nativi de limbă 
germană sunt mai predispuși să descrie un 
pod folosind cuvinte cu conotație feminină 
stereotipă, de exemplu, „frumos“, iar cei de 
limbă spaniolă, termeni cu conotație 
masculină, cum ar fi „solid“. 

Ce-ar fi dacă am aplica același concept 
terminologiei medicale? De exemplu, 
cuvântul „pudendum“ - un termen general 
pentru organele genitale externe ale 
femeilor — provine din latinescul pudor, care 
înseamnă „rușine“, sau cuvântul „clitoris“, 
care provine din latinescul kleio, „a ascunde“. 
Este oare posibil ca originea latină să fi 
afectat modul în care medicii priveau aceste 
parti ale corpului, contribuind astfel la 
consolidarea misoginismului general al 
societăţii? 

Și cum ar putea afecta cuvântul 
„menopauză“ ceea ce gândim despre 
această experienţă? 

Prima chestiune este „pauza“, care în 
lumea de astăzi are conotaţie negativă, 
având în vedere viziunea generală a 
societăţii conform căreia femeile ar trebui să 
se stăpânească, să cugete asupra modului 
în care se prezintă sau să fie mai putin 
vizibile pe măsură ce îmbătrânesc. De 
asemenea, pauza nu este permanentă, în 
timp ce ultima menstruatie este chiar ultima 
menstruatie. O alta problema este ca 
sfarsitul menstruatiei este un simptom, nu 
cauza, iar concentrându-ne asupra ultimei 
menstruatii ignorăm faptul că multe femei 


au simptome si probleme de sănătate 
asociate cu menopauza care încep cu ani de 
zile înainte de încetarea menstruației. Este 
misogin să legi descrierea unei treimi sau 
poate chiar a unei jumătăţi din viaţa unei 
femei de funcţia uterului și a ovarelor. Nu 
definim bărbaţii pe măsură ce îmbătrânesc 
în funcţie de schimbarea fizică evidentă a 
funcţiei lor reproductive. Da, întreaga 
perioada a menopauzei este un marker 
pentru risc crescut de boli cardiace la femei, 
dar la fel este si disfunctia erectila in cazul 
bărbaţilor - de fapt, multi experţi din 
domeniul medical consideră că aceasta este 
„canarul din mina de cărbune“ pentru 
sănătatea cardiacă a bărbaților. 

Acum imaginează-ţi o lume în care am 
spune că bărbaţii sunt în erectopauză. 

Exact. 

Multe culturi se descurcă foarte bine fără 
cuvântul menopauză. În olandeză, cuvântul 
este overgang, care înseamnă „tranziţie“ sau 
„drumul de la A la B“. În finlandeză, termenul 
este vaidhevoudet, „schimbare de an“, în 
suedeză este klimacterium, „schimbare“ sau 
„etape ale vieţii“, iar în japoneză cuvântul 
este păzi sau kOnenki, care se traduce prin 
„schimbare în viaţă“. Există unele cercetări 
care sugerează că femeile din culturile care 
nu folosesc cuvântul „menopauză“ ar putea 
suferi mai puţin în timpul tranziţiei lor spre 
această etapă. Acest lucru nu înseamnă că 
schimbarea unui cuvânt va determina dacă 
o femeie are sau nu bufeuri sau dacă suferă 
de uscăciune vaginală ori nu, dar poate că 


atunci cand o societate accepta public 
menopauza ca pe o schimbare normala, si 
nu ca pe o boală cumplită, există efecte. 
Acest lucru nu este cu nimic diferit de ceea 
ce a propus dr. Fothergill la sfârșitul anului 
1776. La urma urmei, este mai greu să te 
simţi optimistă în privința ta când toată 
lumea iti spune cât de naspa ești. 

Este clar că multe femei doresc să 
vorbească despre schimbările care au loc în 
corpul lor, așa că este nevoie de un cuvânt. 
Dar ,menopauza“? Dacă reuşim să avem 
grijă de femeile de 20 și 30 de ani fără să le 
legam de prima lor menstruatie, cu siguranţă 
putem face același lucru și pentru cele care 
au avut ultima menstruatie, nu-i așa? Când 
voi avea 60 de ani, mă voi simţi ridicolă dacă 
îmi voi descrie sănătatea în funcţie de ultima 
menstruatie. Pare ridicol și acum, la 54 de 
ani, având în vedere mai ales că ultima 
menstruatie are semnificație doar în ceea ce 
privește capacitatea de reproducere și 
evaluarea sângerărilor menstruale anormale. 

Liderii de opinie din domeniul medical au 
considerat că alte formulări legate de 
menopauza sunt problematice şi, în 
consecință, au facut schimbäri. Sindromul 
genito-urinar de menopauză sau SGM, adică 
modificările care se produc la nivelul 
vaginului in timpul tranziției spre 
menopauză, era cunoscut sub numele de 
„atrofie vaginală“ sau „vaginită atrofică“. Dar 
atrofia vaginală i-a făcut pe oameni să uite 
că și alte țesuturi genitale pot fi afectate. În 
plus, cuvântul „atrofie“ este peiorativ - 


femeile sunt deja suficient de dispretuite pe 
masura ce imbatranesc, asa ca nu au nevoie 
de cuvinte care sa sublinieze si mai mult 
pierderea importanței lor. Insuficienta 
ovariană primară — ovulatia care se oprește 
înainte de vârsta de 40 de ani - era numită 
„deficiență ovariană prematură“, un termen 
îngrozitor. Terminologia medicală se 
schimbă în mod constant pe măsură ce se 
adună informaţii noi, așa că ideea conform 
căreia este prea dificil să se înlocuiască 
cuvântul „menopauză“ pur și simplu nu stă 
în picioare. 

Deși „tranziţia spre menopauza" este o 
sintagmă acceptabilă pentru a face referire 
la perioada care precedă ultima menstruatie, 
caracterizată de fenomene hormonale 
haotice, cuvântul „tranziție“ funcţionează la 
fel de bine și abate atenţia de la menstruatie, 
deși aș putea fi convinsă destul de ușor să 
aleg termenul de „fentare“. „Climacteriu“ mi 
se pare cel mai potrivit pentru a descrie 
momentul în care se ajunge la o stare mai 
stabilă - dupa ultima menstruatie - si 
acesta a fost termenul utilizat secole la rând 
atât de femei, cât și de bărbaţi pentru a 
descrie etapa vârstei mijlocii și cea care îi 
urmează. Primele texte, atât din medicina 
occidentală, cât si din cea orientală, 
descriau viata în etape, așa că termenul 
„Climacteriu“ onoreaza si acest aspect 
comun. 

Termenul „menopauză“ a apărut înainte 
ca știința să știe că există hormoni. Nu a 
fost niciodată gândit să indice o pauză. A 


fost inventat de un bărbat care credea ca 
femeile ar trebui să își acopere braţele și să 
nu folosească farduri de obraz și a cărui 
carte pe această temă nu a contribuit cu 
nimic la fondul de cunoștințe, cu excepția 
faptului că a lăsat în urmă un termen care 
leagă femeile pentru totdeauna de 
menstruatie. Cuvântul „menopauză“ a fost 
apoi transformat în armă de către industria 
farmaceutică, trecând de la o fază 
supărătoare la o anumită vârstă, la o 
maladie pe viață care afectează orice 
femeie. Și nu orice maladie, ci cea mai gravă 
posibilă - una care le făcea pe femei 
indezirabile pentru bărbați. Nu este o 
poveste prea grozavă despre nașterea 
„menopauzei“. Cuvântul „menopauză“ ar 
trebui actualizat. 

În privința menopauzei, este la fel de 
mult vorba despre perspectivă și etichetare, 
pe cât este despre hormoni și știință. 


DE REȚINUT 


* Menopauza a început să fie înțeleasă abia de 
curând, ca urmare a creșterii duratei de viata. 


* Simptomele menopauzei au fost semnalate în 
medicina occidentală încă din secolul al XVI- 
lea. 


* Cuvântul menopauză a fost inventat de medicul 
francez De Gardanne. 


* Cuvintele ne influenţează percepțiile. 


* Femeile din culturile care folosesc o terminologie 
ce face referire la o schimbare în viață în loc de 


menopauza tind sa fie mai putin afectate de 
simptomele comune ale acesteia. 


CAPITOLUL 3 
Biologia menopauzei 


Legătura dintre creier și ovare 


Pentru a înțelege menopauza asa cum o 
înţelege un ginecolog, trebuie să o luăm de 
la început - de la dezvoltarea fetală, adică 
de la primul trimestru (în jur de nouă 
săptămâni de sarcină). În acest moment, 
ovarele și testiculele fătului sunt structuri 
identice. Dacă există un cromozom Y, țesutul 
primește semnale pentru a se transforma 
într-un testicul, iar fără acest cromozom 
țesutul devine un ovar. Da, ovarul este 
implicit. Există multă ironie aici, deoarece 
multe povești despre „originea omului“, fie 
că este vorba despre Eva sau despre 
Pandora (prima femeie din mitologia 
greacă), vorbesc despre femeie ca apărând 
după bărbat și/sau fiind făcută din bărbat. 
Foliculii primordiali sunt ovule imature 
împreună cu țesutul care îi cuprinde. Aceștia 
se dezvoltă și se înmulțesc în stadiile 
timpurii ale dezvoltării fetale, iar până la 20 
de săptămâni de viaţă intrauterină există 
între șase și șapte milioane de foliculi 
primordiali. În acest moment, nu se pot 
produce mai mulţi. Este un fapt important, 
deoarece menopauza apare când nu mai 
există foliculi capabili să ovuleze, adică să 
producă un ovul matur. Planul fundamental 


al menopauzei este stabilit înainte de 
nastere. 

Un fapt foarte interesant si uluitor este 
ca, atunci cand bunica ta era insarcinata cu 
mama ta, ea avea si foliculul primordial din 
interiorul unuia dintre ovarele mamei tale, 
care era destinat să devii tu. 

Numărul de foliculi primordiali la 20 de 
săptămâni înainte de naștere este deseori 
descris în textele medicale ca fiind „zenitul“ 
sau „apogeul“, și, deși din punct de vedere 
tehnic aceste cuvinte sunt sinonime cu „cel 
mai mare număr”, zenit înseamnă, de 
asemenea, „cel mai puternic“ sau „cel mai 
de succes“, iar apogeul, „succes“. Nu am 
fost la apogeu sau la zenit când eram un făt 
de 20 de săptămâni. Nu trebuie să atribuim 
judecăţi de valoare unui proces fiziologic 
normal, mai ales când discutăm despre 
corpul femeii, care a fost dintotdeauna 
apreciat pentru tinereţea și capacitatea de a 
procrea. 

După 20 de săptămâni, milioane de 
foliculi primordiali încep să dispară, un 
proces cunoscut sub numele de atrezie. El 
continuă după naștere până la pubertate, 
când mai rămân aproximativ 300 000 de 
foliculi primordiali. Imagineaza-ti că semeni 
seminţe într-un ghiveci. În cazul în care 
condiţiile sunt potrivite, apar mult mai multe 
răsaduri decât poate găzdui micul spaţiu 
fizic al ghiveciului. Planul a fost întotdeauna 
de a îndepărta plantele tinere care par mai 
puţin sănătoase și de a obţine un raport 


corect intre rasaduri si sol pentru a le oferi 
celor ramase sansa optima. 


Ciclul menstrual. Introducere 


Foliculii primordiali sunt inactivi pana la 
pubertate, atunci cand semnalele complexe 
primite din partea creierului declanseaza 
procesul de ovulatie. Incredibil, dar acesti 
foliculi minusculi sunt cei care produc 
cantitatile mari de estrogen care actioneaza 
în timpul pubertatii, precum și în timpul 
fiecărui ciclu menstrual. Există mai multe 
stadii de dezvoltare parcurse de folicul de-a 
lungul traseului spre ovulatie, iar la fiecare 
pas, are un nume ușor diferit (vezi figura 4). 
De dragul simplităţii, vom folosi sintagma 
„foliculi primordiali“ pentru cei care așteaptă 
în culise și „foliculi“ pentru cei activi, aflaţi 
pe scena principală, care produc hormoni, 
chiar dacă pot fi în diferite stadii de 
dezvoltare. 

Semnalul pentru ca un folicul primordial 
să fie recrutat pentru a porni pe calea 
ovulatiei și apoi a dezvoltării de-a lungul 
acestei căi este foarte complex și necesită o 
semnalare coordonată din partea mai multor 
hormoni atât din creier, cât și din ovare. Doi 
dintre principalii hormoni din creier care sunt 
implicaţi în ovulatie sunt hormonul de 
stimulare foliculară sau FSH și hormonul 
luteinizant sau LH. Pe măsură ce foliculii se 
dezvoltă, celulele care înconjoară ovulul 
(oocitul) produc două tipuri de estrogen: 


estradiol si estronă - primul este un 
estrogen mai puternic. Cantitatea de 
estradiol produsă este semnificativă, 
deoarece trebuie să călătorească prin fluxul 
sanguin pentru a ajunge la mai multe 
organe, inclusiv la creier, precum si pentru a 
stimula dezvoltarea mucoasei uterine. 
Foliculul produce cantități mici de 
testosteron si alti hormoni. 

Figura 4. Ciclul de viata al unui folicul 


Prima jumatate a ciclului menstrual se 
numește faza foliculară. Prin intermediul 
unei semnalări complexe, un folicul domină, 
iar ceilalți dispar. Nu este vorba despre 
pierderi, ci despre un efort de grup care 
conduce la selecţia celui mai potrivit folicul 
pentru o sarcină sănătoasă. Există un flux 
constant de comunicare chimică între 
folicul, creier și chiar mucoasa uterului. 
Atunci cand nivelul de estrogen este 
suficient de ridicat, creierul trimite mesaje 
care declanșează ovulatia, adică eliberarea 
unui ovul matur. 


Ovulatia marchează începutul fazei 
luteale a ciclului menstrual. Unele persoane 
îşi imaginează foliculul explodând, dar acest 
lucru nu se întâmplă sub presiune. Foliculul 
se deschide la suprafață, iar ovulul matur 
(sau ovum, in latină - asa cum este numit 
acum) isi face drum spre trompele uterine. 
Dupa ovulatie, tesutul ramas din folicul se 
organizează într-o structură numită corp 
luteal, care produce hormonul progesteron. 
Acest hormon stabilizează mucoasa uterină 
și produce alte modificări pentru ca 
implantarea să aibă succes (progesteronul 
este pro-gest-atie). Traiectoriile sau cei patru 
hormoni principali din ciclul menstrual sunt 
reprezentate în figura 5. 

Figura 5. Nivelurile hormonale și ciclul menstrual 


Imagineaza-ti celulele care alcătuiesc 
mucoasa uterului (endometrul) ca pe niște 
cărămizi. Estrogenul construiește și așază 
cărămizile, dar în cele din urmă un zid are 
nevoie de susținere.  Progesteronul 
acţionează ca un mortar care stabilizează 
mucoasa. Dacă are loc implantarea, celulele 
semnalizatoare hormonale din partea 
embrionului se asigură că, în acest caz, 


corpul luteal continuă sa producă 
progesteron până când placenta poate 
prelua controlul. Fără semnalare din partea 
embrionului, nivelul de progesteron scade, 
corpul luteal are o durată de viaţă de 14 zile 
(adică un interval cuprins între 12 și 16 zile) 
și se micșorează, devenind o mică cicatrice, 
numită corpus albicans. Retragerea 
progesteronului este cea care destabilizează 
mucoasa uterului, ducând la apariția 
menstruației. 

Ciclul începe din nou atunci când creierul 
semnalează următorul val de foliculi. 


Tranzitia spre menopauză 


Tranzitia spre menopauza pare a fi copilul 
mijlociu al sănătăţii reproductive. A fost 
adesea exclusa sau ignorata sub pretextul 
fals că nu este mare lucru pentru că nu 
reprezintă cu adevărat menopauza. Acum 
știm că este o perioadă de haos hormonal, 
în care multe femei au unele dintre cele mai 
grave simptome. Chiar în momentul în care 
citești aceste rânduri, e foarte probabil ca 
aproape 20 de milioane de americance să se 
confrunte cu tranziția spre menopauză. 
Există câteva caracteristici biologice 
esenţiale ale tranziţiei spre menopauză. 
Există o pierdere accelerată a foliculilor, o 
afectare a producţiei de hormoni de către 
foliculii rămași și modificări ale semnalelor 
de la nivelul creierului. Aceste schimbări pot 
apărea din diverse motive. La nivelul 


ovarului, foliculii primordiali pot îmbătrâni 
sau foliculii care rămân nu au fost niciodată 
sănătoși încă de la început și de aceea nu au 
ajuns să fie recrutaţi. Există, de asemenea, 
diminuări ale fluxului sanguin către ovar 
legate de vârstă, care pot afecta capacitatea 
de producere a hormonilor. Unele dintre 
modificările în privinţa semnalării de la 
nivelul creierului sunt o reacţie la ceea ce se 
întâmplă cu producția de hormoni în foliculi, 
dar altele au legătură cu vârsta. Practic, este 
un proces complicat care implică mai multe 
mecanisme. 


Tranzitia spre menopauză are o durată 
nedeterminată și poate varia semnificativ de 
la o femeie la alta. Femeile afro-americane 
sunt predispuse la o tranziție spre 
menopauză mai lungă deși vârsta 
menopauzei este aceeași. 


Nu se poate ști că tranziţia spre 
menopauză are loc până când nu are loc cu 
adevărat. Absența unei menstruatii sau două 
ar putea fi cauzată de stres sau ar putea fi 
începutul tranziţiei. Unele femei pot avea 
chiar fluctuații minore în ceea ce privește 
volumul fluxului menstrual sau regularitatea 
menstruatiilor până la tranziția spre 
menopauză, dar atunci când se întâmplă 
astfel, nu putem ști dacă este vorba despre 
un preambul al tranziţiei spre menopauză 
sau nu. Aceasta este adesea o sursă de 
frustrare — nu știi cu adevărat că ești în faza 
de tranziţie spre menopauză până când nu 
ai intrat de-a binelea în ea. 


Din punct de vedere medical, tranzitia 
spre menopauza se imparte in doua faze: 
timpurie si tarzie (vezi figura 6). Diferentele 
majore între cele două faze sunt schimbările 
legate de durata ciclului menstrual, ceea ce 
înseamnă că timpul dintre menstruatii 
crește. În timpul fazei timpurii, o femeie ar 
putea observa că unele dintre cicluri se 
prelungesc cu șapte sau mai multe zile ori 
că menstruatia lipsește. Tranzitia târzie se 
caracterizează prin absența mai multor 
menstruatii - adică 60 de zile între 
menstruatii. 

Cand o femeie incepe sa aiba doua 
menstruatii absente la rând, există o sansa 
de 95% ca ultima menstruatie să aibă loc in 
următorii patru ani. Simptomele, cum ar fi 
bufeurile sau insomniile, încep adesea în 
tranziţia mai târzie spre menopauză, dar nu 
există o regulă strictă în acest caz — unele 
femei prezintă simptome mai devreme decât 
altele, iar altele pot să aibă trei sau patru 
menstruatii absente la rand, să fie aproape 
de ultima menstruatie și să nu prezinte 
niciun simptom. 


UM 


Faza reproductivă Tranzitia spre menopauză | Postmenopauza 


Timpurie Tarzie 

+ Durată variabilă *1-3 ani 

+ Durata ciclului* crește . Durata ciclului* crește 
cu 27zile cu 2 60zile 

* Simptome posibile * Simptome probabile 


* Ciclul este cuprins între prima zi a unei 
menstruatii si prima zi a următoarei. 


Figura 6. Tranzitia spre menopauza — timpurie și târzie 


Fiecare ciclu menstrual în timpul 
tranziţiei spre menopauză este ca un joc de 
poker, așa că poate fi cu adevărat un haos 
menstrual. Cu cât se apropie mai mult 
ultima menstruatie, cu atât  foliculii 
primordiali sunt mai puţin receptivi și în 
consecinţă menstruatiile absente din cauza 
lipsei ovulatiei devin mai frecvente. 

Singurul lucru cu adevărat previzibil în 
legătură cu tranziţia spre menopauză este 
că ea este imprevizibilă. 


Menopauza și postmenopauza 


Ultima  menstruaţie (UM) marchează 
instalarea menopauzei - în acest moment 
au mai rămas între 100 și 1 000 de foliculi 
primordiali, care sunt incapabili de ovulatie. 
Femeile nu-și cunosc ziua în care s-a instalat 
menopauza decât la 12 luni de la ultima 
menstruatie, ceea ce poate fi enervant, dar 
din punct de vedere medical contează doar 
atunci cand se evaluează  sângerările 
anormale sau nevoia de contraceptie. 
Postmenopauza este faza de după ultima 
menstruatie, dar se obișnuiește să se spună 
și că o femeie este la menopauză. 

În descrierea menopauzei, nu este 
neobișnuit ca manualele și articolele să 
folosească cuvântul „epuizat/ă“ atunci când 
nu mai există foliculi capabili să ovuleze, dar 
ovarele nu sunt epuizate, obosite sau 
consumate. Nu este ca și cum ar fi început o 


cursa si aceasta a trebuit sa se opreasca din 
cauza unui accident sau a unui antrenament 
inadecvat. Ovulatia se termina atunci cand îi 
e dat sa se termine pentru ca asa este 
planul. Daca am folosi acelasi ton pentru a 
ne referi la disfunctia erectila, ne-am astepta 
ca manualele sa declare ca penisul este 
„consumat“. În medicină, bărbaţii ajung să 
îmbătrânească cu eufemisme mult mai 
blânde, iar femeile sunt exilate în orașul 
Respingătorești. Generatii întregi de medici 
profesioniști au fost instruite cu acest 
limbaj, iar multi au folosit probabil aceleași 
cuvinte atunci când au vorbit cu pacientele 
lor — și acest lucru trebuie să se schimbe. 

Multă vreme s-a crezut că ovarele sunt 
„nefuncţionale“ după menopauza. Partial, 
această convingere era urmarea 
imposibilității de stabilire a nivelurilor foarte 
scăzute de estradiol, testosteron și alti 
hormoni la femeile aflate la postmenopauză. 
În anii 1980 și la începutul anilor 1990, când 
studiam eu medicina, nu exista tehnologia 
pe care o avem acum. Cu toate acestea, 
ideea falsă că ovarele sunt moarte după 
menopauză venea, de asemenea, din 
convingerea împământenită că principala 
valoare a unei femei constă în capacitatea ei 
de reproducere și, prin urmare, sfârșitul 
fertilităţii înseamnă că femeile stau în 
anticameră la Doamna cu coasa așteptând 
să fie chemate. Așadar, dacă „înţelepciunea“ 
convenţională este că ovarele nu au nicio 
valoare după menopauză, nu ar mai trebui 
să studiezi ceea ce „știi“ că este adevărat. 


însă acum înţelegem că ovarele sunt 
implicate în producţia de hormoni și după 
menopauză, deși într-o măsură mult mai 
mică. Acest lucru nu înseamnă că unii dintre 
foliculi au luat-o razna și operează pe furiș; 
mai degrabă, stroma ovariană - țesutul 
propriu-zis al ovarului care conţine foliculii — 
este capabilă să producă un precursor 
hormonal numit androstendion, care poate fi 
transformat de alte ţesuturi în estrogen și 
testosteron. Prin urmare, îndepărtarea 
ovarelor după menopauză conduce la o 
scădere mică a nivelurilor de estradiol și 
testosteron, deoarece are un efect redus 
asupra capacităţii altor ţesuturi de a produce 
acești hormoni. 


Un îndrumar despre hormoni 


Pentru a înţelege ce se întâmplă cu hormonii 
în timpul tranziţiei spre menopauză și după 
aceea, este important să ne uităm puţin 
înapoi ca să facem o introducere. Hormonii 
sunt mesageri chimici; ei sunt practic niște 
chei în miniatură care cutreieră prin tot 
corpul în căutarea receptorului potrivit (o 
încuietoare) printre celule. Când cheia se 
potrivește cu încuietoarea, mesajul de la 
hormon este transmis celulei. 


Unii hormoni sunt produși în cantităţi mari, 
deoarece trebuie să călătorească prin corp 
pentru a avea impact asupra altor ţesuturi, 
de exemplu, uterul și creierul, iar alţii sunt 
produși în cantităţi mai mici, pentru uz local. 


Exista multi hormoni importanti implicati 
în continuitatea menopauzei, dar unii dintre 
actorii-cheie sunt: 


+ ESTRADIOLUL. Termenul tehnic este 
17-beta-estradiol, dar de obicei 
este numit doar estradiol. Acesta 
este principalul estrogen înainte 
de menopauză. Este produs în 
cantităţi mari în foliculul în curs de 
dezvoltare, deoarece este menit 
să intre în fluxul sanguin și să aibă 
efecte de amploare asupra multor 
ţesuturi. Estradiolul este produs în 
cantităţi mai mici în alte ţesuturi 
pentru uz local, cum ar fi cel 
adipos (sau gras), endometrul 
(mucoasa uterului), ficatul, 
creierul, oasele și mușchii. 
Nivelurile de estradiol variază 
semnificativ pe parcursul ciclului 
menstrual; acestea pot fi de doar 
30 pg/ml la începutul fazei 
foliculare si de zece ori mai mari — 
de obicei 200-300 pg/ml - chiar 
înainte de ovulatie. În timpul 
tranziţiei spre menopauză, 
nivelurile de estradiol pot fi chiar 
mai mari decât cele tipice, din 
cauza semnalelor hormonale 
neregulate. După menopauza, 
nivelurile de estradiol scad 
semnificativ și, în general, sunt de 
10-25 pg/ml, iar estradiolul 
măsurat în sânge în acest 


moment reprezintă hormonul 
produs în alte ţesuturi (cum ar fi 
grăsimea sau mușchii) care s-a 
dus în fluxul sanguin. 


* ESTRONA. Este un estrogen mai slab 


decat estradiolul, si este si ea 
produsa in foliculul in dezvoltare, 
precum si in alte tesuturi. Estrona 
poate fi transformata de tesuturi 
în estradiol, iar estradiolul poate fi 
transformat în estrona. Acest 
fluviu bidirectional are loc în 
interiorul celulelor, permițând 
realizarea unui reglaj fin la nivel 
celular. După menopauză, 
scăderea producţiei de estradiol 
este mai dramatică decât cea de 
estronă. 


* ESTRIOLUL. Este produs în primul 


rând în placentă. Nu pare să aibă 
vreun rol în menopauză. 


TESTOSTERONUL. Este produs în 
foliculul în curs de dezvoltare, în 
corpul ovarului și în glandele 
suprarenale. Principala sursă de 
testosteron este glanda 
suprarenală, astfel încât nivelurile 
lui nu scad semnificativ odată cu 
ultima menstruatie; în schimb, 
nivelurile lui scad treptat de-a 
lungul vieţii, acest lucru fiind în 
primul rând din cauza 
schimbărilor legate de vârstă la 


nivelul glandei suprarenale. 
Cantitatea mica de testosteron 
produsă de ovare înainte de 
menopauză joacă probabil un rol 
în ovulatie. 


* PROGESTERONUL. Este produs de 
corpul luteal, tesutul care se 
formeaza in folicul dupa ovulatie. 
Nivelurile de progesteron scad in 
timpul tranzitiei spre menopauza, 
deoarece corpul luteal poate 
deveni mai puţin eficient la 
producerea de progesteron sau 
din cauza unui interval mai lung 
între ovulatii. În momentul în care 
mai sunt doi ani până la ultima 
menstruatie, doar 50% dintre 
ciclurile menstruale ale femeii mai 
produc niveluri adecvate de 
progesteron. 


* HORMONUL ANTI-MULLERIAN Sau AMH. 
Acest hormon este produs de 
foliculi si este implicat în 
transmiterea semnalului pentru 
ovulatie - face parte din sistemul 
de comunicare care acționează ca 
un paznic al rezervei de foliculi 
primordiali, astfel încât numărul 
adecvat să fie recrutat în acțiune 
în fiecare ciclu. Fără acest tip de 
control local, zeci de mii de foliculi 
sau chiar mai mulți ar putea 
concura pentru ovulatie. Nivelul de 


AMH este important în evaluarea 
infertilitatii. În prezent se fac 
cercetari pentru a vedea daca 
nivelurile de AMH ar putea fi 
utilizate ca factor de predictie 
pentru menopauza. 


* ANDROSTENDION. Este produs din 
colesterol in cadrul unui proces in 
mai multe etape si este hormonul 
precursor produs in foliculi care 
este transformat fie în estronă (si 
apoi in estradiol), fie în testosteron 
(vezi figura 7; pentru procesul 
complet de transformare a 
colesterolului în hormoni, vezi 
anexa A). Ca atare, nu are nicio 
funcţie hormonală în sine. De 
asemenea, este produs în țesutul 
ovarian (stroma) și al glandelor 
suprarenale, astfel că, la 
menopauză, se înregistrează o 
scădere a nivelurilor sale, dar 
rămâne în continuare în cantitate 
mare, deoarece nu mai este 
necesar producerii unor niveluri 
ridicate de estradiol. 


Testosteron 
Androstendion 


a oF 
} l 


Estronă Estradiol oH 


OPT oS 


Figura 7. Productia de estradiol, estrona si testosteron 


Estrogenul si testosteronul pot fi liberi in 
sange sau pot fi legati de o proteina 
purtătoare numită globulină de legare a 
hormonilor sexuali (SHBG®). Numai 
hormonul liber poate interactiona cu 
tesuturile. Am reusit sa tin minte acronimul 
SHBG cu ajutorul următoarei mnemonici: 
„Sunt Hoti pe Bulevarde si prin Ganguri." Cu 
un nivel scăzut de SHBG există mai puţini 
hoţi, deci mai multi hormoni pot ieși în 
siguranţă afară să meargă la petrecere, iar 
un nivel mai ridicat de SHBG înseamnă că 
sunt mai multi hoţi care  cutreieră 
„bulevardele și gangurile“ din organism, deci 
nu este momentul pentru distracţie. 
Deoarece testosteronul se leagă mai strâns 
de SHBG decât estrogenul (mă gândesc la el 
ca la un agresor care încearcă să 
îndepărteze estrogenul), un nivel mai scăzut 
de SHBG înseamnă mai mult testosteron 
disponibil comparativ cu estrogenul. 


Cum se schimbă hormonii în timpul 
tranziției spre menopauză 


Practic, hormonii au niveluri foarte diferite. 
Înainte, se credea că nivelul de estradiol 
scade treptat, determinând creierul să 
secrete o cantitate mai mare a hormonului 
de stimulare foliculară (FSH) în încercarea 
de a mobiliza o cantitate mai mare de 
foliculi primordiali care să producă mai mult 


au 


estradiol. Practic, creierul „strigă“ la ovare ca 
nu a primit suficient feedback sub formă de 
estradiol. Pe măsură ce aflăm mai multe 
despre menopauză, se pare că lucrurile 
devin și mai complexe și nu este vorba 
întotdeauna despre estradiol. Nivelurile 
ridicate de FSH nu pot fi doar un produs 
secundar al creierului care încearcă să 
determine dezvoltarea foliculilor, ci pot fi, de 
asemenea, responsabile pentru unele dintre 
simptomele si afecțiunile asociate cu 
continuumul menopauzei. De exemplu, 
există noi dovezi care sugerează în mod 
destul de convingător că nivelurile ridicate 
de FSH pot constitui un factor important în 
osteoporoză. Când catalogăm menopauza 
drept un deficit de estrogen, ceva care se 
potrivește cu relatările patriarhale despre 
deficitul unui hormon „feminizant“, pierdem 
din vedere alte schimbări hormonale 
importante. 

Nivelurile de estradiol, progesteron si 
FSH pot varia semnificativ de la un ciclu la 
altul. Foliculii se pot dezvolta mai lent, ceea 
ce conduce la un ciclu mai lung. in cazul in 
care ciclul este mai scurt decat era de 
așteptat, prima jumătate este redusă și, în 
mod proporțional, a doua jumătate sau faza 
luteală a ciclului durează mai mult timp, 
adică perioada în care femeile se confruntă 
cu simptome premenstruale (SPM). Așadar, 
ciclurile scurte multiple reduc pauza pe care 
o femeie ar putea-o avea între simptomele 
sindromului premenstrual. Ciclurile cu 
niveluri mai ridicate de estrogen pot avea ca 


rezultat menstruatii mai abundente, migrene 
si dureri de sani, dar cauza simptomelor ar 
putea fi si oscilatiile nivelurilor hormonale de 
la un ciclu la altul. Unele femei sunt mai 
sensibile la modificările nivelurilor 
hormonale. De exemplu, nu toate femeile 
suferă de sindrom premenstrual sau de 
depresie postpartum - și același principiu 
este în discuţie și aici, deoarece gama 
simptomelor și gravitatea lor pot varia de la 
chinuitoare, cu un impact major asupra 
calităţii vieţii, până la minime sau 
inexistente. 

Study of Women’s Health Across the 
Nation (SWAN) este un studiu american 
început în 1996 care a inclus un grup de 
femei de diferite rase și etnii, furnizând 
multe informaţii despre evoluția hormonilor 
pe parcursul tranziţiei spre menopauză. 
Dacă ne gândim că schimbările apărute de 
la un ciclu la altul despre care tocmai am 
discutat sunt niște copaci, evoluţia este 
pădurea. Din studiul SWAN au reieșit patru 
tipare de niveluri de estradiol: 


* CREȘTERE ȘI SCĂDERE BRUSCĂ. O 
creștere a nivelului de estradiol în 
timpul tranziției spre menopauză 
și apoi o scădere bruscă cu 
aproximativ un an înainte de UM. 
Acesta este cel mai frecvent 
model în rândul femeilor 
caucaziene. 


* CREȘTERE ȘI SCĂDERE LENTĂ. O 
creştere a nivelurilor de estradiol 


in timpul tranzitiei spre 
menopauza și apoi o scădere 
lentă care continuă doi ani după 
perioada ultimei menstruatii. 
Acesta este cel mai rar întâlnit 
model, cu o distribuţie similară 
între rase/etnii. 


* EVOLUȚIE CONSTANTĂ. Nivelurile de 
estradiol sunt de la început mai 
mici și scăderea este graduală. 
Acesta e cel mai frecvent tipar 
pentru femeile afro-americane. 


* DECLIN LENT. Nivelurile de estradiol 
scad lent, gradual. Acest tipar este 
observat mai frecvent în rândul 
americancelor de origine chineză 
și japoneză, și printre hispanice. 


Există trei modele pentru FSH: o creștere 
ridicată, una medie și alta scăzută. Cea din 
urmă este cea mai puţin frecventă și este 
mai probabil să aibă loc când nivelul de 
estradiol nu crește înainte de UM, ceea ce 
înseamnă că există un grup de femei care au 
schimbări mai putin pronunţate atât în ceea 
ce privește estradiolul, cât si FSH pe 
parcursul tranziţiei lor spre menopauză. 


Există teste hormonale pentru 
menopauză? 


Pentru a răspunde pe scurt, nu. Vorbim 
despre „marea așteptare a menstruației”. 


În momentul în care o femeie este la 
postmenopauză, nivelul ei de estradiol este 
în general <25 pg/ml și FSH-ul >30 UI/ml, dar 
asta nu înseamnă ca testarea oricăruia 
dintre cei doi hormoni determină 
diagnosticul de menopauză. În primul rând, 
nivelurile hormonale variază de la o zi la alta. 
Dar, așa cum tocmai am discutat, nivelurile 
acestor hormoni pot urca și cobori de la un 
ciclu la altul, așa că un nivel aleatoriu 
însoţind unul scăzut de estradiol/ridicat de 
FSH ar indica menopauza, dar ar putea fi și 
cauza absenței unei menstruatii sau două. 
Uneori, ultima ovulatie poate produce 
niveluri de estradiol si FSH care ar putea fi 
observate la o femeie de 35 de ani. 

Nu uita însă că nu avem nevoie de 
niveluri hormonale pentru a ști dacă o fată 
de 12 ani, care creşte în înălțime și căreia i 
se dezvoltă sânii, este la pubertate. În mod 
similar, dacă o femeie are peste 40 de ani și 
se confruntă cu menstruatii neregulate 
și/sau bufeuri, stim că nivelurile sale 
hormonale se schimbă și că se află în 
tranziția spre  menopauză. Testarea 
hormonilor doar ca verificare nu ne spune 
nimic despre stadiul în care se află o femeie 
în timpul tranziţiei spre menopauză și nici 
când se așteaptă ultima menstruatie. Ba mai 
mult, nici nu este necesar, deoarece 
nivelurile hormonale nu modifică 
recomandările pentru tratamentul hormonal 
al menopauzei (THM), deși aceste teste sunt 
importante când menstruatia se oprește 
înainte de vârsta de 40 de ani (vezi capitolul 


6). Testele hormonale sunt importante si in 
scopuri de cercetare si ca parte din 
evaluarea infertilitatii, dar nu fac subiectul 
acestei cărți. Deocamdată, diagnosticul 
menopauzei se bazează pe vârstă, pe un 
istoric de menstruatii neregulate urmat de 
12 luni fără menstruatie (presupunând că nu 
există nici o altă explicaţie medicală pentru 
absenţa ei). 

Există și alte cauze ale menstruatiilor 
neregulate. O femeie de 30 sau 40 de ani ar 
putea avea nevoie de analize de sânge 
pentru a se stabili cauza. De exemplu, 
tulburările tiroidiene pot provoca menstruatii 
neregulate, iar în acest caz pot fi necesare 
testele. 

În cazurile în care este necesară 
stabilirea nivelurilor hormonale, de exemplu, 
în depistarea sindromului ovarelor 
polichistice sau SOP (o afecţiune cu 
tulburări de ovulatie care afectează între 6 și 
12% dintre femeile aflate la vârsta 
reproductivă) sau când se suspectează 
insuficiența ovariană primară (vezi capitolul 
6), se fac analize de sânge. Unii medici oferă 
teste hormonale salivare, dar acestea nu 
sunt niciodată indicate. Nu sunt niște teste 
pe care să te poţi baza și nici măcar nu 
reflectă ceea ce se află în sânge. În opinia 
mea, niciun medic care oferă teste 
hormonale salivare când există îngrijorări 
legate de menopauză nu ar trebui să se 
ocupe de menopauza nimănui. 

Cum rămâne cu stabilirea tranziției spre 
menopauză în cazul femeilor care au de 


obicei menstruatii neregulate din alte motive 
sau care suferă de SOP? În cazul lor, s-ar 
putea ca debutul unor  menstruații 
neregulate să nu poată fi folosit ca un semn 
al începerii tranziţiei spre menopauză. Se 
poate observa o schimbare a tiparelor de 
sângerare fata de ceea ce este tipic pentru 
femeia respectivă, dar pot apărea și alte 
simptome ca semn al tranziţiei spre 
menopauză, cum ar fi bufeurile sau 
tulburările de somn, iar acestea pot fi tratate 
indiferent de ciclul menstrual. Sunt necesare 
mai multe cercetări privind tranziția spre 
menopauză și SOP. 

În cazul femeilor care au suferit o 
histerectomie sau o ablatie endometriala (o 
procedură prin care se îndepărtează 
mucoasa uterină) ori al celor care au un 
dispozitiv intrauterin hormonal (DIU 
hormonal) și nu au menstruatie, ciclul nu va 
putea fi folosit pentru stabilirea tranziţiei 
spre menopauză sau a datei menopauzei. 
Dacă este nevoie de tratament, acesta poate 
fi început în funcţie de simptome sau de 
factorii de risc. 


DE REȚINUT 


+ La debutul pubertatii există aproximativ 300 000 
de foliculi imaturi cu oocite (ovule) în ovar, iar la 
menopauză rămân 1 000 sau mai putin, dar 
aceștia nu mai sunt capabili să ovuleze. 


* Tranzitia spre menopauză este o etapă de duratâ 
variabilă înainte de ultima menstruatie -— 
caracterizată de niveluri fluctuante de hormoni. 


Tranzitia spre menopauză se distinge prin 
neregularitatea menstruatiilor, iar femeile care 
au mai mult de 60 de zile intre menstruatii se 
află in faza târzie a tranziţiei spre menopauza — 

ceea ce inseamna că ultima lor menstruatie 
urmează în trei ani sau mai putin. 


+ Există multe schimbări hormonale odata cu 
tranziția spre menopauza. Menopauza 
înseamnă mai mult decât niște simple 
modificari ale estradiolului. 


* Nivelurile hormonale nu ar trebui să fie folosite 
pentru prezicerea momentului în care va avea 
loc ultima menstruatie, pentru diagnosticarea 
menopauzei sau pentru stabilirea terapiei în 
cazul femeilor cu vârsta de peste 40 de ani. 


CAPITOLUL 4 
Avantajul evolutiv al 
menopauzei 


Un semn de putere, nu de slăbiciune 


Există o teorie greșită, dar des întâlnită, 
conform căreia femeile nu au fost niciodată 
„menite“ să se confrunte cu menopauza. 
Potrivit acestei teorii, menopauza este o 
stare întâmplătoare apărută după creșterea 
speranţei de viata ca urmare a condiţiilor 
sanitare și medicale moderne, permițând 
femeilor să trăiască și după pierderea 
funcţiei lor ovariene. O societate patriarhală 
binevoitoare a permis ca defectele 
femeilor - cum ar fi menopauza - să fie 
descoperite. 

Staruinta cu care se vehiculează acest 
mit este o dovadă a impactului dogmei 


patriarhale. Stergerea din istorie a femeilor 
aflate la menopauză înseamnă literalmente 
reducerea femeii la funcţionarea uterului și a 
ovarelor ei. De câte ori mi se pare ceva 
deplasat, înlocuiesc cuvântul „femei“ cu 
„bărbaţi“ pentru a vedea cum sună. Dacă 
sună rezonabil, cel mai probabil voi 
considera ipoteza demnă de o evaluare 
suplimentară, dar dacă nu am vorbi 
niciodată despre bărbaţi în acest fel, atunci 
îmi arăt neîncrederea sau chiar disprețul fara 
menajamente. 

A rostit cineva vreodată în istoria 
medicinei aceste cuvinte: „Datorită unei 
igiene mai bune și a îngrijirilor medicale, 
bărbaţii trăiesc acum suficient de mult 
pentru a ajunge să aibă disfunctie erectilă“? 
Mă îndoiesc. 


Mitul speranţei de viata 


Speranţa de viata este durata medie a vieţii 
unui individ dintr-o anumită comunitate și nu 
se aplică discuţiilor despre menopauză. De 
exemplu, când ne referim la o speranţă de 
viață de 30 de ani din trecut nu înseamnă că 
toată lumea murea după această vârstă, ci 
că 50% din populaţia lumii trăia până după 
vârsta de 30 de ani, iar restul murea înainte 
de 30 de ani. la drept exemplu două gemene 
identice: una moare la două zile după 
naștere din cauza unei infecții, iar cealaltă 
trăiește 72 de ani. Ele au o speranţă medie 
de viaţă de 36 de ani, dar această afirmaţie 


nu oferă nicio informatie utilă despre viata 
oricăreia dintre gemene. 

Speranţa de viata a crescut semnificativ 
de-a lungul anilor, atât în cazul femeilor, cât 
și al bărbaţilor. Acest lucru se datorează în 
primul rând faptului că mai mulţi copii 
supraviețuiesc primului an de viata, graţie 
condiţiilor sanitare îmbunătăţite, a asistenţei 
medicale primare și a vaccinurilor. Până 
relativ recent în istoria omenirii, decesele în 
primul an de viaţă erau într-un procent foarte 
ridicat — uneori de 50%. Privind în urmă la 
propriul arbore genealogic,  stră-stră- 
străbunicii mei John și Elizabeth Gunter au 
avut șase copii între anii 1846 și 1862; doi 
dintre băieţi - ambii cu numele Thomas - 
au murit înainte de a împlini 1 an. 

Din punct de vedere istoric, dacă reușeai 
să treci de prima zi de naștere, șansele de a 
trăi o viață îndelungată creșteau 
considerabil. 

Consemnările unora dintre primele 
civilizații indică faptul că, dacă un om 
supravietuia copilăriei, era posibil ca el sa 
trăiască până la 60 sau 70 de ani. Un studiu 
care a analizat consemnările regilor, 
filozofilor si poeţilor antici care au trăit 
înainte de anul 100 î.H. (excluzând mortile 
violente, deoarece obiectivul era durata 
naturală de viata) a constatat că aceia care 
se bucurau de privilegiul unui astfel de rang 
trăiau în medie 72 de ani. Cei care se 
confruntau cu sărăcia cel mai probabil că 
trăiau mai putin din cauza malnutritiei, a 


traumatismelor si a epuizarii cauzate de 
munca grea. 

Ce se intampla in cazul femeilor? Nu 
exista la fel de multe informatii, deoarece 
era mai putin probabil sa se înregistreze 
datele nașterii si ale decesului în cazul 
femeilor. De exemplu, în Roma antică, dacă 
o femeie murea înaintea soțului ei, era mai 
probabil ca numele ei să fie înscris pe o 
piatră funerară decât dacă deceda el primul. 
Cum soții erau de obicei putin mai în vârstă 
decât soțiile lor, era mai probabil ca ei să 
moară primii, astfel că decesele femeilor 
mai tinere erau suprareprezentate pe pietrele 
funerare, ceea ce face să pară că mai multe 
femei au murit de tinere sau la scurt timp 
după ce au adus pe lume un copil, când în 
realitate este vorba despre ceea ce, în 
medicină, numim eroare de eșantionare. 

Ideea că femeile mureau atât de des la 
naștere încât majoritatea nu apucau să 
ajungă la menopauză a fost promovată 
pentru a susține conceptul de menopauza 
ca fiind o experiență modernă, dar în cea 
mai mare parte a istoriei noastre 
consemnate, mortalitatea maternă probabil 
că nu a fost mai mare de 1 sau 2%. Eu pun o 
mare parte din acest mod de gândire eronat 
pe seama obstetricii moderne, pentru că, mă 
întreb, ce modalitate de a-ţi susține 
indispensabilitatea poate fi mai bună decât 
să insinuezi că majoritatea femeilor vor muri 
fără intervenţiile tale? În timp ce puzderia de 
orfani din literatura populară engleză din 
secolele al XVIII-lea și al XIX-lea alimenta, 


fara indoiala, acest presupus masacru al 
femeilor pe patul de nastere, ea este 
compensata in mod evident de arhetipul 
babei din mitologia si literatura antica. Dar 
daca scopul este cel de a starpi femeile in 
varsta, doar povestile in care ele nu sunt 
prezente au sanse sa intre in memoria 
colectiva. 

Stim ca femeile au trait si dupa varsta de 
50 de ani, altfel medicii antici greci si romani 
nu ar fi putut să consemneze cu exactitate 
vârsta medie a menopauzei. Pliniu cel 
Bătrân (scriitor roman care a trăit cu 
aproximaţie în anii 23-79 d.H.) menţionează 
în lucrările sale mai multe femei de 90 de ani 
sau chiar mai în vârstă. 

Înainte de apariţia instalaţiilor sanitare și 
a medicinei moderne, femeile care ajungeau 
până la vârsta de 45 de ani aveau probabil o 
speranţă de viaţă cuprinsă între 60 și 70 de 
ani, la fel ca bărbaţii. Acest lucru se 
potrivește cu observaţiile din culturile 
actuale ale  vânătorilor-culegători care 
păstrează un mod de viata traditional și nu 
au acces la medicina modernă. În hadza, un 
trib din Tanzania care a rezistat colonizării și 
care a fost studiat de antropologi în anii 
1980, când trăiau în mod tradiţional, dacă o 
femeie supravietuia până la vârsta de 45 de 
ani, ea se putea aștepta să ajungă la 65, 
maximum 67 de ani. 

Menopauza nu este în mod evident un 
artefact al industrializării sau al medicinei 
moderne. Salubritatea, nutriția îmbunătăţită 
și medicina par să le fi oferit femeilor, dar și 


bărbaţilor, o viata care depășește 70 de ani. 
Astăzi, în Statele Unite, o femeie de 45 de 
ani se poate aștepta să trăiască până la 
aproape 83 de ani, cu trei ani mai mult decât 
se poate aștepta un bărbat de aceeași 
vârstă. 


Menopauza și povara reproducerii 


Când se gândesc la evoluţie și la 
supraviețuirea celor mai puternici, 
majoritatea oamenilor iau în considerare 
doar individul și urmașii săi. Acest lucru nu 
se poate aplica în cazul menopauzei, 
deoarece femeile aflate în postmenopauză 
nu se reproduc, deci nu își mai transmit 
materialul genetic direct generației 
următoare. Dar, după menopauză, femeile își 
pot proteja în continuare moștenirea 
genetică contribuind la supraviețuirea 
nepotilor lor. 

Avantajul evolutiv al menopauzei este 
reprezentat de bunicute. El este cunoscut 
sub numele „ipoteza bunicilor“ și există o 
mulțime de date științifice care o susţin. 

Deși este adevărat ca majoritatea 
mamiferelor - femele și masculi - mor 
relativ repede după ce își pierd capacitatea 
de reproducere, oamenii nu sunt la fel. În 
cazul oamenilor, sarcina reprezintă cu mult 
mai mult o investiţie biologică. Ea nu numai 
că redirecţionează calorii și substanţe 
nutritive, ci în lumea mamiferelor, oamenii au 
parte de nașteri îngrozitoare. Știu că, 


personal, multi oameni considera ca 
nasterea sau cel putin propria nastere este 
frumoasa, iar acest lucru este absolut 
corect, dar, din punct de vedere biologic, 
este mai mult o situatie de ,este la limita" 
care tine de faptul ca femeile trebuie sa 
suporte sacrificiul fizic. Am văzut o 
căprioară fătând în curtea mea. A fost ceva 
de genul „naște, ridică-te și pleacă“. S-a 
întâmplat foarte repede, cu o pierdere 
minimă de sânge și fără leziuni fizice 
vizibile. Dar puiul de căprioară nu trebuie să 
meargă la școală. 

Femeile au travaliile mai lungi și mai 
dificile decât majoritatea mamiferelor din 
cauza capului mare la naștere și al pelvisului 
relativ îngust care ne permite să mergem în 
două picioare. Inteligența și capacitatea de a 
merge în poziţie verticală, care permit să ne 
folosim mâinile pentru alte sarcini, ne-au 
conferit avantaje evolutive uriașe. Dar care 
este problema? Problema este trecerea 
capului mare al fătului, necesar pentru 
inteligenţă, prin bazinul îngust de care avem 
nevoie pentru a fi bipede. Este un proces 
dureros, țesuturile se deteriorează si pot 
exista pierderi mari de sânge. Există, de 
asemenea, riscul mortalităţii materne, 
deosebit de devastator din punct de vedere 
evolutiv, deoarece dacă o mamă murea în 
timpul sarcinii lăsând unul sau mai multi 
copii orfani, ei aveau mai multe șanse să 
moară. 

După naștere, există sarcina dificilă a 
creșterii copilului până când acesta poate 


avea grija de el insusi. Bebelusii sunt 
deosebit de vulnerabili in comparatie cu alte 
mamifere la nastere si pentru ca sistemul 
nostru nervos si creierul sunt departe de a fi 
complet dezvoltate. Alaptarea si cresterea 
copiilor necesita un plus de calorii pentru 
familie, iar copiii mici îngreunează găsirea 
hranei și asigurarea unui adăpost. 

Cine poate ajuta la preluarea unora dintre 
aceste sarcini care necesită multe resurse? 
Bunica. Dar ea poate procura hrană și apă, 
poate găsi adăpost și asigura îngrijirea 
copiilor doar dacă nu este ea însăși 
împovărată de aceste sarcini. 

Cea mai utilă bunică este aceea care și-a 
încheiat de mult perioada de reproducere și 
care și-a născut copiii cu suficient de mult 
timp în urmă încât să-i poată lăsa 
nesupravegheati. 

Este o teorie grozava, dar unde sunt 
dovezile? 

Cercetatorii au analizat registrele de 
nastere si de deces ale femeilor din secolele 
XVIII-XIX din Canada si Finlanda. Ei au 
descoperit ca, cu cat o femeie trăia mai 
mult, cu atât avea mai multi nepoți. 
Cercetătorii au ţinut cont de numărul copiilor 
pe care îi aveau bunicile însele, deoarece 
aceasta este, evident, o variabilă importantă 
în ceea ce privește numărul nepoților. 

Bunicile nu își transmiteau materialul 
genetic pentru o naștere mai ușoară, pentru 
că ele aveau un impact atât asupra fiicelor, 
cât și a fiilor. Deși este posibil ca genetica să 
fi jucat un anumit rol - bunicile care trăiesc 


mai mult pot avea un bagaj genetic care sa 
favorizeze si supraviețuirea in copilărie —, ea 
nu a constituit un factor determinant major, 
deoarece impactul bunicii dispărea odată cu 
distantarea acesteia de restul familiei. Dacă 
locuia în apropiere de fiică sau fiu, o bunică 
avea în medie cu doi nepoți mai mult decât 
una care locuia la distanţă mare. Nu era 
vorba doar despre a avea o bunică suficient 
de sănătoasă ca să trăiască, cel mai mult 
conta o bunică aflată suficient de aproape. 
Chiar este nevoie de un sat pentru a crește 
un copil, după cum spune proverbul. 

Sigur, vei spune, o bunică tânără ar fi 
utilă, dar una de 60 sau 70 de ani? Este 
adevărat că, în urmă cu sute de ani, bunicile 
erau poate mai tinere decât multe dintre cele 
din prezent. Cu toate acestea, importanţa 
unei bunici nu a scăzut odată cu înaintarea 
în vârstă. Pentru fiecare deceniu cu care o 
bunică depășea vârsta de 50 de ani, ea avea 
încă doi nepoți. Bunicile aflate la 
postmenopauză contribuiau la importanţa 
nucleului familial și erau cadoul veșnic 
valoros. 

Bunicile se bucurau probabil de o relaţie 
simbiotică cu nucleul familial. Asigurarea 
hranei și îngrijirea nepoților au sporit 
importanţa lor. Dacă un procent semnificativ 
din caloriile familiei erau asigurate de bunici, 
pare lesne de înţeles că ele erau protejate de 
grup, care le sporea astfel șansele de 
supravieţuire. 

Este exact ceea ce au arătat și 
observaţiile făcute asupra femeilor hadza. 


Potrivit cercetărilor efectuate de dr. Kristen 
Hawkes și echipa sa, femeile hadza care au 
în familie o bunică au mai multi copii decât 
cele fără bunică, iar femeile hadza aflate la 
postmenopauză își petrec o mare parte din 
zi căutând hrană - ele petrec chiar mai mult 
timp procurând-o decât bărbaţii adulți. Cand 
fiica unei astfel de femei alăptează, timpul 
pe care o bunică hadza îl petrece pentru 
procurarea hranei crește. 

Se crede că, de-a lungul unei lungi 
perioade din istoria umanităţii, bărbaţii au 
fost cei care au procurat hrană din 
vânătoarea animalelor masive, dar aceasta 
este o sarcină care necesită o muncă 
incredibil de laborioasă și o sursă nesigură 
de hrană. Deși se potrivește cu scenariul 
patriarhal al bărbatului ca protector al 
familiei, în societățile de vânători-culegători, 
cea mai mare parte din hrana familiei era 
culeasă, iar bunicile excelau în această 
sarcină. Aducerea vânatului mare se poate 
să fi contribuit în alte moduri - de exemplu, 
la asigurarea poziţiei sociale în cadrul 
colectivităţi. 

Psihologii vorbesc despre două tipuri 
diferite de inteligenţă: inteligenţa fluidă și 
cea cristalizată. Inteligența fluidă include 
gândirea rapidă, reamintirea rapidă si 
îndeplinirea mai multor sarcini simultan, și 
atinge apogeul la vârsta de 20-30 de ani. Pe 
măsură ce ne apropiem de vârsta mijlocie, 
se dezvoltă inteligenţa cristalizata, care 
constă în modul în care folosim și aplicăm 
ceea ce am învăţat. Acest tip de inteligenţă 


a fost deosebit de util pentru bunicile din 
Antichitate care contribuiau la viața 
colectivitatii, poate prin reperarea hranei in 
perioadele de seceta sau prin identificarea 
speciilor de plante care erau sigure pentru 
consum. 

In afară de om, singurele mamifere 
despre care se stie ca au menopauza sunt 
cetaceele cu dinti, cele mai bine studiate 
fiind balenele ucigase sau orcile. La fel ca 
oamenii, femelele de balene  ucigase 
încetează să se mai reproducă în jurul 
vârstei de 40 de ani și pot trăi până la 90 de 
ani, deci și ele își trăiesc aproximativ 
jumătate din viață după menopauză. (Din 
punct de vedere tehnic, ,menopauza" nu 
este cel mai bun cuvânt, deoarece balenele 
nu au menstruatie, ci un ciclu estral, dar vom 
folosi menopauza ca termen înlocuitor). 
Masculii de balenă ucigașă mor în jurul 
vârstei de 50 de ani. 

Este clar că femelele de balene ucigase 
trăiesc dupa menopauza nu datorită 
sistemului patriarhal binevoitor. 

Cercetătorii au studiat decenii informaţii 
obținute de la balenele ucigașe din nord- 
vestul Pacificului. La fel ca oamenii, ele 
trăiesc în grupuri mici, sunt sociabile și 
inteligente. Puii lor rămân în același grup, 
astfel încât se poate urmări dinamica 
bunică-mamă-progenitură. La fel ca în 
cazul datelor referitoare la oamenii din 
Canada și Finlanda și la femeile hadza, o 
bunică de balenă  ucigașă creşte 
probabilitatea ca nepotul ei să 


supravieţuiască. În cazul in care o bunică 
moare, nepotul ei se confruntă cu un risc 
crescut de deces în decursul următorilor doi 
ani. De asemenea, cercetătorii au descoperit 
că, atunci când hrana este puţină, bunicile 
orcă s-au descurcat cel mai bine să 
localizeze somonul, conducându-și grupul 
spre sursa de hrană, și au împărțit captura 
cu nepoții lor. 


Cum a evoluat menopauza? 


Multi oameni — inclusiv medici - abordează 
această întrebare dintr-o perspectivă greșită, 
gândind în termeni de deficiență ovariană din 
cauza prejudecatilor conform cărora femeile 
sunt mai slabe și care sugerează că 
fiziologia masculină reprezintă un fel de 
standard uman. Această ipoteză falsă 
conform căreia menopauza este o deficiență 
biologică care le determină pe femei să nu 
se mai poată reproduce înaintea bărbaţilor 
nu pare a fi diferită de cea a medicilor antici 
greci, care credeau că femeile sunt prea 
umede pentru că țesutul lor e deficitar în 
comparaţie cu cel al bărbaţilor. 

Pentru a afla modul în care a evoluat 
menopauza, ne putem uita la cimpanzei, cea 
mai apropiată rudă a noastră din regnul 
animal. Şi noi, și cimpanzeii ne-am despărțit 
de un strămoș comun în urmă cu câteva 
milioane de ani și împărtășim peste 98% din 
ADN-ul nostru. Care sunt unele dintre 
asemănările noastre? Funcţia ovariană este 


una. Atat femeile, cat si femelele cimpanzeu 
au ovare cu foliculi primordiali și cicluri 
menstruale. În jurul vârstei de 37 de ani, 
femelele cimpanzeu, la fel ca femeile, încep 
să piardă în mod accelerat foliculi 
primordiali, iar fertilitatea începe să scadă. 
Diferența este că cimpanzeii mor în jurul 
vârstei de 50 de ani, ceea ce înseamnă că nu 
trăiesc mult timp după ce funcţia lor 
ovariană încetează. În afară de longevitate, 
există și alte diferenţe esenţiale între oameni 
și cimpanzei — primatele nasc mai ușor, iar 
puii lor devin independenţi mai devreme 
decât copiii. 

Așadar, întrebarea nu ar trebui să fie: de 
ce funcţia ovariana si, în consecinţă, 
fertilitatea se opresc brusc în jurul vârstei de 
50 de ani? Întrebarea pe care ar trebui să o 
luăm în considerare este: cum reușesc 
femeile să se descurce atât de bine din 
punct de vedere fizic, încât au ajuns să 
trăiască dincolo de capacitatea lor de 
reproducere? 

Acest lucru ne readuce la bunici. 

Interesant este că bunicile cimpanzeilor 
nu se implică în creșterea și îngrijirea 
nepoților lor, dar pentru oameni, implicarea 
în creşterea unui nepot înseamnă 
supraviețuirea celui mai puternic - jocul pe 
termen lung. Grupurile de familii în care 
există o bunică implicată si dornică să ajute 
aveau un avantaj în privința supraviețuirii, iar 
această caracteristică genetică a devenit, cu 
timpul, dominantă. Cu cât o bunică trăia mai 
mult, cu atât mai multi nepoți avea si asa 


mai departe. Este posibil si ca bunicile sa fi 
avut o anumita importanta ca ingrijitoare la 
nastere, deoarece s-a demonstrat ca 
sprijinul permanent al unei moase in timpul 
travaliului scurtează durata acestuia, 
îmbunătățește rezultatele naşterii, iar 
alăptarea se va face fără probleme. Deși 
studiile care privesc moașele moderne nu 
pot fi aplicate direct femeilor din Antichitate, 
este puţin probabil ca prezenţa în preajmă a 
unei persoane cu cunoștințe de bază, 
capabilă să ofere îngrijire și sprijin, să fi 
constituit un aspect negativ. 

Masculii de balenă ucigașă mor mult mai 
devreme decât femelele - în jurul vârstei de 
50 de ani —, probabil pentru că longevitatea 
lor ar afecta în mod negativ supraviețuirea 
grupului, sau poate din cauza competiţiei 
pentru hrană ori poate dintr-un alt motiv. 
Deși nu despre evoluţia bărbaților este vorba 
în această carte, pare rezonabilă ipoteza 
conform căreia bărbaţii longevivi au oferit și 
avantaje, fie în mod direct - ajutându-și 
copiii și nepoții și susținând bunicile -, fie 
indirect - prin creșterea statutului social al 
familiei sau ajutând grupul, în general. 

Deoarece femeile trăiesc în medie cu 
câţiva ani mai mult decât bărbaţii, asta ne 
face să ne întrebăm dacă nu cumva 
longevitatea speciei noastre a fost 
determinată de bunicile longevive. Recunosc 
că s-ar putea să fiu departe de adevăr, având 
în vedere că longevitatea femelelor de 
balenă ucigasa nu o influențează pe cea a 
masculilor, dar îmi place ideea Figurii 


Matriarhale Universale care orchestreaza 
longevitatea speciei noastre. 

Ca o paranteză, mă întreb uneori daca 
motivele pentru care poveștile despre femei 
sunt atât de captivante pentru alte femei nu 
sunt cumva doar o soluţie pentru a vorbi 
despre asta în public, după secole de tăcere. 
Poate că suntem conectate la povestirile 
colective, deoarece acest lucru ar facilita 
transmiterea de informaţii vitale despre 
găsirea hranei și a apei. Dacă femeile erau 
principalele căutătoare de hrană, abilitatea 
lor de a aduna informaţii în acest mod ar fi 
fost de o importanţă capitală. 


Importanţa femeilor din ziua de azi nu 
este condiţionată de calitatea de a fi 
bunică 


Inteligența umană ne-a permis să ne 
dezvoltăm in multe feluri, dincolo de 
programarea noastră evolutivă, așa că, deși 
ipoteza bunicii explică modul în care am 
ajuns să avem menopauză, asta nu 
înseamnă că femeile sunt importante doar 
ca bunici. Ipoteza bunicii ar trebui să 
trezească societatea la realitate în privinţa 
femeilor aflate la menopauză. Astfel, ideea 
patriarhală că importanţa femeii scade 
atunci când încetează ovulatia pare si mai 
ofensatoare, deoarece femeile aflate la 
menopauză au contribuit literalmente la 
impulsionarea evoluţiei. Trebuie să 
recunoaștem ca, fie dintr-o alegere 


personală, fie, din păcate, din cauza 
infertilitatii sau a morţii copiilor ori a 
nepoților lor, nu toate femeile sunt bunici. De 
asemenea, nu toate bunicile sunt importante 
în viaţa copiilor lor. 


De ce este menopauza asociată cu așa 
multe probleme medicale dacă bunicile 
fac parte din plan? 


Bufeuri? Osteoporoza? Boli cardiace? 
Uscăciune vaginală? Ce fel de plan este 
acesta? 

Nu există nicio cale de a evita 
îmbătrânirea. Dacă deteriorarea 
organismului ar fi fost un impediment pentru 
evoluție, nu sunt sigură unde ne-am fi aflat 
acum și nici măcar nu știu cum să ne 
imaginăm acea linie temporală alternativă a 
evoluţiei. Dacă bolile de inimă care apar 
după menopauză sunt un semn al adaptării 
inadecvate, ce spune asta despre a fi 
bărbat? În timp ce pierderea accelerată a 
masei osoase începe în anii din preajma 
ultimei menstruatii, riscul de apariţie a 
fracturilor nu începe să crească până când o 
femeie nu are în jur de 60 de ani, ceea ce 
corespunde unei durate naturale de viata de 
65-70 de ani. Nu se știe nici dacă era 
același risc crescut de apariţie a fracturilor 
odată cu vârsta și cu mii și mii de ani în 
urmă. Dieta, exerciţiile fizice și expunerea la 
lumina soarelui erau foarte diferite, la fel ca 


multe alte variabile care contribuie la 
sanatatea oaselor. 

Menstruatia si sarcina fac parte din 
planul evolutiei si, cu toate acestea, ambele 
sunt asociate unor simptome tulburătoare si 
unor probleme de sănătate, dintre care unele 
grave. Realitatea nefericită a detinerii unui 
uter și a unor ovare este aceea de a trebui să 
mergem mai departe, în ciuda poverii 
simptomelor neplăcute. Dacă bufeurile sau 
transpiratiile nocturne au fost întotdeauna la 
fel ca acum, este puţin probabil ca ele să le 
fi împiedicat pe cele mai multe femei să 
adune hrană. În plus, este posibil ca o viata 
trăită în mare parte în aer liber și/sau dieta și 
activitatea fizică crescută să fi condus la 
apariția unui număr mai mic de simptome 
sau a unora diferite de cele pe care le au 
femeile în prezent. 

Ori de câte ori am neplăceri din cauza 
menopauzei sau a vârstei, îmi amintesc că, 
fără femeile aflate in aceasta etapă a vieții, 
lumea noastră ar fi probabil mult diferită, iar 
durata vieții ar fi mult mai scurt. lar 
menopauza nu este un semn de slăbiciune, 
ci mai degrabă este o dovadă de putere. 


DE REȚINUT 


* Menopauza a jucat un rol esenţial în evoluţia 
umană. 


* Bunicile le conferă nepoților lor un avantaj in 
materie de supraviețuire, în general prin 
procurarea hranei și prin faptul că ajută la 
îngrijirea copiilor și la asigurarea adăpostului. 


* Unele balene cu dinţi, in special balenele ucigase, 
ajung la menopauza, iar bunicile balenă sunt 
esentiale pentru supravietuirea nepotilor lor. 


+ Femelele cimpanzeu, cea mai apropiată rudă a 
noastră, încetează să mai ovuleze cam la 
aceeași vârstă cu femeile, dar mor la scurt timp 
după aceea. 


+ Femeile au evoluat pentru a trăi și după încetarea 
funcţiei ovariene, deoarece societatea are de 
căștigat datorită menopauzei. 


CAPITOLUL 5 
Momentul menopauzei 
Înțelegerea ceasului biologic 


Vârsta medie la care femeile din Statele 
Unite intră la menopauză este de 51 de ani 
și este aceeași în întreaga tara pentru 
femeile afro-americane, hispanice, 
americance de origine japoneză sau chineză 
și albe. Unele studii mai vechi sugerau că 
femeile afro-americane si hispanice din 
America intră mai repede la menopauză, dar 
datele din studiul SWAN (Study of Women's 
Health Across the Nation) au încercat să 
controleze mulţi factori care contribuie la 
inegalitatile rasiale în materie de sănătate, 
iar datele sugerează că nu există nicio 
diferență. Nu se știe dacă vârsta 
menopauzei a crescut pentru femeile afro- 
americane și hispanice și este în prezent 
aceeași cu cea a femeilor caucaziene, sau 
dacă datele anterioare, care indică o vârstă 


mai mica, sunt false din cauza rasismului 
implicat in cercetarea medicala. 

Femeile din Canada, Marea Britanie, 
Australia, Norvegia, Ţările de Jos, Grecia si 
unele regiuni ale Asiei au o vârstă medie a 
menopauzei similară cu cea a femeilor din 
Statele Unite - între 50 și 52 de ani -, în 
timp ce femeile din ţările în curs de 
dezvoliare tind să aibă o vârstă a 
menopauzei naturale ușor mai mică. 
Femeile care trăiesc la altitudini mari (de 
exemplu, în Himalaya sau în Anzi) sunt 
predispuse să intre la menopauză mai 
devreme. 

Din punct de vedere medical, vârsta 
menopauzei este importantă, deoarece 
există riscuri mai mari în privinţa sănătăţii 
pentru femeile care intră la menopauză mai 
devreme; de exemplu, există un risc crescut 
de apariţie a bolilor cardiovasculare, a 
osteoporozei și a dementei. 

Aceste riscuri de sănătate ridică mai 
multe probleme femeilor a căror ultimă 
menstruatie survine între 40 si 45 de ani. 
Cele care au menopauză timpurie pot 
reduce o parte din aceste riscuri crescute cu 
ajutorul THM (tratamentul hormonal al 
menopauzei) (vezi capitolele 17 și 18). O 
menopauză mai târzie, adică la cel putin 54 
de ani, este asociată cu un risc crescut de 
cancer de sân și de cancer endometrial. 
Atunci cand ovulatia încetează înainte de 
vârsta de 40 de ani, diagnosticul este de 
insuficienţă ovariană primară, iar acest lucru 


necesită o discuţie separată (pentru mai 
multe informații, vezi capitolul 6). 

Punând în balanţă toate aceste aspecte, 
o menopauză timpurie este asociată într-o 
măsură mai mare cu un deces timpuriu 
decât una târzie, deoarece bolile 
cardiovasculare sunt mult mai frecvente 
decât cancerul de sân și cel endometrial. 
Pentru fiecare an în care menopauza întârzie 
după vârsta de 39 de ani, riscul de deces din 
cauza bolilor cardiovasculare scade ușor. 


Existâ vreo legâtură între vârsta primei 
menstruatii și cea a ultimei menstruatii? 


Dacă prima menstruatie este mai devreme, 
nu înseamnă că femeia respectivă va intra 
mai devreme la menopauza - vârsta medie 
a menopauzei este aceeași, indiferent dacă 
menstruatia începe la 9 sau la 14 ani. 
Singura excepție este când prima 
menstruatie apare la vârsta de 16 ani sau 
mai târziu. Atunci vârsta medie a 
menopauzei este ușor mai târzie - 52 de 
ani. 

Nu te-ai aștepta ca vârsta ultimei 
menstruatii să fie independentă de cea a 
primei menstruatii - la urma urmei, dacă 
menopauza apare când numărul de foliculi 
scade sub 1 000, unei fete care a avut prima 
menstruatie la 9 ani nu i s-ar epuiza mai 
devreme foliculii în comparaţie cu alta care a 
avut-o la 12 ani? Se pare că nu numărul 
ciclurilor este ceea ce contribuie la pierderea 


foliculilor; contează numărul de foliculi 
pierduţi la fiecare ciclu. Este important de 
știut și că, deși atât pubertatea, cât și 
menopauza sunt legate de menstruatie, 
evenimentele biologice care declanseaza 
pubertatea si fiecare menstruatie sunt foarte 
diferite de cele care au ca rezultat ultima 
menstruatie. De exemplu, numărul de foliculi 
este foarte important în ceea ce privește 
ultima menstruatie, dar n-are nicio relevanţă 
în privința primei. Gândește-te la fiecare 
menstruatie ca la un furtun care a fost 
deschis pentru un timp ca să umpli o 
găleată, iar la ultima menstruatie ca la 
consecinta aparitiei unei mici gauri care a 
golit-o. Golirea galetii nu este o inversare a 
procesului folosit pentru a o umple cu apă. 

Femeile cu cicluri mai scurte tind să 
ajungă puţin mai devreme la menopauză. 
Există ipoteza conform căreia semnalele 
hormonale care determină un ciclu mai 
scurt pot avea legătură cu numărul de 
foliculi pierduţi la fiecare ciclu, dar sunt 
necesare mai multe cercetări în acest 
domeniu. 


Genetica 


Genetica este de departe cel mai important 
factor contributiv — unele studii sugerează 
că ea controlează vârsta menopauzei în 
proporţie de 30 până la 85%. Este o oscilație 
mare, dar chiar și 30% reprezintă un procent 
mare din punct de vedere medical. 


Stabilitatea vârstei menopauzei de-a lungul 
a mii de ani susține și ea ipoteza 
componentei genetice puternice. 

Este important să separăm influenţa 
geneticii de mediul familial comun, deoarece 
mamele și fiicele trăiesc de obicei împreună 
pentru perioade lungi; astfel, înţelegerea 
rolului geneticii și al alimentelor sau al unei 
alte variabile necesită ceva efort. Pentru a 
răspunde la această întrebare, un grup de 
cercetători din Marea Britanie a analizat mii 
de diade sau perechi de mame și fiice și 
combinaţii de surori din cadrul aceleiași 
familii. Gemenele identice erau cele mai 
susceptibile de a avea vârste similare la 
menopauză, ceea ce nu este surprinzător, 
dar era mai probabil ca două surori să aibă o 
vârstă similară la  menopauză decât 
combinaţiile mamă-fiică. Este o constatare 
fascinantă, deoarece atât surorile, cât și 
combinaţiile mamă-fiică împărtășesc 50% 
dintre gene. Cercetătorii au conchis că 
surorile au mai multe șanse de a avea vârste 
similare la menopauză decât perechile 
mamă-fiică, datorită impactului geneticii la 
care se adaugă cel al mediului — în general, 
surorile petrec mai mult timp în același 
mediu comun decât o mamă și o fiică. 

Rolul jucat de vârsta mamei sau a surorii 
este mai predictiv la extreme, astfel încât, 
dacă o mamă trece prin menopauză la 
vârsta de 45 de ani sau mai devreme, fiica ei 
are șanse mari de a intra în această etapă la 
aceeași vârstă timpurie. Același lucru este 


valabil si cand mama trece prin menopauza 
la 54 de ani sau mai tarziu. 

Nu au fost identificate toate genele si 
variantele lor care conditioneaza varsta 
menopauzei, desi unele sunt cunoscute. De 
exemplu, o mutatie nefastă a genei BRCA, 
care crește riscul femeii de a face cancer 
mamar și ovarian, scade vârsta menopauzei 
naturale. 


Fumatul și alte substanţe chimice 
nocive 


După genetică, fumatul are cel mai mare 
impact asupra menopauzei, scăzând vârsta 
acesteia cu aproximativ doi ani. De 
asemenea, fumatul scurtează tranziția spre 
menopauză. Toxinele din fumul de ţigară se 
acumulează în foliculii ovarieni, provocând 
leziuni ireversibile, și probabil că există și 
alte efecte negative asupra fluxului de sânge 
către ovare și a semnalelor hormonale. 
Expunerea fătului la fumat de către mamă 
poate afecta vârsta apariţiei menopauzei la 
fiică, deoarece foliculii se dezvoltă în timpul 
sarcinii. Datele privind expunerea la fumatul 
pasiv - adică ceea ce poţi respira dacă 
imparti locuința sau spaţiul cu fumători — 
sunt contradictorii, dar expunerea pe termen 
lung (peste 20 de ani) poate scădea ușor 
vârsta menopauzei. Acesta a fost un lucru 
care m-a preocupat întotdeauna, deoarece 
mama era o fumătoare înrăită când era 
însărcinată cu mine și ambii mei părinţi au 


fost fumători inraiti in cea mai mare parte a 
perioadei în care am locuit cu ei. 

Potrivit Organizaţiei Mondiale a Sănătăţii 
(OMS), fumatul are cea mai mare incidență 
în Europa, unde 19% dintre femeile adulte 
fumează. Următoarele regiuni cu incidenţă 
ridicată sunt America de Nord și Marea 
Britanie, unde aproximativ 13% dintre femei 
sunt fumătoare. Incidenta scade 
semnificativ in alte regiuni ale lumii — în 
estul Mediteranei, 3% dintre femei fumează, 
iar în sud-estul Asiei și în Africa se ajunge la 
2%. Renuntarea la fumat rămâne cea mai 
bună schimbare pe care o poate face o 
femeie pentru sănătatea și menopauza ei. 

Substanțele chimice care perturba 
sistemul endocrin provenite din mediul 
înconjurător pot afecta hormonii. Unele sunt 
naturale, cum ar fi lavanda, iar altele sunt 
produse de om și se găsesc în pesticide, 
materialele plastice, substanţele chimice 
industriale și factori poluanti. Nivelurile mai 
ridicate de perturbatori endocrini produși de 
om sunt asociate cu o varietate de probleme 
de sănătate reproductivă, cum ar fi 
pubertatea precoce, infertilitatea, 
endometrioza și cancerul de sân. Nivelurile 
mai ridicate de perturbatori endocrini din 
compuși chimici sintetici cunoscuţi sub 
numele  PFAS (substanțe per- și 
polifluoroalchilate) sunt legate de o 
menopauza mai timpurie — cu până la doi 
ani mai devreme in cazul femeilor cu niveluri 
ridicate de expunere. 


PFAS sunt utilizate in vasele de gatit 
antiaderente, in hainele impermeabile, in 
pungile de porumb pentru cuptorul cu 
microunde si în alte ambalaje pentru 
alimente si chiar în unele produse 
cosmetice. Datele au fost mai dificil de 
clasificat, deoarece femeile au, în general, 
niveluri mai scăzute ale acestor substanţe 
chimice decât bărbaţii. Motivul: menstruatia 
ajută femeile să elimine PFAS, astfel încât 
cele care trec prin menopauză la vârsta de 
45 de ani ar fi de așteptat să aibă niveluri 
mai ridicate decât femeile a căror ultimă 
menstruatie se produce la vârsta de 52 de 
ani. Cu toate acestea, acum dispunem de 
date care măsoară nivelurile înainte și după 
menopauză, iar nivelurile mai ridicate de 
PFAS par a fi un factor care contribuie la 
menopauza mai timpurie. 

Acidul perfluorooctanoic (PFOA) și acidul 
perfluorooctanosulfonic (PFOS) — cele două 
PFAS legate cel mai puternic de o 
menopauză mai timpurie - nu se mai 
produc în Statele Unite. Ele pot fi fabricate în 
alte tari si, prin urmare, pot fi găsite în unele 
produse importate. Chiar dacă PFAS în sine, 
sau produsele care le conţin, nu se mai 
fabrică în Statele Unite, acestea aproape că 
nu se degradează niciodată (sunt adesea 
numite substanţe chimice eterne), astfel 
încât peste 100 de milioane de americani au 
PFAS in apa potabilă - o moștenire a 
deșeurilor ecologice provenite din producţie 
și din produsele de la gropile de gunoi, care 
se degradează și eliberează PFAS. Aproape 


fiecare american are in sange un nivel de 
PFAS care poate fi estimat; cu toate acestea, 
nivelurile au scăzut din 2002, când productia 
a fost eliminată treptat. În Statele Unite, nu 
există un standard naţional de PFAS pentru 
apa potabilă, așa că oamenii nu știu dacă 
cea pe care o beau conţine sau nu niveluri 
îngrijorătoare ale acestor substanţe. Nu se 
cunoaște nici cum ar putea alte substanţe 
chimice care perturbă sistemul endocrin să 
afecteze vârsta menopauzei sau tranziția 
spre menopauză. 

Este dificil să evităm  perturbatorii 
endocrini, deoarece aceștia se găsesc în aer, 
în apă și în sol. Câteva recomandări practice 
sunt să eviti să introduci alimente ambalate 
în plastic în cuptorul cu microunde, să nu 
porți in casă incaltamintea de stradă si să iti 
speli mâinile la intrarea în casă pentru a 
limita expunerea la reziduurile acumulate în 
exterior prin contactul cu factorii poluanti, 
praful și solul. Fructele și legumele organice 
au în general mai puţine reziduuri de 
pesticide în comparaţie cu cele cultivate în 
mod convenţional, ceea ce îi poate atrage pe 
unii, dar este important de reţinut că organic 
nu înseamnă ca nu conţine pesticide, 
deoarece este permisă utilizarea 
pesticidelor certificate organic. Trecerea la 
alimentele organice poate fi mai sigură 
pentru lucrătorii din agricultură care sunt 
mai puţin expuși la perturbatorii endocrini, 
având în vedere că aceștia au cea mai mare 
rată de expunere la pesticide, iar unii dintre 
ei pot fi expuși în condiții de muncă 


nesigure; cu toate acestea, agricultura 
organică necesită mai multă forță de munca 
fizică și, în lipsa reglementărilor, acest lucru 
ar putea conduce la exploatarea în alte 
moduri a acestor lucrători esentiali. O 
discuție completa despre siguranța 
lucrătorilor din agricultură depășește sfera 
noastră de interes din această carte. 

Canabisul este un produs natural care 
afectează sistemul endocrin, iar un studiu a 
sugerat că persoanele care fumează foarte 
mult au mai puțini foliculi stimulati în timpul 
tratamentului pentru infertilitate. Acest lucru 
nu înseamnă că menopauza este afectată 
de canabis; dar având în vedere că știm că 
sistemul endocanabinoid (receptorii asupra 
cărora acţionează canabisul) are un rol în 
reproducere și că alte studii au arătat că 
este posibil ca această substanţă să 
afecteze hormonii, este plauzibil din punct 
de vedere biologic să aibă un impact asupra 
menopauzei și, prin urmare, acest lucru 
trebuie studiat. Mulţi oameni sunt dornici să 
creadă într-o influenţă net pozitivă a 
canabisului asupra fiecărui sistem din 
organism, dar am fi naivi să presupunem că 
activarea sistemului endocanabinoid este 
benefică. Nu știm ce nu știm, iar în acest 
moment canabisul și menopauza ar trebui 
să se afle in categoria necunoscutelor. 


Starea generala de sanatate si 
sanatatea reproductiva 


Femeile care declară că au o stare de 
sănătate mai precară sunt predispuse la o 
menopauză mai timpurie, iar unele afecţiuni 
medicale - cum ar fi cele autoimune si 
SIDA - sunt asociate cu menopauza la o 
vârstă mai mică. Motivele sunt cel mai 
probabil complexe și pot varia de la o 
afecţiune medicală la alta, astfel că sunt 
necesare mai multe cercetări. 

Aducerea pe lume a mai multor copii 
este legată de o menopauză mai târzie, dar 
acest lucru poate fi din cauza faptului că 
fertilitatea reflectă sănătatea foliculilor și 
starea generală de sănătate - deci corelaţie, 
nu cauzalitate. Cu alte cuvinte, încercarea 
activă de a avea mai mulţi copii nu va 
întârzia ultima menstruatie. Interesant este 
faptul că administrarea anticonceptionalelor 
orale (ACO) este asociată și cu o 
menopauză mai târzie, probabil pentru că 
ACO acţionează prin suprimarea hormonilor 
care declanșează recrutarea foliculilor, astfel 
încât este posibil să întârzie pierderea 
foliculilor ovarieni care are loc în fiecare lună 
odată cu ovulatia. 

Mai multi cercetatori au incercat sa 
găsească răspuns la întrebările privind 
greutatea și menopauza. În general, se pare 
că subponderalitatea este asociată cu o 
menopauză mai timpurie. Nu se știe dacă 
este vorba despre cauză și efect, adică dacă 


o masa adipoasă mai mică are un efect 
direct asupra imbatranirii foliculilor sau daca 
femeile subponderale sunt mai susceptibile 
de a avea o stare de sănătate precară (unele 
afecţiuni medicale pot determina o greutate 
sub normal). Nu pare să existe o legătură 
între supraponderalitate și vârsta 
menopauzei. 

A fost identificată o posibilă legătură 
între activitatea fizică mai intensă și vârsta 
mai timpurie a menopauzei, dar această 
legătură este departe de a fi puternică. Deși 
exercițiile fizice pot suprima hormonii care 
declanșează ovulatia și unele persoane care 
fac multă mișcare ar putea fi 
subponderale — ceea ce înseamnă că există 
posibile mecanisme biologice la mijloc -, 
este destul de clar că exerciţiile fizice au un 
beneficiu net pentru sănătate și sunt 
asociate nu doar cu longevitatea în general, 
ci si cu o longevitate mai sănătoasă. Pentru 
mai multe informaţii cu privire la efectele 
benefice ale exerciţiilor fizice si la 
menopauză, consultă capitolul 7. 

Studiile privind dieta și menopauza sunt 
greu de digerat. De exemplu, dietele bogate 
în grăsimi, carbohidrați și fibre și dietele 
vegetariene au fost toate asociate cu o 
vârstă mai timpurie a menopauzei, dar la fel 
au fost și cele cu un aport crescut de 
legume, leguminoase și carne. Este destul 
de dificil să studiezi legăturile dintre dietă și 
menopauză, deoarece necesită să se facă 
distincţia între corelaţie și cauzalitate și să 
se tina cont de factorii sociali determinanti 


ai sanatatii. De asemenea, dietele bogate in 
fibre si o dietă vegetariană/vegană sunt 
asociate cu multe rezultate pozitive pentru 
sanatate, mai ales cu un risc mai mic de 
apariție a bolilor cardiovasculare. Multe 
dintre studiile privind dieta nu abordează 
calitatea ei. Până în prezent, nu există nicio 
dovadă că o anumită dietă poate proteja 
ovarele sau poate aduce beneficii pentru 
sănătatea reproducerii, dincolo de cele ale 
unei diete sănătoase, în general. Pentru mai 
multe informaţii despre ce înseamnă o dietă 
sănătoasă la menopauză, consultă capitolul 
21. 

Consumul de alcool este asociat cu o 
vârstă mai târzie a menopauzei. În aceste 
studii, consumul de alcool era destul de 
redus, de obicei un pahar pe zi. Legătura 
dintre alcool si menopauză nu este 
înţeleasă, iar asta nu înseamnă că o femeie 
ar trebui să consume mai mult alcool pentru 
a încerca să contracareze alti factori care i- 
ar putea diminua vârsta menopauzei. Zic și 
eu. Există și alte modalităţi prin care alcoolul 
poate influența menopauza, care vor fi 
abordate în capitolele respective. 


Factorii sociali determinanti ai sănătății 


Cercetările au stabilit o legătură între lipsa 
studiilor superioare, a unui loc de muncă, un 
statut socioeconomic inferior în copilărie și 
o vârstă mai timpurie a menopauzei. Nu se 
cunosc cauzele reale și sunt necesare mai 


multe cercetari pentru a intelege motivele 
biologice. Unele informatii sugereaza ca 
femeile necăsătorite sunt predispuse la o 
menopauză mai timpurie, dar există și studii 
care susţin contrariul. Este dificil să se 
disocieze căsătoria de stabilitatea 
economică și de stres. De exemplu, în timpul 
pandemiei cu COVID-19, soţii au fost mai 
puţin expuși riscului de a se confrunta cu 
instabilitate economică și de a suferi de 
foame decât persoanele necăsătorite. În 
plus, femeile care au mai mulţi copii tind să 
aibă o menopauză mai târzie, iar numărul 
copiilor poate juca un rol în decizia de a 
rămâne în căsnicie. Datele studiului SWAN 
nu arată nicio legătură între vârsta 
menopauzei și statutul matrimonial în cazul 
femeilor heterosexuale. Din păcate, nu 
există date pentru femeile lesbiene. 

Unii cercetători au postulat că actul 
sexual de natură heterosexuala întârzie 
menopauza. Ipoteza se rezumă la faptul că 
penisul are puterea de a determina 
schimbări hormonale care influențează 
îmbătrânirea ovarelor. Eu nu consider că 
datele sunt convingătoare. Ipoteza se 
bazează pe faptul că unele cercetări au 
constatat că există tendința spre o vârstă 
mai târzie a menopauzei în cazul femeilor 
care fac sex heterosexual cel puţin o dată pe 
lună. Cu toate acestea, femeile care ajung 
mai târziu la menopauză au mai multe 
șanse de a putea continua să facă sex, 
deoarece este mai puţin probabil să aibă 
relaţii sexuale dureroase din cauza 


schimbărilor provocate de menopauza. 
Studiul care a susţinut această afirmaţie a 
controlat nivelurile de estrogen ca indicator 
al sindromului genito-urinar de menopauză 
(SGM), dar nivelurile de estrogen nu prezic 
capacitatea de a se angaja în activităţi 
sexuale. 

În plus, nu are prea mult sens din punct 
de vedere evolutiv, având în vedere că 
rezultatele reproductive sunt în general rare 
în apropierea vârstei de 50 de ani (de 
exemplu, vedem un număr mai mare de 
avorturi spontane, de nașteri de fetuși morţi 
și de decese ale mamelor), astfel încât 
prelungirea capacităţii de reproducere cu 
câteva luni sau chiar cu un an la acest capăt 
al spectrului de reproducție nu pare deloc 
avantajoasă. De fapt, pare exact pe dos, 
deoarece cel mai rău lucru pentru 
supraviețuirea copiilor mici este moartea 
mamei lor, iar sarcinile în preajma vârstei de 
50 de ani ar crește acest risc. De asemenea, 
dacă frecvența relațiilor sexuale ar 
îmbunătăți funcția ovariană, probabil că am 
vedea îmbunătățiri legate de creşterea 
numărului de relații sexuale la vârste mai 
tinere, dar nu este asa. 


Interventiile chirurgicale si menopauza 


Histerectomia (îndepărtarea uterului), 
intervenția chirurgicală ovariană (cum ar fi 
îndepărtarea chisturilor ovariene) și 
embolizarea arterelor uterine (o procedură 


utilizată pentru tratarea fibroamelor, vezi 
capitolul 10) sunt asociate cu menopauza 
timpurie. Acest lucru se intampla probabil 
din cauza impactului interventiei chirurgicale 
asupra fluxului de sange catre ovare, precum 
si a inflamatiei care apare pe măsură ce 
tesuturile se vindeca. Interventia chirurgicala 
pentru îndepărtarea unui chist ovarian are un 
impact suplimentar. Atunci cand un chist 
este îndepărtat de pe țesutul ovarian normal, 
se îndepărtează și o parte din ovarul 
sănătos — si foliculii pe care îi conţine. 

Legarea trompelor sau îndepărtarea 
trompelor uterine (salpingectomie) nu 
afecteaza varsta menopauzei, dar cea din 
urma reduce riscul de cancer ovarian cu 
50%, deoarece multe dintre afecțiunile 
oncologice de acest tip pornesc din 
trompele uterine. 

Extirparea ovarelor (ovariectomie 
bilaterală) înainte de vârsta naturală a 
menopauzei este cunoscută sub numele de 
menopauză chirurgicală și, în mod evident, 
aceasta are un impact asupra vârstei la care 
se opreşte menstruatia. Menopauza 
chirurgicală este asociată cu simptome mai 
grave ale menopauzei, precum și cu un risc 
crescut de apariţie a bolilor cardiovasculare, 
a osteoporozei și a dementei. Aceste riscuri 
au cote alarmante atunci când ovarele sunt 
îndepărtate înainte de vârsta de 45 de ani. În 
timp ce unele dintre aceste riscuri pot fi 
diminuate cu ajutorul tratamentului 
hormonal al menopauzei (THM), nu toate 
femeile doresc să ia hormoni și nu este clar 


dacă aceștia pot compensa complet 
riscurile. American College of Obstetricians 
and Gynecologists (ACOG) a recomandat 
încă din 2008 să nu se efectueze extirparea 
ovarelor la întâmplare - adică fără niciun 
motiv medical — înainte de menopauză. 

însă cum rămâne cu îndepărtarea 
ovarelor după menopauză? Cantitatile mici 
de hormoni produse pot fi importante, 
deoarece îndepărtarea ovarelor între 
menopauză si vârsta de 65 de ani creşte 
riscul de deces - în primul rând din cauza 
creșterii riscului de atac de cord și de 
osteoporoză. Riscul crescut nu este mare - 
într-un studiu, îndepărtarea chirurgicală a 
ovarelor între vârsta de 50 și 54 de ani a 
condus la o creștere de 9% a riscului de 
deces înainte de vârsta de 80 de ani, dar 
faptul că există totuși acest risc crescut 
sugerează că micile cantități de hormoni 
produse în ovare la postmenopauză joacă 
un anumit rol. Studiile ne spun, de 
asemenea, că îndepărtarea ovarelor după 
menopauză poate avea un impact negativ 
asupra funcţionării sexuale. 

Pentru femeile cu cancer ovarian, cu o 
tumoră ovariană suspectă de cancer și 
pentru cele cu mutații genetice care le cresc 
riscul de cancer ovarian, riscurile asociate 
menopauzei chirurgicale se justifică. Fără 
operaţie, majoritatea tipurilor de cancer 
ovarian sunt fatale. Femeile cu mutatia 
BRCA1 au un risc de cancer ovarian de 
aproximativ 40%, iar cele cu mutatia BRCA2, 
de 17%. Prin comparatie, riscul de cancer 


ovarian in populatia generala este de 1%. 
Testarea pentru  mutatiile BRCA este 
recomandată doar femeilor care prezintă 
factori de risc specifici, cum ar fi femeile cu 
un istoric familial de cancer mamar și 
ovarian sau cele cu un risc moderat care 
sunt evreice de rit așkenaz sau care provin 
din estul Europei. Înainte de a face un astfel 
de test, femeile ar trebui să discute cu un 
consultant în genetică. 

Ce se întâmplă cu femeile care urmează 
să facă o histerectomie și care nu au semne 
sau antecedente familiale de cancer 
ovarian? Având în vedere că acest tip de 
cancer este greu de diagnosticat la timp, 
merită să ne luăm libertăţi în ceea ce 
privește îndepărtarea ovarelor pentru a 
preveni cancerul ovarian sau necesitatea 
unei alte intervenţii chirurgicale în viitor, ca 
un fel de poliţă de asigurare? Îți poţi imagina 
o lume în care bărbaţii care au nevoie de o 
intervenţie chirurgicală la testicule din 
motive necanceroase ar fi sfătuiți să 
accepte să li se extirpe testiculele pentru 
prevenirea altor intervenţii chirurgicale 
ulterioare? Totul sună diferit când transpui 
astfel de lucruri la bărbați. 

Cancerul ovarian este înfricoșător. Este o 
boală oribilă — operaţia și chimioterapia sunt 
dure. Nu există un test eficient de depistare 
în fază incipientă, simptomele într-o astfel 
de fază sunt vagi, iar femeile care le au sunt 
frecvent ignorate, așa că este adevărat că 
rareori depistăm boala înainte ca ea să se 
răspândească. Media de supravieţuire de 


cinci ani este putin sub 50%, asa ca teama 
de cancerul ovarian este complet 
explicabilă. Este important să nu lăsăm 
această teamă să ne distragă atenţia de la 
complicațiile pe care le-am putea provoca 
prin îndepărtarea inutilă a ovarelor. 

La fel ca majoritatea ginecologilor, am 
văzut multe femei murind din cauza 
cancerului ovarian, dar ceea ce nu văd sunt 
cazurile în care pacientele mele mor din 
cauza bolilor cardiovasculare sau a 
osteoporozei și nici nu le observ declinul 
cognitiv - colegii mei de la cardiologie, 
chirurgie ortopedică și neurologie tratează 
aceste cazuri. Așadar, eu și colegii mei 
ginecologi avem o teamă disproportionata și 
părtinitoare de cancerele ovariene. 

Impactul vedetelor în acest caz - atât 
asupra medicilor, cât și a pacienţilor — este 
și el posibil. Actrița de comedie Gilda Radner 
a murit în 1989, la vârsta de 42 de ani, de 
cancer ovarian, iar decesul ei a fost 
mediatizat pe scară largă și încă se mai 
vorbește despre ea și astăzi. Ceea ce se 
omite adesea este faptul că ea a avut 
simptome luni în șir, dar medicii nu au luat 
niciodată în considerare cancerul ovarian. În 
plus, ea prezenta un risc mai mare decât 
media din cauza antecedentelor sale 
familiale. Povestea Gildei Radner este o 
tragedie, dar nu se aplică unei femei cu un 
risc mediu de cancer ovarian. 

Aproximativ 15 000 de femei mor în 
fiecare an în Statele Unite din cauza 
cancerului ovarian și 300 000 din cauza 


bolilor de inima, astfel incat o femeie care 
are un risc mediu de boli cardiovasculare si 
de cancer ovarian este mai predispusa la un 
deces din cauza bolilor de inima decat din 
cauza cancerului ovarian, iar extirparea 
ovarelor inainte de varsta de 51 de ani nu 
face decât să îi crească si mai mult riscul. 

Există un risc de aproximativ 5% ca după 
o histerectomie să fie nevoie de o altă 
intervenţie chirurgicală pentru îndepărtarea 
ovarelor la o dată ulterioară. În anumite 
situaţii, riscul de a avea nevoie de o altă 
intervenţie chirurgicală poate fi mai mare, de 
exemplu, în cazul endometriozei, o afecţiune 
în care un ţesut similar cu mucoasa uterului 
crește în cavitatea pelviană, ceea ce duce la 
dureri și chisturi recurente pe ovare. O 
femeie cu endometrioză severă care a 
suportat mai multe intervenţii chirurgicale 
anterioare și-ar putea dori cu disperare 
evitarea altor operaţii în viitor, dar aceasta 
este o situaţie în care este necesară o 
discuție aprofundată despre riscuri si 
beneficii și ar trebui să se ia de comun acord 
o decizie privind păstrarea sau extirparea 
ovarelor. 

Este clar că americancele au primit de-a 
lungul timpului consiliere diferită cu privire la 
extirparea ovarelor în comparaţie cu femeile 
din alte tari. La începutul anilor 2000, 54% 
dintre americancele aflate la premenopauză 
care suferiseră o histerectomie din motive 
necanceroase și-au extirpat ovarele, fata de 
30% dintre australience și 12% dintre 
nemtoaice. Acest lucru este atroce si 


inacceptabil. Femeile din Australia si 
Germania au o speranţă de viaţă mai mare 
decât americancele, așa că pare evident că 
păstrarea ovarelor nu le împiedică să 
trăiască mai mult. De fapt, mai mult ca sigur 
că le ajută. 

Dar mai rău este că în SUA cifrele 
menopauzei chirurgicale sunt mai mari în 
cazul femeilor afro-americane și singura 
explicaţie este rasismul - fie că unii medici 
nu se obosesc să le explice femeilor despre 
operații, fie că există percepții greșite cu 
privire la vârsta menopauzei la femeile afro- 
americane, fie că există factori 
socioeconomici care le determină pe 
femeile afro-americane să primească îngrijiri 
de la medici care acordă mai puţină atenţie 
medicinei bazate pe dovezi, fie că pur și 
simplu le pasă mai putin de viata 
persoanelor de culoare. 

Există probabil multi factori care au 
contribuit la această epidemie americană de 
ovariectomie la momentul histerectomiei, 
inclusiv practici învechite, o atitudine 
patriarhală de tipul „doctorii stiu cel mai 
bine“, o abordare neserioasă, prin care se 
presupune ca THM rezolvă totul: rasismul si 
teama de litigii în ceea ce privește cazurile 
de cancer ovarian neobservate. 

Se pare că în sfârșit se adoptă unele linii 
directoare, așa că sperăm că vom asista la o 
reducere a numărului acestor intervenții 
chirurgicale. La un moment dat, probabil că 
banii au jucat un anumit rol, dar 
obstetricienii și ginecologii sunt plătiţi foarte 


prost in comparaţie cu alte specializări 
chirurgicale (la urma urmei, operăm doar 
femei). 

În Statele Unite ale Americii și în Canada, 
se pare ca cei mai multi bani pe care un 
chirurg îi poate câștiga din facturarea către 
o companie de asigurări americană sau 
către sistemul de sănătate provincial din 
Canada pentru extirparea ovarelor în 
momentul histerectomiei sunt 200 de dolari 
în plus, dar de multe ori nu există nicio 
diferenţă de plată între o histerectomie cu 
extirparea ovarelor și una fără. Mulţi medici 
americani sunt salariaţi, iar pentru ei nu 
există niciun stimulent financiar pentru 
extirparea ovarelor. 


Menopauza medicală 


Unele femei se confruntă cu un debut brusc 
al menopauzei din cauza unor medicamente 
care reduc drastic nivelul de estrogen. Cele 
trei tipuri de medicamente care au acest 
efect sunt: 


* INHIBITORII DE AROMATAZĂ blochează 
enzima aromatază care 
transformă  androstendionul și 
testosteronul în  estronă si 
estradiol (vezi capitolul 3), astfel 
încât opresc producția de 
estrogen în toate țesuturile, nu 
doar în foliculi. Simptomele 
menopauzei pot fi severe, 
deoarece nu mai există producție 


locala de estradiol sau estrona in 
ţesuturi precum creierul și 
mușchii. Femeile care iau 
inhibitori de aromatază pot avea 
dureri în tot corpul și de oase. 
Inhibitorii sunt utilizaţi în principal 
în cazul femeilor cu cancer de sân 
sensibil la hormoni. 


* TAMOXIFENUL este un modulator 
selectiv al receptorilor de estrogen 
(MSRE). El se leagă de receptorii 
de estrogen, blocându-i acestuia 
calea. La nivelul sânului, acest 
lucru împiedică estrogenul să 
stimuleze celulele canceroase. Cu 
toate acestea, în unele ţesuturi, 
MSRE pot acţiona ca estrogenul — 
de unde și termenul „selectiv“. Din 


acest motiv, simptomele 
menopauzei pot fi uneori mai 
putin intense in cazul 


Tamoxifenului, in comparatie cu 
alte medicamente, deoarece 
efectul de blocare a estrogenilor 
variază de la un ţesut la altul. 
Tamoxifenul poate acționa la fel 
ca estrogenul asupra uterului, 
crescând astfel riscul de cancer 
endometrial (cancer al mucoasei 
uterine) si orice  sângerare 
anormală din timpul tratamentului 
cu acest medicament trebuie 
evaluată. 


*  AGONIȘTI GNRH sunt agonistii 
hormonului de eliberare a 
gonadotropinei, care împiedică 
secreția hormonului de stimulare 
foliculară de către creier, oprind 
ovulatia și producţia celei mai 
mari parti a  estradiolului din 
organism. Aceste medicamente 
sunt utilizate de femeile cu cancer 
de sân sensibil la hormoni și de 
cele cu fibroame - tumori benigne 
ale uterului - și endometrioză — 

două afecţiuni ginecologice 
influențate de estrogeni. Producţia 
de estrogen în alte ţesuturi, cum 
ar fi creierul și mușchii, nu este 
afectată. 


Când sunt luate înainte de menopauza 
naturală, aceste medicamente produc 
aceleași simptome ale menopauzei, precum 
și creşterea riscului apariției afecţiunilor 
asociate ei, astfel încât femeile trebuie să fie 
vigilente în ceea ce priveşte depistarea 
bolilor cardiovasculare si a osteoporozei. 
Practic, aceste efecte sunt reversibile dacă 
medicatia este întreruptă, deci nu este o 
menopauză adevărată, dar pentru multe 
femei oprirea medicatiei s-ar putea să nu fie 
posibilă din cauza riscului de reaparitie a 
cancerului. Atunci cand sunt prescrisi după 
menopauză, inhibitorii de aromataza si 
Tamoxifenul pot agrava uneori simptomele 
menopauzei. Agonistii GnRH nu vor avea 


niciun efect dupa menopauza, deoarece nu 
mai exista foliculi care sa poata ovula. 
Atunci cand agonistii GnRH sunt 
prescrisi pentru fibroame sau endometrioza 
înainte de menopauza, se poate utiliza o 
cantitate mica de estrogen sub forma de 
THM pentru a reduce simptomele si a 
atenua riscurile pentru inima si oase, dar 
aceasta opţiune nu este posibilă în cazul 
femeilor care iau aceste medicamente 
pentru un cancer mamar sensibil la hormoni. 
Există terapii non-hormonale care pot fi luate 
în considerare și care vor fi discutate pe 
parcursul cărţii. Prevenirea complicatiilor 
cauzate de aceste medicamente și 
reducerea efectelor secundare ale 
menopauzei reprezintă o componentă 
importantă a supravieţuirii în fata cancerului. 


DE REȚINUT 


* Momentul ultimei menstruatii (UM) depinde de o 
interacțiune complexă între factorii genetici, cei 
de mediu și cei sociali, care se întrepătrund într- 
un mod greu de disociat. 


e Menopauza între 40 si 45 de ani este asociată cu 
un risc crescut de apariție a unor afecţiuni 
medicale, cum ar fi bolile cardiovasculare și 
osteoporoza, precum și cu un risc crescut de 
deces. 


e Vârsta la care una dintre surorile noastre ajunge 
la menopauză este mai relevantă pentru vârsta 
la care vom ajunge noi la menopauză decât 
vârsta la care a ajuns mama. 


* Fumatul reduce în medie cu doi ani vârsta la care 
ajungem la menopauză. 


+ Extirparea chirurgicală a ovarelor înaintea vârstei 
de 65 de ani este asociată cu un risc mare al 
mortalităţii - cu cât vârsta e mai mică, cu atât 
riscul e mai mare. 


CAPITOLUL 6 
Când menstruatia si ovulatia 
se opresc înainte de 40 de ani 


De ce se intampla acest lucru si 
recomandările de îngrijire medicală 


insuficiența ovariană primară sau IOP este 
termenul folosit atunci cand menstruatia 
încetează înainte de vârsta de 40 de ani. La 
un moment dat, într-un trecut nu foarte 
îndepărtat, această afecțiune se numea 
deficiență  ovariană prematură sau 
menopauză prematură, dar denumirea a fost 
schimbată din mai multe motive. 
Menopauza nu este un termen adecvat, 
deoarece este permanentă, pe când aproape 
jumătate dintre femeile cu IOP se pot 
aștepta la o oarecare revenire a funcției 
ovariene (ceea ce înseamnă că pot ovula din 
nou, deși sporadic, și pot avea cicluri 
menstruale ocazionale). În cazul 
menopauzei, sarcina este imposibilă, dar nu 
și în cazul IOP — unele studii indică sarcini în 
proporţie de 5 până la 10%. lar cuvântul 
„deficiență“ este peiorativ. 

Să dedic un capitol unei afecţiuni care 
afectează 1% dintre femei poate părea o 
decizie ciudată, dar din păcate și în mod 
impardonabil, multe femei cu IOP nu 


beneficiaza de îngrijirea medicală 
adecvată - doar aproximativ jumătate dintre 
ele primesc tratamentul hormonal 
recomandat. Unora li se spulberă îngrijorările 
legate de absenţa menstruației sau de 
bufeuri, spunându-li-se în mod eronat că nu 
este posibil să fie la menopauză la o vârstă 
atât de fragedă. Alte femei primesc 
diagnosticul corect, dar dacă nu sunt 
interesate de reproducerea asistată 
(tratamentul pentru îmbunătăţirea fertilităţii), 
nu li se oferă tratamentul adecvat pentru 
IOP. Accentul pus pe fertilitate, în timp ce se 
ignoră riscul crescut de deces asociat cu 
IOP, este o consecinţă a faptului că medicii 
și societatea privesc sănătatea femeilor în 
termeni de funcţie reproductivă, nu de 
funcţie ovariană. Unora dintre femei li se 
oferă tratament, dar ele îl refuză deoarece 
importanţa estrogenului nu este niciodată 
subliniată - am văzut personal aceasta 
situaţie de mai multe ori la paciente care mi- 
au fost trimise din alte motive. Odată ce le 
explic ce oferă tratamentul hormonal al 
menopauzei, acestea sunt foarte interesate 
de el. 

IOP are importanţă și dincolo de 
fertilitate, deoarece mărește riscul de deces 
al femeii din cauza creșterii frecvenţei bolilor 
cardiovasculare (în principal atac de cord și 
accident vascular cerebral) și a 
osteoporozei. De asemenea, este asociată 
cu un declin al funcţiei cognitive, iar femeile 
diagnosticate cu IOP sunt mai predispuse să 
sufere de anxietate și depresie și să se lupte 


cu tulburări ale stimei de sine. Pot apărea 
simptome supărătoare, precum bufeurile, 
transpiratiile nocturne, insomnia si 
uscaciunea vaginala, dar nu cu aceeași 
frecvență ca în cazul tranziţiei spre 
menopauza. IOP este, de asemenea, o cauză 
a infertilităţii, pe care multe femei o 
consideră devastatoare. 

Oricare ar fi motivul, femeile cu IOP 
trebuie, din păcate, să își susţină cu tărie 
cauza, așa că, dacă acest capitol ajută chiar 
și o singură femeie, efortul a meritat. 

Extirparea chirurgicală a ambelor ovare 
înainte de vârsta de 40 de ani este adesea 
inclusă în categoria IOP chiar dacă este clar 
că nu este reversibilă. 

Deși tratamentele recomandate sunt 
aceleași pentru IOP există câteva distincţii 
importante — nu este necesară nicio testare, 
deoarece nu există o dilemă legată de 
diagnostic sau necesitatea de a stabili de ce 
au avut loc schimbările hormonale. 


Ce cauzează IOP? 


În aproximativ 90% dintre cazuri nu se 
identifică o cauză clară pentru IOP ceea ce 
este frustrant. Este important ca femeile să 
știe acest lucru atunci când încep testele, 
astfel încât să fie pregătite pentru 
posibilitatea de a nu găsi un răspuns precis. 
În această situaţie, se spune că diagnosticul 
de IOP este idiopatic (jargon medical pentru 


„necunoscut“). Afectiunile medicale sau 
factorii care cresc riscul de IOP includ: 


* FACTORII GENETICI. La aproximativ 
10% dintre femeile cu IOP se 
identifică o cauză genetică, cel 
mai frecvent o anomalie care 
implică cromozomul X. Pentru 
unele femei, diag-nosticul este dat 
de o singură genă - gena FMRI 
(retard mental fragil X 1) - pe 
cromozomul X. Femeile cu 
anomalii la nivelul genei FMR1 au 
si un risc crescut de ataxie, 
afecţiune neurologică (o problemă 
de echilibru), iar membrii de sex 
masculin ai familiei care au în 
comun această genă pot avea 
sindromul X fragil, o afecţiune 
care implică dizabilitate mintală și 
autism. 


* BOLILE AUTOIMUNE. Acesta este un 
grup de afecţiuni diverse, în care 
sistemul imunitar atacă celulele 
propriului organism. Există mai 
mult de 80 și acestea includ 
hipotiroidismul, diabetul de tip 1, 
artrita reumatoidă si  lupusul 
eritematos sistemic. IOP ar putea 
fi o boală autoimună unică și, 
astfel, motivul pentru care este 
asociată cu alte boli autoimune 
este că dacă ai una dintre ele 
crește riscul de a avea și alta. Sau 
este posibil ca IOP să fie o 


consecință a unei alte boli 
autoimune ori un semn timpuriu al 
unei tulburări rare și potenţial 
fatale a glandei suprarenale, 
numită insuficiență suprarenală 
autoimună. 


* TRATAREA CANCERULUI. Anumite tipuri 
de radiaţii și de chimioterapie sunt 
toxice pentru foliculii primordiali 
din ovar. Atunci când se întâmplă 
acest lucru, de obicei nu este o 
surpriză — din fericire, majoritatea 
femeilor sunt informate în 
prealabil despre acest risc. Dar 
chiar și așa, multor femei nu li se 
oferă tratamentul adecvat. Pentru 
unele femei, ar putea exista 
modalități de protejare a funcţiei 
ovariene. 


. INTERVENŢIILE CHIRURGICALE. 
Histerectomia, operaţiile pe ovare 
și e) procedură numită 
embolizarea fibroamelor uterine 
(un tratament impotriva 
fibroamelor) sunt asociate cu IOP. 


* SINDROMUL OVARELOR POLICHISTICE 
(SOP) este o afectiune cu tulburari 
de ovulatie. Cele mai multe studii 
leagă SOP de o vârstă mai târzie a 
menopauzei; totuși, un studiu de 
mare amploare indică faptul că 
riscul de apariţie a IOP poate fi de 


3 pana la 4%. Sunt necesare mai 
multe studii in acest sens. 


* INFECTIILE. Pana la 13% dintre 
femeile infectate cu HIV vor suferi 
de IOP. Motivele exacte nu se 
cunosc. Poate fi vorba de infectia 
în sine, de medicamente, de alte 
afectiuni medicale asociate cu 
HIV, de un risc crescut de factori 
sociali determinanti pentru 
sanatate legati de varsta precoce 
a menopauzei sau de numărul mai 
mare de histerectomii și de alte 
intervenţii chirurgicale 
ginecologice. Oreionul, o infecţie 
pe care o fac copiii, poate provoca 
IOP din cauza inflamatiei ovarului, 
dar acest lucru se întâmplă rar. 


Vaccinarea împotriva papilomavirusului 
uman (HPV) nu cauzează IOP. 


Când și cum să faci testul pentru 
depistarea IOP 


IOP trebuie suspectată atunci când o femeie 
mai tânără de 40 de ani nu a avut trei sau 
patru menstruatii la rând, mai ales dacă are 
alte simptome precum bufeurile sau 
uscăciunea vaginală ori dacă are factori de 
risc pentru această afecţiune. În cazul 
femeilor care nu mai au menstruatie, fie din 
cauza unei histerectomii, fie a unei ablatii 
endometriale (o procedură prin care se 


îndepărtează mucoasa uterină si care este 
utilizată pentru tratarea menstruatiilor 
abundente), se suspectează IOP când există 
simptome asociate în mod obișnuit cu 
tranziţia spre menopauză. 

Multe femei pot avea trei sau patru 
menstruatii absente din cauza altor afecţiuni 
medicale diferite de IOP astfel încât 
evaluarea iniţială înseamnă testarea de 
depistare a IOP și căutarea altor explicaţii 
pentru lipsa menstruației, cum ar fi 
anomaliile tiroidiene, pierderea în greutate, 
sindromul ovarelor polichistice (SOP) și 
sarcina. În plus, este important de reţinut că 
simptomele similare cu IOP și tranziţia spre 
menopauză pot fi cauzate si de alti factori. 
De exemplu, medicamentele antidepresive 
pot provoca transpiratie excesivă, iar o 
infecţie  vaginală  micotică poate cauza 
uscăciune. 

Testul initial de depistare a IOP constă în 
verificarea nivelului hormonului de stimulare 
foliculară (HSF) din sânge (hormonul care 
stimulează foliculii, vezi capitolul 3) și al 
nivelului hormonului luteinizant (HL este, de 
asemenea, implicat în  ovulatie), al 
prolactinei (un hormon produs de glanda 
pituitară), al estradiolului și HST (hormonul 
de stimulare tiroidiană), precum și un test de 
sarcină pentru orice femeie potential 
gravidă. IOP trebuie luată în considerare 
dacă nivelul FSH este ridicat, de obicei >25 
Ul/ml. Toate celelalte cauze ale lipsei 
menstruației vor avea un nivel mai scăzut de 
FSH. Nivelul de estradiol va fi scăzut în cazul 


IOP (<25 pg/mL, dar poate fi scăzut și în alte 
cauze care provoaca absenta menstruatiei 
care nu sunt legate de IOP astfel incat, de 
unul singur, nu reprezinta un diagnostic de 
IOP). Un nivel FSH ridicat combinat cu un 
nivel scăzut de estradiol este îngrijorător 
pentru IOP. 

Daca nivelul FSH este ridicat, testul 
trebuie repetat nu mai devreme de patru 
săptămâni. Dacă nivelul FSH este >25 Ul/ml 
la al doilea test, diagnosticul de IOP este 
confirmat. În acest caz sunt indicate mai 
multe teste: 


* TESTAREA PENTRU DIABET, având in 
vedere asocierea IOP cu 
afecțiunile autoimune. 


* TESTAREA HIV. IOP este mai frecventă 
în rândul femeilor infectate cu HIV. 


* ANTICORPII SUPRARENALI. Un test de 
sange care depisteaza 
insuficienţa adrenala autoimuna, 
asociata cu IOP. 


* NIVELURILE DE CALCIU ȘI FOSFOR. Test 
de sânge care depisteaza 
hipoparatiroidismul, o afecțiune 
asociată cu IOP. 


* ECOGRAFIA OVARELOR pentru a 
identifica orice chist ovarian. În 
unele cazuri de IOP, ovarele pot fi 
mărite și pot prezenta chisturi, dar 
există și riscul ca ele să se 
răsucească, afectând fluxul 


sanguin şi conducând la 
complicaţii potenţial grave (acest 
lucru se numeşte torsiune 
ovariană). 


STABILIREA DENSITĂȚII MINERALE 
OSOASE. O investigaţie imagistică 
pentru diagnosticarea 
osteoporozei, deoarece femeile cu 
IOP prezintă un risc mai mare 
pentru această afecțiune (vezi 
capitolul 11). Este recomandată o 
osteodensitometrie iniţială, iar 
apoi repetarea investigaţiei la 
fiecare cinci ani. 


TESTAREA PENTRU BOLI GENETICE 
ASOCIATE CU IOP. Este cea mai 
importantă pentru femeile care 
speră să rămână însărcinate, iar 
cele care pur și simplu doresc să 
afle mai multe despre motivul 
pentru care au IOP pot considera 
util acest test. Un consilier 
genetician este de nepretuit în 
acest caz, deoarece decizia 
privind cele mai bune teste și 
interpretarea rezultatelor poate fi 
complexă. Testele genetice de 
bază includ un cariotip 
(analizează numărul și structura 
tuturor cromozomilor) și testarea 
genei FMR1. 


Tratamentul IOP 


Riscul aparitiei bolilor cardiovasculare creste 
odata cu durata in care o femeie are IOP iar 
studiile au arătat că estrogenul poate atenua 
aproape complet acest risc și, de asemenea, 
contribuie la prevenirea osteoporozei. Există 
două modalităţi prin care femeile cu IOP își 
pot înlocui estrogenul - cu ajutorul 
tratamentului hormonal standard pentru 
menopauză sau THM (vezi capitolul 18) sau 
al anticonceptionalelor care contin estrogen 
(vezi capitolul 23). 

Metodele contraceptive care conțin 
estrogeni includ anticonceptionalele, 
plasturele si inelul. Principalul motiv pentru 
a utiliza una dintre aceste metode este 
nevoia de _ contraceptie si costul - 

anticonceptionalele generice pot fi mai 
puţin costisitoare decât unele THM. Unele 
femei mai tinere cu IOP pot prefera un 
anticonceptional oral care conţine estrogen, 
deoarece pot fi deranjate de asocierea THM 
cu menopauza. Metodele contraceptive care 
contin estrogeni au trei săptămâni de 
medicatie activă și o săptămână de placebo. 
Recomandarea pentru femeile cu IOP este 
să sară peste săptămâna cu placebo și să ia 
medicamentul activ în mod continuu, 
deoarece unele dintre ele pot avea bufeuri în 
timpul unei săptămâni fără hormoni, pentru 
că nivelurile scad rapid. În plus, utilizarea 
estrogenului doar trei săptămâni din patru 
înseamnă că în 25% din timp nu există 


suficient estrogen pentru a proteja inima si 
oasele, astfel ca administrarea continua a 
medicamentelor rezolva aceasta problema. 
Femeile cu risc ridicat de formare a 
cheagurilor de sânge nu ar trebui să 
folosească aceste anticonceptionale, iar 
THM traditional poate fi cea mai bună 
opţiune pentru ele. 

În cazul în care o femeie alege THM, este 
indicată de obicei o doză mai mare decât 
cea recomandată în mod normal pentru 
menopauză, pentru a se apropia de 
producţia medie de estrogeni a ovarelor la 
30 de ani și la începutul vârstei de 40 de ani. 
Femeile cu uter vor trebui să ia progestogen 
(un medicament cu progesteron sau un 
medicament asemănător cu progesteronul; 
vezi capitolul 17), deoarece estrogenul 
administrat de unul singur poate cauza 
cancer endometrial (cancerul mucoasei 
uterine). Ele nu trebuie să se bazeze pe THM 
pentru  contracepţie. O opţiune pentru 
femeile care doresc să utilizeze THM, dar 
care pot rămâne gravide, este dispozitivul 
intrauterin (DIU; vezi capitolul 23) care va 
proteja uterul, asigurând în același timp și 
contraceptia. 

Recomandarea actuala este de a lua 
estrogeni până la vârsta de 50-52 de ani, 
vârsta medie a menopauzei naturale. Dacă 
THM ar trebui să fie continuat după aceea 
depinde de simptome și de factorii de risc 
pentru afecțiunile medicale asociate 
menopauzei. 


Femeile cu risc ridicat de cancer mamar 
vor avea nevoie de un consult personal 
despre optiunile pe care le au. Femeile cu 
IOP care speră să rămână însărcinate 
trebuie să fie îndrumate către un specialist 
în infertilitate. 


DE REȚINUT 


e insuficiența ovariană primară sau IOP este o 
afecţiune în care ovulatia se oprește înainte de 
vârsta de 40 de ani și afectează 1% dintre 
femei. 


* Unele femei cu IOP pot ovula în continuare 
sporadic si un mic procent vor rămâne 
însărcinate. 


* IOP poate fi de natură genetică, legată de boli 
autoimune sau de alte afecțiuni medicale, 
cauzată de un tratament anterior împotriva 
cancerului sau de o intervenţie chirurgicală la 
uter sau ovare, dar adesea nu se identifică nicio 
cauză. 


* IOP este diagnosticată printr-un nivel ridicat al 
hormonului FSH măsurat la diferență de cel 
putin patru săptămâni. 


+ Femeilor cu IOP trebuie să li se administreze un 
tratament cu estrogeni cel puţin până la vârsta 
medie a menopauzei pentru a reduce riscul 
apariției bolilor cardiovasculare si a 
osteoporozei. 


PARTEA A DOUA 


Intelegerea 
schimbarii 
La ce sa te astepti cand 


urmeaza menopauza 
CAPITOLUL 7 


Metamorfozele menopauzei 
Modificări ale forţei, taliei și formei 


Multe femei își încep tranziţia spre 
menopauză cu un corp și ajung la capătul 
cursei cu unul care pare foarte diferit. 
Această metamorfoză are loc deoarece 
forța, talia și forma sunt afectate atât de 
menopauză, cât și de înaintarea în vârstă. 
Există deja multe experienţe fizice nedorite 
la menopauză, cum ar fi sângerările aleatorii 
și bufeurile, așa că, pe lângă toate acestea, o 
schimbare fizică te poate face să te simți 
copleșită sau dezorientată. Uneori, 
organismul tău poate părea o mașină cu o 
lumină de avertizare nouă și complet diferită 
care se aprinde în fiecare zi. Un exerciţiu 
nedorit de tipul „Of, si acum ce mai e?". 


Discuţiile despre corpul femeilor sunt 
dificile. Până în momentul în care se află în 
tranziția spre menopauză, femeia a asimilat 
probabil toată viata o mulţime de mesaje 
toxice despre talia și forma pe care le are. 
Ba că este prea grasă, ba prea slabă, ba prea 
mare, ba prea mică. Uneori, pare că a fi 
femeie înseamnă să-ți ceri scuze în 
permanenţă pentru corpul tău. Pe măsură ce 
corpul femeilor se schimbă atât odată cu 
vârsta, cât și cu menopauza, acesta se 
poate îndepărta și mai mult de idealul 
imposibil stabilit pentru ele de către o 
societate patriarhală. Puținele femei care își 
arată corpul la 40 de ani și (of!) după 
această vârstă sunt lăudate ca sfidând 
vârsta dacă sunt slabe și arată mult mai 
tinere și sunt etichetate ca fiind curajoase 
dacă au îmbătrânit vizibil sau au un colăcel, 
dar sunt încă dispuse să se expună în public. 
Cele mai multe femei aflate la menopauză 
nu primesc nici măcar șansa unei probe de 
calificare la „Campionatul Mondial de Scuze, 
nu sunt suficient de sexy“. 

Ma fascinează faptul că nu avem o 
părere proastă despre noi înșine pentru că 
nu putem juca fotbal ca Megan Rapinoe sau 
pentru că nu suntem la fel de elastice ca 
gimnasta Simone Biles, care sfidează 
gravitația. Banuiesc că multe femei sunt ca 
mine și se minunează de ceea ce au realizat 
ele cu multă muncă și, probabil, cu ajutorul 
genelor. Și totuși, dacă trupul nostru nu arată 
ca al lui Jennifer Lopez la 50 de ani — care, 
de asemenea, arată atât de bine datorită 


eforturilor intense si geneticii —, ne simțim 
judecate de societate. 

Multe suntem aspre cu noi însene din 
cauza culturii toxice actuale în privinţa 
corpului și a frumuseții. Este demn de 
remarcat faptul că multe dintre idealurile 
noastre de frumuseţe au la bază arta 
occidentală și, fie că a fost vorba de o 
sculptură din Grecia antică, fie de o pictură 
din Renaștere, corpul femeii a fost aproape 
întotdeauna reprezentat de artiști bărbaţi 
pentru un public masculin. Forma si 
dimensiunea corpului „ideal“ al femeii au 
fost de-a lungul timpului la cheremul 
convingerilor sociale și al moravurilor 
sexuale. Au existat multe perioade recurente 
în care idealul de frumuseţe feminină era un 
trup mai voluptuos sau unul mai suplu. 
Obsesia moderna pentru supleţe si 
conspiratoarea ei, batjocorirea corpolentei, 
persistă de la începutul secolului al XIX-lea, 
când o combinaţie de convingeri victoriene 
și idealuri religioase a legat ceea ce se 
considerau a fi excese ale trupului de 
hedonism și inadecvare sexuală. Rasismul 
este și un factor semnificativ, deoarece 
cercetătorii rasiști au avansat minciuna 
conform căreia persoanele de culoare sunt 
predispuse la excese alimentare și sexuale. 
Oricui este interesat să afle mai multe 
despre rolul rasismului și al religiei în fobia 
față de corpolenta îi recomand cartea 
Fearing the Black Body: The Racial Origins of 
Fat Phobia a dr. Sabrina Strings. 


Multor femei nu li s-au recunoscut 
problemele de sănătate pentru că erau 
supraponderale. Acest lucru nu numai că 
este o cruzime, dar conduce și la o îngrijire 
medicală de calitate inferioară și inadecvată 
și la o lipsă de încredere în sistemul de 
sănătate, ceea ce le îndepărtează pe femei 
de serviciile medicale. 

Aici nu există judecăţi de valoare - orice 
corp este valoros și frumos. Scopul este de 
a oferi informaţii pentru înţelegerea modului 
în care un corp se poate schimba în timpul 
menopauzei și după, a implicatiilor asupra 
sănătăţii și a modalitatilor de atenuare a 
acestor schimbări. 


Forța 


Una dintre schimbările fizice care 
marchează îmbătrânirea este pierderea de 
masă musculară, care apare cu o rată de 
aproximativ 0,7% pe an începând cu vârsta 
de 30 sau 40 de ani (poate varia de la 
persoană la persoană). Acest lucru se 
accelerează în timpul tranziţiei spre 
menopauză, apoi se stabilizează din nou la 
pierderea legată de vârstă, dupa 
menopauză. Există unele date care 
sugerează că estrogenul din tratamentul 
hormonal al menopauzei (THM) poate 
contribui la încetinirea pierderii de masă 
musculară asociată cu menopauza, dar 
acest lucru nu a fost dovedit si nu este în 
prezent un motiv pentru a începe THM. 


Aceasta pierdere progresiva de masa 
musculară este responsabilă de ceea ce 
multi numesc încetinirea metabolismului 
odată cu vârsta. Mușchii sunt printre cei mai 
importanţi consumatori de energie, astfel 
încât raportul dintre caloriile consumate și 
cele arse se dezechilibrează atunci când 
masa musculară scade dacă se consumă 
aceeași cantitate de calorii. Pierderea de 
masă musculară este, de asemenea, 
asociată cu rezistența la insulină, o 
afecţiune in care organismul nu 
reacționează în mod corespunzător la acest 
hormon. Acest lucru face ca organismul să 
producă mai multă insulină pentru a 
compensa, sporind apetitul și conducând la 
creșterea în greutate. Combinația dintre 
rezistenţa la insulină și creșterea în greutate 
ca urmare a pierderii de masă musculară 
este unul dintre motivele pentru care 
menopauza crește riscul de diabet de tip 2. 

Muschii ne dau forţă și sunt responsabili 
de capacitatea de mișcare. Ei contribuie la 
menţinerea echilibrului și întăresc oasele — 
astfel, o altă consecinţă a pierderii de masă 
musculară este creșterea riscului de căderi 
și de a face osteoporoza, sporind 
posibilitatea fracturilor și a altor leziuni. 
Când se pierde suficient de multă masă 
musculară încât să existe preocupări legate 
de sănătate, cum ar fi limitarea mișcărilor, 
diagnosticul este sarcopenie. Femeile fac 
sarcopenie mai devreme decât bărbaţii si 
adesea suferă mai mult, deoarece ele 
pornesc, în general, de la o masă musculară 


mai mica, pierd în mod accelerat țesut 
muscular in timpul tranziției spre 
menopauză si trăiesc mai mult decât 
bărbaţii, astfel încât au mai mulţi ani în care 
pot pierde din masa musculară. 

Cel mai bun mod de a încetini declinul 
masei musculare și chiar de a inversa o 
parte din pierdere este prin activitate fizică. 
Exercitiul fizic este unul dintre principalii 
factori care declanșează refacerea sau 
înlocuirea celulelor musculare. Nu poate 
preveni pierderea de masă musculară legată 
de vârstă - chiar și sportivii de elită pierd din 
ea cu timpul -, dar exerciţiile fizice au rol de 
protecţie. Cei care au mai multă masă 
musculară la 30 de ani pornesc de la un 
nivel mai ridicat, iar cei care continuă să 
facă exerciţii fizice prezintă un declin mai 
lent. 

Activitatea fizică nu se limitează doar la 
conservarea masei musculare, ci este legată 
de o multitudine de alte rezultate pozitive 
pentru sănătate, cum ar fi șanse mai mici de 
a face boli cardiovasculare și accidente 
vasculare cerebrale, diabet de tip 2, 
îmbunătăţirea controlului glicemiei la 
persoanele cu diabet, diminuarea riscului 
multor tipuri de cancer și al dementei, si are 
numeroase beneficii pentru sistemul 
imunitar. Este greu să găsim o parte a 
corpului care să nu beneficieze de pe urma 
exerciţiilor fizice. Dacă exerciţiul fizic ar fi un 
medicament, fiecare medic l-ar prescrie și 
aproape fiecare pacient și l-ar dori. După 


renuntarea la fumat, exercitiul fizic este cea 
mai buna decizie pentru sanatate. 
Gandeste-te din nou la ipoteza bunicii 
discutată în capitolul 4. De-a lungul timpului, 
bunicile au fost de ajutor, deoarece erau 
active din punct de vedere fizic, culegând 
hrană și contribuind la îngrijirea nepoților. Un 
studiu asupra femeilor hadza aflate în 
postmenopauză a arătat că acestea 
petreceau aproape 37 de ore pe săptămână 
căutând hrană (exerciţii fizice moderate, 
conform Organizației Mondiale a Sănătății 
sau OMS), astfel încât să fie active fizic nu 
numai că le permitea să fie de ajutor în 
familie, ci le ajuta și să rămână sănătoase 
pentru a putea continua să facă acest lucru. 
Gândește-te la imaginile pe care societatea 
le prezintă adesea despre femei pe măsură 
ce îmbătrânesc: fragile, delicate, stând pe 
margine și aplaudând. Cu toate acestea, 
omenirea a depins mult timp de bunicile 
active și în formă din punct de vedere fizic. 
Vestea bună în ceea ce privește 
exercițiile fizice este că niciodată nu e prea 
târziu pentru a culege roadele. Într-un studiu, 
un grup de adulţi cu vârste cuprinse între 65 
și 80 de ani erau cu 59% mai firavi decât 
tinerii cu vârste cuprinse între 20 și 30 de ani 
din grupul de control, ceea ce iti dă o idee 
despre semnificația diferenţei de forță 
legată de vârstă. După șase luni de 
antrenament de forță, vârstnicii au reușit să 
reducă semnificativ decalajul și erau cu doar 
38% mai firavi decât adulții mai tineri. Chiar 
și exerciţiile fizice la persoanele în vârstă de 


80 si 90 de ani pot contribui la dezvoltarea 
masei musculare si a forței, imbunatatind în 
același timp echilibrul și mobilitatea și 
reducând riscul de căzături. 

Obiectivele exerciţiilor fizice pentru 

menţinerea sănătăţii includ: 

* EXERCIŢII AEROBICE. Îți cresc ritmul 
cardiac. Pentru o stare bună de 
sănătate este nevoie de minimum 
150 de minute de activitate 
moderată sau de 75 de minute de 
activitate intensă pe săptămână. 
Activitatea moderată înseamnă că 
poţi vorbi, dar nu poţi cânta în 
timp ce faci exerciţii. În cazul unei 
activităţi intense, să și vorbești e 
deja dificil. Acestea sunt limitele 
inferioare a ceea ce este necesar. 
să încerci să ajungi la 300 de 
minute de exerciţii moderate sau 
la 150 de minute de exerciții 
intense pe săptămână este un 
obiectiv bun. În general, doar 40% 
dintre americani ajung la acest 
obiectiv, iar acest procent este 
mult mai mic în cazul femeilor 
aflate la menopauză. Doar 7% 
dintre participantele la studiul 
SWAN privind sănătatea femeilor 
din Statele Unite au îndeplinit, de-a 
lungul a zece ani, aceste cerinţe 
minime de activitate fizică. 


* EXERCIŢII DE FORTIFICARE A MUȘCHILOR. 
Gândește-te la ridicarea 


greutatilor, la aparatele de la sala 
de sport sau la benzile de 
rezistenta. Scopul este de a 
antrena toate grupele musculare 
majore in doua sau mai multe zile 
pe saptamana. Exercitiile 
neobisnuite, adica lucrarea 
mușchiului pe măsură ce se 
extinde sau se lungeste - cum ar 
fi contractia bicepsului pe masura 
ce greutatea coboară - sunt 
deosebit de stimulative pentru 
refacerea și reînnoirea mușchilor. 
Detalierea antrenamentului de 
rezistenţă excede scopului acestei 
cărţi, dar un medic specialist în 
medicină sportivă, un fizioterapeut 
sau un antrenor iti poate face 
recomandări. American College of 
Sports Medicine are resurse bune 
online. Ca recomandări generale 
pe care le poţi lua în calcul, fă în 
fiecare sesiune 8 până la 10 
exerciţii care lucrează principalele 
grupe muscu-lare, 2 până la 3 
seturi de 8, repetate maximum de 
12 ori (ultima repetiţie ar trebui să 
fie dificil de realizat), iar cu timpul 
greutățile folosite ar trebui să fie 
mai mari. 


ANTRENAREA ECHILIBRULUI. Pentru 
femeile cu vârsta de 65 de ani și 
mai mult, programele de exerciţii 
fizice cu accent pe echilibru pot 


ajuta la prevenirea căzăturilor. În 
timp ce majoritatea exerciţiilor 
fizice îmbunătățesc echilibrul, o 
atenţie specială care îi este 
acordată poate oferi un beneficiu 
suplimentar pe măsură ce femeile 
îmbătrânesc. Un program bazat pe 
dovezi este Tai Ji Quan: Moving 
for Better Balance (TJQMBB), 
conceput special pentru adulții 
vârstnici cu risc de căzături și 
pentru persoanele cu tulburări de 
echilibru. Center for Aging and 
Health al University of North 
Carolina are, de asemenea, 
videoclipuri excelente pentru 
antrenarea echilibrului și al forţei, 
care pot fi accesate la adresa 
med.unc.edu/aging/cgwep/exercise- 
program/videos/balance- 
exercises. Și un kinetoterapeut 
poate fi în măsură să facă 
recomandări specifice cu privire la 
programele de antrenare a 
echilibrului. 


Este greu să te motivezi să faci mișcare. 
Dacă ar fi fost ușor, toată lumea ar face-o. 
Eu mă străduiesc să fac aproximativ 150 de 
minute de exerciţii fizice pe săptămână, o 
combinaţie de alergare, ciclism şi 
antrenament cu greutăți, dar încerc să 
măresc această durată pe baza studiilor pe 
care le-am citit pentru acest capitol si nu 
este ușor. În primii ani ai tranziției spre 


menopauza faceam aproximativ 250 de 
minute de exerciţii fizice pe săptămână si 
eram mai puternică decât oricând. Apoi, din 
cauza evenimentelor din viata mea - o 
accidentare la braţ, stresul reprezentat de 
copiii aflaţi la gimnaziu, tot mai multe 
călătorii și scrierea cărții Biblia vaginului -, 
m-am trezit cumva făcând tot mai puţine 
exerciții fizice până când, practic, nu am mai 
făcut deloc. Mă voi apuca din nou de exerciţii 
într-o bună zi, îmi spuneam. 

Au trecut rapid câţiva ani și ambii mei 
părinţi au murit la puţin timp unul după altul, 
în mare parte din cauza sarcopeniei. Apoi, 
într-o zi, stăteam pe toaletă și nu m-am putut 
ridica fără să mă ţin de perete. Cu trei ani 
înainte alergasem la semimaraton. 

Așa că m-am apucat din nou de sport. 
Am fost șocată de diferența pe care au 
adus-o doar câţiva ani și de faptul că eram 
terminată după primele alergări. Dar am 
făcut ceea ce le spun și pacienţilor mei - 
începe cu un volum ridicol de mic de 
exerciții fizice, dar fă-le o dată la două zile. 
De fiecare dată când încercam să mă 
conving să nu fac exerciții fizice, pentru că 
întotdeauna există motive, îmi aminteam că 
ele sunt ca niște bani pe care îi încasezi 
gratuit. Chiar și puţini sunt buni. Această 
atitudine mă ajută si astăzi cand 
antrenamentul meu nu este așa cum 
speram. Aș prefera oare un cadou de 1 000 
de dolari în locul unuia de 100 de dolari? Da. 
Dar oare aș refuza unul de 100 de dolari? 
Nu. După șase luni de activitate care mi s-a 


parut a fi o munca anevoioasa, alerg cinci 
kilometri (încet) si am reluat ciclismul. În 
plus, partenerul meu este un ciclist pasionat, 
iar ideea unor vacanțe cu bicicleta împreună 
este foarte atrăgătoare. Aș putea să mă 
concentrez asupra faptului că în urmă cu 
zece ani traiectoria revenirii la exerciţii fizice 
ar fi fost mai rapidă, dar mă bucur că sunt 
perseverentă. 

Dacă esti la început, atunci orice 
exercițiu pe care poţi și vrei să îl faci (si pe 
care probabil vei continua să îl faci) este cel 
potrivit. Dacă suferi de boli de inimă, de boli 
vasculare periferice sau de osteoporoză, 
consulta-ti medicul de familie înainte de a 
începe orice nou program de exerciţii fizice. 
Persoanele cu limitări ale mobilităţii sau cele 
îngrijorate că s-ar putea răni pot lua în 
considerare exerciţii care se concentrează 
mai mult pe mișcări blânde și echilibru, cum 
ar fi Tai Chi sau Tai Ji Quan (discutate 
anterior). Tai Chi se poate face chiar și de pe 
scaun. 

Este important să începi cu un ritm ușor 
cu orice nou program de exerciţii fizice. 
Mulţi dintre noi au tendinţa de a exagera la 
început și vrei să eviti să te accidentezi daca 
te antrenezi numai în weekend sau să îţi 
accentuezi o durere musculară care iti poate 
limita activităţile câteva zile, ceea ce face 
lucrurile dificile din punct de vedere 
psihologic și ne determină adesea să 
renuntam. 

Din punct de vedere al sanatatii, este 
important si cat de activa fizic este o femeie 


în timpul zilei in afara oricărui program de 
exerciții. Opt sau mai multe ore de 
sedentarism (de exemplu, să te uiţi la 
televizor, să stai la un birou sau la calculator 
ori cu telefonul in fata, să te deplasezi cu 
mașina sau cu mijloacele de transport în 
comun sau să citești) cresc riscul de deces 
prematur. În Statele Unite, 25% dintre adulți 
sunt sedentari mai mult de opt ore pe zi. 
Statul în șezut nu este, totuși, la fel de grav 
ca fumatul. Riscul de deces asociat 
fumatului a 20 până la 39 de ţigări pe zi este 
de patru ori mai mare decât cel asociat unui 
stil de viata sedentar. 

În Statele Unite, multi dintre noi nu au de 
ales și trebuie să stea jos perioade 
îndelungate - nu mi-a scăpat din vedere 
ironia faptului că am stat ore în șir pe scaun 
cercetând efectele negative ale șederii 
asupra sănătăţii și scriind despre asta. 
Exerciţiile fizice nu inversează efectele 
negative asupra sănătății ale statului 
prelungit în sezut, asa că, atunci când este 
posibil, gandeste-te ce poti face pentru a 
limita sedentarismul. De exemplu, ai putea 
sta in picioare in mijloacele de transport in 
comun, si nu jos, sau, daca poti, lucreaza de 
la un birou in picioare si limiteaza sederea in 
afara orelor de lucru, cand este posibil. 
Încerc să evit videoconferintele care au 
devenit atât de populare - si în mare parte 
necesare - odată cu COVID si să le 
înlocuiesc cu discuţii telefonice, astfel încât 
să stau în picioare și să mă plimb prin casă. 


Cresterea in greutate si menopauza 


Multe femei sunt deranjate de cresterea in 
greutate din timpul tranziției spre 
menopauză şi/sau constată că, dupa 
menopauză, pierderea kilogramelor în plus 
este mai dificilă decât era înainte. Mai multe 
studii au abordat problema creşterii în 
greutate la menopauză, aşa că acesta este 
un caz în care cercetătorii ascultă ceea ce 
relatează femeile şi apoi investighează. 
Creşterea medie în greutate legată de vârstă 
este de aproximativ 0,3 kg pe an si este 
cauzată în primul rând de pierderea de masă 
musculară care, la rândul ei, reduce numărul 
de calorii arse si creşte nivelul insulinei. 
Având în vedere durata tranziției spre 
menopauză, nu este neobişnuit ca femeile 
să se ingrase cu 1,5-3 kg, ca urmare a 
avansării în vârstă. Cea mai mare parte din 
greutatea acumulată înseamnă grăsime, iar 
procentul de grăsime corporală creşte si el 
odată cu vârsta. Menopauza intervine in 
acest caz - mai multe despre asta în 
continuare. 

Creşterea în greutate este complexă. Ea 
este legată nu doar de mai multe 
calorii/energie care sunt consumate decât 
se ard si de masa musculară, ci si de alti 
factori, cum ar fi genetica, afecțiunile 
medicale, somnul insuficient, stresul, 
depresia, precum si de multi factori sociali 
care influențează starea de sănătate. Si 
medicamentele pot cauza îngrășarea. Într-un 


studiu care a urmarit trei ani mai multe 
femei, cercetătorii au descoperit că acelea 
care luau cel puţin un medicament care 
favorizează creșterea în greutate s-au 
îngrășat cu mai multe kilograme decât cele 
care nu luau niciunul dintre aceste 
medicamente. Deși cantitatea efectivă era 
mică, pe parcursul mai multor ani, acest 
lucru avea efect cumulativ. Medicamentele 
identificate ca favorizând creșterea in 
greutate includ  antidepresivele, beta- 
blocantele, insulina și steroizii. Nu se poate 
da vina în mod direct pe medicamente pe 
baza acestui studiu, deoarece la momentul 
efectuării lui nu se cunoșteau toate 
informaţiile contextuale privind afecțiunile 
medicale și activitatea fizică a subiecților. În 
plus, există interacțiuni complexe între 
factorii sociali determinanti ai sănătăţii si 
afecțiunile pentru care sunt prescrise aceste 
medicamente, cum ar fi hipertensiunea 
arterială sau diabetul. Dar dacă o femeie se 
confruntă cu o creștere în greutate 
neașteptată, analiza medicamentelor și 
găsirea unor alternative care pot fi neutre din 
punct de vedere al greutăţii trebuie luate în 
considerare când acest lucru este posibil. 
Există multe lucruri legate de îngrășare 
pe care nu le înțelegem. De exemplu, 
cercetătorii au comparat jurnalele 
alimentare și cele de exerciţii fizice ale 
americanilor din 1988 până în 2006 și au 
constatat că, deși aveau același aport 
caloric (și cu aceeași proporţie generală de 
calorii între proteine și grăsimi) și făceau 


aceleasi exercitii fizice, cei din 2006 erau cu 
aproximativ 10% mai grei decât ar fi fost în 
1988. Modul în care ne trăim viaţa în prezent 
contribuie la creșterea în greutate. Unele 
potenţiale cauze sunt expunerea la unele 
substanţe chimice care perturbă sistemul 
endocrin, modificările microbiomului 
intestinal, tulburări de somn, un stil de viaţă 
tot mai sedentar și depresia. Dacă scoatem 
din calcul schimbările legate de vârstă sau 
de menopauză, creșterea în greutate în timp 
este comună - cel putin în Statele Unite. 


Obezitatea, grăsimea abdominală 
și menopauza 


Obezitatea ne expune la un risc mai mare de 
a suferi de mai multe afecţiuni asociate 
menopauzei, cum ar fi bolile 
cardiovasculare, diabetul si dementa. 
Obezitatea crește, de asemenea, riscul 
apariţiei cancerului endometrial si a 
cancerului de sân după menopauză. Acest 
lucru nu înseamnă că toate femeile care 
suferă de obezitate se vor confrunta cu 
aceste probleme. Ca aproape totul în 
medicină, este vorba despre un risc crescut. 
Conștientizarea acestor riscuri îi permite 
femeii să ceară un test de depistare precoce 
și un tratament corect. Scăderea în 
greutate — chiar si una mică — poate ajuta si 
la reducerea sau chiar la eliminarea acestor 
riscuri. 


Greutatea este discutată in mod 
traditional in termeni de IMC sau indice de 
masa corporala, supraponderalitatea 
însemnând un IMC între 25,0 si 29,9 kg/m2, 
iar obezitatea un IMC230 kg/m? IMC. În 
Statele Unite, aproximativ 35% dintre femeile 
aflate la postmenopauză au IMC de 30 sau 
mai mare. În timp ce obezitatea, așa cum 
este definită în funcţie de IMC, este un factor 
care contribuie la multe probleme de 
sănătate legate de menopauză, ea nu este 
cel mai bun instrument pentru evaluarea 
riscurilor. Pentru unele femei, IMC poate 
conduce la supraevaluarea unor riscuri și la 
subevaluarea altora. IMC este o reflexie a 
dimensiunii corporale și apar tot mai multe 
date care ne spun că ceea ce contează nu 
este grăsimea în sine, ci localizarea 
acesteia. Așadar, atunci când ne 
concentrăm asupra greutăţii unei femei, 
ignoram un factor de risc major pentru 
sănătatea ei — grăsimea care nu se vede. 

Există două tipuri de grăsime corporală. 
Grăsimea subcutanata, care se află chiar 
sub piele și care poate fi apucată cu 
degetele (vezi figura 8). În mod obișnuit, 
aceasta reprezintă cam între 90 până la 95% 
din grăsimea corporală. Grăsimea viscerală 
se află in abdomen - în jurul stomacului, 
ficatului și al altor organe - și constituie 
restul de grăsime. Grasimea subcutanata 
pare adesea a fi cea mai enervantă, probabil 
din cauza obsesiei societăţii pentru siluetă, 
dar cea viscerală creează cele mai multe 


ingrijorari din punct de vedere al sanatatii. Si 
asta pentru ca grasimea viscerala este 
activa din punct de vedere metabolic in 
moduri dăunătoare - unii chiar se referă la 
ea ca fiind grăsime activă. Este asociată 
bolilor cardiovasculare (atac de cord și 
accident vascular cerebral), nivelurilor 
ridicate de lipide, ficatului gras (o cauză a 
insuficientei hepatice), diabetului de tip 2, 
artritei, precum si altor riscuri pentru 
sănătate. 


Grasime 


Grasime — 
viscerală 


Uter A 


Figura 8. Grăsimea viscerală și cea subcutanată 


În timpul tranziţiei spre menopauză, 
femeile sunt mai predispuse să acumuleze 
grăsime viscerală. Acesta poate fi motivul 
pentru care multe femei cred că iau în 
greutate mai mult decât o fac de fapt, 
deoarece cresc în talie. După menopauză, 
grăsimea viscerală reprezintă între 15 și 20% 
din grăsimea corporală. Există mai multe 


probleme medicale asociate cu grasimea 
viscerala, printre care: 


* SENSIBILITATE REDUSĂ LA INSULINĂ. 
Insulina este un hormon care 
reglează nivelul de glucoză 
(zahăr) din sânge. 


* INFLAMATIE CRESCUTĂ. Poate fi un 
factor declanșator sau un factor 
suplimentar pentru multe afecţiuni 
medicale. 


* ELIBERAREA ACIZILOR GRASI ÎN SISTEMUL 
CIRCULATOR. Crește nivelul 
colesterolului și al trigliceridelor. 
Este interesant faptul că grăsimea 
subcutanată poate contribui la 
contracararea acestui fenomen 
prin absorbția trigliceridelor 
circulante. 


* EFECTE NEGATIVE ASUPRA FICATULUI. 
Sângele din grăsimea viscerală se 
scurge în ficat înainte de a ajunge 
la orice alt organ sau ţesut. Acest 
lucru predispune ficatul la niveluri 
ridicate de inflamare și îl expune 
la acizi grași, ceea ce nu este 
deloc benefic. 


* NIVELURI ACTIVE DE TESTOSTERON 
CRESCUTE.  Grăsimea  viscerală 
scade nivelurile de globulina de 
legare a hormonilor sexuali 
(SHBG), proteina care transportă 
testosteronul și estrogenii, făcând 


să fie disponibilă o cantitate mai 
mare de hormoni care sa 
interacţioneze cu țesuturile (vezi 
capitolul 3, iti amintesti Sunt Hoti 
pe Bulevarde si prin Ganguri?). 


+ NIVELURI CRESCUTE DE ESTROGEN. 
Tesutul adipos produce estrogen 
si estrona din hormoni precursori 
(vezi capitolul 3), iar grăsimea 
viscerală poate fi mai eficientă în 
producerea de estrogeni decât 
grăsimea subcutanată. 


Motivele pentru care femeile sunt 
predispuse la acumularea de grăsime 
viscerală în timpul tranziţiei spre menopauză 
nu sunt pe deplin înţelese. O teorie se referă 
la creșterea nivelului hormonului de 
stimulare foliculară (FSH; vezi capitolul 3), 
dar probabil că există o combinaţie de 
multiple schimbări hormonale care 
acţionează în mod concertat. Și pierderea 
accelerată de masă musculară în timpul 
tranziţiei spre menopauză poate juca un rol. 
Există un studiu care sugerează o legătură 
între îndepărtarea chirurgicală a ovarelor 
înainte de menopauza naturală și grăsimea 
viscerală. Nu se știe dacă acest lucru este 
cauzat de debutul timpuriu al nivelurilor 
scăzute de estrogeni, de rapiditatea cu care 
scade  estradiolul şi/sau creşte FSH 
(îndepărtarea ovarelor înseamnă că nivelul 
hormonilor scade imediat, spre deosebire de 
un declin pe parcursul mai multor ani) sau 


de lipsa hormonilor produși de ovare 
postmenopauză. 

Factorii de risc pentru apariţia grăsimii 
viscerale care nu au legătură cu menopauza 
sunt fumatul și lipsa activităţii fizice. În 
timpul tranziţiei spre menopauză, 120 de 
minute de exerciţii fizice moderate pe 
săptămână sunt suficiente pentru a atenua 
creșterea grăsimii viscerale, dar nu pentru a 
inversa orice schimbare. Tratamentul 
hormonal al menopauzei (THM) poate 
încetini creșterea obezității viscerale în 
timpul tranziţiei spre menopauză, deși în 
prezent nu este recomandat pentru această 
afecțiune. Deși sunt necesare mai multe 
studii în acest sens, este clar că THM nu 
este asociat cu creșterea grăsimii viscerale. 

Creșterea grasimii viscerale în timpul 
tranziţiei spre menopauză și în 
postmenopauză este importantă, deoarece 
poate fi unul dintre principalele motive 
pentru care femeile au un risc crescut de a 
face boli cardiovasculare la menopauză. Dar 
cum știi dacă ai grăsime viscerală și un risc 
crescut pentru boli ale inimii? 

Circumferinta taliei pare să fie un bun 
indicator pentru grăsimea viscerala. Da, 
măsurând clasic, cu un metru de croitorie. 
Știu, pare o metodă de-a dreptul perimată, 
având în vedere tehnologia medicinei 
moderne. Nu se măsoară în zona cea mai 
îngustă a taliei; în schimb, imagineaza-ti o 
linie coborâtă de la jumătatea axilei până la 
osul șoldului. Punctul în care metrul de 
croitorie se întâlneşte cu marginea 


superioara a osului soldului este cel in care 
se face măsurătoarea. Metrul nu ar trebui sa 
fie foarte strâns pe corp, iar abdomenul 
trebuie să fie relaxat. Potrivit National 
Institutes of Health din Statele Unite (NIH), 
în cazul în care circumferința taliei unei 
femei este egală cu sau depășește 88 de 
centimetri, atunci vorbim despre obezitate 
abdominală. Orice creștere cu 1 centimetru 
a circumferinței taliei peste 88 de centimetri 
crește riscul apariţiei bolilor cardiovasculare 
cu 2%. Între 1960 și 2000, circumferința 
medie a taliei americanilor a crescut cu 
aproximativ 15 centimetri. Pentru femeile a 
căror circumferință a taliei este mai mare de 
88 de centimetri, o reducere cu 5 centimetri 
scade riscul de a face boli cardiovasculare 
cu 15%. Este posibil ca circumferința taliei 
să nu fie la fel de edificatoare pentru femeile 
asiatice și pentru cele care sunt mult mai 
scunde sau mai înalte decât media, astfel 
încât sunt necesare mai multe cercetări 
pentru a permite estimarea riscului de 
obezitate abdominală pentru aceste grupuri. 

Este important de reţinut că nu toate 
organizaţiile de sănătate folosesc 
circumferința taliei pentru a defini obezitatea 
abdominală. Organizaţia Mondială a 
Sănătăţii (OMS) utilizează raportul dintre 
talie și șold, iar pentru a ţine cont de 
înălțime, cercetătorii din Marea Britanie au 
propus un raport talie/inaltime. Este 
frustrant faptul că acestea nu coincid 
întotdeauna. În cazul meu, folosind IMC și 
cele trei metode de stabilire a obezității 


abdominale, e greu de stabilit daca sunt sau 
nu obeza, pentru ca exista variatii uriase. 
Cântăresc 80,7 kilograme, am o înălțime de 
179 centimetri și port mărimea americană 
10-12, ca referinţă. 

Cunoașterea circumferinței taliei poate 
ajuta o femeie să stabilească dacă are o 
afecţiune numită sindrom metabolic, care 
este accentuată de menopauză. Sindromul 
metabolic crește în mod semnificativ riscul 
apariţiei bolilor de inimă, a diabetului și a 
accidentului vascular cerebral. Sindromul 
metabolic este diagnosticat atunci când 
sunt prezente cel puţin trei dintre 
următoarele cinci condiţii: 


e Circumferinta taliei mai mare de 88 
centimetri; 


Nivelul ridicat de trigliceride sau 
administrarea unor medicamente 
pentru scăderea trigliceridelor; 


e Nivelul scăzut al HDL sau 
administrarea de medicamente 
pentru tratarea unui nivel scăzut al 
HDL (vezi capitolul 8 pentru 
informaţii suplimentare); 


* Hipertensiunea arterială (tensiunea 
arterială ridicată) sau 
administrarea de medicamente 
pentru tratarea tensiunii arteriale 
ridicate; 


Nivelul ridicat al glicemiei sau 
administrarea de medicamente 


pentru tratarea nivelului ridicat al 
glicemiei. 


Femeile cu o circumferință crescută a 
taliei ar trebui să se asigure că li se verifică 
tensiunea arterială și că li se face un test de 
depistare a diabetului și profilul lipidic (vezi 
capitolul 7). Tratamentul sindromului 
metabolic constă în exerciţii fizice, pierderea 
în greutate și medicamente pentru tratarea 
lipidelor anormale, a diabetului și/sau a 
tensiunii arteriale ridicate. Deși exerciţiile 
fizice nu vizează în mod specific grăsimea 
viscerală, ele sunt benefice în general și par 
să reducă riscul de sindrom metabolic. 


Pierderea în greutate 


Pierderea în greutate reduce atât grăsimea 
viscerală, cât și pe cea subcutanată. Într-un 
studiu, o pierdere în greutate de 6-7% (ceea 
ce reprezintă 5 kilograme în medie) a 
determinat o reducere de 14% a grăsimii 
viscerale. Deoarece pierderea în greutate 
poate contribui la prevenirea și tratarea 
sindromului metabolic, unele femei s-ar 
putea întreba cum ar fi cel mai bine să 
piardă în greutate, dar consider, de 
asemenea, că pentru multe dintre ele 
aceasta poate fi o conversaţie dificilă. Dacă 
nu ești interesată să citeşti nimic despre 
pierderea în greutate, treci la capitolul 
următor. Pentru orice femeie care doreşte să 
afle mai multe despre pierderea în greutate, 
sper să ofer câteva îndrumări generale. 


Sunt atenta la modul in care discut 
despre greutate. Multor femei li se ignora 
îngrijorările in privinţa sănătăţii — întemeiate 
în cele mai multe cazuri - ca fiind cauzate 
de obezitate, în loc să fie investigate în mod 
adecvat, și multe au plătit cu sănătatea și 
chiar cu viata din această cauză. Mi-e rușine 
că în instituţiile medicale lipsesc spaţiile 
primitoare pentru femeile care sunt 
supraponderale. În plus, de 31 de ani 
încoace, eu tin o dietă interminabila si nu i- 
aş dori nimănui un asemenea blestem. Nu 
mă pot gândi nici măcar la o singură zi în 
care să nu fi ținut sub control ce am mâncat 
sau să nu mă fi simţit vinovată că nu mi-am 
controlat alimentaţia. Pentru mine, acest 
lucru a fost un efect al faptului că mama îmi 
spunea în adolescenţă că sunt grasă și al 
faptului că am crescut în anii 1980, care au 
reprezentat o combinaţie unică și 
îngrozitoare între suplete, care echivala cu 
frumuseţea și fericirea, și cultura exerciţiilor 
fizice care începea să prindă contur. Aveam 
16 ani când m-am înscris pentru prima dată 
la Weight Watchers și cântăream 70 de 
kilograme. Aveam 16 ani și un IMC de 21,8 și 
m-au lăsat să mă înscriu. 

Strategia prin care fac fata înseamnă să 
fiu perseverentă, adică încerc să notez tot ce 
mănânc înainte de a mânca, urmând în mare 
parte o dietă mediteraneeană. Sunt atentă 
să ţin mereu un jurnal. Dacă nu o fac, număr 
în tăcere caloriile și mă judec singură, așa că 
nu neapărat că m-am împăcat cu asta, dar 
măcar m-am relaxat putin. Tinerea unui 


jurnal ma ajuta sa decid daca imi este cu 
adevărat foame sau nu - pentru mine, 
foamea este o emoție, așa că trebuie sa fiu 
atentă dacă mănânc pentru că sunt fericită 
ori tristă, sau pentru că organismul meu are 
nevoie de combustibil. De asemenea, ţinerea 
unui jurnal face ca gândurile mele legate de 
alegerile alimentare pe care le fac să nu mai 
locuiască în capul meu fără să plătească 
chirie și mă ajută să nu mă mai invinovatesc 
singură. Cu timpul, am reușit să îmi mut 
atenţia de la calorii asupra calităţii alegerilor 
mele alimentare. Recunosc că este o muncă 
în curs de desfășurare și nu recomand 
această abordare chiar oricui, dar experții 
spun că ţinerea unui jurnal este o intervenţie 
cu risc scăzut care poate facilita pierderea în 
greutate și menţinerea acesteia. 

Este important să recunoaștem cât de 
greu este să pierzi în greutate, dar și mai 
mult să mentii acea scădere. Din punct de 
vedere biologic, corpul nostru este 
programat să se protejeze împotriva 
pierderii în greutate, iar în societatea 
occidentală, în care alimentele 
ultraprocesate sunt disponibile pretutindeni 
și reprezintă adesea cea mai putin 
costisitoare opţiune, lucrurile sunt si mai 
dificile. În plus, cum si ce să alegi? Opțiunile 
sunt variate: alimente bogate în grăsimi, cu 
conținut scăzut de grăsimi, cu conținut 
scăzut de carbohidrați, dieta paleo, keto, 
mediteraneeana, vegana, Whole30, DASH, 
Atkins, flexitariana si volumetrica, pentru a 
numi doar câteva. Numărul programelor de 


slăbire este altceva — în 2020, US News & 
World Report avea o lista cu 35 de programe 
diferite! Da, un „Top 35". 

Multe programe de slabit sunt mofturi, 
ceea ce înseamnă că sună a ceva științific si 
se potrivesc cu o tendinţă, dar atunci când 
sunt evaluate de experţi, ele nu stau în 
picioare. Având în vedere dificultatea 
inerentă a științei nutritionale și anii de studii 
riguroase necesari evaluării în mod 
corespunzător a schimbărilor alimentare, 
ideea că o modă oferă un răspuns pe care 
decenii de cercetare încă nu l-au obţinut ar fi 
de tot râsul, doar că multi oameni ajung sa 
fie victimele acestei jecmaneli. 

Printre temele comune ale planurilor de 
succes pentru pierderea în greutate se 
numără: 

* ATENȚIA FATA DE CONSUMUL DE 
ALIMENTE, indiferent dacă este 
vorba despre evitarea produselor 
de origine animală, despre 
consumul de alimente între 
anumite ore (post intermitent) sau 
despre calcularea carbohidratilor, 

a gramajului grăsimilor sau a 
caloriilor. Când se acordă atenție 
alimentelor consumate, există de 
obicei o pierdere netă de calorii. 
Acest lucru se petrece pentru că 
fie caloriile au fost restrictionate 
în mod intenţionat, fie se poate 
întâmpla într-un mod mai puţin 
direct, cum ar fi faptul că senzaţia 


de satietate rezultata din selectia 
alimentelor limitează aportul de 
calorii sau alimentele din regimul 
respectiv sunt mai puţin calorice. 


* GĂTITUL ACASĂ. Respectarea unui 
regim este dificilă atunci când alte 
persoane pregătesc mâncarea, 
așa că, pentru a urma cu adevărat 
un regim de slăbire, cei mai multi 
dintre noi trebuie să isi 
pregătească singuri majoritatea 
meselor. Mai multe studii au 
stabilit că mesele luate în afara 
casei constituie un factor de risc 
pentru obezitate. 


* PUȚINE ALIMENTE ULTRAPROCESATE SAU 
DELOC. Aportul caloric este mai 
mic atunci când aceste alimente 
sunt evitate. Trecerea de la o dietă 
bogată în alimente ultraprocesate 
la orice regim care nu le conţine 
este foarte probabil să aibă ca 
rezultat beneficii pentru sănătate. 


Prietenul meu dr. Yoni Freedhoff, expert 
în medicina obezității și autorul cărţii The 
Diet Fix, are ceea ce cred eu că este cel mai 
înțelept sfat pentru pierderea în greutate — 

cel mai bun regim este cel care 
funcţionează în cazul tău și este viabil pe 
termen lung. Adică poţi să urmezi un regim 
cu care, daca îl respecţi, slăbești și pe care 
crezi că poţi să-l respecţi pentru tot restul 
vieții. Dacă ai impresia că ai carente sau 


dacă simţi că este o corvoadă, atunci este 
doar o chestiune de timp până când regimul 
respectiv va înceta să mai dea rezultate. 
Acesta este motivul pentru care programele 
cu așa-numitele alimente interzise nu 
funcţionează în cazul meu — de exemplu, să 
fiu vegană sau să urmez o dietă ketogenică. 
Această abordare mă face să atribui termeni 
negativi și pozitivi alimentelor și, bineînţeles, 
dacă am probleme în a urma programul 
respectiv, atunci mă simt rău. Este foarte 
important să te cunosti pe tine insati. 

Alte metode pentru pierderea în greutate 
sunt medicamentele și chirurgia. 
Medicamentele ne pot ajuta să pierdem între 
5 și 10% din greutate, ceea ce poate avea 
beneficii însemnate pentru sănătate. Unii nu 
pierd mult în greutate, iar alţii pot pierde 
mult mai mult de 10%. Medicamentele nu 
sunt un lucru cu care să începi, să slăbești 
rapid și apoi să te opresti; pentru a-și 
menţine greutatea, femeile trebuie să 
continue să le ia. Există mai multe opţiuni, 
iar un expert în medicina obezității este 
persoana care poate ajuta o femeie să pună 
în balanţă riscurile și potentialele beneficii. O 
altă metodă care poate avea efecte 
însemnate și de lungă durată asupra 
pierderii în greutate este chirurgia 
bariatrică - femeile pot pierde între 25 și 
30% din greutatea corporală. Există un mic 
risc în ceea ce privește operaţia în sine, dar 
având în vedere beneficiile pentru sănătate 
după ce slăbesc, longevitatea crește. 


Obezitatea este o afecţiune medicală, 
dar este una dintre puţinele în care atribuim 
vina pacientului sau sugerăm că este vina 
lui. Este, de asemenea, una dintre afecțiunile 
în care medicina oferă, în general, cea mai 
puţină îndrumare și cel mai puţin sprijin. Ce 
s-ar întâmpla dacă am trata în același mod 
persoanele cu cancer sau cu tensiune 
arterială ridicată? Îţi poţi imagina o lume în 
care un medic ar pune diagnosticul de 
cancer la sân, ar insinua ca este vina 
pacientei și apoi ar trimite-o să caute ajutor 
în altă parte? Din fericire, există experți 
minunati și amabili în medicina obezității, iar 
orice femeie interesată să slăbească ar 
trebui, sperăm, să fie tratată de aceștia într-o 
manieră mai centrată asupra pacientei, 
binevoitoare și bazată pe dovezi. 


DE REȚINUT 


e Pierderea de masă musculară odată cu vârsta 
începe la 30 de ani și se accelerează în timpul 
tranziției spre menopauză. 


* Exerciţiile fizice sunt un tratament bun, mai ales 
când vine vorba despre menopauză. 


* Creșterea în greutate în timpul menopauzei este 
legată mai mult de vârstă decât de hormoni, dar 
modificările hormonale contribuie la 
redistribuirea grăsimii, astfel încât depunerea 
de grăsime legată de vârstă se produce cu 
predilecție în jurul organelor interne, crescând 
obezitatea abdominală. 


* Obezitatea abdominală înseamnă o circumferință 
a taliei de mai mult de 88 de centimetri. 


* Grăsimea abdominală este activă din punct de 
vedere metabolic și este asociată cu o varietate 
de afecțiuni medicale, de la bolile 
cardiovasculare la diabet și până la demenţă. 


CAPITOLUL 8 
Miezul problemei 
Bolile cardiovasculare 


În fiecare minut, o femeie moare din cauza 
bolilor cardiovasculare. 

Te-am făcut atentă? Foarte bine. 

Bolile cardiovasculare (BCV) la care se 
gândesc marea majoritate a oamenilor sunt 
atacul de cord (infarct miocardic) sau 
accidentul vascular cerebral. Dar bolile 
cardiovasculare reprezintă o categorie largă 
de afecțiuni medicale care afectează fluxul 
de sânge și, în consecință, transportul 
oxigenului către ţesuturi. Ele au impact 
asupra circulaţiei prin afectarea inimii 
(pompa), a vaselor de sânge (conductele) 
sau a ambelor. 

BCV este principala cauză de deces la 
femei - 1 din 3 femei moare din cauza 
acestor afecţiuni și, cu toate acestea, doar 
8% dintre femei le identifică drept cea mai 
mare ameninţare la adresa sănătăţii lor. De 
aceea, este foarte important ca femeile și 
medicii să extindă conceptul de menopauză 
dincolo de simptomele care se bucură de 
cea mai mare atenţie în mass-media și pe 
rețelele de socializare, cum ar fi bufeurile, 
schimbările de dispoziţie și disconfortul 


actului sexual. Din pacate, oamenii inca se 
gandesc la BCV ca la ceva ce ii afecteaza 
numai pe bărbaţi - ei au dureri toracice 
ingrozitoare si atacuri de cord la televizor si 
in filme, iar femeile par sa moara aproape 
întotdeauna de cancer sau în urma unor 
accidente tragice. Dacă ne gândim la femei, 
bolile cardiovasculare apar numai la sfârșitul 
vieţii lor. Și, într-un sens înfricoșător, da, BCV 
afectează femeile la sfârșitul vieţii lor — doar 
că nu se întâmplă la vârsta de 93 de ani. 
Femeile mor sau au viata grav afectată de 
bolile cardiovasculare la 50 și 60 de ani, și 
uneori chiar la 40 de ani. 


ANGINĂ Dureri toracice din cauza scăderii 
fluxului de sânge către inimă. 


| — 

ARITMII Ritmul cardiac anormal poate 
afecta modul în care inima 
furnizează oxigen ţesuturilor, iar 
unele tipuri de aritmie pot 
conduce la formarea de cheaguri 
de sânge care provoacă 
accidente vasculare cerebrale. 


ATEROSCLEROZĂ | Grăsime, colesterol, celule 
inflamatorii și alte substanţe 
acumulate în artere (cunoscute 
sub numele „plăci”). Plăcile reduc 
fluiditatea sângelui și se pot 
sparge, provocând un cheag de 
sânge care poate bloca artera. 
Ateroscleroza este un factor de 
risc pentru atacul de cord și 
accidentul vascular cerebral. 


ATAC DE CORD Reducerea semnificativă a 
fluxului de sânge către inimă 
astfel încât să o afecteze. 


f 
INSUFICIENȚĂ Miocardul deteriorat, care 
CARDIACĂ i afectează capacitatea inimii de a 


pompa sângele către ţesuturi. 


HIPERTENSIUNE Modificări complexe care implica 
vasele de sânge, inima și 
semnalele chimice. Nu este o 
boală în sine; mai degrabă, 
deteriorează organe precum 
inima, creierul si rinichii. Este un 
factor de risc pentru atacul de 
cord și accidentul vascular 
cerebral. 


BOALĂ ARTERIALĂ | Reducerea fluxului de sânge către 

PERIFERICĂ picioare din cauza arterelor 
îngustate; provoacă durere și 
poate deteriora țesuturile. 


ACCIDENT Un cheag care reduce în mod 


VASCULAR critic fluxul de sânge către o parte 


a creierului. Ateroscleroza crește 
CEREBRAL riscul unui accident vascular 
(ISCHEMIC) cerebral. Orice afecţiune care 
sporește proprietatea sângelui de 
a se coagula crește riscul. 


Figura 9. Boli cardiovasculare comune 


Când femeile înțeleg importanța 
sănătăţii cardiovasculare si modul în care 
aceasta se poate schimba în timpul 
tranziției spre menopauză, ele pot lua 
măsuri pentru a preveni BCV sau pentru a 
minimiza impactul. Să fii proactivă în ceea 
ce priveşte tratamentul BCV iti poate salva 
viata, la propriu. 


Ce este ateroscleroza? 


Ateroscleroza este o boală a arterelor si 
reprezintă un factor de risc major pentru 
BCV. Este vorba despre acumularea de 
depozite de grăsime, colesterol, celule 
inflamatoare si alte substanțe pe pereții 
arterelor - zonele de acumulare sunt 


cunoscute din punct de vedere medical sub 
numele „plăci“. Acestea îngustează vasele 
de sânge, restrângând fluxul de sânge către 
țesuturi. O placă se poate rupe, provocând 
un cheag de sânge care e posibil să 
blocheze partial sau complet un vas de 
sange. Fara un flux sanguin suficient, tesutul 
începe să moară. 

Ateroscleroza este adesea luată în 
considerare doar în ceea ce privește inima 
și, deși provoacă angină pectorală (dureri în 
piept) și atacuri de cord, poate afecta orice 
arteră. De exemplu, o placă aterosclerotică 
ruptă într-o arteră care alimentează o parte a 
creierului poate provoca un accident 
vascular cerebral, iar îngustarea cauzată de 
ateroscleroză poate duce la diminuarea 
cronică a fluxului de sânge și la deteriorarea 
rinichilor. Boala arterială periferică 
reprezintă diminuarea fluxului de sânge 
către picioare din cauza aterosclerozei. 
Aceasta poate provoca dureri la nivelul 
picioarelor și al feselor în timpul exerciţiilor 
fizice și poate conduce chiar la cangrenă 
(moartea ţesuturilor din cauza lipsei de 
oxigen). Bolile legate de ateroscleroză se 
numesc boli cardiovasculare aterosclerotice 
sau BCVA. 


Factori de risc pentru BCV 


Deși cazurile de BCV sunt semnificativ mai 
multe la bărbaţi decât la femei înainte de 
menopauză, acest decalaj scade după 


menopauza. BCV apare cu 7 pana la 10 ani 
mai tarziu la femei decat la barbati. Exista 
probabil multi factori implicati in aparitia 
întârziată a BCV la femei fata de bărbați. 
Unul dintre motive pare a fi cresterea 
grasimii active din punct de vedere 
metabolic (discutată în capitolul 7) care 
apare odată cu tranziţia spre menopauză. 
Bărbaţii sunt mai predispuși la depunerea 
grăsimii viscerale sau metabolic active, de 
unde și numărul mai mare de cazuri de BCV 
în rândul lor, în timp ce, înainte de 
menopauză, femeile sunt mai predispuse la 
depunerea grăsimii subcutanate (grăsimea 
pe care o poţi apuca cu degetele). După 
menopauză, femeile încep să acumuleze 
grăsime metabolic activă într-un ritm similar 
cu cel al bărbaților, crescând riscul de 
apariție a BCV printr-o varietate de 
mecanisme, inclusiv prin intermediul 
proceselor inflamatorii și al nivelurilor mai 
ridicate de colesterol și trigliceride. Înainte 
de menopauză, estrogenul poate fi, de 
asemenea, protector, fiind posibil să ajute la 
rezistenţa mai mare la ateroscleroză a 
vaselor de sânge și la reglarea proceselor 
inflamatorii, astfel încât pierderea 
estrogenului poate juca un rol direct. 

În afară de menopauză, există factori de 
risc consacraţi care au un impact asupra 
riscului de BCV, atât pentru femei, cât și 
pentru bărbaţi, cum ar fi înaintarea în vârstă, 
fumatul, lipsa de activitate fizică, 
sedentarismul, excesul de greutate, 
hipertensiunea arterială și diabetul de tip 2 — 


desi multi dintre acestia afecteaza in mod 
disproportionat femeile. 

Activitatea fizică înseamnă exerciții 
fizice, cum ar fi alergarea, mersul pe jos sau 
mersul pe bicicletă. O persoană care este 
inactivă din punct de vedere fizic face mai 
puțin de 150 de minute de activitate 
moderată/75 de minute de activitate intensă 
pe săptămână, cât este recomandat. 
Sedentarismul apare când nu faci exerciții 
fizice si se referă la perioade prelungite in 
care stai așezat sau întins (vezi capitolul 7). 
Femeile sunt mai predispuse la inactivitate 
fizică și o viaţă sedentară în comparaţie cu 
bărbaţii, mai ales pe măsură ce îmbătrânesc, 
ceea ce le crește și mai mult riscul de a face 
boli cardiovasculare. Motivele în acest caz 
sunt complexe. De-a lungul timpului, femeile 
au fost excluse de la sport din cauza 
discriminării de gen și a umilirii cu privire la 
corpul lor. Exerciţiile fizice sunt adesea 
prezentate femeilor ca o modalitate de a fi 
mai slabe, și nu ca o metodă de a fi mai 
sănătoase, iar în cazul multora dintre ele, 
există puţine spaţii sigure pentru exerciţii 
fizice sau, uneori, nu există deloc. Când 
aveam 45 de ani, am avut nevoie de mult 
curaj pentru a mă înscrie la o sală de sport; 
corpurile mai tinere mi se păreau intimidante 
și abia după ce am atins un anumit nivel de 
competenţă  - grație unui antrenor 
personal - am ajuns să mă simt confortabil, 
facandu-mi loc cu încredere în sala de forță 
în zona ganterelor și a aparatelor, ignorând 
privirile bărbaților care păreau furioși sau 


nedumeriti ca ocupam ceea ce «i 
considerau, in mod eronat, ca este spatiul 
lor. 

Multe femei au avut experienţe oribile în 
copilărie legate de exerciţiile fizice, iar 
asemenea experienţe pot avea efecte de 
durată. Când eram în școala primară, în 
Canada exista un program naţional numit 
Canada Fitness Award Program. În fiecare 
an, ni se cerea să facem șase teste de 
fitness, iar apoi elevii primeau insigne de aur, 
argint și bronz în funcţie de punctajul 
obţinut. Aceia dintre noi care nu reușeau să 
se califice stăteau și priveau cum colegii lor 
erau chemaţi unul câte unul pentru a-și primi 
premiile în faţa întregii școli. A fost profund 
umilitor, iar eu mi-am petrecut gimnaziul și 
liceul găsind modalităţi creative de a evita 
ora de educaţie fizică. Mi-a luat ani întregi să 
depășesc acea traumă - abia la vârsta de 
27 de ani m-am gândit să fac sport pentru 
sănătatea mea. 

Diabetul de tip 2 este un factor de risc 
semnificativ pentru bolile cardiovasculare și 
este atât de important încât, înainte de 
menopauză, anulează efectul protector al 
estrogenului, ceea ce face ca o femeie să 
prezinte un risc mai mare de a face BCV 
decât un bărbat de aceeași vârstă. Acesta 
este motivul pentru care este esenţial ca 
femeile să se supună unui test de depistare 
a diabetului de tip 2, nu numai pentru a 
preveni complicațiile legate de diabet, ci si 
pentru a putea începe mai devreme testarea 
pentru depistarea bolilor cardiovasculare și 


pentru a beneficia de tratament preventiv 
pentru BCV, dupa caz. 

Exista si alti factori care cresc riscul ca o 
femeie sa sufere de boli cardiovasculare si 
care nu sunt bine intelesi. De exemplu, atât 
endometrioza, cat si sindromul ovarelor 
polichistice (SOP) cresc riscul apariţiei 
bolilor cardiovasculare, precum și șansele 
de a face boli cardiovasculare la o vârstă 
mai timpurie. Femeile care au făcut diabet 
(diabet gestational) sau hipertensiune 
arterială în timpul sarcinii au un risc crescut 
de apariție a bolilor cardiovasculare. 
Această asociere între tulburările aparatului 
reproducător și BCV poate fi urmarea 
faptului că toate au o cauză comună, dar 
sunt necesare mai multe cercetări. 

Dacă o femeie știe că prezintă un risc 
crescut de a face o boală cardiovasculară, 
ea poate solicita un test de depistare sau 
poate lua în considerare posibilitatea de a 
face schimbări care îi pot diminua riscul, de 
exemplu, prin mai multă mișcare sau 
renunţarea la fumat. Din nefericire, femeile 
primesc de obicei mai puţine sfaturi decât 
bărbaţii cu privire la factorii de risc pentru 
BCV și la ce pot face în materie de preventie, 
ceea ce nu face decât să agraveze și mai 
mult riscurile de boli cardiovasculare pentru 
femei. 


Depistarea bolilor cardiovasculare 


Testele de depistare a bolilor 
cardiovasculare trebuie efectuate incepand 
cu vârsta de 40 de ani, o data la fiecare doi- 
trei ani, de către femeile cu risc mediu, însă 
cele cu risc mai ridicat pot avea nevoie de 
teste mai devreme și/sau mai des. Printre 
exemplele de factori de risc care pot 
justifica un test de depistare timpurie se 
numără fumatul, circumferința crescută a 
taliei, diabetul de tip 2 sau un istoric 
personal de endometrioză, SOP sau diabet 
gestational. 

Testul de depistare formal pentru BCV 
este un control standard al tensiunii 
arteriale — valoarea normală este de 120/80 
mmHg sau mai puţin. Hipertensiunea 
arterială este diagnosticată atunci când 
valoarea superioară este >130 mmHg sau 
cea inferioară este >80 mmHg. 
Hipertensiunea arterială este un factor de 
risc semnificativ pentru ateroscleroză, iar 
tratarea acesteia scade riscul de atac de 
cord și de accident vascular cerebral. 

Celălalt test de depistare evaluează 
nivelul lipidelor din sânge. Lipidele sunt un 
grup de molecule care nu se pot dizolva în 
apă și care sunt esenţiale pentru 
funcţionarea organismului. Fiecare celulă 
din corpul uman este alcătuită din lipide; ele 
sunt și elementele care formează multe 
molecule importante și reprezintă o sursă de 


energie. Cu toate acestea, lipidele joaca, de 
asemenea, un rol in ateroscleroza. 
Colesterolul este probabil lipida cea mai 
cunoscută. El contribuie la menţinerea 
impermeabilitatii membranei din jurul 
fiecărei celule, este implicat în producerea 
de hormoni, cum ar fi estrogenul și 
progesteronul (vezi capitolul 3) și este o 
componentă a bilei (o substanţă secretată 
de ficat care contribuie la digestie, în special 
la absorbţia grăsimilor). Cea mai mare parte 
a colesterolului din organism este produsă 
de celule (în primul rând în ficat), iar restul 
de aproximativ 20% provine din alimente. 
Colesterolul se găsește doar în produsele de 
origine animală, cum ar fi ouăle, carnea roșie 
și lactatele. Nivelurile ridicate de colesterol 
în sânge sunt asociate cu boala 
cardiovasculară  aterosclerotică (BCVA). 
Există controverse referitoare la posibilitatea 
colesterolului alimentar de a avea un impact 
atât de mare asupra nivelului de colesterol 
din sânge pe cât se credea cândva. 
Colesterolul se găsește adesea în alimentele 
cu un conţinut ridicat de grăsimi saturate 
(vezi capitolul 21) și este posibil ca 
grăsimile saturate să fie cele care prezintă 
cel mai mare pericol, nu colesterolul. 
Deoarece colesterolul este o grăsime și 
nu se poate dizolva în apă (s-ar aduna ca 
uleiul deasupra oţetului), el trebuie să fie 
„ambalat“ pentru a călători în sânge. Pentru 
a face acest lucru, ficatul produce niște 
proteine purtătoare numite lipoproteine: HDL 
(lipoproteine cu densitate mare) și LDL 


(lipoproteine cu densitate mica). HDL 
transportă colesterolul din ţesuturi către 
ficat, unde colesterolul este descompus și 
evacuat din organism prin intermediul bilei — 
nivelurile scăzute de HDL indică un risc 

crescut de a face o boală cardiovasculară. 
LDL transportă colesterolul către ţesuturi, iar 
nivelurile ridicate sunt asociate cu un risc 
crescut de a face o boală cardiovasculară. 
Ca să ţin minte, mă gândesc că H este prima 
literă din HDL și înseamnă „ridicat“, iar L din 
LDL înseamnă „scăzut“ - așa că ne dorim 
un HDL mai ridicat și un LDL mai scăzut.Z 

Trigliceridele sunt grăsimi care se depun 
și sunt transportate în tot corpul pentru a se 
depozita în tesutul adipos. Organismul 
produce trigliceride când în dietă există 
calorii suplimentare care nu sunt necesare, 
dar ele provin si din alimente - majoritatea 
grăsimilor saturate pe care le consumăm 
sunt trigliceride.  Nivelurile ridicate de 
trigliceride reprezintă un factor de risc 
pentru ateroscleroză. 

Rezultatele normale pentru profilul lipidic 
sunt următoarele: 


* Colesterol 125-200 mg/dL 
* HDL 240 mg/dL 
* LDL <100 mg/dL 


e Trigliceride: <150 mg/dL (normal), 
150-199 mg/dL (la limita 
superioara) 


Exista multi factori care determina tipul 
de tratament preventiv de care ar putea avea 
nevoie o femeie în mod individual, iar o 
discuţie despre cine trebuie să înceapă să ia 
medicamente depășește obiectul acestei 
cărți. Femeile trebuie să știe că daca au unul 
sau mai multi factori de risc majori pentru 
BCV (cum ar fi un profil lipidic anormal, 
diabet, hipertensiune arterială sau fumat), 
iar riscul lor de atac de cord sau de accident 
vascular cerebral în decursul a zece ani este 
>10% (acest lucru poate fi calculat la 
tools.acc.org/ASCVD-Risk-Estimator- 
Plus/#!/calculate/estimate), atunci probabil 
că este indicată medicatia pentru a preveni 
atacul de cord sau accidentul vascular 
cerebral. 


Femeile și bolile de inimă: o adevărată 
epidemie de diagnostice greșite și de 
tratamente inadecvate 


Există diferențe tragice între ţinerea sub 
control a bolilor cardiovasculare la femei și 
la bărbaţi — 42% dintre femei mor în decurs 
de un an după ce suferă un atac de cord, 
fata de 24% dintre bărbaţi. Femeile sub 55 
de ani care au un atac de cord în timp ce se 
află în spital prezintă un risc de două-trei ori 
mai mare de a muri în comparaţie cu 
bărbaţii de aceeași vârstă. O parte din 
această diferență poate fi din cauza 
biologiei bolilor cardiace la femei; de 
exemplu, modul în care placa aterosclerotică 


este dislocată cauzând un atac de cord 
poate fi diferit la femei fata de bărbaţi. Dar 
adesea este vorba de moartea din cauza 
misoginismului. Uneori, acest lucru se 
întâmplă pentru că studiile au exclus 
femeile, astfel încât atunci când femeile 
primesc ceea ce se numește „cel mai bun 
tratament“, ele primesc de fapt cel mai bun 
tratament pentru bărbaţi. O altă problemă 
este convingerea eronată că femeile - în 
special cele tinere - nu fac boli 
cardiovasculare. Alteori, este vorba despre 
faptul că femeile primesc mai puţine sfaturi 
despre bolile de inimă decât bărbaţii sau că 
femeile au mai puţine șanse de a li se 
prescrie statine, medicamente pentru 
scăderea colesterolului care pot reduce 
semnificativ riscul de atac de cord si de 
accident vascular cerebral, decât bărbații. In 
special femeile de culoare au mai putine 
sanse de a primi statine. 

Un alt aspect foarte important este ca 
femeile au adesea simptome de atac de 
cord diferite de cele ale bărbaţilor. Cei mai 
multi oameni sunt conștienți de durerea in 
piept sau de senzaţia clasică de „greutate 
sau apăsare pe piept”, dar 42% dintre 
femeile care suferă un atac de cord nu au 
dureri în piept. Alte simptome așa-zise 
comune ale unui atac de cord — durerile de 
mandibulă sau transpiratia - sunt obișnuite 
la bărbaţi. Femeile sunt predispuse la 
simptome mai ușoare, care pot părea să nu 
aibă nicio legătură cu inima, cum ar fi 
apariția bruscă a dificultăţilor de respiraţie, a 


oboselii, a durerilor in corp, a transpiratiilor 
reci, a palpitatiilor, a unei stari de slabiciune 
si a unor senzatii neobisnuite (pe care le 
descriu cu greu, ceea ce face parte din 
problemă) la nivelul spatelui sau al braţelor. 
Pot apărea, de asemenea, tulburări de somn 
și oboseală severă fără nicio explicaţie mai 
multe zile la rând sau chiar săptămâni, în 
zilele și săptămânile dinaintea atacului de 
cord. Aproape doi din trei medici nu 
recunosc aceste simptome, pe care le 
resimt mai degrabă femeile, ca fiind un 
potenţial semn al unui atac de cord. De fapt, 
femeilor deseori li se trec cu vederea 
simptomele, ca fiind manifestări ale 
anxietatii sau bufeuri. Deoarece există o 
suprapunere semnificativă între simptomele 
anxietatii, ale bufeurilor și ale atacului de 
cord, este nevoie de un specialist dedicat 
care să se asigure că toate trei sunt luate în 
considerare, nu doar cele două care nu sunt 
fatale. 

Femeile își pot ignora durerea ca nefiind 
„atât de gravă“, deoarece chiar poate să nu 
fie atât de gravă. De exemplu, pentru multe 
femei, durerea provocată de crampele 
menstruale este mai puternică decât cea 
provocată de un atac de cord - la urma 
urmei, forţa generată de uter în timpul 
crampelor menstruale este aceeași cu cea 
generată în timpul celei de-a doua etape a 
travaliului. Cu toate acestea, femeile care au 
crampe menstruale sunt cumva privite ca 
fiind slabe și plângăcioase. Este o formă de 
manipulare psihologică si emoţională 


sistemică si mai că imi vine sa urlu din 
cauza asta. 

Înţeleg că este greu să accepti ideea ca 
durerea provocată de un atac de cord poate 
fi mai putin intensă decât crampele 
menstruale; la urma urmei, miocardul moare 
la propriu în timpul unui atac de cord, în timp 
ce uterul nu moare în timpul menstruației 
(deși așa poate părea). Discrepanta dintre 
durerea provocată de crampele menstruale 
și cea provocată de atacul de cord 
subliniază complexitatea biologică a durerii. 
Durerea provocată de organe, cum ar fi 
inima și uterul, se numește durere viscerală 
și este procesată diferit fata de cea 
provocată, de exemplu, de un picior rupt sau 
de o arsură. Pare evident că femeile exprimă 
în mod diferit durerea  viscerală în 
comparaţie cu bărbaţii, având în vedere 
toate conexiunile din sistemul nervos 
necesare pentru ciclul menstrual și naștere, 
dar când femeile sunt excluse din studii, nu 
aflăm despre aceste diferenţe și pierdem 
informaţii cruciale care ar putea salva vieţi. 
În consecinţă, o mare parte dintre mesajele 
pe care le primesc femeile cu privire la 
atacurile de cord este că probabil o să se 
tina de piept, deoarece educarea publicului 
cu privire la atacul de cord a fost, de fapt, 
educarea publică a bărbaţilor cu privire la 
atacul de cord. 

Atunci când se suspectează un atac de 
cord, ai putea avea nevoie de o angiogramă, 
un test prin care se injectează un agent 
colorant care se deplasează prin artere 


pentru a identifica o  îngustare critică 
cauzată de ateroscleroză sau de un cheag. 
Există două tipuri de artere în inimă care se 
pot bloca - mari și mici. Angiograma 
standard este mai potrivită pentru a evalua 
arterele mari, dar, în cazul femeilor, arterele 
mai mici sunt o cauză frecventă a atacurilor 
de cord (aceasta se numește boală 
coronariană  microvasculară). Așadar, o 
femeie cu dureri în piept poate primi în mod 
eronat undă verde pentru că arterele sale 
mari au fost verificate, când în realitate 
există o problemă majoră cu cele mici, care 
a fost omisă. Femeile cu dureri toracice 
persistente sau alte simptome de atac de 
cord, dar cu o angiogramă negativă ar trebui 
să se asigure că medicul lor cardiolog are 
experienţă în tratarea femeilor, astfel încât 
boala coronariană microvasculară să nu fi 
fost trecută cu vederea. 


DE REȚINUT 


* Bolile cardiovasculare reprezintă principala cauză 
de deces în răndul femeilor. 


e Riscul unei femei de a suferi de o boală 
cardiovasculară crește după menopauză și 
pare să fie determinat în mare parte de 
acumularea de grăsime viscerala activa 
metabolic. 


+ Factorii legaţi de aparatul reproducător care cresc 
riscul apariţiei bolilor cardiovasculare la o 
femeie includ istoricul personal de 
endometrioză, sindromul ovarelor polichistice, 
diabetul gestational și tensiunea arterială 
ridicată în timpul sarcinii. 


+ Simptomele unui atac de cord sunt adesea 
diferite la femei fata de barbati. 


* Femeile fără factori de risc pentru bolile 
cardiovasculare ar trebui să fie supuse unor 
investigaţii de verificare a tensiunii arteriale și a 
profilului lipidic la fiecare doi-trei ani, începând 
cu vârsta de 40 de ani, iar cele cu factori de risc 
ar putea avea nevoie să înceapă testele de 
depistare mai devreme sau să fie supuse 
acestor teste mai des. 


CAPITOLUL 9 
Este cald sau mi se pare? 


Simptomele vasomotorii și cum să stingi 
focul 


Când vorbim despre menopauză, cele mai 
multe dintre noi se gândesc la valuri de 
căldură care inundă corpul. Acest lucru este 
din cauza faptului că  bufeurile și 
transpiratiile nocturne - cunoscute sub 
numele de simptome vasomotorii (SVM) - 
afecteaza 80% dintre femei la un moment 
dat pe parcursul menopauzei si aproape 
toate femeile care iau inhibitori de 
aromatază (medicamente pentru un anumit 
tip de cancer de sân). 

Bufeurile sunt cunoscute și sub numele 
„călduri“, desi eu prefer cuvântul „bufeuri“, 
deoarece sintagme precum „mă trec 
căldurile“ îmi evocă un proces instantaneu, 
de foarte scurtă durată, în timp ce „bufeuri“ 
pare a fi ceva care persistă câteva minute, 
ceea ce se si întâmplă, de altfel. Însă 
categoric termenul meu preferat este 


„fierbinţeli“, care, asa cum am discutat în 
capitolul 2, datează cel puţin din secolul al 
XVIII-lea — pentru mine, este într-adevăr ca și 
cum căldura izvorăște din interiorul corpului 
și trece ca un val fierbinte până la cap. Unora 
dintre femei le place să își numească 
bufeurile „valuri de energie“, dar orice 
termen pe care îl consideri potrivit este la fel 
de bun. La urma urmei, tu treci prin astfel de 
stări. 

Din punct de vedere medical, un bufeu 
este un val de căldură care învăluie capul, 
gâtul, partea superioară a pieptului si 
braţele. Nu este doar o senzaţie de căldură; 
corpul chiar este cald la atingere. Bufeurile 
pot fi însoţite de transpiratie, roseata la 
nivelul feţei, greață, stare de agitaţie si 
anxietate. Bufeurile pot fi trăite în mod diferit 
de fiecare femeie în parte, dar există o 
constantă  - senzația de căldură. 
Transpiratiile nocturne sunt bufeuri resimtite 
pe parcursul nopţii care au ca rezultat 
transpiratia excesivă si sunt un motiv de 
perturbare a somnului. Sunt, de asemenea, 
neplăcute, deoarece trezirea în nişte 
aşternuturi umede este de-a dreptul 
dezgustătoare. 


Ce sunt mai exact bufeurile? 


Bufeurile apar atunci când un termostat 
intern stricat informează creierul că îţi este 
cald, desi nu este asa. Termoreglarea - 
controlul temperaturii corporale — are loc in 


adâncul creierului, într-o regiune numită 
hipotalamus. Diferiti hormoni si 
neurotransmitatori colaborează, primind 
semnale de la corp si de la mediul 
înconjurător pentru a menţine temperatura 
corpului într-o plajă relativ îngustă. 
Reproducerea si controlul temperaturii sunt 
strâns legate între ele. De exemplu, 
temperatura corpului are cotele cele mai 
ridicate la jumătatea perioadei dintre 
ovulatie si menstruatie, din cauza nivelurilor 
ridicate de progesteron. Teoria este că 
temperatura uşor mai ridicată din această 
perioadă este favorabilă implantării ovulului. 
În consecință, există neuroni (celule 
nervoase) implicați în reglarea atât a 
temperaturii, cât si a ciclului menstrual. O 
analogie bună este aceea că termoreglarea 
si reproducerea impart aceeaşi „placă de 
bază“. 

Mecanismele care stau la baza 
simptomelor vasomotorii sunt foarte 
complexe si nu sunt înțelese pe deplin. Nu 
nivelul de estrogen contează, altfel, fetele ar 
avea bufeuri înainte de pubertate. Bufeurile 
depind de un creier care a avut estrogen, 
apoi acest hormon a început să dispară. Cu 
cât scăderea estrogenului este mai rapidă, 
cu atât efectul e mai profund, motiv pentru 
care îndepărtarea ovarelor înainte de 
menopauză determină mai multe bufeuri si 
simptome mai puternice decât scăderea 
treptată a hormonilor tipică menopauzei. 

Estrogenul are un rol interesant în 
reglarea temperaturii - se pare că suprimă 


mesajele de la un grup de neuroni care 
transmit informatii despre caldura. Odata cu 
menopauza, acesti neuroni care favorizeaza 
cresterea temperaturii nu mai au estrogenul 
drept gardian, astfel încât zona creierului în 
care se află ei se mărește. Unele cercetări 
sugerează că nivelul ridicat al hormonului de 
stimulare  foliculară (FSH) odată cu 
menopauza ar putea avea un rol în apariția 
bufeurilor. 

Fără influența estrogenului, sistemul de 
termoreglare devine extrem de sensibil la 
creșterile minore de temperatură si 
răspunde într-un mod exagerat — astfel încât 
urcarea câtorva trepte poate părea ca o 
alergare lungă în haine groase într-o zi 
călduroasă. Gândește-te la asta ca la o parte 
a creierului tău care strigă la întâmplare 
„Atenţie,  foc!“, cand toate sistemele 
funcţionează exact așa cum trebuie și nu 
există estrogen prin preajmă care să spună 
„Nu mai zbiera din orice și hai să vedem mai 
întâi despre ce e vorba“. 

În efortul de a se răcori, vasele de sânge 
se dilată, iar sângele este dirijat către piele, 
unde își pierde o parte din căldură. Acesta 
este valul de căldură (și adesea roseata) de 
pe fata, gât, partea superioară a pieptului si 
brațe. Glandele  sudoripare sunt, de 
asemenea, puse la treabă pentru a transpira. 
Ritmul cardiac crește (acest lucru poate 
contribui la un sentiment de anxietate pentru 
unele femei) și fluxul de sânge către creier 
este redus. Acest episod de căldură durează 
în medie între două și patru minute, oprindu- 


se atunci cand temperatura corpului scade 
în cele din urmă din cauza eforturilor sale de 
a se răci. Dar pentru că de fapt nu ţi-a fost 
cald cu adevărat, temperatura corpului este 
acum mai scăzută decât ar trebui, așa că 
pot apărea frisoane, iar unele femei sunt mai 
deranjate de frisoane decât de senzaţia de 
căldură care le-a precedat. Pot apărea chiar 
și tremurături pentru a readuce la normal 
temperatura corpului, acum scăzută. 

Ai obosit doar citind despre asta? Pentru 
unele femei, aceste episoade au loc de 20 
sau 30 de ori pe zi. Intensitatea simptomelor 
vasomotorii variază de la o femeie la alta, iar 
el sunt asociate cu dificultăţile de somn și 
depresia și afectează calitatea vieţii. Unele 
femei sunt foarte deranjate de ele, în timp ce 
altele nu atât de mult. Poate fi obositor și 
stresant, iar bufeurile le fac pe multe femei 
să se simtă îngrozitor. Bufeurile sunt 
imprevizibile, ceea ce înseamnă că, într-o zi, 
o activitate declanșează ceea ce pare a fi un 
val nesfârșit de căldură pe tot parcursul zilei, 
iar în alta, aceeași activitate poate să nu 
aibă niciun efect. Impredictibilitatea nu face 
decât să inrautateasca situația, deoarece 
poate părea că organismul tău scapă de sub 
control, iar acest lucru este nelinistitor. 

Femeile cu simptome vasomotorii mai 
moderate sau mai severe prezintă, de 
asemenea, un risc crescut de a face boli 
cardiovasculare si accident vascular 
cerebral. Simptomele  vasomotorii nu 
cauzează în mod direct boli cardiace prin 
afectarea inimii sau a vaselor de sânge, ci 


mai degraba se crede ca factorul care 
predispune unele femei la bufeuri pare sa le 
predispuna si la boli cardiace. Există o teorie 
conform căreia este mai probabil ca 
bufeurile să apară atunci când există o 
comunicare defectuoasă între sistemul 
nervos și vasele de sânge, iar acest lucru ar 
putea fi un factor favorizant în cazul bolilor 
de inimă si al accidentelor vasculare 
cerebrale. Femeile cu simptome vasomotorii 
moderate până la severe ar trebui să fie la zi 
cu controalele privind sănătatea inimii, adică 
să-și verifice regulat tensiunea arterială și să 
facă teste pentru depistarea colesterolului 
ridicat și a diabetului. Exerciţiile fizice sunt o 
schimbare care poate contribui la 
diminuarea acestor riscuri. 


Când încep simptomele vasomotorii si 
cât durează? 


Vechea mentalitate era că simptomele 
vasomotorii încep la menopauză (adică 
odată cu ultima menstruatie) și durează 
aproximativ doi ani. Acum stim că acestea 
pot începe în timpul tranziţiei spre 
menopauză - chiar cu multi ani înainte de 
ultima menstruatie —, iar perioada bufeurilor 
durează în medie puţin peste șapte ani. 
Datele obţinute prin intermediul studiului 
SWAN ne informează că există patru tipare 
distincte ale simptomelor vasomotorii în 
rândul femeilor din America de Nord, iar 


fiecare dintre aceste tipare este resimtit de 
aproximativ 25% dintre femei: 


* Debutul timpuriu în timpul tranziţiei 
spre menopauză și scăderea după 
ultima menstruatie. 


e Debutul tardiv în timpul tranziţiei 
spre menopauză, cele mai severe 
simptome fiind în preajma ultimei 
menstruatii, apoi diminuandu-se 
lent in postmenopauza, cu o 
durata medie de patru ani. 


* Puţine sau deloc. Da, se mai 
intampla! 


+ „Superbufeuri“ (termen inventat de 
cercetătorii SWAN) care încep să 
apară la începutul tranziţiei spre 
menopauză si continua mult timp 
în postmenopauza, 10-11 ani în 
total, sau chiar mai mult. 


Acest lucru înseamnă că există 
aproximativ 25% șanse ca bufeurile să fie 
minime sau inexistente, 25% șanse să fie 
foarte puternice și 50% să fie moderate. 
Unele femei pot crede că au superbufeuri 
deși nu au, deoarece atunci când li se cere 
să își amintească această experienţă, ele le 
raportează mai des decât atunci când 
aceste informaţii sunt urmărite zi de zi. 
Acest tip de distorsiune a memoriei este 
obișnuit în orice domeniu, nu doar în 
medicină, așa că este vital să urmărim 
femeile în timp real pentru a afla ce 


relateaza. Cu toate ca bufeurile pot fi severe 
cand apar, doar 6% dintre femei le au zilnic, 
în timp ce majoritatea le resimt în doar 30% 
din timp sau chiar mai rar. Acest lucru nu 
înseamnă că nu sunt extrem de neplăcute; 
chiar și atunci când bufeurile sunt frecvente, 
este mai probabil ca femeile să aibă zile fără 
bufeuri decât cu bufeuri. 

O varietate de factori cresc sau scad 
riscul apariţiei simptomelor vasomotorii: 


* RASA. Femeile afro-americane 
raportează cea mai lungă durată a 
bufeurilor — o medie de 11 ani sau 
mai mult, americancele de origine 
japoneză și chineză între 5 și 6 
ani, iar femeile albe și hispanice 
se situează între aceste intervale. 


FACTORII SOCIALI DETERMINANTI Al SĂNĂTĂȚII 
Sărăcia, nivelul de educaţie precar 
și experiențele negative din 
copilărie (ENC, vezi capitolul 1) 
sunt asociate cu un risc crescut. 
Experiențele negative din copilărie 
pot provoca modificări structurale 
permanente ale creierului, care l-ar 
putea face mai vulnerabil în 
procesul care declanșează 
apariţia bufeurilor. 


* FUMATUL. La femeile care fumează 
sau au fumat, perioada de bufeuri 
e mai lungă. 


* SANATATEA MINTALA. Stresul, depresia 
si anxietatea cresc riscul. 


* ALCOOLUL. Consumul redus de alcool 
poate reduce bufeurile, dar 
consumul ridicat are efectul 
opus — un argument în plus pentru 
dieta mediteraneeană și pentru un 
pahar de vin roșu pe zi. 


* COFEINA. Cafeaua, ceaiul si alte 
băuturi sau alimente care contin 
cofeină pot declanșa bufeurile în 
cazul unora dintre femei. 


* ANXIETATEA. Femeile cu un nivel 
ridicat de anxietate sunt mai 
predispuse la bufeuri. Anxietatea 
poate să imite bufeurile — multe 
dintre simptome sunt identice, de 
exemplu, palpitatiile și transpiratia, 
iar pentru a face lucrurile mai 
complexe, femeile pot avea stări 
de anxietate în timpul bufeurilor. 


Bufeurile sunt de obicei mai grave după- 
amiaza si pot fluctua în funcţie de anotimp — 
sunt mai puternice în lunile de vară, 
deoarece căldura și umiditatea pot fi un 
factor declanșator. Tine cont de acest lucru 
când te gândești la necesitatea de a începe 
sau de a schimba tratamentul - eu am 
suferit recent o serie îngrozitoare de bufeuri, 
iar în momentul în care scriu aceste rânduri 
au trecut mai bine de patru ani de la ultima 
mea menstruatie și patru ani de când urmez 


un tratament hormonal al menopauzei. Apoi, 
mi-am dat seama ca explozia mea recenta 
de bufeuri a inceput odata cu un val de 
caldura teribil si prelungit, asa ca am decis 
să fac tot posibilul să rezist si să-mi 
reevaluez nevoile în timpul iernii. La 
aproximativ o săptămână după ce a venit 
vremea rece, bufeurile mele au dispărut. 


Bufeurile neobservate și bufeurile false 


În cadrul studiilor in care femeile poartă 
dispozitive care detectează fizic bufeurile, 
datele subiective - adică ceea ce simte o 
femeie - nu corespund întotdeauna cu ceea 
ce este înregistrat. Într-un astfel de studiu, 
ceva mai mult de jumătate dintre bufeuri au 
trecut complet neobservate de către 
femeie - ceea ce înseamnă că, din punct de 
vedere fiziologic, se producea un bufeu, dar 
acesta trecea fără să creeze disconfori. 
Acest lucru contrazice ideea că bufeurile în 
sine sunt în mod universal supărătoare. 
Interesant este că, în acest studiu, emoţiile 
pozitive au fost mai susceptibile de a 
declanșa bufeuri decât cele negative. 
Același studiu ne informează, de 
asemenea, și despre bufeurile false - sau 
ceea ce eu numesc „bufeurile fantomă“ -, 
adică o femeie semnalează că are bufeuri, 
dar acestea nu se produc fizic — până la 88% 
dintre femei au avut bufeuri false. (Eu prefer 
sintagma  „bufeuri fantomă“, deoarece 
„false“ sună peiorativ, iar femeile sunt deja 


adesea acuzate că inventează simptome). 
Este probabil ca bufeurile fantomă să fie 
declanșate de frustrare și de pierderea 
sentimentului de control, precum și de 
exerciţiile fizice și de fumat. 

Ce înseamnă acest lucru? 

Este important să ne amintim că nimic 
nu este resimţit cu adevărat până când 
creierul nu iti spune ca este resimțit. 
Emotiile, starea de spirit si, probabil, chiar și 
lucrurile care ne asteptam sa se intample 
afectează nivelurile de neurotransmitatori, 
iar astfel de schimbări se pot intensifica, 
atenua, pot genera sau pot elimina multe 
senzaţii, inclusiv pe cele de bufeuri. Aceasta 
este legătura dintre minte și corp. Este 
nevoie de mai multe studii pentru a înţelege 
ce se întâmplă când o femeie crede că are 
bufeuri, care de fapt nu se produc din punct 
de vedere fizic. Printre posibilităţi se numără 
alte experiențe emoţionale care sunt 
interpretate ca fiind bufeuri din cauză că te 
aștepți să le ai (ceea ce înseamnă că în 
urmă cu 20 de ani, înainte de menopauză, 
aceeași experienţă ar fi fost interpretată 
diferit, deoarece nu te-ai fi așteptat să ai 
bufeuri) sau creierul chiar semnalează 
existența bufeurilor, dar pur și simplu nu 
există un răspuns fizic (nu uita că bufeurile 
sunt rezultatul unei semnalări anormale) ori 
pot exista și alte motive. 

Este clar că studiile care iau în calcul 
doar bufeurile pe care le înregistrează 
femeile în jurnalele lor pot să nu ofere o 
imagine de ansamblu, deoarece este posibil 


ca femeile respective sa noteze unele 
bufeuri fantoma sau sa nu fie constiente de 
prezenţa fiziologică a acestora. De 
asemenea, nu cunoaștem toate implicaţiile 
acestor alte senzaţii asemănătoare 
bufeurilor; de exemplu, nu știm dacă 
bufeurile fantomă sau cele nedetectate 
cresc riscul apariției bolilor cardiovasculare. 
Sunt necesare mai multe studii în acest 
sens. 

Sunt adesea întrebată despre noua 
tehnologie special destinată sănătății 
femeilor, care include dispozitive, aplicaţii 
sau servicii online, dar multe dintre 
produsele care mi-au fost prezentate până în 
prezent mi se par lipsite de valoare. Fie este 
vorba despre o soluție mai scumpă decât 
intervenţiile disponibile în prezent, fie 
serviciul sau produsul respectiv se bazează 
doar pe o ipoteză și nu există date care să o 
susțină, fie pare de-a dreptul stupid. Cu toate 
acestea, mă întreb cum ar fi dacă ar exista 
un dispozitiv portabil și ieftin de 
monitorizare a  bufeurilor? Ar putea 
capacitatea de a detecta cu precizie ceea ce 
se întâmplă fizic să fie utilă în cadrul unor 
studii pentru a înțelege implicațiile 
intervalului de manifestare a bufeurilor si 
sănătatea cardiacă sau pentru a stabili 
răspunsul la tratamentul hormonal al 
menopauzei (THM)? Mă gândesc la seria 
mea de bufeuri provocate de valul de 
căldură din timpul verii si mă întreb daca 
accesul la o aplicație care sa imi fi urmarit 
cu precizie bufeurile mi-ar fi permis să știu 


ca acela era un eveniment obisnuit pentru 
luna august si, in loc sa ma ingrijorez ca 
THM nu mai functioneaza, m-ar fi linistit si 
mi-ar fi transmis ca e un fenomen temporar, 
chiar daca unul enervant. Cred, de 
asemenea, că aplicaţia ar fi putut să mă 
informeze că nu există nicio diferenţă în 
ceea ce privește frecvenţa bufeurilor mele, 
sugerând că simţeam un disconfort mai 
mare doar pentru că vremea era neobișnuit 
de caldă. Întrucât îngrijorarea poate 
exacerba bufeurile, este oare posibil ca 
această informaţie să fi redus chiar mai 
devreme efectul deranjant al bufeurilor 
mele? 


Factorii culturali și genetici 


Modul în care treci prin experienţele 
vasomotorii variază în întreaga lume. 
Femeile care trăiesc în tari în care 
menopauza este privită ca o schimbare, iar 
îmbătrânirea nu este considerată un aspect 
negativ sunt, în general, mai puţin deranjate 
de simptome. Poate că lipsa conotatiilor și a 
atitudinilor sumbre face mai ușoară 
educarea, precum și normalizarea 
simptomelor - când femeile știu la ce să se 
aștepte, ele pot fi mai puţin deranjate de 
simptome. În mod contrar, când femeile care 
îmbătrânesc sunt privite cu dispreţ de către 
societate, acest lucru poate face ca fiecare 
serie de bufeuri să pară un termen de 
expirare. Poate fi de ajutor să nu simţi că te 


indrepti spre cosul de gunoi al societatii, 
avand in vedere interactiunea complexa 
dintre emoții si neurotransmiţători. Alţi 
factori care pot juca un rol sunt dietele 
regionale, activitatea fizică, clima și accesul 
la asistenţă medicală de calitate și la preţuri 
accesibile. 

Genetica poate juca la rândul ei un rol 
important în modul diferit în care poate fi 
percepută experiența vasomotorie. Există 
unele date care sugerează că variațiile unei 
gene de pe cromozomul 4 ar putea fi 
asociate cu un risc crescut de producere a 
bufeurilor - această genă face parte din 
codul pentru acei neuroni de pe „placa de 
bază“ despre care am discutat mai devreme 
și care au un rol dublu atât în reproducere, 
cât și în controlul temperaturii. Poate că într- 
o bună zi vom avea un test genetic care să 
prezică dacă o femeie este mai mult sau 
mai puţin predispusă la superbufeuri, iar 
acest lucru ar putea influenţa ceea ce simt 
unele femei legat de începerea THM sau de 
modul în care facem testele de depistare a 
bolilor de inimă. 

Incidenta bufeurilor este mai mică în 
unele tari asiatice, mai ales în Japonia. În 
anii 1980, dr. Margaret Lock, antropologă, și 
grupul său de cercetare au descoperit că 
doar aproximativ 20% dintre japoneze au 
bufeuri. Principalele teorii care au apărut în 
urma acestei descoperiri au fost dieta - în 
special prezența fitoestrogenilor - si 
așteptările societăţii. De atunci, folosirea 
fitoestrogenilor ca tratament - atât din 


alimente, cat si din suplimente -— s-a dovedit 
a fi în mare măsură ineficientă în cazul 
bufeurilor, deși consumul îndelungat al unor 
alimente bogate în acești compuși ar putea 
pregăti organismul într-un mod care să le 
facă mai utile. Diferenţele genetice 
reprezintă o altă posibilitate, deoarece există 
o probabilitate mai mare ca japonezele să 
poată metaboliza fitoestrogenul daidzeina® 
în equol, o substanţă mai activă. Cu toate 
acestea, japonezele care consumă mai 
multă soia nu au mai puţine bufeuri, așa că 
fie există date științifice despre fitoestrogeni 
pe care încă nu le cunoaștem - în special 
despre cei din soia -, fie acești compuși au 
un efect minim. 

La momentul studiului realizat de dr. 
Lock nu exista un termen japonez pentru 
bufeuri, așa că grupul ei a folosit trei 
sintagme care păreau să descrie cel mai 
bine senzaţia. Un studiu de urmărire realizat 
de alţi cercetători 20 de ani mai târziu a 
folosit o listă extinsă de termeni pentru a 
încerca să surprindă senzaţia bufeurilor, iar 
la acel moment numărul japonezelor care 
raportau simptome vasomotorii crescuse. 
Nu se știe dacă acest lucru este din cauza 
faptului că noţiunea occidentală de 
menopauză pătrunsese între timp în cultura 
japoneză - sintagma „hotto furasshu“, un 
împrumut din limba engleză al sintagmei 
„hot flushes“, este acum în uz — sau aceste 
expresii mai noi surprindeau mai bine ceea 
ce trăiau femeile. Interesant este că 


simptome vasomotorii comune in randul 
femeilor din Japonia erau frisoanele. 

Antropologa Jan Morgan Zeserson ridica 
o problema importantă cu privire la lipsa 
unui termen japonez pentru „bufeuri“ — nu ar 
trebui ca o experienţă resimţită de aproape 
20% dintre femei să aibă o denumire? Ea 
avansează ipoteza că poate lipsa unui 
termen sau existența altor motive culturale 
au făcut ca japonezele să nu discute despre 
bufeuri, chiar și atunci când au fost întrebate 
direct de către cercetători. De-atunci, 
cercetătorii au abordat această întrebare, 
comparând experiența bufeurilor la femeile 
de origine japoneză cu cea a femeilor de 
origine europeană care trăiesc în Hawaii. 
Mai întâi, femeile au trimis prin poștă 
răspunsurile la chestionarele referitoare la 
experienţele lor vasomotorii, iar apoi li s-au 
înregistrat bufeurile timp de 24 de ore prin 
intermediul unui echipament de 
monitorizare portabil, astfel încât să existe 
date obiective. În urma sondajului, 26% 
dintre americancele de origine japoneză au 
declarat că au avut bufeuri, comparativ cu 
47% dintre  americancele de origine 
europeană. Cu toate acestea, când femeile 
au fost monitorizate, numărul bufeurilor a 
fost același în ambele grupuri. Așadar, 
factorii culturali pot afecta ceea ce sunt 
dispuse să declare unele femei sau ceea ce 
simt, iar asta înseamnă că bufeurile se pot 
produce, dar în funcţie de o varietate de 
factori, ele nu sunt la fel de deranjante în 
toate cazurile. 


Este important sa se stabileasca daca 
femeile din anumite culturi sau tari au cu 
adevarat mai putine simptome vasomotorii, 
daca au simptome, dar nu sunt deranjate de 
ele, sau daca au bufeuri și transpiratii 
nocturne si exista bariere culturale care le 
împiedică să declare aceasta experienţă - 
chiar si in cadrul unui studiu medical. Ceea 
ce retin eu de aici este ca, in lipsa unei 
monitorizări obiective a simptomelor, 
studiile care raportează niveluri diferite în 
privința apariţiei bufeurilor în funcţie de 
cultură sau etnie pot conduce la o raportare 
insuficientă pentru unele grupuri. În plus, 
trebuie să înțelegem mai bine ce se întâmplă 
de fapt atunci când femeile simt că au 
bufeuri, dar din punct de vedere fizic nu le 
au, și când chiar le au, dar trec neobservate. 


Greutatea corporală și bufeurile 


Discriminarea medicilor față de persoanele 
obeze a făcut ca multe femei cu bufeuri și 
transpiratii nocturne să fie neluate în seamă. 
„Dacă ati mai slăbi“ nu constituie un 
tratament medical adecvat și nici un semn 
de compasiune, iar insinuarea oribilă este că 
unele femei își merită simptomele. 

Relaţia dintre greutate și simptomele 
vasomotorii este complexă. Unii cercetători 
au sugerat că estrogenul produs de țesutul 
adipos ar putea juca un rol protector, în timp 
ce alţii au avansat ipoteza că el ar putea 
acţiona ca o izolaţie, îngreunând disiparea 


caldurii de catre organism. Gandindu-ne din 
nou la cele patru tipare de bufeuri pe care le- 
am discutat mai devreme, este mai probabil 
ca femeile supraponderale sa faca parte din 
grupul care are bufeuri mai devreme si au 
mai putine sanse sa continue sa le aiba 
pentru perioade lungi după ultima 
menstruatie. Dar dacă izolarea excesivă a 
țesutului adipos ar fi realmente un 
mecanism, atunci nu ar trebui să existe un 
tipar cu mai puţine bufeuri după menopauză. 

Mai multe studii au abordat pierderea în 
greutate si, deși rezultatele nu sunt 
consistente, ar putea fi benefică, deși 
femeilor ar trebui să li se ofere tratament 
pentru simptomele vasomotorii indiferent de 
greutate sau de circumferința taliei. Studiul 
Women's Health Initiative (un studiu de 
amploare care a analizat THM, vezi capitolul 
17) a cuprins un segment de schimbare 
nutritionala, iar femeile care au pierdut în 
greutate aveau șanse să aibă mai puţine 
bufeuri. Chiar și o pierdere în greutate de 4,5 
kilograme a adus unele beneficii. Nu se știe 
dacă acest lucru este un efect direct al 
pierderii în greutate sau dacă pierderea în 
greutate poate ameliora alte afecţiuni 
medicale, influențând în mod indirect 
bufeurile. 


Bufeurile si transpiratiile nocturne sunt 
provocate de altceva? 


Cu toate ca in preajma varstei de 50 de ani 
si dupa bufeurile sau transpiratiile nocturne 
sunt urmarea probabilă a menopauzei, mai 
ales dacă menstruatiile sunt neregulate sau 
au încetat, ar putea exista și alte cauze. La 
femei, pot apărea două evenimente 
medicale care converg. Cu cât o femeie este 
mai tânără atunci când apar bufeurile și 
transpiratiile nocturne, cu atât mai multă 
atenţie trebuie acordată excluderii altor 
cauze. De asemenea, dacă tratamentul 
pentru simptomele vasomotorii este 
ineficient, aceste alte cauze trebuie luate în 
considerare sau reanalizate. 

Unele dintre cele mai frecvente afecţiuni 
care cauzează bufeuri și/sau transpirații 
nocturne sunt următoarele: 


* Boli ale tiroidei; 
* Diabet; 


* Apnee în somn, care cauzează mai 
ales transpiratii nocturne (vezi 
capitolul 16); 


* Anxietate; 
* Consumul excesiv de alcool; 


* Unele efecte secundare ale 
medicamentelor, inclusiv ale 
suplimentelor; 


* Cancerul; 


* Tuberculoza. 


Tratarea bufeurilor si a transpiratiilor 
nocturne 


Tratarea bufeurilor este adesea neglijata, un 
lucru deloc acceptabil. Desi nu sunt 
periculoase în mod direct, ele pot afecta 
drastic calitatea vieții multor femei. Cand 
bufeurile și transpiratiile nocturne sunt 
netratate, cheltuielile legate de asistenţa 
medicală sunt mai mari, iar femeile au 
tendința să lipsească de la serviciu. Multe 
femei nu sunt luate în seamă în timpul 
tranziţiei spre menopauză, din convingerea 
greșită că bufeurile nu încep până la 
menopauza. Pentru altele, opţiunile 
medicale sunt prezentate într-un mod care le 
amplifică în mod fals efectele secundare și 
riscurile. 

Multe cărți sau materiale despre 
menopauză încep sfătuindu-le pe femei să 
se îmbrace în straturi și să aibă un evantai 
(ca o curtezană, bănuiesc?!) înainte de a 
începe orice tratament pentru ameliorarea 
bufeurilor. Aceste idei nu au fost niciodată 
testate, dar majoritatea oamenilor știu că, 
dacă le este cald, îndepărtarea unui strat 
sau două de haine ajută. De asemenea, cu 
ajutorul straturilor, femeile pot face lucruri 
cum ar fi să-și dea jos jacheta sau puloverul 
înainte de a urca scările (sau alte activități 
care provoacă încălzirea), reducând 
procesele care ar putea declanșa bufeurile. 


Petrec mult timp inainte de a ma imbraca 
informandu-ma despre temperatura 
prognozata si daca va exista aer conditionat 
în locul în care merg, deoarece o ușoară 
supraîncălzire poate declanșa o serie de 
bufeuri. Mi se pare de ajutor să port cămăși 
și rochii cu mâneci scurte, iar vara am 
adesea părul prins într-un coc sau într-o 
coadă de cal, astfel încât să nu am senzaţia 
că port un guler de blană în jurul gâtului. 
Sincer, nu știu dacă acest lucru mă face să 
am mai puţine bufeuri sau dacă atunci când 
e cald afară sunt mai puţin deranjată pentru 
că sunt mai puţine lucruri care îmi ating 
pielea și m-ar putea irita. Sunt neliniștită 
când port o rochie frumoasă, specială, de 
catifea, cu mânecă lungă, pentru că atunci 
când mă apucă bufeurile, dorința de a da 
ceva jos este destul de puternică. Adesea 
mă trezesc dându-mi jos primul strat de 
îmbrăcăminte înainte de a sesiza cu 
adevărat senzaţia de căldură. Designerii ar 
trebui să ţină cont cu adevărat de 
simptomele  vasomotorii. Deoarece unul 
dintre obiectivele tratamentului împotriva 
bufeurilor si transpiratiilor nocturne este de 
a diminua disconfortul pe care ele îl 
provoacă, este minunat dacă ai un 
disconfort mai mic pur și simplu 
îmbrăcându-te diferit. Este în regulă și dacă 
nu se întâmplă asta. Sunt bombardată zilnic 
cu reclame pe Instagram despre haine 
realizate din ţesături cu tehnologie specială 
de răcire. Nu este surprinzător, având in 
vedere istoricul meu de navigare pe internet, 


dar nu exista informatii care sa arate ca o 
femeie va avea parte de mai putine bufeuri 
sau transpiratii nocturne dacă poartă 
anumite pijamale sau lenjerie intimă. Dacă o 
femeie consideră că un anumit material i se 
pare răcoros atunci când îl poartă, atunci s- 
ar putea să o ajute, iar faptul că se simte 
pregătită din punct de vedere vestimentar 
poate reduce stresul. Am cumpărat o pijama 
din mătase de la o anumită companie pentru 
a o încerca. Informaţiile furnizate de 
producător nu m-au convins, dar ideea de 
mătase care se poate spăla, da. În plus, 
bluza are o fantă mare de aerisire în spate, 
iar acest element de design mi s-a părut 
bine gândit pentru o femeie cu simptome 
vasomotorii. Nu sunt sigură dacă pijamaua a 
schimbat situaţia, dar se simte răcoroasă pe 
piele, este drăguță și confortabilă, iar mie 
îmi place să o port. 


Opțiunile nemedicamentoase 


Terapia cognitiv-comportamentală sau TCC 
implică valorificarea conexiunii între minte și 
corp. Acest lucru nu înseamnă că bufeurile 
sunt inventate sau că sunt doar „în capul 
nostru“; bufeurile pot avea însă un impact 
asupra stării noastre, lucru care se poate 
întâmpla și invers, deoarece aceiași 
neurotransmitatori care direcţionează 
gândurile și comportamentele pot avea un 
impact și asupra bufeurilor. În cazul 
bufeurilor, TCC implică educaţia cu privire la 


ceea ce se intampla din punct de vedere 
medical, precum si la dobandirea anumitor 
abilitati care sa ajute la inlocuirea oricaror 
convingeri negative cu unele mai optimiste 
sau cel putin corecte si obiective. De 
exemplu, in cazul bufeurilor, as putea gandi: 
„Creierul meu pare o anticamera a iadului“ si 
„Asta nu se va termina niciodată“. Aceste 
gânduri negative reprezintă niște deformări 
cognitive, ceea ce înseamnă că par exacte 
(adică, par cu adevărat exacte) și poate chiar 
raţionale, dar pun prea mult accent pe 
partea negativă. Aceste gânduri le fac în 
cele din urmă pe femei să se simtă și mai 
rău, ceea ce poate face ca bufeurile să fie și 
mai deranjante. Aceste gânduri negative pot 
consolida anumite parti ale creierului 
implicate în transmiterea de mesaje despre 
bufeuri, crescând de fapt riscul sau 
intensitatea bufeurilor. 

În cazul TCC, un obiectiv este de a învăţa 
să înlocuiești deformările cognitive cu ceva 
corect. De exemplu, „Acţiunea asta va dura 
între două și patru minute; acesta este 
timpul de care am nevoie pentru a mă spăla 
pe dinţi“. Dar pentru asta ai nevoie de 
exercițiu. TCC este de obicei combinată cu o 
respiraţie lentă și profundă pentru a încetini 
ritmul cardiac si a scădea tensiunea 
arterială, diminuând unele dintre schimbările 
fizice ale reacției la stres. Nu se știe daca 
TCC oprește fizic căldurile sau dacă doar 
afectează percepţia creierului. Indiferent de 
variantă, studiile privind TCC arată că ea 
poate determina modificări la nivelul 


creierului care sunt vizibile cu ajutorul 
investigaţiilor imagistice. Când este predată 
de un psiholog clinician sau când este 
autodirijată acasă, TCC poate ajuta multe 
femei care suferă de bufeuri. Când simt că 
vin bufeurile, fac tot posibilul să mă opresc, 
să respir încet și profund de trei ori și să-mi 
spun: „Oamenii nu ar fi putut evolua până în 
acest punct fără puterea femeilor aflate la 
menopauză.“ 

O altă terapie minte-corp care s-a 
dovedit a fi eficientă în reducerea senzatiei 
de fierbinteala este hipnoza clinică, care 
implică atingerea unei stări de relaxare 
foarte profundă prin lucrul cu un specialist în 
hipnoză, completată de exerciţiile la 
domiciliu. 

Opțiunile nemedicamentoase care nu s- 
au dovedit a fi eficiente sunt exercitiile fizice 
(dar care sunt totuși bune pentru tine’), 
schimbarea dietei pentru a creste cantitatea 
de fitoestrogeni (vezi capitolul 19), purtarea 
unui magnet pe piele si respiraţia ritmată. 
Respirația ritmată înseamnă să-ţi propui sa 
ajungi la un interval de 15 minute în care 
încetinești respiraţia până la un număr de 5- 
7 respiratii pe minut (un ritm respirator tipic 
este de 12 până la 16 respiratii/minut) de 
două ori pe zi, precum și la începutul fiecărei 
serii de bufeuri. Chiar dacă datele cu privire 
la respiraţia ritmată ar fi corecte, pur și 
simplu nu este practic să faci o pauză de 
respirație de 15 minute la începutul fiecărei 
serii de bufeuri — pentru femeile care au 


zece serii de bufeuri pe zi, asta ar insemna 
trei ore de respiratie ritmata. 

Acupunctura nu s-a dovedit a fi eficienta 
în studiile clinice în care a fost folosit un 
grup de comparaţie fictiv sau placebo. Chiar 
dacă unele femei declară că se simt mai 
bine, acest lucru se poate datora faptului că 
acupunctura nu înseamnă doar ace, ci și un 
specialist atent, iar studiile ne spun că acest 
tip de prezenţă ne poate face să ne simțim 
mai bine. Atâta timp cât femeile sunt 
informate cu privire la datele științifice, dacă 
această opţiune le face să se simtă mai 
bine, este corpul lor și alegerea lor. 


Hormonii farmaceutici 


Tratamentul standard pentru simptomele 
vasomotorii este tratamentul hormonal al 
menopauzei sau THM, iar estrogenul este 
cel care are cel mai mare efect (femeile cu 
uter vor avea nevoie și de progestogen). 
THM și diferitele tipuri de progestogeni sunt 
prezentate în detaliu în capitolele 17 și 18. În 
general, recomandările sunt de a începe cu 
cea mai mică doză de tratament care poate 
ameliora simptomele. 


Doze foarte mici, precum un plasture cu 
0,014 mcg de estradiol, s-au dovedit a fi utile 
în cazul unora dintre femei, dar majoritatea 
au nevoie de echivalentul unei doze zilnice 
de 0,025 mcg. Pentru femeile care nu pot 
recurge la tratamentul administrat pe cale 
transdermică, echivalentul de estradiol oral 


este de 0,5 mg si 0,3-0,45 mg de estrogeni 
ecvini conjugati (EEC). Estradiolul si EEC 
sunt la fel de eficienti (vezi capitolul 17 
pentru mai multe informatii despre acesti 
doi hormoni). De obicei, este nevoie de cel 
putin șase săptămâni pentru a observa o 
ameliorare substanţială, ceea ce reprezintă 
o dovadă în plus că nu este vorba despre 
nivelurile de estrogen în sine, deoarece 
acestea sunt ridicate în primele 24 de ore de 
la începerea tratamentului. 

Progestogenii, în special progestinele, în 
doza tipică utilizată în THM, pot spori 
efectele unei doze mici de estrogen. Acești 
hormoni pot fi o opţiune pentru unele femei 
când estrogenul nu se află pe lista de 
alegeri; de exemplu, când estrogenul, chiar și 
în doze foarte mici, provoacă migrene sau 
alte efecte secundare ori pentru femeile cu 
antecedente de cancer endometrial, în cazul 
în care oncologul le recomandă să nu 
folosească estrogeni. Progesteronul 
administrat pe cale orală într-o doză de 300 
mg pe zi (o doză mai mare decât cea 
utilizată de obicei în THM) poate ajuta, de 
asemenea, femeile care au bufeuri sau 
tulburări de somn. Din nefericire, atât 
estrogenii, cât și  progestogenii sunt 
contraindicati femeilor cu antecedente de 
cancer de sân. 


Medicamente fara hormoni 


Cand este vorba despre tratamentul medical 
împotriva simptomelor vasomotorii, oamenii 
se gândesc doar la hormoni, dar există o 
gamă largă de medicamente eficiente, fără 
hormoni, care se eliberează pe bază de 
rețetă. Unele femei și unii medici se pot 
crampona de potenţialele efecte secundare 
fără a da o șansă acestor tratamente. Dar 
studiile ne spun că aceste variante sunt în 
general bine tolerate. Nu uita că nu este ca 
și cum te-ai căsători cu acel medicament; un 
tratament poate fi întrerupt cu ușurință dacă 
nu oferă un beneficiu net pentru calitatea 
vieţii. Medicamentele fără hormoni includ: 


*  ANTIDEPRESIVELE. Folosirea unui 
antidepresiv în cazul bufeurilor nu 
înseamnă că o femeie este 
deprimată sau că bufeurile ei sunt 
imaginare, ci că schimbările 
chimice care duc la apariţia 
bufeurilor par să implice multi 
dintre aceiași neurotransmitatori 
ca în cazul depresiei. Mesilatul de 
paroxetină (Brisdelle) de 7,5 mg și 
clorhidratul de paroxetină (Paxil) 
de 10-20 mg (0 cantitate mai 
mare de 12,5 mg poate provoca 
mai multe efecte secundare fără a 
aduce beneficii suplimentare de 
luat în seamă) pot fi foarte utile în 
cazul bufeurilor și, de asemenea, 
reduc episoadele de treziri pe 


timpul noptii cauzate de 
transpiratiile nocturne - un bonus 
sigur. Nu este clar daca exista o 
diferenţă semnificativă, în afară de 
cost, între mesilatul de paroxetină 
și clorhidrat. Alte antidepresive 
utile pentru ameliorarea bufeurilor 
sunt citalopramul (Celexa) de 10- 
20 mg/zi, escitalopramul 
(Lexapro) de 10-20 mg/zi si 
venlafaxina (Effexor) de 75 mg/zi. 
Din punct de vedere al costurilor, 
cea mai eficientă metodă este de 
a începe cu un medicament 
generic, atunci când este 
disponibil, în cazul oricăruia dintre 
aceste medicamente. În general, 
merită să începi cu cea mai mică 
doză și să aștepți 6 pana la 12 
săptămâni înainte de a crește 
doza, dacă este necesar. Unele 
dintre aceste medicamente pot 
afecta libidoul, pot îngreuna 
atingerea orgasmului sau îl pot 
inhiba complet (acest lucru este 
reversibil), deci e un aspect la care 
trebuie să fii atentă. Consultă 
capitolul 15 pentru informații 
suplimentare. 


* MEDICAMENTELE ANTIEPILEPTICE. Unele 
medicamente care previn 
convulsiile sunt utile și în cazul 
simptomelor vasomotorii. Există 
un volum mare de informații 


despre Gabapentin, un 
medicament generic care exista 
de zeci de ani. Doza este de obicei 
de 300 mg seara si poate fi 
crescuta, daca este necesar, la 
300 mg de trei ori pe zi. Este o 
doza mica pentru acest 
medicament, iar doza poate fi 
crescuta daca este necesar pana 
la 2 400 mg pe zi. Gabapentina 
este utilă in special în cazul 
femeilor cu tulburări ale somnului 
ca urmare a transpiratiilor 
nocturne. Efectele secundare 
(inclusiv cele sexuale) ale 
gabapentinei sunt neobişnuite 
pentru dozele cuprinse între 300 și 
900 mg pe zi, un dozaj care poate 
fi destul de eficient — în activitatea 
mea, am avut mult succes cu 
doze mici de gabapentină. La 
doze mai mari pot apărea sedarea, 
durerile de cap, ametelile şi 
umflarea picioarelor. Cealaltă 
opţiune este pregabalina (Lyrica), 
care seamănă pe alocuri cu 
gabapentina, desi este mai 
scumpa si in Statele Unite este o 
substanţă listată - ceea ce 
înseamnă că este necesară o 
rețetă specială, așa cum se 
procedează în cazul opioidelor. 
Pregabalina poate fi uneori utilă 
când te îngrijorează anxietatea. 
Femeile care nu pot tolera 


gabapentina din cauza ametelii 
sau a altor efecte secundare pot 
trece mai usor peste efectele 
secundare cu pregabalina. 


* CLONIDINA. Este un medicament 
pentru tensiunea arteriala care le 
poate ajuta pe unele femei care 
suferă de bufeuri, dar este mai 
putin eficienta decat estrogenul si 
alte tratamente fără hormoni 
eliberate pe bază de reţetă. Pot fi 
necesare până la trei luni de 
utilizare pentru a simţi un efect. 
Efectele secundare pot include 
senzaţia de ameteala, de gură 
uscată si constipatia. 


Optiuni cu plante medicinale 


În general, aceste produse sunt insuficient 
studiate, iar unele nici nu au fost evaluate în 
mod oficial. Multe dintre studiile existente 
suferă de ceea ce în medicină numim vicii 
metodologice - ceea ce înseamnă că 
structura studiului este deficitară și că nu 
este posibil să se ajungă la concluzii. 
Adesea, numărul femeilor incluse în studiu 
este prea mic pentru a fi semnificativ sau 
simptomele vasomotorii nu sunt înregistrate 
folosind tehnici standardizate, ori nu există 
un grup de control, astfel încât nu este 
posibilă distincţia între efectul adevărat și 
cel placebo. Mulţi se întreabă de ce să nu 
recomandăm un placebo, ce rău ar putea 


face? Nu este etic ca medicii să recomande 
un placebo si, lasand la o parte fatarnicia, 
aceste tratamente sunt mai putin eficiente 
decat se crede, iar efectul placebo este de 
obicei temporar. 

O altă problema legată de aceste 
produse este contaminarea cu hormoni și 
antidepresive - adică medicatii care chiar 
tratează  bufeurile. Femeile sunt astfel 
expuse, fără să știe, la medicamente care ar 
putea prezenta riscuri în cazul lor. 
Suplimentele sunt, de asemenea, o cauză tot 
mai frecventă a insuficientei hepatice și a 
altor complicaţii medicale grave, fie din 
cauza substanţei reale din produs, fie din 
cauza impurităților (vezi capitolul 22 pentru 
mai multe informaţii). lată câteva dintre cele 
mai comune terapii cu plante medicinale 
utilizate adesea pentru simptomele 
vasomotorii și ce se cunoaște despre ele: 


* COHOSUL NEGRU. Cunoscut sub 
denumirea științifică Actaea 
racemosa, cohoșul negru este o 
plantă originară din estul Americii 
de Nord. Indigenii nord-americani 
îi foloseau initial rădăcinile şi 
tulpinile pentru a ușura travaliul și 
într-o mulțime de boli, desi nu a 
fost niciodată e) terapie 
tradițională împotriva bufeurilor. 
Această plantă a intrat in 
enciclopedia remediilor populare 
americane în secolul al XIX-lea. 
Studiile nu arată niciun beneficiu 


asociat cohosului negru fata de 
placebo si exista unele raportari 
de afectare a ficatului. Un studiu a 
aratat ca 25% dintre cele 35 de 
suplimente cu cohos negru din 
America nu conţineau deloc 
cohoș negru. Imagineaza-ti ce 
scandal ar fi fost dacă 25% din 
totalul retetelor de antibiotice nu 
ar fi conţinut niciun antibiotic. 
Cercetătorii au făcut acest studiu 
deoarece se întrebau dacă unele 
dintre declaraţiile privind efectele 
nocive ale cohoșului negru erau 
legate de contaminarea 
accidentală, în timpul recoltării, cu 
rădăcini și tulpini de plante cu 
aspect asemănător, cu toxicitate 
cunoscută. Cohoșul negru 
contrafăcut conţinea plante 
originare din Asia, ceea ce 
înseamnă că acestea nu fuseseră 
recoltate accidental împreună cu 
cohoșul negru din America de 
Nord, ci schimbarea fusese 
probabil deliberată. Având în 
vedere că cea mai mare parte a 
informaţiilor nu indică niciun 
beneficiu si ca 25% dintre 
suplimente nici măcar nu conţin 
cohoș negru, iti recomand sa 
renunti la el. 


* CANABISUL. Nu există prea multe 
date, cu excepţia unui studiu care 


urmeaza sa fie publicat si care 
afirma ca 27% dintre femei au 
încercat canabisul pentru 
ameliorarea simptomelor, fata de 
19% care au încercat THM. Este 
un studiu de mică amploare și a 
inclus doar femei vârstnice, așa că 
nu e clar dacă reflectă populaţia 
generală sau nu. Cel puţin acum, 
în anul 2020, nu există date fiabile 
privind eficacitatea canabisului în 
simptomele vasomotorii. 
Canabisul este un perturbator 
endocrin, deci exista potentialul 
de a produce efecte, dar n-ar 
trebui să presupunem că este 
benefic. Este nevoie de mai multe 
cercetări înainte de a-l 
recomanda. Canabisul face parte 
din folclorului medical. De 
exemplu, există mitul conform 
căruia regina Victoria a folosit 
canabis pentru durerile 
menstruale. În realitate, nu a 
făcut-o. Acest mit a apărut în anii 
1990. În cartea sa despre 
menopauză din secolul al XIX-lea, 
dr. Tilt (l-ai întâlnit în capitolul 2) a 
recomandat hașișul nu pentru a 
trata bufeurile, ci mai degrabă 
pentru a linişti femeile aflate la 
menopauză „împinse în pragul 
nebuniei de excitatia ovariano- 
uterină”. (Ca o paranteză, mă 
întreb mereu dacă nu cumva 


aceste femei care se presupune 
ca erau supraexcitate erau cele 
care încă doreau sa facă sex si 
care nu mai trebuiau să-și mai 
facă griji că vor rămâne 
însărcinate, dar soţii lor își 
pierduseră apetitul sexual sau 
aveau disfuncţii erectile. La urma 
urmei, lipsa sexului într-un cuplu 
heterosexual este adesea din 
cauza bărbatului.) Dr. Tilt credea 
despre canabis ca este un 
anafrodiziac (diminuează apetitul 
sexual) pe baza observaţiei că 
provoacă impotenta la bărbaţi 
(canabisul este asociat cu un risc 
crescut de disfunctie erectilă). 


* EXTRACTUL DIN POLEN. În Statele Unite, 
acesta este un produs numit 
relizen, vândut sub mai multe 
denumiri comerciale, care se 
presupune că are proprietăţi 
antioxidante si antiinflamatorii. 
Există un singur studiu de 
dimensiuni reduse care l-a 
comparat cu placebo, iar după trei 
luni de administrare s-a observat o 
ameliorare semnificativă a 
simptomelor vasomotorii. Nu a 
existat o monitorizare pe termen 
lung. Un singur studiu pe termen 
scurt nu este o bază prea solidă, 
dar unele femei și-ar putea dori să 
îl încerce. 


* HOMEOPATIA. Principiul de baza este 


acela că o cantitate foarte diluată 
dintr-o substanţă similară într-un 
anumit fel cu afecțiunea de bază 
este (0) terapie eficientă. 
Homeopatii susțin că substanța 
originală este diluată atât de mult 
încât apa isi păstrează memoria, 
iar memoria substantei originale 
este cea care se presupune ca 
face ca remediul să fie eficient. De 
exemplu, cantități infime de 
Candida pentru infecțiile cu levuri 
sau lachesis pentru menopauză. 
Ce este lachesis? Venin de viperă 
diluat. Nu sunt pe deplin sigură în 
ce fel veninul viperei seamănă cu 
menopauza. Sunt tot felul de 
glume proaste în acest caz, toate 
pe seama femeilor. Homeopatia 
este o pseudoștiință, iar principiul 
dilutiei nu este în concordanţă cu 
legile științifice cunoscute ale 
universului. Categoric nu 
recomand aceste tratamente. 


SUPLIMENTELE CU  FITOESTROGENI. 
Aceste produse conţin o varietate 
de izoflavone sau alti 
fitoestrogeni. Produsele care au in 
componenta lor soia, trifoi rosu, 
seminţe de in si hamei se 
încadrează in aceasta categorie. 
Cele mai populare produse pretind 
că au niveluri ridicate de 


genisteină și/sau daidzeină sau 
metabolitul equol. Dintre toate 
terapiile botanice, suplimentele cu 
soia sunt cele mai testate. Un 
singur produs, S-equol, ar putea 
avea beneficii ușoare pentru unele 
femei; în rest, nu există dovezi 
concludente ca vreunul dintre 
aceste produse este eficient, deși 
par sigure. 


* VITAMINA E. Dozele zilnice de 400 
până la 800 ul (unităţi 
internaţionale) au rezultate mixte 
în cazul simptomelor vasomotorii. 
Dacă există vreun beneficiu, 
acesta este în cel mai bun caz 
moderat. Dozele de 400 Ul pe zi 
sau mai mult sunt, de asemenea, 
asociate unui risc crescut de 
deces, deci vitamina E are un 
mare „nu“ în fata. 


* DONG QUAI. Aceasta este rădăcina 
uscată a plantei Angelica sinensis 
și se găsește în mod obișnuit în 
medicina tradițională chineză. 
Dong quai nu este eficientă 
împotriva bufeurilor sau a 
transpiratiilor nocturne și există 
unele îngrijorări legate de 
interacţiunile potenţial periculoase 
cu medicamentele anticoagulante, 
precum și unele probleme 


neelucidate privind un risc crescut 
de apariţie a cancerului. 


* ULEIUL DE LUMINITA NOPTII. Acest ulei 
este extras din semintele luminitei 
nopţii sau Oenothera biennis. A 
fost folosit în multe remedii 
împotriva simptomelor 
ginecologice, de la sindromul 
premenstrual la durerile sânilor și 
bufeuri. În ciuda utilizării sale pe 
scară largă, nu există informații 
care să-i susţină eficacitatea. 


Cercetările noi 


Există cercetări care analizează substanţa 
cu numele de fezolinetant, care are 
capacitatea de a linişti nervii hiperactivi din 
punct de vedere al temperaturii, fără 
influența estrogenului. Studiile preliminare 
par foarte promițătoare - o diminuare cu 
80% a bufeurilor. Așteaptă-te să apară în 
curând mai multe informaţii despre acest 
tratament. 


DE REȚINUT 


* Simptomele vasomotorii afectează 80% dintre 
femei și se declanșează adesea cu ani buni 
înainte de menopauză. Durata lor medie este de 
șapte ani, iar în cazul multor femei acestea pot 
persista mult timp după menopauză. 


+ Estrogenul este cel mai eficient tratament pentru 
simptomele vasomotorii. 


* Cele mai eficiente optiuni nemedicamentoase 
sunt TCC si hipnoza; acupunctura este 
ineficienta. 


Există mai multe tratamente fara hormoni: 
mesilatul si  clorhidratul de  paroxetină, 
escitalopramul și gabapentina în doze mici par 
a fi cele mai eficiente și au cele mai favorabile 
profiluri ale efectelor secundare. 


* Suplimentele cu fitoestrogeni și cohos negru, 
două dintre cele mai populare terapii cu plante, 
nu s-au dovedit a fi eficiente în studii. 


CAPITOLUL 10 
Haosul menstrual 


Sângerările anormale și ce să faci în 
privinţa lor 


Modificările sângerărilor — atât în ceea ce 
privește volumul, cât și regularitatea - 

constituie o experienţă universală care 
conduce la ultima menstruatie. S-ar putea să 
nu pară normal, mai ales pentru femeile care 
au avut menstruatii regulate până în acest 
moment al vieţii lor, dar este ceva tipic. Atât 
de tipic, încât neregularitatea menstruatiilor 
este unul dintre semnele medicale care 
indică faptul că se apropie ultima 
menstruatie (vezi capitolul 3). 

Din punct de vedere medical, sângerările 
anormale contează din mai multe motive. 
Ele pot fi un semnal de avertizare în cazul 
altor probleme medicale, cum ar fi cancerul 
endometrial (cancerul mucoasei uterine) și 
afecțiunile tiroidiene. Volumul de sânge 


pierdut din cauza sangerarilor anormale 
poate fi îngrijorător din punct de vedere 
medical. 

Există, de asemenea, impactul asupra 
calităţii vieţii, care nu trebuie niciodată 
subestimat. Nu e nevoie să distrugi prea 
multă lenjerie intimă înainte de a fi la 
pământ cu psihicul. Orice persoană care 
minimizează importanța uzurii mintale 
continue cauzate de sângerările neregulate 
ar trebui să fie obligată să poarte măcar 
vreo doi ani un dispozitiv ataşat pe pelvis, 
prin care să se scurgă sânge, intermitent, și 
abia apoi să vină să mă întrebe dacă este 
într-adevăr atât de rău. 

Unele femei pot avea doar câteva 
menstruatii absente sau pot avea doar una 
sau două menstruatii mai abundente. Altele 
au numeroase sângerări neregulate, însă nu 
li se mai par problematice odată ce știu ca 
experiența lor este tipică si că leziunile 
precanceroase si cancerul au fost eliminate 
ca posibile cauze. Multe femei doresc un 
tratament pentru că sângerările sunt 
deranjante, iar altele pot avea nevoie de 
tratament pentru că sunt îngrijorătoare din 
punct de vedere medical. Reacțiile femeilor 
când se confruntă cu sângerările sunt la fel 
de diverse precum tiparele de sângerare din 
perioada de tranziție spre menopauză. 

Nu ai cum să diagnostichezi cauza 
sângerărilor anormale ale unei femei fără să 
stai de vorbă cu ea si să-i asculti istoricul 
medical, fără să faci un examen fizic si 
poate chiar să îi recomanzi unele teste. 


Scopul acestui capitol este de a trece in 
revistă tiparele de sângerare si motivele 
pentru care se produc, ce trebuie să ne 
îngrijoreze și de ce, și de a explica testele și 
tratamentele obișnuite, astfel încât femeile 
să poată înţelege ce se întâmplă cu corpul 
lor și să se simtă încurajate să ceară singure 
să se ia măsurile necesare. 


Sângerările menstruale anormale - ce 
înseamnă ele, mai exact? 


Sângerările menstruale sunt considerate 
anormale atunci când nu urmează un tipar 
regulat sau sunt prea abundente. Un tipar 
obișnuit de sângerare este o menstruatie la 
fiecare 24 până la 38 de zile, de la începutul 
unui ciclu menstrual până la prima zi de 
sângerare din ciclul următor. Un tipar de 
sângerare anormal poate fi un ciclu 
neregulat, ceea ce înseamnă o diferenţă de 
mai mult de șapte zile de la un ciclu la altul; 
de exemplu, un interval de 25 de zile între 
prima zi a menstruației pentru un ciclu este 
urmat de unul de 37 de zile pentru următorul 
ciclu. Alte tipare anormale de sângerare 
includ menstruatiile frecvente (la 23 de zile 
sau mai puţin), un interval lung între 
menstruatii (mai mult de 38 de zile), absenţa 
menstruatiilor,  sângerări bruște între 
menstruatii (sângerări intermenstruale) si 
sângerări după sex (sângerări postcoitale). 
Din punct de vedere al volumului, o 
menstruatie normală înseamnă pierderea 


între 30 și 80 de mililitri de sânge - știu, 
adesea pare mult mai mult. Măsurarea 
precisă a pierderilor de sânge menstrual nu 
este practică din motive evidente, așa că 
pierderile de sânge sunt considerate 
abundente în următoarele situaţii: 


è Scurgerea prin produsele 
menstruale suficient de 
abundentă încât sa imbibe hainele 
sau așternutul; 


+ Necesitatea de a schimba un produs 
menstrual îmbibat la fiecare oră 
timp de mai multe ore; 


* Cheaguri mai mari decât o monedă; 
* Sângerare mai lungă de șapte zile. 


Am întrebat multe paciente dacă au 
menstruatii abundente si am primit un 
răspuns negativ, dar când le-am întrebat 
dacă li se pătează hainele sau dacă au 
hemoragie, mi-au răspuns că da. Acest lucru 
nu înseamnă că ele nu sunt conștiente de 
propriul corp; o asemenea sangerare 
abundentă este tipică acelei femei și 
îngrijorărilor ei cu privire la nivelul de 
sângerare care au fost anterior respinse în 
mod eronat de către un medic sau un 
părinte. Personal, prefer cuvântul „șuvoi“ 
pentru a descrie menstruatiile abundente, 
deoarece se pare că majoritatea femeilor 
înţeleg că asta înseamnă că li se îmbibă 
hainele cu sânge sau că sunt pe punctul de 


a suferi un IMC - un incident menstrual 
critic. 

Cantitatea de sange pierduta la fiecare 
menstruatie creste adesea în timpul 
tranziţiei spre menopauză, ceea ce este o 
surpriză pentru unele femei. Rușinea de 
natură culturală pe care femeile sunt nevoite 
să o îndure în legătură cu menstruatiile 
abundente le împiedică adesea să discute 
cu alte femei despre experienţele lor și, mult 
prea des, cadrele medicale nu reușesc să le 
informeze la ce să se aștepte sau resping 
ceea ce li se relatează. Să le faci pe femei să 
simtă că trupul lor este defect și că sunt 
singurele care au o menstruatie abundentă, 
deși este un fapt des întâlnit, este o formă 
de opresiune. 

Îmi amintesc că înainte să împlinesc 50 
de ani eram într-un club de noapte și m-am 
trezit din senin că mi-a venit menstruatia. M- 
am dus la toaletă și i-am cerut un tampon 
unei femei care părea cu vreo 20 de ani mai 
tânără. Foarte amabilă, ea mi-a întins un 
tampon de mărime normală. M-am străduit 
să nu râd de cât de mic părea, căci cum 
putea el face fata menstruației mele 
abundente și mature? Dar am zâmbit la 
rândul meu, pentru că asta arăta că, 
probabil, tânăra credea că sunt mult mai 
tânără. La vârsta de 47 de ani, mottoul meu 
era „Alege tampoane uriașe sau las-o baltal". 
Am profitat de ocazie pentru a le explica 
acestei tinere și prietenelor sale despre 
menstruatia mai abundentă care apare în 


preajma varstei de 50 de ani, iar ele au facut 
ochii mari. 

Nu ar trebui să existe sângerări uterine 
după menopauza, astfel încât toate 
sângerările care apar după ultima 
menstruatie sunt considerate anormale. 
Când menstruatiile sunt foarte neregulate, 
așa cum se întâmplă frecvent în tranziția 
spre menopauză, putem confunda ușor 
sângerarea de după menopauză cu o altă 
menstruatie neregulată, întârziată. Acest 
lucru este valabil mai ales în cazul femeilor 
cu afecțiuni medicale care afectează 
ovulatia, cum ar fi sindromul ovarelor 
polichistice sau SOP la unele dintre ele 
putând trece de obicei opt luni sau mai mult 
între menstruaţii. De asemenea, nu toate 
femeile își urmăresc menstruatia în timpul 
tranziţiei spre menopauza. Nici măcar 
ginecologele. Să fi fost ultima menstruatie 
acum 7 luni, acum 13 luni sau acum 19 luni? 
Hm, poate? În situaţiile în care momentul 
ultimei menstruatii nu este clar, este 
întotdeauna mai bine să se dea dovadă de 
prudenţă și să se trateze sângerarea ca fiind 
anormală, deoarece un cancer în stadiu 
precanceros sau un cancer nedepistat ar fi 
devastator. 


Cancerul endometrial 


Acesta este un cancer al mucoasei uterine. 
Deși este mai frecvent după menopauză, ar 
trebui să fie întotdeauna luat în considerare 


ca o cauză potenţială a sângerărilor uterine 
anormale în timpul tranziției spre 
menopauză. Există mai multe tipuri de 
cancer endometrial, dintre care cel mai 
frecvent este carcinomul endometrioid. 
Atunci când este depistat la timp, acest tip 
de cancer are un procentaj de supraviețuire 
de 90%. Unii factori care cresc riscul de 
apariție a cancerului endometrial sunt legați 
de expunerea crescută la estrogeni, cu un 
progestogen (progesteron sau progestin) 
insuficient pentru a contracara acest efect. 
Acesta este motivul pentru care 
administrarea de estrogen in THM fara un 
progestogen adecvat (vezi capitolul 17) si 
obezitatea (un indice de masă corporală sau 
IMC de 30 sau mai mare) sunt asociate 
acestui cancer. Alți factori de risc includ 
diabetul de tip 2, medicamentul Tamoxifen 
(vezi capitolul 5) şi factorii genetici. 
Contracepţia hormonală - inclusiv DIU? cu 
levonorgestrel — scade riscul. 

Această legătură între obezitate si 
cancerul endometrial există deoarece 
țesutul adipos produce estrogen prin 
intermediul enzimei  aromatază (vezi 
capitolul 3), deci cu cât IMC este mai mare, 
cu atât se produce mai mult estrogen. 
Pentru fiecare creştere de 5 unități a IMC, 
riscul apariției cancerului endometrial crește 
cu aproximativ 50%. Este important ca 
femeile să cunoască această legătură între 
obezitate si cancerul endometrial la fel cum 
cele cu antecedente familiale de 


osteoporoza ar trebui sa stie despre riscul 
lor crescut - cunoașterea le permite 
femeilor să facă alegeri informate. Din 
nefericire, doar aproximativ 50% dintre femei 
sunt conștiente de legătura dintre obezitate 
și cancerul endometrial, și din această 
cauză s-ar putea să nu solicite testarea în 
cazul în care au sângerări anormale sau un 
tratament (progestogeni) pentru a-și reduce 
riscul. Dar dacă știu despre această 
legătură, unele femei ar putea chiar încerca 
să slăbească, ceea ce poate fi, de 
asemenea, util. Se pare că mulţi medici ezită 
să discute despre această legătură. Într-un 
studiu efectuat pe femei cu cancer 
endometrial, doar 30% fuseseră informate 
de către medicul lor despre legătura dintre 
acest tip de cancer și obezitate. 
Conversatiile despre greutatea corporală pot 
fi dificile, dar se pare că femeile fie nu 
primesc nicio informaţie, fie sunt făcute să 
se rușineze din cauza kilogramelor în plus, 
iar niciuna dintre aceste variante nu este de 
acceptat. 

O ecografie poate fi utilă pentru a 
exclude cancerul endometrial la femeile care 
au sângerări după ultima menstruatie, dar 
din acest motiv nu este utilă înainte de 
menopauză. Și asta pentru că grosimea 
mucoasei uterului este cea investigată la 
ecografie pentru a stabili riscul de cancer, 
mucoasă care înainte de menopauză este în 
mod normal îngroșată din cauza ciclului 
menstrual. După menopauză, mucoasa ar 


trebui sa fie subtire, astfel incat ecografia 
este mult mai utila. 

Atunci cand ecografia nu poate fi folosita 
pentru depistarea cancerului endometrial 
(înainte de menopauză) sau când se 
detectează ecografic îngroșarea mucoasei 
după menopauză, este nevoie de o mostră 
de ţesut din mucoasa uterului pentru 
diagnosticare. 


Sângerările anormale între vârsta de 40 
de ani și menopauză. Cum să gândești 
ca un ginecolog 


Aminteste-ti de analogia noastră cu 
cărămizile şi  mortarul pentru ciclul 
menstrual (capitolul 3). Estrogenul 
construiește căptușeala (pune cărămizile), 
iar progesteronul secretat la  ovulaţie 
stabilizează mucoasa (mortarul). Producția 
de progesteron se oprește când nu există o 
sarcină, mucoasa se destabilizează și se 
desprinde, expunând vasele de sânge care 
sângerează. Sângele menstrual este o 
combinaţie dintre endometru (mucoasa) și 
acest sânge din vase. Uterul oprește 
sângerarea cu contractii puternice care 
comprimă vasele de sânge, aplicând în 
esență o presiune, asa cum ai face atunci 
când te strângi de nas dacă acesta 
sângerează. Presiunea încetinește 
sângerarea dând o șansă mecanismelor de 
coagulare a sângelui (sistemul de 


coagulare) sa actioneze si sangerarea se 
opreste. 

Tinand cont de acest lucru, cauzele 
principale ale sângerărilor anormale pornesc 
din: 

* ENDOMETRU: mucoasa uterului este 
fie prea groasă, fie prea subțire. 
Modificările hormonale sunt cea 
mai frecventă cauză. Polipii (vezi 
figura 10) sunt  excrescenţe 
localizate ale mucoasei uterine 
care atârnă de o tulpină (riscul lor 
de a fi cancerosi este de 
aproximativ 1%). Contracepţia 
hormonală și tratamentul 
hormonal al menopauzei pot 
afecta, de asemenea, endometrul 
(mucoasa), la fel și suplimentele 
care au fost modificate cu 
hormoni. Cancerul și modificările 
precanceroase sunt întotdeauna 
un aspect de luat în considerare, 
la fel ca infecțiile, deși acestea 
sunt mai puţin frecvente. 


Fibroame intramurale 


Adenomioză 


Figura 10. Sursele sângerărilor menstruale anormale: 
fibroamele și polipii 


* MIOMETRUL MUSCHIULUI UTERIN 
fibroamele, cunoscute sub 
denumirea medicala de 
leiomioame, care sunt tumori 
benigne ale muschiului uterin, si 
adenomioza, o afecțiune in care 
mucoasa uterină se dezvoltă în 
mușchi (vezi figura 10). Mai multe 
despre aceste două afecțiuni în 
curând. 


* PROBLEMELE LEGATE DE CAPACITATEA DE 
COAGULARE A SÂNGELUI: în cazul 
femeilor cu vârsta de 40 de ani 
sau mai mult, acest lucru este 
aproape întotdeauna din cauza 
medicamentelor anticoagulante 
(cunoscute si ca agenţi de 
subtiere a sângelui), cum ar fi cele 
cu rivaroxaban, warfarină și 
apixaban. Si aspirina poate 
influența sângerarea, la fel ca 
multe suplimente, fie pentru că 
ingredientele vegetale afectează 
sistemul de coagulare sau 
interacționează cu medicamentele 
anticoagulante, fie pentru că ele 
au fost contaminate de 
medicamente eliberate pe bază de 
rețetă. 


Culoarea sângelui nu semnalează cauza 
sângerării, dar tiparul sau volumul acesteia 


poate ajuta medicul sa te orienteze intr-o 
directie sau alta. (Vezi tabelul suplimentar 
de la pagina 449.) 


Dar cum rămâne cu menstruatiile 
absente? 


Menstruatiile absente - două, trei, chiar cinci 
la rand - reprezintă o parte normală a 
tranziţiei spre menopauză. Dacă fiecare 
femeie cu menstruatii absente ar fi evaluată, 
atunci ea ar avea nevoie de mai multe 
evaluări pe parcursul tranziției. Așadar, 
răspunsul cu privire la cine are nevoie de o 
evaluare este că depinde de riscul de 
apariţie a cancerului și de probabilitatea ca 
o altă afecțiune medicală care nu are 
legătură cu menopauza să fie cauza. 

Este  sângerarea altminteri un flux 
normal, fără sângerări între menstruatii? 
Aceasta este probabil tranziția spre 
menopauza, dar orice sângerare atipica 
trebuie semnalată medicului, deoarece 
femeile cu factori de risc pentru 
cancer/leziuni precanceroase ar putea avea 
nevoie de evaluări mai ales dacă 
menstruatiile sunt mai abundente sau mai 
putin abundente decât în mod normal. 

Amenoreea hipotalamică este o 
afecțiune care poate fi confundată cu 
menopauza. Ea implică afectarea trimiterii 
semnalelor de la creier la ovar, astfel încât 
nu există niciun factor declansator care sa 
declanseze dezvoltarea unui folicul în 


fiecare luna. Rezultatul este un nivel scazut 
de estrogen si absenta menstruatiei sau 
menstruatiile rare. Amenoreea hipotalamica 
este cel mai adesea cauzata de stres, de 
tulburările de somn, de pierderea în greutate, 
de exerciţiile fizice excesive, dar poate fi 
declanșată de orice boală. Nivelurile de 
estrogen sunt scăzute, la fel ca în cazul 
menopauzei, dar, spre deosebire de aceasta, 
nivelurile hormonului de stimulare foliculară 
(FSH) sunt, de asemenea, scăzute. 
Diagnosticarea amenoreei hipotalamice este 
importantă, deoarece nivelurile scăzute de 
estrogen cresc riscul de apariţie a 
osteoporozei. 


Episoade de supraîmbibare 


Unele femei pot avea un episod de 
sângerare atât de abundentă în timpul 
tranziţiei spre menopauză, încât este nevoie 
de îngrijire imediată sau de intervenţie de 
urgenţă. Acest lucru se poate întâmpla din 
senin sau poate surveni pe fondul unui tipar 
de sângerări neregulate și/sau abundente. 
Oricum ar fi, este înfricoșător să vezi atât de 
mult sânge și este îngrijorător din punct de 
vedere medical. Dacă sângele trece prin 
tampon în decurs de o oră sau la fiecare 
două ore ori sângerarea te îngrijorează, este 
timpul să vorbești urgent cu un medic sau 
să ceri asistență medicală. 


Haosul menstrual. Înțelegerea evaluării 


Modul in care este evaluata fiecare femeie in 
parte depinde de mai multi factori, inclusiv 
de varsta, dar fara a se limita la aceasta, de 
faptul ca ia sau nu ia hormoni ori alte 
medicamente, inclusiv suplimente, de 
tiparele de sângerare anterioare, de alte 
afecţiuni medicale și de istoricul familiei. De 
exemplu, polipii nu sunt o cauză frecventă a 
sângerărilor, dar o femeie care ia Tamoxifen 
ar trebui să fie investigată pentru depistarea 
unui polip, indiferent de tiparul ei de 
sângerare, deoarece acest medicament 
crește în mod semnificativ riscul de a face 
polipi. De asemenea, este important să se ia 
în considerare colul uterin ca o cauză a 
sângerărilor, iar testele de depistare a 
cancerului de col uterin să fie făcute la timp. 

De obicei, un examen fizic poate să 
excludă colul uterin drept cauză probabilă a 
sângerărilor și să ofere certitudinea că 
sângele nu provine din vagin sau vulvă. Un 
examen pelvian va arăta dacă uterul este 
mărit, trezind suspiciunea existenţei unor 
fibroame sau a adenomiozei. Dacă testele 
de depistare a cancerului de col uterin nu 
sunt la zi, ele trebuie efectuate. Pot fi 
recomandate analize de sânge pentru a se 
asigura că pierderea de sânge nu este 
îngrijorătoare din punct de vedere medical și 
pentru a evalua funcţia tiroidiană și nivelul 
unui hormon numit prolactină (nivelurile 
ridicate pot semnala o afecţiune medicală 


care influențează sângerările menstruale). 
Este întotdeauna important să se excludă 
sarcina. În funcţie de factorii individuali, se 
pot recomanda și alte teste, de exemplu, 
cele pentru depistarea problemelor 
tiroidiene. 

O ecografie transvaginala poate fi 
necesară pentru evaluarea formei și mărimii 
uterului, identificând potentialele cauze ale 
sângerărilor, cum ar fi fibroamele, polipii și 
adenomioza, dar de multe ori se pot 
recomanda unele tratamente fără ecografie. 
O probă de ţesut din mucoasa uterină poate 
fi necesară pentru a exclude cancerul sau 
leziunile precanceroase. Proba poate fi 
obţinută în cabinet cu ajutorul unui mic 
dispozitiv asemănător unui pai trecut prin 
colul uterin în uter, numit biopsie 
endometrială, sau în sala de operaţii, printr-o 
procedură numită dilatare și chiuretaj. 
Fiecare procedură are avantaje si 
dezavantaje, iar cea care se potrivește cel 
mai bine unei anumite femei va depinde de 
multi factori individuali. 

O biopsie endometriala presupune să fii 
trează în cabinet și este similară în multe 
privințe cu inserarea unui sterilet. Unele 
femei o consideră ușor inconfortabilă, iar 
altele, foarte dureroasă. Din nefericire, au 
fost investigate multe opţiuni pentru a 
reduce durerea provocată de această 
procedură și niciuna nu este deosebit de 
utilă. Tehnicile discutate pentru controlul 
durerii în cazul insertiei DIU în capitolul 23 
pot fi aplicabile aici. Din păcate, multor 


femei nu li se oferă nicio opţiune de a opri 
procedura atunci când o biopsie 
endometrială este prea dureroasă, iar acest 
lucru le poate face pe unele să evite testul în 
viitor, atunci când este indicat, fiind expuse 
la riscul de a trece cu vederea un cancer. 

Modul în care se desfășoară aceste 
teste - indiferent care sunt cele de care o 
femeie poate avea nevoie și în ce ordine 
trebuie efectuate — depinde de multi factori 
și depășește scopul acestei cărți. 


Spune-mi mai multe despre sângerările 
hormonale 


Haosul hormonal al tranziției spre 
menopauza poate conduce la niveluri 
ridicate de estrogen, scăzute de progesteron 
sau ambele. Acest lucru poate provoca un 
fel de situație de tip Goldilocks în cazul 
endometrului - prea gros, prea subţire sau 
lipsit de control (gandeste-te la instabilitatea 
unui zid de cărămidă construit la întâmplare 
sau la o construcţie din cărămidă de proastă 
calitate). Practic, niciodată nu este așa cum 
trebuie. O mucoasă groasă sau care se 
dezvoltă necontrolat poate provoca 
sângerări abundente și/sau mai îndelungate, 
iar când bucăţi din ea se desprind 
intermitent (gândește-te la secţiuni ale unui 
zid de cărămidă care sunt instabile), 
rezultatul sunt  sângerările neregulate. 
Acestea pot fi și rezultatul unei ovulatii 
neregulate. lar dacă mucoasa este prea 


subţire din cauza nivelurilor scăzute de 
estrogen ca urmare a perioadelor prelungite 
lipsite de ovulatie, atunci mucoasa uterului 
devine sensibilă, ceea ce duce la sângerări. 

Necesitatea ca o femeie să facă sau nu o 
ecografie depinde de multi factori, dar în 
cazul unui uter de dimensiuni normale și al 
unei preocupări scăzute cu privire la 
cancer/leziunile precanceroase, poate că ar 
fi mai bine ca întâi să se înceapă tratamentul 
și apoi, dacă acesta este ineficient, să se 
facă o ecografie. Chiar dacă femeile au 
fibroame sau adenomioză - alte cauze ale 
menstruatiilor abundente care pot fi 
identificate la ecografie -, tratamentele 
medicale inițiale sunt de obicei aceleaşi ca 
în cazul sângerărilor hormonale. 

Prima serie de opţiuni de tratament 
pentru sângerările hormonale include: 


* DIU CU LEVONORGESTREL. Este cel mai 

eficient tratament medical în cazul 
menstruatiilor abundente = 
reduce pierderile de sânge cu 70 
pana la 80% per ciclu si poate fi 
util în cazul menstruatiilor 
neregulate, oprindu-le complet. În 
plus, poate ameliora durerile 
menstruale. Pentru informații 
suplimentare, vezi capitolul 23. 


* ACIDUL TRANEXAMIC. Acest tratament 
favorizează coagularea sângelui și 
se ia timp de cinci zile pe perioada 
ciclului menstrual, chiar în timpul 
sângerărilor. Acesta reduce 


pierderile de sânge cu până la 50% 
per ciclu. Multor femei le place 
ideea unui medicament pe care îl 
iau doar atunci când au sângerări. 


* CONTRACEPTIA HORMONALĂ. Aceasta 


include anticonceptionalele care 
contin estrogen, plasturele, inelul 
vaginal, anticonceptionalele care 
contin doar progestin, precum si 
acetatul de medroxiprogesteron 
de tip injectie. Implantul este mai 
putin eficient in controlul 
sângerărilor neregulate și, în 
consecinţă, nu este recomandat în 
acest caz. Pierderile de sânge pot 
fi reduse cu 50% sau mai mult, în 
funcţie de metode. Contracepţia 
hormonală cu estrogen poate 
trata atât menstruatiile abundente, 
cât și pe cele neregulate și, de 
asemenea, reduce  crampele 
menstruale și tratează bufeurile. 
Pentru mai multe informații 
despre aceste medicamente, vezi 
capitolul 23. 


MEDICAMENTELE ANTIINFLAMATOARE 
NESTEROIDIENE. Cunoscute și sub 
numele de AINS, acestea sunt 
medicamente antiinflamatoare 
împotriva durerilor, disponibile în 
Statele Unite fără reţetă, iar în 
doze mai mari pe bază de rețetă. 
Ibuprofenul si naproxenul sodic 


sunt doua exemple comune. Cand 
tratamentul cu unul dintre ele este 
început cu una sau două zile 
înainte de menstruatie, poate 
reduce cantitatea de sânge la 
aproape 80% dintre femei. 
Cantitatea nu scade la fel de mult 
ca în cazul celorlalte metode 
enumerate, dar poate ajuta multe 
femei si reduce si crampele 
menstruale. 


+ PROGESTOGENII. Când menstruatiile 
sunt neregulate si abundente, un 
progestogen administrat pe cale 
orală în doza potrivită între 11 si 
21 de zile pe lună poate adesea să 
regleze ciclurile şi să reducă 
cantitatea de sânge pierdut. 
Progestinele sunt mai eficiente în 
acest caz decât progesteronul. 
Pentru mai multe informații 
despre progestogeni, consultă 
capitolele 17 si 18. 


* THM STANDARD. Tinde să fie mai putin 
eficient în controlul acestui tip de 
sângerare. Vezi capitolele 17 şi 
18. 


Când tratamentul medical nu este 
eficient, există opţiuni chirurgicale. 
Majoritatea specialiștilor recomandă 
insistent între 3 și 6 luni de tratament 
medicamentos și, de preferinţă, încercarea a 
cel putin două medicamente înainte de a 


opta pentru o procedura chirurgicala. Desi 
numărul complicatiilor apărute în urma unei 
intervenţii chirurgicale este scăzut, totuși, 
ele mai apar uneori, iar eu încurajez femeile 
să se gândească la cum s-ar simţi dacă ar 
avea o complicatie chirurgicală si nu au 


încercat anterior un tratament 
medicamentos. În fond, este corpul femeii și 
alegerea ei. 


Ablatia endometrială este o procedură 
prin care se distruge mucoasa uterină. Se 
poate face în sala de operaţie sau în cabinet, 
în funcţie de metoda aleasă si de 
preferințele pacientei. Această procedură 
este indicată doar atunci când 
cancerul/leziunile precanceroase au fost 
excluse. Deși unele femei nu mai au 
menstruatie după această procedură, multe 
vor continua să  sângereze, doar că 
sângerarea nu va mai fi abundentă. 
Procentele care reprezintă succesul variază 
în funcţie de procedura aleasă. Femeile mai 
tinere de 45 de ani si cele cu menstruatii 
dureroase sunt mai înclinate să fie 
nemultumite de rezultat. 

Procedura definitivă este histerectomia, 
care poate fi realizată de obicei pe cale 
vaginală sau cu laparoscopul, ceea ce 
înseamnă două sau trei incizii mici în 
abdomen. Numărul histerectomiilor este mai 
mare în Statele Unite fata de alte tari 
industrializate. Deși această situaţie este pe 
de o parte urmarea faptului că unii 
ginecologi recomandă intervenţia 
chirurgicală în detrimentul tratamentului 


medicamentos si chiar si rasismului, unele 
femei doresc pur si simplu o histerectomie 
pentru ca vor să „se termine“ cu sangerarile. 
In timp ce unele dintre ele pot fi convinse sa 
încerce tratamentul medicamentos prin 
sublinierea eficienței tratamentului 
nechirurgical, este important să ne amintim 
că americancele trebuie să plătească mult 
mai mult pentru îngrijirea lor medicală în 
comparație cu femeile din Europa, cu care 
sunt adesea comparate în studiile privitoare 
la numărul histerectomiilor. 

În Statele Unite, femeile fără asigurare 
pot ajunge să plătească peste 1 000 de 
dolari pentru un DIU Mirena si 150 de dolari 
pe lună pentru acidul tranexamic. Chiar dacă 
femeile au o asigurare bună, aceste optiuni 
pot costa foarte mult în coplată. La acestea 
se adauga costul vizitelor la cabinet, al 
ecografiilor şi al altor teste care pot fi 
necesare, iar acest lucru ar putea însemna 
sute sau chiar mii de dolari, în funcție de 
asigurare, un proces care ar putea dura mai 
multi ani. Si ce se întâmplă dacă platesti toți 
aceşti bani si încă sângerezi? Având în 
vedere sistemul american bizar, coplata 
pentru medicamente care tratează 
sângerările ar putea fi mai mare decât 
coplata pentru o histerectomie, astfel încât 
aspectul financiar încurajează femeile să se 
opereze. Unul dintre multele adevăruri triste 
despre asistența medicală americană este 
că femeile nu-si permit întotdeauna ceea ce 
noi, medicii, recomandăm ca optiune de 
primă linie, sau nu-și pot asuma riscul ca 


tratamentul nechirurgical să nu fie eficient. 
În Marea Britanie, fiecare tratament 
enumerat în acest capitol nu presupune 
nicio cheltuială din buzunarul pacientei, iar 
în majoritatea ţărilor europene există 
asistenţă medicală universală care acoperă 
o parte dintre aceste cheltuieli sau pe toate. 

Și există și concediul medical - angajaţii 
cu normă întreagă din Statele Unite au în 
medie opt zile de concediu medical pe an. 
Aproape 40% dintre americanii care 
muncesc nu au concediu medical deloc, iar 
în sectoarele cu salarii mai mici, acest 
procent este aproape dublu. În Marea 
Britanie si în majoritatea celorlalte tari 
europene angajaţii au concediu medical 
plătit și, bineînţeles, nimeni nu își face griji 
că își va pierde asigurarea de sănătate dacă, 
dintr-un motiv oarecare, va fi nevoit să își 
părăsească locul de muncă pe motiv de 
boală. Multe femei se pot întoarce la muncă 
la o săptămână după o histerectomie (în 
funcţie de tipul intervenţiei chirurgicale), iar 
cele mai multe, la două-trei săptămâni. 
Repet, având în vedere multiplele vizite la 
cabinet care pot fi necesare pentru 
gestionarea sângerărilor anormale, timpul 
liber ar putea fi un factor care să le 
determine pe unele femei să aleagă 
intervenția chirurgicală. 

Femeile care se apropie de vârsta de 50 
de ani care sunt îngrijorate de sângerări pot 
gândi diferit în ceea ce privește încercarea 
opţiunilor medicamentoase fata de femeile 
de 40 de ani care ar putea fi nevoite să ia 


aceste medicamente pentru o perioadă mai 
lungă. Aceasta ar putea fi o situaţie în care 
dezvoltarea unei analize de sânge precise 
pentru anticiparea timpului rămas până la 
ultima menstruatie ar putea fi utilă. De 
exemplu, dacă ar exista un test care ar putea 
prezice cu exactitate că menopauza este la 
doi ani distanţă, în loc de cinci ani, acest 
lucru ar putea afecta modul în care o femeie 
de peste 40 de ani se gândește la o 
intervenţie chirurgicală. Ceea ce știm acum 
este că, odată ce o femeie are 60 de zile sau 
mai multe între menstruatii, este foarte 
probabil ca menstruatia să se oprească in 
decurs de patru ani. 


Mai multe despre fibroame 


Fibroamele - cunoscute din punct de vedere 
medical sub numele de leiomioame - sunt 
tumori benigne (necanceroase) ale 
muschiului uterului sau miometrului (vezi 
figura 10). Acestea pot provoca sângerări 
abundente, menstruatii dureroase si, atunci 
când sunt foarte mari, pot exercita presiune 
asupra vezicii urinare cauzând disconfort 
sau nevoia de a merge mai des la toaletă. 
Creşterea fibroamelor este influențată de 
estrogen, aşa că aproape întotdeauna 
acestea se micşorează după menopauză, 
când nivelul lui scade. Cantitatea mică de 
estrogen din THM nu este suficientă pentru 
a declanşa mărirea lor. 


Aproape 70% dintre femeile caucaziene 
si 80% dintre cele de culoare au cel putin un 
fibrom pana la varsta de 50 de ani. Nu se 
stie de ce atat de multe femei fac fibroame, 
dar o teorie este legată de capacitatea 
uterului de a se reface după sarcină - 
întinderea uterului pentru a găzdui un făt în 
creștere si placenta traumatizează țesutul, 
astfel că un mecanism de refacere este 
esenţial pentru a permite sarcini repetate. 
Este posibil ca, în cazul fibroamelor, 
mecanismele de refacere să fie declanșate 
în mod necorespunzător, ceea ce conduce la 
acumularea de ţesut muscular în exces. 
Fibroamele apar adesea mai devreme și 
provoacă mai multe simptome în cazul 
femeilor de culoare. Deși motivele acestei 
diferenţe nu sunt cunoscute în totalitate și 
este posibil ca factorii sociali determinanti ai 
sănătăţii să joace un rol, este mai probabil 
ca fibroamele femeilor de culoare să aibă 
niveluri ridicate ale enzimei aromatază, care 
este esenţială în producţia locală de 
estrogen. Cu mai mult estrogen produs la 
nivel local, fibroamele pot crește mai repede, 
producând mai multe simptome și cauzând 
probleme femeilor mai tinere. 

Fibroamele constituie o mică enigmă. 
Dimensiunea lor nu este întotdeauna un 
indicator de încredere că fibromul provoacă 
simptome, așa că este greu de știut de ce 
unele sunt problematice, în timp ce altele 
sunt inofensive. Fibroamele pot provoca 
sângerări abundente prin împiedicarea 
mecanică a uterului de a se contracta pentru 


a reduce fluxul de sange, dar cum ele pot 
afecta comportamentul vaselor de sânge, 
este probabil să existe și alte moduri prin 
care să influențeze sângerarea. Fibroamele 
care deformează mucoasa uterului se 
numesc submucoase, iar cele incorporate în 
mușchiul uterului sunt cunoscute sub 
numele fibroame intramurale; acestea sunt 
cele mai susceptibile să provoace sangerari 
menstruale anormale (vezi figura 10). 
Uneori, fibroamele pot scădea aportul de 
sânge și țesutul începe să moară, ceea ce 
este foarte dureros. Fibroamele nu devin 
canceroase, dar există o tumoră malignă 
foarte rară a mușchiului uterin, numită 
sarcom, care poate fi confundată cu un 
fibrom. Mult sub 1% dintre fibroame sunt 
sarcoame. Riscul de sarcom crește odată cu 
vârsta, iar la ecografie se pot observa 
elemente care să crească sau să scadă 
suspiciunea. Un fibrom care crește rapid 
poate fi mai îngrijorător în ceea ce privește 
cancerul, deși, chiar și atunci, riscul absolut 
ca acesta să fie un sarcom rămâne scăzut. 
Aud adesea femei care întreabă de ce 
există atât de puţine variante de tratament 
împotriva fibroamelor. Dar în realitate există 
o mare varietate de opţiuni, inclusiv unele 
medicamente pentru limitarea sângerărilor 
și chiar pentru micșorarea fibroamelor, 
proceduri pentru micșorarea lor și intervenții 
chirurgicale - fie pentru îndepărtarea 
fibroamelor, fie histerectomia. În cazul în 
care comparăm fibroamele cu un tip similar 
de afecţiune la bărbaţi, hipertrofia benignă a 


prostatei, care este o crestere excesiva si 
benigna a tesutului din prostata, gama de 
tratamente este in esenta identica. Ma intreb 
daca unele femei raman cu impresia ca 
exista putine optiuni de tratament, deoarece 
sângerarea lor a fost respinsă ca fiind „nu 
atât de gravă“ sau din cauză că nu s-a 
discutat niciodată cu ele despre întreaga 
gamă de opţiuni de tratament. 

Opțiunile de tratament în cazul 
fibroamelor includ toate medicamentele 
discutate anterior pentru sângerările 
hormonale, deşi femeile care au o cavitate 
uterină foarte deformată din cauza 
fibroamelor pot sa nu fie candidate pentru 
DIU hormonal, deoarece s-ar putea sa nu se 
fixeze bine. O altă opţiune este un 
medicament numit analog GnRH, care 
afectează semnalarea de la creier la ovar, 
creând o menopauză chimică reversibilă 
(discutată anterior în capitolul 5). Acest 
tratament a fost până de curând disponibil 
doar sub formă injectabilă, dar acum există 
și o pastilă. Analogii GnRH sunt foarte 
eficienți în diminuarea sângerărilor cauzate 
de fibroame. Ei pot fi o punte pe termen 
scurt pentru a opri sângerările în timp ce se 
efectuează teste sau înainte de o intervenţie 
chirurgicală, dar pot fi și o opţiune pe termen 
mai lung și se poate adăuga THM pentru a 
preveni pierderea de masă osoasă și alte 
simptome ale menopauzei. 

Printre procedurile și intervenţiile 
chirurgicale în cazul fibroamelor se numără: 


ÎNDEPĂRTAREA CHIRURGICALĂ A 
FIBROAMELOR, numită 
miomectomie. Uneori, aceasta se 
poate face cu ajutorul unui 
laparoscop introdus în cavitatea 
uterină prin vagin, dar alteori este 
nevoie de e) intervenţie 
chirurgicală abdominală. Este 
posibil ca aceasta să nu fie o 
procedură definitivă, deoarece pot 
exista fibroame minuscule care nu 
sunt vizibile, care cresc și iau locul 
celor îndepărtate chirurgical. 


* EMBOLIZAREA ARTERELOR UTERINE (EAU). 


O procedura prin care un radiolog 
identifică principalele vase de 
sânge care alimentează fibromul 
si injecteaza o substanta speciala 
pentru a bloca fluxul de sânge, 
determinând moartea fibromului. 
Acest lucru poate provoca dureri 
destul de puternice, care pot dura 
câteva zile. Un studiu a comparat 
îndepărtarea chirurgicală a 
fibroamelor versus EAU și a arătat 
că, în cazul intervenţiei 
chirurgicale, calitatea vieţii era mai 
bună la doi ani după intervenţie, 
dar multe femei sunt foarte 
multumite de rezultatele obţinute 
după EAU. Procentele 
reprezentând apariţia 
complicatiilor sunt similare pentru 
ambele proceduri. 


* CHIRURGIA CU ULTRASUNETE FOCALIZATE 
(CUF). Cu ajutorul unei investigatii 
RMN, se depisteaza cu precizie 
fibromul si structurile care trebuie 
evitate, cum ar fi intestinul si 
vezica urinară, iar un ecograf 
furnizează unde sonore care 
încălzesc și distrug fibromul. 


* HISTERECTOMIA. Îndepărtarea uterului 
este cea mai eficientă și imediată 
formă de tratament. 


Un aspect de luat în considerare este că 
astfel de proceduri sunt asociate cu vârste 
mai mici pentru menopauza naturală (vezi 
analiza din capitolul 5). Luarea unei decizii 
care priveşte o intervenţie chirurgicală este 
complexă și implică încercarea în prealabil a 
tratamentelor anterioare, dorinţa de a păstra 
uterul, ceea ce există la nivel local, alte 
afecțiuni medicale care pot face ca unele 
proceduri să fie mai riscante decât altele și 
timpul estimat până la menopauză, care 
este momentul în care ar trebui să se 
oprească sângerarea cauzată de fibroame. 


Mai multe despre adenomioză 


Adenomioza este o afecţiune în care 
mucoasa uterului crește în mușchi (vezi 
figura 10). Există o varietate de moduri în 
care acest lucru poate determina creșterea 
atât a volumului sângerărilor la menstruatie, 
cât și a intensității durerii, dar adenomioza 


nu provoacă sângerări între menstruatii. 
Adenomioza este rară în cazul femeilor care 
nu au fost niciodată însărcinate; principala 
ipoteză este că deteriorarea peretelui uterin 
din cauza întinderii în timpul sarcinii duce la 
fisuri microscopice care permit mucoasei să 
crească în interiorul mușchiului. 

Femeile cu adenomioză pot avea un uter 
ușor mai mare și, uneori, la ecografie sau la 
imagistica prin rezonanţă magnetică (RMN) 
se descoperă diverse situaţii care cresc 
suspiciunea. Adenomioza este ceea ce în 
medicină se numește „diagnostic prin 
excludere“-— ceea ce înseamnă că nu există 
teste precise care să ne spună dacă este 
vorba despre adenomioză. În concluzie, 
trebuie excluse alte afecţiuni și, dacă nu se 
găsește nimic altceva și simptomele 
corespund, atunci concluzia este că 
sângerarea abundentă este cauzată de 
adenomioză. 

Nu există tratamente specifice pentru 
adenomioză; tratamentele de primă 
intervenție sunt cele recomandate in cazul 
sangerarilor legate de hormoni, cum ar fi DIU 
cu levonorgestrel, anticonceptionalele sau 
Depo-Provera. Desi analogii GnRH (discutati 
anterior în cazul fibroamelor) nu sunt 
aprobati si în cazul adenomiozei, aceștia ar 
putea fi totuși utilizaţi. Daca sângerarea este 
abundentă sau dacă medicamentele 
hormonale nu sunt destul de eficiente, se 
poate face o cură scurtă cu analogi GnRH 
pentru a opri sângerarea și apoi se poate 
trece la DIU cu levonorgestrel sau la alti 


hormoni. Nu este greşită  ablaţia 
endometrială cand se suspectează 
adenomioza, dar rata de eșec poate fi mai 
ridicată daca alegi această variantă. 
Tratamentul definitiv este histerectomia. 


Sângerarea după ultima menstruatie 


Până la 11% dintre femei au sângerări după 
ultima menstruatie (UM), cele mai multe 
dintre acestea apărând în primii ani. Odată 
ce o femeie se află la trei sau mai mulţi ani 
de la UM, șansa ca această sângerare să 
apară este de <1% pe an. Fie că este vorba 
de un flux puternic sau de o mică dâră 
rozalie, sângerarea după menopauză nu 
trebuie niciodată să fie considerată un ultim 
hop, deoarece există o șansă de 6 până la 
10% ca motivul să fie cancer endometrial. 
Sângerarea după menopauză este un semn 
atât de sensibil al cancerului endometrial, 
încât pana la 90% dintre femeile 
diagnosticate cu această boală au avut cel 
putin un episod de  sângerare după 
instalarea menopauzei. 

Există mai puţine cauze necanceroase 
de sângerare după menopauză, deoarece nu 
există ovulatie care să declanșeze sangerari 
neregulate sau care să stimuleze 
adenomioza. De asemenea, fibroamele se 
micșorează. Printre principalele cauze se 
numără: 

£ CANCERUL SAU LEZIUNILE 

PRECANCEROASE. Cancerul 


endometrial, dar si cel de col 
uterin sunt luate în considerare, 
deoarece unul dintre grupurile cele 
mai afectate de cancerul de col 
uterin este reprezentat de femeile 
între 60 și 65 de ani. Cu câto 
femeie este mai în vârstă când are 
sângerări după menopauză, cu 
atât este mai probabil să fie vorba 
despre cancer endometrial sau 
leziuni  precanceroase. Factorii 
care sporesc expunerea la 
estrogen fără un progestogen 
cresc riscul apariţiei cancerului 
endometrial. Printre aceștia se 
numără obezitatea (producerea de 
estrogen în tesutul adipos) și 
administrarea de estrogen în THM 
fără progestogen. 


* O MUCOASĂ UTERINĂ SUBȚIRE. Fără 
estrogen, mucoasa uterului poate 
deveni atât de subţire, încât 
sângerează intermitent. Aceasta 
este cea mai frecventă cauză a 
sângerărilor după menopauză. 


* O  MUCOASĂ UTERINĂ GROASĂ. 
Estrogenul produs de țesutul 
adipos sau provenit din THM 
poate face ca mucoasa să se 
îngroașe (să pună cărămizi) și, 
fără stabilitatea unui progestogen, 
ea se desprinde ocazional. 
Suplimentele care au fost 


modificate cu hormoni sunt o alta 
cauza. 


* SINDROMUL  GENITO-URINAR DE 
MENOPAUZĂ SAU SGM înseamnă că 
sângerarea nu provine din uter, ci 
din vagin. Nu ai cum sa stabilesti 
sursa sângelui doar privind 
lenjeria intimă. Această sângerare 
apare când, în lipsa estrogenului, 
țesuturile vaginale devin foarte 
subțiri (vezi capitolul 13). 


* POLIPUL. Riscul de cancer în cazul 
polipului crește odată cu vârsta și 
în special la femeile aflate la 
postmenopauză. 


* PROBLEMELE DE COAGULARE LEGATE DE 
ANTICOAGU-LANTE. Chiar și atunci 
când o femeie ia aceste 
medicamente, trebuie întotdeauna 
luate în calcul cancerul și leziunile 
precanceroase. 


< TRATAMENTUL HORMONAL AL 
MENOPAUZEI poate provoca 
sângerări în cazul unor femei 
aflate la menopauză (acest lucru 
nu include sângerările preconizate 
la femeile care îl iau în mod ciclic 
- vezi capitolul 18). Când apare 
această sângerare, ea poate fi 
cauzată de un exces de 
progestogen in comparație cu 
estrogenul, astfel incat mucoasa 


devine excesiv de subtire, sau de 
un nivel insuficient de 
progestogen care provoacă 
îngroșarea excesivă a mucoasei. 
O sângerare neașteptată în timpul 
THM necesită evaluarea pentru a 
te asigura că nu este vorba despre 
cancer, deși, în funcţie de 


circumstanțe, sângerările 
anormale din primele șase luni de 
la începerea tratamentului 


hormonal al menopauzei pot fi 
uneori monitorizate. Aceasta este 
o decizie comună luată de 
pacientă împreună cu medicul. 


Testele de excludere a cancerului includ 
o ecografie pentru a examina grosimea 
mucoasei uterine; când aceasta este <4 
milimetri, se pot exclude mai mult de 99% 
dintre tipurile de cancer. Acest test este mai 
puţin eficient pentru depistarea cancerului 
înainte de ultima menstruaţie, deoarece 
mucoasa uterului poate fi în mod normal 
mai groasă de 4 milimetri. Cealaltă opţiune 
este fie o biopsie endometrială, fie dilatarea 
uterului și chiuretajul, fie o histeroscopie 
(toate discutate anterior). Dacă ecografia 
arată o mucoasă foarte subțire, dar 
sângerarea continuă, atunci sunt necesare 
mai multe teste. Tratamentul împotriva 
cancerului și a leziunilor precanceroase 
depășește sfera de interes a acestei cărți. 

Există multe opţiuni de tratament pentru 
SGM (vezi capitolul 13). Un polip trebuie 


îndepărtat, iar THM poate fi util femeilor cu 
sângerări cauzate de o mucoasă îngroșată 
sau subtiata a uterului. 


DE REȚINUT 


* Anomaliile legate de  sângerare sunt 
caracteristice tranziţiei spre menopauzâ și pot 
include menstruatii abundente sau mai lungi, 
cicluri neregulate si sângerâri între menstruatii. 


* Cea mai frecventâ cauză a sângerărilor în timpul 
tranziției spre  menopauză este haosul 
hormonal caracteristic acestei faze. 


* Fibroamele și adenomioza sunt cauze comune 
ale  menstruațiilor abundente; acestea pot 
provoca, de asemenea, menstruatii dureroase, 
dar nu și sângerări neregulate. 


* Săngerările abundente pot fi adesea controlate cu 
ajutorul medicamentelor și există mai multe 
opţiuni. 


* Toate sângerările de după menopauză sunt 
anormale și necesită o evaluare. 


CAPITOLUL 1I 
Sănătatea oaselor 


Bazele biologiei osoase, osteoporoza și 
prevenirea fracturilor 


„Sunt aici ca să te sperii cu chestiuni legate 
de osteoporoză“ a fost replica de început a 
unei conferințe la care am participat în 2019. 
Nici că se putea spune mai bine, așa că și eu 
sunt aici ca să te sperii cu chestiuni legate 
de sănătatea oaselor și osteoporoză. Scopul 


este sa înţelegi cat mai bine încărcătura 
osteoporozei și impactul său devastator 
pentru multe femei, dar și procesul de 
depistare și prevenire a fracturilor. 

Osteoporoza este o afecţiune în care 
oasele devin fragile, ceea ce crește riscul de 
fracturi. Se caracterizează printr-o scădere a 
cantităţii de masă osoasă și prin modificări 
microscopice ale arhitecturii oaselor (vezi 
figura 11). Există și alte modificări ale 
oaselor care nu sunt bine înţelese. Concluzia 
este că integritatea structurală a oaselor 
este afectată. Sănătatea osoasă se află pe o 
linie continuă — deși osteoporoza reflectă un 
capăt al scalei și cel mai mare risc de 
fracturi, multe femei au o masă osoasă 
scăzută, dar nu suficient de scăzută pentru 
un diagnostic de osteoporoză, ceea ce le 
crește riscul de a suferi o fractură. Acest 
lucru se numea cândva osteopenie, dar 
acest termen nu mai este folosit.12 

Dacă te apropii de vârsta de 30 de ani, 
chiar în timp ce citești aceste rânduri pierzi 
din masa osoasă. Osul este remodelat 
permanent, ceea ce înseamnă că este 
reabsorbit si se produce unul nou - într-o 
asemenea măsură, încât întregul schelet 
este înlocuit la aproximativ fiecare zece ani. 
După ce o femeie atinge masa osoasă 
maximă înainte de a împlini vârsta de 30 de 
ani, balanţa înclină ușor în favoarea pierderii 
și se înregistrează un declin mic, dar 
constant, al masei osoase, de <0,4% pe an. 
Estrogenul este un factor important în 


formarea tesutului osos, astfel incat cea mai 
rapida perioada de pierdere de masa osoasa 
începe cu aproximativ un an înainte de 
ultima menstruatie și durează cam trei ani. 
În medie, în acești trei ani, o femeie poate 
pierde 6% din masa osoasă, dar unele femei 
pot pierde mult mai mult — până la 3-5% pe 
an. După această perioadă de pierdere 
rapidă, țesutul osos se pierde cu o viteză 
mai mare decât înainte de menopauză - 0,5 
până la 1% pe an. 


Os normal Osteoporoză 


Figura 11. Os normal (stânga) și os afectat de 
osteoporoză 


Îmbătrânirea afectează, de asemenea, 
integritatea osoasă și în alte moduri. 

În afară de menopauză și vârstă, există și 
alti factori care afectează masa osoasă și 
crește riscul producerii fracturilor, printre 
care: 


* VÂRSTA LA MENOPAUZĂ. O menopauză 
mai timpurie înseamnă mai multi 
ani trăiţi după menopauză, o 
perioadă de pierdere osoasă 
crescută. O femeie a cărei 
menopauză se instalează la 
vârsta de 45 de ani sau mai 


devreme are un risc de fractura de 
1,5 -3 ori mai mare decat o 
femeie care ajunge la menopauza 
la varsta de 50 de ani sau mai 
tarziu. 


* ALCOOLUL. Un volum 23 unități pe zi 
este asociat cu un risc crescut. De 
reținut că 2 unităţi reprezintă 175 
ml de vin. 


* ANOREXIA NERVOSA. Scăderea masei 
osoase este frecventă și, când 
anorexia apare devreme, asta 
poate afecta cantitatea maximă 
de masă osoasă a femeii. O 
greutate corporală extrem de 
scăzută poate opri ovulatia multor 
femei, ceea ce duce la niveluri 
foarte scăzute de estrogen și 
există și alte modificări hormonale 
în cazul anorexiei care afectează 
și oasele. Deficitul de calciu din 
cauza restricțiilor alimentare 
poate fi, de asemenea, un factor. 


* GENETICA este cel mai important 
factor care contribuie la sănătatea 
oaselor. 


+ AFECȚIUNILE MEDICALE, cum ar fi 
artrita reumatoidă, diabetul de tip 
2, boala Cushing si 
hiperparatiroidismul. 


+ UNELE MEDICAMENTE. Exemple 
comune sunt contraceptivul cu 


acetat de medroxiprogesteron 
injectabil, steroizii si inhibitorii de 
aromataza (medicamente pentru 
tratarea cancerului de san) si 
consumul intensiv de canabis. 


* NUTRITIA, in special carenta de calciu 
si vitamina D. Calciul patrunde si 
dispare in mod constant din os, 
astfel încât atunci cand apare o 
carenta nu există suficient calciu 
pentru refacerea oaselor, iar dacă 
aportul este foarte scăzut, 
organismul poate chiar să 
folosească osul ca pe o rezervă 
de calciu. Vitamina D contribuie la 
absorbţia calciului din intestin și 
este importantă în sănătatea 
mușchilor, ceea ce are un efect 
indirect asupra refacerii masei 
osoase. De asemenea, mușchii 
slabiti pot favoriza căzăturile, un 
risc major de producere a 
fracturilor. Nu este ceva 
neobișnuit să auzi ca sucurile 
carbogazoase cauzează 
fragilitatea oaselor, dar nu există 
nicio dovadă științifică solidă care 
să susțină această afirmaţie. 
Cofeina poate reduce ușor 
cantitatea de calciu absorbită din 
alimente, dar când o femeie la 
postmenopauză primește 
suficient calciu din alimentaţie, nu 
există niciun efect asupra 


sanatatii oaselor. Este nevoie de o 
combinatie intre un aport scazut 
de calciu si un consum zilnic de 
cofeina echivalent cu trei cesti de 
cafea pe zi pentru a crește 
pierderea de masa osoasa. 


* ACTIVITATEA FIZICĂ. Stresul exercitat 
asupra oaselor de către susţinerea 
greutăţii și de către mușchi este 
important în menţinerea sănătăţii 
sistemului osos. Osteoblastele - 

celulele care construiesc osul - 

sunt de fapt stimulate de 
semnalele mecanice din timpul 
exerciţiilor fizice. 


+ RISCUL DE CĂZĂTURI. Căzăturile pe o 
parte sunt deosebit de riscante. 
Activităţile care acţionează pentru 
consolidarea mușchilor si a 
echilibrului pot contribui la 
reducerea căzăturilor. 


* FUMATUL. Există multiple moduri în 
care fumatul afectează negativ 
sănătatea oaselor. La vârsta la 
care masa osoasă ar trebui să 
atingă punctul maxim, ea este mai 
mică decât ar trebui, iar pierderea 
osoasă este accelerată pe tot 
parcursul vieţii, dar mai ales dupa 
menopauză. Femeile care 
fumează pierd încă 2% din 
densitatea osoasă la fiecare zece 
ani după instalarea menopauzei. 


În Statele Unite, două treimi dintre 
femeile cu vârsta de 50 de ani sau mai mult 
au fie masă osoasă scăzută (51%), fie 
osteoporoză (15%) (vezi figura 12). Femeile 
albe prezintă cel mai crescut risc, cele afro- 
americane cel mai scăzut, iar femeile 
hispanice și cele asiatice se situează la 
mijloc din punct de vedere al riscului, deși 
unele date sugerează că femeile americane 
de origine mexicană (aproximativ 50% dintre 
hispanicele din Statele Unite) ar putea 
prezenta un risc mai mare decât femeile 
albe. Prevalenta osteoporozei variază în 
întreaga lume, cea mai mare fiind în 
Norvegia și cea mai mică în Nigeria. 

Unul dintre primele lucruri pe care le 
înveţi în cadrul rotatiilor de stagiu de la 
facultatea de medicină este impactul 
devastator pe care îl are o fractură de șold. 
Dacă o femeie în vârstă de 65 de ani sau 
mai mult trăiește independent și își rupe 
șoldul, un an mai târziu are 50% șanse să nu 
mai poată trăi independent, 40% risc de a nu 
mai putea merge singură și 30% șanse de a 
nu mai putea folosi singură baia, iar șansele 
ca ea să moară în decurs de un an sunt de 
17%. 


Procentul de femei afectate 


Varsta 
Osteoporoză Masă osoasă scăzută 


Figura 12. Osteoporoza și masa osoasă scăzută la 
femeile americane cu vârste de peste 50 de ani 


Și asta doar în cazul fracturilor de șold. 
Există fracturi vertebrale (ale coloanei 
vertebrale) și alte tipuri de fracturi, cifoză (o 
deformare a coloanei vertebrale care este o 
curbură spre înainte, numită peiorativ 
„cocoașa văduvei“), dureri cronice provocate 
de fracturi, incontinenţă, deoarece femeile 
nu pot ajunge la baie la timp din cauza 
durerilor și/sau a problemelor de mobilitate, 
probleme pulmonare (legate de fracturile de 
coaste vindecate care acum restrictioneaza 
mișcarea mușchilor toracici) și depresie — 

fără a mai lua în considerare impactul 
emoţional al pierderii independenţei. 

Sa comparăm osteoporoza și masa 
osoasă scăzută cu alte afecțiuni grave, din 
punct de vedere al riscului de a le face. 
Riscul de cancer de sân pe parcursul vieţii 
este de 15%. Cel al fracturării șoldului, de 
17%. Fracturile cauzate de osteoporoză și de 
masa osoasă scăzută provoacă la fel de 
multe spitalizari ca accidentele vasculare 
cerebrale și atacurile de cord. Și totuși, se 


pare că nu luăm sănătatea oaselor la fel de 
în serios ca aceste afecțiuni. Este mult mai 
probabil ca o femeie să își facă mamografia 
pentru depistarea cancerului de sân decât 
un test de depistare a osteoporozei, iar cele 
mai multe femei care au o fractură de șold — 
un proces care ar trebui să declanșeze 
tratamentul pentru osteoporoza - nu 
beneficiază de o monitorizare corectă. 

Pare să existe o acceptare culturală a 
osteoporozei, ceea ce este tragic și mă 
umple de furie. Oare societatea se așteaptă 
pur și simplu ca femeile să devină fragile, 
așa că nu consideră că este necesar să-și 
facă griji în legătură cu ceva care este 
„normal“? Oare pe măsură ce femeile 
îmbătrânesc, nevoile lor devin irelevante 
când societatea decide că nu mai sunt 
suficient de sexy, așa că ar trebui să tacă și 
să accepte că s-au ramolit? Există și o 
convingere falsă în rândul unora cum că 
preventia este ineficientă sau că 
medicamentele pentru tratarea osteoporozei 
sunt prea periculoase. Osteoporoza nu 
apare la știri precum cancerul de sân sau 
preocupările legate de contraceptie, ceea ce 
mă face să am mereu impresia că 
importanţa femeilor este redusă la sâni și 
copii, așa că multe femei pot pur și simplu 
să nu fie conștiente de riscurile osteoporozei 
sau de faptul că este o problemă de 
sănătate importantă și că există terapii 
preventive, precum și tratamente. Și până la 
urmă, cine vrea să vorbească despre o boală 
pe care o asociem cu bătrânele, babele și 


hârcile? Chiar dacă femeile sunt ingrijorate 
sau conștiente de riscurile cu care se 
confruntă, s-ar putea ca ele să nu simtă că 
există un spaţiu special pentru discuții. 

Oricare ar fi motivul, femeile sunt cele 
care suferă. 

Îmi recunosc de la început părtinirea. 
Mama a murit la vârsta de 86 de ani din 
cauza osteoporozei. A îndurat fiecare 
complicatie a osteoporozei dintre cele pe 
care le-am enumerat. A avut prima fractură 
cauzată de fragilitatea oaselor la vârsta de 
50 de ani, iar până în momentul în care a 
murit pierduse cel putin 12 centimetri în 
înălțime. A avut atât de multe spitalizări din 
cauza fracturilor, cu șederi prelungite la 
recuperare, încât am pierdut numărul. Abia 
când a ajuns în stare critică din cauza bolii, a 
început să primească tratament pentru 
osteoporoză. Înainte de asta, oasele ei 
sfărâmicioase au fost pur și simplu ignorate 
ca fiind normale. Când a insistat să i se facă 
un test de depistare a osteoporozei, i s-a 
spus că nu este necesar, subintelegandu-se 
că toate aceste fracturi erau „normale“, iar 
când a întrebat de tratament, i s-a spus că 
potentialele efecte secundare făceau ca 
medicamentele să fie prea periculoase. 

A fost dificil să-i modific locuinţa pentru 
ca riscul de a cădea să fie mai mic. Am 
chemat o echipă care a venit la domiciliu 
pentru a face recomandări de siguranţă. 
Când au ajuns, au intrat în panică văzând 
numărul mare de covoare mici, care 
provoacă în mod obișnuit căzăturile și, prin 


urmare, sunt precum kriptonita pentru 
oasele fragile.  Kinetoterapeutul părea 
disperat și alerga prin casă ca să le strângă, 
în timp ce detalia șirul celorlalte probleme 
de siguranță - de exemplu, scara fără 
balustradă, care o făcea pe mama să se 
simtă atât de nesigură încât cobora treptele 
cu spatele pentru a se putea ţine de perete 
cu singura mână sănătoasă, căci pe cealaltă 
și-o fracturase recent. O lună mai târziu, 
când am vizitat-o, toate covoarele mici erau 
din nou la locul lor, iar balustrada nu s-a 
materializat niciodată. Să faci schimbări la 
70 sau 80 de ani este greu — incapatanarea 
este probabil unul dintre motivele pentru 
care mulţi oameni trăiesc atât de mult. De 
aceea, planificarea modului în care vei trăi la 
bătrâneţe este importantă atunci când ești 
tânăr. Să-ţi faci casa mai sigură la 70 sau 80 
de ani iti poate da senzaţia că cedezi în fata 
batranetii, în timp ce, dacă faci aceleași 
schimbări la 50 sau 60 de ani (sau chiar mai 
devreme), poţi avea senzaţia că îţi asumi 
responsabilitatea si esti proactivă. 

În cele din urmă, mama s-a lovit cu 
genunchiul de un perete, fracturându-și 
rotula și tibia (un os din partea inferioară a 
piciorului), declanșând o cascadă de 
evenimente care au condus la amputarea 
piciorului. Tatăl meu nu a găsit tăria să-și 
dea consimțământul, așa că sarcina de a-i 
explica mamei intervenţia chirurgicală și de 
a-i da consimţământul chirurgului mi-a 
revenit mie. Mama nu a reușit să treacă 
peste amputare din punct de vedere fizic sau 


psihic, iar relatia noastra dificila s-a incheiat 
cu ea invinovatindu-ma pentru pierderea 
piciorului. A murit câteva săptămâni mai 
târziu. 


Cum știu dacă am osteoporoză? 


Orice femeie care a suferit o fractură din 
cauza fragilitatii oaselor (adică o fractură 
fără un motiv evident, cum ar fi o traumă) ar 
trebui să primească automat diagnosticul de 
osteoporoză. Pentru alte femei, diagnosticul 
se pune în urma unei examinări imagistice 
numite absorbtiometrie bifotonică cu raze X 
(prescurtată DEXA) sau osteodensitometrie, 
care evaluează densitatea osoasă a unei 
vertebre (parte a coloanei vertebrale) și a 
părții superioare a femurului (osul coapsei, 
care face parte din șold). Acest test este 
denumit în mod obișnuit testul de măsurare 
a densităţii minerale osoase (DMO). 
Utilizează o doză foarte mică de raze X - 
aproximativ același nivel de radiaţii la care 
este expusă o persoană care petrece o zi în 
San Francisco. Există și echipamente 
portabile care examinează încheietura 
mâinii sau glezna, dar aceste teste sunt mai 
puţin precise. 

Se recomandă ca testul de depistare a 
osteoporozei DEXA să fie făcut de fiecare 
femeie cel putin o dată înaintea împlinirii 
vârstei de 65 de ani, iar momentul în care 
este necesară o evaluare ulterioară depinde 
de mai multi factori. Dacă la 65 de ani o 


femeie are o densitate osoasă normală (un 
rezultat T de -1 sau mai mare) sau o pierdere 
ușoară de masă osoasă (un rezultat T de 
-1,01 până la -1,49), șansele ca ea să facă 
osteoporoză în următorii 15 ani sunt mai 
mici de 10%. Cu toate acestea, femeile cu o 
pierdere de masă osoasă moderată (rezultat 
T de la -1,50 la -1,99) sau cu o pierdere 
avansată (-2,00 la -2,4) riscă să facă 
osteoporoză în câţiva ani și ar putea avea 
nevoie de repetarea testelor peste maximum 
cinci ani (acest lucru depinde de o serie de 
factori și depășește sfera noastră de 
interes). 

Femeile nu ar trebui să aștepte până la 
vârsta de 65 de ani ca să-și evalueze 
sănătatea oaselor, întrucât cele care 
prezintă un risc crescut de a face 
osteoporoză ar trebui să fie testate mai 
devreme. Există controverse cu privire la 
momentul în care ar trebui să înceapă 
testele de depistare în cazul acestor femei. 
Unii experţi spun că orice femeie aflată la 
postmenopauză cu un factor de risc major 
pentru osteoporoză, cum ar fi fumatul sau 
istoricul familial, ar trebui să fie testată. 

Există, de asemenea, două instrumente 
care pot stabili dacă o femeie cu vârsta sub 
65 de ani ar trebui să efectueze o 
osteodensitometrie DEXA ca să i se 
măsoare densitatea osoasă. Primul este 
Instrumentul de autoevaluare a osteoporozei 
(IAO), care permite identificarea femeilor cu 
probabilitate mai mare de a avea o densitate 
osoasă scăzută. Ecuația este (greutatea in 


kilograme minus vârsta în ani) x 0,2, iar un 
rezultat <2 este asociat cu un risc crescut de 
a avea o densitate osoasă scăzută. 

Celălalt este Instrumentul de evaluare a 
riscului de fractură sau FRAX, conceput de 
cercetătorii de la University of Sheffield din 
Marea Britanie, un instrument gratuit care le 
ajută pe femeile cu vârste cuprinse între 40 
și 90 de ani și pe medicii lor să evalueze 
riscul unei fracturi majore (accesează 
sheffield.ac.uk/FRAX/index.aspx sau introdu 
„FRAX tool“ în motorul de căutare — există 
chiar și un convertor metric pentru cei care 
nu-și cunosc greutatea și înălțimea în 
kilograme și centimetri). Când riscul unei 
fracturi majore în următorii zece ani este 
>9,3%, o femeie ar trebui să fie testată oficial 
pentru depistarea osteoporozei. 

Instrumentul FRAX nu încorporează toți 
factorii de risc și nici nu ia în considerare 
multe nuanţe. De exemplu, o femeie care 
fumează două pachete de ţigări pe zi 
prezintă un risc mai mare decât una care 
fumează o jumătate de pachet sau un 
părinte cu multiple fracturi cauzate de 
fragilitatea oaselor conferă probabil un risc 
mai mare decât unul care a avut o singură 
fractură. Așadar, este întotdeauna 
importantă o abordare individualizată a 
testelor de depistare. Pot exista momente în 
care rezultatul FRAX nu indică un risc 
semnificativ, dar testarea formală pentru 
osteoporoză este totuși indicată. 


Ce înseamnă densitate minerală osoasă 


Un rezultat DMO este raportat ca un rezultat 
T, care este o terminologie necunoscută 
pentru multe persoane (vezi figura 13). 
Rezultatul T compară densitatea osoasă a 
unei femei cu o cifră tipică pentru o femeie 
de 30 de ani și raportează acest rezultat în 
deviații standard sau DS. O deviatie standard 
este un mod de a exprima ceea ce se 
încadrează și ceea ce nu se încadrează în 
intervalul preconizat. Un rezultat T de -1 
deviatie standard sau mai mare reprezintă 
intervalul preconizat, un rezultatT intre -1 si 
-2,5 reprezintă o masă osoasă scăzută, iar 
osteoporoza reprezintă un rezultat T de -2,5 
sau mai mic. 

Figura 13. Densitatea osoasă și rezultatele T 


Rezultatul meu T a fost de -1,2 pentru 
femur atunci când am făcut testul cu câțiva 
ani în urmă (având în vedere istoricul meu 
familial, am fost testată la vârsta de 50 de 
ani), ceea ce înseamnă că am o ușoară 
pierdere osoasă. Acest lucru nu înseamnă 
că am pierdut ţesut osos în comparaţie cu 
momentul în care aveam 30 de ani sau că 


ma aflu pe o traiectorie de pierdere de tesut 
osos mai accelerata. Gandeste-te la un DMO 
ca la măsurarea greutăţii - greutatea ta de 
astăzi nu-ţi spune cum era greutatea ta 
acum cinci sau zece ani sau cum va fi peste 
cinci sau zece ani; iti spune doar despre 
greutatea ta din ziua în care te-ai cântărit. Eu 
fac multe lucruri pentru a-mi menţine 
sănătatea oaselor: nu fumez, fac exerciţii cu 
greutăţi și am un nivel corespunzător de 
calciu și vitamina D. De asemenea, am luat 
mai multi ani anticonceptionale, care sunt 
bune pentru densitatea osoasă. Rezultatele 
mele m-au nemulţumit în parte. Depusesem 
atâta efort, și ele nu erau normale? Dar mi- 
am amintit că, având în vedere 
caracteristicile mele genetice, poate că, fără 
toată această muncă, aș fi avut o densitate 
osoasă de -1,5. Dacă densitatea mea 
osoasă peste cinci ani va fi tot -1,2, atunci 
poate că acesta ar putea fi locul obișnuit al 
DMO pentru mine. 

Este important de știut că rezultatul T 
este doar o piesă din puzzle. Vârsta, 
înălțimea, greutatea, istoricul familial, rasa și 
o varietate de alţi factori contribuie la riscul 
producerii fracturilor. Odată ce o femeie își 
cunoaște densitatea minerală osoasă, ea se 
poate întoarce la FRAX și își poate introduce 
rezultatele. Dacă riscul de a suferi o fractură 
majoră este >20% sau riscul de fractură de 
șold este 23% în următorii zece ani, atunci se 
recomandă tratamentul pentru osteoporoză. 


Exercitiile fizice previn fragilitatea 
oaselor si fracturile 


Multi se gandesc la exercitiile fizice ca fiind 
bune pentru inima, dar ele sunt extrem de 
utile si pentru oase. Activitatile de sustinere 
a greutăţii, precum și mușchii care trag osul 
stimulează formarea de ţesut osos nou. 
Exerciţiile care implică o componentă de 
echilibru reduc numărul cazaturilor, iar 
exerciţiile care vizează postura pot contribui 
la prevenirea și tratarea deformării coloanei 
vertebrale numită cifoză. 

Exerciţiile fizice sunt atât de utile încât 
pot ajuta la inversarea procesului de 
pierdere de masă osoasă, chiar și în cazul 
femeilor care au pierdut o cantitate 
însemnată deja. „Lifting Intervention for 
Training Muscle and Osteoporosis 
Rehabilitation’ (LIFTMOR - un acronim 
grozav?) a fost un studiu de opt luni realizat 
pe femei cu vârsta medie de 65 de ani, cu 
masă osoasă scăzută sau osteoporoză, care 
au efectuat de două ori pe săptămână un 
antrenament de 30 de minute de rezistenţă 
și de impact de intensitate ridicată (HiRIT) în 
scopul ameliorării osoase, în comparaţie cu 
un grup de persoane de aceeași vârstă care 
au participat la un program de exerciţii de 
intensitate scăzută. Exerciţiile de intervenţie 
au implicat ridicarea unor haltere, 
genuflexiuni, ridicarea unor greutăți 
deasupra capului si tractiuni la bara cu 
aterizare pe tălpi. Înainte se credea ca 


aceste exercitii sunt prea periculoase si ar 
putea conduce la producerea mai multor 
fracturi, dar in acest studiu greutăţile si 
rezistenta au fost introduse treptat, sub o 
supraveghere atentă a unui expert pentru 
postură si tehnică. Deși este un studiu 
restrâns, rezultatele au arătat o creștere a 
masei osoase și nu au existat fracturi sau 
complicaţii grave în urma exerciţiilor. Avem 
cu siguranţă nevoie de mai multe studii ca 
acesta, deoarece demonstrarea faptului că 
aceste tipuri de exerciţii sunt sigure și 
eficiente în cazul osteoporozei ar fi 
revoluţionară. Femeile nu ar trebui să se 
lanseze în acest tip de program fără 
supraveghere, dar găsirea unui 
kinetoterapeut sau a unui antrenor potrivit 
care are experienţă în lucrul cu femeile care 
au osteoporoza - după ce primești 
consimţământul medicului tău - este un 
lucru de luat în considerare. 

Femeile care sunt în general într-o formă 
fizică bună, fără afecţiuni de sănătate 
limitative, ar trebui să ia în considerare 
realizarea exerciţiilor fizice deja discutate în 
capitolele anterioare - cel putin 150 de 
minute de exerciţii aerobice de intensitate 
moderată (de exemplu, mersul pe jos în pas 
vioi) sau 75 de minute de exerciţii aerobice 
de intensitate mare (de exemplu, alergare) în 
fiecare săptămână și un antrenament de 
forță de două sau mai multe ori pe 
săptămână. Din punctul de vedere al 
prevenirii osteoporozei, antrenamentele 
pentru echilibru și exerciţiile de postură sunt 


recomandate la vârsta de 60 de ani; 
începerea lor mai devreme ca măsură de 
preventie și pentru a avea un set de abilităţi 
este probabil o idee foarte bună. 

Femeile cu masă osoasă redusă sau cu 
osteoporoza ar trebui sa înveţe unele 
strategii de protecţie a coloanei vertebrale. 
Îndoirea și răsucirea coloanei vertebrale în 
cadrul activităţilor zilnice pot crește sarcina 
asupra ei, provocând fracturi. De exemplu, o 
femeie cu osteoporoză accentuată își poate 
fractura o vertebră doar aplecându-se pentru 
a-și lega pantofii. Este important să te apleci 
din șolduri, nu din spate și, în loc să te 
răsucești pentru a apuca ceva, să faci un 
pas pentru a-ţi roti tot corpul. Poti găsi 
informaţii bune despre o varietate de 
exerciţii, inclusiv despre echilibru și postură, 
pe următoarele site-uri: 


$ Osteoporosis Canada, 
osteoporosis.ca/bone-health- 
osteoporosis/exercises-for- 
healthy-bones; 


* StandTall® și alte exerciții pentru o 
postură sănătoasă, găsite la 
International Osteoporosis 
Foundation, 
iofbonehealth.org/news/stand- 
tall-four-simple-exercises-healthy- 
posture; 


* National Osteoporosis Foundation, 
nof.org/preventing-frac- 


tures/exercise-to-stay-healthy. 


Desi pare mult timp dedicat exercitiilor 
(aproximativ 45-60 de minute pe zi), nu 
trebuie sa le faci pe toate deodata. 
Gandeste-te de cat timp este nevoie pentru a 
merge la medic pentru o programare, fara a 
mai lua in considerare durata (plus durerea 
si costul) tratarii fracturilor sau pretul de a 
nu putea trai independent. În cele din urmă, 
sa previi toate acestea cu ajutorul exercitiilor 
fizice probabil că nu înseamnă mare lucru 
din punct de vedere al timpului sau poate 
chiar înseamnă o economisire a lui. Nu uita, 
exercițiile fizice sunt bani investiţi în banca 
sănătăţii tale. 


Ţi-ai luat vitaminele? 


Laptele este bun pentru oase, nu-i așa? 

Mulţi oameni sunt surprinși să afle că 
niciun studiu nu a asociat laptele cu 
diminuarea osteoporozei. De fapt, un grup 
de cercetători a analizat riscul unei fracturi 
de șold și consumul de lapte în funcţie de 
tara și nu a găsit nicio corelaţie între 
probabilitatea mai mică de producere a unei 
fracturi de șold și ţările în care se consumă 
mai mult lapte. Statele Unite se numără 
printre ţările cu cel mai mare consum de 
lapte din lume și cu cele mai multe fracturi 
de șold. Există chiar și informaţii care leagă 
consumul de lapte de un risc crescut de 
producere a fracturilor, posibil din cauza 
creșterii în înălțime a consumatorilor de 
lapte, deoarece oasele mai lungi prezintă un 


risc mai mare de fractură. Vezi capitolul 19 
pentru informaţii suplimentare despre lapte 
și sănătate. 

Calciul este un mineral cu nivel limitat al 
valorii, ceea ce înseamnă că un surplus de 
calciu peste necesarul zilnic nu va forma 
mai mult ţesut osos și nici nu va fi stocat în 
oase pentru a fi folosit ulterior, ci va fi 
eliminat în urină. Carenta de calciu poate 
conduce la scăderea masei osoase — pentru 
că nu este suficient pentru a susține 
înlocuirea constantă a țesutului osos —, dar 
nivelurile ridicate nu previn și nu rezolvă 
problemele. 

Femeile cu vârste cuprinse între 19 și 50 
de ani au nevoie de 1 000 mg de calciu pe zi, 
iar femeile cu vârsta de 51 de ani sau mai 
mult ar trebui să primească 1 200 mg. 
Pentru unele femei, sursele de calciu pot fi 
lactatele, dar și laptele de soia sau de 
migdale fortificat, sardinele, tofu, somonul la 
conservă cu oase, frunzele de napi, 
seminţele de chia, varza kale, bok choi și 
smochinele sunt surse sănătoase. Femeilor 
care nu-și pot lua doza necesară de calciu 
din alimentaţie li se recomandă suplimente 
cu calciu, iar în această situație, cel mai 
recomandat este un supliment combinat de 
calciu și vitamina D, deoarece aceasta ajută 
organismul să absoarbă calciul. Dacă crezi 
că primești 500 mg de calciu pe zi din dietă 
și nevoile tale sunt de 1 000 mg, atunci un 
supliment de 500-600 mg va fi suficient. Nu 
uita, ideea unui supliment este de a asimila 
cantitatea recomandată, nu de a exagera. 


Suplimentele de calciu nu sunt benigne; ele 
cresc riscul de formare a calculilor renali (tot 
acel calciu suplimentar din urină). Au existat 
îngrijorări cu privire la faptul că suplimentele 
de calciu ar putea fi un factor de creștere a 
riscului de a face boli de inimă, dar se pare 
că acest aspect a fost rezolvat și nu mai 
reprezintă o preocupare. Aproximativ 33% 
dintre femeile din Statele Unite iau un 
supliment de calciu. 

Un alt micronutrient important pentru 
sănătatea oaselor este vitamina D. Pe lângă 
faptul că ajută organismul să absoarbă 
calciul, ea contribuie la circulaţia în oase și 
la eliminarea lui și are multe alte funcții 
importante, inclusiv menţinerea sănătăţii 
mușchilor și funcţionarea sănătoasă a 
sistemelor imunitar și nervos. Aportul zilnic 
recomandat de vitamina D este de 600 UI 
(unităţi internaţionale) pe zi pentru femeile 
cu vârste cuprinse între 19 și 70 de ani și de 
800 Ul pe zi pentru femeile cu vârste de 
peste 70 de ani. Vitamina D include atât 
vitamina D2 (ergocalciferol), cât și vitamina 
D3  (colecalciferol). Vitamina D3 este 
produsă la nivelul pielii ca reacţie la razele 
ultraviolete B (UVB) ale soarelui. Ea se poate 
obţine si din alimente, cum ar fi peștele gras, 
ficatul de vită, untul și gălbenușurile (dacă 
nu ai ghicit, este solubilă în grăsimi, iar eu 
îmi reamintesc de fiecare dată când mănânc 
unt că așa îmi iau vitamina D). Vitamina D2 
se găsește în mod natural doar în câteva 
alimente, dar multe altele sunt imbogatite cu 
vitamina D2. Atât vitamina D2, cât și D3 sunt 


transformate de ficat in forma activa a 
vitaminei D, numita calcitriol. 

O persoana cu pielea deschisa la culoare 
poate primi suficientă lumină de la soare în 
timpul verii pentru a produce o cantitate 
adecvată de vitamina D în doar cinci până la 
zece minute, expunându-și doar fata și 
mâinile. Dar poate fi nevoie de 30 de minute 
sau mai mult pentru o persoană cu pielea 
închisă la culoare, deoarece melanina 
(pigmentul care oferă pielii o nuanță mai 
închisă) blochează lumina ultravioletă, astfel 
încât celulele care produc vitamina D 
primesc mai puţină lumină. De asemenea, 
pentru mulţi este mai dificil să primească 
suficientă lumină solară în timpul iernii, 
comparativ cu vara, deoarece cu cât te 
îndepărtezi mai mult de ecuator, cu atât 
zilele sunt mai scurte și soarele este mai jos 
pe cer, reducând expunerea la UVB. În plus, 
când este frig, oamenii sunt bine îmbrăcaţi, 
astfel încât porţiuni tot mai mici de piele 
sunt expuse la soare și/sau oamenii petrec 
mai mult timp în casă. Și poluarea aerului 
poate afecta radiaţiile solare, reducând 
expunerea la UVB. Un alt aspect de luat în 
considerare este acela că capacitatea de a 
produce vitamina D scade odată cu vârsta. 

Sunt multe lucruri despre vitamina D pe 
care nu le cunoaștem încă. De exemplu, 
femeile afro-americane tind să aibă niveluri 
mai scăzute de vitamina D, dar și frecvenţa 
osteoporozei este mai mică în rândul lor, 
astfel încât nivelurile acestea spun probabil 
doar o parte din poveste. În plus, modul în 


care organismul foloseste vitamina D poate 
conta si el. 

In anii 1990 a existat o serie de studii 
care legau carenta de vitamina D de o lista 
întreagă de afecțiuni medicale, iar evaluarea 
nivelurilor de vitamina D a devenit o 
adevărată modă. Părea că se recomandă 
vitamina D aproape tuturor pentru orice. 
Deși este adevărat că multe studii au făcut 
legătura între o varietate de boli și nivelurile 
mai scăzute de vitamina D, ceea ce nu știm 
este dacă persoanele care nu se simțeau 
bine petreceau mai puţin timp în aer liber, 
ceea ce înseamnă că nivelul scăzut de 
vitamina D era consecinţa bolii, nu o cauză. 
Vitamina D a fost studiată pe larg și nu 
există dovezi care să lege procentele 
scăzute de cancer, boli de inimă sau diabet 
de tip 2. Ceea ce știm este faptul că 
exagerările legate de vitamina D au avut ca 
rezultat o mulţime de teste inutile care au 
crescut cu zeci de milioane de dolari 
costurile serviciilor medicale. 

Aproximativ 35% dintre femeile cu vârsta 
de 20 de ani sau mai mari iau un supliment 
de vitamina D, deși nu există dovezi că 
suplimentarea de rutină previne osteoporoza 
sau fracturile la femeile cu niveluri normale 
de vitamina D. Mai mult, 97% dintre 
americani au niveluri de vitamina D în 
intervalul normal (20 ng/ml sau mai mult, 
desi este important de mentionat ca exista o 
oarecare controversa cu privire la intervalul 
normal, unii experti afirmand ca 30 ng/ml ar 
trebui să fie limita inferioară a ceea ce 


înseamnă normal). Bănuiesc că în Statele 
Unite majoritatea dintre noi avem niveluri de 
20 ng/ml sau mai mari, deoarece multi 
suntem complet neglijenti în ceea ce 
privește folosirea lotiunilor de protecţie 
solară și ne expunem direct la lumina 
soarelui cel puţin 30 de minute o dată la 
două zile. 

Deoarece este dificil să obţii suficientă 
vitamina D din alimentaţie, este foarte bine 
ca femeile care petrec mult timp în interior, 
cele cu pielea mai închisă la culoare, care 
sunt foarte  meticuloase în folosirea 
lotiunilor de protecţie solară si cele care își 
acoperă cea mai mare parte a pielii atunci 
când sunt în aer liber (din motive religioase 
sau pentru a evita soarele) să ia în 
considerare un supliment de vitamina D. 
Întrucât capacitatea de a produce 
vitamina D scade odată cu vârsta, este util 
ca femeile cu vârsta de minimum 50 de ani 
să ia un supliment. 

Suplimentele de vitamina D în dozele 
recomandate - 800-1 000 Ul pe zi — sunt 
foarte sigure (400 Ul pe zi pare să fie o doză 
ineficientă pentru îmbunătăţirea sănătăţii, 
așa că nici nu-ți mai bate capul s-o iei). O 
doză de 800 Ul crește nivelurile din sânge cu 
aproximativ 10 puncte. La această doză nu 
există practic niciun risc de toxicitate, așa că 
majoritatea femeilor ar trebui să folosească 
produse de protecţie solară și să ia un 
supliment. Suplimentele sunt fie vitamina D3 
(obținută din lanolină expusă la lumină 
ultravioletă), fie vitamina D2 (obţinută din 


drojdie expusă la lumină ultravioletă) - 
ambele sunt transformate în ficat în mod 
egal în calcitriol. Ficatului tău nu-i pasă pe 
care dintre ele o iei și nu trebuie să știi cu 
exactitate care este sursa ta de vitamina D. 
Mulţi medici recomandă un supliment 
zilnic de vitamina D pentru femeile cu risc de 
osteoporoză. Testarea pentru stabilirea 
nivelului de vitamina D nu este recomandată 
în mod obișnuit; evaluează pur și simplu 
dacă obţii suficientă prin expunerea la soare 
și prin alimentaţie și suplimentează după 
cum este necesar; totuși, testarea este 
indicată în cazul femeilor cu osteoporoză. 


Administrarea medicamentelor pentru a 
reduce pierderea de masă osoasă 


În Statele Unite, femeile care au suferit o 
fractură din cauza fragilitatii oaselor, care 
prezintă osteoporoză în urma testelor DMO 
(un rezultat T de -2,5) sau un risc ridicat de 
fractură pe baza rezultatului FRAX sunt 
candidate pentru tratament. În Canada, 
tratamentul medicamentos este recomandat 
femeilor cu vârsta de minimum 65 de ani, cu 
DMO de -2 sau mai mică. Există mulţi factori 
care intervin în decizia privind tratamentul 
medicamentos al osteoporozei și o discuţie 
completă despre ei depășește sfera de 
interes a acestei cărţi. Scopul este să 
prezentăm elementele de bază, astfel încât 
femeile să fie în măsură să se protejeze mai 
bine. Înainte de a începe tratamentul 


medicamentos, este important ca femeile sa 
incerce sa profite la maximum de optiunile 
nemedicamentoase discutate anterior, cum 
ar fi renunţarea la fumat, reducerea 
consumului de alcool, asigurarea unui aport 
adecvat de calciu și vitamina D, precum și 
exerciții de echilibru și de menţinere a 
greutăţii. 

Estrogenul din tratamentul hormonal al 
menopauzei (THM) este foarte eficient în 
prevenirea pierderii de ţesut osos ca urmare 
a instalării menopauzei. În cadrul studiului 
WHI, estrogenii ecvini conjugati (EEC) plus 
progestinul cu substanța acetat de 
medroxiprogesteron au redus riscul 
producerii fracturilor de șold și de coloană 
vertebrală cu 34%. Știm că atât estrogenii 
administrati pe cale orală, cât și cei 
administrati pe cale transdermică sunt la fel 
de eficienţi. Combinatia EEC/bazedoxifen 
(estrogen plus un modulator selectiv al 
receptorilor de estrogen) este, de asemenea, 
eficientă în prevenirea osteoporozei. Vezi 
capitolele 17 și 18 pentru a afla mai multe 
despre aceste medicamente. Cand se 
întrerupe administrarea de estrogeni, 
femeile trec prin acea perioadă de pierdere 
accelerată de ţesut osos observată în 
tranziţia spre menopauză târzie, așa că THM 
nu face decât să o pună în așteptare, iar 
apoi pierderea de țesut osos continuă în 
ritmul mai accelerat al postmenopauzei. Nu 
există o densitate osoasă anume când 
estrogenul sa fie recomandat pentru 
prevenirea osteoporozei, dar istoricul 


familial si alti factori de risc ar trebui 
discutati pentru a determina daca THM are 
sens pentru prevenirea osteoporozei. 

Raloxifenul este un modulator selectiv al 
receptorilor de estrogeni, ceea ce inseamna 
ca actioneaza ca estrogenul asupra unor 
tesuturi, dar nu si asupra altora. Acesta 
reduce fracturile de coloană vertebrală, dar 
nu și pe cele de șold. De asemenea, reduce 
riscul apariţiei cancerului de sân. Efectele 
secundare includ înrăutățirea bufeurilor și un 
risc crescut de formare a cheagurilor de 
sânge. Există medicamente mai eficiente 
pentru prevenirea fracturilor, așa că, de 
obicei, este luat în considerare doar în cazul 
femeilor cu un risc scăzut de formare a 
cheagurilor de sânge pentru care alte opţiuni 
nu sunt adecvate sau al femeilor cu 
osteoporoză care au și un risc crescut de a 
face cancer de sân. 

O clasă de medicamente numite 
bisfosfonaţi reprezintă medicamente de 
primă linie pentru prevenirea și tratarea 
osteoporozei. Aceste medicamente inhibă 
acţiunea celulelor numite osteoclaste, care 
descompun osul în procesul de refacere. Ele 
pot fi administrate pe cale orală zilnic, 
săptămânal, lunar şi prin injecție 
intravenoasă la fiecare trei luni sau chiar o 
dată pe an, în funcție de medicament. 
Bisfosfonatii sunt foarte eficienți în 
prevenirea fracturilor de sold si de coloană 
vertebrală la femeile cu osteoporoză, iar mai 
multe astfel de medicamente sunt aprobate 
si pentru prevenirea osteoporozei. Există o 


mulțime de nuanțe în cazul acestor 
medicamente; ele sunt administrate de 
obicei pentru o perioadă de până la cinci ani 
și apoi se evaluează necesitatea de a 
continua tratamentul. 

Utilizarea bisfosfonatilor a crescut după 
publicarea studiului WHI (vezi capitolul 17), 
când femeile s-au speriat de estrogeni. Apoi, 
au fost publicate informaţii despre efectele 
secundare rare, inclusiv  osteonecroza 
maxilarului (practic, os expus, mort, în 
maxilar) și fracturile atipice (fracturi care nu 
sunt cauzate de osteoporoză) și atunci 
bisfosfonatii au avut propriul moment 
asemănător cu studiul WHI în presă și, asa 
cum era de așteptat, utilizarea lor a scăzut 
vertiginos. Osteonecroza maxilarului este o 
complicatie îngrozitoare, iar riscul este de 
1/10 000 până la 1/100 000 de paciente 
tratate pe an. Cu toate acestea, riscul de 
orbire în cazul medicamentelor administrate 
pentru disfuncţia erectilă (inhibitori de 
fosfodiesterază) este de 3/100 000 de 
bărbaţi anual, și încă nu am văzut un titlu de 
ziar care să abordeze această complicatie. 
Modul în care societatea dă amploare 
complicatiilor rare ale tratamentelor care 
salvează viata femeilor, ignorând însă 
complicațiile când e vorba de intensificarea 
gloriei penisului, este obositor și dăunează 
femeilor. Aceste complicații rare ale 
bisfosfonatilor sunt mai frecvente în rândul 
femeilor care primesc doze mari, în special 
când primesc medicamentul pe cale 
intravenoasă, și al celor care fac și 


chimioterapie impotriva cancerului. 
Sănătatea orală precară și lucrările dentare 
de amploare în timpul tratamentului cu 
aceste medicamente reprezintă, de 
asemenea, un risc. 


Osteoporoza la femeile aflate la 
postmenopauză nu înseamnă doar 
menopauză 


Este important să nu dăm vina pe 
menopauza pentru orice - aproape 50% 
dintre femeile care au trecut de menopauză 
și au osteoporoză vor avea un alt diagnostic 
care ar putea contribui la osteoporoză, cum 
ar fi deficienta de vitamina D, incapacitatea 
de a absorbi macro și micronutrienti din 
alimentaţie (de exemplu, după o operaţie 
bariatrică sau o afecţiune numită boală 
celiacă sau, altfel spus, intoleranta la 
gluten), tulburări tiroidiene, glande 
paratiroide hiperactive și boala Cushing. 


DE REȚINUT 


* Toate femeile ar trebui să fie conștiente de 
factorii de risc ai osteoporozei, chiar și cele 
care se află la câţiva ani distanţă de tranziţia 
spre menopauzâ. 


* Femeile care intră în perioada de tranziţie spre 
menopauză ar trebui să își evalueze riscul de 
osteoporoză; IAO și FRAX sunt două 
instrumente care pot fi utilizate. 


* Toate femeile cu varsta de 65 de ani sau mai mult 
ar trebui să facă o osteodensitometrie, dar sunt 
multe femei mai tinere care au nevoie de 
această testare. 


* Suplimentele cu calciu si cele cu vitamina D sunt 
utile când femeile nu reușesc să obțină 
cantitatea zilnică recomandată din alimentaţie 
și din expunerea la soare. 


* Estrogenul și bisfosfonatii sunt medicamente 
preventive împotriva osteoporozei. 


CAPITOLUL 12 
Creierul tău la menopauză 
Confuzie, depresie și demenţă 


Multe femei au senzaţia de confuzie sau 
pierderea memoriei în timpul tranziţiei spre 
menopauză, altele suferă de depresie, iar 
pentru altele, în această perioadă se pot 
declanșa unele dintre schimbările care ar 
putea conduce la demenţă sau boala 
Alzheimer. 

Deși datele științifice contează în tot 
ceea ce privește menopauza, în discuția 
despre sănătatea creierului avem poate cel 
mai clar exemplu al nevoii de informaţii 
concrete. Și asta din cauza faptului că multe 
dintre poveștile culturale dăunătoare leagă 
competența unei femei de hormonii ei. 
Suntem acuzate că suntem prea hormonale 
înainte de fiecare menstruatie, în timpul 
menstruației, în timpul sarcinii și după ce 
naștem un copil. Și ce se întâmplă atunci 
când în sfârșit scăpăm de acești hormoni 


presupusi toxici? Se crede ca, din acest 
moment, creierul nostru este incapabil sa 
functioneze. Judecarea femeilor in functie 
de hormoni este atacul ad hominem suprem, 
sau poate ca un termen mai potrivit este un 
atac ad feminem, iar acest asasinat al 
caracterului este principiul de bază al 
patriarhatului. 

Lăsând la o parte insulta, există multe 
moduri în care figurile de stil legate de femei 
și așa-zisul lor creier hormonal sunt 
distructive. Când există așteptări ca femeile 
să fie mai puţin competente odată cu vârsta, 
nu există nicio urgenţă în a semnala 
simptomele îngrijorătoare, astfel încât 
femeile pot suferi în tăcere crezând că ceea 
ce se întâmplă este normal. Afectiunile 
medicale care afectează creierul sunt deja 
stigmatizate pe nedrept in multe culturi si 
tari, asa ca, dacă adăugăm ruşinea de a 
avea un creier presupus hormonal, precum 
si disprețul societății față de femei pe 
măsură ce îmbătrânesc, este surprinzător că 
există femei de peste 40 de ani care să-și 
manifeste îngrijorarea legată de sănătatea 
creierului. 

Aceste prejudecăţi îi determină, de 
asemenea, pe medici să respingă 
preocupările femeilor care își manifestă 
îngrijorările, iar dacă se presupune că este 
de notorietate faptul că femeile devin mai 
putin competente odată cu vârsta sau că 
sunt niște ipohondre isterice, atunci este și 
mai putin urgentă investigarea îngrijorări lor. 


Din fericire, în ultimii 20 de ani, prin 
intermediul mai multor studii excelente, a 
fost analizată sănătatea creierului femeilor 
la menopauză, iar acum ne putem baza pe 
fapte, spre deosebire de stereotipuri și clișee 
dăunătoare. 


Creierul și hormonii. Câteva noţiuni de 
bază 


Creierul este influenţat foarte mult de 
estrogen - atât de cel produs în ovare (în 
principal estradiol), cât și de cel produs local 
în creier. Există multe moduri complexe în 
care estrogenul este implicat în funcţionarea 
creierului. De exemplu, crește fluxul de 
sânge către creier, îmbunătățește 
metabolismul cerebral (adică modul în care 
creierul primește și utilizează substanţele 
chimice și nutrientii) și îmbunătățește 
conexiunea cerebrală (modul în care 
diferitele regiuni ale creierului comunică și 
se coordonează între ele). Estrogenul 
contribuie chiar și la eliminarea depunerilor 
de beta-amiloid (proteine care contribuie la 
dezvoltarea bolii Alzheimer). 

Estrogenul stimulează şi activitatea 
serotoninei, un neurotransmitator important 
implicat în starea de spirit și în semnalarea 
necesară în unele aspecte ale memoriei și 
ale funcționării executive. Funcționarea 
executivă este o combinaţie între memorie, 
gândire flexibilă și autocontrol pentru a 
organiza și utiliza informaţiile în vederea 


atingerii obiectivelor. Ma gândesc la 
funcționarea executivă în sensul că mintea e 
capabilă să stabilească priorități si sa se 
concentreze eficient asupra sarcinilor. 
Estrogenul este esențial pentru rolul 
creierului în reproducere. De exemplu, face 
parte din semnalarea hormonală care ii 
spune creierului să declanșeze ovulatia 
(capitolul 3), precum si din reglarea 
temperaturii pentru a optimiza implantarea 
(capitolul 9). 

Acest lucru nu înseamnă că creierul 
femeilor nu poate funcționa fără estrogen. 
Fetele au un creier uimitor si capabil înainte 
de a ajunge la pubertate si multe femei care 
nu iau niciodată estrogen continuă să 
realizeze lucruri extraordinare si după ultima 
menstruatie. La urma urmei, stramoasele 
noastre au reușit cu creierul lor cu nivel 
scăzut de estrogen să fie în stare să 
găsească hrană si apa când acestea se 
găseau foarte rar, folosindu-se probabil de 
amintirile lor din vremurile de foamete sau 
secetă anterioare sau poate chiar amintindu- 
şi ce le-au spus propriile mame despre 
căutarea hranei în vremuri dificile. 

Este posibil ca scăderea nivelului de 
estrogen într-un creier pregătit să aibă 
niveluri ridicate prin decenii de expunere 
și/sau prin haosul hormonal al tranziţiei spre 
menopauză să provoace simptome la unele 
femei, fie din cauza unui risc genetic 
subiacent, fie din cauza altor vulnerabilitati 
biologice. 


Desi estrogenul conteaza, el este doar o 
piesa din puzzle. Exista si alte schimbari 
odata cu menopauza care ar putea avea un 
potential impact asupra functiei cerebrale. 
De exemplu, cresterea nivelurilor de hormon 
de stimulare foliculară (FSH) sau inflamatia 
cauzată de creșterea grăsimii viscerale (vezi 
capitolul 7). 

Creierul femeilor are, de asemenea, o 
plasticitate unică - capacitatea de a se 
schimba sau de a se reconfigura ca raspuns 
la indiciile hormonale. Asa se creează 
legătura cu un nou-născut și i se permite 
unei mame să fie foarte atentă la nevoile 
bebelușului său, cum ar fi să recunoască 
schimbările subtile în plâns sau expresiile 
faciale și apoi să acţioneze în consecinţă. 
Modificările hormonale apărute odată cu 
nașterea reorientează multe funcții către 
această nouă sarcină extrem de 
importantă - supraviețuirea bebelușului. De 
aceea multe mame simt că au creierul 
orientat către bebeluș, și nu se înșală. Nu 
este vorba că sunt mai puţin capabile, ci mai 
degrabă creierul și-a schimbat resursele 
pentru a deveni hiperconcentrat asupra unei 
sarcini specifice și vitale din punct de vedere 
evolutiv — supraviețuirea copilului lor. Având 
în vedere resursele vaste pe care le necesită 
sarcina și vulnerabilitatea extrema a 
produsului final (bebelușul), aceasta este o 
utilizare foarte logică a funcţiei creierului. 

Receptivitatea creierului unei femei la 
schimbările hormonale și capacitatea lui de 
a se reconfigura ca răspuns la factorii 


declansatori hormonali reprezinta probabil o 
parte din motivul pentru care femeile 
prezintă un risc mai mare de depresie în 
comparaţie cu bărbații și pot explica 
depresia si schimbările de dispoziţie în 
funcţie de hormoni (de exemplu, în timpul 
ciclului menstrual - tulburarea disforica 
premenstruală sau TDPM și depresia 
postpartum). Această capacitate de 
reconfigurare ca răspuns la indiciile 
hormonale poate explica și o parte dintre 
schimbările resimtite de unele femei în 
timpul tranziţiei spre menopauză. 


Confuzia 


La fel ca în cazul multor femei, a venit un 
moment în care am început să uit unde mi- 
am pus cheile de la mașină sau de câte o 
întâlnire și atunci mi-am făcut griji că 
menopauza imi afectează creierul. Eram 
sigură că nu era decât începutul unui declin 
rapid spre o etapă în care aveam să găsesc 
batiste uitate îndesate în mânecă sau în 
sutien. 

Aproximativ două treimi dintre femei 
relatează aceleași dificultăţi cognitive în 
timpul tranziţiei spre menopauză, adică o 
serie de probleme legate de memorie. Acest 
fenomen este adesea numit „ceața 
cerebrală“. Poate lua forme diverse, fie că 
este vorba despre o îngrijorare cu privire la 
cheile rătăcite, fie despre dificultatea de a-ţi 
găsi cuvintele, fie despre incapacitatea de a 


te concentra asupra unei sarcini. Mai multe 
studii au analizat fenomenul. De exemplu, in 
studiul SWAN din Statele Unite, 
participantele au fost supuse unor teste de 
cognitie si memorie timp de mai multi ani si 
au fost urmărite prospectiv - o modalitate 
ideală de a urmări schimbările pe măsură ce 
se produc. La aceste femei, viteza cu care 
erau capabile să proceseze informaţiile era 
redusă și s-a observat o scădere a ceea ce 
se numește memorie episodică verbală, care 
este capacitatea de a-și reaminti o listă de 
cuvinte sau o poveste. Acestea erau 
schimbări subtile care nu le făceau pe femei 
să uite sau să fie incapabile de funcţionare, 
dar pe care cercetătorii le-au rezumat ca 
reprezentând un impact asupra capacităţii 
de a asimila informaţii noi. 

Un alt grup de cercetători a comparat 
femei cu vârste cuprinse între 45 și 50 de ani 
cu bărbaţi de aceeași vârstă și a arătat că 
femeile se descurcau mai bine la sarcini 
legate de memorie înainte de menopauză, 
dar în timpul tranziţiei spre menopauză și 
după aceea, acest avantaj a devenit mai 
puţin evident. Acest aspect mi se pare 
important de subliniat. Da, există o 
schimbare temporară, dar chiar și cu 
această schimbare, femeile au continuat să 
fie mai performante decât bărbaţii. (lata o 
altă mantra pentru terapia cognitiv- 
comportamentală a bufeurilor.) 

Aceste modificări ale funcționării 
creierului în timpul tranziției spre 
menopauză sunt temporare si dispar odată 


ce tranziția se încheie. Este un punct 
important care sper că  normalizează 
trecerea prin această perioadă și le ajută pe 
femei să se simtă mai liniștite în legătură cu 
ceea ce se întâmplă. Poate exista o pauză în 
învăţare. În multe privinţe, tranziţia spre 
menopauză seamănă cu o pauză pe care o 
faci când mergi și obosești, dar acesta nu 
este un semn timpuriu de deteriorare a 
creierului. Poate că o analogie bună pentru 
haosul hormonal al tranziției spre 
menopauză este aceea cu un computer care 
încarcă un program nou. În timpul încărcării 
(tranziția spre menopauză), lucrurile merg 
un pic mai încet. Odată încărcat, mai pot 
apărea câte una sau două erori înainte să 
funcționeze fără probleme, dar apoi lucrurile 
se stabilizează pe măsură ce noul program 
preia controlul. La urma urmei, atât 
programele de calculator, cat si hormonii 
sunt forme de limbaj. 

Dar cum rămâne cu bufeurile si cu 
transpiratiile nocturne? Ar putea ele să 
provoace probleme de memorie? Pare un 
lucru intuitiv, dar analizând femeile din 
studiul SWAN, nu s-a constatat nicio 
legătură între aceste stări și modul în care 
creierul procesează informațiile sau 
memoria. Depresia, anxietatea și tulburările 
de somn pot influența în mod cert modul în 
care funcţionează creierul, iar dacă o femeie 
suferă de aceste afecţiuni în timpul tranziţiei 
spre menopauză, ele pot avea un impact 
asupra funcţiei creierului, dar nu este vorba 


despre tranzitie in sine, ci despre depresie 
sau anxietate. 

Dar cum rămâne cu femeile care spun ca 
dupa tranzitia spre menopauza pur si simplu 
nu se simt la fel de inteligente? Pentru a 
raspunde la aceasta intrebare, cercetatorii 
au analizat memoria si cognitia de-a lungul 
timpului - înainte de tranziția spre 
menopauză, în timpul ei și după aceea. Au 
descoperit că funcţia cognitivă se schimbă, 
dar că este pur și simplu o consecinţă a 
îmbătrânirii. Să nu uităm că o femeie care își 
începe tranziția spre menopauză la 47 de ani 
și o termină la 53 de ani înaintează totodată 
în vârstă cu șase ani. 

Unele femei au impresia că creierul lor 
funcţionează mai rău decât o face în 
realitate, când este evaluat, sau poate că 
ceea ce au trăit nu se potrivește cu ceea ce 
citesc în această carte chiar acum - că 
schimbările legate de menopauză sunt de 
obicei minore și temporare. Studiile ne arată 
că femeile care sunt mai stresate, care 
suferă de depresie sau anxietate, care au 
alte probleme de sănătate sau care nu dorm 
bine și/sau care au mai multe simptome 
vasomotorii înclină sa isi evalueze 
performanţele cognitive mai aspru. 
Simptomele vasomotorii pot chiar să 
pregătească creierul să fie mai receptiv la 
experiențele negative. Aceasta este 
conexiunea dintre minte și corp în acţiune. 

Multe femei aflate la vârsta mijlocie sunt 
supuse unor niveluri incredibile de stres, 
deoarece femeile, în general, suportă mai 


multe poveri din punct de vedere financiar 
din cauza inegalitatilor de gen. De exemplu, 
femeile sunt platite mai putin decat barbatii 
pentru aceeasi munca, indeplinesc de obicei 
mai multe functii de ingrijire neplatite, iar in 
perioadele de criză financiară au mai multe 
șanse de a-și pierde locul de muncă. Întrucât 
stresul, în special factorii de stres financiar, 
poate juca un rol în multe boli, trebuie să 
privim înapoi și să analizăm stresul pe care 
societatea îl generează în mod unic asupra 
femeilor. 

L-am întrebat pe partenerul meu, care 
este cu opt luni mai mare, pe ce dă el vina 
când nu își găsește cheile de la mașină. A 
râs și a spus: „Pe vârstă sau pe stres, 
desigur.“ De ce ar da cineva vina pe 
menopauză? s-a întrebat. A fost interesant 
să văd la el libertatea de a nu fi influenţat de 
toate mesajele toxice auzite o viaţă întreagă 
despre propriul corp. Știu că sunt într-o 
relaţie cu un feminist adevărat, pentru că el a 
respins imediat ipoteza că menopauza ar 
putea face femeile mai putin competente. 

Felul în care gândim despre menopauză 
pare un exercițiu de confirmare a 
prejudecatilor despre presupusa 
incapacitate a femeilor mai in varsta. Eram 
atât de influențată de societate să cred că 
menopauza afectează memoria și funcția 
cerebrală, încât nici măcar eu nu am reușit 
să iau în considerare faptul că, probabil, nu- 
mi rătăceam cheile de la mașină mai des 
decât de obicei — la urma urmei, am fost 
întotdeauna o persoană haotică. Abia când 


am citit studiile despre ceea ce este obisnuit 
în general si am comparat experienţele mele 
cu cele ale unui bărbat de vârstă similară mi- 
am dat seama de prejudecățile pe care le 
aveam și m-am simţit usurata. 

Ce ar trebui să facă o femeie care crede 
că ar putea suferi modificări cognitive sau 
că are probleme de memorie? 


* SĂ STEA LINIȘTITĂ. Modificările 
temporare ale memoriei, ale 
atenţiei și confuzia (senzaţia de 
minte tulbure) sunt simptome 
tipice ale tranziţiei spre 
menopauză si, chiar dacă par 
îngrijorătoare, nu constituie un 
motiv de alarmare. Acesta nu este 
un semn că urmează o prăpastie 
adâncă în ceea ce privește 
memoria. Dementa la vârstă 
mijlocie este rară în cazul femeilor 
care nu prezintă un risc genetic de 
a face boala Alzheimer cu debut 
precoce. 


* SĂ-ȘI FACĂ UN TEST DE DEPISTARE A 
DEPRESIEI, ANXIE-TATII ȘI 
TULBURĂRILOR DE SOMN. Acestea 
afectează performanţa cognitivă, 
iar când sunt tratate memoria se 
poate îmbunătăți. 


* SĂ FIE EVALUATĂ pentru alte afecțiuni 
de sănătate care pot fi asociate cu 
probleme de memorie sau cu 
confuzia. Unele afecțiuni medicale 


care trebuie luate in considerare 
sunt apneea în somn, bolile 
tiroidiene și diabetul. 
Medicamentele pot să le facă pe 
unele să se simtă confuze sau să 
le afecteze memoria, așa că și 
acestea trebuie studiate. 


* SĂ FACĂ EXERCIŢII FIZICE. Obiectivul ar 
fi de cel putin 150 de minute pe 
saptamana de activitate 
moderata. Stiu, o tot repet in 
aceasta carte, dar este unul dintre 
cele mai bune lucruri pe care o 
femeie le poate face pentru 
sanatatea creierului. 


* SĂ IA ÎN CONSIDERARE STRESUL. Nu 
există o soluţie ușoară în acest 
caz, dar un psiholog poate ajuta la 
regândirea factorilor de stres din 
viaţa de zi cu zi, poate oferi sprijin 
și strategii pentru a face fata. Am 
observat că multe femei 
subestimează nivelul de stres pe 
care îl resimt. 


* TESTAREA FORMALĂ A MEMORIEI. Se 
numește testare neuropsihiatrică 
și este indicată doar când 
memoria este afectată sau alte 
probleme cognitive se agravează 
fără nicio explicație sau 
influențează modul în care o 
femeie își duce viața. Femeile cu 
risc genetic de a face boala 


Alzheimer cu debut precoce ar 
trebui sa fie indrumate cand sunt 
ingrijorate cu privire la capacitatea 
lor cognitiva. 


Ce se intampla cu tratamentul hormonal 
al menopauzei (THM)? Nu exista date care 
sa sustina ca acesta va opri declinul cognitiv 
temporar. Daca bufeurile sau depresia se 
amelioreaza cu ajutorul hormonilor, atunci ar 
putea exista un impact indirect asupra 
preocuparilor temporare legate de memorie. 
Femeilor trebuie sa li se reaminteasca faptul 
că, dacă aceste modificări temporare ale 
capacităţii cognitive nu se îmbunătăţesc cu 
THM, este puţin probabil ca mărirea dozei de 
estrogen să fie soluţia. 


Depresia și menopauza 


Depresia nu înseamnă doar un sentiment de 
tristeţe, ci o afecţiune medicală asociată cu 
o tristețe care persistă, cu deznădejdea, 
energia scăzută și un interes scăzut pentru 
activităţile care odinioară aduceau plăcere. 
Depresia poate afecta emoțiile, gândurile, 
comportamentul, somnul, pofta de mâncare, 
capacitatea cognitivă și sănătatea fizică. 
Tranzitia spre menopauză este asociată cu 
un risc crescut de depresie - în funcţie de 
studiu, între 19 și 36% dintre femei pot suferi 
de depresie în această fază. Motivele sunt 
complexe și se pare că haosul hormonal 
permite apariția depresiei la femeile care 
prezintă acest risc. În mod obișnuit, creierul 


este capabil sa compenseze multitudinea de 
schimbari hormonale care au loc odata cu 
tranziția spre menopauză și nivelurile 
scăzute de estrogen de după ultima 
menstruatie, dar unele femei pot avea o 
capacitate redusă de adaptare la 
schimbările hormonale. 

Faptul că depresia este asociată cu 
menopauza nu este surprinzător - cazurile 
de depresie la femei sunt mai multe decât la 


bărbaţi -, iar ea poate fi declanșată de 
schimbările hormonale, de exemplu, 
tulburarea disforică premenstruală 


(versiunea extremă a sindromului 
premenstrual) și depresia postpartum. 
Numărul de cazuri de depresie este mai 
mare la femeile care intră la menopauză 
înainte de vârsta de 45 de ani și, în special, 
la cele cu insuficiență ovariană primară (vezi 
capitolul 6) decât la cele a căror ultimă 
menstruatie este mult mai târzie. Se pare ca, 
cu cât o femeie este expusă mai mult timp 
la estrogenul secretat de ovare, cu atât sunt 
mai mici șansele de apariţie a depresiei 
asociate cu tranziţia spre menopauză. O 
estimare sugerează o scădere de 5% a 
riscului de depresie severă pentru fiecare doi 
ani de întârziere a menopauzei. Acest lucru 
nu ar trebui să fie luat ca o relaţie de tip 
cauză-efect cu nivelurile de estrogen - de 
fapt, studiile nu leagă nivelurile de estrogen 
de depresie -, desi, în mod interesant, 
nivelurile mai ridicate de testosteron au fost 
asociate într-un studiu cu un risc mai mare 
de apariţie a depresiei. 


Depresia care apare in timpul tranzitiei 
spre menopauză apare probabil din cauza 
unei combinaţii dintre haosul hormonal, 
durata de expunere la estrogeni de-a lungul 
vieţii, factorii genetici, sănătatea clinică și 
factorii sociali determinanti ai sănătăţii. Și 
cu cât se adaugă mai multe dintre aceste 
cauze, cu atât riscul este mai mare. Printre 
factorii specifici care au fost identificaţi se 
numără: 

* EXPERIENȚELE NEGATIVE DIN COPILĂRIE 
(ENC). Experiențele negative din 
copilărie, cum ar fi abuzul 
emotional, haosul din familie 
cauzat de divorț sau nesiguranța 
alimentară, afectează structura și 
funcţia creierului. Zonele afectate 
sunt hipocampul şi cortexul 
prefrontal, care sunt și zone 
influențate în mod special de 
estrogen și implicate în memorie. 
Femeile care au trecut prin două 
sau mai multe astfel de experienţe 
sunt mai predispuse să se 
confrunte cu depresia legată de 
menopauză. 


* EMOȚIILE. Femeile care sunt mai 
pesimiste în privinţa îmbătrânirii și 
a menopauzei și cele care au mai 
multe emoții negative (cum ar fi 
îngrijorările sau gândurile 
anxioase) prezintă un risc mai 
mare de a face depresie. Acest 
lucru nu înseamnă că emoţiile sau 


gandurile cauzeaza depresia, ci ca 
studiile au identificat o asociere. 


SOMNUL INSUFICIENT. Dificultăţile 
legate de somn sunt un simptom 
al depresiei, iar lipsa somnului o 
poate agrava. 


* SUSȚINEREA SOCIALĂ SCĂZUTĂ. Poate 


că ești nefericită în căsnicie, ești 
singură sau ai puţini prieteni 
apropiaţi sau membri ai familiei. 
Relaţiile sociale protejează 
creierul la fel cum o face și 
estrogenul. 


FUMATUL. Mecanismul nu este 
cunoscut, dar există o asociere 
certă. 


FACTORII SOCIALI DETERMINANȚI Al 
SĂNĂTĂȚII, cum ar fi dificultățile 
financiare și stresul. 


* GRĂSIMEA VISCERALA. Nu se știe daca 


este vorba despre cauză sau 
efect. Cu alte cuvinte, nu se știe 
daca inflamatia sau schimbările 
hormonale cauzate de grăsimea 
activă metabolic contribuie la 
apariţia depresiei sau schimbările 
hormonale specifice depresiei, 
cum ar fi cele de cortizol, sunt 
cele care cresc riscul apariţiei 
grăsimii viscerale. 


De ce anume nu pare sa fie legata 
depresia? În mod surprinzător, de bufeuri! 

Poate că te uiţi la această listă si oftezi. 
Și este adevărat că multe dintre lucrurile din 
listă nu pot fi schimbate, dar în cazul 
femeilor care nu și-au început tranziţia spre 
menopauză pot exista oportunităţi de a-și 
consolida apărarea creierului împotriva 
depresiei, cum ar fi să aibă un somn mai 
bun, să renunţe la fumat sau să-și creeze noi 
relaţii de prietenie. Adesea, femeile 
descoperă că cercul lor social se 
micșorează în preajma vârstei de 40 de ani 
din diverse motive — mutarea într-un loc nou, 
începerea unor noi relaţii, despartirile sau 
divorturile, copiii si viata, pentru a numi doar 
câteva. 

Femeile ar trebui să se supună anual 
unui test de depistare a depresiei. Un 
instrument bun este PHQ-2 (unde PHQ este 
acronimul de la Patient Health 
Questionnaire), care constă pur și simplu în 
două întrebări - în ultimele două săptămâni, 
cât de des, pe o scară de la 0 la 4, unde 0 = 
deloc, 1 = câteva zile, 2 = mai mult de 
jumătate din zile și 3 = aproape în fiecare zi: 


e Ai manifestat foarte putin interes 
sau plăcere în a face unele lucruri? 


e Te-ai simțit tristă, deprimată sau 
lipsită de speranţă? 


Când rezultatul este 3 sau mai mare, este 
indicată o evaluare suplimentară pentru 
depresie. 


O explicaţie completă a tratamentului 
depresiei depășește sfera de interes a 
acestei cărți. Multe femei cu depresie 
ușoară reușesc să o gestioneze bine cu 
ajutorul psihoterapiei, cum ar fi consilierea 
din partea unui psiholog sau a unui alt 
terapeut autorizat ori terapia cognitiv- 
comportamentală (TCC). Depresia moderată 
până la severă necesită, de obicei, 
medicamente antidepresive în plus față de 
psihoterapie. Estradiolul din THM poate fi 
eficient în tratarea depresiei ușoare până la 
moderate care apare în timpul tranziţiei 
timpurii spre menopauză. Se pare că există 
o fereastră de oportunitate aici pentru ca 
estradiolul să ajute, deoarece spre sfârșitul 
tranziţiei spre menopauză și după ultima 
menstruatie, estrogenul nu mai are efect 
antidepresiv. 


Dementa și boala Alzheimer 


În comparaţie cu bărbaţii, femeile prezintă 
un risc mai mare de a face demenţă și boala 
Alzheimer (un anumit tip de demenţă), iar 
când suferă de aceste afecţiuni, acestea 
apar adesea mai devreme. Femeile cu o 
menopauză mai târzie (expunere mai lungă 
la estrogen pe parcursul vieţii) prezintă un 
risc mai mic de a suferi de demență, iar 
femeile a căror menopauză se instalează 
înainte de vârsta de 45 de ani au un risc mai 
mare. Ținând cont de aceste aspecte, este 
firesc să ne întrebăm cum se leagă acest 


lucru de menopauza și daca tratamentul 
hormonal al menopauzei (THM) poate 
contribui la diminuarea acestui risc. Multi 
factori care nu au legătură cu estrogenul pot 
crește riscul unei femei de a suferi de 
demenţă și de boala Alzheimer. De exemplu, 
regimul alimentar (vezi capitolul 21), lipsa 
exerciţiilor fizice, fumatul, precum si 
hipertensiunea arterială și diabetul (ultimele 
două afectează negativ vasele de sânge, 
reducând fluxul către creier). Și factorii 
genetici cresc riscul apariţiei bolii Alzheimer, 
în special a unei gene numite APOE4, care 
pare să crească riscul în cazul femeilor chiar 
mai mult decât în cazul bărbaţilor. Gena 
APOE furnizează instrucțiuni pentru 
producerea unei proteine numite 
apolipoproteină E. Există mai multe versiuni 
ale genei APOE, iar persoanele care 
moștenesc versiunea numită APOE4 
prezintă un risc mai mare de a face 
Alzheimer. Se pare că există o interacțiune 
între APOE4 si estrogeni care creşte 
vulnerabilitatea femeilor tinere la Alzheimer 
în timpul primilor ani după instalarea 
menopauzei. 

Multe femei se întreabă dacă THM ajută 
la prevenirea dementei sau a bolii Alzheimer. 
Informatiile ne arată că începerea THM după 
vârsta de 60 de ani sau la mai mult de zece 
ani după ultima menstruatie poate crește 
riscul acestor afecțiuni. Femeile cu o funcţie 
cognitivă inferioară la momentul initial au 
fost deosebit de vulnerabile la riscul crescut 
de demenţă asociat cu THM. 


In cazul femeilor mai tinere, informatiile 
sunt putin mai complexe. Multi cercetatori 
se intreaba daca exista o fereastra critica in 
timpul tranzitiei spre menopauza sau foarte 
devreme dupa ultima menstruatie in care 
estrogenul din tratamentul hormonal al 
menopauzei (THM) poate preveni aparitia 
dementei. Două cercetări — studiul KRONOS 
de preventie timpurie și studiul KEEPS - au 
inclus femei aflate la cel mult trei ani de la 
ultima lor menstruatie și le-au urmărit patru 
ani pentru a evalua impactul asupra funcţiei 
cognitive al estrogenilor ecvini conjugati 
(EEC) administrati pe cale orală sau al 
estradiolului administrat  transdermic. 
Niciunul dintre cele două studii nu a 
evidenţiat vreo îmbunătăţire pe termen 
scurt, dar cum modificările cauzate de 
demenţă și Alzheimer încep în creier cu mult 
înainte de a exista vreun semn fizic care ar 
putea fi evaluat, cercetătorii s-au întrebat 
dacă nu cumva scanarea creierului ar putea 
oferi indicii timpurii. 

La câțiva ani după ce studiul KEEPS s-a 
încheiat, cercetătorii au rechemat femeile 
care participaseră pentru a le reevalua 
creierul. În acest moment, tomografiile 
cerebrale ale femeilor care luaseră EEC 
prezentau unele modificări negative la 
nivelul vaselor de sânge în comparaţie cu 
cele care luaseră placebo, în timp ce femeile 
care folosiseră estradiol administrat 
transdermic au fost mai putin influențate, 
dar nu s-a înregistrat nicio modificare în 
ceea ce privește rezultatele testelor 


functiilor cognitive. Nu se stie daca acest 
efect asupra vaselor de sange s-ar putea 
traduce printr-un risc crescut de aparitie a 
dementei pe parcurs sau daca este o 
constatare falsa. 

În cadrul aceluiași studiu, cercetătorii au 
analizat tomografic creierul femeilor pentru 
a depista prezenţa plăcilor amiloide, care 
sunt observate în cazul bolii Alzheimer și 
care apar la tomografie cu ani înainte de 
apariția simptomelor. Ceea ce au descoperit 
a fost că femeile purtătoare ale genei 
APOE4 si care folosiseră estradiol 
administrat  transdermic prezentau © 
diminuare a depozitelor de plăci amiloide, un 
efect care nu a fost însă observat în rândul 
femeilor care nu erau purtătoare ale genei 
APOE4. Nu se știe dacă estrogenul, atunci 
când este administrat la timp, ar putea 
diminua plăcile în cazul tuturor femeilor, 
dacă femeile care erau purtătoare de APOE4 
erau în mod unic sensibile la estrogen sau 
dacă există o altă explicaţie. 

În prezent, nu există dovezi care să 
susțină începerea tratamentului cu THM 
pentru a reduce posibilitatea de a face boala 
Alzheimer sau demenţă la femeile cu risc 
mediu. Există dovezi că renunțarea la fumat, 
o dietă sănătoasă și exerciţiile fizice 
regulate pot ajuta — de fapt, aproximativ 50% 
din riscul apariţiei bolii Alzheimer este legat 
de acești factori potenţial modificabili. 
Există, de asemenea, unele întrebări fără 
răspuns cu privire la efectele potenţial 
negative ale estrogenilor asupra vaselor de 


sange din creier pe termen lung, iar efectul 
observat pe tomografiile cerebrale a fost 
mai pronuntat cu EEC administrat oral 
comparativ cu estradiolul administrat 
transdermic, ceea ce sugerează posibilitatea 
ca această modificare să fie legată de 
creșterea coagulării în vasele sanguine 
(estrogenii administrati oral afectează 
coagularea sângelui, în timp ce aceia 
administrati transdermic nu o fac; vezi 
capitolele 17 și 18). Este absolut necesar să 
se facă mai multe studii în acest sens. Dacă 
femeile cu gena APOE4 ar trebui să ia în 
considerare estradiolul pentru sănătatea 
creierului la menopauză depășește subiectul 
din cartea de fata, iar femeile cu risc genetic 
ridicat de apariţie timpurie a bolii Alzheimer 
ar trebui să se afle sub supravegherea 
medicilor cu experienţă în acest domeniu. 


DE REȚINUT 


Estrogenul influențează multe aspecte ale 
sănătăţii și funcţionării creierului, dar odată cu 
instalarea menopauzei, creierul pare să se 
adapteze la noul context hormonal. 


* Haosul hormonal al tranziţiei spre menopauză 
poate duce la modificări cognitive temporare; 
există factori care pot face ca aceste modificări 
să fie mai îngrijorătoare decăt ar fi în urma unor 
evaluări prin teste obiective. 


* Depresia poate apărea în timpul tranziţiei spre 
menopauză, probabil din cauza unei 
vulnerabilitati  subiacente combinată cu 
modificarea nivelului de hormoni. 


* Femeile cu forme mai ușoare de depresie pot 
beneficia de estrogen prin THM. 


* Dementa si boala Alzheimer sunt mai frecvente la 
femei decăt la bărbaţi; pentru majoritatea 
femeilor, începerea THM pentru protejarea 
creierului nu este indicată din cauza multor 
întrebări rămase încă fără răspuns. 


CAPITOLUL 13 
Vaginul și vulva 


Sindromul genito-urinar al menopauzei și 
tratamentele 


Modificările la nivelul vulvei și al vaginului 
cauzate de menopauză se numeau înainte 
atrofie vaginala, dar acum se folosește 
termenul „sindrom  genito-urinar al 
menopauzei“ (SGM). Desi este adevărat că 
țesuturile vaginale se atrofiază, ceea ce 
înseamnă ca devin mai subțiri si se pot 
micșora, denumirea mai veche era 
problematică. În primul rând, vaginul este 
doar una dintre structurile afectate. Vezica 
urinară, uretra, clitorisul si vulva suferă si ele 
modificări asociate nivelului scăzut de 
estrogen. Apoi, mai este si faptul că atrofia 
este sinonimă cu micşorarea. 

Importanța noastră, a femeilor, e oricum 
diminuată de către societate pe măsură ce 
îmbătrânim, aşa că un termen care face ca 
vaginul să pară o violetă decrepită care se 
ofileste este inacceptabil. 

SGM nu este un acronim atrăgător, dar 
este mai cuprinzător si le reamintește 


tuturor - femeilor si medicilor lor - de 
potentiala amploare a problemei. 

În acest capitol vom discuta problemele 
medicale legate de vagin și vulvă; pentru mai 
multe informaţii despre vezica urinară și 
uretră, vezi capitolul 14. 

SGM este frecvent - până la 15% dintre 
femei semnalează manifestări în timpul 
tranziției spre menopauză și, în cele din 
urmă, până la 80% vor avea unele simptome. 
Multe femei cu SGM nu primesc îngrijirea de 
care au nevoie. Unele nu consideră că 
simptomele lor sunt legate de menopauză, 
altele cred că nu există opţiuni de tratament 
sigure. 

Multe femei sunt respinse de către 
medicii lor, iar unele pur și simplu nu se simt 
suficient de confortabil pentru a discuta 
despre ceea ce le îngrijorează din punct de 
vedere sexual. 

Femeile care sunt cel mai mult deranjate 
de neplăcerile SGM au vârste cuprinse între 
45 şi 64 de ani, dar nu se știe dacă 
simptomele se reduc cu adevărat de-a 
lungul timpului, dacă femeile renunţă să mai 
caute asistenţă medicală pentru simptomele 
lor pentru că au fost respinse sau ignorate 
de prea multe ori, ori dacă lipsa unui 
partener sexual sau alte afecţiuni medicale 
conduc la o schimbare a prioritatilor. 


Vulva și vaginul — curs introductiv 


Să începem cu o scurtă prezentare a vulvei 
și a vaginului (oricine dorește o analiză 
aprofundată ar trebui să pună mâna pe 
cartea mea Biblia vaginului). Vaginul este 
interiorul, un tub fibromuscular căptușit cu 
mucoasă (tegument specializat). El face 
legătura între uter și vulva care se află în 
exterior. Cu alte cuvinte, acolo unde hainele 
ating pielea este vulva. Vulva include tot 
ceea ce se află de la muntele lui Venus 
(chiar sub osul pubian) până chiar deasupra 
anusului (vezi figura 14). Locul în care 
vaginul și vulva se suprapun la deschidere 
este cunoscut sub numele de vestibul. 

Labiile mici, care sunt labiile interioare, 
variază ca dimensiune — la 50% dintre femei, 
ele depășesc labiile mari și acest lucru este 
normal. 

Labiile mici conţin o cantitate mică de 
grăsime si pot avea uneori ţesut erectil. Ele 
sunt pline de terminatii nervoase 
specializate. Labiile mici se despart în 
apropierea glandului, partea vizibilă a 
clitorisului - partea de sus se unește cu 
preputul clitoridian, iar cea de jos se 
transforma in fren (care este foarte sensibil) 

Figura 14. Vulva 


care se unește cu partea inferioară a 
glandului. Având in vedere terminatiile 
nervoase specializate si aceste conexiuni cu 
glandul clitoridian, tragerea si presiunea 
aplicată asupra labiilor mici pot fi foarte 
excitante pentru multe femei. 

Partea exterioară a glandului este relativ 
mică (la unele persoane poate arăta ca o 
boabă de fasole sau ca o bomboană mică) 
și este parţial acoperită de o piele numită 
preput. Întregul clitoris în sine este mult mai 
mare  -  glandul este doar vârful 
aisbergului — și are forma unui Y inversat, cu 
patru braţe în loc de două. Două dintre braţe 
se numesc bulbi, iar celelalte două, 
pedunculi. Bulbii și pedunculii se unesc la 
nivelul corpului clitoridian și apoi se unesc 
cu glandul (vezi figura 15). Clitorisul este în 
contact cu uretra, de aceea multe femei au o 
zonă foarte sensibilă, în sensul bun, în jurul 
uretrei și/sau chiar în interiorul vaginului, 
imediat sub vezica urinară. Acest lucru este 
adesea numit punctul G, dar nu este un 
punct anume. În medicină îl numim 


complexul clitoris-uretra-vagin, iar Zona care 
se excita la atingere variază adesea de la o 
persoană la alta. Dacă acesta nu este un 
punct deosebit de plăcut pentru tine, este în 
regulă. Fiecare femeie este construită diferit. 

Figura 15. Anatomia clitorisului 


Atunci când femeile ating orgasmul prin 
penetrare vaginală, se datorează faptului că 
penisul, degetele sau jucăria sexuală fie 
ating, fie trag de clitoris, fie îl stimulează într- 
un alt mod, dar este important de reținut că 
1 din 3 femei nu atinge orgasmul doar prin 
penetrare vaginală, pentru că mecanica pur 
si simplu nu este suficientă pentru clitorisul 
lor. Degetele, limba si jucăriile sexuale oferă 
mult mai multă precizie decât un penis. 


Orgasmele cu penetrare peniană - aşa- 
numitul orgasm vaginal sau „matur“ al 
doctorului Sigmund Freud - nu sunt 


superioare orgasmelor provocate de 
stimularea directă a clitorisului cu degetele 
sau prin oricare altă metodă. Probabil că 
Freud nu avea nici cea mai vagă idee că 
clitorisul înseamnă mai mult decât glandul, 
dar, indiferent de asta, ideea că nu ar putea 
exista plăcere reală fără grosimea 


impunatoare a unui penis a devenit o tema 
recurenta daunatoare si misogina, pur si 
simplu  neadevărată. La urma urmei, 
lesbienele declară mai multe orgasme în 
timpul sexului decât femeile heterosexuale. 


Schimbările survenite odată cu 
menopauza 


Vulva şi vaginul suferă modificări 
semnificative, fie direct, din cauza lipsei de 
estrogen, fie indirect, din cauza diminuării 
fluxului de sânge către ţesuturi. Si producția 
de colagen scade odată cu vârsta. 
Colagenul este o proteină care, printre altele, 
conferă țesuturilor rezistenţă și elasticitate, 
astfel încât pierderea lui odată cu 
menopauza și vârsta duce la creșterea 
fragilitatii tesuturilor si la scăderea 
elasticitatii. Din punct de vedere fizic, 
țesuturile par mai deschise la culoare, iar 
atunci când SGM este sever, pot apărea mici 
pete roșii la nivelul vestibulului și în interiorul 
vaginului, care sunt rezultatul unor vase 
capilare extrem de fragile din care s-a 
infiltrat sânge în ţesuturi. 

Microbiomul vaginal suferă o schimbare 
dramatică, trecând de la un mediu dominat 
de lactobacili la o varietate de alte bacterii. 
Pentru unele femei, acest lucru poate avea 
ca rezultat unele schimbări subtile ale 
mirosului vaginal normal. PH-ul crește, 
adesea este de 5,5 sau mai mare (pH-ul 
înainte de menopauză este de obicei de 3,8- 


4,5) și gradul de lubrifiere scade. De 
asemenea, vaginul se micșorează puţin în 
lungime și în lăţime, probabil din cauza 
schimbărilor fluxului de sânge și ale 
colagenului, dar pot exista și alte motive. 
Toate aceste modificări, pe lângă pierderea 
elasticitatii țesutului și creșterea fragilitatii, 
pot provoca dureri în timpul actului sexual. 
Interesant este faptul că penisul se 
micșorează și el odată cu vârsta, din cauza 
scăderii nivelului de testosteron, a scăderii 
fluxului de sânge și a producției de colagen. 
Doar că nu auzim atât de des vorbindu-se 
despre asta. 

Există un mit conform căruia, odată cu 
vârsta, vaginul riscă să facă parte dintr-un 
scenariu de tipul „folosește-l sau îl pierzi“ - 
adică, fără potenta unui penis, vaginul se 
poate micșora permanent. Este pur și 
simplu șocant (imagineaza-ti sarcasmul din 
vocea mea) faptul că nu există un mit 
similar conform căruia se poate evita 
micșorarea penisului prin contactul vaginal 
regulat. Teoriile de tipul „folosește-l sau îl 
pierzi“ s-au bazat pe informaţii de calitate 
inferioară care astăzi nu ar mai fi acceptate. 
Pierderea estrogenului și schimbările legate 
de vârstă sunt cele care afectează vaginul, 
nu înseamnă un strigăt după atingerea unui 
bărbat. Rareori, când o femeie are o 
inflamare semnificativă din cauza 
estrogenului scăzut și țesuturile au devenit 
atât de fragile încât sângerează la atingere, 
pereţii vaginului pot fuziona. În cei 30 de ani 
de când conduc un cabinet de medicină 


vaginala si vulvara, am vazut acest lucru 
doar o data sau de doua ori. Chiar daca s-ar 
inchide vaginul din cauza lipsei de sex odata 
cu varsta, un penis nu ar putea impiedica 
mecanic acest lucru, deoarece, pentru 
aceste femei, sexul vaginal ar fi mult prea 
dureros, iar un penis nu poate reduce 
inflamarea tesuturilor si nici nu poate repara 
vasele de sânge. Este un penis, nu o bagheta 
magică. 

Odată cu vârsta, clitorisul își reduce 
dimensiunea, iar cantitatea de țesut erectil 
scade, dar nu se știe dacă acest lucru este 
specific vârstei sau dacă are legătură cu 
cantitatea de estrogen. Labiile mici își pot 
micșora dimensiunea, iar labiile mari se pot 
aplatiza puţin sau pot chiar să pară puţin 
mai mari din cauza laxitatii pielii și a 
țesutului adipos care isi schimbă 
localizarea. Albirea părului pubian începe de 
obicei după vârsta de 45 de ani și este un 
fenomen legat de vârstă. 

În timpul tranziţiei spre menopauză și la 
scurt timp după menopauză, femeile 
prezintă un risc crescut de afecţiuni 
cutanate autoimune care implică vulva 
și/sau vaginul - cele mai frecvente sunt 
lichenul scleros și lichenul plan. Aceste 
afecţiuni nu provoacă doar simptome 
supărătoare, cum ar fi mâncărimi, arsuri și 
dureri în timpul contactului sexual, ci sunt 
asociate și cu unele modificări de ordin fizic. 
De exemplu, pielea poate deveni albă și 
extrem de fragilă, labiile mici se pot micșora 
și chiar dispărea, țesutul de deasupra 


glandului clitoridian poate fuziona astfel 
încât glandul să nu se mai vadă, iar tesutul 
cicatricial poate determina  îngustarea 
vaginului — ceea ce, într-un stadiu avansat și 
netratat, poate progresa până la punctul în 
care vaginul fuzionează și se închide. 
Aceste afecţiuni ale pielii afectează între 
1 și 3% dintre femei și, deși pot apărea la 
orice vârstă, riscul pare deosebit de ridicat în 
timpul tranziţiei spre menopauză, posibil din 
cauza impactului hormonilor asupra 
sistemului imunitar. Lichenul scleros și cel 
plan pot provoca simptome similare cu cele 
ale SGM - mâncărimi, uscăciune, durere în 
timpul actului sexual, senzaţie de tensiune 
sau de pierdere a elasticitatii țesuturilor — 
astfel încât pot fi diagnosticate în mod 
eronat ca fiind SGM. Lichenul scleros și cel 
plan sunt asociate cu un risc mai mare de 
cancer al vulvei și necesită un tratament 
specific, așa că este important ca femeile cu 
aceste afecțiuni să consulte un specialist în 
domeniu. 


Simptomele SGM 


Cel mai frecvent simptom al SGM este 
uscăciunea vaginala, dar alte simptome 
includ senzaţia de arsuri vaginale, ca de 
șmirghel, durere la penetrarea vaginală, 
pruritul vaginal și vulvar, iritarea la ștergerea 
după folosirea toaletei, scăderea lubrifierii în 
timpul actului sexual, modificarea mirosului 
și a secretiilor. Pierderea elasticitatii poate 


face ca penetrarea vaginala sa fie dureroasa 
sau mai dificilă, iar aceasta durere în timpul 
sexului poate afecta libidoul. SGM crește, de 
asemenea, riscul apariţiei infecțiilor urinare 
sau ale vezicii urinare (vezi capitolul 14). 

Cu timpul, femeile pot face și dermatită 
perianală, care înseamnă roseata_ si 
inflamare cronică și, uneori, pielea din jurul 
anusului se poate deteriora, fiind foarte 
iritanta si chiar deranjanta. Dermatita 
perianală înseamnă creșterea  fragilităţii 
pielii odată cu înaintarea în vârstă, 
combinată cu traumatismul repetitiv produs 
prin ștergere și expunerea pielii la fecale, 
care sunt foarte iritante din punct de vedere 
chimic. Această afecţiune este probabil mai 
puţin legată de SGM și mai mult un fenomen 
de îmbătrânire a pielii. 

Unele femei semnalează o scădere a 
intensității orgasmului sau un timp mai 
îndelungat pentru a-l atinge. Ar putea exista 
mai multe motive, inclusiv reducerea fluxului 
de sânge către ţesuturi, modificările 
dimensiunii și țesutului erectil ale clitorisului, 
cele legate de vârstă sau de estrogen în 
modul în care nervii comunică cu creierul, 
sau chiar o slăbiciune ori scăderea 
capacităţii de reacţie a mușchilor diafragmei 
pelviene (aceia care se contractă fizic în 
timpul orgasmului), a căror masă - ca în 
cazul tuturor mușchilor - scade odată cu 
vârsta. Acești mușchi reacţionează și la 
estrogen, așa că este posibil să existe 
efecte combinate ale îmbătrânirii și ale 
pierderii de estrogen. Nu este ceva 


neobisnuit ca dupa menopauza femeile sa 
aiba nevoie de un vibrator pentru a atinge 
orgasmul, desi nu le era necesar inainte, iar 
acest lucru nu reprezinta o incapacitate. 
Unele femei consideră că exerciţiile Kegel 
pentru creșterea rezistenţei diafragmei 
pelviene (vezi capitolul 14) le aduc beneficii 
în ceea ce privește atingerea orgasmului. 


Atenţie la îngrijirea vulvei 


Fundamentul controlului asupra SGM este 
îngrijirea pielii vulvei și a celei perianale. Cu 
o fragilitate crescută, pielea este mai 
predispusă să devină uscată, ceea ce crește 
și mai mult riscul apariţiei unor leziuni 
microscopice, declanșând un ciclu de iritatie 
și inflamare care poate progresa până la 
punctul în care încercările ușoare de 
masturbare, sex oral sau chiar de ștergere 
cu hârtie igienică pot fi suficiente pentru a 
provoca disconfort. Recomandările-cheie 
pentru o bună îngrijire vulvară includ 
următoarele: 


* UTILIZEAZĂ UN PRODUS DE CURĂŢARE. 
Săpunul poate afecta pelicula 
acidă, stratul protector de grăsime 
și alte substanțe microscopice 
care acoperă pielea. De 
asemenea, săpunul poate 
reacționa cu pielea vulvei, ridicând 
pH-ul de la 4,0-5,2 la 10, și o poate 
usca. Un produs de curăţare 
facială  neparfumat - mărcile 


ieftine din farmacii sunt foarte 
potrivite - este cea mai buna 
optiune. 


* EVITA SERVETELE IGIENICE. Acestea pot 
fi importante pentru femeile cu 
incontinenta, pentru a le ajuta sa 
se curete atunci când nu sunt 
acasă, dar majoritatea conţin 
substanţe iritante și sunt inutile 
din punct de vedere igienic. Ele 
sunt un motiv frecvent al iritatiilor 
vulvare și al dermatitei perianale. 
Aș putea scrie un eseu de 10 000 
de cuvinte despre cum servetelele 
sunt o combinaţie de infantilizare 
a femeilor (ele sunt menite să 
îndepărteze fecalele de pe fundul 
unui bebeluș; femeile nu sunt 
bebeluși și sunt capabile să se 
șteargă cu hârtie igienică sau să 
folosească un bideu), o urmă a 
culturii purității (curăţenia sau 
falsa curățenie a  șerveţelelor 
igienice înseamnă că o femeie 
este „bună”) și obsesia unei 
societăţi patriarhale de a umili 
femeile pentru corpul lor normal 
(dacă femeile au nevoie ca pielea 
lor să fie pregătită pentru bărbaţi 
și invers nu este adevărat, atunci 
concluzia este că femeile sunt 
inerent murdare). Daca servetelele 
igienice ar avea ca scop igiena 
genitală, și nu asuprirea femeilor, 


atunci ar exista si pentru barbati 
rafturi cu astfel de produse cu 
arome diferite si denumiri precum 
Încântarea lui Gogu, Evadare la 
apus si Labute de catel. 


* UTILIZEAZĂ ABSORBANTELE PENTRU 
INCONTINENTA, NU PE CELE 
MENSTRUALE. Absorbantele 
menstruale nu pot face fata 
volumului de urină si, în 
consecință, rămân umede, ceea 
ce provoacă iritarea pielii și, dacă 
acest lucru se întâmplă suficient 
de des, la deteriorarea ei. 


+ HIDRATEAZA-TI PIELEA. Uscăciunea 
este dușmanul pielii. Uleiul de 
cocos, cel de măsline și vaselina 
de uz medicinal sunt alternative 
bune și ieftine. Există alternative 
mai scumpe care pretind că sunt 
făcute pentru pielea vulvei, deși nu 
s-au publicat rezultate 
semnificative pentru niciuna dintre 
ele. Deși nu este posibil să le 
demonstrezi afirmaţiile, având în 
vedere ingredientele, este puțin 
probabil să ofere un avantaj real. 
Un produs hidratant ţine mai mult 
de ceea ce iti place — senzaţia pe 
care o oferă un produs este un 
lucru foarte personal. Unora dintre 
femei le plac borcanele frumoase, 
iar cumpărarea acestor produse le 


poate da sentimentul de ingrijire 
de sine. Atata timp cat produsul 
nu este parfumat si nu irita, cele 
mai multe sunt probabil in regula. 
Cu toate acestea, unele dintre 
companii promovează aceste 
produse nu doar împotriva 
uscaciunii, ci si ca instrumente de 
prevenire a pericolelor mirosului 
feminin, care nu este un aspect 
medical, ceea ce este un mesaj 
dăunător. Acest lucru poate 
influenţa decizia unora dintre 
femei de a utiliza anumite 
produse. (Când am chef, mă iau 
de acești producători pe profilul 
meu de Instagram. La un moment 
dat se vor plictisi de mine și vor 
elimina mesajele dăunătoare 
despre „mirosul feminin“.) 


* TUNDE-ȚI PĂRUL PUBIAN, NU ÎL ELIMINA. 
Părul pubian crește umiditatea și, 
prin urmare, reține umezeala la 
nivelul vulvei. îndepărtarea 
completă a părului - fie că este 
vorba de epilare cu ceară, de ras 
sau de orice altă metodă - 

deteriorează stratul superior al 
pielii, crește riscul tăieturilor și, pe 
măsură ce pielea îmbătrânește, 
consecințele pot fi mai grave. 


* DACĂ FUMEZI, FĂ TOT POSIBILUL SĂ TE 
LAȘI. Fumatul are efecte anti- 


estrogenice si afecteaza circulatia 
sângelui către piele în toate 
zonele. 


Lubrifiantii 


Aceste produse se folosesc în timpul 
sexului, fie că este vorba de masturbare sau 
cu un partener. Multe femei și partenerii lor 
apreciază aceste produse indiferent de 
vârstă sau de stadiul menopauzei, dar 
pentru unele femei, ele pot deveni necesare 
dacă suferă de SGM. Pentru multe femei cu 
simptome ușoare, lubrifiantii pot fi tot ceea 
ce este necesar. 

Există trei tipuri de lubrifianti: pe bază de 
apă, de silicon si de ulei. Senzatia dorită sau 
ceea ce mie îmi place să numesc efectul de 
alunecare al unui lubrifiant este foarte 
personală. Unele femei adoră felul în care un 
produs se simte pe piele, iar altele l-ar putea 
considera lipicios. În general, femeile cu 
SGM tind să se simtă cel mai bine cu un 
lubrifiant pe bază de silicon, așa că, dacă o 
femeie nu a mai folosit lubrifiant până acum 
sau dacă ultima dată a fost cu mulţi ani în 
urmă, atunci cel pe bază de silicon este un 
bun punct de plecare. Toate aceste produse 
conţin o combinaţie de unul sau mai mulţi 
compuși siliconici, cum ar fi dimeticona, 
ciclometicona si dimeticonolul, ceea ce 
înseamnă că nu există o chestie organică, 
personalizată cu silicon. Unii lubrifianti cu 
silicon pot conţine și cantităţi mici de ulei de 


cocos sau de vitamina E, care este, de 
asemenea, un ulei. În cele ce urmează sunt 
prezentate câteva produse obișnuite în 
Statele Unite, care par bine tolerate: 


* Astroglide X — doar silicon; 


* Astroglide X Silicone gel - silicon si 
ulei de nuca de cocos; 


* Uber Lube - silicon și vitamina E. 


Cu toate că atât Astroglide, cât și Uber 
Lube susţin că această cantitate mica de 
ulei nu le schimbă compatibilitatea cu 
prezervativele din latex, nu am găsit niciun 
studiu public care să susţină această 
afirmaţie. Cei de la Astroglide mi-au răspuns 
la solicitarea de a obţine mai multe 
informaţii; ei au precizat că au efectuat teste 
pentru a stabili compatibilitatea, dar nu mi- 
au putut pune la dispoziție documentele. Cei 
de la Uber Lube nu au răspuns la e-mailul 
meu. 

Am în cabinet o rezervă mare de pachete 
de Uber Lube de unică folosință pentru 
examenele pelviene și nu cred să-mi fi spus 
vreo pacientă că i se pare neplăcut pe vulvă 
sau în vagin; de fapt, multe sunt surprinse că 
nu le irită. Deși apreciez că această 
observaţie pare  părtinitoare, îmi notez 
produsele pe care le folosesc și le 
recomand, precum și orice feedback pe care 
îl primesc. Unele persoane consideră că 
lubrifiantii pe bază de silicon sunt mai greu 
de curăţat de pe așternuturi și că e posibil să 


nu fie compatibili cu toate jucăriile sexuale 
din silicon. 

Lubrifiantii pe bază de apă necesită mai 
multe cunoștințe despre ingrediente, iar o 
alegere greșită în acest caz este mai 
probabil să provoace iritatii. lată câteva 
considerente: 


* PH-UL, adică aciditatea produsului. 
Cel mai bine este să alegi unul 
care să fie apropiat de pH-ul 
vaginal, adică 3,5-4,5, chiar dacă el 
crește odată cu instalarea 
menopauzei. Din păcate, cele mai 
multe produse nu menţionează 
pH-ul lor. 


e  OSMOLALITATEA, care s-ar putea 
traduce drept concentraţia. Atunci 
când osmolalitatea este mai mare 
decât cea a secretiilor vaginale, 
produsul va absorbi apa din 
țesuturile vaginale, ceea ce poate 
provoca iritatii și chiar crește 
riscul femeii de a contracta o 
infecție cu transmitere sexuală 
(ITS) dacă este expusă. 
Osmolalitatea secretiilor vaginale 
este 260-280 mOsm/kg și cel mai 
bine este să folosești un produs 
cu o osmolalitate <380 mOsm/kg. 
Organizaţia Mondială a Sănătăţii 
(OMS) recomandă să nu se 
folosească  lubrifianți cu oœ 
osmolalitate >1 200 mOsm/kg. 


* ANUMIȚI CONSERVANTI. Trebuie evitate 
produsele cu  gluconat de 
clorhexidină, poliquaternium şi 
mai mult de 8,3% glicerină, 
deoarece acestea pot irita 
țesuturile și/sau afecta 
ecosistemul vaginal. 


* PARFUMUL, SUBSTANTELE AROMATICE ȘI 
CARE DAU O SENZAȚIE DE ÎNCĂLZIRE 
trebuie evitate. Ingredientele de 
acest gen pot fi iritante, iar aceste 
produse au adesea o osmolalitate 
foarte mare. 


Având în vedere toate aspectele legate 
de lubrifiantii enumerati mai sus și știind că 
etichetarea produselor nu este întotdeauna 
completă, iată câţiva lubrifianti pe bază de 
apă, care se încadrează în intervalele 
recomandate: 


* Good Clean Love, pH 4,73 si 240 
mOsm/kg; 


* Yes Baby Vaginal-Friendly Lubricant, pH 
4,22 si 249 mOsm/kg; 


* Yes Water-Based Intimate Lubricant, pH 
4,08 si 154 mOsm/kg. 


Cremele hidratante vaginale 


Aceste produse rehidratează tesuturile 
vaginale si sunt preparate ca bioadezivi, 
astfel încât produsul rămâne pe tesuturile 
vaginale si rezistă mai multe zile. În general, 


sunt bine tolerate. În plus, deseori aceste 
produse reprezintă grupa placebo din 
studiile în care se evaluează hormonii 
vaginali și, uneori, au performanţe la fel de 
bune ca estrogenii în doze mai mici. Ele sunt 
cel mai eficiente cand problema este 
uscăciunea, dar pot fi utile și multor femei 
care au dureri în timpul actului sexual. 

Cremele hidratante pot fi pe bază de apa 
(glicerina este un ingredient comun, așa că, 
atunci când este prezentă, trebuie să fie într- 
o concentraţie de 8,3% sau mai puţin), pe 
bază de silicon, de ulei sau de acid 
hialuronic ori o combinaţie a lor. Acidul 
hialuronic este o moleculă mare care se 
găsește în celulele pielii și în jurul lor si care 
lubrifiază și hidratează celulele. Impactul 
cremelor hidratante nu este cumulativ, așa 
că, dacă încerci unul dintre aceste produse 
și nu observi un beneficiu după patru 
săptămâni de utilizare regulată conform 
indicatiilor, ia în considerare trecerea la un 
alt ingredient activ, de exemplu, de la silicon 
la acid hialuronic. (Consultă tabelul 2 de la 
pagina 450 pentru o listă de produse, pH și 
osmolalitate.) 


Hormonii 


Estrogenul vaginal este considerat cea mai 
bună variantă pentru SGM, ceea ce 
înseamnă că, dintre toate opţiunile 
farmaceutice și cele eliberate fără reţetă, 
este de departe cel mai bine studiat și 


eficient. Un alt hormon numit 
dehidroepiandrosteron sau DHEA este o 
completare recenta la tratamentele vaginale 
pe baza de reteta in cazul SGM. DHEA este 
unul dintre hormonii implicaţi în procesul 
care transformă colesterolul în estradiol 
(vezi capitolul 3). DHEA nu are niciun efect 
direct asupra ţesuturilor în sine; este util 
pentru că este transformat în interiorul 
celulelor în testosteron si estrogen. 
Estrogenii vaginali și DHEA cresc fluxul 
sanguin, inversează fragilitatea țesuturilor, 
restabilesc  lubrifierea si  repopulează 
microbiomul vaginal cu bacterii benefice. 
Acestea sunt eficiente în tratarea uscăciunii 
și a pruritului vaginal, a durerii la contactul 
sexual și pot ajuta în cazul modificărilor de 
miros. 

Tratamentul hormonal al menopauzei 
(THM) traditional este eficient doar în 
proporție de 50% în cazul sindromului de 
menopauză generalizată, deoarece nivelurile 
de estrogen rezultate sunt adesea 
insuficient de crescute in tesuturile vaginale 
şi vulvare. (THM constă în administrarea de 
hormoni pe cale orală sau transdermică; vezi 
capitolul 17.) Deoarece există riscuri mai 
mari în cazul THM (deşi sunt mici) în 
comparație cu tratamentul vaginal si el este 
util în doar aproximativ jumătate dintre 
cazuri, THM nu este recomandat doar în 
scopul tratării SGM. Cu toate acestea, o 
femeie care începe THM din alte motive, de 
exemplu, din cauza bufeurilor, poate aştepta 
două-trei luni pentru a vedea cum îi ajută 


acest tratament vaginul si vulva inainte de a 
decide sa recurga si la alte tratamente. 
Produsele estrogenice vaginale din 
Statele Unite și Canada sunt fie estradiolul, 
fie estrogenii ecvini conjugati sau EEC. 
Numele de marca este Premarin (vezi 
capitolele 17 si 18 pentru informații 
suplimentare despre aceşti estrogeni). 
Estrogenii vaginali sunt disponibili într-o 
gamă largă de doze, precum și de metode 
de aplicare, inclusiv creme, inel vaginal, 
comprimate și supozitoare vaginale, astfel 
încât este posibilă personalizarea în funcţie 
de nevoile fiecărei femei. DHEA vaginal este 
un supozitor vaginal și este disponibil într-o 
singură doză. (Vezi tabelul 3 de la pagina 
450 pentru o listă a produselor și a dozelor.) 
Estrogenul și DHEA vor avea nevoie de 
cel puţin șase săptămâni pentru a acţiona, 
dar pentru un efect complet pot trece doua- 
trei luni, astfel încât merită să faci un 
tratament de trei luni și apoi să reevaluezi 
situaţia. Toate produsele, cu excepția 
inelului cu estrogen și a DHEA, se 
administrează de obicei pentru început în 
fiecare zi, timp de 14 zile, iar apoi de două 
ori pe săptămână. Dacă femeile preferă să 
folosească doar o doză de două ori pe 
săptămână, vor obţine aceleași rezultate în 
cele din urmă; doar că poate dura mai mult. 
Nivelurile sanguine de estrogeni pot crește 
episodic în primele câteva săptămâni atunci 
când se utilizează crema de estradiol, crema 
EEC și DHEA și, eventual, intermitent după 
aceea. Acest nivel nu este suficient de 


ridicat pentru a genera ingrijorari legate de 
sănătate - crema cu estradiol si EEC in 
special au in spate zeci de ani de informatii 
colectate, dar acesta poate fi motivul pentru 
care unele femei semnalează inițial 
sensibilitate la nivelul sânilor. Odată ce 
estrogenul tratează inflamația vaginală, 
nivelurile scad. Dacă se administrează doze 
mai mari de cremă decât cele enumerate in 
tabelul 3, atunci este mai probabil ca 
nivelurile de estrogen să crească. 

Dacă iei estrogen vaginal sau DHEA nu 
există un risc crescut de apariție a 
cancerului de sân, a atacului de cord, a 
accidentului vascular cerebral sau a 
dementei, în ciuda avertismentului Black Box 
Warning cerut de Food and Drug 
Administration (FDA). Avertismentul se 
bazează pe studii privind tratamentul 
administrat pe cale orală si transdermica si 
nu se aplică tratamentului vaginal. Mai 
multe studii de calitate au arătat că aceste 
preocupări nu reprezintă o problemă atunci 
când estrogenul vaginal este utilizat în mod 
corespunzător. Spre deosebire de estrogenul 
administrat pe cale orală sau transdermică, 
nu este necesar niciun progestogen 
(progesteron sau un hormon cu proprietăți 
similare celor ale progesteronului). 

Hormonii vaginali nu au fost studiati 
comparativ, aşa că nu se poate spune că 
produsul A este superior produsului B. 
Companiile farmaceutice rareori își pun 
produsul la bătaie printr-o comparație 
directă cu un altul al concurenței - ce se 


întâmplă dacă produsul lor se dovedește a fi 
identic sau inferior? În consecinţă, în mod 
obișnuit vedem doar studii ale companiilor 
farmaceutice care își compară rezultatele cu 
un placebo, și aproape întotdeauna 
concluziile arată beneficii. Când cercetătorii 
independenţi, cu finanţare din alte surse 
decât cele farmaceutice, analizează 
produsele farmaceutice, rezultatele nu sunt 
întotdeauna la fel de impresionante. De 
exemplu, atunci când tableta de 10 mcg de 
estradiol a fost studiată de cercetători 
independenți, aceasta nu a avut rezultate 
mai bune decât crema hidratantă placebo. 
Nu se ştie dacă este un lucru specific 
preparatului (unele femei au semnalat că 
tabletele nu se dizolvă întotdeauna bine) sau 
dacă există un alt motiv. 

O altă problemă cu studiile farmaceutice 
este modul în care sunt prezentate datele. 
Adesea, rezultatul are semnificație statistică, 
ceea ce Înseamnă că efectul constatat nu s- 
a produs din întâmplare, dar nu se dezvăluie 
întotdeauna dacă acest efect a fost 
semnificativ în cazul acelor femei. De 
exemplu, capsulele vaginale cu estradiol 
vândute sub denumirea Imvexxy vin în doze 
de 4 mcg si 10 mcg. Aceste doze foarte mici 
de estradiol au dat rezultate mai bune decât 
placeboul atunci când au fost analizate 
modificările la nivel celular într-un studiu 
numit REJOICE. Acest studiu a descoperit, 
de asemenea, că femeilor care foloseau 
Imvexxy li s-a ameliorat mai mult durerea 
resimțită în timpul contactului sexual decât 


în cazul celor care foloseau un produs 
placebo. Durerea simțită în timpul sexului 
era înregistrată pe o scală de 4 puncte, 4 
reprezentând cea mai mare valoare. În a 12- 
a săptămână, rezultatul mediu al durerii în 
timpul actului sexual era de 1,1 cu doza de 4 
mcg și, respectiv, de 1,0 cu doza de 10 mcg 
și de 1,4 în cazul femeilor cărora li se 
administrase placebo. 

Ceea ce nu ne spune studiul este dacă 
un rezultat al durerii în timpul actului sexual 
de 1 sau 1,1 din 4 este semnificativ diferit de 
un rezultat de 1,4 din 4. Acest lucru nu 
înseamnă că femeile nu ar trebui să încerce 
cea mai mică doză de estrogen; înseamnă 
doar că studiile nu oferă întotdeauna 
răspunsurile care ne ajută cel mai mult când 
discutăm cu femeile despre preocupările lor 
medicale. Pentru multe femei, cea mai mică 
doză de estradiol poate da rezultate bune, 
dar dacă după trei luni nu există nicio 
schimbare, atunci poate fi necesară o doză 
mai mare. 

Cum să alegi un produs? Pentru multe 
femei, preţul constituie un aspect important, 
iar pentru altele este vorba despre modul de 
aplicare. De exemplu, ideea unui inel care se 
lasă înăuntru timp de trei luni la rând este 
foarte tentantă pentru unele femei, iar altele 
resping categoric ideea (poţi lăsa inelul în 
interior în timpul sexului sau îl poţi scoate). 
Aplicarea cremelor le poate deranja pe unele 
femei, dându-le senzaţia de îmbâcsire, dar 
pe altele le poate liniști. Ideea unui produs 
despre care nu s-a demonstrat că poate 


crește nivelul de estradiol peste nivelul 
menopauzei - comprimatele vaginale de 
4 mcg și 10 mcg si inelul vaginal — poate fi 
reconfortanta pentru unele femei, in timp ce 
altele pot fi mai multumite de creme, 
deoarece siguranța lor a fost testată mai 
mult timp (doar să fie dozate corect). 
Femeile cu multe iritatii la nivelul labiilor 
mici și al vestibulului ar putea avea nevoie 
de o cremă, deoarece capsulele pentru uz 
vaginal sau inelul ar putea să nu ofere 
suficient estrogen pentru acoperirea acestor 
ţesuturi. Opțiunile sunt bune si nu uita că nu 
este vorba despre un tatuaj - dacă alegi o 
opțiune si nu ti se pare potrivită, o poţi 
înlocui cu ușurință. 

Dar cum rămâne cu preparatele 
magistrale? Conceptul și multitudinea 
problemelor și dezavantajelor sunt abordate 
în detaliu în capitolul 20. Singurul moment în 
care sugerez estrogen vaginal preparat în 
farmacie este atunci când produsul de 
calitate farmaceutică este prea scump. În 
Statele Unite, preţurile actuale sunt 
scandaloase — un tub de cremă generică cu 
estradiol poate costa peste 300 de dolari. 
Deși un tub ar trebui să ţină cel puţin 3 luni, 
ba chiar adesea până la 6 luni, în funcţie de 
doză, este vorba de mulţi bani daţi din 
buzunarul propriu, dacă produsul nu este 
acoperit sau este doar parţial acoperit de 
asigurări. Multe farmacii care prepara 
produse pot face aceeași cantitate de 
estradiol vaginal la prețul de 100 de dolari 
sau poate chiar mai mic. Problema aici este 


că cremele preparate în farmacie pot 
conţine mai mult estradiol decât scrie pe 
etichetă, ceea ce ar putea fi o problemă de 
siguranţă pentru unele femei. În cazul în 
care alternativa este să nu folosești nimic, 
atunci o cremă preparată în farmacie poate 
fi o opţiune, atâta timp cât aceasta face 
parte din procesul decizional comun. 

Femeile care continuă să aibă dureri în 
timpul raporturilor sexuale, prurit sau dureri 
mai generalizate după ce au încercat 
tratamentul hormonal vaginal trebuie să fie 
evaluate pentru identificarea altor cauze ale 
acestor simptome. O trecere în revistă a 
acestora depășește sfera de interes a 
acestei cărţi, dar ele se regăsesc în Biblia 
vaginului. 


Medicamentele fără hormoni 


Ospemifenul (cu denumire comercială 
Osphena) este un medicament administrat 
pe cale orală din clasa de medicamente 
numite modulatori selectivi ai receptorilor de 
estrogen (MSRE), ceea ce înseamnă că 
acționează ca un estrogen pe anumite 
ţesuturi si ca un antiestrogen pe altele. Pe 
țesuturile vaginale acționează ca un 
estrogen. Este aprobat de FDA pentru a trata 
simptomele vaginale ale SGM. 

Ospemifenul este o opțiune bună pentru 
femeile cărora nu le plac produsele vaginale, 
care consideră dureroasă aplicarea vaginală 
sau care caută ceva care nu este, din punct 


de vedere tehnic, un hormon. Doza este de 
60 mg pe zi. Ospemifenul actioneaza asupra 
uterului precum estrogenul si, desi eticheta 
produsului indică faptul că ar putea fi 
necesar un progestogen pentru a proteja 
mucoasa uterină, ca în cazul THM (vezi 
capitolul 17), există unele date care 
sugerează că acesta ar putea să nu fie 
necesar și că decizia trebuie luată pentru 
fiecare femeie în parte. Reacţiile adverse 
includ bufeurile și un risc ușor crescut de 
formare a cheagurilor de sânge. 


Terapii minim invazive pe bază de 
energie 


Acestea sunt lasere sau dispozitive de 
radiofrecvenţă care încălzesc tesuturile 
vaginale, crescând fluxul sanguin, și 
favorizează remodelarea țesuturilor. Unele 
studii de mică amploare indică faptul că 
acestea pot reface glicogenul din ţesuturi și 
pot îmbunătăţi microbiomul vaginal, și pot 
reduce pH-ul vaginal până la nivelul de 
dinaintea menopauzei. În ciuda popularității 
lor crescânde, există foarte puţine date de 
calitate cu privire la siguranța acestor 
dispozitive si la performanţele lor în 
comparaţie cu estrogenul, DHEA, 
Ospemifenul sau chiar un gel placebo. Dacă 
aceste produse ar fi medicamente, ele nu ar 
fi încă aprobate de FDA, deoarece datele ar fi 
considerate insuficiente. 


Unul dintre cele mai populare dispozitive 
se numeste laser cu dioxid de carbon 
fractionat, dar până în prezent există doar 
două studii mici care îl compară cu 
estrogenul. Aceste studii nu au inclus un 
număr suficient de paciente pentru a 
răspunde la întrebarea cu privire la 
eficacitatea laserului în cazul SGM sau la 
siguranţa acestuia. Cel mai mare dintre cele 
două studii a cuprins 65 de femei, dintre 
care 32 au fost tratate cu laserul, deci nu 
sunt multe date pe care să ne bazăm. De 
asemenea, studiul nu a fost realizat în orb, 
astfel încât femeile știau ce tratament 
primesc, și nu a existat o componentă 
placebo. Pentru a ști cu adevărat dacă acest 
laser este eficient, un grup de femei ar trebui 
să primească tratamentul cu laser și o 
cremă placebo, un alt grup un tratament fals 
cu laser și o cremă vaginală cu estrogen, iar 
un al treilea grup o procedură fictivă și o 
cremă placebo. Acest lucru este deosebit de 
important având în vedere cât de bine 
funcţionează cremele placebo și cremele 
hidratante în multe studii. În plus, urmărirea 
acestor două studii mici nu a fost suficient 
de îndelungată pentru a stabili riscurile. FDA 
a primit rapoarte cu privire la femei care au 
fost rănite cu aceste lasere - și am văzut si 
eu așa ceva. Pe baza calităţii scăzute a 
studiilor și a lipsei unor date bune privind 
siguranţa, aceste terapii pe bază de energie 
nu sunt recomandate în prezent de către 
American College of Obstetricians and 


Gynecologists (ACOG) si North American 
Menopause Society (NAMS). 

Ipoteza din spatele dispozitivelor cu 
energie nu este deplasata si merita testata, 
dar este exasperant faptul că acestea sunt 
utilizate de aproximativ cinci ani, și totuși nu 
există încă informaţii de calitate și rămân o 
mulţime de întrebări fără răspuns cu privire 
la siguranţă. Femeile merită mai mult. Este 
rușinos dacă ne gândim că femeile au 
suportat o povară uriașă din cauza 
dispozitivelor medicale insuficient testate — 

de la Dalkon Shield (un dispozitiv 
intrauterin) la tamponul Rely, dispozitivul 
Essure pentru sterilizare și unele tipuri de 
plase utilizate pentru chirurgia vaginala - si 
încă purtăm discuţii despre proceduri 
netestate care își fac loc în domeniul 
asistenţei medicale pentru femei. Au fost 
folosite pe femei ani la rând, iar participarea 
a mai puţin de 100 de femei la studiile 
prospective concepute inadecvat este pur și 
simplu scandaloasă. 

Cum de sunt aprobate aceste 
dispozitive? Ei bine, acestea nu sunt 
aprobate pentru tratarea SGM in Statele 
Unite şi Canada. Aceste aparate sunt 
aprobate pentru alte utilizări si, pe parcurs, 
au fost folosite în neconcordanță cu 
eticheta, adică nu în scopul pentru care au 
fost concepute. Desi nu sunt la curent cu 
documentele interne ale niciunei companii, o 
metodă tipică pentru astfel de dispozitive 
este aceea că studiile de proastă calitate 
(care nu oferă genul de concluzii pe care le 


dorim inainte de a expune femeile la aceasta 
terapie) sunt generate de utilizarea 
neconforma cu eticheta. Aceste studii ar 
trebui doar sa genereze ipoteze si sa 
conduca la efectuarea mai multor cercetari, 
astfel încât dispozitivul să poată fi evaluat în 
mod corespunzător. În schimb, se creează 
cumva un entuziasm în rândul medicilor, pe 
rețelele de socializare si în presă. 
Echipamentul poate fi chiar expus în cadrul 
conferințelor sau promovat în rândul 
medicilor prin intermediul unor campanii 
prin e-mail, al comunicării verbale si prin alte 
strategii - deși toată lumea este atentă să 
nu afirme că terapia funcţionează cu 
adevărat, deoarece nu este aprobată în 
acest scop. Odată ce dispozitivul este 
achiziționat sau închiriat de furnizori, el este 
oferit tot mai mult ca terapie. Și uite așa 
apare un nou tratament care există fără 
studii de calitate și fără un proces costisitor 
de prezentare pentru aprobare la FDA. 
Aceste noi terapii pe bază de energie ar 
putea aduce schimbări incitante, cu un risc 
scăzut de apariţie a complicatiilor atunci 
când sunt utilizate de un furnizor bine 
pregătit; ar putea fi moderat de utile, dar ar 
necesita tratamente destul de regulate 
pentru a menţine efectele; ar putea fi relativ 
inofensive și nu mai eficiente decât un 
placebo, dar ar putea fi și mai puţin eficiente 
și mai dăunătoare decât știm. În acest 
moment, se poate spune doar că aceste 
dispozitive sunt aproape omniprezente, că 
au fost studiate în mod inadecvat, că nu 


stim cat de bine functioneaza in comparatie 
cu produsele disponibile și ca există 
probleme de siguranţă fără răspuns. 

Ceea ce este frustrant și îngrozitor este 
faptul că în cei câţiva ani în care aceste 
dispozitive au fost utilizate neconform cu 
eticheta, studiul prin care se putea răspunde 
la aceste întrebări ar fi putut fi efectuat și am 
fi avut răspunsul. 

Ce se întâmplă dacă o femeie dorește să 
încerce o terapie bazată pe energie? 
Oamenii privesc riscurile în mod diferit, iar 
posibilitatea ca această terapie să nu fie 
atât de eficientă pe cât se pretinde sau să 
prezinte mai multe riscuri decât știm poate 
să nu le deranjeze pe unele femei. Unele 
persoane sunt cu adevărat interesate de 
terapiile noi și există femei care pur și 
simplu nu doresc să folosească produse 
vaginale acasă. Atâta timp cât este pe 
deplin informată cu privire la aspectele 
necunoscute, o femeie decide singură ce 
vrea să facă cu corpul ei. 


Femeile care au cancer 


Unele tipuri de cancer sunt sensibile la 
estrogeni și, prin urmare, în cazul femeilor cu 
o astfel de boală există îngrijorarea că 
estrogenul din tratamentele vaginale, 
inclusiv cel din DHEA, ar putea grăbi o 
recidivă și le-ar inrautati prognosticul. Cele 
mai frecvente cancere care se încadrează în 
acest grup sunt cancerul de sân, cancerul 


endometrial (al mucoasei uterului), sarcomul 
uterin (al muschiului uterului) si mai multe 
tipuri de cancer ovarian. 

Femeile cu aceste tipuri de cancer ar 
trebui să încerce fiecare dintre opţiunile 
nehormonale discutate. Pentru unele dintre 
ele, aplicarea unui anestezic local (un 
medicament care amorteste, cel mai 
frecvent, lidocaină) la nivelul vestibulului 
(deschiderea vaginala) cu câteva minute 
înainte de actul sexual poate fi de ajutor 
pentru ameliorarea durerii în timpul sexului. 
Terapia sexuală și fizioterapia pot fi, de 
asemenea, utile pentru unele femei. Altele 
pot dori să exploreze sexul anal. Am vorbit la 
cabinet cu multe femei care luaseră în 
considerare această opţiune, dar nu făcea 
parte din obiceiul lor sexual, așa că au 
apreciat spațiul sigur pentru a discuta. 

Când aceste opţiuni nu reușesc să ofere 
ajutor sau nu sunt acceptabile pentru unele 
femei, tratamentele cu estrogeni care nu duc 
la o creștere a nivelului de estrogen pot fi o 
opţiune, dar acest lucru necesită luarea în 
considerare a tuturor factorilor implicaţi, 
cum ar fi tipul și stadiul cancerului și timpul 
scurs de la diagnosticare, astfel încât nu 
trebuie generalizat. Produsele care pot 
reprezenta o opţiune în această situaţie sunt 
estrogenii în doze mici: capsulele de 4 și 10 
mcg, comprimatele de 10 mcg și inelul 
vaginal. Cremele pot determina ocazional 
niveluri de estrogen detectabile, asa ca 
trebuie evitate. Nivelurile de estradiol pot 
creste, de asemenea, cu DHEA, desi acestea 


raman de obicei in intervalul 
postmenopauza, astfel incat DHEA este mai 
putin optim decât estradiolul in doze mici. 

Multe femei cu cancer de san au o 
preocupare suplimentară — ele ar putea lua 
medicamente pentru a preveni o recidiva. 
Aceste medicamente sunt Tamoxifenul si o 
clasa de medicamente numite inhibitori de 
aromataza, discutate anterior in capitolul 5. 
Tamoxifenul blocheaza actiunea 
estrogenului asupra tesuturilor, iar inhibitorii 
de aromataza impiedica producerea de 
estrogen in fiecare tesut. Tamoxifenul este 
un medicament interesant, deoarece poate 
actiona ca un estrogen asupra anumitor 
ţesuturi. În consecinţă, nu toate femeile au 
simptome de SGM atunci când iau 
Tamoxifen sau, dacă le au, este posibil ca 
acestea să nu fie atât de grave. 

În cazul femeilor cu cancer de sân, cele 
cu un tip de cancer cu receptori hormonali 
negativi sunt probabil cele care prezintă cel 
mai mic risc, iar majoritatea manualelor 
sugerează că, în urma consultării cu medicii 
lor și ca parte a unei decizii comune, este 
acceptabilă administrarea unei doze mici de 
estrogen vaginal. Femeile cu cancer de sân 
cu receptori hormonali pozitivi care iau 
Tamoxifen pot fi candidate pentru o doză 
mică de estrogen vaginal; teoretic, dacă se 
absoarbe estradiol, acesta ar trebui să fie 
blocat de Tamoxifen pentru a nu afecta 
țesutul mamar. Din nou, acest lucru necesită 
o discuţie cu ginecologul si oncologul 
(specialistul în cancer). 


Femeile cu cancer de san care iau 
inhibitori de aromatază se confruntă cu 
provocări unice - scopul inhibitorului de 
aromatază este de a împiedica producerea 
tuturor estrogenilor. Acesta este motivul 
pentru care efectele asupra SGM sunt atât 
de profunde. Deoarece  inhibitorii de 
aromatază blochează enzima care produce 
estrogenul, dacă s-ar absorbi vreun estrogen 
din tratamentul vaginal, acesta nu ar fi 
blocat și ar fi liber să acționeze asupra 
țesuturilor. În cazul în care toate opţiunile 
nehormonale dau greș, s-ar putea lua în 
considerare trecerea de la un inhibitor de 
aromatază la Tamoxifen, deși este posibil ca 
această trecere să nu fie întotdeauna cea 
mai bună variantă în interesul femeii, astfel 
încât această abordare trebuie să fie 
individualizată. 

O altă opţiune în cazul femeilor pentru 
care nu se recomandă doze mici de 
estrogen este reprezentată de terapiile pe 
bază de energie despre care tocmai am 
discutat. O femeie care nu poate avea relații 
sexuale din cauza unui inhibitor de 
aromatază și care s-ar putea confrunta cu 
nevoia de a urma un astfel de tratament 
timp de cinci sau chiar zece ani poate 
considera că necunoscutele acestei terapii 
pe bază de energie merită riscul. 

Fiecare femeie privește riscul în mod 
diferit, astfel încât modul în care s-ar putea 
simţi în legătură cu un dispozitiv care nu a 
fost testat în mod adecvat comparativ cu o 
doză mică de estrogen care, din câte știm, 


nu este absorbită, poate varia. În plus, 
femeile trebuie să pună în balanţă orice risc 
care le pune în pericol calitatea vieţii. A 
trecut deja prea mult timp de când femeile 
care au supravieţuit unui cancer erau făcute 
să creadă că este suficient că trăiesc, că ar 
trebui să fie fericite că sunt în viata si că 
trebuie doar să suporte simptomele 
vaginale. Însă calitatea vieţii este foarte 
importantă, așa că femeile cu antecedente 
de cancer care ar putea fi afectate de 
hormoni merită să afle care le sunt opţiunile 
și, împreună cu medicii lor, să facă alegerile 
care li se potrivesc. 


DE REȚINUT 


SGM afectează până la 80% dintre femei, iar 
unele simptomele pot începe în timpul tranziţiei 
spre menopauză. 


* Simptomele comune ale SGM sunt uscăciunea 
vaginală, durerea în timpul actului sexual, 
arsurile și pruritul. 


* Opțiunile fără hormoni includ îngrijirea 
corespunzătoare a vulvei, lubrifianti și o cremă 
hidratantă. 


* Estrogenul aplicat local si DEAS reprezintă un 
tratament eficient împotriva SGM și au ca 
rezultat o absorbţie mică sau chiar inexistentă 
a estrogenului. 


* Dispozitivele energetice sunt putin studiate si, 
având în vedere lipsa datelor relevante, încă nu 
sunt recomandate de entităţile medicale 
importante. 


CAPITOLUL 14 
Sanatatea vezicii urinare 


Sa rupem cultura tacerii 


Este un lucru obisnuit ca femeile sa prezinte 
afecţiuni ale vezicii urinare atât la 
menopauză, cât și odată cu înaintarea în 
vârstă, dar nu este un lucru normal și există 
o mulţime de diferenţe între aceste două 
cuvinte. Obișnuit înseamnă că nu este o 
surpriză faptul că apare o afecţiune 
medicală, dar nu înseamnă că acea 
afecțiune este inofensivă și că nu ridică 
probleme sau că trebuie tolerată. În schimb, 
normal face să pară că experienţa respectivă 
este ceva ce trebuie tolerat. Multe femei au 
probleme de sănătate a vezicii urinare și, cu 
toate acestea, li se spune adesea că acest 
lucru este „normal“ și că „face parte din 
ceea ce înseamnă să fii femeie“, ceea ce 
este inacceptabil. Imagineaza-ti ce s-ar 
întâmpla dacă le-am spune bărbaţilor cu 
disfunctie erectilă că problema lor „nu este 
suficient de gravă pentru a avea nevoie de 
tratament“ sau „că face parte din ceea ce 
înseamnă să fii bărbat". lar în cazul 
disfunctiei erectile, nimeni nu are scurgeri în 
public. Din partea femeilor se așteaptă în 
mod constant ca ele să tolereze 
consecinţele biologiei lor, iar asta este 
inacceptabil. 

O temă comună a preocupărilor legate 
de vezica urinară este cvasi-absenta lor din 


discursul public. Mă gândesc la toate 
revistele cu titlurile lor care profetesc 
„pierzania“ vaginului daca un articol de 
lenjerie intimă din dantelă atinge pielea sau 
la discursul aparent constant despre 
secrețiile vaginale, și totuși, în ceea ce 
privește vezica urinară, cel mai adesea se 
tace. Nu putem învinui pe nimeni că ar fi 
sensibil la acest termen; la urma urmei, atât 
secrețiile vaginale, cât și urina sunt fluide 
corporale „de acolo de jos“. Într-o societate 
patriarhală, cele mai de preţ lucruri ale 
femeilor sunt o vulvă și un vagin virgin, 
pregătite și curățate - întruchiparea literală 
a miturilor purității. Așadar, societatea poate 
avea un discurs despre vulvă și vagin, 
deoarece umilirea este utilă, dar 
preocupările legate de vezica urinară sunt 
asociate senectutii, o perioadă care face ca 
femeile să devină irelevante. 


Infectiile recurente ale tractului urinar 


Infecția tractului urinar sau ITU înseamnă 
înmulţirea excesivă a bacteriilor din urină, 
care conduce la inflamare. Simptomele 
principale sunt durerea la golirea vezicii 
urinare (disurie), necesitatea de a merge mai 
des la toaletă (frecvenţă) și graba de a 
merge când e nevoie (urgenţă). Unele femei 
pot avea sânge în urină (hematurie). 
Infectiile urinare recurente sunt 
diagnosticate când o femeie are două 


infectii in decurs de sase luni sau trei in 12 
luni. 

ITU sunt destul de frecvente. intre varsta 
de 20 si 59 de ani, intre 2 si 4% dintre femei 
au cel putin una pe an, iar riscul de infectie 
începe să crească în jurul vârstei de 60 de 
ani. Infectiile urinare recurente se înmulţesc, 
de asemenea, odată cu vârsta - înainte de 
menopauză, până la o treime dintre femei 
vor avea o a doua infecţie în decurs de 12 
luni, dar în cazul celor aflate după 
menopauză, acest număr crește la 55%. În 
ciuda riscului sporit al femeilor de a face 
infecţii urinare recurente după menopauză, 
acest domeniu rămâne insuficient studiat. 

Riscul crescut al apariţiei infecțiilor 
urinare după menopauză este în mare parte 
legat de nivelul scăzut de estrogen, care are 
ca rezultat o varietate de schimbări ce 
facilitează aceste infecţii, cum ar fi o 
diminuare a aportului de sânge în țesuturi, 
slăbirea ţesuturilor și înlocuirea bacteriilor 
protectoare din vagin cu unele mai 
susceptibile de a provoca infecţii - astfel 
încât acestea devin o sursă de infecţie 
pentru vezica urinară. Pierderea de estrogen 
poate avea și un impact negativ asupra 
sistemului imunitar. În plus, există modificări 
legate de vârstă la nivelul colagenului și al 
sistemului imunitar care probabil că joacă și 
ele un rol. 

Strategiile de prevenire a infecțiilor 
recurente sunt importante, nu numai pentru 
a atenua durerea și suferinţa, ci și pentru a 
reduce expunerea la antibiotice, deoarece 


aceste medicamente pot provoca daune 
colaterale organismului (de exemplu, diaree 
asociata administrarii de antibiotice si un 
risc crescut de a dezvolta bacterii rezistente 
la antibiotice). 

Cand o femeie crede ca ar putea avea 
infectii recurente, cel mai important prim 
pas este efectuarea unei culturi de urină. 
Cultura poate confirma un diagnostic corect 
și poate informa medicul despre organismul 
care provoacă infecția si dacă acesta a 
devenit rezistent la vreun antibiotic. Fără 
antibioticul potrivit, tratamentul este sortit 
eșecului. Strategiile care s-au dovedit a fi 
eficiente in prevenirea infecțiilor urinare 
recurente includ: 


* ESTROGENUL VAGINAL. Unele date 
sugerează că o cremă ar putea fi 
mai potrivită, dar acest lucru nu 
este sigur. Femeile ar trebui să 
încerce orice produs cu estrogen 
vaginal sau DHEA care li se pare 
potrivit (pentru opţiuni, vezi 
capitolul 13). Dacă este aleasă o 
altă opţiune în locul cremei cu 
estrogen și nu există o ameliorare 
a ITU în următoarele 6 până la 12 
luni, poate că ar fi mai bine să fie 
încercată și crema, pentru a vedea 
dacă aceasta este mai eficientă. 


* ANTIBIOTICELE. Acestea pot fi luate 
zilnic (sau la câteva zile, în funcţie 
de medicament) pentru a preveni 
infecția. În cazul femeilor ale căror 


infectii sunt declansate de relatiile 
sexuale, utilizarea poate fi limitata 
la momentul de dupa actul sexual 
pentru a reduce expunerea 
cumulativă la antibiotice. În mod 


obișnuit, antibioticele sunt 
administrate între trei și șase luni 
și apoi se reevaluează 


necesitatea. Antibioticele utilizate 
în mod obișnuit sunt: trimetoprim, 
trimetoprim combinat cu 
sulfametoxazol, nitrofurantoină, 
cefalexina si fosfomicină. 


* HIPURATUL DE METENAMINA. Este un 
medicament administrat pe cale 
orală, care în urină se transforma 
în  formaldehidă și împiedică 
dezvoltarea bacteriilor. Este sigur 
și are puţine efecte secundare. 


* D-MANOZA reprezintă zaharuri care 
pot inhiba modul în care bacteriile 
se leagă de țesutul vezicii urinare. 
Există un studiu bine realizat care 
a indicat că 2 grame de D-manoză 
pe zi au fost la fel de eficiente ca 
un antibiotic administrat zilnic. 


Există și alte opţiuni în caz de ITU 
recurente, adesea recomandate, dar pentru 
care există puţine dovezi sau chiar niciuna 
care să le susţină utilizarea: 


* MERISORUL. Cea mai mare parte 
dintre studii a fost finanțată - 
surpriză  - de industria 


merișoarelor. MNu există cu 
adevărat date de calitate care să-i 
sustina eficiența, ceea ce este 
oarecum surprinzător având în 
vedere cât de des este 
recomandat. O analiză amplă a 
datelor disponibile în care 
produsele pe bază de merisor au 
fost comparate cu un placebo nu 
a relevat niciun beneficiu. 


* VITAMINA C. Ipoteza este că acidifică 
urina până în punctul în care 
bacteriile nu se mai pot dezvolta, 
dar nu există cu adevărat date 
care să-i susţină utilizarea. 


*  PROBIOTICELE. Bacterii benefice, 
probioticele recolonizează vaginul, 
fie restabilind mecanismele de 
apărare, fie înlocuind bacteriile 
care pot cauza ITU. Datele sunt de 
foarte proastă calitate și este 
posibil să nu primești întotdeauna 
ceea ce pretinde eticheta - într-un 
studiu privind  probioticele în 
general, 44% dintre produsele 
testate au fost etichetate incorect, 
ceea ce înseamnă că acestea 
conţineau specii care nu figurau 
pe etichetă sau le lipseau unele 
ingrediente. Probioticele sunt de 
obicei și foarte scumpe, astfel 
încât se pare că banii pe care îi 
plătesc consumatorii nu sunt 


întotdeauna investiţi in controlul 
calităţii. 


* ȘTERGEREA. Multor femei li se spune 
să aibă grijă să se șteargă din fata 
spre spate după ce merg la 
toaletă, dar nu există dovezi că 
această practică este utilă. 


* GOLIREA VEZICII URINARE IMEDIAT DUPĂ 
SEX nu este susținută de date. 
Asta surprinde mereu femeile 
când le spun! 


Femeile care au infecţii urinare recurente 
ar putea consulta un specialist pentru a se 
asigura că primesc toate terapiile preventive 
adecvate și că au fost luate în considerare și 
alte cauze mai putin frecvente ale infecțiilor 
recurente. 


Incontinenta 


Incontinenta urinară înseamnă pierderea 
involuntară de urină și, deși afectează femei 
de toate vârstele, riscul crește odată cu 
îmbătrânirea. Aproximativ 25% dintre 
femeile tinere, 50% dintre cele de vârstă 
mijlocie si 75% dintre femeile vârstnice 
suferă de incontinenta urinară. Din păcate, 
mai puțin de 50% dintre femeile care au 
pierderi de urină cel puțin o dată pe 
saptamana apelează la medic. 


Incontinenta urinara de efort sau IUE 


Aceasta este pierderea de urină care se 
produce în cazul unor activități care pun mai 
multă presiune asupra vezicii urinare. În mod 
normal, când tușim, strănutăm sau ridicăm 
ceva greu - orice activitate care crește 
presiunea la nivelul abdomenului —, forța se 
transmite în egală măsură și asupra vezicii 
urinare și a uretrei. Astfel, în timp ce 
presiunea sau stresul suplimentar asupra 
vezicii urinare încearcă să împingă mai 
multă urină afară, uretra se strânge și mai 
tare pentru a o împiedica să iasă, iar 
rezultatul net este că nu există pierderi. În 
cazul IUE, forțele care sunt transferate 
asupra vezicii urinare le depășesc pe cele 
care permit uretrei să se închidă și apar 
scurgeri. 

Cea mai bună comparație este cea cu un 
furtun prin care curge apă (în cazul nostru, 
uretra), așezat pe pământ (țesuturile de 
susţinere). Mecanismul normal al 
continentei este asemenea unui picior care 
calcă pe uretră - fluxul de urină este oprit. În 
cazul IUE, tesuturile de susţinere se 
schimbă, așa că, în loc de un suport de 
ciment, imagineaza-ti un teren noroios și 
alunecos. Acum, când piciorul calcă pe 
furtun, furtunul poate aluneca, iar din cauza 
presiunii piciorului, etanseitatea este 
deficitară, astfel că apar scurgeri. Motivele 
apariției IUE sunt variate. Genetica joacă în 
mod clar un rol în ceea ce privește rezistența 
și susţinerea ţesuturilor. Pierderea 


estrogenului afectează, de asemenea, 
integritatea ţesuturilor; cu toate acestea, 
administrarea sistemică a unui tratament 
hormonal al menopauzei sau THM (adică pe 
cale orală sau transdermică, vezi capitolul 
17) este de fapt asociată cu un risc crescut 
de IUE, astfel încât, în mod evident, rolul 
estrogenului este complicat. Vârsta are un 
impact negativ asupra colagenului, precum 
și asupra masei musculare, inclusiv asupra 
mușchilor diafragmei  pelviene, care 
înconjoară și susţin vezica urinară si uretra. 
Deteriorarea ţesuturilor din cauza nașterii 
este un factor, iar obezitatea joacă și ea un 
rol. Fumatul este un factor de risc pentru 
IUE, precum și  constipaţia, deoarece 
sfortarea repetată poate răni țesuturile. 

Unele femei au pierderi doar când sar pe 
o trambulină sau când ridică greutăţi din 
cauza exercitării unei presiuni atât de mare 
asupra vezicii urinare încât uretra cedează. 
Femeile care au pierderi de urină doar în 
aceste situaţii pot fi ajutate cu oricare dintre 
tratamentele împotriva IVE. 

Femeile care cred că au IUE ar trebui să 
fie evaluate pentru depistarea unei infecții 
urinare, deoarece aceasta poate cauza 
incontinenta. Odată ce au primit undă verde, 
adoptarea unor strategii elementare, cum ar 
fi atenţia la consumul de apă (recomandarea 
de opt pahare de apă pe zi este un mit) și 
exerciţiile de întărire a diafragmei pelviene — 
numite adesea exerciţii Kegel — sunt un bun 
punct de plecare. Multe femei pot învăţa să 
facă aceste exerciţii pe cont propriu, dar 


unele pot avea nevoie de ajutor din partea 
unui fizioterapeut specializat în sănătatea 
diafragmei pelviene. 

Exerciţiile Kegel constau în contractii 
susținute (menţinerea comprimării sau a 
contractiei mușchilor diafragmei pelviene, 
lucrând până la zece secunde), precum și în 
contractii scurte — adică o contracție simplă, 
urmată de relaxare care durează maximum 
două secunde, repetate de mai multe ori. Cu 
o mai mare putere și control al mușchilor 
pelvieni, femeile pot învăţa și ceea ce se 
numește manevra Knack, care constă în 
contractarea diafragmei pelviene înainte și 
în timpul tusei. Despre cum să începi 
exercițiile Kegel poţi citi în Biblia vaginului si 
pe pagina de internet American 
Urogynecological Association (AUGS) la 
adresa augs.org (da click pe secțiunea 
„Patient Services"). 

Golirea temporizata a vezicii urinare, 
adică urinarea după un anumit program, 
poate fi utilă. Motivele pentru care 
funcţionează sunt probabil mai complexe 
decât pur și simplu să nu ajungi niciodată la 
punctul în care vezica este plină. Golirea 
este un reflex complex care implică multi 
factori comportamentali, iar semnalele fizice 
și golirea  temporizată pot ajuta la 
consolidarea altor circuite între creier și 
vezică. Când exerciţiile pentru diafragma 
pelviană sunt combinate cu golirea 
temporizată, incontinenta se poate ameliora 
semnificativ. 


Chiar si o mica pierdere in greutate poate 
avea un impact mare asupra IUE - pierderea 
a aproximativ 8% din greutatea corporala 
poate reduce numărul episoadelor de 
incontinenta la jumătate, iar renunţarea la 
fumat poate fi, de asemenea, utilă. 

Variantele în cazul IUE implică susținerea 
dispozitivului de protecţie pe care l-am 
discutat în analogia cu furtunul. Acest lucru 
poate fi realizat cu ajutorul pesarelor 
intravaginale (dispozitive pentru reducerea 
incontinentei urinare), care sunt plasate 
longitudinal în vagin și care oferă suport 
pentru uretră. Unele femei consideră că un 
tampon poate fi de ajutor și există un 
dispozitiv asemănător cu un tampon care se 
vinde fără reţetă, numit Impressa. Un medic 
poate încerca să insereze un inel împotriva 
incontinentei, care are avantajul de a fi 
reutilizabil și poate fi purtat pentru perioade 
mai lungi decât tamponul sau Impressa. 
Există si un dispozitiv împotriva 
incontinentei urinare care poate fi procurat 
fără reţetă, numit Uresta, nefiind necesară o 
vizită la medic. Dispozitivele pentru 
incontinenţă urinară pot fi foarte utile și 
împotriva IUE, iar femeile sunt, în general, 
foarte satisfăcute de aceste opţiuni. 

Dar cum rămâne cu estrogenul? Am 
abordat deja modul în care THM poate 
agrava incontinenta urinară de efort - deci 
femeile care aleg să înceapă THM trebuie să 
fie conștiente de acest lucru -, dar 
estrogenul vaginal (vezi capitolul 13) poate 
ajuta unele femei, iar motivele sunt 


necunoscute. Este posibil ca estrogenul 
prezent în uretră și în vagin în cantităţi mici 
(așa cum ar fi obișnuit în cazul THM) să aibă 
un efect, iar dozele mai mari existente la 
nivelul ţesuturilor vaginale și al vezicii 
urinare obţinute cu ajutorul hormonilor 
vaginali să aibă un alt efect. 

Intervenţia chirurgicală poate fi, de 
asemenea, utilă împotriva IUE. Cea mai 
frecventă procedură se numește „bandeletă 
uretrală“ și implică introducerea unei benzi 
de plasă sub uretră, care oferă același tip de 
protecţie ca un pesar. Există și alte opţiuni 
chirurgicale în cazul IUE, dar o discuţie în 
acest sens depășește sfera de interes a 
acestei cărți. 

Multe femei au auzit povești și rapoarte 
îngrijorătoare despre plasa vaginală și, prin 
urmare, ar putea fi surprinse când li se 
recomandă o procedură cu plasă împotriva 
IUE. Dar nu toate plasele sunt la fel, iar 
acesta este un factor important care este 
neglijat în mod constant atunci când citesc 
articole de presă despre plasele chirurgicale. 
Să bagi toate plasele chirurgicale în „aceeași 
oală“ este ca și cum ai pune la un loc toate 
autovehiculele, de la autoturismele care au 
trecut cu succes inspectiile de siguranţă si 
au primit calificative înalte din partea 
publicației Consumer Reports până la 
mașinile de teren fără airbaguri sau centuri 
de siguranţă. Da, și unele, și celelalte sunt 
autovehicule, dar nu sunt la fel. 

Multe dintre problemele legate de plasele 
chirurgicale sunt din cauza unor produse 


care nu au fost testate in mod adecvat si 
care nu ar fi trebuit să ajungă niciodată pe 
piaţă, iar eu sunt norocoasă că specialiștii în 
probleme ale vezicii urinare cu care lucrez 
de multi ani nu au luat niciodată în 
considerare utilizarea acestor produse, 
deoarece datele erau insuficiente. Din cauză 
că aceste produse de tip plasă au fost 
puternic promovate de companiile 
farmaceutice ca fiind „ușoare“ — intervențiile 
chirurgicale tradiționale pentru incontinenta 
și prolaps (discutate în continuare) necesită 
o pregătire suplimentară în afara 
rezidenţiatului —, ele au fost adesea folosite 
de chirurgi care nu ar fi trebuit să realizeze 
niciodată o astfel de operaţie. Nu încerc sa îi 
disculp pe acești medici, ci mai degrabă 
încerc să explic diferenţa dintre o plasă 
proastă și una care a fost studiată și este 
considerată sigură în momentul în care este 
folosită de chirurgi bine pregătiţi. 
Bandeletele uretrale, cea mai frecventă 
intervenţie chirurgicală cu plasă împotriva 
IUE, reprezintă probabil una dintre cele mai 
studiate proceduri din ginecologie. Volumul 
de date este impresionant și reprezintă o 
mărturie pentru acei medici care se dedică 
sănătății femeilor. Numărul femeilor 
satisfăcute de bandelete este mare, iar cel al 
cazurilor cu complicații este scăzut. Ca 
orice intervenție chirurgicală, există riscuri, 
iar un chirurg bun ar trebui să le treacă în 
revistă pe toate, astfel încât fiecare femeie 
să poată decide asupra raportului risc- 
beneficiu personal. Din nefericire, multe 


femei cu IUE nu se informează suficient cu 
privire la aceasta operatie, asa ca, de indata 


ce aud cuvântul „plasă“, pur si simplu nu mai 
vor să discute nimic. 


Vezica hiperactivă 


Vezica urinară hiperactivă (VHA) este exact 
asa cum sună - adică vezica urinară este 
antrenată să se golească atunci când 
conţine un volum de urină mai mic decât cel 
obișnuit. În cazul sindromului VHA, vezica 
este tensionată și se contractă fără să 
primească un semnal că se umple și că 
trebuie să se golească. VHA nu este o 
afecţiune specifică menopauzei, ci doar una 
comună. 

În mod normal, volumul necesar pentru 
golire este de 180-240 de mililitri, dar în 
cazul VHA nevoia de a urina apare la volume 
mai mici. La unele femei, nevoia de a urina 
poate avea factori declanșatori - cum ar fi 
să se îndrepte spre baie sau să își dea 
hainele jos, dar alteori se poate întâmpla pe 
nepusă masa. La femeile cu VHA 
disconfortul poate fi creat pur și simplu de 
nevoia de a urina, ceea ce înseamnă că 
femeia este capabilă să ajungă la baie la 
timp, doar că trebuie să meargă des și este 
incomod și enervant. Pe de altă parte, 
nevoia poate fi atât de acută, încât vezica se 
golește și femeia pierde urină involuntar. 
Dacă femeile își pierd mobilitatea, o VHA 
care înainte nu avea scăpări se poate 


transforma in incontinenta pentru că femeile 
nu pot ajunge la timp la baie. 

Femeile care suspecteaza ca sufera de 
VHA ar trebui sa tina un jurnal al vezicii 
urinare, adica sa noteze tot ceea ce beau si 
cat urineaza timp de cel putin 24 de ore 
pentru a monitoriza frecventa mictiunilor, 
volumul de urină eliminat și dacă au scăpări. 
În cazul în care au scăpări, trebuie să știe 
dacă ele sunt ușoare sau în cantitate mai 
mare. Acest lucru este util pentru urmărirea 
progreselor, precum și pentru a te asigura că 
ai cu adevărat VHA, spre deosebire de cazul 
în care bei atât de multe lichide pe parcursul 
zilei încât multiplele tale ieșiri la toaletă 
reprezintă faptul că vezica ta funcţionează 
normal. În plus, este important să se 
excludă o infecție urinară. 

Terapiile pentru VHA susţinute de dovezi 
medicale includ: 


* ANTRENAREA VEZICII URINARE. Aceasta 
este o tehnică de control al minții 
asupra vezicii urinare, deoarece 
creierul este cel care îi spune să 
se relaxeze pentru a se putea 
umple și să se contracte ori să se 
golească. Această metodă 
înseamnă creșterea timpului între 
vizitele la toaletă pentru a antrena 
conexiunea  creier-vezică sa 
accepte un volum mai mare de 
urină înainte de a da alarma 
„trebuie să merg la toaletă“. De 
asemenea, încorporează tehnici 


pentru a controla nevoia, cum ar fi 
relaxarea sau distragerea atentiei. 
Consolidarea conexiunii dintre 
creier si vezica urinară este 
eficientă deoarece majoritatea 
semnalelor dintre ele sunt cele 
care promovează relaxarea vezicii 
urinare. În cadrul studiilor, 
antrenamentul vezicii urinare are 
rezultate mai bune decât 
medicamentele împotriva 
sindromului VHA. 


* DIETA. Unele alimente pot irita vezica 
urinară, contribuind la apariția 
spasmelor. Printre alimentele care 
trebuie limitate sau evitate se 
numără cafeaua, ceaiul, sucurile 
carbogazoase, îndulcitorii 
artificiali, sucurile de fructe si 
alcoolul. 


. REVIZUIREA TRATAMENTULUI 
MEDICAMENTOS. Unele femei iau 
diuretice sau pastile pentru 
eliminarea apei care măresc 
volumul de urină. Uneori poate fi 
posibilă schimbarea acestui 
medicament cu unul care nu 
măreşte volumul de urină. 


* FIZIOTERAPIA DIAFRAGMEI PELVIENE. 
Contractarea diafragmei pelviene 
trimite un semnal către vezica 
urinară să se relaxeze. Acest lucru 
poate contribui la calmarea VHA 


in general, iar prin antrenament 
femeile pot invata si o manevra 
care să contribuie la reducerea 
impulsului la comandă. Efectuarea 
unui set de cinci contractii rapide 
urmate de relaxarea imediată a 
mușchilor pelvieni - de îndată ce 
apare nevoia de golire a vezicii - 
poate relaxa vezica urinară și 
poate oferi timp pentru a ajunge la 
toaletă fără a avea scăpări. 


* MEDICAMENTELE. Acestea contribuie 


la reducerea contractiilor vezicii 
urinare. Există o întreagă varietate 
pe piaţă. Dacă unul este ineficient 
sau a avut efecte secundare 
intolerabile, un alt medicament 
poate fi mai eficient sau mai bine 


tolerat. Substanțele 
medicamentoase obișnuite pentru 
VHA includ oxibutinina, 
solifenacina, tolterodina, 


darifenacina,  fesoterodina și 
clorura de trospiu. În general, dacă 
o femeie a încercat un 
medicament împotriva VHA care 
nu a dat rezultate, atunci ar trebui 
să consulte un specialist. 


INJECTIILE. Toxina botulinica A 
(botox) injectată în mușchiul 
vezicii urinare este foarte 
eficientă. 


* CHIRURGIA. Aceasta presupune 
implantarea unui dispozitiv care 
stimulează un nerv care 
alimentează vezica urinară. 
Această variantă este rezervată în 
mod obișnuit femeilor care nu au 
obţinut rezultate cu alte opţiuni. 


Există o varietate de alte terapii împotriva 
VHA care sunt mai puţin studiate, cum ar fi 
dispozitivele energetice și o procedură 
asemănătoare acupuncturii, cunoscută sub 
numele de stimularea percutanată a nervului 
tibial. 


Carunculul uretral 


Aceasta este o afecţiune în care pierderea 
suportului tisular determină celulele uretrei 
să formeze o protuberanta si să se irite. 
Carunculul este o leziune de culoare roșie, 
cu o dimensiune de aproximativ 1 
centimetru în zona meatului uretral. Dar 
având în vedere cât de greu este să te uiţi la 
propria vulva, pentru femeile care își 
folosesc telefonul pentru a vedea ce le 
supără, un caruncul poate arăta ca o 
formaţiune proeminentă care iese din vagin 
si poate fi atât de înfricoșător — enervant ar 
fi de fapt o descriere bună -, încât poate 
semăna chiar cu o tumoră canceroasă, dar 
el este benign. 

Caruncul este asociat pierderii de 
estrogen la nivelul țesutului de susținere al 
meatului uretral și răspunde bine la crema 


locală cu estrogeni, fie cu estradiol, fie cu 
EEC (estrogeni ecvini conjugati). 


Prolapsul organelor pelviene 


Prolapsul organelor pelviene sau POP 
reprezintă coborârea sau lăsarea în jos a 
vaginului, a uterului, a vezicii urinare sau a 
intestinului ori o combinaţie a acestora. 
Adesea poate fi dificil să te uiti la un POP 
așa că gândește-te la o șosetă trasă pe 
mână - dacă o parte din interiorul sosetei 
este prinsă și trasă în jos spre deschidere, 
cam așa arată POP. 

Unele cazuri de POP sunt firești odată cu 
înaintarea in vârstă, deoarece tesuturile 
lăsate sunt sinonime cu îmbătrânirea 
colagenului. Vaginul este literalmente 
proiectat să se întindă (un lucru bun atunci 
când încerci să aduci pe lume un copil), dar 
acest lucru îl face mai vulnerabil la efectele 
unice ale îmbătrânirii asupra ţesuturilor 
elastice. Un prolaps ușor este atât de 
obișnuit încât 40-50% dintre femeile care nu 
au simptome află de el abia la examinare, 
astfel încât nu contează dacă o femeie are 
POP, ci mai degrabă dacă are simptome 
deranjante cauzate de această afecţiune. 

Cel mai frecvent simptom al POP este o 
umflătură la nivelul deschizăturii vaginale, 
care poate fi simțită cand te ștergi sau când 
te așezi. Presiunea crescută sau senzația că 
ceva iese în afară sunt, de asemenea, 
simptome posibile, iar atunci când POP este 


în stare gravă, partea care a prolapsat poate 
să fi coborât atât de mult încât să se afle în 
afara vaginului (gândește-te la o șosetă 
întoarsă pe dos pe jumătate). Alte simptome 
ale POP sunt dificultățile de defecare și, 
ocazional, obstructionarea fluxului de urină. 
POP nu provoacă durere în timpul actului 
sexual sau dureri pelviene. 

POP nu este o afecţiune specifică 
menopauzei. Ea are legătură cu modificările 
colagenului survenite odată cu vârsta, cu 
susceptibilitatea genetică si cu orice 
activitate care poate deteriora colagenul din 
țesuturi, cum ar fi fumatul, constipatia 
cronică și nașterea. 

Unele femei sunt puternic deranjate de 
POP dar altele nu sunt deloc. Acesta este un 
aspect foarte important, deoarece, cu 
excepţia cazului în care POP 
obstrucţionează fluxul de urină sau 
prolapsul este atât de sever încât țesuturile 
atârnă prin vagin și se ulcerează din cauza 
expunerii (ele nu sunt menite să fie externe), 
nu este o afecțiune care să necesite 
tratament medical. De obicei, POP este 
tratat doar dacă pacienta este deranjată. 
Aceasta este o preocupare importantă 
pentru calitatea vieţii, dar trebuie făcută o 
distincție importantă - tratarea POP este o 
opţiune validă, dar de obicei nu este o 
necesitate medicală. 

Multe femei pot obţine o ameliorare 
considerabilă a simptomelor cu ajutorul 
exerciţiilor pentru muschii pelvieni 
(exerciţiile Kegel, după cum am mai 


menţionat) si al unui pesar - dispozitiv care 
se amplaseaza in vagin pentru a sustine 
tesuturile si care este asemanator unui inel 
pentru incontinentaé, dar unul cu steroizi. 
Acestea necesită un pic mai multă 
experienţă decât inelul împotriva 
incontinentei pentru a fi amplasate - 
medicul trebuie să cunoască gama de 
dispozitive de acest gen și să înțeleagă cum 
poate funcţiona fiecare pesar în funcţie de 
anatomia femeii și de tipul și gravitatea 
prolapsului. Pesarele sunt foarte eficiente în 
cazul prolapsului organelor pelviene şi 
foarte multe femei sunt multumite de 
rezultat. Chiar și în cazul unui POP avansat, 
un pesar corect fixat va avea succes la 
aproximativ două treimi dintre femei. 
Intervenţia chirurgicală în cazul POP 
depășește sfera de interes a acestei cărți. 
Femeile ar trebui încurajate să încerce mai 
întâi toate opţiunile nechirurgicale, iar dacă 
acestea nu dau rezultate sau dacă prolapsul 
le deranjează in continuare, atunci 
intervenția chirurgicală ar putea fi o soluție 
viabilă. Intervenția chirurgicală în cazul 
prolapsului este o operație de amploare, iar 
nivelurile de recurenţă sunt ridicate - 
problema principală este reprezentată de 
fragilitatea tesutului, iar intervenția 
chirurgicală nu poate rezolva această 
problemă. Intervenția chirurgicală în cazul 
prolapsului poate provoca uneori dureri 
pelviene sau dureri în timpul actului sexual; 
adesea acest lucru poate fi tratat, dar nu 
întotdeauna. Orice femeie care se gândește 


la o intervenție chirurgicală în cazul 
prolapsului ar trebui să fie evaluată de un 
chirurg — fie de un obstetrician ori ginecolog, 
fie de un urolog - care este specializat în 
uroginecologie, astfel încât să poată evalua 
corect riscurile pacientei în raport cu 
beneficiile tratamentului ales. 


DE REȚINUT 


e Riscul apariţiei infecțiilor urinare recurente crește 
atât la menopauză, cât și odată cu vârsta, iar 
estrogenul vaginal este o strategie preventivă 
eficientă. 


+ Incontinenta este frecventă și se agravează pe 
măsură ce femeile îmbătrânesc, în principal din 
cauza problemelor legate de vârstâ, nu a 
modificărilor hormonale cauzate de 
menopauză. 


e Multe femei evita să se preocupe de incontinenta 
și, din păcate, rămăn fâră tratament. 


+ IUE apare când uretra nu este capabilă să se 
închidă și să prevină pierderile de urinâ; existâ 
multe terapii nechirurgicale eficiente, dar existâ 
și operaţii care dau rezultate foarte bune. 


e Vezica urinară hiperactivâ este o conexiune 
spastică între creier și vezica urinarâ și există 
multe tratamente eficiente. 


CAPITOLUL 15 
Să vorbim despre sex 
Povestea complicată a dorinţei 


Discutia despre sex este complicată; 
suntem permanent bombardati cu imagini 


care ne spun ca viata noastra ar trebui sa se 
rezume la sex. Sex! Si mai mult sex! Orice 
altceva mai putin decat sexul este anormal. 
Dar studiile arată că există o mare 
discrepanta între ceea ce spun oamenii că 
își doresc în materie de sex (Mult! Mai mult!) 
și cât sex fac de fapt cei mai mulţi dintre ei 
(o dată pe săptămână, puţin mai mult în 
cazul persoanelor căsătorite). 

Motivul pentru care oamenii care ar 
putea face mai mult sex nu fac (adică cei 
care au parteneri) este complicat. Unii nu 
comunică bine pe plan sexual - n-ar trebui 
să presupui ce vrea partenerul din punct de 
vedere sexual, la fel cum nu ar trebui să 
presupui ce și-ar putea dori la cină. Alţii pot 
simţi presiunea societăţii de a spune că 
sexul este ceea ce contează mai presus de 
orice, chiar și în cadrul sondajelor. Se 
întâmplă ca oamenii să nu fie sinceri în 
sondajele referitoare la viaţa lor intimă 
pentru că să recunosti ceva fata de tine 
însuţi poate fi dificil. De asemenea, mulți 
dintre noi ne dorim mai multe lucruri care ne 
plac, așa că, atunci când suntem întrebaţi 
într-un sondaj, este posibil să acordăm unui 
lucru un punctaj mai mare decât ceea ce se 
poate realiza în mod practic în realitate. 

Și, în final, există o mulţime de idei 
eronate despre sex. Mulţi cred în mod greșit 
că a face sex în cuplu este unul dintre acele 
lucruri spontane care se întâmplă fără 
planificare. Si in timp ce pasiunea, pofta și 
emoția de a avea pe cineva nou pot constitui 
un stimulent spontan al sexului la începutul 


unei relatii, adevarul este ca o viata sexuala 
de succes pe termen lung necesita cultivare. 
Mulţi depun mai mult efort pentru 
organizarea activităţilor de după școală 
pentru copiii lor sau curăţenia casei, în 
postările pe reţelele de socializare sau 
pentru cumpărături decât depun pentru viata 
lor sexuală. Nu îi judecăm. Toate acestea 
sunt lucruri importante care trebuie 
acceptate. Ca să fie cu adevărat o prioritate 
mai mare, sexul chiar trebuie să fie o 
prioritate mai mare. 

În plus, există o întreagă industrie 
farmaceutică, precum și mulţi medici care 
doresc ca femeile să creadă că lipsa 
excitatiei lor (o dorinţă spontană ridicată sau 
apetitul sexual) este o afecțiune medicală. 
Ceea ce vreau să spun este că răspunsul 
sexual normal al multor femei a fost 
transformat într-o boală care poate fi tratată 
doar cu medicamente. Acest lucru 
deformează mesajele pe care le primesc 
femeile, deoarece medicamentele pentru 
sex sunt cele care apar pe prima pagină a 
ziarelor, nu răspunsul sexual normal. 

Cu câţiva ani în urmă, a apărut un 
medicament, numit flibanserină, pentru 
tulburarea hipoactivă a dorinţei sexuale (sau 
THDS - o afecţiune care acum nu se mai 
diagnostichează și care este, probabil, cel 
mai bine descrisă ca absența excitatiei 
spontane), care a fost puternic promovat de 
un grup de medici specializaţi în medicină 
sexuală, finantati de industria farmaceutică, 
care și-au numit campania „Even the Score“. 


Barbatii primesc tot felul de medicamente 
pentru sex, susţin ei, dar femeile sunt lăsate 
deoparte. Și aceasta era o criză, deoarece 
43% dintre femei sufereau de lipsa dorinţei 
sexuale. Era o adevărată epidemie de 
tulburări de dorinţă. 

Îmi amintesc că atunci când am citit 
pentru prima dată aceste cifre m-am 
îngrozit. Cunosc o mulţime de femei și 
vorbesc zilnic cu pacientele despre sex și 
aproape jumătate dintre ele nu sunt 
deranjate de viata lor sexuală. În realitate, 
numărul femeilor cu tulburări de dorinţă se 
situează între 7 și 10%. Cifre importante, dar 
care nu reprezintă neapărat un titlu în presă. 
Cealaltă problemă e legată chiar de ceea ce 
făcea „Even the Score“. Femeile chiar 
beneficiază de medicamente pentru sex 
care sunt echivalente cu  inhibitorii 
fosfodiesterazei (medicamente precum 
Viagra) - estrogen si DHEA vaginale, 
estrogeni administrati transdermic si oral si 
osfemină administrată oral. La fel ca 
inhibitorii fosfodiesterazei, aceștia cresc 
aportul de sânge către organele genitale. 
Inhibitorii de fosfodiesterază îmbunătăţesc 
capacitatea mecanică de a face sex - la fel 
ca estrogenii, DHEA și osfemina -, dar nu 
aduc și dorinţa. 


Misiunea celor din spatele campaniei „Even 
the Score“ de a obține aprobarea 
flibanserinei pentru femei a fost acoperită 
destul de mult de mass-media, care s-a 
implicat în petiția adresată agenţiei FDA. 


Cine a finanţat „Even the Score“? Probabil ca 
ai ghicit deja: compania care a produs 
medicamentul. 

Acest lucru este important, deoarece 
dificultăţile sexuale sunt frecvente, dar ele 
nu fac ca ceva să fie disfunctional sau să 
devină o boală. Realitatea sexualităţii 
femeilor a fost transformată într-o poveste 
care să servească unui scenariu patriarhal și 
într-o boală pentru a susține industria 
farmaceutică. În cazul dorinţei, un model 
medical nu poate funcţiona prea bine, 
deoarece motivele pentru care oamenii se 
angajează în relaţii sexuale sunt complexe, 
numeroase, personale și influențate de 
numeroși factori. Pentru apetitul sexual 
scăzut nu se poate folosi un model medical, 
așa cum se folosește pentru apendicită. La 
urma urmei, dacă partenerul tău este atent 
la apendicele tău, dacă poţi vorbi cu 
partenerul tău despre apendice și chiar și 
felul în care partenerul discută cu tine și 
dacă partenerul își face partea lui de treabă 
prin casă nu influenţează în niciun fel faptul 
că faci sau nu apendicită. 


Dezasamblarea dorinţei 


Înainte de a discuta despre dorinţă și despre 
modul în care aceasta ar putea afecta 
femeile în perioada de tranziţie spre 
menopauză și ulterior, ar trebui să avem o 
idee clară despre subiectul de discuţie - asa 
cum spune Pisica de Cheshire: „Dacă nu știi 


incotro mergi, orice drum te va duce intr- 
acolo." 

Dorinta poate insemna intentia activa de 
a te angaja intr-o activitate sexuala sau de a 
fi receptiva la angajarea intr-o activitate 
fizica. Ceea ce inseamna ca lipsa dorintei 
spontane nu este o afectiune medicala. 
Modelul traditional al raspunsului sexual 
începe cu dorința spontană, care conduce la 
excitație și apoi la orgasm. Ca multe alte 
lucruri în viaţă și în medicină, acest model s- 
a bazat în primul rând pe răspunsurile 
sexuale ale bărbaţilor. Ceea ce știm acum 
este că acest model nu se aplică multora 
dintre femei și nici nu funcţionează în cazul 
tuturor bărbaţilor. Acum trebuie adăugat că 
patriarhatul le face rău atât bărbaţilor, cât și 
femeilor, deoarece bărbaţii care nu respectă 
modelul de a se gândi mereu la sex și de a fi 
mereu pregătiți sunt văzuţi ca inferiori, când 
de fapt nu fac decât să urmeze scenariul 
sexual care funcţionează în cazul lor. 

Dr. Rosemary Basson a introdus în anul 
2000 un nou model, care sugerează că 
dorința este mult mai complicată decât o 
simplă linie dreaptă între dorinţă și orgasm. 
Se pare că dorinţa nu este întotdeauna 
spontană și nu este singurul motiv care-i 
determină pe oameni să facă sex. Sexul este 
multidimensional, la fel ca oamenii care îl 
practică. Dorinţa spontană sau libidoul pot fi 
motivul pentru care unii fac sex, dar putem 
decide să ne angajăm în acte de intimitate 
fizică din alte motive decât dorința - de 
exemplu, pentru a primi consolare sau 


pentru satisfacerea partenerului —, iar apoi, 
odată ce acţiunea începe să se desfășoare, 
intervine dorinţa. Dorinţa vine adesea după 
excitație si este important să normalizăm 
această experienţă a excitatiei urmate de 
dorinţă. 

Gândește-te la sex ca la o petrecere, iar 
lipsa dorinţei spontane înseamnă să stai pe 
canapea fără să te gândești deloc la o 
petrecere. De fapt, este cam ca o seară de 
film petrecută în pijamale și cu o gutieră 
dentară în gură. Partenerul tău te întreabă 
„Vrei să mergem la o petrecere?", iar tu îi 
răspunzi ,Mnu!“. Dar apoi partenerul îţi 
amintește cât de mult te-ai distrat la ultima 
petrecere. Și chiar așa a fost, te-ai distrat. Și 
iti spune cat de frumoasă ești mereu, nu 
doar la petreceri, și că mereu zici că nu vei 
dansa, dar întotdeauna o faci. Așa că te 
gândești „Bine, voi încerca petrecerea vreo 
cinci minute“, dar nu-mi schimb hainele! 
Asta înseamnă că ești dispusă. 

Partenerul tau spune: „Excelent, 
întotdeauna arăţi minunat, așa că nu renunţa 
la pijamale!“ Și „pleci“ la petrecere. Și da, 
intri pe ringul de dans imediat după ce 
ajungi acolo și te distrezi de minune. După 
aceea, petreceti timp imbratisandu-va și 
vorbind despre petrecere și te bucuri că te-ai 
dus. 

Acesta este un model al dorinţei reactive. 
Sau mai degrabă unul dintre modele pentru 
că relaţiile sunt complexe. Dar să-ţi dorești 
pe cineva care să-ți aprindă focul nu este 
ceva anormal; așa se întâmplă mereu în 


cazul unor femei sau episodic in cazul 
altora. 

Înainte ca acest model să fie acceptat pe 
scară largă, tulburarea standard a dorinţei se 
numea tulburare hipoactiva a dorinței 
sexuale sau THDS. S-a renunţat la acest 
termen deoarece el se concentra doar 
asupra dorinţei spontane, transformând o 
experiență normală pentru multe femei - 
dorinţa reactivă - într-o boală. Probabil că 
nu te surprinde să afli că, deși s-a renunţat la 
diagnosticul THDS deoarece transforma o 
experienţă normală într-o afecţiune, el este 
folosit și astăzi în unele articole care 
promovează medicamentele pentru... da, ai 
ghicit: THDS! 

Noul termen pentru tulburarea dorinţei 
sexuale este tulburarea interesului/excitatiei 
sexuale (TIES), iar o femeie trebuie să se 
confrunte cu cel puţin trei dintre următoarele 
situaţii cel puţin șase luni pentru a îndeplini 
condiţiile: 

* Dorinţa redusă sau inexistentă de a 

întreţine relaţii sexuale; 


* Gânduri/fantezii sexuale rare sau 
inexistente; 

- Iniţierea activității sexuale și 
receptivitatea redusă sau absentă; 


e  Plăcere sexuală redusă sau 
inexistentă; 


* Dorinţă redusă declanșată de factori 
de natură sexuală sau de 


stimulare sexuala; 


* Senzatii senzoriale genitale sau 
nongenitale reduse sau 
inexistente. 


În plus, femeia trebuie să fie tulburată de 
aceste simptome - dacă doar pe partenerul 
ei îl deranjează, nu constituie un diagnostic. 
Și nu trebuie să existe nicio altă cauză a 
simptomelor, cum ar fi stresul legat de 
relaţie, o tehnică sexuală inadecvată, un 
efect secundar al medicamentelor sau 
durerea provocată de actul sexual. 

De asemenea, este important de reţinut 
că dorinţa este aproape întotdeauna mai 
mare la începutul unei relaţii și scade cu 
aproximativ 50% în relaţiile care durează trei 
ani sau mai mult. Da, 50% și în doar trei ani. 
Cu astfel de statistici, scăderea dorinţei este 
adesea o consecinţă firească a relaţiilor de 
lungă durată. Un considerent important este 
că începutul unei relaţii este, de obicei, 
momentul în care toţi cei implicaţi depun 
eforturi pentru a cultiva dorinţa. 


Menopauza și dorinţa 


Tranzitia spre menopauză este asociată cu 
scăderea dorinţei. Într-un studiu, 12% dintre 
femeile cu vârste cuprinse între 45 și 64 de 
ani au avut tulburări legate de dorinţă, iar în 
cazul femeilor cu vârsta de peste 65 de ani 
acest număr a fost cu 74% mai mare. 
Interesant este că acest lucru nu are 


legătură cu hormonii, ceea ce înseamnă ca 
există multe femei cu niveluri scăzute de 
estrogen și testosteron și cu niveluri ridicate 
de dorință, dar și reversul este adevărat. Ca 
atare, nivelurile hormonale nu sunt indicate 
într-o evaluare a preocupărilor legate de 
dorinţă. 

Problemele legate de dorință la 
menopauză pot fi confundate cu dificultățile 
sexuale. Ceea ce vreau să spun este că, 
dacă actul sexual este dureros, este de 
aşteptat să scadă dorința. Acest lucru este 
valabil pentru orice cauză a durerii în timpul 
sexului, si sunt multe cauze. Sindromul 
genito-urinar al menopauzei (SGM), o cauză 
frecventă a durerii în timpul sexului, este 
abordat în capitolul 13, iar persoanele care 
doresc să afle mai multe despre alte cauze 
ale durerii în timpul sexului pot citi Biblia 
vaginului, care are mai multe capitole pe 
aceasta temă. Femeile cu incontinenta pot 
avea, de asemenea, o dorinţă redusă de a 
face sex dacă se tem să nu aibă pierderi de 
urină sau de scaun în timpul actului sexual. 

Este important să luăm în considerare și 
afecțiunile medicale și medicamentele care 
pot afecta dorința. De exemplu, dacă o 
femeie doarme prost sau suferă de depresie, 
dorinţa ei de a face sex poate fi afectată. În 
plus, unele medicamente pot afecta în mod 
direct dorința sau pot duce la dificultăţi în 
atingerea orgasmului, ceea ce reprezintă o 
problemă în sine și poate să diminueze la 
rândul său dorința. Aceste medicamente 
includ (dar nu se limitează la) multe dintre 


antidepresive, spironolactona, beta- 
blocantele, trazodona (un somnifer) și 
opioidele. Teoretic, THM administrat oral 
poate afecta dorinţa, deoarece produce mai 
multă globulină de legare a hormonilor 
sexuali (SHBG) (iti amintești: Sunt Hoti pe 
Bulevarde si prin Ganguri?), astfel incat este 
disponibil mai putin testosteron activ. Chiar 
daca nivelul de testosteron nu este un 
indicator al libidoului, uneori trecerea de la 
estrogenul administrat oral la cel administrat 
transdermic poate fi utilă. Trebuie sa 
recunoastem ca rolul testosteronului si al 
dorintei este complicat, deoarece femeile cu 
sindromul ovarelor polichistice (SOP) au 
niveluri mai ridicate de testosteron, si totusi 
nu declara o crestere a dorintei, ci contrariul. 
Cand se crede ca un antidepresiv este cauza 
dorinţei scăzute, trecerea la bupropiona 
(Wellbutrin), tot un antidepresiv, dar care 
este mai puţin probabil să aibă acest efect 
secundar, sau combinarea lui cu celălalt 
antidepresiv (dacă este sigur din punct de 
vedere al depresiei), sunt variante posibile. O 
altă opţiune este încercarea inhibitorului de 
fosfodiesterază, cum ar fi Viagra. 

Așadar, când dorinţa pare să fi „murit“, 
primul pas este să se analizeze 
medicamentele, afecțiunile medicale, stilul 
de viata în general și comunicarea cu 
partenerul. Problemele de relaţie, stresul 
financiar sau stresul de la locul de muncă ori 
din alte surse pot afecta dorinţa. 

Pe măsură ce femeile îmbătrânesc, nu 
este neobișnuit ca ele să aibă nevoie de mai 


multă stimulare fizică pentru a se excita și a 
atinge orgasmul. Nu uita că toate circuitele 
și toate „piesele“ îmbătrânesc. Unele femei 
au nevoie de ochelari, altele, de aparate 
auditive, așa că un impuls pentru a obţine 
suficientă stimulare ca să se excite și să 
aibă orgasm poate fi normal pentru multe 
femei. Motivul este necunoscut, dar unele 
posibilităţi includ un flux sanguin redus, 
micșorarea clitorisului, pierderea din masa 
mușchiului levator ani (cel care se contractă 
fizic în timpul orgasmului) sau îmbătrânirea 
generală a sistemului nervos. 

În consecinţă, unele femei constată că, 
deși înainte puteau atinge orgasmul prin 
masturbare, sex oral sau penetrare vaginală, 
acum nu mai pot. Dacă sexul este mai puţin 
satisfăcător din punct de vedere fizic, acest 
lucru ar putea avea un impact asupra 
dorinţei. Primul pas este creşterea 
intensității senzoriale cu ajutorul unui 
vibrator, dacă nu se folosește deja unul 
(atâta timp cât nu există durere în timpul 
actului sexual, acesta ar trebui să fie primul 
lucru de luat în considerare). Dacă se 
folosește deja un vibrator, ar putea fi utilă 
investiția într-unul care poate oferi mai multă 
stimulare sau unul care poate stimula și alte 
zone (de exemplu, vaginal sau anal). De 
pildă, le recomand în mod regulat 
pacientelor mele să meargă la un sex-shop 
local. Angajaţii de acolo sunt incredibil de 
serviabili, știu orice despre toate vibratoarele 
de pe raft și sunt bucuroși să ajute. Sunt 
doctori ai plăcerii sexuale. Multe orașe au 


magazine similare, iar pentru persoanele 
care nu se simt confortabil să meargă în 
persoană, o conversaţie la telefon poate fi 
utilă pentru a face alegerea potrivită în cazul 
cumpărăturilor online. 

Totodată, trebuie luată în considerare 
întărirea mușchilor  pelvieni, care se 
contractă fizic în timpul orgasmului. Pentru 
informaţii suplimentare despre 
antrenamentul diafragmei pelviene, recitește 
capitolul 14 sau consultă Biblia vaginului. În 
plus, o vizită la un fizioterapeut specializat în 
sănătatea diafragmei pelviene pentru o 
evaluare oficială și un plan de tratament 
poate fi, de asemenea, utilă. la în 
considerare contractarea mușchiului levator 
ani în timpul preludiului pentru a crește fluxul 
de sânge local și pentru stimulare. 


Cultivarea dorinţei 


Deci, cum își menţin oamenii dorința? În 
cadrul unui studiu, cercetătorii au intervievat 
persoane care încă mai aveau dorinţă într-o 
relaţie pe termen lung și le-au comparat cu 
cele care nu o mai aveau. Satisfactia 
sexuală și pasiunea erau mai mari în rândul 
persoanelor care făceau sex mai des, care 
aveau mai multe orgasme și se bucurau de 
mai mult sex oral, care încercau o varietate 
de poziţii, care se străduiau să creeze o 
atmosferă adecvată și care comunicau 
despre nevoile și dorinţele lor sexuale. Este 
puţin probabil ca încercarea unor poziții 


diferite sa conduca la eliberarea endorfinelor 
sexuale magice; in schimb, multi dintre 
acesti factori asociati cu mentinerea dorintei 
par sa fie legati de purtarea unor conversatii 
interesante din punct de vedere sexual si de 
dorinta de a incerca diferite lucruri pentru 
satisfacerea partenerului. Gândește-te la 
sexul dintr-o relație ca la o seară de film. 
Dacă în fiecare seară de film ai alege dintr-o 
listă scurtă de pelicule și nu l-ai întreba 
niciodată pe partenerul tău care îi place sau 
dacă acesta ti-ar spune ce vrea să vadă si tu 
nu l-ai asculta, ideea unei seri de film ar 
putea deveni anostă. 

Alte studii au arătat că femeile care cred 
că plăcerea sexuală va scădea odată cu 
înaintarea în vârstă sunt de două ori mai 
susceptibile de a le scădea dorinţa sexuală 
decât cele care nu împărtășesc această 
convingere. 

Ținând cont de acest lucru, ar putea fi o 
idee bună ca femeile care se apropie de 
tranziţia spre menopauză să pună la îndoială 
orice convingere pe care ar putea-o avea 
conform căreia vârsta este sinonimă cu 
„moartea pasiunii“ și a sexului, să se 
gândească la modul în care se pot implica în 
cultivarea dorinţei și să se preocupe de 
comunicarea din relaţia lor și de activitatea 
sexuală înainte să apară o problemă. 


Optiuni nemedicamentoase pentru 
combaterea scaderii dorintei 


Deoarece comunicarea este piatra de 
temelie a unei relaţii sexuale satisfăcătoare 
pe termen lung, este important ca femeia să 
se gândească la modul în care ea și 
partenerul ei comunică în cuplu, precum și 
dacă nevoile ei sexuale - adică ceea ce își 
dorește - sunt satisfăcute. Deoarece sa 
vorbești despre sex pare mai greu decât să-l 
faci, un terapeut sexual, unul matrimonial ori 
familial, sau un psiholog pot fi de ajutor. Ei 
vă pot prezenta atât tehnicile de 
comunicare, cât și pe cele sexuale și vă pot 
ajuta sa deprindeti unele abilităţi pentru a 
tolera stresul într-o relaţie. Există momente 
în care dorința sexuală și frecvența 
contactelor sexuale scad într-o relaţie, iar 
tolerarea unor astfel de momente este la fel 
de importantă ca sărbătorirea momentelor 
intense. 

la în considerare terapia cognitiv- 
comportamentală sau TCC - terapia 
orientată spre obiective despre care am 
discutat în cazul bufeurilor si al insomniei -, 
pentru că ea este foarte eficientă pentru 
cultivarea dorinței si produce rezultate mai 
bune decât medicamentele. Gandeste-te la 
TCC ca la o consolidare a căilor neuronale 
ale dorinței în creier. Unul dintre experții 
mondiali în domeniu si una dintre bunele 
mele prietene, dr. Lori Brotto, a scris o carte 
excelentă despre dorință şi TCC, Sex 


conştient. Recomand din toată inima 
această carte oricărei femei căreia i s-a 
stins flacăra pasiunii sau care se apropie de 
tranziția spre menopauză, astfel încât să 
aibă cunoștințe solide pentru a preîntâmpina 
posibilitatea scăderii dorinţei din cauza 
menopauzei. Există aplicaţii care pretind că 
îmbunătăţesc sau intensifică viata sexuală, 
dar este important de reţinut că acestea nu 
au fost studiate și, prin urmare, nu știm dacă 
au cu adevărat un efect semnificativ. Una 
dintre aceste aplicaţii se numește Rosy, care 
include informaţii despre multe tehnici de 
mindfulness, despre sex și chiar accesul la 
terapeuti sexuali și alti profesioniști. 

Strategiile care pot contribui la cultivarea 
dorinţei includ: 


* FANTEZIILE. În cazul unora, aceasta 
poate însemna vizionarea unor 
materiale erotice sau 
pornografice, dar în alte cazuri, 
poate fi vorba despre citirea unor 
materiale erotice. O altă opţiune 
este să vă procurati o carte buna 
de fantezii sexuale (de exemplu, 
Garden of Desires) și să v-o citiţi 
pe rând unul altuia. Mie personal 
îmi place să creez fantezii istorice 
cu partenerul meu și să-mi 
imaginez că ne întâlnim în diferite 
momente din viaţa noastră și cum 
ar fi putut fi sexul. Este ca și cum 
am revedea la nesfârșit începutul 
relaţiei noastre. 


* PRELUDIUL. Este important pentru un 
sex de calitate, mai ales pentru 
excitare. Dar preludiul incepe de 
când te trezești - nu este vorba 
doar de actul fizic, ci si de modul 
în care ești făcută să te simţi si 
ești tratată. Fă-ţi timp pentru a 
recurge la mai multe preludii 
înainte de a începe partida de sex, 
de exemplu, mesaje cu tentă 
sexuală sau biletele lăsate prin 
casa. Odata, ma intorceam dintr-o 
călătorie si, cand m-am dus să-mi 
iau mașina din aeroport, am găsit 
sub ștergător un bilet de dragoste 
lăsat de partenerul meu. Faptul că 
știi că cineva se gândește la tine 
când te aștepți mai putin creează 
intimitate. Preludiul poate 
însemna lucruri diferite pentru 
fiecare dintre noi, de aceea 
contează o bună comunicare. Cu 
toate acestea, majoritatea 
studiilor ne spun că oamenii și-ar 
dori mai multe preludii fizice ca 
parte a actului sexual. 


* POSTLUDIUL. Îmbrățișări, sărutări si 
discuţii în pat. Dacă este ceva ce 
vă place, acest lucru poate 
îmbunătăţi satisfacția sexuală, 
ceea ce, la rândul său, poate ajuta 
la creşterea dorinței. Dacă 
partenerul tău nu face acest lucru, 


cere-i să o facă. S-ar putea să fii 
surprinsă. 


* STABILIREA UNUI MOMENT PENTRU 
INTIMITATE. Mulţi oameni cred că 
„nu ar trebui“ să stabilească un 
astfel de moment, dar aceasta 
este pur și simplu o atitudine 
greșită. Ar putea însemna o 
întâlnire în oraș sau o escapadă 
romantică. Până și în momentele 
de izolare din pandemie se pot 
găsi soluţii. De exemplu, 
partenerul meu m-a invitat în mod 
oficial să urmărim un concert de 
pian clasic prin Zoom. Ne-am 
îmbrăcat ca și cum am fi mers la o 
sală de concerte și ne-am bucurat 
de cocktailuri și aperitive. 


* ÎMBINAREA IDEILOR DE MAI SUS. 
Incercati poziţii diferite și mai mult 
sex oral. Odată, un partener mi-a 
spus ca a citit revista 
Cosmopolitan la sala de sport si 
si-a dat seama ca imi neglijeaza 
muntele lui Venus, iar ideea ca a 
citit ceva si s-a gandit in mod 
specific cum ar putea sami 
sporească plăcerea sexuală a fost 
un stimulent uriaș pentru mine, la 
fel și atenţia suplimentară 
acordată muntelui meu. 


Cine are timp pentru terapia cognitiv- 
comportamentală (TCC) sau pentru a cultiva 


dorința? Gandeste-te la timpul pe care 
oamenii îl petrec la cumpărături, gătind, 
pregătindu-și copiii pentru școală sau 
pregătindu-se pentru o prezentare la 
serviciu. Depunem mult efort pentru a face o 
mulţime de lucruri. Cu cât depunem mai 
mult efort, cu atât mai bun este rezultatul 
respectiv. Mulţi nu își dau seama că sexul 
bun este ca oricare altă sarcină. Cu cât 
depui mai mult efort, cu atât sunt mai multe 
șanse de a obţine recompense. Să vorbești 
cu partenerul despre sex, despre ce vă place 
și ce nu vă place și să încercaţi lucruri noi 
înseamnă oxigen pentru viata sexuală. Unele 
dintre strategiile pentru a crește dorinţa, 
despre care am discutat - citirea unor 
materiale erotice sau mai multe preludii sau 
încercarea unor poziții noi —, nu durează ore 
întregi. 


Medicamentele 


înainte de a începe să ia medicamente 
pentru creșterea dorinţei, femeile aflate în 
tranziţia târzie spre menopauză și cele care 
au trecut de menopauză ar trebui să ia în 
considerare o medicatie pentru SGM 
(capitolul 13), deoarece aceasta va creste 
fluxul sanguin către vagin, vulva și clitoris, 
ceea ce poate îmbunătăţi plăcerea sexuală 
- suntem mai dornici de sex atunci cand ne 
simţim bine. 

Femeile ar trebui să profite la maximum 
de variantele nemedicamentoase, să se 


gândească ce e de facut în privința 
medicamentelor care pot afecta dorinţa, să 
exploreze TCC, precum și fanteziile și 
crearea intimităţii, să vorbească cu un 
terapeut sexual sau cu un alt specialist în 
relaţii și să ia în considerare utilizarea unui 
vibrator pentru a îmbunătăţi fluxul de sânge 
și orgasmele, precum și să-și întărească 
mușchii diafragmei  pelviene. Studiile 
efectuate cu aceste medicamente tind să fie 
de o calitate mai slabă și este posibil să 
existe unele riscuri neclare. 

Femeile care consideră că aceste opţiuni 
sunt ineficiente și care nu au dureri în timpul 
actului sexual pot lua în calcul 
medicamentele. Este important să ne 
amintim că în majoritatea studiilor efectuate 
pentru medicamentele menite să crească 
dorința femeile au deja două sau trei 
episoade de sex satisfăcătoare din punct de 
vedere sexual în fiecare lună, astfel încât ele 
reflectă un grup foarte restrâns de femei cu 
tulburări ale dorinţei. În plus, aceste 
medicamente sunt testate de obicei în cazul 
THDS, adică al lipsei dorinţei spontane, și nu 
pentru modul în care ne gândim acum la 
tulburările dorinței. Nu se ştie cum 
funcţionează aceste medicamente în cazul 
femeilor care fac sex de câteva ori pe an sau 
al celor care au o problemă cu dorinţa 
receptivă — sau dacă măcar funcţionează in 
cazul lor. 


Bupropiona 


Antidepresivul cunoscut sub numele de 
Wellbutrin nu este aprobat în Statele Unite 
pentru tulburările de dorinţă, dar are multe 
proprietăţi comune cu un alt medicament, 
care este aprobat (flibanserină, vezi mai jos), 
beneficiază de date extinse privind siguranţa 
cu un profil de risc cunoscut și este 
disponibil sub forma de medicament 
generic. Bupropiona poate fi eficientă în 
cazul femeilor care au o dorinţă scăzută 
cauzată de alte antidepresive. În plus, un 
studiu a indicat că o doză de 300 de 
miligrame pe zi a crescut plăcerea și 
excitarea sexuală. 

Deoarece bupropiona este un 
medicament bine cunoscut, fără semne de 
întrebare legate de cancer, poate fi un punct 
de pornire bun pentru femeile cu probleme 
legate de dorinţă, chiar dacă aceasta este o 
indicație neoficială. Este posibil să nu fie o 
opțiune pentru unele femei care suferă de 
depresie sau pentru cele care iau alte 
medicamente pentru dispoziţie. 


Testosteronul 


Nivelul de testosteron scade încet odată cu 
vârsta. Testosteronul nu este aprobat în 
Statele Unite ca adjuvant în apetitul sexual 
scăzut, dar există suficiente studii care îmi 
permit să ofer câteva sfaturi cu privire la 
utilizarea sa. Nu există date suficiente 
pentru a-l recomanda femeilor cărora le-a 


scazut dorinta sexuala daca nu au ajuns la 
ultima menstruatie, dar poate fi util celor 
aflate la postmenopauza. 

Toate informatiile privind testosteronul 
sunt obținute pe termen scurt și există 
semne de întrebare în privinţa bolilor de 
inimă, a cancerului uterin si a celui mamar — 
într-un studiu efectuat pe parcursul a 24 de 
săptămâni au existat trei cazuri noi de 
cancer de san la femeile care au luat 
testosteron fata de niciunul în grupul 
placebo. Preocupările legate de siguranţa lui 
ar putea fi din cauza testosteronului în sine 
sau a faptului că este metabolizat în 
estradiol. Se poate întâmpla și ca studiile pe 
care le avem să nu reflecte cu acuratețe 
îngrijorările - fie că supraestimează, fie că 
subestimează. Este foarte important ca 
femeile să înţeleagă acest lucru, deoarece 
atunci când ne dorim ca un medicament să 
dea rezultate, este în firea noastră să 
credem că aceste riscuri nu ne vor afecta pe 
noi, dar nu așa trebuie să gândim. E o 
necunoscută pentru că nu știm cu adevărat 
cât de des ar putea apărea aceste probleme. 
Știm doar că au fost exprimate anumite 
îngrijorări si că medicamentele sunt 
insuficient studiate pentru a răspunde la 
întrebările privind siguranţa. 

Cealaltă problemă legată de testosteron 
este că nu există produse comerciale 
speciale cu dozele mici necesare femeilor. În 
consecință, femeile trebuie să utilizeze 
preparate magistrale sau doze mici din 
produse destinate bărbaților, existând astfel 


riscul de a lua prea mult testosteron, ceea ce 
provoacă efecte secundare, cum ar fi 
îngroșarea vocii (definitivă), creşterea 
nedorită a părului pe fata si în alte parti ale 
corpului, apariția acneei, mărirea clitorisului 
si un impact negativ asupra lipidelor. 

În cele mai multe cazuri, se pare că 
testosteronul în doză de 300 mcg/zi poate 
crește numărul evenimentelor 
satisfăcătoare din punct de vedere sexual cu 
unul sau două la patru săptămâni fata de 
placebo (aceste studii au folosit un 
plasture). Cu toate acestea, un alt studiu a 
analizat un gel cu testosteron și nu s-a 
constatat nicio schimbare fata de placebo. 

Nu ar trebui să se utilizeze pelete de 
testosteron sub piele; dozajul este prea 
mare si nici nu mai pot fi îndepărtați. În plus, 
există rapoarte cu privire la efectele nocive 
ale acestor produse (vezi capitolul 20). 

În cazul femeilor care doresc foarte mult 
să încerce testosteronul atunci când alte 
tratamente sunt ineficiente, printre opţiuni se 
numără: 

* CREMĂ, UNGUENT SAU GEL PREPARAT ÎN 
FARMACIE CU 1% TESTOSTERON. 
Această opţiune implică toate 
problemele inerente de dozare 
specifice preparatelor magistrale 
(vezi capitolul 20). Doza este de 
0,5 g pe zi aplicată pe braţe, 
picioare sau abdomen. 


* O DOZĂ DE 10% DINTR-UN PRODUS LOCAL 
CONCEPUT PENTRU BĂRBAȚI. Acest 


lucru poate fi complicat, deoarece 
măsurile și ambalajul nu sunt 
concepute pentru împărțirea dozei 
în acest mod. 


Femeile care decid că testosteronul este 
potrivit pentru ele trebuie să aibă nivelul de 
lipide și tensiunea arterială normale înainte 
de a începe tratamentul, urmând ca pe 
parcurs să fie monitorizate. Ele trebuie să 
știe că nu există informaţii solide care să 
indice pericolele și beneficiile după 12 luni 
de utilizare, astfel încât nu se știe dacă 
riscurile se acumulează odată cu durata de 
utilizare. Femeilor care iau testosteron 
trebuie să li se monitorizeze nivelul de 
testosteron liber și/sau indicele androgenilor 
liberi dupa începerea și în timpul 
tratamentului, cu scopul de a le menţine în 
intervalul normal pentru femei. Dacă nu 
există nicio îmbunătățire după 12-24 de 
săptămâni, tratamentul cu testosteron 
trebuie oprit. 


Flibanserina 


Vândută în Statele Unite sub numele Addyi, 
ea acționează asupra creierului într-un mod 
similar multor antidepresive - adică asupra 
neurotransmitatorilor dopamină, serotonină 
și norepinefrină. Este aprobată doar pentru 
utilizarea de către femeile aflate înainte de 
menopauză (nu se știe cât de mult poate 
ajuta femeile după ultima menstruatie sau 
dacă ajută cu ceva). 


Comparativ cu placebo, flibanserina are 
un efect scăzut asupra dorinţei. În cadrul 
studiilor, 100 miligrame de flibanserină pe zi 
pare să conducă la 0,4-1 episoade 
suplimentare de sex satisfăcător la patru 
săptămâni și este nevoie de cel puţin patru 
săptămâni pentru a începe să producă 
efecte (dar mai probabil după opt săptămâni 
de utilizare zilnică). Ameteala, oboseala si 
greata sunt efecte secundare frecvente - 

aproximativ 18% dintre femei întrerup 
tratamentul cu  flibanserină din cauza 
efectelor secundare. Flibanserina poate 
scădea tensiunea arterială, iar femeile nu 
trebuie să consume alcool cu două ore 
înainte de a lua o doză și până a doua zi 
după ce au luat-o. 


Bremelanotida13 


Denumirea comercială este Vylessi. Probabil 
că acţionează asupra creierului, dar 
adevăratul mecanism de acțiune este 
necunoscut. Bremelanotida se 
administrează prin injectare cu cel puţin 45 
de minute înainte de actul sexual anticipat, 
iar alcoolul trebuie evitat două ore înainte și 
două ore după utilizarea medicamentului. 
Efectele secundare sunt frecvente: 40% 
dintre femei au greturi; într-un studiu, 13% 
dintre femeile care au luat medicamentul au 
solicitat un medicament împotriva stării de 
greață (deloc sexy). Au fost și alte efecte 
secundare destul de frecvente, iar 18% dintre 


femei au ales să întrerupă tratamentul in 
timpul unui studiu, față de 2% dintre femeile 
care au luat placebo. Nu este indicat 
femeilor care suferă de boli cardiovasculare. 

În concluzie, cât de bune sunt 
rezultatele? În cel mai bun caz, este doar 
ușor mai eficientă decât un placebo. În cele 
două studii folosite pentru a obține 
aprobarea FDA, compania farmaceutică a 
folosit un sistem standard de notare a 
dorinţei care implică două întrebări: 


Cât de des ati simţit dorință sau 
interes sexual în ultimele patru 
săptămâni? 


Cum ati evalua nivelul (gradul) de 
dorinţă sau interes sexual din ultimele 
patru săptămâni? 


Este important de reținut că astfel se 
evaluează doar dorința spontană, așa că nu 
este întrebarea ideală. Răspunsurile la 
ambele întrebări sunt rezultatele de la 
„aproape niciodată” sau „niciodată“ (1 punct) 
la „aproape întotdeauna“ sau „întotdeauna“ 
(5 puncte). Așadar, cel mai mic punctaj 
posibil este 2, iar cel mai mare este 10. 

Bremelanotida a crescut dorința pe 
această scală cu o medie de 1,2 puncte la 
25% dintre femeile care au primit 
medicamentul fata de 17% care au luat un 
placebo. Pentru mine, acest rezultat este 
sub așteptări. Aceste două studii au 
analizat, de asemenea, cât de afectate erau 
femeile de dorinţa lor spontană scăzută. La 


momentul initial, ele aveau rezultate egale 
de anxietate, bremelanotida a redus 
anxietatea cu 1 punct sau mai mult pe o 
scară de 10 puncte în cazul a 35% dintre 
femei și aceeași scădere a fost observată la 
31% dintre femeile care au primit placebo. 
Așadar, se pare că să acţioneze cumva 
constructiv pentru apetitul sexual scăzut — 
adică să ia un medicament - le face pe 
unele femei să se simtă mai puţin stresate. 
Acest studiu a inclus doar femei aflate în 
premenopauză, așa că nu avem nicio idee 
despre rezultatele acestui medicament în 
cazul femeilor care sunt în postmenopauză. 

Pe baza datelor disponibile, nu se poate 
spune dacă bremelanotida are un impact 
semnificativ asupra vieţii unei persoane, dar 
pare să aibă minimă eficiență în ceea ce 
privește scăderea dorinţei spontane, care nu 
mai este considerată o afecţiune medicală. 
Costul este în prezent aproximativ 250 de 
dolari per doză pentru persoanele care 
plătesc în numerar. 

Imagineaza-ti ce înseamnă să cheltuiesti 
250 de dolari pe produse erotice, pe o cină 
sofisticată sau pe un vibrator nou. Sau, de ce 
nu, pe toate trei? 


Scream Cream14 


Acesta este un preparat local magistral 
realizat în farmacii. Este complet netestat 
(sincer, femeile merită mult mai mult decât 
aceste produse netestate). Este un amestec 


de ingrediente, in functie de cine prescrie 
tratamentul sau de farmacia la care apelezi. 
Acest produs „antitusiv“ există de ani buni 
într-o formulă sau alta și include o varietate 
de ingrediente care se presupune că 
îmbunătăţesc circulația sanguină. Niciunul 
dintre acestea nu a fost evaluat pentru 
această metodă de administrare - prin 
masarea clitorisului. Acesta este un aspect 
foarte important. Instrucţiunile de utilizare 
ale cremei Scream Cream precizează că 
trebuie să o aplici pe clitoris prin masare 
vreme de 15 minute. 

Termină cu glumele (sau mai degrabă 
„termină“ pur și simplu, dacă înţelegi ce 
vreau să zic)! Să-ţi masezi clitorisul 15 
minute înseamnă că te masturbezi, iar acest 
lucru s-a dovedit a fi foarte eficient în 
îmbunătăţirea dorinţei și a excitării. Masarea 
clitorisului cu ulei de nucă de cocos sau cu 
un lubrifiant pe bază de silicon va produce 
aproape sigur aceleași rezultate. 

Substanțele care ar trebui să crească 
fluxul sanguin către clitoris sau să facă 
vreun alt fel de magie sexuală le includ pe 
unele dintre cele de mai jos sau pe toate: 


. AMINOFILINĂ: e) substanţă 
recomandată în cazul astmului 
care dilată căile respiratorii; 


* L-ARGININA: un aminoacid care se 
gaseste in multe alimente bogate 
în proteine; 


* CITRAT DE SILDENAFIL - Viagra; 


* PENTOXIFILINA: 0 substanta utilizata 
pentru cresterea fluxului sanguin 
la persoanele care suferă de boli 
ale arterelor periferice; 


* TESTOSTERON: testosteronul local 
poate fi absorbit, așa cum am 
discutat anterior, dar impactul nu 
este imediat. Nu se aplică 
testosteron și apoi, ca prin magie, 
după 15 minute începe anotimpul 
împerecherii. 


Uneori mă întreb dacă nu cumva acest 
medicament este prescris din cauză că 
medicii sunt stanjeniti să discute despre 
masturbare sau nu știu cum să o facă. 

Ceea ce vreau să spun despre Scream 
Cream este că nu așa funcţionează nimic 
dintre toate acestea: medicamente, sex și 
știință. Sa le recomanzi femeilor 
medicamente locale  nestudiate si cu 
promisiuni false este îngrozitor, iar 
denumirea „Scream Cream“ sună ca o 
discuție între băieţi în vestiar: „O s-o fac să 
tipe și să geama!" 

E bine să-ţi masezi clitorisul și o mulţime 
de alte zone, dar până când Scream Cream 
nu va fi testată comparativ cu un placebo, eu 
una m-aș abtine. De asemenea, nu avem 
nicio idee dacă aceste produse irită sau nu 
vulva când sunt aplicate local. 

O notă finală despre medicamente: toate 
implică planificare și mai multă atenţie 


acordată sexului, deci ele încorporează si o 
componentă de mindfulness. 


DE REȚINUT 


* Dorința este o chestiune complicată și este 
legată de mai mulţi factori, inclusiv sociali, 
sentimentali și de sănătate. 


* Dorinţa scade odată cu înaintarea în vârstă, iar la 
unele femei, din cauza tranziției spre 
menopauză. 


e Nivelurile de estrogen și testosteron nu sunt 
corelate cu dorinţa și nu este indicată testarea. 


* Terapia cognitiv-comportamentalâ, precum si 
conştientizarea si invatarea de a cultiva 
dorinţa - cu ajutorul abilităților de comunicare, 
al aplicaţiilor, al cărților, al materialelor erotice, 
al preludiului si al postludiului - sunt strategii 
importante pentru persoanele cu o dorinţa 
scăzută. 


e Medicamentele pentru creșterea dorinţei de a 
face sex sunt în cel mai bun caz eficiente la 
nivel moderat și multe dintre ele au efecte 
secundare, dar pot fi o opţiune în cazul femeilor 
pentru care alte variante s-au dovedit 
ineficiente și care înţeleg potenţialul raport 
risc-beneficiu al acestor terapii. 


CAPITOLUL 16 
Mă voi mai simţi vreodată 
odihnită? 
Tulburările de somn și cum să le 
abordezi 


Între 40% și 60% dintre femei semnalează că 
întâmpină dificultăţi de somn în timpul 
menopauzei, iar cea mai frecventă tulburare 
este trezitul în timpul nopţii, ceea ce 
înseamnă că nu reușesc să aibă un somn 
neîntrerupt. Deși unele femei declară că 
adorm greu, iar altele că se trezesc mai 
devreme decât își doresc, aceste tulburări de 
somn sunt mai puţin frecvente. Multe femei 
spun, de asemenea, că nu reușesc să se 
odihnească în timpul somnului. Tulburările 
de somn cresc în timpul tranziţiei spre 
menopauză și ating apogeul în ultimii ani 
dinaintea ultimei menstruatii (UM) și în 
primul an de după aceasta. 

Insomnia înseamnă dificultatea de a 
dormi, dar este și o tulburare care implică 
dificultăţi în a adormi și a rămâne adormit, în 
ciuda oportunității de a avea o noapte 
întreagă de somn de trei sau mai multe ori 
pe săptămână. Insomnia, ca tulburare, 
afectează aproximativ 25% dintre femeile 
aflate în perioada târzie a tranziţiei spre 
menopauză sau la începutul 
postmenopauzei. Acest lucru nu este 
important doar pentru că un astfel de somn 
dereglat provoacă suferință; insomnia este 
asociată și cu unele probleme de sănătate, 
cum ar fi riscul crescut de apariţie a bolilor 
de inimă si a hipoventilatiei. Este interesant 
faptul că bufeurile, insomnia și bolile 
cardiace au legătură între ele. Nu se știe 
dacă există o cauză și un efect în acest caz 
sau o predispozitie biologică subiacenta, 
comună. 


Nu este deloc surprinzător faptul ca 
exista o legatura intre menopauza si somnul 
deficitar. Zonele creierului care sunt 
influențate de estrogen și progesteron joacă 
un rol important în reglarea somnului și se 
știe că fluctuațiile hormonale din timpul 
ciclului menstrual afectează tiparele de 
somn. Estrogenul și progesteronul și, posibil, 
alti hormoni ai reproducerii par să 
influențeze ritmurile circadiene - ciclurile 
noastre naturale de somn și veghe - prin 
influențarea unei parti a creierului numită 
nucleul suprachiasmatic, care este 
considerat a fi cel care reglează somnul. 
Progesteronul are și un efect ușor sedativ. 

În plus fata de aceste efecte hormonale, 
există simptome vasomotorii (bufeuri si 
transpiratii nocturne) și stări de depresie — 

toate legate de menopauză și care pot 
afecta somnul. În același timp în care se află 
în tranziția spre menopauză, o femeie și 
îmbătrânește, iar vârsta afectează negativ 
somnul. În cele din urmă, pe măsură ce 
înaintează în vârstă, femeile sunt mai 
predispuse să facă apnee în somn și alte 
afecţiuni medicale care au impact asupra 
calității somnului. 

Există în mod clar o componentă 
hormonală, deoarece femeile care 
semnalează cele mai multe tulburări de 
somn sunt acelea cărora li s-au extirpat 
ovarele înainte de menopauză (menopauză 
chirurgicală), dar uneori poate fi dificil de 
stabilit cât de mult este vina hormonilor și 
cât de mult este vorba despre orice altceva. 


Bufeurile, hormonii si somnul 


În timpul ultimei faze a tranziţiei spre 
menopauză și la începutul postmenopauzei 
se întâmplă ca femeile să vorbească despre 
cel mai mare impact asupra somnului. Din 
punct de vedere medical, ceea ce se 
întâmplă este cel mai bine descris ca o stare 
de veghe, ceea ce înseamnă că somnul nu 
este atât de profund pe cât ar trebui să fie, în 
mare parte din cauza bufeurilor. Cu alte 
cuvinte, pentru unele femei, bufeurile sunt 
suficiente pentru a le perturba somnul 
adânc, dar nu suficiente pentru a le trezi. Am 
trecut împreună cu partenerul meu prin 
acest fenomen. Au fost nopţi in care mi-era 
atât de cald din cauza bufeurilor încât mi-am 
trezit partenerul din somn, dar asta nu m-a 
trezit și pe mine. 

Somnul poate fi tulburat și când 
bufeurile/transpiraţiile nocturne trezesc 
femeile din somn. Într-un studiu, până la 69% 
dintre  bufeurile din timpul nopţii au 
determinat trezirea femeii. Nu este 
surprinzător faptul că acest lucru este mai 
probabil să se întâmple în cazul femeilor 
care au mai multe simptome vasomotorii în 
timpul zilei. Este interesant că femeile cu 
niveluri mai ridicate de hormon de stimulare 
foliculară sunt mai predispuse să se 
trezească noaptea, iar cele cu niveluri mai 
scăzute de estradiol sunt mai predispuse să 
aibă dificultăți în a adormi. În timp ce 
insomnia afectează multe dintre femeile 


aflate in faza târzie a tranziţiei spre 
menopauză sau la începutul 
postmenopauzei, asta nu înseamnă că toate 
insomniile sunt cauzate de menopauză. 
Insomnia poate fi o afecţiune separată, 
legată de vârstă sau de alte afecțiuni 
medicale precum depresia. Dar deslușirea 
cauzei și a efectului este dificilă, deoarece 
depresia poate afecta somnul, iar lipsa 
somnului poate influența depresia, tranziția 
spre menopauza putându-le afecta pe 
ambele. Știm însă că femeile care declară 
tulburări de somn în timpul menopauzei ar 
trebui să fie întotdeauna examinate pentru 
depresie. 


Igiena somnului și terapia cognitiv- 
comportamentală 


Acestea sunt schimbările care te pregătesc 
pentru un somn optim și care îţi 
condiţionează creierul și corpul să doarmă 
la momentul potrivit. Am mai abordat 
terapia cognitiv-comportamentală sau TCC, 
iar când este concepută special pentru 
tratarea insomniei, ea este cunoscută sub 
denumirea TCC-I. Asta înseamnă 
combaterea distorsiunilor cognitive - adică 
a fricii că s-ar putea să nu mai reușești să 
dormi niciodată sau că insomnia nu va 
dispărea pentru tot restul vieţii -, 
programarea somnului pentru a antrena 
organismul și răspunsurile specifice la 
trezire. 


TCC-I este una dintre cele mai eficiente 
terapii pentru tulburările de somn și a fost 
evaluată în cazul femeilor aflate în tranziția 
spre menopauză, iar un program de opt 
săptămâni nu numai că a fost eficient, ci 
beneficiile s-au menţinut și după șase luni. 

Un psiholog sau un psihoterapeut cu 
pregătire în acest domeniu poate ajuta. 
Dacă aceste lucruri ar fi ușor de făcut de 
unul singur, toată lumea le-ar face. TCC-I 
este mai eficientă decât somniferele 
(medicamente hipnotice), care, de obicei, 
oferă doar aproximativ 30 de minute de 
somn suplimentar pe noapte, ceea ce 
înseamnă ca sunt mai putin eficiente decât 
cred majoritatea oamenilor. Unele 
componente de bază, de iniţiere ale TCC-I 
includ: 


* FĂ-ŢI UN PROGRAM DE SOMN. Trezeste- 
te la aceeași oră în fiecare zi, 
indiferent ce planuri ai, și fixează o 
oră de culcare pe care să o 
respecţi. 


* ELIMINĂ SIESTELE DIN TIMPUL ZILEI. Este 
greu, dar ajută. 


* LIMITEAZĂ ACTIVITĂȚILE CARE 
PROVOACĂ ANXIETATE SAU PE CELE 
STIMULATIVE ÎNAINTE DE CULCARE. 
Acest lucru înseamnă, de obicei, 
să nu stai în fața ecranelor; lumina 
ecranului în sine poate fi cea care 
are un impact, dar si un e-mail 
suparator citit inainte de culcare 


își poate face loc în mintea ta 
toata noaptea. 


* STABILESTE CA PATUL ESTE DOAR 
PENTRU SOMN ȘI SEX. Fără televizor 
sau gustări în pat; vrei ca creierul 
să asocieze patul doar cu aceste 
două motive. 


* CAND TE TREZESTI ȘI NU POȚI ADORMI LA 
Loc nu verifica ceasul. Stai în pat 
până pare că au trecut 15 minute. 
Dacă ai convingerea că au trecut 
15 minute și nu ai adormit la loc, 
ridică-te și du-te într-o cameră 
slab luminată și citește o carte 
plictisitoare. Odată ce simţi că te 
ia somnul, întoarce-te în pat. Acest 
lucru contribuie la limitarea 
anxietatii cauzate de foiala in pat 
si preocuparea ca nu vei mai reusi 
să adormi si te ajută sa nu 
asociezi patul cu un somn prost. 


Te poate ajuta tratamentul hormonal al 
menopauzei (THM) să dormi? 


În general, femeile care urmează THM nu 
sunt mai puţin predispuse să semnaleze 
faptul că au probleme cu somnul decât cele 
care nu urmează acest tratament, dar s-ar 
putea să nu fie cel mai bun mod de a privi 
această problemă. Unele studii care au 
urmărit femei cu tulburări ale somnului au 
ajuns la concluzia că THM poate aduce o 


îmbunătăţire modestă somnului cand 
simptomele  vasomotorii reprezintă © 
problemă. Aşadar, o femeie care se 
confruntă cu simptome vasomotorii ar putea 
încerca THM ca să observe dacă o ajută să 
doarmă mai bine, având în vedere mai ales 
cât de puţin riscant din punct de vedere 
medical este un tratament hormonal al 
menopauzei pe trei luni (vezi capitolele 17 și 
18). Femeile care doresc să încerce THM 
pentru a vedea dacă acest lucru le 
îmbunătățește somnul ar putea tine un 
jurnal al somnului înainte de a începe 
tratamentul. Făcând acest lucru, vor putea 
evalua obiectiv ceea ce se întâmplă și apoi 
își vor putea reevalua calitatea somnului cu 
ajutorul jurnalului, după două sau trei luni. 
Femeile care nu sunt deranjate de bufeuri 
pot, de asemenea, să ia în considerare o 
perioadă de testare cu THM, deși există mai 
puţine date privind eficacitatea acestuia. 

O altă opţiune împotriva tulburărilor de 
somn legate de bufeuri este gabapentina 
(vezi capitolul 9). Acesta este un 
medicament nehormonal care poate ajuta în 
mod semnificativ în cazul bufeurilor și s-a 
demonstrat că ameliorează insomnia. Există 
și progesteronul, care, când este administrat 
în doze de 300 de miligrame pe timpul nopții, 
poate favoriza somnul (vezi capitolul 18). În 
timp ce progesteronul este un hormon 
folosit în THM, aceasta este o doză 
specifică pentru somn, una mai mare decât 
cea utilizată de obicei pentru THM. 


Daca o femeie are probleme cu somnul, 
este important ca ea sa stie ca exista clinici 
specializate in somn care pot efectua teste 
formale si pot face recomandari precise 
dupa ce iau in considerare toţi factorii — 

medicali și de mediu — care ar putea avea 
un impact asupra somnului. 


Alte tulburări ale somnului și 
menopauza 


Apneea în somn, care este o tulburare 
respiratorie din timpul somnului, reprezintă 
obstructia căilor respiratorii în timpul nopții, 
care are ca rezultat somnolenta în timpul 
zilei. Înainte de menopauză, sunt puţine 
cazuri de apnee în somn la femei, ea fiind 
mai frecventă în rândul bărbaţilor, dar după 
menopauză, riscul crește semnificativ în 
cazul lor. Se crede că principalele motive 
sunt scăderea producţiei de progesteron și 
creșterea grasimii viscerale observată în 
tranziția spre menopauză. Factorii de risc 
pentru apneea în somn includ tensiunea 
arterială ridicată și o circumferință a taliei 
crescută peste 88 de centimetri. 

Deoarece multi se gândesc în mod 
eronat ca apneea în somn este 
caracteristică bărbaților, femeile sunt 
adesea nediagnosticate și insuficient 
tratate. Femeile cu apnee în somn sunt mai 
predispuse la alte complicații medicale, de 
exemplu, boli de inimă, probleme pulmonare 


si depresie, astfel incat diagnosticarea si 
tratamentul sunt esentiale. 

Apneea în somn trebuie luată în 
considerare în cazul femeilor cu somnolenta 
diurnă care sforăie noaptea sau ai căror 
parteneri le spun că uneori se trezesc si par 
să se înece. Un alt simptom al apneei în 
somn este legat de trezirile dese pentru a 
merge la baie noaptea pentru a goli vezica 
urinară. Acest lucru se întâmplă din cauză 
că modificările nivelurilor de oxigen și de 
dioxid de carbon în cazul apneei în somn 
declanșează semnale care îi spun 
organismului ca esti supraincarcata cu 
lichid, cand de fapt nu este asa. Rinichii sunt 
apoi stimulati sa scape de lichid si asta 
înseamnă o nevoie mai mare de a te ridica si 
de a merge la toaletă noaptea. 

Când există suspiciuni de apnee în somn, 
există câteva chestionare simple de 
depistare care trebuie completate, iar dacă 
acestea sunt pozitive, se pot organiza teste 
mai formale. Testele iniţiale pentru apnee în 
somn nu mai necesită o vizită la un 
laborator și se fac cu ajutorul unor 
dispozitive care se poartă la domiciliu. 
Sindromul picioarelor neliniștite (SPN)E si 
tulburarea de mișcare periodică a picioarelor 
în somn sunt alte două afecţiuni care 
perturba somnul, dar acestea nu par a fi 
specifice menopauzei, ci mai degraba sunt 
legate de varsta. Tratamentul apneei in 
somn, al SPN si al tulburarii de miscare 


periodica a picioarelor in somn depasesc 
sfera de interes a acestei carti. 


DE RETINUT 


* Aproximativ 50% dintre femei vorbesc despre 
tulburări de somn în timpul menopauzei; cea 
mai frecventă este trezirea în timpul nopţii, iar 
acest lucru pare să fie legat de simptomele 
vasomotorii. 


* THM poate ajuta femeile care se confruntă cu 
probleme de somn si cu bufeuri moderate sau 
agresive. 


* Gabapentina si progesteronul pot ajuta în cazul 
tulburărilor de somn. 


* Terapia cognitiv-comportamentală este foarte 
eficienta impotriva insomniei si este, in general, 
mai eficientă decăt somniferele. 


+ Apneea este o cauză a tulburărilor de somn care 
este adesea subdiagnosticata la femei si creste 
in prevalentă după menopauza. 


PARTEA A TREIA 


Terapia pentru 
schimbare 


Hormonii, dietele si 
suplimentele alimentare 
CAPITOLUL 17 


Tratamentul hormonal al 
menopauzei 


Trecutul complicat și momentul actual 


Tratamentul hormonal al menopauzei sau 
THM constă în utilizarea de hormoni pentru 
a controla simptomele și/sau a preveni 
anumite complicaţii de sănătate legate de 
tranziţia spre menopauză și/sau 
postmenopauză. 

THM a fost denumită ani buni terapie de 
substituție hormonală sau TSH, dar această 
denumire sugerează în mod fals faptul că 
estrogenul sau alti hormoni lipsesc din 
cauza unei probleme medicale și că 
nivelurile scăzute de estrogen după 
menopauză sunt anormale din punct de 


vedere biologic. Unii ar putea sustine ca 
riscul crescut de apariție a bolilor 
cardiovasculare după menopauză sugerează 
că ea este o boală, dar n-au cum să 
argumenteze astfel se sustineri. După cum 
am discutat deja, dacă urmezi aceasta 
logică până la capăt, atunci și a fi bărbat 
este o boală. 

Mesajul contează. Un mesaj precum „Noi 
doar substituim ceea ce corpul tău ar trebui 
să producă“ este foarte diferit de unul mai 
apropiat de realitate, precum: „Ai simptome 
și poţi fi expusă riscului de a suferi de mai 
multe boli. Estrogenul poate fi o opţiune. Să 
vedem ce te îngrijorează și ce ar trebui să 
știi despre sănătatea ta și apoi să discutăm 
despre riscuri și beneficii, în cazul tău.“ 

Este corect să folosim termenul 
„substituție“ în cazul femeilor cu insuficienţă 
ovariană primară (vezi capitolul 6) sau al 
celor cărora li s-au îndepărtat chirurgical 
ovarele înainte de menopauza naturală (vezi 
capitolul 5), deoarece producţia de estrogen 
s-a oprit prematur, dar, în rest, THM ar trebui 
să fie abordat asa cum este - o intervenţie 
medicală, nu o substituție. 


Originile THM 


Prima utilizare documentată a THM a avut 
loc în 1887, când dr. Hubert Fosbery a folosit 
un extract ovarian pentru a o trata pe 
doamna C., o femeie în vârstă de 52 de ani 
care avea bufeuri. Doamna C. fusese supusă 


la tot felul de remedii îngrozitoare din 
secolul al XIX-lea recomandate în cazul 
menstruațiilor abundente, cum ar fi 
arsenicul, cornul-secarei, mersul cu tălpile 
goale, extract de glandă tiroidă si obturarea 
vaginului de două ori pe zi, alternată cu 
dusuri reci ca gheața. Când în cele din urmă 
menstruatia i s-a oprit, ea a avut „bufeuri 
frecvente si intense“. Când terapiile standard 
au eșuat, i s-a administrat un extract ovarian 
și, în a treia zi, femeia a început să se simtă 
mai bine. Trei săptămâni mai târziu era 
vindecată, având nevoie doar de doze 
ocazionale ulterioare pentru ca simptomele 
să nu mai apară. 

Ipoteza unui extract ovarian împotriva 
bufeurilor avea la bază dovezi solide. Se știa 
că extirparea ovarelor provoacă simptomele 
menopauzei, iar studiile pe animale 
arătaseră ca efectele sterilizării pot fi 
inversate prin transplantarea ovarelor de la 
un alt animal. Cu toate acestea, 
interpretarea rezultatelor doamnei C. ca fiind 
ceva mai mult decât un placebo nu este 
posibilă. Rezolvarea problemei bufeurilor în 
trei săptămâni este impresionantă, și nu 
neapărat imposibilă. Având în vedere că 
doamna C. a fost tratată pe cale orală, 
cantitatea absorbită a fost probabil 
neglijabilă, deoarece, de obicei, sunt 
necesare modificări farmaceutice pentru a 
îmbunătăţi absorbția si a atinge niveluri 
terapeutice in sânge. De asemenea, 
estrogenii pe cale orală trebuie administrati 
zilnic pentru a menţine nivelurile; prin 


urmare, este putin probabil ca dozajul primit 
de doamna C. la fiecare câteva săptămâni 
să aibă succes, chiar dacă ar fi fost absorbit 
vreun astfel de hormon. În plus, merită 
menţionat faptul că este posibil ca bufeurile 
ei violente să fi fost un efect secundar al 
tratamentelor folosite pentru a încerca să-i 
oprească sângerarea, fie al ergotaminei, fie 
al hormonului tiroidian din glandă, fie al 
otrăvirii cu arsenic sau, poate, să fi fost o 
combinaţie a tuturor celor trei. 

În ciuda acestor lucruri, ideea de a trata 
simptomele menopauzei cu extract ovarian 
a fost astfel lansată în lumea medicală, iar 
până în 1899, preparatele din ovar de vacă 
sub formă de pulbere, numite Ovarin, erau 
disponibile în mod obișnuit. De cele mai 
multe ori, pulberea era pusă în capsule sau 
aromatizată cu vanilie; se pare că gustul 
ovarelor de vacă era neplăcut. 

Primul hormon a fost identificat la 
începutul secolului al XX-lea, iar apoi s-a 
trecut la identificarea hormonilor de 
reproducere. Cercetătorii au început să 
injecteze extracte de ovar, placenta si lichid 
amniotic in sobolani si soareci sterilizati in 
căutarea unui efect asupra ţesuturilor, 
dovedind astfel că aceste extracte contin 
hormoni. Deși hormonii de reproducere nu 
fuseseră încă identificaţi, faptul că se 
dovedise existenţa lor a permis o varietate 
de terapii diferite și, până în anii 1920, erau 
deja utilizate diverse extracte pentru 
ameliorarea simptomelor menopauzei: un 
extract din corpul galben al ovarului (ceea ce 


știm astăzi că produce progesteron - s-a 
dovedit a fi ineficient); amniotină, obţinută 
din lichidul amniotic de la fetușii de bovine, 
și teelină, un extract din lichidul folicular din 
ovarele de porc. Amniotina și teelina par să 
fi avut un succes moderat. 


Tratamentul cu estrogen: primul val al 
THM 


În 1929 a avut loc un progres semnificativ 
atunci când estrona a fost identificată 
simultan de dr. Edward Doisy din Statele 
Unite și de dr. Adolf Butenandt din 
Germania. Dr. Doisy credea că acest hormon 
este atât de puternic, încât „un gram ar 
putea restabili ciclul sexual la peste 9 
milioane de șoareci“. Voi lăsa aceasta 
afirmaţie să vorbească de la sine. În plus, 
Doisy și echipa sa au descoperit în 1931 
ceea ce cunoaștem azi sub numele de 
estriol, iar în 1940, estradiolul. Dr. Butenandt 
a izolat progesteronul în 1934 și, mai târziu, 
a identificat testosteronul. Având în vedere 
echipamentele de atunci, munca de 
identificare și purificare a acestor hormoni a 
fost o realizare uimitoare. 

Preparatele cu estronă și estradiol au 
apărut curând, în anii 1930, pentru 
ameliorarea simptomelor menopauzei, cum 
ar fi bufeurile, durerile de cap, transpiratia, 
durerile articulare, insomnia și 
„nervozitatea“. Aceste medicamente nu 
aveau omogenitatea sau stabilitatea 


produselor farmaceutice moderne. 
Estrogenii erau in suspensie în ulei, 
administrati sub formă de injecții si probabil 
că produceau oscilaţii mari ale nivelurilor de 
hormoni. 

Este fascinant să citeşti cercetările 
medicale care au folosit aceste prime 
preparate. Sunt impresionată de momentele 
de suferință și de stres surprinse în 
numeroasele articole despre menopauză din 
revistele medicale din anii 1920 și 1930 - 
înainte ca industria legată de estrogen să ia 
avânt. În locul tabelelor și graficelor din 
articolele de astăzi, în care nu se dezvăluie 
datele personale ale pacienţilor, existau 
adevărate fragmente de viață. De exemplu: 
„H.L., în vârstă de 31 de ani, căsătorită, 
menopauză artificială în noiembrie 1925 
(radiu administrat intrauterin și vaginal 
pentru endometrioză), care prezintă bufeuri 
la fiecare 5 minute“, precum și „dureri de cap 
și de spate, a fost internată în spital în 1929 
și a fost supusă unor studii și apoi externată, 
fără a i se pune un diagnostic“, a găsit în 
cele din urmă o clinică specializată în 
menopauză care a tratat-o în 1932. Sau A.S., 
care avea 50 de ani, era căsătorită și suferea 
între 20 și 30 de bufeuri pe zi. 

Alte probleme legate de acest prim val 
de hormoni terapeutici au fost 
disponibilitatea produsului brut si eforturile 
necesare izolarii estrogenilor. Nu exista inca 
nicio modalitate de sintetizare a hormonilor, 
adică de a-i crea într-un laborator, așa că ei 
erau extrași din urina femeilor însărcinate 


(niveluri ridicate de estrogeni se elibereaza 
în urină în timpul sarcinii) sau de la animale. 
Acești estrogeni erau substanțe chimice 
naturale, ceea ce înseamnă că erau obţinute 
prin extracție dintr-o sursă naturală, 
rămânând neschimbate în urma procesului. 
Să ne gândim la fierberea apei sărate pentru 
a obţine sarea. Sarea a fost întotdeauna 
acolo; fierberea elimină apa fără să altereze 
sarea. 

Extragerea estradiolului și a estronei 
naturale din urină, din lichidul amniotic și din 
ovare de porc era, așa cum era de așteptat, 
un proces îndelungat și costisitor 
(aproximativ 300 de dolari pe gram la acea 
vreme), ceea ce necesita volume mari de 
produs brut pentru o cantitate mică de 
material utilizabil. Era nevoie de atât de 
multă urină, încât unul dintre asistenții 
doctorului Doisy a fost oprit de poliție în 
timp ce transporta nişte recipiente cu urină 
de la o clinică prenatală la laboratorul în care 
lucra echipa. Acest lucru se întâmpla în 
timpul prohibitiei, iar volumul si culoarea 
lichidului din recipiente i-au determinat pe 
polițiști să-l  suspecteze că este 
contrabandist de alcool. Îmi imaginez că 
polițistul a fost destul de surprins când a 
mirosit conţinutul recipientelor. 

La sfârșitul anilor 1930 și începutul anilor 
1940 au fost făcute câteva descoperiri care 
au îmbunătăţit foarte mult capacitatea de a 
produce hormoni în masă. Estrogenii au fost 
izolați din urina iepelor, cunoscuți chimic 
sub numele de estrogeni ecvini conjugati 


sau EEC, iar aceştia au devenit 
medicamentul Premarin, fabricat din urina 
iepelor gestante. Aceasta este mai ușor de 
procurat decât urina femeilor gravide. EEC 
conţine cel putin 10 estrogeni diferiţi. 
Premarinul a fost aprobat pentru utilizare în 
cazul simptomelor menopauzei în 1941 în 
Canada și în 1942 în Statele Unite. EEC sunt 
singurii estrogeni naturali — adică extrasi din 
surse naturale — disponibili în prezent. 

În același timp, au fost descoperite și noi 
metode de sintetizare a hormonilor în 
laborator. Deseori se creează confuzie cu 
privire la cuvântul „sintetic“ - nu numai ca 
este adesea folosit în mod incorect, ci a 
căpătat și o conotaţie negativă în ceea ce 
privește hormonii. Deoarece utilizarea 
inadecvată a acestui termen apare în mod 
frecvent în campaniile de marketing ale 
anumitor forme de THM, merită să investim 
ceva timp pentru a corecta limbajul. 

Substanțele chimice de sinteză sunt 
fabricate prin metode diferite de cele 
naturale. Când substanța de bază pentru un 
hormon se regăseşte in plante sau animale 
si apoi este modificată prin mai multe etape 
chimice, procesul este cunoscut sub numele 
de semisinteză; când compusul este format 
din molecule mai mici care nu se regăsesc 
de obicei în natură, ceea ce rezultă se 
realizează prin sinteză. Ea nu are nicio 
legătură cu faptul că produsul final este 
identic sau nu cu un hormon uman. Este 
adevărat că limbajul este confuz, deoarece 


„sintetic“ înseamnă un produs obţinut fie 
prin semisinteză, fie prin sinteză. 

Structura chimică este cea care 
contează, deoarece acesta este modul în 
care funcţionează un hormon, astfel încât, 
indiferent dacă estradiolul este extras din 
urină, obținut prin semisinteză sau prin 
sinteză, structura sa chimică este aceeași. 
Revenind la analogia noastră cu cheia și 
încuietoarea, în cazul hormonilor, estradiolul 
natural, cel de semisinteză și cel de sinteză 
reprezintă aceeași cheie. De asemenea, 
metoda de producţie nu are nicio legătură cu 
siguranţa. La urma urmei, estradiolul produs 
de ovare — cel mai natural dintre toate — 
este una dintre cauzele apariţiei cancerelor 
mamar și endometrial. Când este necesar să 
se facă distincţia între estradiolul produs de 
organism si cel produs prin metode 
semisintetice, cel mai bine este să se 
folosească estradiol uman și, respectiv, 
estradiol terapeutic (sau eliberat pe bază de 
rețetă). 

În 1938 au fost identificaţi doi estrogeni 
sintetici noi - etinilestradiolul (utilizat și 
astăzi în THM și cel mai frecvent estrogen 
întâlnit în anticoncepţionalele orale) si 
dietilstilbestrolul sau DES. Ambii erau mai 
puternici decât estradiolul și se absorbeau 
ușor din intestin. În 1941, DES a devenit 
primul medicament aprobat de FDA pentru 
tratarea simptomelor menopauzei, desi 
utilizarea sa a fost adesea limitată de 
efectele secundare pe care le producea - 
greață și vărsături. Etinilestradiolul a fost 


aprobat pentru utilizarea in acest scop doi 
ani mai tarziu. Costurile de productie ale 
DES erau deosebit de scazute in comparatie 
cu extragerea  estrogenilor naturali: 
aproximativ 2 dolari faţă de 300 de dolari per 
gram. Cercetarea era finanțată de guvernul 
britanic, astfel încât orice companie era 
liberă să îl producă. La un moment dat, DES 
era disponibil sub 200 de denumiri 
comerciale diferite. 

Totodată, DES a fost prescris la scară 
largă pentru a preveni avorturile spontane, în 
ciuda faptului că dr. Dobbs, cercetătorul 
principal din echipă, s-a opus acestui lucru. 
Nu numai că DES s-a dovedit ineficient în 
prevenirea avorturilor spontane, ci a 
provocat cancere ale organelor genitale și 
malformații congenitale la femeile ale căror 
mame îl luaseră în timpul sarcinii. Chiar 
dacă în anii 1950 cercetările au dovedit că 
DES era ineficient în cazul avorturilor 
spontane, FDA nu a emis avertismente 
împotriva utilizării sale până în 1971 și 
medicamentul a fost prescris în continuare 
în Statele Unite până la începutul anilor 
1980. Nenorocirea în privința DES nu este 
reprezentată de o critică la adresa 
hormonilor sintetici sau a compușilor noi; ea 
evidenţiază, mai degrabă, problemele legate 
de lansarea în pripă a unui produs pe piaţă, 
fără testare și supraveghere, precum și 
problemele legate de utilizarea lui în afara 
indicatiei terapeutice, fără date doveditoare. 

În prezent, toate medicamentele 
aprobate de FDA trebuie să fie mai întâi 


obiectul unor studii corespunzatoare, si apoi 
al unor studii de supraveghere 
postcomercializare - adică studii care 
urmăresc persoanele care iau medicamentul 
pentru a observa efectele secundare sau 
complicațiile omise în studiile iniţiale. Cu 
fiecare produs nou care apare pe piață 
trebuie să ne întrebăm întotdeauna: este 
acesta următorul DES? 

În 1938 (un an important în ceea ce 
privește descoperirile legate de hormoni) a 
fost inventată o metodă diferită de fabricare 
a hormonilor de către dr. Russell E. Marker, 
un chimist care a găsit o modalitate de a 
fabrica progesteron dintr-un steroid vegetal 
numit sarsasapogenină (care se găsește în 
planta sarsaparilla), printr-un procedeu care 
îi poartă acum numele - descompunerea 
Marker. Aceasta este considerată 
semisinteză, deoarece substanţa de bază se 
găsește în natură. Sarsasapogenina nu s-a 
dovedit a fi o opțiune economică, așa că dr. 
Marker a început să caute un alt steroid, pe 
care l-a găsit în cele din urmă într-o ignamă 
din Veracruz, Mexic, numită Dioscorea 
mexicana, care conţinea diosgenină. În cele 
din urmă, o altă ignamă, numită barasco, 
care conţinea și mai multă diosgenină, a 
devenit sursa și, până la mijlocul și sfârșitul 
anilor 1940, progesteronul a ajuns să se 
producă pe scară largă. În 1950, s-a 
descoperit modalitatea de a produce 
estradiol și estronă din diosgenină. in 
prezent, ignamele și soia sunt folosite ca 


sursă sau materie primă care este 
transformată în majoritatea hormonilor. 


Anii 1950 și 1960 - epoca plină de 
farmec a THM 


Până în 1947 existau pe piața americană 53 
de preparate diferite de estrogen și, așa cum 
era de așteptat, utilizarea THM a crescut. 
Multe femei prezentau simptome, așa că 
apariţia unui tratament care funcţiona și 
care nu necesita injecții cu lichid din ovare 
de porc l-a făcut probabil să fie atrăgător. Cu 
toate acestea, a existat și o schimbare în 
atitudinea medicilor față de THM, probabil 
determinată în mare parte de publicitatea 
farmaceutică, care a trecut de la reclamele 
care îi vizau pe medici la cele care se 
adresau femeilor și soţilor lor. În aceste 
reclame, THM era asociat cu farmecul, 
rafinamentul și tinereţea. lar bărbaţilor li se 
spunea „Și soţilor le place Premarin”. 
Premarin era considerabil mai scump decât 
echivalentele sale, așa că acest demers a 
reprezentat un semn de genialitate în 
publicitate. 

Înainte de anii 1950, menopauza era ceva 
ce trebuia controlat, dar odată ce au apărut 
pastile fiabile în locul injectiilor dureroase si 
nesigure, menopauza a devenit vindecabilă. 
Această schimbare de atitudine a fost 
realizată cu ajutorul extrem de important al 
doctorului Robert Wilson, care, la începutul 
anilor 1960, a scris o serie de articole 


academice care lăudau beneficiile THM. 
Teza sa se învârtea în jurul convingerii false 
că menopauza este o boală care există doar 
pentru că femeile au ajuns să trăiască 
suficient de mult pentru a suferi din cauza ei 
(o ipoteză pe care am desfiinţat-o în 
capitolul 4) și că este o afecţiune deosebit 
de oripilantă, deoarece nu numai că este 
dăunătoare pentru femei din punct de 
vedere medical, ci reprezintă și o stare în 
care ele nu mai sunt atrăgătoare, adică 
bărbaţii nu le mai doresc. O dublă oroare. 
Leacul era estrogenul, despre care dr. Wilson 
susținea că e 100% sigur. Estrogen, de la 
pubertate până la moarte! 

Lucrările lui Wilson au fost preluate de o 
varietate de publicaţii, inclusiv de Newsweek, 
Time, Vogue, Ladies' Home Journal și 
Cosmopolitan. Dezbaterile publice despre 
menopauză erau probabil inexistente înainte 
de Wilson, așa că, indiferent cum ar fi numit- 
o =- iar el a ales cuvântul 
„menopauză“ ) termenul avea să rămână. 
Wilson a transpus rapid mesajul său despre 
menopauză într-o carte, Feminine Forever, 
publicată în 1966. De asemenea, a fost 
prezentată in serial in revista Vogue si s-a 
vandut in peste 100 000 de exemplare in 
primele sapte luni. Potrivit lui Wilson, odata 
cu menopauza, femeile sunt „condamnate 
să asiste la moartea propriei feminităţi“, dar 
cu ajutorul estrogenului pot avea o „tinereţe 
care sfidează vârsta“, iar la vârsta de 50 de 
ani, ele pot „să arate în continuare 
atrăgătoare în pantaloni scurţi sau în rochii 


fără mâneci si, bineînţeles, să-și recapete 
«fermitatea sânilor»“. Așadar, da, estrogenul 
era un bilet de acces la Campionatele 
Mondiale pentru Femeile Sexy. 

În ciuda faptului că, în accepțiunea 
doctorului Wilson, să fii femeie avea mai 
mult valoare sexuală, Feminine Forever a 
avansat câteva idei avangardiste pentru 
acea vreme în materie de sex, cum ar fi 
aceea că femeilor nu ar trebui să le fie rușine 
să aibă apetit sexual și că dorința de a lua 
medicamente pentru a continua să facă sex 
e legitimă. Este posibil ca dr. Wilson să fi 
creat un spaţiu în care mai multe femei 
purtau conversații despre sex. 

Într-un interviu din 2002, fiul doctorului 
Wilson, Ronald Wilson, a declarat pentru The 
New York Times că Wyeth-Ayerst finantase 
cercetările tatălui său, dar și promovarea 
cărții Feminine Forever. Mă voi întreba mereu 
dacă saltul lui Wilson de la revistele 
medicale la Newsweek și Vogue s-a produs 
graţie unui ajutor din partea marilor 
companii farmaceutice. Nu ar fi fost nevoie 
de prea mult din partea lor pentru a stârni 
interesul oricărui jurnalist și pentru a crea 
rumoare. La urma urmei, de aceea există 
departamentele de publicitate. Nu se știe 
dacă industria farmaceutică a adoptat ideile 
lui Wilson sau dacă el era cel care 
reproducea argumentele companiilor 
farmaceutice. Ai auzit vreodată expresiile: 
„Dacă ţi-e sete, esti deja deshidratat“ sau 
„Bea ca sa nu ti se facă sete"? Aceste 
neadevăruri sunt produsele secundare ale 


marketingului creat de Gatorade Sports 
Science Institute (GSSI). Scopul final al 
marketingului este ca mesajul sa devina 
ceva ce „toată lumea știe“. Sintagmele cu iz 
stiintific care atrag atentia necesita o 
vigilenta constantă, deoarece acestea sunt 
cel mai adesea niște exagerări care își au 
originea într-un departament de marketing, 
nu în cel al sănătății. 

Teoriile incorecte ale lui Wilson conform 
cărora menopauza este o boală, iar 
estrogenul este leacul au atins în mod clar o 
coardă sensibilă în rândul comunităţii 
medicale și al publicului larg și au fost rapid 
acceptate ca fiind canonice. 


Uterul uitat 


Rolul  progesteronului în protejarea 
mucoasei uterine împotriva cancerului nu a 
fost bine înţeles înainte de anii 1970. Chiar 
dacă medicii ar fi știut despre importanţa 
acestui hormon înainte de 1957, ei s-ar fi 
limitat la administrarea de injecții, deoarece 
tehnologia care să permită absorbţia 
progesteronului din intestin (administrarea 
orală) sau prin piele (administrarea 
transdermică) era încă necunoscută. De 
asemenea, injectiile nu se potriveau bine cu 
imaginea stilului de viaţă modern, plin de 
farmec şi „mobil“ asociat pastilelor de 
estrogen. 

Tehnologia în curs de apariție a permis 
prelucrarea structurilor chimice, producând 


o noua clasă de hormoni numiţi progestine, 
care acționau asupra ţesuturilor la fel ca 
progesteronul, dar care, din punct de vedere 
chimic, semănau mai mult cu testosteronul. 
Progestinele fac parte dintr-o clasă de 
medicamente numite progestogeni. Da, ţi se 
cam plimbă limba-n gură! Progestogen și 
progesteron si progestine, of, Doamne! 
Gândește-te la progestogeni ca la o trupă 
rock formată numai din fete, care include 
progesteronul (hormonul produs de 
organism) și progestinele. 

Progestinele au fost adăugate la THM în 
anii 1960 pentru a controla sângerările 
produse tocmai de THM, făcându-l astfel 
mai acceptabil pentru femei. (Estrogenul 
determină consolidarea endometrului și, fără 
un progestogen care să ofere sprijin, 
această mucoasă uterină devine în cele din 
urmă instabilă și va avea fisuri neregulate, 
producând  sângerări imprevizibile). O 
menstruatie regulată indusă de un progestin 
se potrivea cu marketingul „natural“ al 
THM - ideea că hormonii înlocuiau ceea ce 
o femeie ar fi trebuit să aibă. Acesta este un 
exemplu excelent al modului în care 
cuvântul „natural“ poate fi absurd, deoarece 
cel mai putin natural lucru este ca o femeie 
la menopauză să aibă menstruatie. În 
Feminine Forever, dr. Wilson scria că 
menstruatia este un „semn de feminitate“. 

Da, menstruatia este un blestem până la 
menopauză, când devine o binecuvântare și 
un semn prin care femeia este dorită de 
bărbaţi. Această abordare a problemei în 


funcţie de cum bate vântul mă înfurie. Pur si 
simplu, corpul unei femei nu poate fi 
niciodată exact așa cum trebuie. 

În anii 1970, numărul cancerelor 
endometriale a crescut brusc și, în cele din 
urmă, cauza identificată a fost neincluderea 
unui progestogen sau a unei cantităţi 
suficiente de progestogen. Aminteste-ti 
capitolul 3, in care spuneam ca estrogenul 
stimulează mucoasa uterină (endometrul), 
iar progesteronul frânează acest proces. Cu 
timpul, fără un progestogen, acea creștere 
necontrolată alimentată de estrogen 
conduce la apariţia cancerului. 
Progestogenii administrati în doze corecte 
au fost adăugaţi în THM în anii 1970, 
eliminând riscul apariției cancerului 
endometrial, iar etichetarea produselor cu 
estrogeni a fost modificată pentru a reflecta 
riscul apariției acestui tip de cancer. Abia din 
anii 1980, progesteronul a putut fi fabricat 
încât să poată fi administrat oral. Acest 
lucru a implicat scăderea dimensiunii 
particulelor de progesteron la <10 um, motiv 
pentru care progesteronul administrat oral 
este numit progesteron oral micronizat. 


Estrogenul ca medicament minune 


În anii 1980, mai multe studii observationale 
au sugerat ca THM ar putea preveni bolile 
cardiovasculare. Ideea ca estrogenul ar 
putea proteja inima exista de ceva vreme. In 
anii 1970, Premarin fusese chiar studiat in 


cazul barbatilor cu boli de inima - se 
folosisera doze de pana la 5 miligrame pe zi 
(o doză mare, ca în cazul celei pentru 
anticonceptionale). Cu toate acestea, studiul 
fusese oprit din cauza creșterii numărului 
cheagurilor de sânge. 

În plus, existau tot mai multe dovezi 
observationale ca estrogenul ar putea 
proteja oasele, precum si creierul. S-a creat 
o agitaţie uriașă, deoarece bolile de inimă, 
osteoporoza și tulburările cognitive erau și 
încă sunt trei dintre cele mai răspândite 
afecţiuni de sănătate care deteriorează 
și/sau scurtează viata femeilor. Dacă 
estrogenul ar putea face toate acestea, ar fi 
într-adevăr un medicament minune. in 
general, in mesajele transmise de farmacii s- 
a renuntat la promisiunile ca femeile vor 
arăta mai tinere, ele fiind înlocuite cu cele 
despre viata mai lungă și mai sănătoasă, 
adică despre fântâna tinereţii la propriu. 

Un studiu observational înseamnă ca 
cercetătorii urmăresc femeile care iau 
hormoni și compară rezultatele lor cu cele 
ale femeilor care nu iau medicamente. 
Întrucât aceste femei fuseseră selectate 
aleatoriu în studiu, mulţi factori ar fi decis 
alegerea de a lua hormoni, astfel încât nu a 
fost posibil să se demonstreze ca un 
rezultat bun era consecinţa hormonilor sau a 
altor factori. Aproape toate aceste studii 
observationale au implicat femei albe, 
educate, din clasa de mijloc superioară și 
slabe. Luând în considerare impactul 
factorilor sociali determinanti ai sănătăţii 


asupra rezultatelor, acesta a fost un grup de 
femei care, in general, prezenta un risc mai 
scăzut de apariție a multor afecţiuni 
medicale. Studiile care nu tin cont de 
diversitate dăunează grupurilor de femei 
excluse din studiu, deoarece se pierd 
oportunităţile de a le îmbunătăţi starea de 
sănătate, și dăunează și femeilor care sunt 
incluse în ele, deoarece rezultatele sunt 
influențate de variabile generatoare de 
confuzie și este foarte probabil să fie mai 
putin fiabile. 

Datele observationale au început să 
curgă și toată lumea a început să fie 
interesată de estrogen. În 1992, American 
College of Physicians a recomandat tuturor 
femeilor aflate la postmenopauză să urmeze 
un tratament cu estrogen, la fel ca aproape 
toate celelalte societăți medicale 
profesionale. Îmi amintesc foarte bine 
această perioadă, deoarece formarea mea în 
domeniul obstetricii și al ginecologiei a avut 
loc între 1990 și 1995. De obicei, începeam 
THM în clinică la trei sau patru femei pe zi. 
Am fost instruiți să discutăm despre THM în 
același mod în care discutam despre alte 
terapii preventive, cum ar fi mamografiile. 
Totodată, era ceva obișnuit ca femeile să își 
facă programări pentru a discuta chestiuni 
specifice în legătură cu preocupările lor 
despre menopauză. Femeile auzeau despre 
medicamentele pentru menopauză de la 
medicii lor, dar și de la vreo prietenă, soră 
sau chiar de la propria mamă. 


Fie ca ne place sau nu, Epoca de Aur a 
THM a facut din menopauza o etapa 
importantă a vieţii și a creat un spaţiu pentru 
a discuta nu doar despre THM, ci și despre 
menopauză în sine. Deși este adevărat că 
majoritatea acestor conversații se încheiau 
cu acest tratament — și astfel recomandarea 
a fost probabil excesivă, deoarece 
ajunsesem să prescriem THM și persoanelor 
de 70 si 80 de ani -, cel putin purtam 
conversatii despre menopauza. in prezent, 
aflu de la paciente ca nimeni nu le asculta, 
ca nu se discută despre asta si că 
oportunitatile de a obtine informatii sunt 
limitate. 

În 1992, Premarin era cel mai vândut 
medicament eliberat pe baza de reteta din 
Statele Unite. Vanzarile au depasit 1 miliard 
de dolari in 1997, iar in 2001, 42% dintre 
femeile americane aflate la menopauza - 

adică aproape 15 milioane - urmau un 

THM. Un singur medicament, Prempo, o 
pastilă convenabilă, cu un estrogen și un 
progestin, era luată de aproape 50% dintre 
femeile care urmau THM. 


Studiul WHI — Un fel de „ce naiba 
se petrece?“ cu THM 


Având în vedere că datele privind 
tratamentul hormonal al menopauzei au fost 
în mare parte observationale, Office of 
Technology Assessment (OTA) a subliniat în 
mod corect necesitatea unui studiu clinic, 


precum si nevoia de a căuta soluţii 
alternative pentru simptomele menopauzei. 
Astfel a apărut studiul „Women’s Health 
Initiative“ sau WHI. 

Finantat de National Institutes of Health 
(NIH), WHI a înregistrat peste 64 000 de 
femei care au fost repartizate aleatoriu sa ia 
un medicament sau un placebo. WHI a 
inclus si un studiu observational pe 
aproximativ 100 000 de alte femei din 40 de 
centre din Statele Unite. Aceasta a fost o 
iniţiativă de mare amploare — astfel de studii 
clinice ample sunt rareori posibile. Scopul 
WHI era să evalueze THM ca metodă de 
preventie a bolilor cardiovasculare si a 
fracturilor cauzate de osteoporoză, 
monitorizând în același timp riscul crescut 
de apariţie a cancerului de sân, a cancerului 
endometrial, a cheagurilor de sânge și a 
dementei. Alte componente ale WHI au 
evaluat rolul suplimentelor de calciu si 
vitamina D în prevenirea fracturilor și a 
cancerului colorectal, precum și rolul unui 
model alimentar cu conţinut scăzut de 
grăsimi în prevenirea cancerului de sân și a 
cancerului colorectal. 

În cadrul studiului au fost înrolate femei 
aflate la postmenopauză, cu vârste cuprinse 
între 50 și 79 de ani, cu o medie de vârstă de 
63 de ani (acest lucru va deveni important în 
scurt timp, așa că reține vârsta). Femeile 
care aveau uter au luat 0,625 de miligrame 
de estrogeni ecvini conjugati sau EEC 
(Premarin) si 2,5 miligrame de acetat de 
medroxiprogesteron (un progestin, sub 


denumirea comercială Provera) pe zi. 
Femeile care nu mai aveau uter au luat doar 
EEC. Peste 27 000 de femei au fost 
repartizate aleatoriu in grupul caruia i s-au 
administrat hormoni/placebo din cadrul 
WHI. 

După cinci ani de studii și cu trei ani mai 
devreme decât era planificat, NIH a întrerupt 
latura hormonală a studiului în 2002, din 
cauza unui risc crescut de apariție a 
cancerului de sân și a ceea ce părea a fi o 
dovadă clară că studiul nu va dovedi că THM 
scade incidenţa bolilor cardiovasculare; de 
fapt, părea să se întâmple exact opusul. 
Rezultatele iniţiale indicau un risc crescut de 
apariție a cancerului mamar invaziv, a bolii 
coronariene, a accidentului vascular cerebral 
și a emboliei pulmonare, dar indica și mai 
puţine cazuri de fracturi de șold și de cancer 
de colon. 

A avut loc o conferinţă de presă pentru a 
se discuta rezultatele studiului, ceea ce nu 
este un lucru obișnuit. În cartea sa din 2007, 
The Hormone Decision, jurnalista Tara 
Parker-Pope il citează pe dr. Rossouw, 
directorul WHI, care a spus că „prin 
conferinţa de presă“ NIH dorea să obţină „un 
impact puternic“ și că scopul era „să 
zdruncine sistemul medical și să schimbe 
modul de gândire cu privire la hormoni“. 

Din punctul meu de vedere, obiectivul ar 
trebui să fie raportarea exactă a datelor, 
astfel încât femeile și medicii lor să poată 
lua cele mai bune decizii în materie de 
sănătate. Publicarea rezultatelor studiilor 


prin conferințe de presă nu mi se pare in 
regulă. Medicina nu are nevoie de drame, ci 
de informaţii de calitate, impartiale si de 
capacitatea de a pune aceste date în 
perspectivă. Hormonii ameliorează 
simptomele. Bolile de inimă contează. 
Prevenirea osteoporozei este importantă. Nu 
vrem să provocam cancer. Acest lucru 
trebuia să fie făcut corect și bine explicat. 

În schimb, au reușit doar să agite 
lucrurile, iar ceea ce a urmat a fost o 
adevărată harababură. 

Îmi este greu să descriu ce însemna să fii 
un medic care prescria THM în momentul 
conferinţei de presă privind WHI și frenezia 
mediatică ce a urmat. Ar fi ca și cum un 
studiu din zilele noastre ne-ar spune că 
papilomavirusul uman (HPV) nu este cauza 
cancerului de col uterin. Titlurile au fost 
înfricoșătoare și numeroase — în 2002, peste 
130 de știri noi importante au fost dedicate 
tratamentului hormonal al menopauzei, 
majoritatea cu accent pe riscuri. Care au 
fost rezultatele WHI? Un risc cu 41% mai 
mare de producere a atacului de cord și cu 
26% mai mare de apariţie a cancerului de 
sân. Bineînţeles că oamenii s-au alarmat. 
Chiar sună alarmant. 

Lucrurile nu erau însă chiar ceea ce 
păreau a fi în lumea WHI. Printre probleme s- 
au aflat și următoarele: 


e COMUNICAREA UNOR INFORMAȚII 
DERUTANTE DESPRE RISCURI. Studiul 
WHI a identificat un risc cu 26% 


mai mare de aparitie a cancerului 
mamar invaziv, ceea ce sună 
înfricoșător. În termeni practici, 
acest lucru înseamnă că la fiecare 
10 000 de femei care au urmat 
THM au existat câte 6 femei în 
plus care au făcut cancer de sân 
în fiecare an, ceea ce reprezintă un 
pic mai puţin de 0,1% pe an dintre 
femeile care urmează THM. Ce alti 
factori cresc în mod similar riscul 
de cancer mamar? Doua-trei 
pahare de alcool pe zi cresc riscul 
cu 20%, obezitatea cu 20-40%, iar 
nasterea dupa varsta de 35 de ani 
reprezinta un risc crescut cu 40% 
faţă de nașterea înainte de vârsta 
de 20 de ani. Imagineaza-ti cum ar 
fi să convingem femeile să facă 
un copil înainte de vârsta de 20 de 
ani doar pentru a le reduce riscul 
de a face cancer de sân. 


* DATELE WHI NU AR TREBUI SĂ FIE 
EXTRAPOLATE LA TOATE FORMELE DE 
THM. Hormonii EEC și acetatul de 
medroxiprogesteron (MPA) sunt 
doar un tip de estrogen și, 
respectiv, de progestogen. Este 
posibil ca riscurile și beneficiile 
acestor hormoni să nu fie aceleași 
ca în cazul altor hormoni sau 
sisteme de administrare. 


* DATELE WHI NU AR FI TREBUIT SĂ FIE 
EXTRAPOLATE LA TOATE FEMEILE. 
Vârsta medie a femeilor care au 
participat la studiul WHI a fost de 
63 de ani. Prin defalcare, 33% 
dintre femei aveau între 50 și 59 
de ani, 45% între 60 și 69 de ani și 
21% între 70 și 79 de ani. Riscul de 
a face boli cardiovasculare crește 
semnificativ odată cu vârsta, 
astfel încât două treimi dintre 
femeile din studiul WHI care aveau 
60 de ani sau mai mult erau 
expuse unui risc mai mare de 
apariţie a complicatiilor cardiace 
legate de estrogen. Riscul 
reprezentat de estrogeni pentru 
inimă poate să nu fie același în 
cazul femeilor care încep THM 
mai devreme. 


* BAREMUL DE DEPISTARE A CANCERULUI 
DE SÂN ERA SCĂZUT. Acest lucru 
înseamnă că a fost suficient ca 
studiul WHI să detecteze o 
schimbare infima în ceea ce 
privește cancerul de sân pentru a 
opri studiul. Acesta este un lucru 
bun, dar să spui publicului că 
studiul a fost oprit pentru că 
planul era acela de a detecta o 
creștere foarte mica a incidentei 
cancerului mamar sună foarte 
diferit de faptul că studiul a fost 


oprit din cauza unui risc crescut 
de a face cancer de san. 


* RISCUL MIC DE APARITIE A CANCERULUI 
DE SÂN ÎN CAZUL THM NU ERA CEVA 
Nou. Acest lucru a fost rareori 
mentionat. De exemplu, una dintre 
cele mai importante revizuiri ale 
datelor publicate cu câţiva ani 
înainte de studiul WHI a indicat 
faptul că riscul crescut de a face 
cancer de sân după cinci ani sau 
mai mult de tratament hormonal 
al menopauzei era de 35% - deci 
în concordanță cu rezultatele WHI. 


* NU A FOST SUBLINIATĂ LIPSA 
DIFERENȚELOR ÎN CEEA CE PRIVEȘTE 
MORTALITATEA. Desi incidența 
cancerului de sân era mai mare, în 
general, femeile care urmau THM 
nu prezentau o probabilitate mai 
mare de deces decât cele care nu 
urmau THM. 


Consecințele au fost profunde. Pentru 
comunitatea medicală, cel mai mare șoc a 
fost desființarea completă a teoriei conform 
căreia estrogenul protejează inima. Mai bine 
de zece ani le spusesem pacientelor mele că 
riscul doar puţin crescut de apariție a 
cancerului de sân era compensat de efectul 
puternic protector asupra inimii, iar acest 
lucru era important deoarece bolile de inimă 
erau cauza numărul unu de deces la femei. 


Dar estrogenul nu numai ca nu proteja inima, 
ci putea chiar să o afecteze? 

A parut sa treaca doar o nanosecunda 
pana cand avocatii specializati in malpraxis 
medical au început să-și facă publicitate: „Al 
FOST AFECTATĂ DE HORMONI?“ (reclamele 
sunt întotdeauna foarte zgomotoase, de 
unde și majusculele). Pacientele sunau 
panicate. Unii medici au insistat ca femeile 
care refuzau să întrerupă tratamentul cu 
hormoni să semneze o declaraţie de 
exonerare a răspunderii — nu știe nimeni cat 
de aplicabilă era aceasta -, dar asa iti faci o 
idee despre nivelul de îngrijorare de atunci. 
Întrucât ginecologii și obstetricienii se 
numără printre medicii care sunt cel mai 
frecvent daţi în judecată și care au prescris 
cea mai mare parte a THM, teama de litigii a 
jucat probabil un rol semnificativ în oprirea 
THM. 

La început, la fel ca mulţi dintre colegii 
mei, nici eu nu aveam habar ce să le spun 
femeilor care prezentau simptome — în mare 
parte, femei cu vârste cuprinse între 40 și 55 
de ani, care nu erau reprezentate în studiul 
WHI. La vremea aceea, se folosea un singur 
medicament nehormonal împotriva 
bufeurilor -  clonidina. Datele de care 
dispunem astăzi cu privire la numeroasele 
medicamente nehormonale pentru bufeuri 
erau doar la început în anul 2002. 

Conform unor rapoarte, utilizarea 
tratamentului hormonal al menopauzei a 
scăzut vertiginos — cu pana la 80%. Femeile 
cu simptome au avut de suferit deoarece 


multi medici se temeau să-l prescrie fiindu-le 
frică să nu le facă rău pacientelor, să nu fie 
dati în judecată pentru malpraxis sau 
ambele. Societăţile profesionale s-au 
străduit să dea un sens datelor și să ofere o 
perspectivă asupra studiului WHI, dar de 
multe ori, când se propunea THM, multe 
femei se temeau prea mult pentru a-l urma. 
Întrucât existau foarte puţine alternative 
nehormonale, conversațiile despre 
menopauză păreau să dispară. Îmi amintesc 
că am spus de nenumărate ori „Îmi pare 
rău!“ și am ridicat de multe ori din umeri. Ma 
simțeam neputincioasă și furioasă, pentru 
că femeile sufereau și îmi era greu să aplic 
datele WHI în cazul majorității femeilor care 
aveau nevoie de ajutor pentru simptome. 
Când 42% din populaţie ia un 
medicament pentru menopauză, acest lucru 
legitimează conversațiile și relatările despre 
această etapa a vieţii - studiul a invitat 
femeile să vorbească despre ceea ce se 
întâmpla cu corpul lor, iar acest lucru trebuie 
recunoscut. Când există un medicament 
care să amelioreze bufeurile - chiar dacă nu 
vrei să-l iei -, acesta le justifică pe cele cu 
care chiar te confrunti. Multe dintre 
pacientele mele îmi spuneau că suferă 
acasă pentru că nu credeau că hormonii 
sunt siguri, așa că nici măcar nu aveam 
șansa de a purta o conversaţie cu ele despre 
corpul lor, de a încerca să pun în perspectivă 
riscurile estrogenului sau de a lua în 
considerare alte opţiuni nehormonale care 
deveneau din ce în ce mai disponibile. 


N-ai cum sa exagerezi cand discuti 
despre impactul studiului WHI asupra 
modului în care privim astăzi THM și 
bănuiesc că  reverberaţiile sale vor fi 
resimtite alte zeci de ani de acum înainte, nu 
doar din cauza rezultatelor, ci și din cauza 
modului în care au fost comunicate de 
cercetători și presă și a felului în care au 
fost interpretate și  reinterpretate ad 
nauseam — si probabil că vor continua să fie 
reinterpretate. De cand a fost publicat primul 
articol despre studiul WHI, in 2002, fiecare 
dintre rezultatele obtinute a facut obiectul a 
peste 100 de lucrari si, uneori, pare ca datele 
generate au fost descompuse la nivel 
molecular si reasamblate de mai multe ori. 
Este greu sa dai un sens tuturor acestor 
informații. Există si alte implicaţii. Din punct 
de vedere medical, nu am fost educată să 
mă tem de THM, așa că, pe măsură ce au 
devenit disponibile mai multe date privind 
siguranţa acestor tratamente, mi-a fost ușor 
să mă readaptez. M-am simţit confortabil să 
prescriu THM înaintea multora dintre colegii 
mei mai tineri, care erau în formare când a 
fost publicat studiul WHI. A fost nevoie de 
zece ani pentru ca noile date și declaraţii de 
politici de sănătate să se răspândească, 
astfel încât două generaţii de medici au 
trecut prin rezidenţiat expuși la atitudini în 
mare parte negative fata de THM, iar unii 
dintre ei au și astăzi rezerve fata de THM. În 
plus, mai multe studii importante au fost 
oprite din cauza temerilor legate de bolile 
cardiovasculare si de cancerul de san. 


O noua perspectiva asupra THM 


În 2007, datele din cadrul studiului WHI 
privind bolile cardiovasculare au fost 
revizuite, analizând femeile pe grupe de 
vârstă. Cele care începuseră THM in decurs 
de zece ani de la ultima lor menstruatie 
prezentau de fapt un risc de a face boală 
coronariană mai mic decât se aşteptau, iar 
cele care începuseră la zece ani sau mai 
mult după ultima lor menstruatie aveau un 
risc ușor crescut. Femeile care urmaseră 
THM între 50 și 59 de ani aveau un risc cu 
30% mai mic de deces fata de cele cărora li 
se administrase un placebo. 

Ideea că exista o fereastră de siguranţă 
pentru începerea THM - adică în cazul 
începerii administrării hormonilor mai 
aproape de ultima menstruatie riscul este 
diferit de cazul în care începi mai târziu — s-a 
născut și este susținută acum de un volum 
tot mai mare de date. 

În prezent, aproximativ 5% dintre femei 
urmează THM, ceea ce reprezintă o scădere 
mare față de apogeul administrării de 
hormoni de la sfârșitul anilor 1990. 
Recomandările privind THM au fost 
consecvente în ultimii opt ani, ceea ce este 
liniștitor. Conform directivelor North 
American Menopause Society (NAMS), care 
au fost aprobate de aproape toate 
societăţile medicale americane și 
internaţionale importante dedicate sănătăţii 
femeilor, pentru femeile cu vârsta sub 60 de 


ani sau care se află la zece ani de la 
instalarea menopauzei și nu au nicio 
contraindicatie, THM este o alegere potrivită 
pentru tratarea simptomelor vasomotorii 
(bufeuri și transpiratii nocturne și a 
sindromului genito-urinar de menopauza 
(SGM, desi, asa cum am discutat in capitolul 
13, se recomanda inceperea cu tratamentele 
specifice SGM) si pentru prevenirea 
osteoporozei. Există şi alte potențiale 
beneficii ale THM care nu se regăsesc in 
recomandările oficiale, dar care ar putea 
sfârşi prin a fi factori care le ajută pe femei 
si pe medicii lor să ia decizii. După cum am 
discutat, THM poate ajuta unele femei să 
doarmă mai bine, poate îmbunătăţi starea 
de spirit a persoanelor cu depresie ușoară 
până la moderată și reduce riscul apariţiei 
cancerului de colon și a diabetului de tip 2 
(vezi capitolul 18 pentru informații 
suplimentare). Peste vârsta de 60 de ani, 
riscul unui rezultat negativ la administrarea 
tratamentului hormonal al menopauzei 
crește, astfel încât începerea lui de către 
femeile cu vârste peste 60 de ani sau aflate 
la zece ani de la începutul menopauzei nu 
este, în general, recomandată. Acest lucru 
este din cauza riscurilor crescute de apariţie 
a bolii coronariene, a accidentului vascular 
cerebral, a  cheagurilor de sânge 
(tromboembolism venos) și a dementei. 

Ce se întâmplă la 60 de ani cu femeile 
care au început THM în timpul acelei 
ferestre critice de siguranță de după ultima 
menstruatie? Își asumă ele riscurile de a 


începe THM mai târziu sau sunt protejate 
dacă încep mai devreme? Există foarte 
puţine răspunsuri clare în acest caz, astfel 
încât modul în care se va alege o cale de 
urmat se va baza pe o analiză amănunțită a 
beneficiilor reale ale THM în cazul fiecărei 
femei, a riscurilor ei de a face osteoporoză 
și alte afecţiuni medicale care ar putea fi 
ameliorate sau agravate de tratament. 


Tratamentul hormonal al menopauzei: 
riscurile 


Cele mai multe riscuri legate de THM se 
situează în intervalul 1-10/10 000 de 
femei/an, iar în medicină, această prevalenta 
este considerată scăzută (foarte scăzută 
este 1-10/100 000). Cu toate acestea, dacă 
prezinti o complicatie, atunci acest risc este 
de 100% în cazul tău. Aminteste-ti că rar sau 
chiar foarte rar nu înseamnă niciodată, așa 
că întotdeauna va exista un număr mic de 
femei care fac complicaţii. Cunoașterea 
acestor riscuri face parte din 
consimțământul informat, astfel încât 
femeile să le poată cântări în raport cu 
beneficiile potenţiale și să decidă ce le 
folosește cel mai bine. 

Discutia despre riscuri este dificilă, 
deoarece ceea ce reprezintă un risc pentru o 
femeie care se gândește la THM este foarte 
diferit de evaluarea aceluiași risc pentru o 
populaţie. Dacă 10 milioane de femei 
urmează tratamentul hormonal al 


menopauzei şi riscul apariției unei 
consecinţe negative — de exemplu, cancerul 
de san - este de 6 din 10 000 de femei/an, 
asta înseamnă că 6 000 de femei vor face 
cancer de sân în fiecare an. 

Ar fi greşit ca cei care investesc în 
sănătatea populației să nu menționeze acele 
6 000 de femei cu cancer de sân. Dar 
statisticile sunt înșelătoare. Datele la nivelul 
populaţiei sunt cele care generează de 
obicei titlurile ziarelor, deoarece numerele 
mari amplifică percepţia riscului, făcând ca 
un tratament să pară mai înfricoșător decât 
este, căci frica vinde. Adică 6 000 de femei, 
pe an? Doamne! incercati să mă omorâţi? 

Dar 6 femei la 10 000 de femei pe an 
înseamnă, de asemenea, 0,06% din totalul 
populaţiei feminine pe an, iar acest lucru 
face să pară că este un medicament mult 
mai sigur, chiar dacă este pur și simplu 
același risc explicat în moduri diferite. Adică 
0,06% dintre femei pe an, asta e tot? De ce nu 
mi-ai dat deja hormonii? 

Pentru mine, răspunsul este simplu: 
trebuie să le explicăm femeilor această 
problemă. Mi-a luat mai puţin de 200 de 
cuvinte în paragraful anterior. Femeile sunt 
foarte capabile să înţeleagă riscul. La urma 
urmei, majoritatea sunt familiarizate cu 
evaluarea riscurilor. De exemplu, dacă ar 
trebui să meargă pe o anumită stradă 
noaptea sau dacă este mai bine să ia 
autobuzul. 

Am impresia că punem prea mult accent 
pe riscurile legate de tratamentul hormonal 


al menopauzei, iar mie mi se pare ca acest 
lucru depășește chiar si conceptul de 
infantilizare a femeilor si a capacitatii lor de 
decizie. Medicamentele pentru disfunctia 
erectila cauzeaza orbirea la 3 din 100 000 de 
barbati care le iau si, cu toate acestea, 
societatea are încredere ca bărbaţii pot 
decide dacă aceste riscuri merită asumate. 
Tratarea disfunctiei erectile poate fi utilă 
pentru starea de bine a unui bărbat, dar nu îl 
va împiedica să facă osteoporoză, nu îl va 
ajuta să aibă un somn mai bun și nici nu va 
trata depresia ușoară. Estrogenul, pe de altă 
parte - care aduce mai mult decât 
îmbunătăţirea calităţii vieţii —, este văzut ca 
fiind riscant. Nu sunt sigură că am un alt 
răspuns pentru diferenţele distorsionate de 
perspectivă, în afară de misoginism. Poate 
că bărbaţii privesc riscul în mod diferit, 
astfel încât titlurile de presă motivate de 
frică au un impact mai mic. Poate că teama 
de cancerul de sân este atât de mare încât 
articolele pe această temă au mai multe 
șanse de a fi publicate. Nu doresc deloc să 
minimalizez relevanta cancerului de sân, dar 
dacă cineva citește doar presa de larg 
consum, nu poate fi învinuit că are impresia 
că bolile de inimă și osteoporoza sunt 
preocupări minore pentru femei. 

Riscul de a face tromboembolism venos 
(un cheag de sânge potenţial periculos, 
cunoscut și sub numele TEV) combinat cu 
THM administrat oral este de aproximativ 9 
la 10 000 de femei pe an (nu crește în cazul 
administrării transdermice de estrogen). 


Riscul de TEV in timpul sarcinii este intre 5 si 
20 de cazuri la fiecare 10 000 de sarcini, iar 
dupa nastere este de 40-65/10 000 de 
sarcini, si totusi nu exista recomandari care 
să îndemne femeile să nu rămână 
însărcinate din cauza riscului de formare a 
cheagurilor de sânge. Când spunem că este 
acceptabil ca o femeie să își asume riscul 
de TEV în cazul sarcinii și să nu își asume 
unul mai mic, precum cel asociat cu THM, ce 
spune asta despre femei? Că atâta timp cât 
este în slujba uterului femeii, riscul este 
acceptabil și că, odată ce resursele sale 
naturale au fost consumate de societate, 
preocupările ei în materie de sănătate abia 
dacă merită să fie luate în seamă? Pentru că 
exact așa pare că sună. 

Dacă femeile pot decide dacă să rămână 
însărcinate sau să bea lapte (vezi capitolul 
19 pentru a afla mai multe despre datele 
observationale care leagă laptele de cancer) 
sau dacă să conducă o mașină, atunci 
putem, într-adevăr, să le lăsăm să decidă 
dacă tratamentul hormonal al menopauzei 
este potrivit pentru ele. lată care sunt 
riscurile THM pe baza datelor disponibile 
pentru femeile cu risc mediu, obținute din 
cenușa studiului WHI și din multe alte studii. 
Multe dintre potentialele beneficii au fost 
explorate în capitolele anterioare și vor fi 
discutate în capitolul 18. Femeile cu risc 
crescut de a suferi de aceste afecţiuni vor 
avea nevoie de conversații diferite. 

Principalele riscuri ale THM sunt 
următoarele: 


FORMAREA CHEAGURILOR DE SANGE. 
Riscul general asociat 
tratamentului hormonal al 
menopauzei administrat oral este 
de 8-9 la 10 000 de femei pe an. 
Riscul formării cheagurilor de 
sange asociat cu THM este legat 
de vârstă. Pentru femeile cu 
vârste cuprinse între 40 și 55 de 
ani, riscul este de 5/10 000 de 
femei pe an, iar pentru femeile cu 
vârste cuprinse între 56 și 64 de 
ani, riscul este de 15/10 000 de 
femei pe an. În tratamentul 
administrat transdermic, riscul nu 
crește. 


* APARIȚIA CANCERULUI DE SÂN. Pentru 


femeile cu vârste cuprinse între 50 
și 59 de ani, THM combinat (un 
estrogen și un progestogen) este 
asociat unui risc suplimentar de 6 
până la 15 cancere de sân la 10 
000 de femei pe an. Utilizarea 
timp de mai mult de cinci ani a 
THM este asociată cu cel mai 
mare risc. Riscul apariției 
cancerului de sân este mai mic în 
lipsa unui progestogen si poate fi 
mai mare in cazul femeilor mai în 
vârstă. 


COLESTEROLUL. Estrogenul 
administrat pe cale orală poate 
inrautati trigliceridele, dar poate 


îmbunătăţi colesterolul HDL, LDL 
și colesterolul total. Estrogenii 
administrati transdermic nu au 
niciun efect benefic asupra 
colesterolului și niciun impact 
negativ asupra trigliceridelor. 


BOLILE VEZICII BILIARE. În cazul 
estrogenului administrat pe cale 
orală, riscul apariţiei bolilor vezicii 
biliare variază între 47 și 58 de 
cazuri suplimentare la 10 000 de 
femei pe an. Acesta este cel mai 


mare risc dintre toate 
complicațiile tratamentului 
hormonal al menopauzei. 
Tratamentul administrat 


transdermic nu este asociat unui 
risc crescut. 


PROBLEMELE INIMII. Pe măsură ce 
adunam mai multe informații 
despre efectele din punct de 
vedere cardiovascular, se 
conturează o imagine mai 
complexă. Riscul de a face boală 
coronariană - acumularea de 
plăci în arterele inimii, care pot 
provoca angina  pectorală si 
atacuri de cord - nu este mai 
mare pentru femeile care încep 
THM înainte de vârsta de 60 de 
ani sau în termen de zece ani de la 
instalarea menopauzei. De fapt, 
riscul este chiar mai mic. Peste 


varsta de 60 de ani, riscul creste in 
mod cert. 


* ATACUL VASCULAR CEREBRAL. Riscul 
este de aproximativ 8 la 10 000 de 
femei pe an în cazul THM 
administrat pe cale orala. 


Alte potentiale riscuri care sunt mai putin 
bine descrise, ceea ce inseamna ca par a fi 
asociate cu tratamentul hormonal al 
menopauzei, dar riscul real nu este 
cunoscut, includ potenţialul de agravare a 
incontinentei (vezi capitolul 14); contribuţia 
la pierderea auzului; creșterea riscului de 
sindrom al ochiului uscat sau 
keratoconjunctivită sicca (aceasta poate 
afecta capacitatea de a purta lentile de 
contact); o modificare la nivelul vederii, 
deoarece estrogenul poate crește 
elasticitatea corneei, și un potenţial rol în 
afectarea simțului olfactiv, deși acest lucru 
nu este bine descris. 


DE REȚINUT 


* Înainte de descoperirea estrogenilor, femeile erau 
tratate cu o varietate de extracte obținute din 
ovarele animalelor sau din lichidul amniotic. 


* Singurul estrogen natural este reprezentat de 
estrogenii ecvini conjugati (EEC sau Premarin). 


Majoritatea estrogenilor si progestogenilor 
(gandeste-te la progesteron si la progestine ca 
la o trupă de fete) sunt obţinuţi prin 
transformarea în hormoni a unui steroid din 


igname sau soia printr-un proces cu mai multe 
etape. 


* THM este aprobat de FDA pentru prevenirea 
osteoporozei si pentru tratamentul bufeurilor si 
al SGM și este asociat cu o creștere mica, dar 
clara, a riscului de producere a accidentului 
vascular cerebral, de formare a cheagurilor de 
sange si de aparitie a cancerului de san si a 
bolilor vezicii biliare. 


e Există o fereastră de siguranţă înainte de vârsta 
de 60 de ani sau înainte să treacă zece ani de la 
ultima menstruatie în care THM oferă cele mai 
multe beneficii și cele mai mici riscuri. 


CAPITOLUL 18 
Universul cinematic al 
hormonilor 


Ce tip de THM ti se potrivește? 


Înainte de a trece la discuţia despre 
hormoni, este important să ne amintim că 
cele mai sănătoase trei lucruri pe care le 
poate face o femeie la menopauză nu au 
nicio legătură cu tratamentul hormonal al 
menopauzei (THM) și sunt renunţarea la 
fumat, respectarea numărului de ore de 
exerciţii fizice recomandat și urmarea unei 
diete care să-i satisfacă nevoile nutritionale. 
În timp ce THM poate îmbunătăţi calitatea 
vieţii multor femei și, uneori, poate contribui 
la longevitate, se pot obține beneficii și mai 
mari prin aceste alte schimbări. Asta nu 
înseamnă că femeile nu ar trebui să urmeze 
tratamentul hormonal al menopauzei; este 


important să privim beneficiile THM în 
perspectivă, deoarece el este doar o piesă 
din puzzle-ul menopauzei. 

Multe femei încep tratamentul hormonal 
al menopauzei cu așteptări prea mari, dar 
acest lucru poate conduce la dezamăgire și 
la întreruperea prematură sau la schimbarea 
inutilă a tratamentului, uneori chiar 
determinându-le să apeleze la preparate 
magistrale mai puţin sigure. Un alt aspect de 
luat în considerare este că THM nu este 
permanent; dacă nu te simţi bine, poţi sa 
treci la un alt produs sau să-l întrerupi 
definitiv. 


Mă poate ajuta tratamentul hormonal al 
menopauzei? 


Indicatiile aprobate sunt tratarea bufeurilor 
și a transpiratiilor nocturne, a sindromului 
genito-urinar al menopauzei (SGM) și a 
insuficientei ovariene primare și prevenirea 
osteoporozei. Acest lucru înseamnă că THM 
este eficient în cazul acestor afecţiuni, iar 
pentru marea majoritate a femeilor 
beneficiile depăşesc riscurile. Femeile nu 
trebuie sa fie in postmenopauză pentru a 
începe tratamentul; nu uita că simptomele 
menopauzei pot debuta cu multi ani înainte 
de ultima menstruatie (UM), în timpul 
tranzitiei. 

Femeile cu insuficiență ovariana primară 
(vezi capitolul 6) nu trebuie să aibă 
simptome pentru a începe tratamentul 


hormonal al menopauzei. Cu excepţia 
cazului în care este contraindicat, ele trebuie 
să urmeze THM până la vârsta medie a 
menopauzei, adică 50-52 de ani, și apoi să 
ia o decizie privind continuarea sau 
întreruperea tratamentului. THM este 
recomandat şi femeilor a căror ultimă 
menstruatie se produce între 40 si 45 de ani, 
deoarece ajuta la atenuarea riscului crescut 
de apariţie a bolilor cardiace si s-a 
demonstrat că în cazul lor THM diminuează 
riscul de deces. 

Dar cum rămâne cu celelalte simptome 
sau afecțiuni? THM poate fi utilizat și în alte 
scopuri decât cele patru indicaţii aprobate. 
Acestea se numesc indicaţii „neconforme cu 
eticheta“, adică nu au fost prezentate date 
către Food and Drug Administration pentru a 
dovedi că THM funcţionează suficient de 
bine în cazul acestor afecţiuni și/sau că 
beneficiile depășesc riscurile. E posibil ca 
datele să existe - adică studiile au fost 
publicate - și compania farmaceutică doar 
să nu le fi prezentat către FDA, sau ar putea 
însemna că nu sunt informaţii de calitate. 
Din fericire, există recomandări din partea 
experţilor care au analizat literatura de 
specialitate pentru a face recomandări în 
cazul mai multor astfel de situații 
intermediare. Exemplul clasic de utilizare 
neconformă cu eticheta aprobat de mai 
multe reglementări este cel al THM pentru a 
controla sângerările neregulate în timpul 
tranziţiei spre menopauză. 


Alte beneficii potenţiale pentru sănătate 
observate la tratamentul hormonal al 
menopauzei care nu sunt acoperite de 
indicaţiile aprobate de FDA, dar care pot fi 
luate în considerare de unele femei și chiar 
trebuie să fie luate în considerare când 
evaluează raportul risc-beneficiu personal, 
se referă la: 


* CANCERUL DE COLON. Studiile au 
indicat un risc redus pentru acest 
tip de cancer la administrarea 
THM. 


* DEPRESIE. THM poate ameliora 
depresia ușoară sau moderată 
care începe în timpul tranziţiei 
spre menopauză. 


* OCHI. THM reduce riscul de apariţie a 
cataractei și a glaucomului cu 
unghi deschis. 


* SINDROMUL METABOLIC ȘI GREUTATEA. 
THM prezintă un efect favorabil 
asupra sindromului metabolic și 
poate încetini acumularea grăsimii 
viscerale (grăsimea activă sau 
dăunătoare, vezi capitolul 7). THM 
nu este asociat creșterii in 
greutate. 


* ODIHNĂ ȘI DEPRESIE. THM le poate 
ajuta pe unele femei; pentru 
informaţii suplimentare, consultă 
capitolul 12. 


* MUSCHI. Estrogenul combinat cu 
exercitiile fizice poate contribui la 
încetinirea pierderii de masa 
musculară odată cu vârsta și 
menopauza (nu definitiv). Poate 
îmbunătăţi, de asemenea, 
echilibrul. 


* PIELE. Poate încetini apariția ridurilor 
și poate contribui la hidratarea 
pielii datorită unui efect pozitiv al 
estrogenului asupra colagenului. 
Estrogenul nu are impact asupra 
căderii părului asociate 
menopauzei sau îmbătrânirii. 


* SOMN. THM reduce numărul 
episoadelor de trezire cauzate de 
bufeuri. 


* DIABETUL DE TIP 2. Există o scădere cu 
19 până la 40%, ceea ce se 
traduce printr-un număr de 
aproximativ 16 femei mai puţin la 
10 000 pe an dintre cele care 
urmează un THM. 


* SIMPTOMELE VAGINALE CAUZATE DE 
SGM. THM poate ajuta 50% dintre 
femeile cu SGM. la în considerare 
tratamentele specifice ale SGM în 
detrimentul THM, deoarece 
acestea sunt 100% eficiente, iar 
opțiunile vaginale sunt la fel de 
lipsite de riscuri precum un 
medicament atunci când este 


prescris si utilizat in mod corect 
(vezi capitolul 13). 


in prezent, tratamentul hormonal al 
menopauzei nu este recomandat pentru 
prevenirea dementei sau a bolii Alzheimer la 
femeile cu risc mediu (pentru informaţii 
suplimentare, vezi capitolul 12). 

Există multe simptome asociate 
menopauzei și poate fi greu de știut dacă 
acestea sunt legate de menopauză, de 
vârstă sau poate de altceva (adu-ti aminte 
de diagrama celor 5 M din capitolul 1). Dacă 
o femeie decide că THM poate fi o opţiune în 
cazul altor simptome sau afecțiuni - de 
exemplu, o agravare persistentă a unei alte 
afecţiuni medicale, cum ar fi o afecţiune 
autoimună sau o agravare a migrenelor — în 
timpul tranziţiei spre menopauza, este 
important ca ea să stabilească în mod clar 
ce anume reprezintă un beneficiu acceptabil 
și un prag la care poate opri tratamentul în 
cazul în care acesta nu pare să o ajute. Cu 
toate că riscurile THM sunt foarte scăzute — 
în special în primii patru până la cinci ani de 
utilizare -, nimeni nu ar trebui să ia un 
medicament care nu ajută. De asemenea, 
este important să cauţi alte cauze ale 
simptomelor, deoarece există tendința de a 
da vina pe hormoni pentru tot ceea ce i se 
întâmplă unei femei între 40 și 60 de ani. 

Toate simptomele si afecțiunile 
enumerate mai sus se combină pentru a 
forma ceea ce am putea numi „calitatea 
vieţii“, iar aceasta este dificil de studiat, 


deoarece ea poate insemna lucruri diferite 
pentru femei diferite. Cand o femeie suferă, 
încercarea tratamentului hormonal al 
menopauzei poate fi rezonabilă. Poate fi util 
ca, înainte de a începe tratamentul, fiecare 
femeie să consemneze problemele de 
sănătate pe care speră că THM le va 
ameliora și să fie cât mai precisă posibil, iar 
apoi să revină periodic asupra acestei liste 
pentru a se asigura că obţine cu adevărat 
rezultatul sperat. În plus, este nevoie de timp 
pentru a vedea o îmbunătăţire. Poate fi 
nevoie de cel puţin șase săptămâni sau mai 
mult pentru a vedea un beneficiu real, așa că 
este o idee bună să aștepți cel putin 10 pana 
la 12 săptămâni pentru a evalua efectul 
dorit. Descarcă aplicaţia MenPro de la North 
American Menopause Society (NAMS) 
pentru a verifica ce recomanda medicul tau 
în timpul consultatiilor în raport cu 
recomandările acestei organizaţii. 


Începerea tratamentului hormonal al 
menopauzei 


Ca să ia în considerare tratamentul 
hormonal al menopauzei, o femeie trebuie 
să aibă mai puţin de 60 de ani sau mai puţin 
de zece ani de la ultima menstruatie și să nu 
aibă antecedente personale de cancer de 
sân, accident vascular cerebral sau atac de 
cord. Unele femei care au avut un cancer 
endometrial (cancerul uterului) în stadiu 
incipient, care a fost tratat și care este 


considerat vindecat, pot lua in considerare 
unele forme de THM dupa o discutie cu 
oncologul lor (specialistul în cancer). 
Deoarece riscurile majore pentru sănătate 
asociate THM sunt legate de formarea 
cheagurilor de sânge, de apariţia bolilor 
cardiovasculare (atac de cord și accident 
vascular cerebral) și a cancerului de sân, 
este important să se analizeze cu atenţie 
factorii de risc ai unei femei cu privire la 
aceste afecţiuni. Unele femei cu afecţiuni 
mai ușoare care cresc riscul de coagulare a 
sângelui pot urma unele forme de THM, dar 
pentru asta este nevoie de o discuţie 
aprofundată cu medicul lor. Femeile își pot 
evalua riscul de a face boli de inimă (boală 
cardiovasculară aterosclerotică sau BCVA) 
și cancer de sân folosind calculatoare online 
gratuite: BCVA la tools.acc.org/ASCVD-Risk- 
Estimator-Plus/#!/calculate/estimate/at 
(sunt necesare nivelurile de colesterol) si 
cancerul mamar pe pagina 
bcrisktool.cancer.gov. Daca riscul de BCVA 
al unei femei în următorii zece ani este >10% 
sau riscul de a face cancer de sân este >5%, 
atunci THM nu este recomandat. Femeile cu 
risc moderat pentru aceste afecțiuni ar 
trebui să aibă discuţii mai detaliate cu 
medicii lor, astfel încât să își poată evalua 
propriile riscuri și modul în care să le pună în 
balanţă cu beneficiile potenţiale. 

Se recomandă depistarea afecţiunilor de 
sănătate care ar putea influenţa decizia de a 
începe tratamentul hormonal sau alegerea 
hormonilor înainte de a începe. Aceasta este 


o buna ocazie de a-și face investigații 
medicale care nu au legătură cu 
menopauza. Femeile ar trebui să ia în 
considerare următoarele aspecte înainte de 
a fi evaluate pentru THM: 


* VERIFICAREA TENSIUNII ARTERIALE. 
Tensiunea arterială ridicată crește 
riscul producerii unui accident 
vascular cerebral și a atacului de 
cord. 


* O ANALIZĂ DE SÂNGE PENTRU 
DEPISTAREA DIABETULUI. Această 
analiză de sânge este 
recomandată în fiecare an 
începând cu vârsta de 45 de ani și 
mai devreme pentru femeile care 
prezintă factori de risc. Diabetul 
este un factor de risc pentru 
accidentul vascular cerebral și 
atacul de cord. Femeile cu diabet 
ar trebui să utilizeze numai 
tratamentul administrat 
transdermic. 


* O ANALIZĂ DE SÂNGE PENTRU 
COLESTEROL, LIPIDE ȘI TRIGLICERIDE. 
Valorile crescute ale colesterolului 
și ale trigliceridelor sunt factori de 
risc pentru accidentul vascular 
cerebral si atacul de cord. 
Estrogenul administrat oral poate 
crește numărul trigliceridelor, 
astfel încât femeile cu valori 
ridicate ale acestora ar trebui să 


aleagă tratamentul administrat 
transdermic. 


SCREENING PENTRU DEPISTAREA 
CANCERULUI DE SÂN. Estrogenul din 
THM ar putea face ca riscul 
apariției anumitor cancere de sân 
să crească. Retine densitatea 
sânului măsurată la mamografie, 
deoarece THM poate creşte 
densitatea sânului la unele femei, 
ceea ce, la rândul său, poate avea 
un impact asupra depistării 
cancerului de sân la viitoarele 
mamografii. 


EVALUAREA SANGERARILOR UTERINE 
ANORMALE. O evaluare de către un 
specialist poate stabili dacă orice 
sângerare neregulată sau 
neprevăzută este sau nu din cauza 
cancerului endometrial (vezi 
capitolul 10 pentru informații 
suplimentare despre analize). 
Sarcina ar trebui, de asemenea, să 
fie exclusă ca posibilă cauză. 


SĂNĂTATEA OASELOR. Femeile ar 
trebui să își evalueze riscul de 
fractură asociată osteoporozei 
(vezi capitolul 11). Dacă riscul 
este ridicat, acest lucru poate 
avea un impact asupra alegerii 
hormonilor si asupra duratei 
tratamentului hormonal al 
menopauzei. 


* EVALUARE PENTRU DEPISTAREA 
CANCERULUI CERVICAL. Riscul de a 
face cancer de col uterin nu este 
influentat de menopauza, dar este 
întotdeauna o idee buna să te 
asiguri ca esti la zi cu evaluarile. 


* DEPISTAREA DEPRESIEI ȘI A ANXIETATII. 
Cele mai multe cazuri de depresie 
se întâlnesc la femeile cu vârste 
cuprinse între 40 și 59 de ani 
(12,3%). Deși THM poate ajuta 
unele femei cu depresie ușoară 
până la moderată, depresia severă 
poate necesita alte tratamente și 
monitorizare. Evaluarea obiectivă 
a depresiei si a anxietatii înainte 
de începerea tratamentului poate 
ajuta femeile să identifice o 
afecțiune preexistentă și să nu se 
mai preocupe de posibilitatea de a 
face depresie în timp ce urmează 
THM. 


* DEPISTAREA VIOLENȚEI PARTENERULUI 
INTIM (VPI). Fiecare vizită este o 
oportunitate de a evalua VPI. 


Alegerea tipului de tratament hormonal 
al menopauzei 


Există atât de multe opţiuni încât ţi se poate 
părea că te afli într-un restaurant cu foarte 
multe tipuri de prăjituri - cum poţi alege 
dintr-un meniu atât de variat? Numărul 


produselor de calitate farmaceutica pentru 
THM este coplesitor, dar acest lucru 
înseamnă si că in aceasta multitudine de 
opţiuni se află un regim care poate fi adaptat 
la nevoile medicale individuale ale aproape 
fiecărei femei. Scopul acestei cărți este de a 
oferi o bază solidă de date ca să te 
pregătești pentru discuţii în cunoștință de 
cauză cu medicul tău. Acest capitol este un 
fel de stagiu practic în domeniul hormonilor. 

Și nu uita că, dacă începi un tratament și 
descoperi că el ar putea avea efecte 
secundare sau că utilizarea lui iti dă bătăi de 
cap (la urma urmei, calitatea vieţii face parte 
din obiectiv), acesta nu este Tinder și nu ai 
glisat spre stânga. 


Estrogenul 


Estrogenul este cel care asigură tratamentul. 
Cea mai mare diferenţă între estrogeni nu 
este tipul acestora, ci mai degrabă calea de 
administrare: orală versus transdermica 
(care include aplicaţii locale pe piele, 
precum și vaginale). Estrogenii administrati 
pe cale transdermică au cel mai mic risc de 
formare a cheagurilor de sânge si de 
producere a accidentului vascular cerebral; 
de fapt, nu cresc riscul acestor complicații 
majore peste riscul de bază asociat vârstei. 
Există și alte diferențe mai mici între 
estrogeni, care vor fi discutate mai târziu, 
dar una dintre cele mai importante este 
aceea că nu toţi estrogenii sunt aprobati 


pentru tratarea osteoporozei, un aspect 
important pentru multe femei. 

Motivul pentru siguranţa relativă a 
estrogenilor administrati pe cale 
transdermica comparativ cu cei administrati 
pe cale orala este un fenomen cunoscut sub 
numele de „prima trecere“ (vezi figura 16). 
Majoritatea medicamentelor absorbite prin 
intestin intră într-un grup specific de vase de 
sânge care se îndreaptă direct spre ficat 
pentru procesare și, de acolo, intră în fluxul 


sanguin. Astfel, prima trecere a 
medicamentelor se face prin ficat. In cazul 
administrării pe cale transdermică, 


estrogenii intră direct în fluxul sanguin prin 
piele sau vagin, astfel încât atunci când 
ajunge la ficat, hormonul a fost deja diluat 
de volumul mai mare de sânge din 
organism. Efectul primei treceri înseamnă că 
ficatul primește o doză mult mai mare de 
hormoni în cazul tratamentului administrat 
pe cale orală în comparaţie cu cel 
administrat transdermic. 

Figura 16. Tratament administrat pe cale orală versus pe 
cale transdermică 


Cand estradiolul este administrat pe cale 
orala, ficatul transforma cea mai mare parte 
din el in estrona. Desi este un estrogen mai 
slab, estrona determină ficatul să producă 
mai multe proteine care influenţează 
coagularea sângelui, de unde și riscul 
crescut de formare a cheagurilor în cazul 
estrogenilor administrati pe cale orală. În 
plus, estrogenul oral determină ficatul să 
crească producția de globulină de legare a 
hormonilor sexuali (SHBG) (iti amintești 
mnemotehnica „Sunt Hoti pe Bulevarde si 
prin Ganguri?“), legând mai mult testosteron, 
astfel încât el să nu poată fi activ. Acesta 
poate fi unul dintre motivele pentru care 
unele femei constată că  estrogenul 
administrat pe cale orală are un efect 
negativ asupra libidoului. Este posibil ca 
estrona să aibă și alte efecte negative 
asupra ficatului. Efectul primei treceri este și 
motivul pentru care estrogenul administrat 
pe cale orală scade colesterolul, dar crește 
numărul trigliceridelor. 

Estrogenul administrat pe cale 
transdermică nu are aceste efecte. Alte 
avantaje ale tratamentului administrat pe 
cale transdermică sunt nivelurile constante 
de hormoni, în special în cazul plasturelui și 
al inelului vaginal. Tratamentul cu 
administrare orală produce mai multe 
fluctuații ale nivelurilor, deoarece o cantitate 
mare de estrogen este absorbită dintr-odată, 
spre deosebire de un nivel scăzut și 
constant de administrare în sânge, cum este 
cazul terapiei transdermice. Este posibil ca 


acest efect sa nu fie vizibil pentru 
majoritatea femeilor, dar ar putea avea un 
impact asupra stării de spirit pentru cele 
care sunt sensibile la fluctuațiile hormonale. 
De asemenea, este mai puţin probabil ca 
estrogenul administrat pe cale transdermică 
să provoace hipertensiune arterială. Femeile 
care au dificultăți de absorbție a 
medicamentelor, de exemplu, după o 
intervenţie chirurgicală de reducere a 
greutăţii sau cele cu boală inflamatorie 
intestinală, nu vor fi ingrijorate de 
tratamentul administrat pe cale 
transdermică. 

În 1978, etichetarea estrogenilor a fost 
modificată pentru a reflecta riscul crescut de 
formare a cheagurilor de sânge care a fost 
observat in cazul dozelor mari de 
etinilestradiol utilizate în anticonceptionalele 
orale. În Statele Unite, când o formă a unui 
medicament este asociată cu un risc, toate 
formele medicamentului trebuie să poarte 
aceeași etichetă de avertizare, astfel încât, 
chiar dacă estrogenul administrat pe cale 
transdermică în THM nu este asociat unui 
risc crescut de formare a cheagurilor de 
sânge, eticheta menţionează acest risc din 
cauza problemelor observate în cazul 
estrogenilor administrati pe cale orală. 

Toate tratamentele cu administrare pe 
cale transdermică sunt pe bază de estradiol. 
Optiunile sunt următoarele: 


* PLASTURI. Se aplică de obicei pe 
partea inferioară a abdomenului 


sau pe spate si se schimba o data 
sau de doua ori pe saptamana, in 
functie de produs. Ei produc cele 
mai stabile niveluri de estradiol, 
deci pot fi o optiune mai buna 
pentru femeile a căror dispoziție 
este mai sensibilă la fluctuațiile 
hormonale. Dozele variază de la 
0,014 la 0,1 miligrame pe zi, astfel 
încât există o gamă largă de 
opţiuni. Efectele secundare sunt 
reacţiile la adeziv si neplăcerea de 
a îndepărta resturile de adeziv de 
pe piele. Este posibil ca plasturii 
să nu se lipească la fel de bine pe 
pielea persoanelor care petrec 
mult timp înotând sau care fac 
des băi fierbinţi în cadă. Dacă 
există o problemă cu adezivul, o 
altă marcă poate fi mai puţin 
iritantă. 


* GELURI, SPRAYURI ȘI EMULSII. Se aplică 
zilnic pe braţe. La fel ca în cazul 
plasturilor, există o gamă foarte 
largă de doze, deși, în cazul unor 
produse cu doze medii și mari, 
este necesară o suprafață destul 
de mare pentru aplicare. Aceste 
produse tind să irite pielea mai 
putin decât plasturele și nu lasă 
urme de adeziv atât de 
asemănătoare cu smoala încât ar 
putea fi folosite pentru reparații 
rutiere. Dezavantajul este că locul 


de aplicare nu trebuie spălat 
(scade nivelul de estrogen 
absorbit) și nu trebuie aplicată 
cremă hidratantă (crește nivelul 
de estrogen) timp de cel puţin o 
oră după aplicare. 


* INEL VAGINAL. Se înlocuiește la 
fiecare 90 de zile, deci este foarte 
ușor de utilizat. Există două 
opţiuni de dozare, de 0,05 și 0,1 
miligrame pe zi, ceea ce 
reprezinta un dezavantaj, 
deoarece unele femei isi pot 
controla simptomele si isi pot 
proteja oasele cu doze mai mici 
de estradiol. 


Daca o optiune transdermica nu este 
posibilă din cauza costului sau a fost 
încercată, dar pielea este iritata în 
permanenţă, iar inelul nu este acceptabil, 
atunci tratamentul cu administrare de 
estrogen pe cale orală este o opţiune. 
Estrogenii administrati pe cale orală au un 
risc de formare a cheagurilor de sânge la 8- 
9 din 10 000 de femei în fiecare an, deci sunt 
încă foarte siguri, dar riscul este mai mare 
decât cel al plasturelui. Opțiunile de 
estrogeni administrati pe cale orală includ 
următoarele: 


* ESTRADIOLUL este principalul 
estrogen produs de foliculi, 
realizat prin semisinteză. 


* ESTROGENII ECVINI CONJUGATI SAU EEC 
contin mai mult de zece estrogeni 
diferiţi, cei mai numeroși fiind 
sulfatul de sodiu de estronă și 
sulfatul de sodiu ecvin. Sunt 
disponibili doar sub formă de 
tratament administrat oral. Este 
singurul tratament natural și este 
extras din urina iepelor. 


* ESTROGENII CONJUGATI SAU EC sunt O 
versiune sintetică (creată în 
laborator) a EEC. Unii dintre 
numeroșii estrogeni EEC sunt 
reprodusi, dar nu toți. În Statele 
Unite, estrogenii conjugati nu sunt 
considerati un echivalent al EEC, 
dar in Canada sunt. Sunt 
disponibili doar ca tratament 
administrat oral și reprezintă o 
opțiune pentru femeile care 
preferă EEC, dar nu doresc un 
produs obținut din urină de iapă. 
În Statele Unite, EC nu sunt 
aprobati pentru prevenirea 
osteoporozei. 


* ETINILESTRADIOLUL este mai puternic 
decat alti estrogeni, deci dozele 
sunt de obicei mai mici. Este 
metabolizat mai lent, producand o 
fluctuatie mai mică a nivelurilor 
hormonale. 


* ESTROPIPATUL este estronă care a 
fost modificată prin combinarea 


cu piperazina. Este aprobat pentru 
osteoporoza. 


* ESTROGENII ESTERIFICATI sunt un 
amestec de sulfat de estrona si 
sulfat de ecvilină, dar cu niveluri 
mai mari de estronă și mai mici de 
ecvilină decât EEC sau EC. Este 
disponibil doar ca tratament 
administrat oral și nu este aprobat 
pentru osteoporoză. 


Estetrolul este un estrogen aflat în 
prezent în curs de cercetare, dar care nu se 
află pe piață. Acesta este produs doar de 
ficatul fătului în timpul sarcinii. Unele 
cercetări preliminare interesante sugerează 
că estetrolul ar putea avea unele proprietăți 
unice, inclusiv un efect mai puţin nociv 
asupra țesutului mamar. Până în septembrie 
2020, nu existau suficiente date culese din 
studii efectuate pe oameni pentru a susține 
sau respinge această ipoteză, dar este o 
direcţie de cercetare. Estriolul, estrogenul 
produs în principal de placentă, este utilizat 
în THM în Europa, dar în Statele Unite nu au 
fost prezentate agenţiei FDA date care să-i 
susţină utilizarea. Este un estrogen mult mai 
slab decât estradiolul și EEC. 

Scopul în cazul estrogenilor este de a 
administra cea mai mică doză care să 
gestioneze simptomele și/sau să prevină 
osteoporoza. Când simptomele sunt grave, 
unii medici pot prescrie iniţial o doză 
moderată pentru a urmări cea mai rapidă 


ameliorare, in timp ce altii pot recomanda sa 
se înceapă cu o doză mai mica si să fie 
crescută daca este ineficientă. Merită 
menţionat faptul că dozele mai mici pot fi 
adesea eficiente. Scopul nu este de a imita 
nivelurile hormonale dinaintea ultimei 
menstruatii - aminteste-ti că nu este vorba 
de un tratament de substituție -, ci de a 
oferi ceea ce este necesar. Pentru a avea o 
perspectivă, în timpul ovulatiei, cantitatea de 
estradiol din sânge variază de obicei între 70 
și 300 mcg (uneori chiar mai mult), iar dupa 
menopauză nivelurile sunt <25 mcg/I. Un 
plasture cu 0,05 mg de estradiol are ca 
rezultat un nivel de aproximativ 50 mcg/l în 
sânge, iar un plasture cu 0,0375 mcg are 
37,5 mcg/I, și asa mai departe. 

Estrogenii nu au fost studiati astfel încât 
să fie posibile comparații directe, dar 
tabelele 4 și 5, de la paginile 451 și 452, 
oferă o aproximare privind compararea 
estrogenilor pe baza hormonului, a căii de 
administrare și a sursei. 


Progestogenii 


Progestogenii includ progesteronul și 
progestinele (iti amintești trupa noastră de 
fete?). Progestogenii protejează mucoasa 
uterină de efectele estrogenului prin 
reducerea numărului de receptori de 
estrogen din mucoasa uterină și prin 
creșterea activităţii enzimei care transformă 
estradiolul în estrona mult mai slabă. Riscul 


producerii unor modificări precanceroase si 
al apariţiei cancerului în cazul estrogenilor 
este foarte real, iar cu cât o femeie ia 
estrogeni mai mult timp fără a-și proteja 
uterul, cu atât riscul este mai mare, așa că 
doza corectă de progestogen este 
importantă. Există afirmaţii pe internet 
conform cărora „estrogenul stimulează si 
progesteronul calmează“, ceea ce înseamnă 
că toate femeile au nevoie de ambii 
hormoni, dar acest lucru nu este adevărat. 
Motivul existenței progestogenului este 
uterul, desi există unele excepții 
(întotdeauna există excepţii în ceea ce 
privește menopauza). 

O parte din riscul apariţiei cancerului de 
sân asociat tratamentului hormonal al 
menopauzei este din cauza progestogenului, 
deși cantitatea de progestogen este încă o 
sursă de controverse. În cazul EEC şi al 
acetatului de medroxiprogesteron (MPA, 
progestinul utilizat in studiul WHI), riscul de 
a face cancer de san a crescut dupa trei sau 
patru ani de administrare a unui estrogen- 
progestin in comparaţie cu estrogenul 
administrat singur. Alte studii au aratat ca 
progesteronul si  didrogesteronul (un 
progestin cu o structura chimica foarte 
asemănătoare cu cea a progesteronului) nu 
cresc riscul de a face cancer de sân în primii 
cinci ani de utilizare, dar dupa aceasta 
perioada riscul incepe sa creasca, ajungand 
chiar sa fie similar cu cel al altor 
progestine - cam 1 caz la 1 000 de femei pe 
an. Atunci când estrogenul este utilizat 


singur, riscul apariţiei cancerului de san 
poate să nu crească în șapte ani de 
tratament. 

Există unele studii de mică amploare, 
care analizează direct țesutul mamar, 
sugerând că progesteronul ar putea avea un 
efect negativ mai mic decât progestinele. Pe 
baza acestor date, North American 
Menopause Society (NAMS) favorizează 
progesteronul (didrogesteronul nu este 
disponibil în Statele Unite) pentru început, 
dar subliniază că pot exista motive pentru 
care progestinele sunt de preferat pentru 
anumite femei. Nu se cunoaște riscul 
apariţiei cancerului de sân asociat 
dispozitivelor intrauterine cu levonorgestrel 
în tratamentul hormonal al menopauzei. 
Ceea ce este absolut nesigur este 
progesteronul administrat pe cale 
transdermica, deoarece nu este absorbit 
bine si, astfel, nu poate proteja uterul. 

În Statele Unite si Canada există sase 
progestogeni diferiți si patru căi de 
administrare diferite — transdermică, orală, 
vaginala si intrauterină. Aşadar, o mulțime 
de optiuni. Progesteronul eliberat pe bază de 
rețetă este cunoscut sub denumirea 
medicală de progesteron micronizat 
administrat oral, dar, de dragul simplitatii, ne 
vom referi la el ca progesteron. 

Majoritatea progestogenilor sunt obtinuti 
prin semisinteză (vezi capitolul 17, pentru o 
recapitulare). Unii sunt derivați din 
progesteron, iar alții din testosteron sau 
dintr-un alt hormon steroidian, numit 


spironolactona, dar in cele din urma provin 
din diosgenina sau dintr-un compus vegetal 
similar care a fost modificat in laborator. 
Progestinele au fost initial singura optiune 
pentru tratamentul oral, deoarece nu 
fuseseră descoperite modificările chimice 
necesare pentru a modifica progesteronul 
astfel încât acesta să poată fi absorbit 
atunci când este administrat pe cale orală. 
Alte modificări au făcut ca unele dintre 
progestine să fie mai eficiente în suprimarea 
efectului estrogenului asupra mucoasei 
uterine pentru a reduce tiparele de sângerare 
neregulată observate la administrarea 
anticonceptio-nalelor orale. 

Progestinele derivate din testosteron isi 
pot mentine unele proprietati ce tin de 
testosteron, dar nu se stie daca acestea 
sunt semnificative din punct de vedere clinic 
pentru majoritatea femeilor. Este 
întotdeauna posibil ca un tip de progestina 
să provoace în cazul unor femei mai multe 
stări de balonare sau acnee decât altul. 
Drospirenona, derivată din spironolactonă, 
are proprietăți care reduc efectul 
testosteronului, iar acest hormon poate fi 
deosebit de util pentru femeile care au 
probleme cu  balonarea în timpul 
tratamentului hormonal al menopauzei. 

Pentru a proteja uterul, trebuie 
administrat un progestogen cel puțin 12 zile 
per „ciclu“, unde un ciclu reprezintă 28 de 
zile de tratament. Acest lucru imită 
expunerea din timpul unui ciclu ovulator, 


deoarece progesteronul este secretat doar 
odata cu ovulatia. 


Acetat de noretindronă 

Figura 17. Originea progestogenilor 


Progestogenii sunt disponibili în produse 
combinate, iar progestogenii individuali pot 
fi amestecați și combinati cu estrogenul 
ales. Există prea multe produse individuale 
pentru a le enumera, dar iată câteva 
considerente generale și nuanţe de luat în 
considerare: 


* PROGESTERONUL: hormonul preferat 
pentru început, dar al cărui avantaj 
fata de alte opţiuni este mic. 


* ÎN TRANZIŢIA SPRE MENOPAUZA, un 
dispozitiv intrauterin cu 
levonorgestrel sau 
anticonceptionalele cu doză mica 
(amestec de estrogen si 
progestogen) poate controla 
ciclurile neregulate si poate 
asigura contraceptia daca este 
necesar. 


* ANTECEDENTE SAU EPISOADE ACTUALE 
DE DEPRESIE. Progesteronul este 
probabil cea mai buna optiune 


pentru a începe tratamentul 
hormonal al menopauzei. 


* UTILIZARE UŞOARĂ. DIU cu 
levonorgestrel este cea mai 
independentă opţiune pentru 
utilizatoare; un plasture combinat 
este si el convenabil (se schimbă 
săptămânal). 


* CALEA DE ADMINISTRARE. Unele femei 
preferă ideea unui produs 
combinat, altele adoră ideea unui 
plasture care include ambii 
hormoni, altele aleg un DIU, dar 
pentru nevoile altora, un produs 
vaginal este mai bun. 


* SOMNUL. Progesteronul poate face 
ca unele femei să fie somnoroase, 
ceea ce poate fi sau nu de ajutor, 
în funcție de circumstantele 
individuale. Vezi capitolul 16 
pentru informații suplimentare. 


* ALERGIA LA ARAHIDE. Formula orală a 
progesteronului în Statele Unite 
are inca ulei de arahide listat in 
descrierea produsului; cu toate 
acestea, în Canada, acum este 
disponibil cu ulei de floarea- 
soarelui. 


i SÂNGERĂRILE NEREGULATE. 
Progestinele asigură de obicei un 
control mai bun al acestora. 


* BUFEURILE. Progestinele pot fi de 
ajutor, un lucru util pentru femeile 
care doresc să continue cu o doză 
foarte mică de estrogen sau 
pentru care  estrogenul nu 
funcționează suficient. 
Progestinele ar putea reprezenta o 
opțiune pentru unele femei care 
nu pot lua estrogeni din cauza 
riscului producerii unui accident 
vascular cerebral sau atacului de 
cord, deoarece nu afectează 
coagularea sângelui. 


* OSTEOPOROZA. Progestinele ajută la 
menținerea sănătății oaselor; 
progesteronul nu are niciun 
impact. Acest lucru poate fi 
important pentru femeile care 
utilizează o doză foarte mică de 
estrogen. 


O opţiune fara progestogeni 


Mucoasa uterină poate fi protejată împotriva 
efectelor negative ale estrogenului si cu 
ajutorul unui medicament numit 
bazedoxifen, care este un modulator selectiv 
al receptorilor de estrogen sau MSRE. Acest 
lucru înseamnă că acționează ca un 
estrogen asupra unor ţesuturi, dar 
contracarează efectul estrogenului asupra 
altora. Am mai discutat despre MSRE - 
Tamoxifen, pentru cancerul de sân, în 
capitolul 5. Bazedoxifenul este util pentru că 


actioneaza ca un estrogen asupra oaselor si 
contracareaza efectele estrogenului asupra 
mucoasei uterine si în privința sânilor. Nu 
prezintă niciun risc de apariție a cancerului 
mamar și nu crește densitatea sânului, ceea 
ce reprezintă o problemă pentru unele femei 
care urmează tratamentul hormonal al 
menopauzei. Dezavantajul este că 
bazedoxifenul crește ușor riscul formării 
cheagurilor de sânge și al intensifi-cării 
bufeurilor. 

Combinarea unui MSRE cu un estrogen 
creează o nouă clasă de medicamente 
numită „complex estrogenic cu selectivitate 
tisulară“ sau CEST. Ideea este de a obține 
beneficii din partea ambelor medicamente și 
de a face ca acestea să-și anuleze reciproc 
orice efecte secundare negative. Singurul 
CEST disponibil în prezent, începând din 
septembrie 2020, este de 0,45 miligrame de 
EEC (combinaţia de estrogeni ecvini) cu 20 
miligrame de bazedoxifen, cunoscut sub 
numele de CEE/BZA (Duavee în Statele Unite 
și Duavive în Canada). Este aprobat pentru 
tratamentul bufeurilor și pentru prevenirea 
osteoporozei - EEC anulează efectul 
bazedoxifenului asupra  bufeurilor, iar 
bazedoxifenul anulează efectul EEC asupra 
mucoasei uterine și a sânilor, astfel încât nu 
există riscul de a face cancer endometrial și 
nu există o creștere a densității sânilor (care 
afectează calitatea unei mamografii). Deși 
nu este aprobat de FDA pentru sindromul 
genito-urinar de menopauză, poate ameliora 
uscăciunea vaginală, deși este mai puţin clar 


dacă ameliorează și durerea din timpul 
actului sexual, deoarece doza de estrogen 
poate fi prea mică. Datele privind CEE/BZA 
nu indică un risc crescut de formare a 
cheagurilor de sânge comparativ cu 
estrogenul administrat singur, dar nu există 
suficiente date pe termen lung pentru a 
putea fi 100% siguri. 

CEE/BZA este o opţiune bună pentru 
femeile care doresc să urmeze THM 
împotriva bufeurilor sau pentru prevenirea 
osteoporozei si care nu tolerează un 
progestogen, fie din cauza efectelor asupra 
dispozitiei, fie din cauza sângerărilor. Nu ar 
trebui considerată o formă mai sigură de 
THM, ceea ce înseamnă că riscurile apariţiei 
cancerului mamar, a cheagurilor de sânge și 
a dementei sunt aceleași ca în cazul altor 
tipuri de THM. O femeie cu sânii foarte 
denși, care a făcut deja una sau două 
biopsii, dar care nu are cancer de sân, ar 
putea lua în considerare acest produs pentru 
a nu face screeningul mamar și mai dificil. 
Dacă obiectivul principal este diminuarea 
durerii din timpul actului sexual, atunci 
probabil că CEE/BZA nu este cea mai bună 
opţiune. 

Există cercetări în curs de desfășurare 
care analizează CEE/BZA pentru femeile cu 
carcinom ductal in situ sau CDIS, o formă 
neinvazivă de cancer de sân. Teoretic, este 
posibil ca bazedoxifenul să anuleze efectul 
negativ al EEC asupra țesutului mamar, 
astfel încât se poate ca un CEST să devină o 
opţiune pentru aceste femei într-o bună zi. 


Remedierea problemelor asociate 
tratamentului hormonal al menopauzei 


Printre efectele secundare mai frecvente se 
numără balonarea, sângerările neregulate, 
sensibilitatea sânilor, schimbările de 
dispoziţie, greata și migrenele. Ultimele 
două sunt cauzate de obicei de estrogen, iar 
schimbările de dispoziţie și balonarea mai 
degrabă de progestogeni. Sângerările si 
sensibilitatea sânilor pot fi cauzate de 
oricare dintre acestea. Opțiunile pentru 
diminuarea acestei probleme sunt 
schimbarea fie a medicamentelor, fie a 
dozei. Schimbarea medicatiei ar putea 
consta în trecerea la o altă clasă de 
hormoni, de exemplu, de la un progestin la 
un progesteron sau de la estradiol la EEC. O 
altă opţiune este schimbarea căii sau a 
modului de administrare — de exemplu, de la 
un plasture la administrarea vaginală, sau 
creșterea ori scăderea dozei. Acesta este un 
proces care implică mai multe încercări și 
nereușite și necesită părerea unui medic 
specialist bine informat. Poate dura trei luni 
pentru a vedea schimbarea dorită, în funcţie 
de efectul secundar. Mai multe informații 
despre complicațiile legate de starea de 
spirit în capitolul 12. 


Când trebuie să mă opresc? 


Recomandările anterioare sugerau ca 
femeile să oprească THM la vârsta de 65 de 


ani, dar atata timp cat tensiunea arteriala, 
colesterolul si trigliceridele sunt stabile, nu 
există o necesitate medicală de a te opri, iar 
continuarea poate fi o opţiune bună. Există 
cercetări în curs de desfășurare cu privire la 
legătura dintre estrogenul administrat pe 
termen lung și demență și, prin urmare, este 
posibil ca, în timp, să aflăm mai multe 
despre eventualele probleme de siguranţă. 

Dacă o femeie ar trebui să ia în 
considerare oprirea tratamentului hormonal 
al menopauzei depinde și de motivul pentru 
care l-a început. Dacă a făcut-o împotriva 
bufeurilor, a tulburărilor de somn sau a 
schimbărilor de dispoziţie, aceste simptome 
ar putea să nu mai fie la fel de puternice 
odată ce haosul hormonal al anilor de 
tranziție spre menopauză a trecut. Oprirea 
estrogenului la vârsta de 55 de ani (sau în 
orice moment după ultima menstruatie) nu 
resetează tranziția spre menopauză; THM le 
permite femeilor să evite acele fluctuații 
hormonale extreme și să revină la normal, ca 
să spunem așa, după ce acestea au trecut. 
Bufeurile pot persista uneori mai multi ani 
după ultima menstruatie, iar riscul de a face 
osteoporoză nu dispare, așa că fiecare 
femeie va trebui să decidă împreună cu 
medicul ei când și dacă trebuie să întrerupă 
THM. 


DE REȚINUT 


* În timp ce estrogenii administrati pe cale orală 
prezintă un risc scăzut, estradiolul administrat 


pe cale transdermica reprezintă cel mai mic 
risc si este metoda preferata pentru inceput. 


Estradiolul administrat transdermic este 
disponibil sub formă de plasturi farmaceutici, 
creme, lotiuni, spray-uri și inel vaginal — toate 
au avantaje si inconveniente minore asociate 
utilizării, dar există o mare varietate de doze si 
astfel tratamentul poate fi personalizat pentru a 
se adapta nevoilor fiecărei femei. 


Progesteronul sau progesteronul micronizat 
administrat oral are probabil cel mai mic risc de 
apariţie a cancerului de sân și cel mai mic risc 
de schimbare in rău a dispozitiei. in consecință, 
reprezintă  progestogenul preferat pentru 
tratamentul administrat oral. 


DIU Mirena este o alegere excelentă de tratament 
cu progestogen pentru femeile care nu doresc 
să ia progesteron pe cale orală, dar există și 
alte opţiuni, cum ar fi progesteronul administrat 
pe cale vaginală și plasturele cu progestine. 


Un complex estrogenic cu selectivitate tisulară 
sau CEST este o opţiune bună pentru femeile 
care doresc să evite un progestogen. 


CAPITOLUL 19 


Fitoestrogenii, alimentele și 


Interacțiunea dintre hormoni și alimente este 
complexă și, uneori, limbajul și medicina pot 
fi foarte confuze, așa că nu este de mirare 
există multă dezinformare pe această 


că 


hormonii 
Adevăruri și tendinţe 


temă. 


Exista multe persoane care pretind ca 
diverse alimente sau diete pot oferi soluții, 
leacuri și resetări hormonale pentru femeile 
aflate la menopauză. Dar alimentele nu 
schimbă nivelurile hormonale în sensul de 
„mănâncă asta pentru a schimba acel 
hormon“. Dacă plantele ar conţine hormoni 
care ar putea fi digerati și folosiți de 
organismul uman, atunci am fi știut până 
acum, deoarece aceste alimente nu doar că 
ar fi ameliorat simptomele menopauzei, ci ar 
fi cauzat și pubertate prematură, cicluri 
menstruale neregulate, infertilitate, precum 
și dezvoltarea sânilor la bărbaţi. lar cei care 
mănâncă cele mai multe plante - 

vegetarienii si veganii - ar prezenta mai 
multe asemenea probleme de sănătate. Dar 
nu este cazul. 

Nu ne luăm hormonii din plante și nu 
suntem capabili să transformăm 
substanţele din plante în hormoni. Ne 
producem toţi estrogenii, testosteronul și 
progesteronul din colesterol. Acesta este un 
proces complex, în mai multe etape (vezi 
capitolul 3), și nu vreun soi de sistem 
automatizat în care, dacă adaugi mai multe 
ingrediente brute, obţii mai mult produs final. 
În plus, intestinul nu poate identifica o 
moleculă specifică dintr-o masă imediat ce 
ajunge în stomac, emițând un avertisment 
de tipul: „Nu atinge, este strict pentru uz 
ovarian!“ 

Percepţiile eronate despre plante și 
hormoni sunt probabil din cauza faptului că 
multi nu înțeleg cum sunt produși hormonii, 


însă știu că plantele contin substanţe 
cunoscute sub numele de fitoestrogeni. 
Cuvântul „fitoestrogen“ este foarte 
asemănător cu „estrogen“, așa că orice 
confuzie între cele două este ușor de înţeles, 
dar fitoestrogenii nu sunt estrogeni și nu 
sunt transformați în estrogeni. Un alt motiv 
pentru care se face această confuzie este 
faptul că majoritatea hormonilor din 
tratamentul hormonal al menopauzei (THM) 
sunt sintetizati în laborator dintr-o substanţă 
care se găsește într-un anumit tip de igname 
sau de soia. Această transformare implică 
un proces în mai multe etape și nu este 
deloc naturală, iar organismul nostru nu este 
capabil să transforme aceste substanţe din 
igname sau soia în hormoni. Vezi capitolele 
17 și 18 pentru informații suplimentare. 
Nivelurile hormonale pot fi afectate de 
malnutriție și/sau de schimbarea tiparului de 
alimentaţie, care conduce la o pierdere 
rapidă sau extremă în greutate, din cauza 
impactului asupra semnalizării hormonale 
complexe și coordonate necesare pentru o 
ovulatie regulată. Unele femei sunt mai 
sensibile decât altele la schimbările din 
alimentaţie. Tiparele alimentare care cresc 
grăsimea viscerală pot afecta globulina de 
legare a hormonilor sexuali (SHBG, proteina 
care transportă hormonii despre care am 
discutat pe parcursul cărţii, folosind 
mnemonica „Sunt Hoti pe Bulevarde si prin 
Ganguri?). Fibrele pot afecta și modul în 
care estrogenul este reabsorbit (vezi 


capitolul 6), dar daca astfel se produce un 
efect, el este unul pe termen lung. 


Fitoestrogenii 


Fitoestrogenii sunt compusi care se gasesc 
în plante si care pot imita estrogenul sau pot 
interfera cu el. Hormonii interactioneaza cu 
receptorii celulelor - amintește-ţi modelul 
încuietoare (receptor) și cheie (hormon) pe 
care l-am discutat anterior (capitolul 3). O 
moleculă de estrogen se potrivește perfect 
cu receptorii de estrogen. În cazul 
fitoestrogenilor, o parte a cheii este similară. 
Deoarece nu sunt identici, fitoestrogenii nu 
sunt la fel de puternici sau la fel de 
estrogenici ca estrogenii. Gandeste-te la 
estrogeni si fitoestrogeni ca la laptele de 
vacă si, respectiv, cel de soia. Există 
asemănări — laptele de soia poate înlocui 
uneori laptele de vaca în retetele culinare -, 
dar sunt produse cu totul diferite, iar laptele 
de vacă nu poate fi obţinut din lapte de soia. 
Fitoestrogenii pot fi și antiestrogeni prin 
ocuparea unui receptor, așa cum o cheie 
greșită blocată într-o încuietoare împiedică 
accesul altor chei. Acest lucru poate explica 
de ce unele studii au sugerat ca 
fitoestrogenii pot proteja împotriva unor 
cancere sensibile la hormoni, cum ar fi cel 
mamar și endometrial (cancerul mucoasei 
uterine), deoarece pot reduce efectul 
estrogenilor circulanti asupra ţesuturilor. 


Fitoestrogenii sunt adesea numiți 
„hormoni derivați din plante“, dar aceasta 
este o terminologie inexactă și derutantă. 
Nu numai că fitoestrogenii nu sunt hormoni 
pentru oameni, ci ei nu sunt nici măcar 
pentru plante. Unele plante contin cantităţi 
infime de progesteron, dar nivelurile sunt 
prea mici pentru a avea un efect asupra 
oamenilor — motivul pentru care plantele au 
cantităţi infime din acești hormoni nu este 
pe deplin înţeles. 

Deci, de ce conţin plantele substanţe 
care pot acţiona uneori ca un estrogen și 
care alteori blochează estrogenii? Principala 
teorie este că fitoestrogenii au evoluat ca 
mecanisme de apărare pentru plante - 

practic, ca metodă contraceptivă pentru 
erbivore. Turmele de animale care pasc pot 
distruge vegetaţia, astfel încât contraceptia 
care reduce numărul de erbivore este o 
adaptare evolutivă ingenioasă. S-a 
documentat faptul că oile care pasc pe 
câmpuri bogate în trifoi prezintă rate mai 
mari de infertilitate, avorturi spontane si miei 
cu malformații congenitale din cauza 
nivelului ridicat de fitoestrogeni din trifoi. 
Această teorie ar explica si de ce 
fitoestrogenii pot fi absorbiți din tractul 
gastrointestinal. 

Ce interesantă este evoluția, nu-i aşa? 

Fitoestrogenii ar putea, de asemenea, să 
asigure apărarea plantelor împotriva 
anumitor micotoxine, care sunt toxine 
dăunătoare produse de ciuperci. Una dintre 
ele, zearalenona, este un perturbator 


endocrin atat de puternic, incat este chiar 
mai puternic decat cele produse de om, cum 
ar fi substanțele  perfluoroalchilate și 
polifluoroalchilate (PFAS, vezi capitolul 5). 
Există multe micotoxine dăunătoare. Cornul- 
secarei este poate cel mai faimos exemplu, 
produs de o ciupercă ce crește pe cereale. 
Acesta poate provoca halucinaţii, arsuri ale 
pielii, cangrene, avorturi spontane și chiar 
moartea. În Evul Mediu, era numit focul 
Sfântului Anton. Interesant este că acest 
fitoparazit este folosit și în medicină (vezi 
capitolul 22 pentru informaţii suplimentare). 
Având în vedere aceste preocupări legate de 
sănătate, există directive stricte pentru 
limitarea micotoxinelor din alimente. 

Există cinci clase importante de 
fitoestrogeni: izoflavone (cele mai 
cunoscute sunt genisteina și daidzeina), 
cumestani,  prenilflavonoide, lignani și 
stilbeni (vezi figura 18). Înainte de a te lăsa 
dusă de val, consumul de vin roșu și de bere 
nu este remediul pentru bufeuri! 

Unii fitoestrogeni trebuie să 
interacţioneze cu bacteriile din intestin 
pentru a fi absorbiți, iar la unele persoane 
acest proces poate fi mai eficient. De 
exemplu, doar 30-40% din populaţie are 
bacterii capabile să transforme daidzeina în 
equol, un fitoestrogen și mai puternic. 
Persoanele de origine asiatică au mai multe 
șanse să posede această bacterie. Vârsta 
reduce capacitatea de transformare a 
fitoestrogenilor în forme active, la fel și 
antibioticele, care pot afecta negativ 


bacteriile 


intestinale si pot 
transformarea _ fitoestrogenilor 
bioactive in intestin. 


impiedica 
in forme 


|FITOESTROGENII | SURSELE | 


CLASA DE 
FITOESTROGENI COMUNE 
IZOFLAVONE Genisteină Soia 
Daidzeină Alimente pe 
Glicerină bază de soia 
Formononetină Leguminoase 
Biocanina A 
CUMESTANI Cumestrol Mazăre 
4-metoxicumestrol galbenă 
Repensol Fasole Pinto 
Trifoliol Fasole Lima 
Germeni de 
lucernă 
Germeni de 
trifoi 
PRENILFLAVONOIDE | 8-prenilnaringenină | Bere, hamei 
LIGNANI Enterodiol Seminte de 
Enterolactona in 
Cereale 
integrale 
Fructe 
Legume 
Seminte de 
susan 
Leguminoase 
STILBENI Resveratrol Struguri roșii 


Figura 18: Fitoestrogenii 


Vin roșu 


Sunt fitoestrogenii din alimentaţie 
benefici pentru oameni? 


Din punct de vedere tehnic, fitoestrogenii 
sunt perturbatori endocrini (PE), deși acest 


termen este de obicei rezervat substanţelor 
chimice sintetice perturbatoare ale 
sistemului endocrin, cum ar fi PFAS, care au 
efecte negative (de exemplu, creșterea 
riscului apariţiei timpurii a menopauzei). Cu 
toate acestea, deoarece  perturbatorii 
endocrini naturali din plante pot avea efecte 
negative asupra animalelor care le consumă, 
iar micotoxinele care sunt fitoestrogeni pot 
avea consecinţe grave asupra sănătăţii, este 
important să nu considerăm din start 
fitoestrogenii ca fiind siguri. Activarea sau 
dezactivarea receptorilor de estrogen, în 
special în mod cronic pentru alimente care 
pot fi de bază în alimentaţie, ar putea 
teoretic să aibă unele consecinţe. 

Vestea bună este că studiile ample nu au 
făcut o legătură între dietele bogate în 
fitoestrogeni şi cancerele cu răspuns 
hormonal sau cu alte rezultate grave pentru 
sănătate. De fapt, multe studii arată că 
dietele tradiționale cu un aport ridicat de 
fitoestrogeni pot avea un efect protector. 
Totuşi, este important să ne amintim că 
aceste studii au analizat dieta per ansamblu, 
astfel încât fitoestrogenii au fost însoțiți de 
cantități însemnate de legume si peşte - 
adică alimente benefice pentru sănătate. 

Studiul „Osteoporosis Prevention Using 
Soy“ sau OPUS a distribuit aleatoriu femeilor 
aflate la postmenopauză incluse în studiu o 
doză mare de fitoestrogeni din soia, de până 
la patru ori mai mare decât cea care se 
găseşte de obicei într-o dietă asiatică 
tradițională, si a urmărit aceste femei pe 


parcursul a doi ani. Nu a existat un risc 
crescut de aparitie a vreunei consecinte 
grave asupra sanatatii asociat cu estrogenul, 
cum ar fi îngroșarea mucoasei uterine (un 
potential indicator al leziunilor 
precanceroase), cancerul de sân sau 
fibroamele uterine (tumori benigne ale 
uterului). Nu se știe dacă această cantitate 
de fitoestrogeni ar putea cauza o problemă 
în cazul consumului pe termen mai lung. 

Unele studii sugerează că o dietă bogată 
în izoflavone încă din copilărie poate proteja 
împotriva cancerului de sân, dar creșterea 
aportului de izoflavone nu pare să confere 
aceeași protecție pe parcursul vieții. Studiul 
EPIC („European Prospective Investigation 
into Cancer and Nutrition”) a urmărit femei 
care primeau un aport moderat și scăzut de 
izoflavone (10,8 mg/zi vs. 0,23 mg/zi) șapte 
ani în medie și nu a constatat nicio diferenţă 
în ceea ce privește numărul de cazuri de 
cancer de sân apărute la femeile care 
consumau mai multi fitoestrogeni. 

Primele date sugerează că nu există 
nicio interacţiune negativă cu inhibitorii de 
aromataza (medicamente utilizate pentru 
cancerul mamar cu răspuns hormonal, vezi 
capitolul 5) și că fitoestrogenii ar putea chiar 
să reducă riscul de recidivă a cancerului de 
sân în rândul supravietuitoarelor acestei boli. 
Dar, înainte de a adăuga cantităţi mari de 
fitoestrogeni în alimentaţie, femeile cu 
cancer de sân, în special cele care iau 
inhibitori de aromatază, ar trebui să discute 
mai întâi cu oncologul lor. 


Consumul de alimente bogate in 
fitoestrogeni variază drastic în întreaga 
lume, cu cele mai ridicate niveluri în Japonia 
și China (variază semnificativ în funcţie de 
provincie, dar, în general, este mai mare 
decât în Occident) și cele mai scăzute în 
țările mediteraneene (vezi figura 19). Acest 
lucru se înregistrează de obicei prin 
consumul de izoflavone, cel mai frecvent 
fitoestrogen alimentar. 


TARA/REGIUNEA CONSUM MEDIU DE 
IZOFLAVONE/ZI 
Japonia | 26-64 mg 
| China 18-41 mg 
Coreea de Sud 24 mg 
Marea Britanie - Dietă | 22,4 mg 
sănătoasă 
| Marea Britanie — Dieta 4mg 
obișnuită* 


Europa - Mediteraneeană | 1,5 mg 


Europa — Non- | 2,1 mg 
mediteraneeană 


| == 


Canada | 1,2 mg 


Statele Unite ale Americii | 1,1-2 mg 


*Dieta obisnuita din Marea Britanie are probabil mai 
multe izoflavone decat in Europa, Statele Unite 
ale Americii si Canada, deoarece faina contine 
des adaos de faina de soia. 


Figura 19: Consumul de fitoestrogeni 


Aici avem doua diete traditionale, ambele 
asociate cu sănătatea și longevitatea — una 
din Japonia, care este foarte bogată în 


izoflavone, și o alta din zona 
mediteraneeană (vezi capitolul 21) care este 
foarte săracă în izoflavone. Nu este o 
enigmă dietetică așa cum pare a fi la prima 
vedere, deoarece există unele asemănări de 
bază între aceste diete tradiționale - ele nu 
conţin alimente procesate, au adaos scăzut 
de zahăr și conţin multe legume și pește. 
Oamenii sunt niște omnivori destul de 
eficienţi și poate că, atâta timp cât dieta 
este echilibrată și conţine elementele de 
bază importante, ne putem adapta altfel la 
ceea ce se prepară la nivel local. 

Acesta este un aspect foarte important, 
care se pierde adesea atunci când oamenii 
se concentrează asupra asa-numitelor 
superalimente. Este clar că fitoestrogenii pot 
face parte dintr-o dietă sănătoasă, dar nu 
sunt substanţe nutritive esenţiale. Este logic, 
din punct de vedere evolutiv, că în diferite 
regiuni alimentele cel mai mult asociate cu 
sănătatea si longevitatea au devenit de 
bază, având în vedere că oamenii care le-au 
consumat - sau care au fost cel mai în 
măsură să obţină beneficii din consumul lor 
datorită diferențelor genetice - au fost cei 
mai sănătoși și, prin urmare, au avut mai 
multe șanse să se reproducă și să transmită 
aceste caracteristici genetice. Dietele care 
aveau cele mai mari șanse să favorizeze 
longevitatea le permiteau bunicilor să 
trăiască suficient de mult pentru a contribui 
la asigurarea succesului reproductiv al 
generaţiei următoare. Alimentele pot 
exercita o presiune evolutivă prin favorizarea 


persoanelor cu enzime mai eficiente sau cu 
bacterii intestinale diferite, iar acest lucru 
este adesea uitat când se analizează dietele 
tradiţionale. Femeile din Asia au evoluat 
odată cu alimentele disponibile la nivel local, 
la fel și femeile din zona Mediteranei, astfel 
încât este posibil ca beneficiile unei anumite 
diete să fie legate și de caracteristicile 
genetice. 

Multe persoane care fac schimbări în 
alimentaţie care le cresc aportul de 
fitoestrogeni consumă și mai multe legume 
și cereale integrale, astfel încât este dificil să 
se stabilească beneficiile fitoestrogenilor și 
pe cele ale schimbării alimentaţiei sau ale 
pierderii în greutate care ar fi putut rezulta în 
urma transformării dietei. 

În general, o dietă cu <100 mg de 
izoflavone pe zi (pentru a ajunge la acest 
nivel ar fi nevoie de un efort destul de mare) 
nu prezintă niciun risc pentru sănătate și, 
pentru multe persoane, face parte dintr-o 
alimentaţie foarte sănătoasă și echilibrată. 
Dietele cu niveluri de izoflavone >100 mg pe 
zi nu au fost bine studiate. 


Pot fitoestrogenii din alimentaţie 
să amelioreze simptomele menopauzei? 


Chiar dacă sunt semnalate mai puţine cazuri 
de bufeuri în rândul japonezelor care au o 
dietă asiatică tradiţională, este foarte greu 
de stabilit beneficiul fitoestrogenilor din 
alimente comparativ cu capacitatea 


genetica a acestor femei de a transforma 
fitoestrogenii intr-o forma mai bioactiva, cu 
calitatea generala a dietei si cu atitudinile 
culturale fata de menopauza și îmbătrânire 
sau alti factori necunoscuti. 

Majoritatea studiilor privitoare la 
suplimentele cu  fitoestrogeni, adică o 
cantitate mai mare decât cea care poate fi 
consumată în mod obișnuit într-o dietă, nu 
par să indice un impact semnificativ (sau 
vreunul de orice fel) asupra bufeurilor, a 
calităţii somnului sau a uscăciunii vaginale, 
astfel încât pare puţin probabil ca 
fitoestrogenii din dietă să aibă vreun impact. 
Un studiu a sugerat că suplimentarea cu 
făină de soia ar putea avea un efect benefic 
minor asupra celulelor vaginale analizate la 
microscop. Dar în cadrul acestui studiu, 
femeile nu au fost intrebate daca 
uscaciunea vaginala sau durerea in timpul 
actului sexual li s-au mai ameliorat, astfel 
încât nu este posibil să se știe daca 
intervenţia a fost utilă sau nu. Un alt studiu 
efectuat pe femei aflate la postmenopauză 
cărora li s-au administrat 100 de miligrame 
de izoflavone în dietă prin intermediul soiei 
nu a relevat niciun efect asupra hormonilor 
(așa cum era de așteptat) și nicio ameliorare 
a simptomelor menopauzei. 

Chiar dacă știu că datele nu susţin 
creșterea cantităţii de fitoestrogeni din 
alimentatie ca tratament pentru simptomele 
menopauzei, unele femei doresc totusi sa 
facă o schimbare pentru a vedea singure 
dacă se produce o ameliorare a stării lor sau 


o ameliorare a simptomelor supărătoare. 
Creșterea cantităţii de fitoestrogeni din 
alimentatie nu pare sa reprezinte vreun 
pericol. Dar este important de retinut ca 
trecerea la o dieta cu mai multi fitoestrogeni 
implica, de obicei, consumul unei varietati 
sau cantitati mai mari de legume, de cereale 
integrale si de peste si mai putine alimente 
ultraprocesate - și cum toate acestea sunt 
schimbari benefice, in general, nu este 
posibilă stabilirea vreunui efect produs de 
alimentele bogate în fitoestrogeni. 


Hormonii din alimente: laptele 


Estrogenii se găsesc în mod natural în lapte 
și, prin urmare, în toate produsele lactate. 
Dar în ce cantitate? Contează? Și cum 
rămâne cu hormonii administrati animalelor 
pentru a îmbunătăţi producția de lapte? 
Acestea sunt întrebări importante, 
deoarece un studiu recent care a urmărit 
peste 52 000 de femei timp de opt ani a 
asociat consumul a trei pahare de lapte pe zi 
cu un risc crescut cu 80% de apariţie a 
cancerului de sân. Chiar și un singur pahar 
pe zi a fost asociat cu un risc crescut cu 
50%. Această statistică sună 
înspăimântător, dar nu înseamnă că 80% 
dintre femeile care beau trei pahare de lapte 
pe zi vor face cancer de sân. De exemplu, 
dacă o femeie la vârsta de 50 de ani prezintă 
un risc de aproximativ 1 din 42 sau 2,4% de 
a face cancer de sân în următorii zece ani, o 


crestere cu 80% a riscului inseamna ca 
acesta ajunge să fie de 4,3%. Este totuși un 
salt mare și necesită o atenţie suplimentară, 
dar este esenţial să avem o perspectivă 
corectă. Această asociere cu cancerul de 
sân nu a fost observată în cazul consumului 
de brânzeturi sau de iaurt în acest studiu. 

Este important să subliniem că asocierea 
dintre lapte și cancerul de sân este 
controversată, unele date arătând că nu 
există niciun risc crescut. Acest nou studiu 
este observational, deci nu este definitiv, dar 
prezintă date foarte convingătoare, având în 
vedere numărul femeilor observate și durata 
studiului. 

Unii au postulat că estrogenul din laptele 
de vacă ar putea fi vinovatul pentru 
creșterea riscului de apariţie a cancerului 
mamar. Laptele de vacă are în mod natural o 
anumită cantitate de estrogen, iar cu 
metodele moderne de producţie a lui, 
majoritatea vacilor sunt gestante, dar laptele 
lor conţine foarte putin estrogen - trei 
pahare de lapte integral pe zi conţin între 
0,01 și 0,1% din media de estrogen produsă 
în timpul ovulaţiei. Având in vedere că 
estrogenii sunt slab absorbiți din tractul 
gastrointestinal, pare puţin probabil să 
ajungă în sânge pentru a avea efect. 

Impactul potenţial al estrogenilor din 
laptele de vacă a fost studiat la șoarecii 
hraniti cu lapte suplimentat cu niveluri foarte 
ridicate de estrogeni. Nu a existat niciun 
efect negativ atunci când șoarecii au fost 
hraniti cu lapte cu o cantitate de 100 de ori 


mai mare de estrogen decat cel disponibil in 
comert; doar laptele cu o cantitate de 1 000 
de ori mai mare de estrogen a determinat 
schimbări, dar nu este posibilă o asemenea 
cantitate de estrogen în lapte. Cercetătorii 
au postulat că estradiolul și estrona din 
laptele de vacă nu au avut efect decât în 
doze cu adevărat uriașe, deoarece acești 
hormoni nu sunt bine absorbiți, astfel că, 
dacă laptele are un efect nociv, este putin 
probabil ca acesta să fie din vina 
estrogenului. 

Cele mai multe vaci de lapte au fost 
selectate pentru a produce mai mult factor 
de creștere similar insulinei (IGF-1), care 
mărește producţia de lapte și despre care s- 
a emis ipoteza că ar favoriza dezvoltarea 
diferitelor tipuri de cancer. Deoarece laptele 
a fost asociat și cu cancerele care nu sunt 
dependente de hormoni, IGF-1 pare o cauză 
mai plauzibilă. 

O altă posibilitate este lactoza, proteina 
din lapte. Aceasta este transformată prin 
digestie in D-glucoză si D-galactoză - D- 
galactoza este inflamatoare si poate 
favoriza stresul oxidativ si îmbătrânirea 
țesuturilor, crescând atât riscul apariţiei 
bolilor cardiovasculare, cât și a cancerului. 
Ea poate chiar crește, în mod paradoxal, 
pierderea de masa osoasă asociată 
îmbătrânirii. Întrucât iaurtul ar trebui să 
conţină niveluri hormonale similare cu cele 
ale laptelui, dar nu are aceleași niveluri de D- 
galactoză datorită fermentatiei, acest lucru 
ar putea explica de ce laptele simplu poate 


prezenta un risc, dar cel fermentat si branza, 
nu. laurtul are, de asemenea, avantajul de a 
fi benefic pentru bacteriile intestinale. 

Laptele este un subiect foarte complex 
din punct de vedere nutritional (vezi capitolul 
11 pentru informatii suplimentare despre 
efectul produselor lactate asupra oaselor). O 
mulțime de cercetări au fost finanţate, 
surpriza, de industria lactatelor, asa ca 
diferentierea celor mai bune dovezi de cele 
partinitoare este destul de dificila. Ca toate 
alimentele, laptele nu este consumat in vid. 
El constituie o sursă buna de proteine, 
calciu, fosfor și vitamina D, așa că, pentru o 
persoană care se luptă să obţină suficient 
din acești nutrienți în dieta sa, laptele poate 
fi o opţiune ieftină, ușor de obţinut și plăcută 
la gust. Laptele și produsele lactate au fost 
un element de bază al alimentaţiei în multe 
culturi înfloritoare de-a lungul a mii de ani și, 
prin urmare, este important să nu 
extrapolăm. 

Am fost mult timp o mare consumatoare 

de lapte. Cum la micul-dejun îmi plac la 
nebunie cerealele cu conţinut ridicat de fibre, 
am început să le mănânc cu iaurt în loc de 
lapte si, în prezent, încerc să găsesc - 
oarecum fără succes - cele mai gustoase 
opţiuni fără lapte pentru dependenţa mea de 
café latte. Încerc să-mi menţin consumul de 
lapte la o cană pe zi. 


Hormonii din alimente: carnea 


Deoarece vitele sunt adesea hranite cu 
hormoni pentru creștere, apar întrebări 
legate de carnea de vită și de hormonii de 
reproducere. Pentru a răspunde acestei 
preocupări, un grup de cercetători a analizat 
mai multe alimente cu ajutorul unui test 
conceput pentru a analiza activitatea 
estrogenică a unei substanţe asupra 
țesuturilor, astfel încât să poată compara 
alimentele care conţin estrogeni cu cele care 
contin fitoestrogeni. Alimentele evaluate au 
inclus carne de vită provenită de la bovine cu 
implanturi hormonale și de la unele fără, ouă 
din comerţ, orez preambalat în pungă de 
fiert (orezul a fost testat după ce a fost 
preparat în pungă și apoi s-au testat orezul 
și punga separat) și un hamburger din soia. 

În mod deloc surprinzător, carnea de vită 
provenită de la bovine hrănite cu hormoni 
avea o activitate estrogenică de două ori 
mai mare decât cea a bovinelor care nu 
fuseseră hrănite cu hormoni, 5 ng per portia 
de 250 de grame fata de 2,5 ng per portie de 
250 de grame. Un ou mediu avea 6,5 ng. 
Întrucât găinile produc estradiol în ovocite la 
fel ca oamenii, iar ovocitele sunt încorporate 
în ou, aceasta concluzie nu este 
neașteptată. 

Interesant este că diferitele probe de 
orez au avut o amplitudine mare a activităţii 
estrogenice, de la 0 la 66 ng pentru o portie 
de 250 de grame, desi orezul nu contine 


fitoestrogeni cunoscuţi. După o evaluare 
suplimentară, cercetătorii au descoperit că 
orezul cu activitate  estrogenică era 
contaminat cu cantităţi infime de micotoxină 
estrogenică numită zearalenonă (discutată 
anterior). Hamburgerul de soia a prezentat 
cea mai amplă activitate estrogenică, 300 
000 ng/g. Cercetătorii au creat apoi un 
model pentru a încerca să stabilească cât de 
mult din acești compuși estrogenici ar fi 
absorbiți si ar avea impact asupra 
ţesuturilor. Cel mai estrogenic? Hamburgerul 
de soia. 

Nimic din toate acestea nu înseamnă că 
hamburgerii de soia sau carnea provenită de 
la bovine hrănite cu hormoni sunt bune sau 
rele; mai degrabă, ideea că alimentele sunt 
estrogenice poate fi privită într-o varietate de 
moduri și este important să se compare nu 
doar nivelurile, ci și gradul de absorbţie și 
impactul asupra ţesuturilor. De asemenea, 
este important de știut că unele alimente 
care nu conţin estrogeni naturali sau 
activitate  estrogenică ar putea fi 
contaminate cu micotoxine estrogenice. Și 
atunci când apar titluri înfricoșătoare despre 
alimente, este important să ne distantam, să 
nu ne panicăm și să ne asigurăm că există o 
perspectivă de ansamblu. 


DE REȚINUT 
Cele mai bune alimente pentru sănătatea 


hormonală sunt pur și simplu cele mai bune 
alimente pentru sănătate. 


* Fitoestrogenii sunt substanţe care se găsesc in 
plante și care imită sau blochează activitatea 
estrogenilor. 


* Este posibil ca fitoestrogenii să fi evoluat ca 
mecanism de apărare împotriva erbivorelor, 
afectându-le fertilitatea. 


* Este putin probabil ca creșterea cantităţii de 
fitoestrogeni din alimente să amelioreze 
simptomele menopauzei sau să reducă riscul 
apariției cancerului de sân; cu toate acestea, nu 
este asociată cu efecte nocive și multe diete 
bogate în fitoestrogeni au alte beneficii pentru 
sânâtate. 


* Consumul de lapte este asociat unui risc crescut 
de apariţie a cancerului de sân, dar pare putin 
probabil ca estrogenul sâ fie cauza, deoarece 
este greu absorbit în tractul gastrointestinal, iar 
iaurtul și brânzeturile nu sunt asociate cu 
cancerul de săn. 


CAPITOLUL 20 
Hormonii bioidentici naturali și 
preparatele magistrale 
Diferenţierea între medicină si marketing 


Modul in care așa-numiții hormoni 
bioidentici, derivați din plante și preparati în 
mod personalizat, au prins rădăcini și au 
devenit colosul financiar din prezent este o 
poveste și mai încurcată decât cea din 
spatele tratamentului hormonal al 
menopauzei (THM). Ceea ce primesc de 
fapt femeile prin intermediul unui preparat 
magistral este același hormon care poate fi 
prescris într-un produs farmaceutic, dar fără 


precizia sau monitorizarea siguranței 
acestuia. 

Termenul „bioidentic“ este folosit de unii 
pentru a descrie hormonii care se presupune 
că sunt identici cu cei produși de organism, 
de obicei estradiol, progesteron, estronă și 
testosteron. Cuvântul este unul compus 
partial din „biologic“ sau „biologie“ și 
„identic“. Nu este un termen medical, dar a 
fost folosit atât de des, încât a intrat cu forța 
în vocabular. 

Termenul „bioidentic“ este problematic 
din mai multe puncte de vedere. În primul 
rând, este inutil din punct de vedere 
medical - estradiolul produs de ovare este 
același cu estradiolul produs în laborator. 
Termenul „terapeutic“ sau „farmaceutic“ 
poate fi folosit, dacă este necesar, pentru a 
sublinia faptul că estradiolul este fabricat 
într-un laborator. Am încredere că femeile 
pot sesiza această diferență atunci când 
este nevoie. Cei care folosesc termenul 
„bioidentic“ fie nu au încredere în femei, fie 
nu vor ca ele să cunoască acest adevăr. 

Termenul „bioidentic“ evocă și natura și, 
prin urmare, avem tendinţa de a atribui un 
sens pozitiv cuvintelor și expresiilor în care 
apare. Este important să ne amintim că 
natural nu înseamnă sigur. Leandrul, de 
exemplu, este extrem de toxic. Este atât de 
periculos, încât a fost raportat un caz de 
otrăvire la melcii care mâncaseră leandru. 
Estradiolul produs de corpul nostru este 
natural, dar este responsabil și de formarea 
cheagurilor de sânge si de apariția 


cancerului de san - chiar și în cantitatea 
produsă în mod natural de ovare. Acest lucru 
nu înseamnă că estradiolul nu este sigur în 
tratamentul hormonal al menopauzei, dar 
este un exemplu al modului în care „natural“ 
nu înseamnă nimic din punct de vedere al 
siguranţei. Ceea ce contează este știința și 
evaluarea riguroasă. 

Și apropo de știință: termenul „bioidentic' 
nici măcar nu este corect, deoarece 
hormonii produși în laborator nu sunt 
identici la nivel biomolecular cu cei produși 
de ovare. Acesta este, probabil, cel mai 
complicat concept medical din această 
carte, dar este important pentru că femeile 
au nevoie de medicină, nu de marketing. 
Toate elementele chimice conţin izotopi, 
care sunt variaţii cu un număr diferit de 
neutroni (un neutron este una dintre 
particulele subatomice din nucleul unui 
atom). Carbonul, atomul care formează 
coloana vertebrală a hormonilor steroizi, are 
doi izotopi naturali, 12C și 13C. Hormonii 
steroizi obţinuţi prin semisinteză din steroizi 
din plante au un raport diferit al raportului 
13C/12C în comparaţie cu hormonii steroizi 
produși de organism, astfel încât nu sunt 
identici din punct de vedere biologic. Foarte 
apropiaţi poate, dar nu identici. Acest lucru 
este din cauza faptului că steroizii din 
plante, cum ar fi diosgenina, substanţa care 
va fi transformată chimic într-un hormon, au 
un raport 13C/12C fix. Colesterolul, produsul 
brut pe care corpul uman îl folosește pentru 
a produce hormoni, cum ar fi estradiolul și 


Lă 


progesteronul, conţine o serie de izotopi 
13C/12C diferiți, deoarece nu obţinem 
colesterolul dintr-o singură sursă; acesta 
provine dintr-o varietate de surse animale și 
vegetale diferite. Astfel, estradiolul obținut 
dintr-o singură sursă, din igname sau soia, 
este ca o pungă de bomboane de Halloween 
de un singur tip, iar estradiolul produs de 
organism este punga cu toate tipurile de 
bomboane. În ceea ce privește organismul, 
nu contează, deoarece suprafața pungii este 
importantă. Așadar, nu, hormonii produși în 
laborator nu pot fi identici din punct de 
vedere biologic cu ceea ce este produs de 
organism; ei pot fi în esenţă identici în ceea 
ce privește corpul tău, dar asta nu constituie 
un instrument de marketing bun. 

Estradiolul și progesteronul obţinut din 
diosgenină sau alti steroizi din plante sunt 
adesea promovați in mod incorect ca fiind 
derivați din plante. Acest termen sugerează 
uscarea și măcinarea frunzelor sau a 
plantelor cu ajutorul unui mojar și al unui 
pistil, în timp ce adevărul este că acești 
hormoni sunt produși printr-un proces de 
laborator, în mai multe etape, din diosgenină 
sau din substanțe similare (vezi capitolul 
17). La un moment dat, a fost implicată o 
parte a unei plante, dar, după aceeași logică, 
și benzina este naturală. Cealaltă problemă 
legată de acest termen este că oamenii 
confundă estrogenii de origine vegetală cu 
fitoestrogenii, care sunt compuși de origine 
vegetală care acționează ca estrogenii (vezi 
capitolul 19). Am vorbit cu multe femei care 


credeau ca hormonii lor derivati din plante si 
preparati farmaceutic erau un extract de 
rădăcină de ignamă sălbatică, nu un 
hormon, si deci nu le preocupa siguranta. Nu 
este neobișnuit ca femeile să audă ca asa- 
numiții hormoni derivați din plante sunt 
100% siguri, lucru care nu diferă cu nimic de 
ceea ce susținea dr. Wilson în anii 1960. 

„Bioidentic“ și „derivat din plante“ implică 
și o legătură cu stilul de viaţă, care nu este 
diferită de marketingul Premarinului ca fiind 
„glamouros“. Ambarcatiunile de mare viteză 
și petrecerile cu cocktailuri sunt pur și 
simplu înlocuite cu o abundență de fructe si 
legume și o femeie superbă cu părul blond 
cenușiu, care face yoga pe o plajă la apus 
sub hashtagul #viatanaturala. 

Răstălmăcirea cuvintelor și prezentarea 
unor jumătăţi de adevăr pot modifica drastic 
informaţiile prezentate despre hormoni. 
Gândește-te la următoarea afirmaţie despre 
progesteron, care reprezintă primul rezultat 
într-o căutare pe Google pe acest subiect: 


Progesteronul natural micronizat este 
o formă derivată din plante a 
hormonului progesteron, care 
corespunde  progesteronului uman, 
spre deosebire de formele sintetice 
pe care le găsiţi în anticonceptionale 
și în multe forme de terapie de 
substituție hormonală sintetică 
utilizate pentru menopauză [cum ar fi 
Provera]. 


Acest lucru sugerează faptul ca 
progesteronul este extras din plante și este 
bun, în timp ce ceilalţi hormoni sunt produse 
sintetice fabricate în laborator și sunt un 
bilet fără întoarcere către un pericol de 
nedescris. lată paragraful rescris cu 
informațiile si terminologia corecte: 


Progesteronul terapeutic este o 
formă semisintetică a hormonului 
progesteron, ceea ce Înseamnă că 
este produs în laborator din 
diosgenină, un compus care se 
găseşte în unele plante. 
Progesteronul terapeutic are aceeasi 
structură chimică precum cea a 
progesteronului uman. Alţi hormoni 
semisintetici cu structuri chimice 
diferite, dar înrudite cu progesteronul, 
pot fi găsiți in anticonceptionale si in 
multe forme de tratament hormonal 
al menopauzei [unul dintre acestia 
este Provera, care este acetat de 
medroxiprogesteron si care, la fel ca 
progesteronul terapeutic, este produs 
in laborator din diosgenină]. 


Suna un pic diferit, nu-i asa? Precizia 
conteaza, pentru ca este vorba de medicina, 
nu de alchimie. 


Preparatele magistrale 


Hormonii preparati farmaceutic sunt produsi 
de o farmacie, si nu de o companie 
farmaceutică. Produsul final poate fi sub 
forma unei pastile, a unei creme sau a unei 
pelete implantate. Farmaciile care produc 
preparate magistrale acoperă unele lacune 
importante; de exemplu, când un pacient 
suferă de o alergie la un ingredient al unui 
produs medicamentos, când nu există nicio 
opţiune medicamentoasă comercială sau 
când produsul comercial este exorbitant de 
scump. 

Unele farmacii care fac preparate 
magistrale au devenit o adevărată industrie 
a hormonilor preparati farmaceutic in mod 
personalizat. Între 1 și 2,5 milioane de femei 
din Statele Unite folosesc aceste produse, 
folosind între 26 și 32 de milioane de reţete 
pe an, în comparaţie cu 36 de milioane de 
rețete pentru hormonii produși de Big 
Pharma, marile companii farmaceutice. O 
estimare arată că 40% dintre hormonii 
prescriși în Statele Unite pentru THM 
reprezintă preparate magistrale. Hormonii 
preparati farmaceutic reprezintă o industrie 
de 1 miliard de dolari pe an, scutită de 
problemele de reglementare sau de studiile 
costisitoare. Având în vedere aceste cifre, nu 
pare deloc corect să le denumim „Little 
Pharma“, mici producători farmaceutici, 
când de fapt sunt „Big Natural“, marile 
companii de produse „naturale“. 


În cazul unui hormon produs de o 
companie farmaceutică știu exact ce 
cantitate din el conţine fiecare doză, cât de 
mult din acea doză se absoarbe și cât de 
repede, precum si modul in care se 
comportă acel hormon în organism. Știu și 
cum afectează hormonul mucoasa uterină. 
Nimic din toate acestea nu este posibil în 
cazul preparatelor magistrale. Această lipsă 
de informaţii este deosebit de îngrijorătoare, 
deoarece  reţetele personalizate (de 
exemplu, utilizarea unei creme personalizate 
sau a unor substanţe inactive diferite într-o 
pastilă), prezentate ca un beneficiu al 
preparării produselor magistrale, pot avea ca 
rezultat doze inexacte (ceea ce înseamnă că 
produsul conţine mai mult sau mai puţin 
decât se afirmă) sau niveluri mai mari sau 
mai mici în sânge din cauza 
neconcordantelor privind modul în care 
medicamentul este absorbit. Un studiu care 
a analizat nivelurile de estrogen din 
preparatele magistrale a arătat că 30% 
dintre acestea conţineau mai mult decât se 
specifica pe etichetă - uneori cu până la 
200% mai mult estrogen -, ceea ce 
reprezinta un motiv de ingrijorare. 

Medicamentele eliberate pe baza de 
rețetă aprobate de FDA sunt urmărite timp 
de mai multi ani dupa aprobare pentru a 
identifica problemele care ar fi putut fi omise 
în datele culese pe termen relativ scurt care 
au fost utilizate în procesul de aprobare. 
Acest lucru se numește supraveghere 
postcomercializare și este o componentă 


esentiala a sigurantei produselor 
farmaceutice. Acest lucru nu se intampla in 
mod oficial în cazul majorităţii hormonilor 
preparati în farmacii. Lipsa de raportare a 
reacţiilor adverse conduce la percepţia 
eronată că aceste medicamente sunt mai 
sigure, la fel cum faptul că nu mă uit sub 
frigiderul meu îmi poate da falsa siguranţă 
că este complet curat dedesubt. Doar că, în 
cazul hormonilor, ceea ce nu știi iti poate 
face rău. Preparatele magistrale nu poartă 
întotdeauna aceleași etichete de avertizare 
impuse de FDA, intretinand, de asemenea, 
iluzia siguranţei. În ciuda lipsei de control, 
până la 67% dintre femei cred că hormonii 
preparati farmaceutic sunt mai siguri decât 
produsele farmaceutice. 

Recent, FDA a descoperit 4 202 de cazuri 
de reacții adverse asociate preparatelor 
magistrale pe bază de estradiol și 
testosteron comercializate de BioTE Medical 
(BioTE), care nu au fost niciodată raportate 
la FDA. Aceste reacţii adverse au inclus 
cancere, accidente vasculare cerebrale, 
atacuri de cord, tromboză venoasă profundă 
(cheaguri de sânge) și o multitudine de alte 
probleme îngrijorătoare. BioTE se 
aproviziona cu pelete de hormoni de la Carie 
Boyd's Prescription Shop și AnazaoHealth 
Corporation. 

Acceptarea pe scară largă a THM cu 
preparate magistrale arată adevărata 
măiestrie de marketing a marilor companii 
de produse naturiste, deoarece hormonii 
neprelucrati utilizați în preparatele 


magistrale sunt aceiasi cu cei utilizati de 
marile companii farmaceutice. Farmaciile 
care produc preparate magistrale nu-l 
cunosc pe agricultorul de igname. Dacă 
produsul conţine estradiol sau progesteron 
sau oricare alt hormon (cu excepţia 
estrogenilor ecvini conjugati), înseamnă că 
hormonul a fost sintetizat într-un laborator 
și, indiferent dacă provine de la o companie 
farmaceutică sau de la o farmacie care face 
preparate magistrale, estradiolul a fost 
obţinut în același mod. 

Multor femei li se spune că hormonii 
preparati farmaceutic pot fi adaptati pentru 
a obtine un asa-numit produs personalizat, 
prin adăugarea altor hormoni, cum ar fi 
estriol, estronă, DHEA și testosteron. 
Singura indicație pentru testosteron este 
scăderea libidoului (pentru mai multe 
informaţii despre testosteron, vezi capitolul 
15). Nu există date privind siguranța 
pregnenolonei în tratamentul hormonal al 
menopauzei. 

Dehidroepiandrosteronul (DHEA) este un 
hormon produs de glanda suprarenală. 
Acesta poate fi transformat în DHEA-S (o 
formă de sulfat) și, împreună, DHEA și 
DHEA-S sunt cei mai frecvenți hormoni 
steroizi din organism. DHEA este unul dintre 
hormonii precursori convertiți în organism în 
estradiol, progesteron și testosteron (vezi 
Anexa A de la pagina 454). Nivelul de DHEA 
scade odată cu vârsta. Întrucât unele studii 
au asociat nivelurile mai ridicate de DHEA cu 
o îmbătrânire lină, ideea că suplimentarea ar 


putea avea un beneficiu pentru sănătate 
este o ipoteză validă. Cu toate acestea, 
studiile arată că DHEA nu este asociat unei 
îmbunătăţiri a funcţiei sexuale, a stării de 
spirit sau a densităţii osoase. Nivelurile mai 
ridicate de DHEA în timpul tranziţiei spre 
menopauză și după această etapă sunt 
asociate unei risc crescut de a face 
depresie. Din aceste motive, DHEA nu este 
recomandată în tratamentul hormonal al 
menopauzei. Există un produs DHEA-S 
vaginal aprobat de FDA pentru femeile cu 
sindrom genito-urinar al menopauzei (vezi 
capitolul 14). 

Estrona şi  estriolul sunt adesea 
combinate cu estradiol în preparatele 
magistrale cunoscute sub numele „biest“ 
(uneori 80% estriol si 20% estradiol, dar 
alteori 50% estriol și 50% estradiol) și „triest“ 
(80% estriol, 10% estrona si 10% estradiol). 
Aceste produse pot fi preparate sub forma 
de capsule, pastile, creme si geluri. Estrona 
si estriolul sunt estrogeni relativ slabi, astfel 
încât trebuie administrată o cantitate mai 
mare pentru a obține același efect ca în 
cazul estradiolului. 

Estriolul este produs în principal de 
placentă, așa că întotdeauna mi s-a părut 
ciudat să clasifici acest lucru drept natural 
sau specializat pentru femeile aflate la 
menopauză. Afirmațiile conform cărora 
estrona și estriolul sunt mai sigure sau mai 
blânde (orice ar însemna asta) sunt 
nefondate. 


În 2013, un grup de cercetători a 
comparat nivelul de hormoni din sângele 
unui grup de femei care luau biest cu cel al 
unora care foloseau un plasture de estradiol 
aprobat de FDA. A fost prima dată când s-au 
publicat astfel de date (ceea ce este șocant, 
având în vedere de cât timp sunt disponibile 
aceste produse). O doză de 2,5 miligrame de 
biest în Vanicream (una dintre cele mai 
utilizate creme), care conţine 2 miligrame de 
estriol și 0,5 miligrame de estradiol, a fost 
testată și comparată cu un plasture de 0,05 
miligrame de estradiol, doze presupuse a fi 
echivalente. Biestul a produs niveluri de 
estradiol în sânge mult mai scăzute decât 
plasturele, iar nivelurile de estradiol au fost 
oscilante, fata de cele din cazul plasturelui, 
care erau constante. O doză de 3 miligrame 
de biest a produs niveluri mai mari decât 
doza de 2,5 miligrame, dar tot mai mici 
decât cele ale plasturelui cu 0,05 miligrame 
de estradiol. 

Având în vedere nivelurile mult mai 
scăzute de hormoni în sânge în cazul dozei 
de 2,5 miligrame de biest, există îngrijorarea 
că ameliorarea simptomelor la 
administrarea acestui produs ar putea fi un 
efect placebo si, mai important, că nu 
protejează împotriva osteoporozei. 
Interesant este faptul că nu a existat o 
creștere semnificativă a nivelurilor de estriol 
în sânge odată cu folosirea cremei cu biest. 
Deoarece nu se cunoaște precizia testării 
nivelurilor foarte scăzute de estriol, este 
greu să tragem concluzii, dar este posibil ca 


estriolul din această formulă să nu fie nici 
măcar absorbit prin piele, să fie rapid 
metabolizat sau să fie transformat în alti 
hormoni. 

Dar cum rămâne cu femeile care spun că 
se simt mai bine când folosesc hormoni 
preparati farmaceutic? Poate dura o 
perioadă pentru a te obișnui cu hormonii, 
atât cu beneficiile lor, cât și cu efectele 
secundare, iar în momentul în care cineva 
caută o cale diferită de îngrijire cu 
alternative preparate farmaceutic, este 
posibil ca intervalul de adaptare sa fie 
aproape de sfârșit. Există, de asemenea, 
beneficiul unui placebo scump, despre care 
studiile ne spun că este mai eficient decât 
un placebo mai ieftin. Mulţi furnizori de 
hormoni preparati farmaceutic nu acceptă 
acoperirea costurilor pe baza asigurării 
medicale, așa că, pe lângă cheltuiala cu 
hormonii, este necesară și o vizită mai 
scumpă la cabinet. Operarea în afara 
sistemului de asigurări îi permite de obicei 
unui medic să petreacă mai mult timp cu 
pacientele sale - o mare problemă a 
sistemului american de sănătate - și, ca 
urmare a timpului mai lung pentru 
ascultarea și discutarea opţiunilor, este 
aproape sigur că ajungi să te simţi mai bine, 
ceea ce poate influenţa rezultatul. 

Aproape că pot auzi insultele: dr. Gunter 
este doar o unealtă a marilor companii 
farmaceutice (eu nu am mai luat niciun ban 
de la o companie farmaceutică din 2004). 
Nu m-ar surprinde dacă o versiune a acestei 


afirmaţii ar apărea într-o recenzie online. 
Adevărul despre siguranța si datele 
științifice ale aşa-numitelor produse 
bioidentice, ale derivatelor din plante și ale 
preparatelor magistrale va afecta o 
importantă sursă de venit pentru multi. 

Există o bază de date care urmărește 
dacă medicii au luat bani de la marile 
companii farmaceutice, Dollars for Doctors. 
Din nefericire, nu există nicio dezvăluire cu 
privire la sumele de bani pe care doctorii le- 
ar putea primi pentru promovarea 
preparatelor magistrale sau pentru că sunt 
asociaţi cu laboratoare si recomandă 
niveluri hormonale neindicate. 

O problemă majoră legată de marile 
companii farmaceutice este faptul că 
studiile acestora arată aproape întotdeauna 
un rezultat pozitiv. Să luăm, de exemplu, 
medicamentele pentru ulcerul gastric. 
Potrivit studiilor efectuate de dr. Ben 
Goldacre, medic și cercetător din Marea 
Britanie, 85% dintre studiile finanţate de o 
companie farmaceutică arată că aceste 
medicamente sunt benefice, dar cand 
același medicament este evaluat prin 
cercetări finanţate de guvern, doar 50% 
dintre studii au rezultate pozitive. Wall Street 
recompenseaza doar produsele de succes, 
astfel incat datele privind medicamentele 
care au dat gres sunt rareori publicate, 
pentru ca afectează în mod negativ prețul 
acțiunilor. Acest lucru este cu adevărat 
regretabil, deoarece să afli că un 


medicament nu este eficient este de fapt 
extrem de important. 

Raspunsul la litania de probleme cu 
marile companii farmaceutice nu este sa 
trimitem femeile la e) industrie 
nereglementată, cu cercetări puţine sau 
inexistente; răspunsul este să cerem mai 
mult din partea industriei farmaceutice. 
Hormonii preparati în farmacii nu ajută 
femeile să evite lacunele din medicină, ci le 
exploatează. Dacă aceste produse sunt atât 
de uimitoare, industria preparatelor 
magistrale ar trebui să transforme o parte 
din cei 1 miliard de dolari pe an pe care îi 
câștigă în studii de calitate pentru a-și 
dovedi afirmaţiile. 

Aceasta este partea minunată a științei — 
dacă dovedești că un produs este superior, 
îl voi accepta și îmi voi schimba părerea. 


Hormonii preparati în farmacii si 
analizele de sânge 


Așa-numita personalizare hormonală cu 
hormoni preparati în farmacii are o alta 
latură întunecată - analizele de sânge 
pentru individualizarea tratamentului. Sună 
atrăgător, dar nu se bazează pe ceea ce știm 
despre hormoni și menopauză. Nu se 
recomandă anumite niveluri hormonale, 
deoarece scopul nu este un anume nivel de 
hormoni. Hormonii sunt administrati în 
funcţie de vârstă, simptome și riscul de a 
face  osteoporoză. De asemenea, este 


important de retinut ca nivelurile hormonale 
oscileaza puternic in timpul tranzitiei spre 
menopauză (de exemplu, nivelurile de 
dimineață pot fi diferite de cele de seară), 
astfel încât acesta este un barometru foarte 
puţin fiabil. Unii furnizori recomandă 
testarea hormonilor din salivă — văd acest 
lucru foarte des la medicii homeopati. 
Această „testare“ este inutilă. 

În studiile în care se efectuează o 
monitorizare mai sofisticată pe parcursul 
mai multor zile, nivelurile hormonale nu se 
corelează bine cu simptomele. După 
menopauză, estrogenii care circulă în sânge 
nu reflectă nevoile organismului; ei sunt 
estrogeni efluenti sau scurgeri din ţesuturi. 
În plus, este posibil ca nivelurile hormonilor 
din sânge să nu reflecte ceea ce se întâmplă 
în tesuturi, deoarece tesuturile pot 
transforma  estradiolul în estronă sau 
estrona în estradiol, în funcţie de necesități 
(vezi capitolul 3). 

Testele hormonale implică și cheltuieli 
inutile și oferă iluzia că un medic ascultă și 
este receptiv și fac ca femeile să revină la 
cabinet pentru a discuta aceste niveluri și a 
le corecta. Aceste teste sunt rareori 
acoperite de către companiile de asigurări si 
sunt o risipă de bani. În această privinţă, 
companiile de asigurări au dreptate. 


Cum a luat amploare mitul hormonilor 
bioidentici/derivati din plante? 


|“ 


Termenii „bioidentic“ și „natural“ pentru 
tratamentul hormonal al menopauzei există 
cel putin din anii 1990. Aceste cuvinte au 
exploatat practicarea la scară tot mai largă a 
medicinei alternative, care era deja destul de 
răspândită la mijlocul anilor 1990. Adepții 
acestor tratamente nestudiate nu au 
susținut că femeile sunt ignorate de medici 
în privința problemelor hormonale. La urma 
urmei, 41% dintre femeile din America de 
Nord aflate la menopauză în 1997 urmau 
THM. Ceea ce susțineau ei era că THM 
farmaceutic era nenatural — „hormonii de cal 
sunt naturali pentru cai, nu pentru femei“, era 
una dintre glumele obișnuite. A existat și o 
afirmaţie inexactă, conform căreia hormonii 
preparati în farmacii ar fi cumva mai buni, 
deoarece puteau fi „echilibraţi“ pentru a 
satisface nevoile unei femei (gândește-te la 
biest și triest), dar nicio dovadă nu s-a 
materializat vreodată. 

Odată cu studiul WHI, convingerea că 
EEC (Premarin) - așa-numiții „hormoni de 
cal“ — sunt nocivi a fost aparent justificată, 
deoarece EEC reprezenta estrogenul analizat 
în cadrul studiului WHI. Deoarece multe 
femei si multi medici ezitau în privința 
estrogenilor farmaceutici și existau puţine 
alternative nehormonale bazate pe dovezi, s- 
a creat un vid de îngrijire și au apărut marile 
companii de produse naturiste. Absența 


informatiilor privind riscul acestor produse 
(trebuie să studiezi ceva pentru a identifica 
riscurile) a fost transformată în siguranţă, iar 
încrederea cu care au fost promovați acești 
hormoni trebuie să fi fost resimţită ca o 
alternativă binevenită la mesajele din 
medicină care se contraziceau. Încrederea 
legată de hormonii bioidentici a fost 
confundată cu competenţa. 

Hormonii bioidentici nu au explodat cu 
adevărat până când celebrităţile nu au intrat 
în acţiune. Suzanne Somers, actriță si 
susținătoare celebră a echipamentelor de 
fitness și autoarea unor cărți precum Eat, 
Cheat and Melt the Fat Away, și-a publicat 
prima carte despre hormoni în 2004, The 
Sexy Years: The Hormone Connection. Există 
puţine diferenţe între teoriile prezentate de 
Somers și cele ale doctorului Wilson din 
lucrarea sa din 1966, Feminine Forever. 
Menopauza este o boală, iar femeile pot 
rămâne în formă, feminine și fantastice prin 
miracolul estrogenului, care, potrivit lui 
Somers, era — da, ai ghicit, 100% sigur. 
Singura diferență substanţială între Wilson și 
Somers era reprezentată de afirmaţiile celei 
din urmă cu privire la hormonii bioidentici. 

Apoi, a intrat în scenă Oprah Winfrey, 
care, în ianuarie 2009, a dedicat două ediţii 
ale emisiunii ei tratamentului hormonal al 
menopauzei. Într-una dintre ele, a 
intervievat-o pe Robin McGraw (soţia lui dr. 
Phil) și, două săptămâni mai târziu, în 
cealaltă, a invitat-o pe Suzanne Somers. Dr. 
Christiane Northrup, o cunoscută adeptă a 


terapiei cu hormoni bioidentici, a fost 
invitată și ea ca voce medicală a raţiunii. 
Informatiile prezentate de Somers au fost in 
mare parte incorecte din punct de vedere 
medical si, in general, nu au fost contestate. 
Dozele si regimul folosit de Somers ar fi fost 
o gluma, daca nu ar fi fost vorba ca ceea ce 
lua ea recomanda și altor femei. Somers 
susținea că acesta era regimul recomandat 
de medicul ei, dr. Prudence Hall. 

Potrivit publicaţiei Newsweek, care a 
scris despre cele două ediţii ale emisiunii la 
vremea respectivă, nu s-a menţionat 
niciodată faptul că Suzanne Somers suferise 
de cancer de sân și că avusese leziuni 
precanceroase pe uter în timp ce lua 
hormoni bioidentici. Somers părea să fie 
femeia războinică pe calea spre o stare de 
bine. 

Nu e de mirare că Somers a făcut leziuni 
precanceroase pe uter. Ea folosea o cremă 
locală cu progesteron, care este ineficientă 
pentru a proteja uterul de estrogen. Acest 
lucru nu a fost niciodată subliniat, dar 
specialista din emisiunea lui Winfrey, dr. 
Northrup, recomanda progesteronul aplicat 
local în cărțile sale. Despre aceste 
tratamente, Winfrey a spus că „femeile au 
dreptul să revendice o calitate mai bună a 
vieţii“. 

Da, femeile trebuie să revendice o 
calitate mai bună a vieţii, dar este absurd și 
jignitor să sugerezi că un regim THM 
nestudiat care promovează progesteronul 
aplicat local nesigur reprezintă o 


emancipare. Sa nu mai vorbim despre 
mesajul lui Somers cu privire la feminitate 
ca moneda de schimb. Deseori ma intreb 
daca aceasta calitate mai buna a vietii pe 
care Oprah și-o dorea revendicată de către 
femei includea și refuzul vaccinurilor, pentru 
că, atunci când a participat la emisiune, dr. 
Northrup își declarase deja opoziţia fata de 
vaccinul HPV. Cancerul de col uterin nu pare 
deloc a fi o cale spre emancipare. 

Se pare că Somers și Northrup au fost 
atât de convingătoare, încât Winfrey a decis 
să înceapă un tratament cu ceea ce ea a 
numit un estrogen bioidentic, deși nu s-a 
discutat daca a folosit un produs 
farmaceutic sau un preparat magistral. La 
vremea respectivă, să ai acordul sau 
sprijinul lui Winfrey era mai important decât 
să ai acordul lui Dumnezeu. Oprah a povestit 
în O, The Oprah Magazine că imediat a „simţit 
cum i se ridică vălul de pe ochi“. Cum ar 
putea concura medicina modernă, plină de 
studii stufoase și obligată să prezinte date, 
cu Oprah Winfrey? Ea a scris ulterior: 


După trei zile, cerul era mai albastru, 
creierul meu nu mai era incetosat, iar 
memoria, mai limpede. Literalmente, 
cântam și mergeam plină de bucurie. 


Este important să subliniem că THM nu 
pare a fi eficient în tratarea stărilor de 
confuzie specifice menopauzei, iar 
ameliorarea spectaculoasă a simptomelor 
asociate cu menopauza nu se observă de 
obicei în trei zile. 


Fiecare tema misogina recurenta legata 
de hormoni a fost reformulata cu succes de 
Somers ca fiind o expresie a feminismului, 
iar absența dovezilor medicale şi 
administrarea unui regim hormonal 
nestudiat au fost aparent pledoarii pentru 
sine. 

Conform rapoartelor Google, luna 
ianuarie a anului 2009 este cea cu numărul 
cel mai mare de căutări pe internet pentru 
termenul „hormoni bioidentici“. 

În ceea ce privește cercetările 
convingătoare ale lui Somers, medicul ei 
personal, dr. Prudence Hall, care a scris și 
prefața cărţii lui Somers din 2013, I'm Too 
Young for This!, s-a aflat în probaţiune 
impusă de Medical Board of California până 
în august 2022 în legătură cu utilizarea 
hormonilor. Mai mult, în perioada de 
probaţiune - potrivit instituţiei - i-a fost 
interzis să se prezinte ca specialistă în 
obstetrică și ginecologie sau endocrinologie. 
Ea a fost acuzată de „neglijenţă gravă, acte 
repetate de neglijenţă și neîntocmirea unor 
dosare medicale adecvate și exacte în 
îngrijirea și tratarea a două paciente“. 

lar în ceea ce o privește pe dr. Northrup, 
în septembrie 2020, a promovat teoriile 
antivaccin și teoriile conspirației QAnon, 
precum și propaganda anti-mască COVID-19 
în rândul celor peste 100 000 de urmăritori 
ai săi de pe Instagram și al celor peste 100 
000 de urmăritori de pe Twitter. 

Nu este surprinzător că întâlnim teorii ale 
conspirației - ideea că oamenii sau un grup 


comploteaza in mod clandestin pentru a 
influența rezultatele - legate de hormonii 
bioidentici sau așa-numiții hormoni naturali. 
La urma urmei, există teme comune între 
acest tip de medicină alternativă și teoriile 
conspirației. Ambele promovează conceptul 
că oamenii au fost mintiti, fie că este vorba 
de medicină, de mass-media, de guvern sau 
de industria farmaceutică. O teorie populară 
a conspirației este aceea că hormonii 
bioidentici au fost foarte populari până când 
Wyeth-Ayerst a dezvoltat produsul Premarin, 
scotandu-i pe producătorii de hormoni 
bioidentici din joc. Acest lucru este ridicol. 
Ceea ce primeau femeile înainte de 
Premarin erau injecții cu teelină, care erau 
estrogeni extrasi din urina sau placenta 
femeilor însărcinate sau din ovare de porc. 
După standardele noastre de astăzi, probabil 
că teelina era ceva îngrozitor, producând 
oscilaţii mari ale nivelurilor hormonale. lar 
hormonii din anii 1920 și 1930 nu erau 
produși de o femeie deşteaptă și 
autoinstruită, ci de companiile farmaceutice. 

La apogeul său, Premarin deţinea 41% 
din piaţa THM, iar hormonii preparati în 
farmacii deţin în prezent 40% din cota de 
piaţă. Este o tactică ciudată de a transforma 
această poveste de succes în victimizare din 
partea marilor companii farmaceutice. 
Tranzitia spre menopauza poate fi o 
perioada de anxietate pentru unele femei, iar 
anxietatea îi determină pe oameni să caute 
alinare. Pretentiile cu privire la personalizare 
și încrederea emanată de marile companii 


de produse naturiste ofera iluzia controlului 
si a sigurantei. Si ce alinare mai buna poate 
exista decat balsamul vindecator al naturii? 
Sirul de studii privind tratamentul hormonal 
al menopauzei - parte a procesului 
științific - este un haos prin comparație. 
Este important să recunoaștem că femeile 
au fost mintite de medicină - li s-au respins 
bufeurile, li s-a spus că durerea în timpul 
sexului este normală și că trebuie doar să 
bea un pahar de vin pentru a se relaxa, iar 
oasele lor sfărâmicioase au fost ignorate. 
Industria farmaceutică publică selectiv 
datele, iar unii medici sunt influenţaţi de 
banii proveniţi de la marile companii 
farmaceutice. Aceste adevăruri fac mai 
credibilă partea din mesaj despre așa- 
numitele tratamente naturale ca fiind un 
răspuns la problemele din medicină. 

Știu cât de greu va fi pentru multe femei 
care citesc informaţii despre așa-numitele 
tratamente naturale și hormoni preparati în 
farmacii să le accepte. Este o reacţie 
normală sa vrei să respingi aceste 
informații, pentru că alternativa este să 
accepti că ai fost indusă în eroare. Reţine ca 
nu ai fi avut cum să iei o decizie în 
cunoștință de cauză cu privire la aceste 
produse fără informaţii exacte. 

Dacă preparatele magistrale 
personalizate sau așa-numitele produse 
derivate din plante ar fi fost cu adevărat 
superioare, ar fi existat date de calitate care 
să susțină utilizarea lor și, în consecinţă, 
specialiștii ca mine le-ar fi prescris si 


societatile noastre profesionale le-ar fi 
recomandat. Daca aceste produse sunt atat 
de sigure si atat de eficiente, de ce aceasta 
industrie de 1 miliard de dolari nu a publicat 
niciodată cercetările care să dovedească 
acest lucru? 


DE REȚINUT 


* Hormonii preparati farmaceutic reprezintă o piață 
netestată și nereglementată, în valoare de 1 
miliard de dolari pe an. 


* Hormonul neprocesat utilizat in THM de la o 
farmacie care face preparate magistrale 
provine din aceleași surse ca hormonii utilizaţi 
în THM farmaceutic. 


* Cremele cu estrogen preparate în farmacii s-ar 
putea să nu conţină suficient estradiol pentru a 
trata bufeurile și pentru a preveni osteoporoza. 


* Progesteronul cu administrare locală este adesea 
recomandat ca parte a preparatelor bioidentice, 
dar progesteronul nu se absoarbe bine la nivel 
local, astfel încât aceste preparate sunt 
nesigure. 


* Există probleme în privinţa siguranţei peletelor de 
testosteron și, în concluzie, nu sunt 
recomandate. 


CAPITOLUL 21 
Diete la menopauză 


Ce înseamnă o menopauză sănătoasă, 
și nu numai 


O dietă sănătoasă este unul dintre 
elementele de bază ale îmbunătățirii stării 
de sănătate pe tot parcursul menopauzei, 
dar, cu toate acestea, mai putin de 20% 
dintre femeile din Statele Unite mentin o 
dietă sănătoasă în timpul tranziţiei spre 
menopauză și ulterior. Acest lucru este 
regretabil, mai ales având în vedere că o 
dietă sănătoasă are multe beneficii, de la 
scăderea riscului de apariţie a bolilor 
cardiovasculare (cauza numărul unu de 
deces la femei), reducerea riscului de a face 
diabet de tip 2, prevenirea constipatiei și a 
hemoroizilor, scăderea riscului de cancer de 
colon și de boală Alzheimer, pentru a numi 
doar câteva. Înainte de a începe, să 
desfiintam citatul atribuit lui Hipocrate „Fie 
ca hrana să-ți fie medicament“. Apare 
pretutindeni - de la revistele medicale la 
conturile de Instagram care promovează 
diete și până la o postare de pe pagina de 
internet goop.com a lui Gwyneth Paltrow, 
care a fost scrisă ca să mă pună la zid 
pentru că îi criticasem ignoranta și faptul că 
publica informaţii fără să le verifice. Acest 
citat este fals. Nu apare nicăieri în cele 
aproximativ 60 de volume din Corpus 
hipocraticum (lucrările atribuite lui Hipocrate 
și colegilor săi). Ce se spune despre 
importanţa verificării informaţiilor? 

Grecii antici făceau diferenţa între 
mâncare și medicamente. Dieta era o parte 
importantă a unei sanatati bune si era 
recomandată pe baza simptomelor, a 
sexului și a anotimpului (o abordare nu 


tocmai științifică). Dietele grecilor erau 
legate de cunoștințele pe care le aveau 
despre corpul uman și despre boli, despre 
care știm acum că erau în mare parte 
greșite. De exemplu, anumite alimente 
despre care se credea că produc 
deshidratarea erau recomandate femeilor, 
deoarece erau prea „umede“. De asemenea, 
ideea că grecii antici descoperiseră secrete 
alimentare care nu au fost și nu vor fi 
niciodată publicate într-o revistă medicală 
de renume, ci mai degrabă iti vor fi 
dezvăluite pe o pagină de internet care vinde 
suplimente, este suspectă. 

Știința alimentară este o provocare 
suficient de mare, dar dacă mai adăugăm și 
recursul la înțelepciunea străveche 
(strămoşii noştri ştiau mai bine, cum ar fi 
falsul citat din Hipocrate) si la sofismul 
naturalist (natura este cea mai bună), 
diferențierea adevărurilor alimentare de 
ficțiune devine si mai dificilă. Desi este 
adevărat că portocalele pot vindeca 
scorbutul si că o dietă cu carne rosie poate 
produce un proces reversibil al carentei de 
fier, aceste boli sunt rezultatul unor deficite 
alimentare, deci alimentele nu trateaza o 
afectiune subiacenta. 

O dietă sănătoasă este o temelie 
importantă și ar trebui să fie privită ca o 
metodă de îngrijire preventivă. În ciuda 
acestui adevăr medical, discuţiile despre 
diete sunt adesea lăsate deoparte în 
favoarea intervențiilor, cum ar fi tratamentul 
hormonal al menopauzei (THM) sau 


suplimentele. Motivele sunt multiple si 
uneori complexe. Deși este adevărat că 
mulți medici au parte de prea puţină 
pregătire sau chiar deloc în domeniul 
nutritiei, multi alţii au pregătirea să poarte 
aceste conversații, dar nu au timp să o facă 
în timpul unei vizite la cabinet de 20 de 
minute (sau mai putin), in care trebuie să 
discute despre schimbările cauzate de 
menopauză și despre tratamentul hormonal, 
darămite despre dietă, cu excepţia cazului în 
care pot manipula timpul după bunul lor 
plac. De asemenea, oamenilor le poate fi 
dificil să aibă acces la adevărații experţi în 
nutriție -  dieteticieni autorizați sau 
nutritionisti cu acreditări corespunzătoare. 

Și apoi există fobia fata de grăsime, nu 
doar în societate, ci și în medicină. 
Majoritatea mesajelor pe care le primesc 
femeile cu privire la alimentaţie într-un 
cabinet medical sunt legate de corpul lor 
presupus problematic, spre deosebire de 
beneficiile fundamentale ale unei diete 
sănătoase. Când femeile nu pot obţine 
răspunsuri din partea medicilor sau sunt 
respinse ori insultate, nu este de mirare că 
încep să le caute în altă parte. Și aici intervin 
șarlatanii nutritionisti - de la medici la 
dieteticieni autorizaţi, la nutritionisti și 
influenceri -, adică niște oameni care fac 
afirmaţii trăsnite despre puterile terapeutice 
ale superalimentelor dintr-un anumit sezon 
și promisiuni îndrăznețe de resetare 
hormonală sau vorbesc despre presupusele 
pericole ale cerealelor asupra creierului. Si, 


bineinteles, programul si suplimentele lor 
sau ceaiul special pe care îl vând ei pot 
vindeca totul contra cost. 


Problemele stiintei alimentare 


Pe langa problemele de comunicare si acces 
la informațiile despre nutriţie, știința 
alimentară în sine reprezintă o problemă. 
Studiile pot fi părtinitoare din cauza 
finanţării, în același mod în care marile 
companii farmaceutice influențează studiile 
privind medicamentele. Apoi, mai este și 
volumul mare de date obținute, dintre care 
multe sunt contradictorii. Aproape în fiecare 
zi apare o nouă indicație sau contraindicatie 
dietetică. Acum ouăle sunt bune sau sunt 
rele? Este ușor să pierzi controlul, deoarece 
consensul pare să se schimbe la fel de des 
ca tendinţele modei. 

Dietele sunt și incredibil de dificil de 
studiat. Se pot studia populaţii și un model 
alimentar care pare să fie legat de un anumit 
rezultat de sănătate - acest lucru este 
cunoscut sub numele de studiu 
observational. De exemplu: după ce se 
urmărește un grup de femei care trăiesc în 
estul Asiei, se poate observa că în rândul lor 
incidenţa bufeurilor este mai mică și că 
mănâncă mai multă soia decât femeile din 
Statele Unite. Datorită soiei oare? Poate, dar 
tot ceea ce avem este o asociere. Poate 
pentru că soia este consumată în cantităţi 
mai mari pe tot parcursul vieţii, nu doar în 


timpul tranziției spre menopauza. Sau 
pentru ca dietele abundente in soia sunt de 
obicei mai bogate in legume si mai sarace in 
grasimi saturate. Sau pentru ca persoanele 
care trăiesc in estul Asiei consumă soia de 
secole și au evoluat pentru a o utiliza mai 
eficient, fie prin intermediul factorilor 
genetici, fie prin intermediul bacteriilor 
intestinale diferite, astfel încât beneficiul nu 
poate fi transpus altor populaţii. Sau poate 
că nu are nicio legătură cu soia în sine, ci cu 
faptul că consumul de soia este legat de 
educaţie sau de un alt factor social 
determinant al sănătăţii. Asocierea dintre 
soia și un risc redus de apariţie a bufeurilor 
ar putea fi un rezultat fals, adică e doar o 
întâmplare statistică. 

Ceea ce mâncăm și modul în care 
organismul nostru utilizează acest 
combustibil este foarte complex și rareori 
poate fi redus la un singur ingredient. 
Studiile observationale pot genera informații 
interesante și pot determina ipoteze, dar 
datele sunt rareori suficient de clare pentru a 
trage concluzii certe. 

Există studii care implică unele intervenţii 
alimentare, ceea ce înseamnă o cercetare 
care implică femei, le atribuie aleatoriu o 
dietă și controlează cât mai multe variabile, 
astfel încât singurul lucru diferit între cele 
două grupuri este dieta. Aceste studii pot 
răspunde la mult mai multe întrebări decât 
studiile observationale, dar sunt foarte 
costisitoare, iar sa convingi un numar mare 
de persoane sa urmeze o dieta pe o 


perioadă lungă poate fi dificil. Un bun 
exemplu este componenta dietetica a 
studiului WHI, acelasi studiu care a analizat 
THM. Studiul WHI a repartizat la intamplare 
peste 48 000 de femei fie în grupul care a 
urmat un tipar de alimentatie impus cu 
conţinut scăzut de grăsimi, fie in grupul care 
și-a mentinut dieta obișnuită. Acesta ar fi 
trebuit să fie studiul care să stabilească 
dacă o dietă săracă în grăsimi ar putea 
preveni apariția cancerului de sân, a 
cancerului colorectal și a bolilor coronariene 
la femei, după menopauză. Care a fost 
problema? Dieta nu s-a respectat întocmai, 
iar femeile repartizate în grupul care 
consuma alimente cu un conţinut scăzut de 
grăsimi au avut o scădere de doar 9% a 
riscului de a face cancer de sân, care se 
încadra în marja de eroare statistică. Ele au 
pierdut, de asemenea, câteva kilograme, 
probabil datorită dietei pe care o urmasera, 
ceea ce ar fi putut explica incidența mai 
mică a cancerului mamar. Acest lucru nu 
înseamnă că ar trebui să le invinovatim pe 
femeile care nu au putut să urmeze dieta. 
Mai degrabă nerespectarea ei indică faptul 
că modelul studiului a fost necorespunzător, 
nu că ar fi o problemă cu participantele. 
Pentru a controla faptul că este mai greu 
ca subiecţii să urmeze o dietă specifică 
atunci când au acces la propriile bucătării și 
restaurante, există studii în care oamenii 
locuiesc într-un centru de cercetare unde 
toată mâncarea este pregătită și urmărită 
atent, iar nivelurile de hormoni din sânge și 


alte măsurători sunt efectuate în mod 
regulat. Aceste studii produc date de înaltă 
calitate, dar puţini oameni doresc să 
trăiască mai multe luni în ceea ce seamănă 
cu un motel, astfel încât aceste studii sunt 
limitate la câteva săptămâni. Este posibil ca 
aceste date pe termen scurt să nu fie 
neapărat valabile pe termen lung. Studiile de 
genul acesta sunt și costisitoare, așa că, în 
general, sunt limitate la un număr mic de 
participanţi. Chiar și într-un astfel de mediu 
extrem de controlat, rezultatele pot fi 
contradictorii. De exemplu, un astfel de 
studiu a comparat o dietă ketogenică bogată 
în grăsimi cu una vegetariană bogată în 
carbohidrați. Aceste două diete sunt opuse 
din punct de vedere nutritional si, cu toate 
acestea, fiecare dietă a îmbunătăţit unele 
variabile și le-a înrăutățit pe altele. 

În principiu, știința nutriţiei este o 
provocare și, uneori, studiile ridică mai multe 
întrebări decât oferă răspunsuri, dar aceasta 
este și calea sinuoasă a științei. Problema 
este ca cei mai multi dintre noi — inclusiv 
medicii — doresc un răspuns bun și simplu 
despre alimentaţie. Poate că această dorință 
explică popularitatea așa-numitelor 
superalimente. Cine nu-și dorește un aliment 
care le poate face pe toate? Se presupunea 
că un măr pe zi ar trebui să ţină doctorul la 
distanță. Asta până când s-a constatat că 
fructele de agai, turmericul, quinoa, varza 
kale, fulgii de ovaz, rodiile, uleiul de cocos si 
sucul de apio sunt si ele superalimente. Cum 
poate un superaliment sa fie inlocuit atat de 


repede? Nu ar trebui sa fie super pentru 
totdeauna? 


O scurta introducere in nutritie 


Macronutrientii furnizează energie - 
proteine: 4 calorii per gram; carbohidrați: 4 
calorii per gram; grăsimi: 9 calorii per gram. 
De asemenea, ei furnizează substanţe 
esențiale. De exemplu, aminoacizii din 
proteine sunt reciclati în orice, de la enzime 
la gene, iar colesterolul din grăsimi este 
transformat în multe lucruri, de la membrane 
celulare la estrogen. 

Micronutrientii sunt vitamine și minerale 
esențiale pentru funcţionarea organismului. 
Spre deosebire de macronutrienti, ei sunt 
necesari doar în cantităţi mici, de unde și 
denumirea „micro“. Câteva exemple sunt 
fierul, iodul, acidul folic, zincul și vitaminele 
A și C. 

Carbohidratii sunt lanţuri de molecule de 
zaharuri și sunt împărțiți în două grupe: 
simpli și complecși. Carbohidratii simpli au 
una sau două molecule de zahăr, deci sunt 
mai mici și mai ușor de digerat. Exemplele 
includ zaharurile din alimente, cum ar fi 
zaharoza și glucoza din fructe și legume și 
galactoza și lactoza din produsele lactate, 
precum și zaharurile rafinate, cum ar fi 
zahărul de masă și siropul de porumb cu 
conţinut ridicat de fructoza. 

Carbohidratii complecși sunt șiruri de trei 
sau mai multe molecule de zaharuri și includ 


amidon si fibre, dar numai amidonul poate fi 
digerat. Amidonul se gaseste in multe 
legume (cum ar fi broccoli, morcovi si 
cartofi), leguminoase (gândește-te la soia, 
linte, fasole, mazăre și năut), nuci și cereale 
integrale (de exemplu, fulgi de ovăz, grâu 
integral, orez brun și quinoa). Când o cereală 
este rafinată, părțile cu cel mai mare 
conţinut de fibre și substanţe nutritive sunt 
îndepărtate (taratele și germenii). Făina de 
grâu integral și orezul brun sunt carbohidrați 
complecși, în timp ce făina albă și orezul alb 
sunt simpli. 

Carbohidratii simpli și amidonul sunt 
descompusi în glucoză, care este fie folosită 
imediat pentru a obține energie, fie 
transformată într-un depozit de zahăr numit 
glicogen, fie reambalată și depozitată sub 
formă de grăsime. Carbohidratii simpli sunt 
mai ușor de digerat, astfel încât glucoza 
ajunge rapid în fluxul sanguin, în timp ce, în 
cazul carbohidratilor complecși, glucoza 
este eliberată într-un ritm mai lent. Dietele 
bogate în carbohidrați simpli sunt asociate 
cu o incidență mai mare a bolilor 
cardiovasculare și a diabetului de tip 2. 

O dietă bogată în carbohidrați rafinati a 
fost asociată cu niveluri mai scăzute de 
globulină de legare a hormonilor sexuali 
(SHBG) și, prin urmare, cu niveluri crescute 
de estrogen și testosteron activ sau nelegat. 
(Aminteste-ti de mnemonica Sunt Hoti pe 
Bulevarde si prin Ganguri din capitolul 3.) 
Acest lucru poate avea un impact negativ 
asupra cancerelor cu raspuns hormonal, 


cum ar fi cel mamar si cel endometrial 
(mucoasa uterului). 


la fibrele in serios! 


Îmi place să vorbesc despre fibre cu 
pacientele mele. Acestea au extrem de 
multe beneficii pentru sănătate și reprezintă 
un proces dietetic despre care se poate 
discuta fără a menţiona vreodată greutatea. 
Înseamnă să adaugi ceva, nu să refuzi 
eliminarea unui aliment, și poate produce 
rezultate rapide care pot fi purgative. 

Fibrele sunt un carbohidrat nedigerabil. 
Există două tipuri: solubile - care se pot 
dizolva în apă - si insolubile - care nu pot fi 
dizolvate. Ambele sunt benefice și se 
găsesc de obicei împreună în același 
aliment. Fibrele funcţionale se găsesc în 
suplimente. 

Femeile au nevoie de 25 de grame de 
fibre pe zi, iar bărbaţii de 38 de grame - sunt 
sigură că există o glumă bună cum că 
bărbaţii ar fi în cazul ăsta mai plini de rahat. 
Aportul tipic de fibre în Statele Unite este de 
17 grame pe zi si doar 5% din populație 
consumă cantitatea zilnică recomandată - 

deci situaţia se poate îmbunătăţi. Fibrele 

alimentare au foarte multe beneficii pentru 
sănătate, așa că mărirea aportului este 
pentru multe femei o modalitate de a-și 
îmbunătăţi sănătatea. Singurul dezavantaj 
real este că acolo unde există fibre, există și 
gaze. 


De ce sunt fibrele atat de uimitoare? Ele 
capata volum, ceea ce creste senzatia de 
satietate dupa masa, iar cresterea volumului 
scaunului stimuleaza intestinul, reducand 
constipatia. Prevenirea  constipatiei şi 
scaunul mai moale reduc riscul apariţiei 
hemoroizilor și nimeni în toată istoria 
omenirii nu a spus vreodată „Nu, mulțumesc, 
sunt bine, îmi plac hemoroizii mei“. Fibrele 
încetinesc digestia carbohidratilor, reducând 
creşterile bruște ale glicemiei după o masă, 
și absorb în scaun apa din conţinutul 
colonului, făcând scaunul moale, astfel încât 
acesta este eliminat mai ușor și este mai 
puţin tare sau iritant la ieșire. Fibrele sunt 
asociate cu o reducere a colesterolului total 
și a colesterolului LDL (colesterolul rău), iar 
femeile aflate la postmenopauză au, de 
obicei, o scădere mai mare a colesterolului 
ca răspuns la consumul de fibre decât 
femeile aflate în perioada de tranziție spre 
menopauză. 

Fibrele pot influența nivelurile de 
estrogen pe termen lung. Bila este o 
substanţă produsă de ficat și este excretată 
prin vezica biliară în intestin pentru a ajuta la 
digestie. Aceasta conţine și o parte din 
estrogen. În intestinul subțire, o mare parte 
din estrogen este reabsorbită și transportată 
înapoi spre ficat (un proces numit circulaţie 
enterohepatică). Fibrele reduc reabsorbtia 
estrogenului din intestin în cazul femeilor 
aflate în premenopauză. Acesta este unul 
dintre mecanismele propuse pentru 
asocierea fibrelor cu un număr mai mic de 


cancere mamare cu răspuns hormonal. 
După menopauză, fibrele nu mai au acest 
impact asupra estrogenului, deoarece 
nivelurile de estradiol din sânge sunt 
incredibil de scăzute, căci majoritatea 
estrogenilor sunt produși local în ţesuturi, 
astfel încât în bilă există putin estrogen sau 
deloc. Așa că nu te îngrijora, o masă bogată 
în fibre nu va avea ca rezultat o seară în 
care, pe lângă gaze, ai și bufeuri. Gazele ar 
putea fi cel mai rău lucru care s-ar putea 
întâmpla! 

Fibrele scad pH-ul scaunului, au efect 
antiinflamator și inhibă înmulţirea bacteriilor 
potenţial dăunătoare, crescând în același 
timp absorbția unor minerale. Unele fibre 
solubile sunt, de asemenea, prebiotice, ceea 
ce înseamnă că favorizează înmulţirea 
bacteriilor intestinale sănătoase. Două 
exemple sunt inulina și 
fructooligozaharidele, care se găsesc în 
ceapă, praz, usturoi, grâu, ovăz, sparanghel, 
rădăcina de cicoare și napul porcesc. Napul 
porcesc poate avea niveluri foarte ridicate 
de inulină. Nu l-am încercat decât o singură 
dată. Mănânc foarte multe fibre, așa că am 
simţit că eu și colonul meu suntem antrenați 
pentru acel moment. Dar m-am înșelat. Au 
fost cele mai dureroase gaze pe care le-am 
avut vreodată. 

O dietă bogată în fibre este asociată unor 
niveluri mai mici de apariție a bolilor 
cardiovasculare, a diabetului de tip 2 și a 
cancerului de colon. Fibrele pot ajuta unele 
persoane să-și menţină greutatea, fie 


datorită senzatiei de satietate, fie prin alte 
mecanisme. Dar nu discut despre asta la 
cabinet decât atunci cand mă întreabă 
pacientele. Fibrele au atât de multe beneficii 
încât nu există niciun motiv să aducem 
greutatea în discuţie. Chiar și ameliorarea 
constipatiei și a hemoroizilor face ca fibrele 
să merite să fie consumate. Nimic nu se 
compară cu fericirea unei paciente a cărei 
constipatie s-a rezolvat mulțumită unei 
schimbări alimentare. 

Fibrele se găsesc în cereale integrale, în 
leguminoase si în anumite fructe si legume, 
astfel încât majoritatea alimentelor bogate 
în fibre contin și micronutrienti importanți. 
Taratele de grâu reprezintă porțiunea 
exterioară a bobului și sunt deosebit de 
eficiente pentru creşterea volumului 
scaunului. Fibrele funcționale din suplimente 
sau adăugate in alimente sunt eficiente în 
cazul constipatiei, dar este putin probabil sa 
aibă toate beneficiile pentru sănătate ale 
fibrelor alimentare. 

Încurajez orice femeie, indiferent în ce 
stadiu al menopauzei se află, să-și noteze ce 
mănâncă într-o perioadă de câteva zile, să 
calculeze aportul de fibre si sa-si schimbe 
alimentatia in mod corespunzator. Aceasta 
este una dintre cele mai usoare schimbari 
alimentare pe care le poti face si nu implica 
nevoia de a refuza. De exemplu, adăugarea 
unei porţii de cereale cu conținut ridicat de 
fibre în fiecare zi sau trecerea de la orezul 
alb la cel brun sunt schimbări simple pe care 
le poţi face cu ușurință. 


Personal, ador cerealele cu conţinut 
ridicat de fibre și, după ce am încercat mai 
multe, am făcut o listă cu câteva pe care le 
recomand. La urma urmei, nu contează dacă 
au suficiente fibre, ci dacă au suficiente fibre 
și sunt suficient de gustoase pentru a putea 
fi consumate în mod regulat. Îmi plac 
cerealele pentru că sunt ușor de procurat, la 
îndemâna oricui, sunt adesea imbogatite cu 
micronutrienti, deci pot fi complete din punct 
de vedere nutritional, iar consumul unui 
cantități de 25 de grame de fibre pe zi este 
dificil chiar și pentru cei care mănâncă multe 
legume si leguminoase. Cerealele mele 
preferate cu conţinut ridicat de fibre sunt 
Kashi Go Rise (13 grame de fibre și 12 
grame de proteine per portie, o modalitate 
bună de a fi plină de energie toată 
dimineața), Kellogg's All Bran (tot 13 grame 
de fibre per portie și poţi prepara o minunată 
granola de casă cu % de cană de fulgi de 
ovăz uscați și câteva nuci) si Post Foods 
Uncle Sam (10 grame de fibre per portie, dar, 
spre deosebire de celelalte, acestea nu au 
zahăr adăugat și conţin doar boabe de grâu 
și seminţe de in). 


Procesarea alimentelor 


Alimentele naturale sunt neschimbate fata 
de forma lor naturală - gândește-te la 
banane, naut, pui sau miere. Orice 
intervenţie care schimbă natura 
fundamentală a alimentelor, de la congelare 


la pasteurizare si pana la adaosul de zahar, 
înseamnă procesare. Făina este procesată, 
la fel ca și brânza, tofu și fasolea roșie la 
conservă. Chiar și așa-zișii morcovi „baby“ 
sunt procesati (sunt doar morcovi mai mari 
care au fost reduși la o dimensiune 
suficientă cât să-i mănânci dintr-o singură 
inghititura, am fost extrem de dezamăgită să 
aflu acest lucru). Alimentele procesate fac 
adesea parte dintr-o dietă nutritivă, iar multe 
aspecte ale procesării îmbunătăţesc 
siguranţa alimentelor și/sau prelungesc 
durata de valabilitate. 

Alimentele ultraprocesate sunt 
problematice pentru sănătate. Deși definiția 
s-a schimbat ușor de-a lungul anilor, aceste 
alimente sunt considerate în mod obișnuit 
formule industriale, ceea ce înseamnă că au 
și alte ingrediente în afară de sare, zahăr și 
grăsimi care nu sunt folosite de obicei în 
bucătăria casnică. Unele definiţii au inclus, 
de asemenea, alimentele cu cinci sau mai 
multe ingrediente (cerealele mele Uncle Sam 
conţin doar patru ingrediente, ca să spunem 
așa). Alimentele ultraprocesate reprezintă 
58% din energia din dietă consumată în 
Statele Unite și 90% din zahărul adăugat. 

În cazul dietelor, există întotdeauna 
excepţii, ceea ce nu face decât să complice 
lucrurile. Majoritatea cerealelor ambalate 
pentru micul-dejun sunt alimente 
ultraprocesate, dar există unele care oferă o 
cantitate mare de cereale integrale și fibre, 
precum și micronutrienti adăugaţi, cu doar o 
cantitate mică de zahăr adăugat. Unele 


chipsuri de cartofi cumpărate din magazin 
constau pur și simplu în cartofi, sare și ulei, 
dar majoritatea oamenilor le-ar considera 
ultraprocesate, deoarece nu mulţi dispun de 
echipamentul necesar pentru a produce 
aceste tipuri de chipsuri acasă. 

Alimentele ultraprocesate, cu excepţia 
unor cereale pentru micul-dejun, sunt de 
obicei incomplete din punct de vedere 
nutritional — ele oferă combustibil, dar sunt 
lipsite de micronutrienti. De asemenea, ele 
ne determină să consumăm mai multe 
calorii. Într-un studiu în care subiecţilor li s- 
au pregătit toate mesele într-o unitate de 
cercetare și li s-a cerut să mănânce până 
când se vor simţi sătui, cei care au urmat o 
dietă cu alimente ultraprocesate au mâncat 
cu 500 de calorii în plus pe zi. Probabil că 
există o varietate de motive - aceste 
alimente sunt mai ușor de mestecat, lipsa 
fibrelor înseamnă o mai mică senzaţie de 
satietate, modificări mai mari ale nivelurilor 
de glucoză și insulină, iar zahărul, grăsimile 
și sarea adăugate sunt pur și simplu 
gustoase. 

Alimentele ultraprocesate sunt asociate 
cu obezitatea abdominală, sindromul 
metabolic, diabetul de tip 2, hipertensiunea 
(tensiune arterială ridicată) şi bolile 
cardiovasculare. Întrucât aceste afectiuni 
sunt mai frecvente in timpul tranziției spre 
menopauză şi la postmenopauză, după 
creşterea aportului de fibre, eliminarea 
alimentelor ultraprocesate este probabil 


urmatoarea recomandare dietetica cea mai 
importanta. 

Eliminarea alimentelor ultraprocesate în 
Statele Unite poate fi un privilegiu. Din cauza 
factorilor sociali determinanti ai sănătăţii si 
a rasismului structural, multi trăiesc în 
cartiere în care accesul la alimente 
proaspete este limitat. În plus, din cauza 
programului lung de lucru - adesea la mai 
multe locuri de muncă - pentru un trai mai 
bun, rămâne putin timp pentru cumpărături 
și pregătirea meselor. Alimentele mai 
sănătoase sunt adesea mai scumpe decât 
echivalentele lor ultraprocesate. 


Câteva cuvinte despre grăsimi 


Grăsimile sunt fie saturate, fie nesaturate, în 
funcție de modul în care atomii de carbon se 
leagă de cei de hidrogen. Nu este necesar să 
înveţi această definiție chimică; ideea de 
bază este că grăsimile saturate provin din 
produse de origine animală (gândește-te la 
carne, lactate și păsări de curte) și sunt de 
obicei solide la temperatura camerei. 
Grăsimile nesaturate provin din peste, 
legume, nuci și cereale. Există câteva 
excepţii (întotdeauna există excepţii în 
domeniul nutritiei); de exemplu, uleiul de 
nucă de cocos este bogat în grăsimi 
saturate.  Grăsimile nesaturate pot fi 
clasificate în continuare ca fiind 
mononesaturate și polinesaturate - acestea 
din urmă sunt adesea numite PUFA, dar 


poate le cunoşti dupa denumirea lor 
comună, acizi grași Omega-3 si Omega-6. 

Grăsimile alimentare sunt importante 
pentru calorii,  îmbunătăţind absorbția 
vitaminelor liposolubile, și sunt totodată 
sunt elemente esenţiale importante pentru 
organism. 

Excesul de grăsime este depozitat în 
celulele adipoase și poate fi transformat 
ulterior în glucoză, dacă este necesar, acest 
proces se numește ketogeneză. După o 
masă, grăsimile alimentare sunt 
descompuse în colesterol și trigliceride (vezi 
capitolul 8). Dietele sărace în grăsimi nu s- 
au dovedit a avea beneficii pentru sănătate, 
dar nu toate grăsimile sunt create la fel. Cea 
mai mare parte a dovezilor sugerează că o 
dietă bogată în grăsimi saturate este 
asociată unui risc crescut de apariţie a 
bolilor cardiovasculare și unor niveluri 
crescute de LDL (colesterolul rău). Grăsimile 
nesaturate - care se găsesc mai ales în 
uleiurile vegetale, nuci si peste — au efectul 
opus. Grăsimile trans, care sunt grăsimi 
modificate în cadrul unui proces industrial, 
sunt în general rele și, în urma schimbărilor 
reglementărilor, ele nu ar trebui să se mai 
regăsească în alimentele comercializate în 
Statele Unite. 

Acizii grași Omega-3 merită o atenţie 
specială. Aceștia sunt acidul alfa-linolenic 
(ALA), acidul eicosapentaenoic (EPA) și 
acidul docosahexaenoic (DHA). ALA se 
gaseste in semintele de in (pentru a obtine 
ALA din semintele de in, acestea trebuie 


măcinate), nuci, boabe de soia, uleiuri de 
rapita și ouă imbogatite cu Omega-3, dar 
DHA și EPA se găsesc doar în pește și alte 
fructe de mare. Organismul nu poate 
produce ALA, așa că acesta provine din 
alimentaţie. Putem transforma o parte din 
ALA în cantități mici de EPA și DHA, deși, de 
obicei, nu este suficient, așa că și ele trebuie 
să provină din alimentaţie. Acesta este 
probabil unul dintre motivele pentru care 
dietele bogate în pește gras sunt asociate cu 
atât de multe rezultate pozitive, deoarece nu 
există alte surse alimentare de EPA și DHA. 
Acizii grași Omega-3 scad  trigliceridele, 
ameliorează ateroscleroza și pot scădea 
tensiunea arterială. Suplimentarea cu acizi 
grași Omega-3 este adesea indicată femeilor 
aflate la postmenopauză (pentru informații 
suplimentare, vezi capitolul 22). 

Principalul acid gras Omega-6 este 
acidul linoleic, care se găsește în uleiurile 
vegetale, cum ar fi cele de porumb, de 
șofrănel și din seminţe de in. Acizii grași 
Omega-6 scad și riscul de a face diabet și 
sunt, de asemenea, sănătoși pentru inimă, 
astfel încât eforturile de a crește cantitatea 
de acizi grași Omega-3 nu ar trebui să se 
facă în detrimentul scăderii cantităţii de 
acizi grași Omega-6. 


Cofeina 


Totul este în regulă. Toate bune. 
Bine, aproape toate bune. 


Poate că nu îmi împărtășești dependenţa 
de cofeină, dar, ca un om de știință 
sârguincios, îmi declar de la bun început 
partizanatul. Știu că nu sunt singura; 85% 
dintre adulţii din Statele Unite consumă 
cofeină zilnic, iar cafeaua și ceaiul sunt două 
dintre cele mai populare băuturi din întreaga 
lume. Cofeina poate fi găsită și în boabele 
de cacao (ciocolată), în băuturile pentru 
sportivi și în alte plante și fructe de pădure. 

În general, datele sunt liniștitoare - 
maximum cinci cești de cafea pe zi nu sunt 
dăunătoare și par să fie asociate cu o 
reducere a tuturor cauzelor mortalităţii, cu o 
incidenţă redusă a bolilor de ficat, ale vezicii 
biliare și a bolii Parkinson. De asemenea, 
cofeina poate reduce riscul de a face 
depresie, poate ameliora durerile de cap și 
poate crește atenţia. Cu toate acestea, 
unora le poate afecta somnul sau le poate 
induce stări de anxietate. Intoxicația cu 
cofeină ar necesita între 75 și 100 de căni 
consumate într-o perioadă scurtă, deci este 
puţin probabilă în cazul alimentelor și al 
băuturilor; însă suplimentele de cofeină sunt 
o altă chestiune și ar trebui evitate. 

Există o singură avertizare legată de 
cafea - o substanţă chimică din cafea 
numită cafestol poate crește colesterolul. 
Nivelurile de cafestol sunt cele mai ridicate 
în cafeaua nefiltrată, cum ar fi cea obţinută 
la presa franceză, mai scăzute în espresso, 
iar cele mai scăzute niveluri sunt în cafeaua 
la filtru și cea instant. Mai mult de șase cești 
de cafea nefiltrată sau espresso pe zi sunt 


asociate unor niveluri mai ridicate de 
colesterol LDL, astfel încât femeile cu un 
LDL ridicat care beau multă cafea nefiltrată 
sau espresso ar putea trece la cafeaua 
preparată la filtru. Ca referință, eu beau patru 
până la cinci cești de espresso pezi. 


Alcoolul 


Căutam pe internet un studiu recent pe care 
nu mai știam unde îl citisem, așa că am 
tastat pe Google „studiu nou privind 
alcoolul“. Al doilea și al treilea rezultat — de 
pe același site de știri despre sănătate - au 
fost următoarele: 

„Consumul redus de alcool poate proteja 
funcţia creierului“ și „Chiar și consumul de 
alcool cu risc scăzut poate fi nociv“. 

Pe bune? 

Alcoolul poate afecta multe sisteme 
organice, având impact asupra calității 
somnului, a  bufeurilor, a libidoului, a 
creierului și a oaselor - acest lucru va fi 
abordat în capitolele relevante. Din punct de 
vedere al sănătăţii generale, alcoolul si 
metabolitii săi toxici pot afecta ficatul, inima, 
oasele și stomacul. De asemenea, alcoolul 
joacă un rol important în producerea 
accidentelor de mașină, a altor accidente și 
în omucideri. Consumul de alcool este 
asociat cu mai multe tipuri de cancer, cum 
ar fi de sân, esofagian și hepatic. 

Pot exista mai multe moduri în care 
alcoolul crește riscul apariţiei cancerului 


mamar. Unii metaboliti pot fi cancerigeni; 
alcoolul este asociat cu obezitatea, un 
factor de risc pentru cancerul de sân; 
alcoolul afectează capacitatea ficatului de a 
metaboliza  estrogenul, crescând astfel 
nivelurile de estrogen din sânge, și tot 
alcoolul afectează capacitatea ficatului de a 
produce proteina purtătoare SHBG 
(globulina de legare a hormonilor sexuali, 
aminteste-ti de mnemonica „Sunt Hoti pe 
Bulevarde si prin Ganguri“ — vezi capitolul 3), 
astfel încât mai mult estrogen si testosteron 
sunt nelegate si libere să aibă impact asupra 
țesuturilor. 

În schimb, există date care corelează 
consumul redus de alcool, în special de vin 
roșu, cu un risc scăzut de producere a 
atacului de cord. Acest lucru este, desigur, 
frustrant, dar faptul că alcoolul are atât 
riscuri, cât și beneficii este un bun exemplu 
al modului în care un singur aliment nu 
constituie o dietă. O cantitate mică de 
alcool, atunci când face parte dintr-un 
anumit tip de dietă, poate foarte bine să 
ofere beneficii, iar în alte contexte sau 
cantităţi, nu. 

Pentru o femeie sănătoasă, care nu 
suferă de alcoolism sau de boli hepatice și 
care nu are de gând să bea și să conducă, o 
cantitate mai mică de 17 grame de alcool pe 
zi poate oferi unele beneficii pentru 
sănătate, ceea ce înseamnă că, per 
ansamblu, există un beneficiu net. În Statele 
Unite, asta înseamnă 350 de mililitri de bere 
obișnuită (5% alcool), 150 de mililitri de vin 


(12% alcool) sau 50 de mililitri de alcool 
distilat (40% alcool) reprezintă 14 grame, 
ceea ce echivaleaza cu 1,75 unitati. Aceste 
sapte pana la noua pahare de alcool pe 
saptamana ar trebui impartite pe parcursul a 
cel putin trei zile, nu consumate într-o 
singură seară. 


Planurile alimentare și menopauza 


Ținând cont de aceste sfaturi nutritionale de 
bază, care sunt cele mai bune planuri 
alimentare pentru perioada menopauzei? 

Cea mai sănătoasă dietă pentru 
menopauză este, de obicei, cea care este 
sănătoasă pentru inimă, deoarece bolile de 
inimă sunt cauza numărul unu de deces în 
rândul femeilor. În mod ideal, această dietă 
ar trebui să acorde o atenţie specială și 
prevenirii osteoporozei, a bolii Alzheimer și a 
cancerelor de sân și endometrial. 

Este ușor să culegi doar anumite date 
din studii și să tesi o poveste convingătoare 
despre presupusa superioritate a unei diete 
fata de alta, dar multe diete au atât plusuri, 
cat și minusuri, iar în realitatea științei 
alimentare există o mulţime de „poate“ și 
„depinde“. Există, de asemenea, contextul. 
De exemplu, cel mai bine este să limitezi 
grăsimile saturate la mai puţin de 10% din 
caloriile zilnice și până la 5 sau 6% pentru o 
dietă sănătoasă pentru inimă. 

Totuși, dacă pierzi în greutate 25 de 
kilograme și te mentii urmând o dietă săracă 


în carbohidrați, dar bogată în grăsimi 
animale (care sunt grăsimi saturate), atunci 
această dietă este probabil sănătoasă 
pentru tine atâta timp cât trigliceridele și 
LDL sunt în limite normale. Orice efect 
negativ asupra trigliceridelor si LDL este 
compensat de beneficiile pentru sănătate 
ale pierderii în greutate. Această perspectivă 
este importantă. 

Este important și să ne amintim că 
suntem omnivori creativi. Înainte ca migraţia 
și imigrația în masă să fie posibile, oamenii 
au prosperat datorită unor surse de hrană 
extrem de diverse, astfel încât se pare că 
avem o foarte mare adaptabilitate. Acest 
lucru înseamnă că există multe moduri de a 
mânca sănătos. 

Există trei planuri de dietă care par a fi 
benefice pentru sănătatea inimii și a 
creierului, precum și pentru scăderea riscului 
de a face diabet, care reprezintă trei dintre 
cele mai mari probleme de sănătate pentru 
femei pe măsură ce îmbătrânesc. Dieta 
DASH (pentru împiedicarea hipertensiunii 
arteriale), dieta mediteraneeană (bazată pe 
dietele tradiţionale din Grecia, sudul Italiei și 
alte regiuni din zona Mediteranei) și dieta 
MIND (pentru încetinirea afecțiunilor 
neurodegenerative), care îmbină DASH cu 
cea mediteraneeană, punând accentul pe 
alimentele care s-au dovedit a fi 
neuroprotectoare sau sănătoase pentru 
creier. Toate cele trei diete se concentrează 
asupra consumului de carne slabă, peste, 
cereale integrale, fructe si legume si ulei de 


măsline, limitează consumul de sare, 
dulciuri și elimină alimentele ultraprocesate 
și băuturile indulcite cu zahăr. Femeile 
interesate să afle mai multe despre aceste 
diete pot găsi informaţii de calitate pe 
paginile de internet ale American Heart 
Association (accesează heart.org) si ale 
National Institute on Aging (accesează 
nia.nih.gov/health). Vezi anexa B pentru un 
rezumat al acestor planuri alimentare. 
Dietele pe bază de plante (vegetariene și 
vegane) pot fi foarte sănătoase pentru inimă 
și sunt opţiuni bune, dar vor necesita 
suplimentarea cu acizi grași Omega-3 si 
vitamina B12 si, eventual, cu ali 
micronutrienti, cum ar fi fierul. 


Nutritia de precizie 


Conceptul de nutritie de precizie presupune 
elaborarea unor recomandări dietetice 
specifice pe baza unor factori individuali, de 
exemplu, caracteristicile genetice sau 
microbiomul (bacteriile din tractul 
intestinal). În teorie, acest lucru este 
interesant. Cu toate acestea, având în 
vedere calitatea generală inferioară a dietei 
americane - 38% dintre femeile cu vârste 
cuprinse intre 40 si 59 de ani si 23% dintre 
femeile cu vârsta de 60 de ani si mai mult 
consumă fast-food în fiecare zi —, în loc sa 
se efectueze teste genetice si de microbiom, 
ceva care probabil va fi accesibil si practic 
doar celor cu un anumit status 


socioeconomic, nu ar fi mai bine sa 
cercetăm modalitățile de a pune in aplicare 
ceea ce știm că funcţionează la scară mai 
largă? Adică mai puţină mâncare de tip fast- 
food, mai multe legume, mai multe fibre, 
eliminarea băuturilor îndulcite cu zahăr și a 
sucurilor de fructe. În loc de o nutriţie de 
precizie pentru un număr mic de persoane 
care și-o permit, avem nevoie de o nutriție 
bună pentru toți. 


DE REȚINUT 


* La baza unei alimentatii sănătoase stau cerealele 
integrale și o varietate de legume și fructe. 


* Femeile ar trebui să consume 25 de grame de 
fibre alimentare pe zi. 


+ Alimentele ultraprocesate sunt asociate multor 
efecte negative asupra sănătăţii, așa că 
reducerea consumului sau eliminarea lor poate 
fi foarte benefică. 


e Peștele și fructele de mare sunt singura sursă de 
acizi grași Omega-3 esentiali. 


* Dietele DASH, mediteraneeană si MIND sunt trei 
planuri excelente pentru sănătatea nutritionala 
generală la menopauză. 


CAPITOLUL 22 
„Menoceuticele“ 
Suplimentele și menopauza 


Aproape 60% dintre femeile adulte din 
Statele Unite iau cel puţin un supliment. 
Aceste produse sunt adesea luate din 


motive legate de starea generala a sanatatii 
sau de ingrijirea preventiva. Dar multe femei 
încearcă o varietate mare de astfel de 
produse în timpul tranziţiei lor spre 
menopauză și în timpul postmenopauzei, in 
dorinţa de a-și ameliora simptomele sau din 
cauza preocupărilor sau grijilor legate de 
menopauză - eu numesc acest din urmă 
grup de suplimente „menoceutice“. 

Am dedicat două capitole evoluţiei 
biologice, chimice şi financiare a 
tratamentelor hormonale ale menopauzei, 
asa ca este corect să acord o atenţie 
similară şi chestiunii suplimentelor. 
Fabricantii acestor produse nu sunt nişte 
vraci locali care prepară cantități mici în 
bucatariile lor, ci este vorba de o adevărată 
industrie. Si ce mai industrie! În Statele 
Unite, afacerile cu suplimente valorează 
peste 30 de miliarde de dolari pe an. 
Suplimentele sunt tot mai mult 
comercializate şi promovate ca produse 
pentru o stare de bine - ajungi la un stil de 
viata sănătos din exterior spre interior. Dar 
asocierea suplimentelor cu starea de bine 
nu este cu nimic diferit de ce s-a intamplat 
în anii 1950, cand Premarinul a fost asociat 
glamourului. Adevărul crud este ca 
marketingul stilului de viata functioneaza. 

Sub umbrela suplimentelor se regaseste 
o gama largă de produse eliberate fara 
rețetă, cum ar fi vitaminele, mineralele, 
produsele vegetale, aminoacizii, hormonii, 
fitoestrogenii, uleiurile de pește, probioticele, 
organe deshidratate de la animale și 


suplimentele alimentare. Aceste produse 
sunt rareori studiate si sunt in esenta 
nereglementate. 

In 1994, Statele Unite au adoptat Dietary 
Supplement Health and Education Act 
(DSHEA), care a eliminat multiple măsuri de 
protecţie pentru consumatori. De exemplu, 
companiile nu mai trebuie să dovedească 
faptul că produsul conţine ceea ce este 
menţionat pe etichetă. În consecinţă, se 
întâlnesc frecvent produse falsificate. 
Uneori, se întâmplă ca ingredientul principal 
să fie înlocuit cu un produs mai puțin 
costisitor, să nu existe niciun ingredient activ 
ori, în loc de un produs botanic, să fie vorba 
despre un medicament farmaceutic real. 

De exemplu, un supliment de cohos 
negru vândut ca fiind eficient împotriva 
bufeurilor ar putea conține, printre altele, 
planta ilustrată pe flacon, estradiol (un 
hormon pe bază de reţetă), un antidepresiv 
sau un steroid artificial complet netestat. Ar 
putea fi chiar pudră de orez. Este o loterie, 
iar șansele nu sunt niciodată în favoarea 
consumatorului. În 2015, procurorul general 
al statului New York a investigat produsele 
pe bază de plante vândute de GNC, Target, 
Walmart și Walgreens: 80% dintre produse 
nu conţineau niciuna dintre plantele de pe 
etichete. Da, 80%! Un alt studiu efectuat în 
2013 de University of Guelph a arătat că 
până la o treime dintre suplimente nu 
conţineau plantele declarate pe etichete. 
Imagineaza-ti ce indignare ar fi în rândul 
consumatorilor dacă am permite 


companiilor sa joace ruleta ingredientelor cu 
alte produse. Ce s-ar întâmpla daca de 
fiecare dată când am deschide o conservă 
de fasole, ca să nu mai vorbim despre un 
flacon de antibiotice, ar fi un joc de tipul „Să 
fie sau să nu fie?“. În cazul suplimentelor, 
motto-ul este cu adevărat „Atenţie, 
cumpărători!“ 

Răul produs de înlocuirea ingredientelor 
depășește simpla cumpărare a unui produs 
farmaceutic sau a unei plante potenţial 
periculoase. Lipsa controlului calității 
înseamnă că suplimentele utilizate într-un 
studiu specific ar putea să nu fie omogene 
sau să conțină un compus complet diferit, 
ceea ce înseamnă că nici măcar nu este 
posibil să se știe ce se testează cu adevărat. 
De asemenea, este posibil ca lotul furnizat 
pentru studiu să nu fie în concordanţă, din 
punct de vedere al ingredientelor, cu ceea ce 
cumpărăm din magazin. Există multe 
probleme legate de marile companii 
farmaceutice, dar cel puţin eu știu că fiecare 
pastilă, plasture sau cremă pe care o 
prescriu conţine doza declarată. 

O altă problemă cu suplimentele în 
Statele Unite este lipsa testelor de siguranţă; 
se presupune că aceste produse sunt sigure, 
cu excepţia cazului în care agenţia Food and 
Drug Administration (FDA) primește dovezi 
că sunt nocive. Americanii plătesc un preţ 
mare pentru lipsa studiilor de siguranţă, 
deoarece suplimentele sunt motivul pentru 
care aproximativ 23 000 de persoane ajung 
la unitatea de primire a urgentelor în fiecare 


an si reprezinta o cauza din ce in ce mai 
frecventa a insuficientei hepatice. Chiar si 
atunci când FDA este sesizată, răspunsul 
este adesea o scrisoare de avertizare scrisă 
pe un ton temperat cu privire la retragerea 
produsului. Ce-i pasă unei industrii care 
valorează 30 de miliarde de dolari pe an de 
câteva atentionari? Aceste produse sunt în 
mare parte netestate, astfel încât nu există o 
linie de cercetare și dezvoltare care să le 
încetinească, iar dacă un produs este retras 
de pe piaţă, un altul pare imediat ușor de 
găsit. Suplimentele sunt ca dinţii de rechin, 
apare întotdeauna altul în loc. 

Reglementările privind publicitatea la 
suplimente sunt la fel de permisive. DSHEA 
permite afirmaţii vagi cu privire la părțile 
corpului și la fiziologie, cunoscute sub 
numele de „afirmaţii privind 
structura/funcţia“, atâta timp cat este inclus 
următorul avertisment: 


Aceste declaraţii nu au fost evaluate 
de Food and Drug Administration. 
Acest produs nu este destinat 
diagnosticării, tratării, vindecării sau 
prevenirii vreunei boli. 


Un producător poate face publicitate în 
mod legal unui supliment care ajută la 
„menţinerea sănătăţii hormonale“, care oferă 
„beneficii ovarelor“ sau „îmbunătățirea 
memoriei“ fără să definească acești termeni 
sau să furnizeze vreo dovadă de orice fel. 
Acești termeni cvasi-stiintifici sunt o formă 
de marketing foarte eficientă. Cine nu vrea 


să aibă ovare sănătoase sau o memorie mai 
bună? 

Deloc surprinzător, industria 
suplimentelor a crescut semnificativ de 
când s-au relaxat reglementările. În 1994, 
existau aproximativ 4 000 de suplimente pe 
piaţa din Statele Unite, iar în 2012 erau 55 
000. Chiar dacă publicitatea joacă un rol 
important, suplimentele sunt deseori 
recomandate de medici si, la fel ca în cazul 
marilor companii farmaceutice, pot exista 
legături financiare. De exemplu, medicina 
naturistă pretinde că foloseşte puterea 
naturii pentru a ajuta organismul să se 
vindece singur. O mare parte din această 
vindecare se produce prin intermediul 
suplimentelor. În 2016, pe site-ul de stiri 
STAT scria că lobbyul pentru creşterea 
numărului autorizatiilor acordate medicilor 
naturisti din mai multe state fusese puternic 
finanțat de producătorii de vitamine. 

Nu există o bază de date care să facă 
legătura între furnizorii care primesc sprijin 
financiar din partea industriei suplimentelor, 
astfel încât este posibil să nu fie clar dacă 
un furnizor a fost plătit să posteze pe 
Instagram informații despre suplimente sau 
să vorbească despre acestea în cadrul unui 
eveniment. Medicii care vând suplimente in 
cabinetele lor primesc o cotă parte din 
vânzări, iar unii doctori si medici naturisti isi 
vând chiar propriile mărci de suplimente, 
ceea ce le crește si mai mult profitul din 
vânzarea acestor produse. 


Vanzarea suplimentelor intr-un cabinet 
medical, în special a suplimentelor de 
marcă, creează o dinamică de putere 
dezechilibrată care, cu siguranţă, nu este în 
favoarea niciunei femei. Cum îi spui unui 
doctor sau unui medic naturist, în timp ce te 
afli în cabinetul său, că nu vrei să cumperi 
formula lui specială? Prima regulă a lui 
Gunter în ceea ce privește informarea în 
domeniul sănătăţii este că nu poţi obţine 
informații de calitate din partea unei 
persoane care vinde acel produs, pentru că 
în mod cert este părtinitoare. La fel cum nu 
vei afla informaţii despre medicamentele 
pentru depresie de la compania care îţi vinde 
antidepresivele, nu ar trebui să afli nici 
despre suplimente de la un medic care le 
vinde. Cel de la care afli informații ar putea fi 
ori un farmacist, ori medicul tău, dar, din 
punct de vedere etic, persoana respectivă nu 
poate fi și una, și alta. 

lată ce declară American College of 
Obstretics and Gynecology despre 
ginecologi/obstetricieni si vanzarea 
suplimentelor: 


e Medicii obstetricieni si ginecologii 
nu ar trebui să vândă sau să 
promoveze substanţe sau 
dispozitive ca fiind terapeutice, 
fără o bază adecvată de dovezi 
privind beneficiile medicale. 


e Obstetricienii și ginecologi nu ar 
trebui să își folosească influenţa 
profesională sau cadrul clinic 


pentru a vinde sau a promova 
produse sau servicii nemedicale 
sau pentru a inscrie participanti in 
scheme de marketing pe mai 
multe niveluri. 


+ Este descurajată vânzarea 
medicamentelor sau a 
dispozitivelor eliberate pe bază de 
rețetă sau fără reţetă direct către 
pacientele cabinetelor 
obstetricienilor și ginecologilor, 
când există vânzători alternativi 
disponibili. 

Este important sa recunoaștem că 
teama și confuzia din jurul estrogenilor care 
au rezultat în urma studiului Women's Health 
Initiative din 2002 au lăsat un gol pe care l- 
au umplut suplimentele, la fel și hormonii 
bioidentici si cei preparati în farmacii 
(discutati în capitolul 20). Existau mai puţine 
opţiuni nehormonale pentru simptomele 
menopauzei înainte de 2002, așa că 
recurgerea la suplimente nu este 
surprinzătoare. Multe femei apelează la 
suplimente și pentru că au fost respinse 
și/sau private de drepturile lor de către 
sistemul medical. Dacă persoana care îţi 
recomandă suplimentele te ascultă și îţi 
confirmă îngrijorările, de ce te-ai mai 
întoarce la un medic care ţi-a ignorat 
preocupările legate de bufeurile îngrozitoare 
sau menstruatiile abundente care iti pateaza 


hainele, catalogându-le ca nefiind chiar atât 
de rele? 

Suplimentele exploatează și temerile 
legate de hormoni, pretinzând că sunt în 
mod inerent naturale, ceea ce este 
confundat cu siguranța. Dar suplimentele nu 
sunt naturale. Cel mai natural lucru este să 
ne obținem micronutrientii din alimente. 
Vitaminele și mineralele sunt absorbite mult 
mai bine din alimentaţie, deoarece sunt 
combinate cu fibre și alti factori care 
îmbunătăţesc absorbţia. La fel ca în cazul 
estradiolului sau progesteronului, indiferent 
dacă ceva care se găsește în natură este 
marketing, și nu medicină, ceea ce contează 
este dacă produsul respectiv este indicat și 
dacă este sigur și eficient. 

O altă problemă cu suplimentele sunt 
studiile — atunci când acestea există, adică. 
La fel ca în cazul marilor companii 
farmaceutice, studiile finanţate de industrie 
indică aproape întotdeauna un efect benefic, 
deși structura studiilor în cazul 
suplimentelor este adesea 
necorespunzătoare. Un studiu de slabă 
calitate cu rezultate pozitive este complet 
nefolositor, deoarece din punct de vedere 
medical nu spune mare lucru. O analogie 
bună este încercarea de a identifica o 
persoană într-o lumină slabă și de la 
distanţă. Răspunsul este, în cel mai bun caz, 
„Ei bine, s-ar putea să fie ea“. Concluziile pur 
și simplu nu sunt posibile. 

Pentru a crește confuzia și mai mult, 
suplimentele sunt uneori indicate din punct 


de vedere medical. Cateva exemple notabile 
sunt acidul folic administrat înainte de 
concepţie și în timpul sarcinii, vitamina D 
pentru persoanele care nu reușesc să obţină 
suficientă prin alimentaţie și prin expunerea 
la soare sau multivitaminele pentru 
persoanele care pot avea dificultăţi în 
absorbţia micronutrientilor, cum ar fi femeile 
care au suferit o operaţie bariatrică (operaţie 
de slăbire). Este posibil ca unele persoane 
vegane și vegetariene să aibă nevoie de 
suplimente de fier și/sau vitamina B12, 
deoarece singura sursă a acestora sunt 
produsele de origine animală. Și mai sunt și 
titlurile de pe paginile de internet medicale 
accesate frecvent, cum ar fi cea de pe 
WebMD, „Aceste vitamine și suplimente 
combat inflamaţia“. Este o afirmaţie vagă, 
care nu înseamnă nimic din punct de vedere 
medical, dar care dă falsa impresie că 
aceste produse sunt utile. 
Of. 


Istoria semisecretă a femeilor, a 
medicinei, a meseriei de moașă și a 
plantelor 


Multe suplimente pentru menopauză se 
leagă de credinţa că există reţete străvechi 
care erau cândva cunoscute pe scară largă 
și eficiente, doar pentru a fi distruse ulterior 
de medicina patriarhală, de industria 
farmaceutică sau de ambele. 


Exista tendinta de a da o nota exotica 
sau romantata vastei literaturi de retete ale 
remediilor din textele antice egiptene, 
grecești, persane, hinduse și chinezești, dar 
majoritatea aveau la bază concepţii despre 
boli pe care azi le considerăm false. De 
exemplu, dacă o femeie din Egiptul antic 
avea dureri de ureche si de maxilar, 
tratamentul era reprezentat de pesarele 
vaginale din plante si de fumigatie, în timp 
ce un medic contemporan probabil ar lua în 
considerare ca potenţială cauză o infecţie a 
urechii ori a sinusurilor sau un abces dentar, 
și niciuna dintre acestea nu se tratează pe 
cale vaginală. Multe dintre terapiile grecești 
antice destinate femeilor implicau substanţe 
despre care se credea că usucă, deoarece 
una dintre cauzele principale ale 
problemelor de sănătate ale femeilor era 
„umezeala“. Ar fi incorect ca tratamentul 
oricărei femei pentru orice afecțiune să aibă 
la bază conceptul antic de umezeală 
excesivă. Există în cazul terapiilor antice o 
mulțime de alegeri care implică selectarea 
părților care sună acceptabil și respingerea 
restului. Fumigatia vaginală era o terapie în 
Grecia antică, redenumită de teoriile 
moderne de wellness drept aburire vaginală, 
dar în realitate multe rețete erau 
revoltătoare. Un pui de câine sau un câine 
spintecat (varia în funcție de afecțiune) 
umplut cu ierburi era adesea incinerat pentru 
a obţine aburul. 

Ingredientele puteau fi alese și pentru 
semnificația lor culturală sau religioasă, 


deoarece medicina reflecta frecvent lumea 
înconjurătoare. De exemplu, rodia era 
adesea recomandată in retetele pentru 
avort, dar este si fructul mortilor in mitologia 
greaca. Este posibil si ca multe ingrediente 
sa fi fost costisitoare in mod intentionat, 
poate ca stramosii nostri stiau ceea ce stim 
noi astăzi - medicamentele scumpe au un 
efect placebo mai puternic. Aceasta este 
una dintre explicaţiile faptului că secreția 
glandelor olfactive ale  castorilor - 
castoreum — apărea în atât de multe terapii 
europene in Evul Mediu și în Renaștere. 

Remediile medicale occidentale din 
secolul al XVI-lea până la începutul secolului 
al XX-lea se bazau adesea pe credinţa 
eronată ca lipsa menstruației însemna 
acumularea unor umori periculoase, așa că 
terapiile implicau adesea  sângerările 
provocate sau administrarea de purgative 
(substanțe care provoacă vărsături sau 
diaree). O altă cauză fundamentală a 
preocupărilor legate de sănătatea feminină 
era aceea că femeile aveau un temperament 
prea fierbinte, asa că remediile sudorifice — 
care provoacă transpiratie — erau prescrise 
pentru o varietate de simptome. Opiul și 
alcoolul apar în multe tratamente, iar din 
secolul al XIX-lea a început să fie 
recomandat și canabisul, ba chiar a fost 
inclus în sfaturile a cel puţin unul dintre 
ginecologii-obstetricieni cei mai educați din 
secolul al XIX-lea pentru a tempera firea 
hipersexuală a femeilor aflate la 
menopauză. 


Unii pretind ca exista terapii pe baza de 
plante pentru menopauză, care provin direct 
din medicina chineza antica, dar potrivit lui 
Charlotte Furth, autoarea volumului A 
Flourishing Yin: Gender in China's Medical 
History: 960-1665, diagnosticul modern al 
menopauzei a fost transferat in medicina 
tradiţională chineză din medicina secolului 
al XIX-lea. În medicina tradițională chineză, 
menopauza nu era văzută altfel decât 
batranetea si, prin urmare, din punct de 
vedere istoric, nu există remedii specifice 
pentru simptomele pe care astăzi le 
asociem acesteia. Orice tratament din 
medicina tradiţională chineză recomandat 
pentru menopauză este de fapt o reţetă din 
secolul al XIX-lea. Asta nu înseamnă că este 
rea sau bună; este doar important să îi 
înțelegem originile, căci unii sunt atrași de 
aceste terapii deoarece cred, în mod eronat, 
că sunt străvechi sau cel puţin mult mai 
vechi decât sunt în realitate. 

Având în vedere ceea ce știm acum 
despre fitoestrogeni, multi s-au întrebat daca 
nu cumva unele rețete antice funcționau 
pentru că aveau în componenţă aceste 
substanțe vegetale care pot acționa 
asemenea estrogenilor (vezi capitolul 19 
pentru mai multe informaţii). Suplimentele 
moderne cu fitoestrogeni sunt, în cel mai 
bun caz, doar într-o mică măsură eficiente 
pentru o varietate de simptome legate de 
menopauză, iar aceste suplimente moderne 
contin mult mai multi compuși activi decât 


ar putea spera cineva sa obtina din retetele 
antice, deci este putin probabil. 

Este posibil ca plantele folosite în 
retetele antice să fi fost contaminate cu 
micotoxine, substanţe produse de ciuperci 
cu efecte foarte puternice asemănătoare 
estrogenilor (vezi capitolul 19). Acest lucru 
ar însemna că terapia dădea rezultate nu 
pentru că reţeta era eficientă, ci mai degrabă 
pentru că exista un agent contaminant 
necunoscut. Micotoxinele estrogenice pot fi 
foarte puternice, astfel încât o cantitate 
minusculă ar putea avea, teoretic, un efect 
medicinal. Micotoxinele pot avea și efecte 
grave asupra sănătăţii. De exemplu, ergotul 
este o micotoxină produsă de secara 
contaminată cu Claviceps purpurea și poate 
cauza boli grave, travaliu prematur, avort și 
chiar poate fi fatală. Ergotul este atât de 
puternic încât standardele europene permit 
doar o cantitate de 1 miligram per kilogram 
de cereale. Dacă un remediu străvechi 
funcţiona din cauza unei micotoxine, nu am 
dori să îl reproducem astăzi. 

Mulţi oameni confundă insistența mea 
de a dovedi dacă și cum acţionează 
produsele botanice, precum și siguranţa lor, 
cu o atitudine dispretuitoare. Dar dacă este 
utilă din punct de vedere medical, planta are 
un efect fiziologic și ar trebui să înţelegem 
care este acesta și dacă produsul este sigur. 
Oare nu merită femeile acest lucru? Plantele 
pot fi mai periculoase decât produsele 
farmaceutice, așa că de ce să insistăm 
asupra siguranţei medicamentelor și să nu 


extindem aceasta cerinta de siguranta si 
asupra plantelor? În plus, dacă o terapie se 
dovedește eficientă, putem folosi aceste 
cunoștințe pentru a ajuta femeile. Pentru 
mine, studierea tuturor terapiilor, indiferent 
de sursă, este un act de feminism, deoarece 
femeile nu pot avea controlul asupra propriei 
sanatati decât dacă dispun de informații 
corecte. 

Multe substanţe care se găsesc în natură 
și care au fost folosite initial ca 
medicamente antice sau remedii populare 
au fost înglobate de medicină atunci când s- 
a dovedit că sunt utile. Medicii și moașele 
au făcut legătura între otrăvirea cu ergot și 
avort, iar apoi cineva s-a întrebat dacă 
ergotul ar putea să declanșeze contractii 
uterine după naștere pentru a opri 
hemoragia postpartum. Cunostintele 
transmise pe cale orală au condus la 
creșterea utilizării lui, iar relatările au ajuns 
treptat în literatura medicală. În cele din 
urmă, industria farmaceutică a luat aminte și 
ergotul a fost purificat în doze sigure, cu 
efecte cunoscute și, ca urmare, ergotamina 
este folosită și astăzi în medicină. Scoarța 
de salcie a devenit aspirină, iar opiul din 
maci a fost folosit timp de mii de ani, până 
când tehnologia a permis izolarea morfinei, 
permițând o dozare standardizată si 
îmbunătăţind astfel siguranţa. Astăzi, la fel 
ca în urmă cu sute de ani, medicina este în 
căutarea compușilor activi din natură. Multe 
plante au fost cercetate și abandonate 
pentru că nu exista un ingredient eficient 


sau, uneori, pentru ca acel compus nu era 
sigur. 

Cred ca vracii din vechime faceau tot ce 
puteau in circumstantele date. Sa cerem 
dovezi stiintifice pentru a le oferi pacientilor 
nostri terapii sigure si eficiente nu inseamna 
nimic altceva decât medicină. Nu mai 
acceptăm de mult concepţia hipocratică 
potrivit căreia corpul unei femei este prea 
umed, așa că de ce nu am privi la fel de 
critic întreaga medicină istorică? 


Suplimentele ca noi medicamente 
brevetate 


Elixirele și amestecurile brevetate există de 
mult timp. Initial, acestea erau numite 
nostrum remedium, adică „remediul nostru“, 
în latină, devenind în cele din urmă 
cunoscute sub numele de potiuni. Sintagma 
„medicament brevetat“ provine de la 
produsele care se bucurau de apreciere din 
partea regalității si care primeau ulterior 
aprobare sub forma unei scrisori regale sau 
a unui brevet. Acestea erau intens 
popularizate prin afirmaţii exagerate și prin 
mărturii ale pacienţilor - exact ca multe 
suplimente din ziua de azi. Medicamentele 
brevetate erau populare în secolul al XIX-lea. 
Este de înțeles de ce femeile care se 
apropiau de menopauză au apelat la ele, 
deoarece multe terapii medicale ale vremii 
erau în cel mai bun caz rudimentare și 
ineficiente. Printre recomandările obișnuite 


se numărau provocarea  sângerărilor, 
aplicarea de lipitori pe vulvă, administrarea 
de purgative, de soluţii sudorifice, sedative, 
mătrăgună si injectiile vaginale cu o soluţie 
de acetat de plumb. Chiar și îndepărtarea 
ovarelor era recomandată, deși mortalitatea 
în urma operaţiei era ridicată. 

Publicitatea făcută medicamentelor 
brevetate se adresa în mod specific 
femeilor. Același produs era recomandat în 
mod obișnuit pentru aproape orice afecţiune 
medicală, de la prolaps uterin la infertilitate, 
la lipsa menstruației (adesea un cod pentru 
sarcină si, prin urmare, insinuarea că 
produsul ar putea induce avortul) și la 
menopauză. Unele conţineau extract de 
busuiocul cerbilor, o planta din familia 
mentei care mult timp a fost folosită ca 
abortiv. Este extrem de toxică și nu trebuie 
luată în nicio doză. Deși poate induce 
contractii uterine, efectele secundare sunt 
insuficienţa hepatica și decesul. Alte 
ingrediente comune ale acestor elixire erau 
chinina, acidul boric și uleiul de theobroma — 

pe care s-ar putea să îl cunoști sub 
denumirea de unt de cacao. 

Da, unele medicamente brevetate 
conțineau ciocolată. 

Unul dintre cele mai de succes remedii 
brevetate a fost compusul vegetal al Lydiei 
Pinkham pentru afecțiunile specifice 
femeilor, care era destinat în mod special 
schimbărilor survenite în timpul vieții sau 
menopauzei. Potrivit lui Rainey Horwitz, care 
a studiat în profunzime activitatea Lydiei 


Pinkham si compusul ei vegetal pentru 
Embryo Project Enciclopedia (merita citita), 
aceasta a inventat si produs un amestec de 
alcool, radacini si ierburi in bucataria ei in 
1873 in Lynn, Massachusetts. Pinkham a 
început la scară mică, dar pe măsură ce 
cererea a crescut, afacerea ei s-a extins. 
Produsul a fost puternic promovat ca fiind 
un leac al femeilor pentru bolile femeilor. 
Aparent, el putea: 


să ofere o ameliorare rapidă și să 
asigure o vindecare definitivă în toate 
cazurile de menstruatie neregulată, 
leșin, dureri de cap, cloroză, tulburări 
de dispoziție, dureri periodice 
puternice, amețeli, palpitatii, depresie, 
dureri de spate și în acele zile 
monotone și apatice în care simţi că 
nu ești în stare de nimic. 


Cloroza înseamnă anemie sau un nivel 
scăzut al hematiilor, tulburările de dispoziţie 
înseamnă o stare de spirit proastă și 
bănuiesc că durerile periodice puternice 
erau crampe menstruale. Esenţa 
ginecologiei într-o sticluta! Si da, daca ceva 
sună prea bine ca să fie adevărat, atunci 
chiar așa este. Acum știm că toate aceste 
afecţiuni sunt cauzate de procese biologice 
extrem de diferite și că nu există un singur 
tratament pentru toate. 

Fiecare flacon era însoţit de o carte de 
80 de pagini gratuită despre sănătatea 
femeilor, intitulată Lydia E. Pinkham’s Private 
Textbook Upon Ailments Peculiar to Women. 


Femeile erau chiar încurajate să trimită 
întrebări la care Pinkham să răspundă și 
primeau răspunsuri scrise de mână.. lar 
asta a continuat chiar și la câţiva ani după 
moartea ei. Acest lucru a provocat un mic 
scandal, reprezentanţii mărcii Pinkham 
susținând că nimeni nu sugerase vreodată 
că Pinkham însăși ar fi scris toate 
răspunsurile. Au existat și cărţi poștale 
Pinkham (practic, niște cartonașe de 
schimb). Cum nimeni altcineva nu vorbea 
public despre sănătatea femeilor, bineînțeles 
că femeile i se adresau Lydiei Pinkham. 

Reţeta originală a lui Pinkham includea 
cohoș negru,  cruguliță,  iarbă-amară, 
rădăcină de iarba fluturilor și seminţe de 
schinduf. Cohoșul negru era, se pare, 
ingredientul pentru simptomele menopauzei. 
Reţeta conţinea alcool, deși acest lucru nu a 
fost dezvăluit timp de multi ani. Produsul 
vegetal al lui Pinkham a fost testat în 1911, 
iar rezultatele au fost publicate în British 
Medical Journal. Avea un conţinut de 19,3% 
alcool, adică același ca majoritatea vinurilor 
de Porto, ca referinţă. (Știu, nu-i așa?!) Nu a 
fost găsită nicio dovadă a prezenţei vreunei 
substanţe active. Deși este posibil ca testele 
din acea vreme să nu fi fost capabile să 
detecteze un ingredient activ (în ceea ce mă 
privește, asta înseamnă că sunt generoasă 
cu Lydia), având în vedere reţeta și metoda 
de extracţie a Lydiei Pinkham, este foarte 
probabil să nu fi existat niciun ingredient 
activ în afară de alcool. 


M-am hotărât sa încerc o versiune 
artizanală a tonicului lui Pinkham - ei bine, 
partea cu alcoolul. Am vrut să văd dacă 30 
de mililitri (1 lingură) de alcool, reprezentând 
19,3% din produs, administrat la fiecare 
patru ore - doza de ingredient presupus 
inactiv din preparatul vegetal al lui 
Pinkham - ar putea îmbunătăţi o Zi 
mohorata si lipsită de energie. Am ales un 
vin de Porto de buna calitate cu un continut 
de 19,5% alcool (uite, nu aveam de gand sa 
beau un porto foarte prost înainte de cafea). 
Între pandemia cu COVID-19 si sezonul 
incendiilor din California, cand pe cer era 
numai fum, am avut zile in care nu m-am 
simtit buna de nimic, asa ca, intr-o dimineata 
de duminică, după ce m-am spălat pe dinţi, 
am început cu o doză de porto și am 
continuat să mi-l administrez regulat până la 
culcare. De dragul științei, desigur! Să 
spunem doar că mi-a mai „luminat“ putin 
ziua, și nu, nu îl recomand ca terapie. În mod 
clar exista un ingredient activ, doar că nu 
chiar așa cum fusese promovat. 


Suplimentele cu Omega-3 


Importanţa acizilor grași Omega-3 a fost 
discutată în capitolul 21. Un studiu clinic de 
amploare care a urmărit peste 13 000 de 
femei cu vârsta de 55 de ani sau mai mult a 
arătat că administrarea unui supliment de 1 
gram de Omega-3 (marca Omacor, un 
supliment cu ulei de pește) a redus atacurile 


de cord cu 40% in cazul femeilor albe care 
aveau in alimentatie mai putin de o portie si 
jumătate de peste pe săptămână și cu 77% 
în cazul celor afro-americane, indiferent de 
consumul de pește. În studiu s-a folosit 
Omacor deoarece este un produs eliberat pe 
bază de rețetă, aprobat de FDA, deci doza și 
puritatea lui erau cunoscute. Există 
suplimente vegane cu Omega-3 fabricate din 
alge marine, deși, dacă nu sunt eliberate pe 
bază de reţetă, conținutul și doza nu pot fi 
garantate. Efectele secundare ale 
consumului unei cantități de 1 gram de acizi 
grași Omega-3 pe zi sunt rare, dar pot 
include o respiraţie urât mirositoare, arsuri la 
stomac, greață, diaree, dureri de cap si 
uneori chiar și transpiratie urât mirositoare. 

Dozele mai mari de acizi grași Omega-3 
eliberate pe bază de reţetă sunt utilizate 
pentru a trata trigliceridele ridicate — până la 
4 grame pe zi. În aceste doze, acizii grași pot 
scădea trigliceridele cu 20 pana la 30%, dar 
pot afecta si capacitatea de coagulare a 
sangelui si pot interactiona cu 
medicamentele anticoagulante. Aceste doze 
trebuie utilizate numai sub supraveghere 
medicala. 

Pentru multe femei, un supliment de 
Omega-3 de 1 gram pe zi este foarte indicat. 


Vitamina B12 


Vitamina B12 este importanta pentru 
producerea globulelor rosii din sange, pentru 


funcţionarea sistemului nervos, precum si 
pentru o varietate de procese metabolice și 
pentru sinteza ADN-ului. Nivelurile scăzute 
sunt asociate cu multe simptome, inclusiv 
cu oboseala, depresia, iritabilitatea, aftele 
bucale și furnicăturile la nivelul mâinilor și 
picioarelor. Cantitatea zilnică recomandată 
de vitamina B12 este de 24 mcg - iar o 
portie de 85 g de somon conţine mai mult de 
atât, iar o cana de lapte are 1,1 mcg. 
Vitamina B12 nu se găsește în plante. 

Absorbtia vitaminei B12 este un proces 
complicat, care devine mai puţin eficient 
odată cu vârsta. În consecință, aproximativ 
20% dintre persoanele cu vârsta de 
minimum 60 de ani au carente. Femeile de 
peste 50 de ani și cele care urmează o dietă 
vegană ar trebui să acorde o atenţie 
deosebită aportului de vitamina B12 și să 
suplimenteze la nevoie. Multe alimente 
vegane sunt imbogatite cu vitamina B12, 
inclusiv mai multe tipuri de cereale pentru 
micul-dejun, drojdiile nutritive și laptele 
vegetal, cum ar fi cel de soia. Unele 
medicamente, de exemplu, metformina 
pentru diabetul de tip 2 și medicamentele 
pentru  refluxul gastric, precum si 
intervenţiile chirurgicale pentru pierderea în 
greutate pot diminua absorbţia vitaminei 
B12, așa că și în acest caz ar putea fi 
necesare suplimentele. 

Injectiile cu vitamina B12 au fost mult 
timp promovate ca un remediu miraculos 
pentru oboseală și sunt populare în industria 
wellnessului. Lichidul este de un roșu aprins 


si seamana mai mult cu un elixir decat cu un 
medicament pe care il administram la 
cabinet, dar femeile au nevoie de un medic, 
nu de un vraci. Cand am participat la 
conferinţa „goop health“ de la New York, am 
fost uimită să văd o coadă lungă de femei 
care își lăsau cu nerăbdare pantalonii în jos, 
expunându-și partea superioară a feselor 
pentru ca un medic pe care nu îl mai 
întâlniseră niciodată să le facă o injecție 
intramusculară de vitamina B12 de un roșu 
aprins - totul în numele wellnessului. 
Injectiile cu vitamina B12 ar trebui să fie 
prescrise doar de către medic și sunt 
indicate doar persoanelor care nu reușesc 
să asimileze suficientă vitamina B12 din 
suplimente. 

Este fascinant cum injectiile cu vitamina 
B12 sunt catalogate ca fiind naturale, 
stimulatoare pentru sistemul imunitar (nici 
vorbă de așa ceva) și benefice pentru 
sănătate, iar alte intervenții sau 
medicamente, cum ar fi vaccinurile, poartă 
eticheta farmaceuticelor malefice. Acest 
lucru este uimitor mai ales în cazul vitaminei 
B12, deoarece injectiile sunt fabricate de o 
companie farmaceutică și conţin cantităţi 
mici de aluminiu, unul dintre ingredientele 
despre care anumite voci susţin in mod fals 
că fac vaccinurile nesigure sau anormale. 
Deși cantitatea de aluminiu din B12 este mai 
mică decât cea din vaccinuri (cantităţile fiind 
sigure în ambele cazuri), oamenii nu se 
vaccinează o dată pe lună ani la rând. 


Vitamina E 


Vitamina E este un grup de compusi solubili 
în grăsimi numiţi tocoferoli si tocotrienoli. 
Acesti compusi sunt antioxidanti si sunt 
importanti pentru sistemul imunitar si pentru 
sanatatea inimii. Carenta de vitamina E in 
America de Nord este foarte rara. Acest 
nutrient se gaseste intr-o varietate de 
alimente, inclusiv in legume cu frunze verzi, 
nuci, seminte, uleiuri vegetale si cereale 
imbogatite. Mai multe studii au evaluat 
suplimentele de vitamina E pentru ingrijirea 
preventiva a sanatatii si nu s-a demonstrat 
că ajută împotriva bolilor de inimă, a 
cancerului sau a declinului cognitiv odată cu 
îmbătrânirea. Ba chiar unele studii au 
generat îngrijorări cu privire la suplimentele 
de vitamina E, indicând un risc mic, dar 
crescut de deces în rândul celor care iau 
doze de 400 Ul pe zi și posibil chiar și pentru 
cei care iau doar 150 UI pe zi. 


Hormonii eliberaţi fără rețetă 


Aparent, hormonii eliberaţi fără reţetă sunt 
disponibili pretutindeni, chiar și pe Amazon. 
Evită-i! S-ar putea chiar să nici nu conţină 
hormoni, dar există multe alte motive pentru 
a-i evita. lată care sunt cele mai comune 
patru produse comercializate destinate 
femeilor aflate la menopauză: 


* CREMA CU PROGESTERON nu se 
absoarbe bine (dacă se absoarbe 


vreun pic) prin piele, deci este 
ineficientă chiar daca produsul 
conţine progesteron. Dacă o 
femeie ia estrogen și se bazează 
pe o cremă cu progesteron pentru 
a-și proteja uterul, ea riscă să se 
îmbolnăvească de cancer 
endometrial. Acesta este, de fapt, 
unul dintre sfaturile mele despre 
cum să primeşti îndrumările 
proaste în privinţa menopauzei — 

dacă medicul iti recomandă 
progesteron aplicat local, ridică-te 
și ieși pe ușă. 


* ORICE PRODUS CARE PRETINDE CA 
INCLUDE ȘI ESTROGEN. Cantitatea de 
estrogen contează în ceea ce 
privește riscul de formare a 
cheagurilor de sânge și de apariție 
a cancerului endometrial, așa că 
produsele non-farmaceutice pot fi 
nesigure. Cu toate acestea, 
majoritatea produselor eliberate 
fără reţetă care pretind că sunt 
estrogeni sunt de fapt altceva. De 
exemplu, Life Extension vinde 
estrogen pentru femei. Descrierea 
este următoarea: Acest supliment 
de estrogen pe bază de plante este 
conceput pentru a susține 
metabolismul sănătos al 
estrogenilor și pentru a combate 
neplăcerile comune cauzate de 
menopauză, cum ar fi bufeurile și 


transpiratiile nocturne. Normal că 
un supliment de estrogen pare sa 
contina estrogen, dar este de fapt 
un amestec de produse vegetale 
care sunt in mare parte ineficiente 
pentru simptomele menopauzei. 
Acesta este un bun exemplu (sau 
chiar un exemplu care te înfurie 
de-a dreptul, pentru că acest tip de 
etichetare nu ar trebui să fie 
permis) al modului în care 
etichetele pot fi înșelătoare. 


DEHIDROEPIANDROSTERONUL ȘI 
SULFATUL DE 
DEHIDROEPIANDROSTERON (DHEA ȘI 
DHEA-S) sunt produși de glanda 
suprarenală și de ovare, iar 
împreună, DHEA și DHEA-S sunt 
cei mai răspândiți hormoni steroizi 
din organism. Nivelurile scad cu 
aproximativ 2% pe an, dar în cazul 
unora dintre femei, acestea pot 
crește temporar în timpul tranziţiei 
spre menopauză. DHEA și DHEA-S 
sunt hormoni enigmatici, iar 
amploarea reală a funcției lor în 
organism nu este bine înțeleasă, 
dar se crede că au un efect asupra 
funcției cerebrale si a inflamatiei. 
DHEA este si una dintre etapele 
procesului prin care colesterolul 
se transformă în testosteron, 
estrogeni si progesteron (vezi 
capitolul 3), de unde si 


recomandarea din partea unor 
medici să fie administrat la 
menopauză. Cel puţin 23 de studii 
au evaluat DHEA pentru o 
varietate de indicaţii legate de 
menopauză și nu au fost găsite 
beneficii pentru funcţia sexuală, 
starea generală de sănătate, 
funcţia cognitivă sau beneficii 
legate de lipide sau de glicemie. 
Desigur, calitatea studiilor este 
slabă, dar pe baza acestor date nu 
există dovezi care să susţină 
administrarea de DHEA la femeile 
aflate în perioada de tranziţie spre 
menopauză sau în 
postmenopauză ori pentru 
probleme legate de dorință 
sexuală. DHEA-S este o terapie 
vaginală eficientă, pe bază de 
reţetă, pentru sindromul genito- 
urinar al menopauzei (SGM, vezi 
capitolul 13). 


PREGNENOLONA. Un alt hormon 
precursor al procesului de 
transformare a colesterolului în 
progesteron/estradiol/testosteron 
(vezi anexa A). Există un mit 
conform căruia, în perioadele de 
stres, glanda suprarenală 
deturnează pregnenolona pentru a 
produce hormoni ai stresului, cum 
ar fi cortizolul, păcălind ovarele și 
scăzând astfel nivelul de estradiol 


și progesteron. Este adesea 
denumit „furt de pregnenolonă'. 
Nu există nicio dovadă a acestui 
lucru în literatura medicală, iar 
ipoteza nu este plauzibilă din 
punct de vedere biologic pe baza 
modului în care funcţionează 
organismul. Deși este adevărat că 
stresul poate opri temporar 
menstruatia la unele femei si că 
factorii de stres cronic pot afecta 
funcția de reproducere, acest 
lucru se datorează unor 
interacțiuni complexe care 
afectează semnalele hormonale și 
nu are nimic de-a face cu faptul că 
ovarele au o cantitate insuficientă 
de pregnenolonă. Ipoteza falsă a 
furtului de pregnenolona este 
adesea asociată cu un alt non- 
diagnostic: oboseala 
suprarenală - ideea că stresul 
epuizează glanda suprarenală. 
Atunci când pacientelor li se pun 
aceste diagnostice false, nu 
înseamnă că nu au simptome, ci 
că au fost diagnosticate greșit. 
Renunta la suplimentele de 
pregnenolona si ignora pe oricine 
care îţi pune diagnosticul de furt 
de pregnenolona sau de oboseala 
suprarenala. 


Probioticele 


Probioticele sunt microorganisme vii 
benefice pentru sănătate gazdei. Practic, 
sunt microorganisme care fac bine 
organismului uman. În anii 1990, 
probioticele erau noutatea în domeniul 
sănătăţii femeilor si le recomandam pentru 
prevenirea infecțiilor vaginale si pentru 
sănătatea vezicii urinare, dar acum sunt 
comercializate pentru o mare varietate de 
probleme și afecţiuni medicale. În pofida 
efervescentei provocate de probiotice, există 
puţine date științifice care să susțină 
utilizarea lor pe scară largă în domeniul 
sănătăţii femeilor. Microbiomul 
gastrointestinal și vaginal (comunităţile de 
bacterii) este complex, dinamic, iar puţinele 
date pe care le cunoaștem despre el sunt 
abia la început, astfel încât ideea că poate fi 
manipulat cu ușurință pentru a obţine doar 
beneficii cu ajutorul unei pastile probiotice 
este mai mult literatură stiintifico-fantastica 
decât știință. Cu toate acestea, există date 
care sugerează că probioticele pot contribui 
la prevenirea unui tip potenţial periculos de 
diaree asociată antibioticelor, numită 
enterocolită provocată de Clostridium 
difficile. 

În cazul femeilor aflate la menopauză, 
probioticele sunt cel mai probabil 
recomandate pentru prevenirea infecțiilor 
tractului urinar sau ITU (infecţii ale vezicii 
urinare). Cele câteva studii care există sunt 


slabe, iar o recenzie Cochrane din 2015 care 
a analizat intregul set de dovezi a condus la 
urmatoarele concluzii: 


Nu a fost demonstrat niciun beneficiu 
semnificativ al  probioticelor în 
comparaţie cu placebo sau cu 
inexistenta unui tratament, dar nu 
poate fi exclus un beneficiu, deoarece 
datele au fost putine si au provenit 
din studii de mici dimensiuni, cu 
raportare metodologica slaba. 


Există cercetări cu o tulpină numită 
Lactobacillus crispatus, bacteria benefică 
dominantă din vaginul multor femei, pentru 
reducerea  recurenţei infecțiilor vaginale, 
cum ar fi vaginoza bacteriană. Adăugarea 
Lactobacillus  crispatus la tratamentul 
standard pentru vaginoza bacteriană a redus 
riscul de recurenţă de la 45 la 30%. Dacă 
studiile ulterioare cu această bacterie vor 
demonstra beneficiile pe termen lung, ea va 
reprezenta un adaos util, dar este clar că nu 
este un remediu pentru orice. Acest 
probiotic nu este în prezent disponibil fără 
rețetă. Există și alte date privind probioticele 
și sănătatea vaginală, dar ele sunt sub 
așteptări. 

Probioticele prezintă aceleași probleme 
de control al calităţii ca alte suplimente. Un 
studiu a arătat că 33% dintre probiotice 
conţineau mai puţine colonii de bacterii 
decât cele declarate pe etichetă, iar 42% 
dintre produsele testate erau etichetate 
greșit, ceea ce înseamnă că nu conțineau 


bacteriile declarate sau includeau alte 
specii. In plus, aceste produse sunt de obicei 
destul de scumpe. 


Alte suplimente 


lată alte câteva suplimente care sunt 
destinate adesea femeilor aflate la 
menopauză: 


* ANTIOXIDANȚII sunt substanțe care 
pot preveni deteriorarea celulelor 
de către radicalii liberi, molecule 
instabile create în mod natural de 
către organism sau care se 
găsesc în mediul înconjurător 
(printre exemple se numără fumul 
de ţigară și lumina soarelui). 
Câteva exemple sunt vitaminele E 
și C, seleniul și carotenoizii (pe 
care multi dintre noi îi cunoaștem 
ca fiind substanțe care dau 
pigmentul alimentelor, cum ar fi 
morcovii, dovleacul și roşiile). 
Legumele și fructele sunt surse 
excelente de antioxidanți, dar nu 
există dovezi care să susţină 
utilizarea suplimentelor cu 
antioxidanți la populaţia generală 
și există unele date care 
sugerează existența unor riscuri 
(de exemplu, aşa cum s-a discutat 
anterior cu vitamina E). Într-un 
studiu, femeile care au luat 
suplimente cu antioxidanți în 


timpul  chimioterapiei pentru 
tratarea cancerului de sân au avut 
un risc crescut de recidivă a 
cancerului. Există cercetări în curs 
de desfășurare privind terapia cu 
antioxidanți si, până când vom 
avea date de calitate, în general 
este mai bine să se obțină 
antioxidanți din alimente. 


* BIOTINA este cunoscută și sub 
numele de vitamina B7 și este 
adesea recomandată pentru păr și 
unghii, deși nu există nicio dovadă 
că funcţionează în cazul 
persoanelor care nu au o carenta 
de biotină. Este abundentă în 
majoritatea dietelor, iar unele 
surse bune sunt somonul, 
galbenusurile şi cartoful dulce. 
Este produsă chiar si de bacteriile 
din intestin, astfel încât carenta 
legată de dietă este neobişnuită la 
persoanele altminteri sănătoase. 
Multe suplimente conțin de 650 
de ori mai multă biotină decât 
este necesară, deși este o 
vitamină solubilă în apă, astfel 
încât surplusul devine pur și 
simplu urină scumpă. Nivelurile 
ridicate de biotină pot interfera cu 
mai multe teste de laborator, 
inclusiv cu nivelurile hormonale, 
cum ar fi FSH și LH (vezi capitolul 
3), testele tiroidiene, cortizolul, 


vitamina D si troponina — un test 
care ajută la diagnosticarea 
atacurilor de cord. 


* EXTRACTUL DE CEAI VERDE. Pare 
sănătos, nu-i așa? La urma urmei, 
ceaiul verde este benefic pentru 
sănătate. Extractul de ceai verde 
este un extract din plantă, nu este 
ceai. Este asociat cu insuficienţa 
hepatică, așa că nu este 
recomandat. 


* IODUL. Afectiunile tiroidiene cresc pe 
măsură ce femeile îmbătrânesc, 
așa că iodul este adesea 
prezentat femeilor de peste 40 de 
ani ca un supliment necesar 
pentru a proteja atât glanda 
tiroidă, cât și sistemul imunitar. 
Femeile adulte care nu sunt 
însărcinate au nevoie de 150 pg 
de iod pe zi, cantitatea din % 
linguriţă de sare de masă iodată. 
Lactatele, ouăle și peștele sunt 
surse bune de iod alimentar. 
Funcţia principală a iodului este 
producerea de hormoni tiroidieni. 
El susține doar sistemul imunitar, 
deoarece pentru un sistem 
imunitar sănătos ai nevoie de o 
glandă tiroidă funcţională. 
Administrarea excesivă de iod în 
cazul unei glande tiroide care 
funcţionează normal poate 


provoca, in mod paradoxal, 
hipotiroidism (funcție tiroidiană 
scăzută). De fapt, endocrinologii 
recomandă doze mari de iod la 
femeile cu hipertiroidism (o 
glandă tiroidă hiperactivă) pentru 
a o „ameţi“ și a câștiga timp ca s-o 
trateze prin mijloace de durată 
mai lungă. Unele femei iau atât de 
mult iod fără rețetă prin 
intermediul suplimentelor, încât 
ajung să facă hipotiroidism. in 
astfel de situaţii, oamenilor le este 
greu adeseori să creadă că au fost 
induși în eroare și pot fi necesare 
mai multe vizite la cabinet pentru 
a-i convinge de contrariu. Există 
studii care asociază consumul 
excesiv de iod cu tiroidita 
autoimună și cu cancerul tiroidian 
papilar. 


* MULTIVITAMINELE au fost concepute 
pentru femeile de peste 50 de ani 
pentru a oferi sprijin din interior — 
nu te lăsa păcălită! Singurul lucru 
pe care trebuie să îl facem în 
acest caz este să ne dăm seama 
cum putem spulbera temerile 
femeilor pe măsură ce 
îmbătrânesc. Mai multe studii au 
abordat multivitaminele si au 
descoperit că nu aduc niciun 
beneficiu femeilor altminteri 
sănătoase, iar unele date 


sugerează chiar ca sunt 
dăunătoare. O teorie legată de răul 
pe care îl pot provoca este că 
antioxidantii din suplimente 
protejează nu doar celulele 
sănătoase, ci și pe cele 
canceroase. Pot exista și alte 
mecanisme; de exemplu, unele 
vitamine si minerale afectează 
capacitatea de absorbţie a altora, 
astfel încât dozele mari din 
intestin provenite de la o 


multivitamină pot afecta 
capacitatea de absorbție a 
nutrientilor importanti din 
alimente. Desi vitaminele 


hidrosolubile in exces sunt pur si 
simplu eliminate prin urină (da, 
așa cum am menţionat mai sus cu 
biotina, se pare că multe vitamine 
fac pur și simplu urina mai 
scumpă), vitaminele liposolubile în 
exces sunt stocate în grăsimi, 
putându-se acumula și 
reprezentând un pericol potenţial. 
Cu excepţia cazului în care o 
femeie a suferit o operație 
chirurgicală ca să slăbească sau 
are alte cauze care îi afectează 
capacitatea de asimilare a 
micronutrientilor din alimente, 
multivitaminele nu sunt 
recomandate. 


* VITAMINA A este de fapt un grup de 
compusi cunoscuti si sub numele 
de retinoizi. Dozele de 10 000 UI 
pe zi sau mai mult sunt asociate 
unui risc crescut de osteoporoza. 
Carenta de vitamina A este rara, 
însă mai multe suplimente 
destinate femeilor conțin adesea 
10 000 de unităţi de vitamina A. 
Este vorba de un risc, și nu de un 
beneficiu. Retinolul aplicat local și 
vitamina A pe bază de reţetă sunt 
altă poveste, deoarece s-a 
demonstrat că aceste produse 
reduc aspectul ridurilor, pentru că 
promovează creșterea 
colagenului. 


* VITAMINELE B6 ȘI B12. Întâlnesc 
deseori femei care iau această 
combinaţie, dar suplimentele de 
vitamina B6 combinate cu B12 
sunt asociate unui risc crescut de 
apariţie a osteoporozei și a 
fracturilor — într-un studiu, riscul 
producerii unei fracturi de șold a 
crescut cu 50%. Cu cât doza de 
vitamine este mai mare, cu atât 
crește și riscul. 


* CREMA DE IGNAME. Se profită de faptul 
că hormonii farmaceutici sunt 
produși dintr-o substanţă care se 
găsește în igname: diosgenina. Cu 
toate acestea, organismul nu 


poate transforma diosgenina sau 
alte substante din igname in 
hormoni, iar ignamele nu contin 
hormoni sau substanțe cu 
proprietăţi medicinale. Un 
magazin din apropierea locuinţei 
mele vinde o cremă din igname 
despre care se pretinde că 
ameliorează crampele, 
schimbările de dispoziţie, că oferă 
sprijin pentru glandele suprarenale 
și echilibrează  estrogenul şi 
progesteronul. Totul la prețul de 
24,80 dolari borcanul. Sună exact 
ca un medicament brevetat, nu? 
Așa cum era de așteptat, un 
studiu privind o cremă locală de 
igname comparată cu un placebo 
nu a indicat niciun beneficiu. 
Aceste produse sunt o înșelătorie 
menită să te scuture de bani. 
Ignamele sunt alimente, nu 
medicamente. 


Cum să te documentezi 


„Menoceuticele“ merită să fie monitorizate 
cu aceeaşi atenție ca medicamentele 
eliberate pe bază de rețetă. Acest lucru 
poate fi destul de dificil, având in vedere 
multe studii slabe, asa că iată câteva 
întrebări pe care ai putea să ti le pui si lucruri 
pe care să le faci: 


* CUM MA POATE AJUTA ACEST PRODUS 


ÎNTR-UN MOD SEMNIFICATIV? Nu 
accepta termeni vagi, cum ar fi 
„Sprijin pentru ovare“ sau „sprijin 
pentru glandele suprarenale“; 
solicită un rezultat preconizat și 
precizie în ceea ce privește doza. 
De exemplu, 1 gram de acizi grași 
Omega-3 pe zi reduce riscul de 
atac de cord. 


FEREȘTE-TE DE PRODUSELE CARE 
PRETIND CĂ LE FAC PE TOATE. 
Bufeurile, schimbările de 
dispoziție, crampele, durerile de 
cap, de spate sunt afecţiuni 
medicale diferite și ideea că există 
o terapie universală nu este 
plauzibilă biologic. Dacă un 
supliment pare prea bun ca să fie 
adevărat, atunci chiar așa și este 
(în plus, dacă chiar era bun, ar fi 
fost preluat de mult de marile 
companii farmaceutice). 


CE SPUN ORGANIZAȚIILE MEDICALE 
PROFESIONALE DESPRE ACEST 
SUPLIMENT? Mai exact, mă refer la 
North American Menopause 
Society (NAMS), International 
Menopause Society (IMS), 
American College of Obstetrics 
and Gynecology (ACOG) sau 
Society of Obstetricians and 
Gynecologysts of Canada (SOGC). 


Introdu în motorul de căutare 
denumirea suplimentului sau a 
produsului şi apoi numele 
societăţii. 

* CE RECOMANDĂ BIROUL PENTRU 
SUPLIMENTE ALIMEN-TARE AL 


INSTITUTULUI NAȚIONAL DE 
SĂNĂTATE? In Statele Unite te poţi 
informa de pe pagina 


ods.od.nih.gov. 


* CARE SUNT RISCURILE POTENȚIALE, 
INCLUSIV CELE FINANCIARE? Spre 
deosebire de medicamentele 
eliberate pe bază de reţetă, 
suplimentele nu au prospecte care 
să enumere efectele secundare, 
complicațiile și potentialele 
interactiuni cu medicamentele. Nu 
presupune niciodata ca un produs 
este inofensiv sau ca nu 
interacționează cu un alt 
medicament doar pentru că nu 
este un produs farmaceutic sau 
pentru că pe etichetă se afirmă că 
este natural. National Center for 
Complementary and Integrative 
Health (nccih.nih.gov) este un loc 
bun din care să începi căutarea de 
informaţii privind siguranţa și 
spune-i întotdeauna medicului 
dacă iei suplimente sau dacă 
intentionezi să începi să iei. O alta 
resursă excelentă este 


farmacistul. in ceea ce priveste 
riscul financiar, pretul 
suplimentelor variaza intre 20 si 
90 de dolari pe luna sau mai mult. 
Pe termen lung, asta inseamna 
foarte multi bani. 


* ÎMI POT SCHIMBA DIETA ASTFEL ÎNCÂT SĂ 
NU MAI AM NEVOIE DE SUPLIMENTE? 
Poate că aceste schimbări nu sunt 
posibile în cazul unora, dar merită 
întotdeauna să încerci. Un 
dietetician autorizat sau un 
nutritionist ar putea fi în măsură 
să te ajute, iar majoritatea pot 
face recomandări accesibile. În 
Statele Unite, acest lucru poate fi 
acoperit de asigurarea de 
sănătate (în ţările cu asistenţă 
medicală universală poate fi 
gratuit), dar chiar și pentru 
persoanele care trebuie sa 
plătească pentru o consultatie, 
probabil că merită pe termen lung, 
deoarece suplimentele pot costa 
între 20 și 40 de dolari pe lună sau 
mai mult și sunt oameni care 
ajung adesea să ia mai mult de 
unul. Costul unei singure vizite la 
un astfel de specialist ar putea să 
se amortizeze din renunţarea la 
suplimente în mult mai puţin de un 
an. 


* PERSOANA CARE RECOMANDA PRODUSUL 
PROFITĂ DE PE URMA VÂNZĂRII? 
Pentru a obține informații 
impartiale, discuta cu un 
specialist din domeniul medical 
care nu profită de pe urma 
suplimentului. 


* PERSOANA CARE RECOMANDĂ ACEST 
SUPLIMENT FOLO-SESTE TERMENI 
PRECUM „FURT DE PREGNENOLONĂ“ 
SAU „OBOSEALĂ SUPRARENALA“? 
Dacă da, cere părerea altui 
specialist. 


* DACĂ IEI UN SUPLIMENT, CAUTĂ UNUL A 
CĂRUI PURITATE A FOST VERIFICATĂ DE 
O AGENȚIE INDEPENDENTĂ. Caută 
produse care poartă o siglă de 
aprobare din partea uneia dintre 
cele trei agenţii independente - 

NSF International, US 
Pharmacopeia (USP) sau 
ConsumerLab - care testează 
aceste produse pentru a le verifica 
puritatea. Acest lucru va reduce 
riscul ca un produs să fie falsificat 
și reprezintă o garanţie că el 
conţine ceea ce este menţionat pe 
etichetă. 


PS. Mă aştept la o mulțime de mesaje 
injurioase pentru acest capitol. 


DE REȚINUT 


* Suplimentele sunt o industrie nereglementata 
care valorează miliarde de dolari pe an, iar 
multe companii au legături financiare cu 
furnizorii și influencerii care le recomandă 
produsele. 


e Cu excepţia acizilor grași Omega-3 și a vitaminei 
B12, majoritatea suplimentelor pentru femeile 
altminteri sănătoase, care nu au o deficiență 
nutrițională, au date de susţinere slabe (vezi 
capitolul 11 pentru informaţii despre calciu și 
vitamina D). 


* Multe suplimente sunt falsificate; acest lucru le 
face dificil de studiat și ridică probleme de 
siguranţă. 


* Multivitaminele sunt recomandate doar femeilor 
care au o capacitate redusă de absorbție a 
vitaminelor; alimentele rămăn cel mai bun și 
mai natural mod de a obţine micronutrienti. 


+ Evita hormonii eliberaţi fără reţetă. 


CAPITOLUL 23 
Contracepţia și tranziţia spre 
menopauză 


Prevenirea sarcinii și controlul 
menstruației 


Femeile pot utiliza contraceptia în timpul 
tranziţiei spre menopauză din mai multe 
motive: pentru a nu rămâne gravide, pentru a 
tine sub control afecțiunile medicale care au 
precedat tranziția spre menopauza (de 
exemplu,  menstruaţiile dureroase sau 
durerile provocate de endometrioza) și 
pentru a atenua simptomele supărătoare ale 


tranziţiei spre menopauza, cum ar fi 
menstruatiile neregulate sau abundente. 
Trecerea in revista a optiunilor nu doar ca le 
ajuta pe femei sa ia decizii bazate pe dovezi 
in timpul tranzitiei lor spre menopauza, ci 
cunoașterea modului in care anumite 
contraceptive pot ajuta în timpul tranziţiei 
spre menopauză poate modifica alegerile pe 
care le fac femeile la vârsta de 30 de ani sau 
chiar mai devreme, deoarece planificarea 
menopauzei ar trebui să facă parte din 
discuțiile despre contraceptie. 

Pe măsură ce femeile îmbătrânesc, este 
mai probabil ca ele să sufere de mai multe 
afecţiuni medicale care le cresc riscul 
apariției complicatiilor asociate anumitor 
forme de contraceptie hormonală. 
Principalele riscuri relevante pentru tranziția 
spre menopauza vor fi discutate pe scurt, 
dar o prezentare completă a tuturor 
afecțiunilor medicale care au impact asupra 
siguranței contraceptiei depășește sfera de 
interes a acestei cărți. Centers for Disease 
Control and Prevention (CDC) si Organizația 
Mondială a Sănătăţii (OMS) sunt resurse 
excelente pentru astfel de informații. Introdu 
„CDC“ sau ,OMS" și „criterii medicale de 
eligibilitate pentru contraceptie“ în motorul 
de căutare ales pentru a ajunge la pagina de 
internet relevantă. Atât CDC, cât și OMS au 
aplicaţii gratuite cu aceleași informaţii 
detaliate despre siguranţa contraceptivelor. 


Chiar am nevoie de contraceptie la peste 
40 de ani? 


Femeile care nu prezintă riscul de a rămâne 
însărcinate nu au nevoie de contraceptie. 
Este vorba despre femeile care nu au 
parteneri bărbaţi, femeile care au parteneri 
bărbaţi, dar sunt abstinente din proprie 
inițiativă sau din cauza anumitor 
circumstanţe și femeile care au parteneri 
bărbaţi, iar partenerul lor a făcut o 
vasectomie sau este un bărbat transsexual. 
Femeile care nu fac parte din aceste grupuri 
ar trebui să se gândească la ce ar putea 
însemna pentru ele să rămână însărcinate. 
Cu alte cuvinte, cât de mult nu își doresc să 
rămână însărcinate? 

Fiecare femeie privește riscul de sarcină 
în mod diferit. Femeile care ar duce mai 
departe o sarcină neașteptată ar trebui să 
știe că, în cazul mamei, complicațiile, 
inclusiv mortalitatea maternă, cresc odată 
cu vârsta, la fel și riscul apariţiei 
malformatiilor congenitale la copil. De 
exemplu, 1 din 20 sau 5% dintre toate 
sarcinile femeilor în vârstă de 45 de ani vor 
naște copii cu sindromul Down. Femeile 
care nu doresc să ducă mai departe 
sarcina — indiferent de motiv — ar trebui să 
ia în considerare disponibilitatea și costul 
avortului în zona în care locuiesc. La vârsta 
de 40 de ani, o femeie heterosexuală activă 
din punct de vedere sexual are aproximativ 
5% șanse de a rămâne însărcinată la fiecare 


ciclu menstrual. Au fost elaborate diferite 
modele pentru a incerca sa se stabileasca 
sansele de sarcina in functie de varsta si se 
estimează ca la vârsta de 45 de ani, 
aproximativ 55% dintre femei nu mai sunt 
capabile să rămână însărcinate, la vârsta de 
47 de ani, procentul este de 79%, iar la 
vârsta de 50 de ani este de 92%. Sarcinile 
fără reproducere asistată sunt neobișnuite 
peste vârsta de 45 de ani, dar se întâmplă. 
Între 50 și 55 de ani, sunt incredibil de rare. 
Cea mai în vârstă femeie care a conceput 
fără ajutorul tehnologiei reproductive este 
Dawn Brooke din Guernsey, Insulele Anglo- 
Normande, care avea 59 de ani când și-a 
adus pe lume fiul în 1997. 

Am îngrijit mai multe femei cu vârste 
cuprinse între 45 și 50 de ani care credeau 
că cele trei luni fără menstruatie reprezentau 
tranziţia lor spre menopauză, așa că 
rezultatul pozitiv al testului de sarcină a fost 
complet neașteptat. Sarcinile după vârsta de 
45 de ani sunt mai frecvente în rândul 
femeilor care au avut deja mai multi copii, 
sugerând poate o fertilitate crescută în 
general. Există o veche zicală care spune că 
unele femei pot rămâne însărcinate și numai 
dacă partenerul își desface cureaua de la 
pantaloni. Deși este o hiperbolă, există în 
mod cert unele femei care, în lipsa unui 
cuvânt mai bun, par să fie extrem de fertile. 
Cu toate acestea, dacă o femeie a folosit 
anticonceptionale toată viata, nu va sti dacă 
face parte din acel grup al celor extrem de 
fertile sau nu. 


Contraceptia si tranzitia spre 
menopauza: cand te opresti? 


Nicio analiză de sânge sau ecografie nu îi 
poate spune unei femei că nu mai are nevoie 
de contraceptie. Unii medici sugerează 
testarea hormonului FSH (hormonul de 
stimulare  foliculară, vezi capitolul 3), 
deoarece acesta este ridicat la menopauză. 
Acești medici consideră că un nivel de FSH 
230 UI/I măsurat în două ocazii diferite la cel 
putin șase până la opt săptămâni distanţă și 
la cel puţin 14 zile de la administrarea 
ultimei pastile 
anticonceptionale/plasture/inel pentru 
femeile care folosesc aceste metode 
înseamnă că nu mai este nevoie de 
contraceptie. Această abordare nu a fost 
niciodată testată în studii de amploare. 
Ovulatia este neregulată în timpul tranziţiei 
spre menopauză, în special în intervalul de 
unu până la doi ani înainte de ultima 
menstruatie, iar unele femei pot avea niveluri 
ale FSH specifice menopauzei timp de 
câteva luni și apoi pot ovula în ciclul 
următor. Adică, o femeie poate avea un nivel 
ridicat al FSH la opt săptămâni distanţă, și 
totuși poate rămâne însărcinată. Cele mai 
multe societăți medicale importante 
descurajează folosirea acestui test, având în 
vedere lipsa lui de fiabilitate. 

Recomandările pentru întreruperea 
contraceptiei se bazează pe vârstă și pe 
ultima menstruatie. Pe perioada așteptării 


pentru a vedea daca ultima menstruatie a 
fost cu adevarat ultima, se recomanda 
contraceptia suplimentara: 


* FEMEILE SUB 50 DE ANI continua 
contraceptia cam doi ani de la 
ultima menstruatie. Chiar daca 
menopauza este diagnosticată 
atunci când nu a mai avut loco 
menstruatie pe o perioadă de un 
an, manualele recomandă acest 
an în plus pentru siguranţă. Există 
și alte motive medicale pentru 
care o femeie poate să nu aibă 
menstruatie timp de doi ani, asa 
că în special femeile cu vârsta de 
40 de ani sau puţin peste această 
vârstă trebuie să fie sigure că 
lipsa menstruației nu se datorează 
altei cauze decât menopauza. 


* FEMEILE DE 50 DE ANI SAU MAI MULT 
continua contraceptia un an dupa 
ultima menstruatie. 


* FEMEILE DE 55 ANI SAU MAI MULT 
întrerup contraceptia. 


As vrea sa pot spune ca oprirea unei 
metode contraceptive un an sau doi pentru a 
începe Marea Asteptare Menstruala este o 
strategie buna, dar cred ca este nepotrivita 
pentru multe femei. Nu toate femeile care 
iau  anticoncepţionale (sau folosesc 
plasturele sau inelul) vor să continue să facă 
acest lucru până la vârsta de 55 de ani dacă 
nu au nevoie de medicamente. Dozele de 


estrogen sunt mai mari decât cele regăsite 
în tratamentul hormonal al menopauzei 
(THM), așa că multe femei ar putea trece 
mai repede la THM dacă ar ști că nu mai au 
nevoie de contraceptie. Utilizarea 
prezervativelor timp de inca un an sau doi 
sau administrarea pilulei de a doua zi la cinci 
luni după ultima menstruatie înseamnă 
cheltuieli suplimentare, inconveniente și 
stres. 

Nu am o opţiune mai bună; vreau doar să 
arăt cât de neplăcute sunt lucrurile. 


Dispozitivele intrauterine hormonale 
(DIU) 


Dispozitivele intrauterine hormonale (DIU) 
conţin levonorgestrel, care este un progestin 
(vezi capitolele 17 și 18). Rata apariţiei 
sarcinii la pacientele care au un dispozitiv 
intrauterin cu levonorgestrel (DIU-LNG) este 
de 0,2 până la 0,3%, astfel încât aceste 
dispozitive reprezintă o opţiune excelentă 
pentru femeile care în mod cert nu doresc să 
rămână însărcinate. DIU cu progestine 
acţionează asupra mucusului uterin, făcând- 
| inospitalier pentru spermatozoizi — practic, 
ele creează un blocaj chimic al 
spermatozoizilor. Nu sunt abortive, ceea ce 
înseamnă că nu există dovezi că împiedică 
implantarea unui ovul fertilizat sau că 
perturbă o sarcină existentă. 

În prezent, există patru tipuri de DIU 
hormonale disponibile (începând cu iulie 


2020) in Statele Unite (vezi tabelul 8 de la 
pagina 453). Acestea variază în funcţie de 
cantitatea de levonorgestrel, de cantitatea 
eliberată în fiecare zi și de durata 
contraceptiei. Două dintre aceste DIU pot fi 
utilizate dincolo de recomandările generale. 
Dacă dispozitivul Mirena este introdus la 
vârsta de 45 de ani sau mai târziu, este 
considerat eficient până la vârsta de 55 de 
ani, ceea ce îl face un DIU foarte popular în 
rândul femeilor aflate în perioada de tranziţie 
spre menopauză. 

DIU hormonale reduc volumul 
sângerărilor menstruale din fiecare ciclu cu 
peste 75%, iar 30% dintre femei nu au 
menstruatii, astfel încât acestea sunt 
adesea o alegere interesantă pentru femeile 
cu menstruatii neregulate și/sau abundente. 
DIU cu cea mai mică doză, Skyla, are cel mai 
mic impact asupra sângerărilor. Această 
reducere a sângerărilor/lipsa sângerărilor cu 
DIU-LNG este urmarea utilizării progestinului 
și nu este dăunătoare. Dezavantajul este 
reprezentat de sângerările neregulate sau de 
sângerările ușoare timp de cel puţin 30 de 
zile în timpul primelor trei luni de la insertie 
(50% dintre femei au sângerări neregulate 
timp de mai mult de 30 de zile). Acesta este 
un inconvenient (poţi distruge o mulţime de 
articole de lenjerie intimă daca nu esti 
pregatita), iar pentru femeile care considera 
că una sau două luni de sangerari 
punctiforme sunt inacceptabile, DIU-LNG s- 
ar putea să nu fie cea mai bună opţiune. Alte 
beneficii ale acestor dispozitive includ 


reducerea crampelor menstruale, tratarea 
durerilor pelviene cauzate de endometrioza 
(o afecţiune în care, in cavitatea pelviană, 
cresc ţesuturi similare mucoasei uterine) și 
reducerea riscului apariţiei atât a cancerului 
endometrial, cât și a celui ovarian. 

Mirena este dispozitivul care se remarcă 
cu adevărat. Nu numai că poate preveni sau 
trata problemele de sângerare, ci poate fi 
utilizat și pentru protecţia endometrială în 
THM (vezi capitolul 18), făcând posibilă 
tranziția de la contraceptie la THM fara 
probleme. Se poate incepe administrarea de 
estrogen daca simptomele, cum ar fi 
bufeurile, devin supărătoare sau cand se ia 
decizia de a administra estrogen pentru a 
proteja pacienta împotriva osteoporozei. 
Femeilor care nu încep THM li se poate 
scoate DIU-ul când ajuns la vârsta de 55 de 
ani. 

Complicatiile majore ale DIU-LNG sunt 
rare. Riscul ca organismul să expulzeze DIU 
este între 2 si 10%. Infecția apare în 1,4 
cazuri din 1 000 de insertii (antibioticele nu 
scad riscul), iar riscul de perforare (ceea ce 
înseamnă ca DIU trece prin uter în cavitatea 
abdominală și reprezintă o complicatie 
gravă) este <0,5%. 

Există unele date care sugerează că DIU- 
LNG ar putea crește ușor riscul apariției 
cancerului de sân, ceea ce înseamnă că la 
fiecare 7 690 de femei care folosesc 
această metodă, o femeie în plus va face 
cancer de sân. Un mic procent al femeilor 
pot prezenta efecte secundare precum 


durerile de cap, greata, sensibilitatea sanilor 
si chisturile ovariene. 


DIU de cupru 


Acest dispozitiv este foarte eficient, căci are 
o rată de eșec de 0,8%. Nu conţine hormoni 
și funcţionează deoarece cuprul este toxic 
pentru spermatozoizi. Un singur DIU din 
cupru este disponibil în prezent în Statele 
Unite - ParaGuard sau Cu380A. Cu toate 
acestea, există mai multe DIU din cupru de 
diferite dimensiuni si forme in multe alte 
tari. Motivele pentru care Statele Unite au 
ramas atat de mult in urma in ceea ce 
priveste dispozitivele intrauterine din cupru 
ar putea fi expuse într-un capitol întreg într-o 
altă carte, poate în Ghidul ginecologic al lui 
Gunter, care ar putea apărea în viitor. La fel 
ca DIU-LNG, DIU din cupru reduce și el riscul 
apariției cancerului ovarian. 

Paraguard este aprobat pentru o 
perioadă de zece ani, dar dacă este introdus 
la vârsta de 35 de ani sau mai târziu, se 
poate conta pe el pentru contraceptie până 
la menopauză. Mai multe alte DIU din cupru 
sunt eficiente și după data-limită până la 
care sunt aprobate. DIU din cupru nu 
afectează ciclul menstrual, astfel încât 
femeile pot folosi ciclul menstrual pentru a 
stabili când sunt la postmenopauză. Cu 
excepţia cazului în care există alte probleme, 
cel mai bine este ca dispozitivul să se lase în 


corp pana cand femeia depășește vârsta de 
50 de ani si nu mai are menstruatie un an. 

Exista un singur dezavantaj in cazul DIU 
din cupru - posibilitatea unor menstruatii 
mai abundente. Nicio femeie nu ar spune 
vreodată „Aş dori menstruatii mai 
abundente, vă rog!“. Nu toate femeile au 
menstruatii abundente și, daca au, ele pot fi 
adesea ţinute sub control (vezi capitolul 10 
pentru informaţii suplimentare), dar este un 
aspect demn de luat în considerare în cazul 
femeilor care au deja menstruatii abundente, 
deoarece acestea nu se vor ameliora odată 
cu inserarea unui DIU de cupru. La fel ca în 
cazul DIU-LNG, există riscul de a avea dureri 
la insertie, precum și riscul scăzut de 
expulzare, de infecţie și de rănire a uterului 
la insertie. 


Un DIU pare o idee bună, dar inserarea 
lui nu doare foarte mult? 


Rezultatul mediu al durerii la inserarea DIU 
este de 5 pe o scară de 10 puncte (unde 0 
înseamnă nicio durere, iar 10 este cea mai 
mare durere imaginabilă). Multe femei 
compară inserarea unui DIU cu durerea 
menstruală — acest lucru nu trebuie folosit 
pentru a minimiza durerea resimţită la 
inserare, deoarece multe femei au dureri 
însemnate când au crampe menstruale. 
Femeile care sunt îngrijorate că durerea va fi 
puternică, care nu au fost însărcinate 
anterior sau care au menstruatii dureroase 


sunt mai susceptibile de a simti mai multa 
durere la inserarea DIU. Datele mai vechi 
sugerau că inserarea dispozitivului Mirena 
era putin mai dureroasă decât cea a 
dispozitivului din cupru din cauza faptului că 
tubul de insertie Mirena avea un diametru 
ușor mai mare decât Paraguard - 4,8 mm 
fata de 4,39 mm. Cu toate acestea, Mirena 
are acum diametrul de 4,4 mm, astfel încât 
acest lucru nu mai pare a fi o problemă. 
Durerea la inserarea unui DIU poate fi 
cauzată de mai multe lucruri, inclusiv de 
speculum (instrumentul introdus pe cale 
vaginală pentru a menţine pereţii vaginului 
despărțiți, astfel încât colul uterin să fie 
vizibil), de un instrument care poate fi 
necesar pentru a stabiliza colul uterin, de 
dilatarea colului uterin pentru a introduce 
DIU și de crampele din uter în timp ce DIU 
este amplasat. S-au făcut multe cercetări 
privind medicamentele și procedurile menite 
să reducă această durere și, din păcate, au 
fost încercate multe lucruri, dar nimic nu a 
avut un succes notabil. Acest lucru se 
întâmplă probabil pentru că există mai multe 
surse diferite de durere si nu există o 
modalitate ușoară de a trata durerea 
provocată de stimularea colului uterin și a 
uterului. Este și motivul pentru care nu 
există o soluţie ușoară de ameliorare a 
durerii în timpul travaliului. Există o 
concepție comună conform căreia, daca 
bărbaţilor li s-ar putea insera un DIU, ar avea 
nevoie de un anestezic general în sala de 
operaţie, dar o procedură comparabilă 


pentru un bărbat este o cistoscopie 
(examinarea vezicii urinare cu ajutorul unui 
tub rigid), iar această procedură este 
efectuată în clinică, fără spitalizare, similar 
celei prin care se inserează unui DIU. Acest 
lucru nu înseamnă că este acceptabil ca 
femeile sa fie supuse unor proceduri 
dureroase doar pentru că și bărbaţii pot avea 
parte de experienţe similare, ci mai degrabă 
vreau să subliniez faptul că, pentru această 
procedură comparabilă, nici în cazul 
bărbaţilor nu există soluții mai bune de 
ameliorare a durerii decât există pentru 
femei. 

Cel mai bine este să discuti cu medicul 
tău despre durere înainte de procedură, 
astfel încât să stii la ce să te astepti si să 
existe un plan. Deoarece anticiparea durerii 
poate creşte durerea, respiră adânc de 
câteva ori, spune-ti câteva afirmații si 
reaminteste-ti ca, dacă rezultatul mediu al 
durerii este 5, inseamna că 50% dintre femei 
au rezultate ale durerii de 5 sau mai mici si 
că majoritatea femeilor care au un DIU ar 
recomanda unei prietene să folosească si ea 
unul. Medicamentele pentru durere 
administrate pe cale orală cu aproximativ 30 
de minute înainte de procedură pot ajuta 
unele femei. S-au încercat diverse 
medicamente anestezice pentru colul uterin, 
care le-ar putea ajuta puțin pe unele femei, 
dar rezultatele acestor studii nu sunt 
convingătoare. O altă opțiune este sedarea, 
adică medicația intravenoasă pentru a 
reduce durerea. La urma urmei, nu degeaba 


există anestezia moderna. Acest lucru 
mărește costurile procedurii pentru multe 
femei, diminuează confortul, deoarece 
sedarea necesită o cameră specială si 
echipament de monitorizare sau, eventual, 
chiar o sala de operaţie, iar anestezia 
prezintă un oarecare risc, chiar dacă foarte 
mic, de apariție a complicatiilor, dar pentru 
unele femei aceasta poate fi cea mai buna 
optiune. Fiecare persoana are un raport 
risc-beneficiu diferit, adică gradul de durere 
pe care îl poate tolera comparativ cu 
inconvenientul de a avea nevoie de cineva 
care să o conducă acasă după o anestezie 
făcută pentru inserarea unui DIU. Nu este 
nimic în neregulă în a avea nevoie de un 
control mai bun al durerii. 

Fiecare persoană știe cel mai bine cât de 
mult are nevoie să își controleze durerea. 
Existența mai multor opţiuni permite o 
alegere mai informată. Problema este că un 
control mai mare al durerii poate însemna 
costuri mai mari și, din nefericire, multor 
femei nu li se oferă aceste opţiuni. 


Contracepţia hormonală combinată 


Este denumită în mod obișnuit „Pilula“. 
Contracepţia hormonală combinată 
înseamnă un estrogen, de obicei 
etinilestradiol, luat împreună cu un progestin. 
Este disponibilă sub formă de pilulă, de 
plasture sau de inel vaginal și acţionează 


prin sustinerea ovulatiei si prin faptul ca 
face mucusul cervical ostil. 

Anticonceptionalele cu conținut de 
estrogen au intre 10 si 35 mcg de 
etinilestradiol per  pilulă. În trecut, 
anticonceptionalele contineau 50 mcg, dar 
acestea nu mai sunt de uz general. În 
prezent, există un tip de anticonceptionale 
care contin valerat de estradiol. Există mai 
mulți progestogeni diferiţi in uz si, cu 
exceptia desogesterelului (vezi in 
continuare), toţi sunt foarte asemănători. 
Plasturele și inelul conţin etinilestradiol, dar 
plasturele are progestinul norelgestromin, iar 
inelul are progestinul etonogestrel. 

Nivelul tipic de eşec în cazul 
contraceptiei hormonale combinate la 
femeile cu vârsta mai mică de 45 de ani este 
de 9%, dar este de 0,3% atunci când este 
folosită exact conform instrucțiunilor. 
Această diferenţă între utilizarea tipică și 
cea ideală reflectă faptul că a ţine minte să 
iei o pastilă în fiecare zi sau să schimbi un 
plasture ori un inel poate fi dificil pentru o 
mulțime de persoane (chiar și pentru unii 
obstetricieni/ginecologi). În timpul tranziţiei 
spre menopauză, rata de eșec a acestor 
metode scade pe măsură ce scade 
fertilitatea. Practic, dacă o femeie de 47 de 
ani omite două pilule, este mult mai puţin 
probabil să ovuleze în timpul acelei ferestre 
decât o tânără de 27 de ani. 

Contracepţia combinată are unele 
avantaje clare în timpul tranziției spre 
menopauză: 


* CONTROLUL SANGERARILOR ANORMALE: 
Reglarea menstruatiilor si 
reducerea cantităţii de sânge 
menstrual. Medicamentul poate fi 
utilizat în mod continuu, ceea ce 
înseamnă că nu există placebo 
sau săptămâni de întrerupere, iar 
menstruatia multor femei va fi 
complet oprita. Acest lucru nu 
este daunator, ci inseamna ca 
mucoasa uterului este subtire din 
cauza hormonilor si, deoarece nu 
exista intreruperea unui 
progestogen, nu apare niciun 
factor declanșator al sângerărilor. 


. PREVENIREA SIMPTOMELOR 
MENOPAUZEI: se produce prin 
intermediul estrogenului. 


* PROTECȚIA OASELOR: Estrogenul 
întârzie pierderea de ţesut osos 
legată de menopauză și poate fi 
de ajutor pentru femeile cu risc 
mai mare de a face osteoporoză. 


* REDUCE RATA CANCERULUI OVARIAN ȘI A 
CANCERULUI ENDOMETRIAL: Este în 
mod cert un câștig. 


Există unele riscuri legate de 
contraceptia combinată, iar multe dintre ele 
cresc odată cu vârsta, așa că este important 
să te asiguri că aceste medicamente sunt 
adecvate în cazul tău: 


. EFECTELE CARDIOVASCULARE: 
Estrogenul creşte riscul de 
formare a cheagurilor de sânge, 
de accident vascular cerebral și de 
atac de cord (vezi figura 20). 
Printre factorii care cresc riscul 
acestor complicaţii se numără 
vârsta, fumatul, hipertensiunea 
arterială şi  antecedentele de 
migrene. Femeile care nu fumează 
și care nu au afecțiuni care le 
cresc riscul de accident vascular 
cerebral sau atac de cord pot 
folosi, în general, contraceptia 
hormonală combinată până la 
vârsta de 50 sau 55 de ani. 


* DEPRESIA: Au existat destul de multe 
cercetări în acest domeniu, astfel 
încât îngrijorările exprimate de 
femei au fost evaluate. Cel mai 
amplu studiu privind depresia și 
contraceptia hormonală, realizat 
în 2016, a sugerat o mică legătură 
între administrarea 
anticonceptionalelor si apariția 
depresiei la adolescente (un caz în 
plus de depresie la fiecare 200 de 
adolescente cărora li s-au prescris 
anticonceptionale, pentru ca 
adolescentele se confruntă și cu 
un risc mai mare de depresie 
postpartum), dar nu a existat 
niciun impact al contraceptiei 
hormonale asupra depresiei la 


pacientele adulte. Unele studii au 
arătat chiar ca contraceptia 
hormonala imbunatateste starea 
de spirit. Este important sa 
recunoaștem ca unele femei 
relatează o schimbare a stării de 
spirit în timpul tratamentului cu 
anticonceptionale, dar nu se știe 
dacă există un grup mic care este 
deosebit de vulnerabil, dacă 
asocierea negativă a stării de 
spirit si a contraceptiei reprezintă 
o deformare a memoriei (să 
privești în urmă și să încerci să 
faci legătura între ceea ce se 
întâmplă și un anumit proces) sau 
dacă unele femei au și alți factori 
de risc pentru depresie care sunt 
asociaţi cu începerea 
tratamentului cu 
anticonceptionale, dar care nu 
sunt provocati de acestea (de 
exemplu, tranzitia spre 
menopauza, acneea sau un nou 
partener sexual). Antecedentele 
de depresie sau faptul de a lua 
antidepresive nu reprezintă o 
contraindicatie pentru a începe 
administrarea 
anticonceptionalelor, dar dacă o 
femeie observă schimbări 
îngrijorătoare ale stării sale de 
spirit, atunci, evident, trebuie să 
discute acest lucru cu medicii. 


* CANCERUL DE SAN: Exista unele date 
care sugereaza o crestere foarte 
mică a riscului pentru femeile care 
sunt în prezent utilizatoare de 
contraceptie hormonala 
combinată, dar multe dintre 
aceste studii au o serie de limitari. 
În general, riscul de apariţie a 
cancerului de sân este de cel mult 
un caz în plus la fiecare 7 690 de 
femei (la fel ca în cazul DIU 
hormonal). Femeile care au avut 
cancer de sân nu ar trebui să 
utilizeze nicio formă de 
contraceptie hormonală. 


Alte sfaturi despre contracepția 
hormonală combinată: 


* ÎNCEARCĂ CEA MAI MICĂ DOZĂ EFICIENTĂ 
DE ESTROGEN: Deși nu există date 
fiabile care să sugereze că o pilulă 
care conține 10-20 mcg de 
estrogen este mai sigură decât 
una de 35 mcg, multe femei 
preferă să ia cea mai mică doză 
atunci când este posibil. Deoarece 
recomandarea pentru THM este 
de a lua cea mai mică doză, pare 
logic să aplicăm același principiu 
și în cazul estrogenului din 
contraceptie. Există o singură 


doză in cazul plasturelui si 
inelului. 


RISCUL FORMĂRII 

CHEAGURILOR DE SANGE* 
Risc de referință 1-5/10 000 femei pe an 
Terapia orală MHT 8-9/10 000 femei pe an 


Contraceptie care 3-15/10 000 femei pe an 
contine estrogeni 


Sarcina 5-20/10 000 femei per sarcină 


Postpartum 40-65/10 000 femei la fiecare 
12 săptămâni 


* Pe măsură ce riscul crește treptat în timp, 
femeile cu vărste cuprinse între 40 și 45 de 
ani se află de obicei la capătul superior al 
fiecărei categorii de risc. 


Figura 20: Riscul de formare a cheagurilor de sânge în 
cazul contraceptiei hormonale, al THM si al sarcinii 


* BUFEURI ÎN TIMPUL SĂPTĂMÂNII ÎN CARE 
SE IAU PILULE PLACEBO: la pilula în 
fiecare zi, astfel încât să nu existe 
un interval fără hormoni. 


* MINIMIZEAZĂ RISCURILE DE FORMARE A 
CHEAGURILOR DE SÂNGE: Unele date 
sugerează că aceste riscuri pot fi 
ușor mai mari în cazul 
anticonceptionalelor care conțin 
hormonul drospirenonă şi al 
plasturelui. Atunci când nu există 
niciun motiv necesar pentru 
folosirea acestor produse, poate fi 
mai bine sa le eviti. 


* ANTICONCEPTIONALELE NU CAUZEAZĂ 
CRESTEREA iN GREUTATE: Acesta 
este un mit destul de răspândit si 
le poate determina pe unele femei 
să respingă această metodă, dar 
există multiple studii care nu au 
găsit nicio legătură. Femeile care 
iau anticonceptionale au fost 
comparate cu cele care au ales un 
DIU din cupru, iar creșterea în 
greutate a fost mică, dar egală în 
ambele grupuri. Cum și femeile 
care au ales un DIU de cupru au 
luat la fel de mult în greutate, 
cauza nu puteau fi hormonii. Este 
posibil ca o cauză a creșterii în 
greutate să fie schimbările din 
viața de zi cu zi care le determină 
pe femei să aleagă contraceptia, 
cum ar fi o schimbare în relaţie. 


Anticonceptionalele care contin doar 
progestin 


Aceste anticonceptionale contin doar un 
progestin, astfel incat nu cresc tensiunea 
arteriala si nu prezinta riscul usor crescut de 
formare a cheagurilor de sange, de accident 
vascular cerebral si de atac de cord observat 
în cazul anticonceptionalelor care contin 
estrogen. Există un singur tip de 
anticonceptionale care contin doar un 
progestin (AP) pe piata din Statele Unite si 


Canada (începând cu iulie 2020), iar acestea 
au în compoziţie noretindronă. 


Spre deosebire de anticonceptionalele 
orale combinate, mecanismul principal de 
acţiune este mucusul cervical ostil, la fel ca 
în cazul DIU cu progestin (mucusul cervical 
ostil ar fi un nume grozav pentru o trupă 
punk). Aproximativ 40% dintre ciclurile care 
au loc atunci când se administrează 
anticonceptionalele cu noretindronă sunt 
ovulatorii. 

Rata tipica de esec a 
anticonceptionalelor care contin numai un 
progestin este de 9%, dar rata de esec este 
<1% in cazul femeilor de peste 40 de ani, 
probabil din cauza scăderii fertilității. 

Anticonceptionalele care contin un 
progestin au o marja de eroare mica; de 
exemplu, acestea trebuie luate in interval de 
trei ore fata de aceeași oră în fiecare zi 
pentru o eficacitate optimă. Scăderea 
fertilităţii odată cu vârsta oferă probabil o 
protecţie suplimentară. Există un AP mai 
nou disponibil in Europa si în alte tari, care 
contine progestinul desogestrel. Un nume de 
marca este Cerazette. Avantajul acestei 
formule este ca are o fereastra de 12 ore 
pentru administrarea pilulei in fiecare zi si 
este eficienta in blocarea ovulatiei, reducand 
rata de esec. 

AP este in general foarte sigur, desi, 
pentru unele femei cu boli cardiovasculare 
sau cu antecedente de accident vascular 
cerebral, riscurile pot depăși beneficiile, 


astfel incat, daca aceste afectiuni sunt 
prezente, pentru a stabili daca un AP este 
sigur, este necesara consultarea unui medic. 
Nu există o limită de vârstă specifica pentru 
anticonceptionalele care contin doar un 
progestin, astfel încât acestea sunt o 
alegere potrivită pentru femeile care preferă 
anticonceptionalele orale, dar pentru care 
estrogenul este contraindicat. 

La administrarea AP pot aparea unele 
simptome ale menopauzei, cum ar fi 
bufeurile, dar uneori progestinele pot ajuta, 
astfel incat imaginea de ansamblu poate fi 
derutantă. AP poate fi util în cazul 
menstruatiilor abundente sau neregulate din 
timpul tranziţiei spre menopauză, dar, în 
general, este mai puţin eficient în controlul 
menstruației decât soluţiile care contin si 
estrogen. 


Contracepţia hormonală injectabilă 


Acetatul de medroxiprogesteron depozit sau 
DMPA este un progestin cunoscut și sub 
numele de marcă DepoProvera. Este un 
contraceptiv injectabil administrat la fiecare 
12 săptămâni, cu o rată de apariţie a sarcinii 
de 3%. DMPA poate fi un tratament eficient 
pentru sângerările menstruale abundente, 
deoarece 50% dintre femeile care îl folosesc 
timp de un an sau mai mult nu mai au 
menstruatii. Cu toate acestea, o problema 
cu DMPA pe măsură ce femeile îmbătrânesc 
este un potenţial efect asupra densității 


osoase, iar in Statele Unite, prospectul 
produsului contine un avertisment de tip 
casetă, care precizează că utilizarea 
prelungită este asociată cu o reducere a 
densităţii osoase care poate să nu fie 
complet reversibilă. Avertismentul 
precizează și că DMPA trebuie utilizat pentru 
o perioadă mai mare de doi ani numai în 
cazul în care nu există o altă formă de 
contraceptie adecvată. Acest lucru are la 
bază un studiu restrâns privitor la 
adolescente și sănătatea oaselor. 

OMS a revizuit datele privind DMPA și 
densitatea osoasă și a conchis că nu ar 
trebui să existe restricții pentru femeile cu 
vârste cuprinse între 18 și 45 de ani. La 
vârsta de 45 de ani sau mai mult, se 
consideră că beneficiile DMPA depășesc 
riscul potenţial de pierdere a masei osoase, 
dar trebuie să recunoaștem că nu există 
prea multe date privind pierderea și 
recuperarea acesteia la femeile aflate în 
perioada de tranziţie spre menopauză. 
Femeile cu risc mai mare de apariţie a 
osteoporozei vor trebui să pună în balanţă 
un potenţial impact negativ asupra oaselor 
cu alte beneficii ale DMPA. Pentru a oferi o 
oarecare perspectivă, sarcina și alăptarea 
conduc și ele la pierderea de ţesut osos, dar 
aceasta este reversibilă. 

DMPA poate crește riscul apariţiei bolilor 
cardiovasculare și a accidentelor vasculare 
cerebrale în unele cazuri, astfel încât femeile 
cu tensiune arterială ridicată care nu este 
controlată prin medicatie sau cu alti factori 


de risc pentru bolile de inima vor trebui sa 
aiba o discutie aprofundata cu medicul lor 
pentru a stabili daca DMPA este sigur pentru 
ele. DMPA este asociat in medie cu o 
crestere in greutate de 2 kilograme. Multe 
persoane cred in mod eronat ca depresia 
este un efect secundar comun al DMPA; cu 
toate acestea, studiile nu au dovedit aceasta 
legătură si, prin urmare, la fel ca in cazul 
pilulei, plasturelui și inelului, depresia nu 
este o contraindicatie pentru începerea 
tratamentului. Dacă o anumită femeie simte 
că metoda aceasta îi afectează sănătatea 
mintală, atunci bineînţeles că ar trebui să 
renunţe la ea. 


Implantul cu etonogestrel 


Cea mai eficientă formă de contraceptie 
este implantul unei tije care conține 
etonogestrel, un progestin cu denumirea 
comercială Nexplanon. Acesta are o rată de 
eșec de 0,01% și este aprobat pentru o 
perioadă de 3 ani, dar este eficient 5 ani. 
Sângerările neregulate cauzate de implant, 
în special în primul an de utilizare, sunt 
frecvente. În general, nu este o opţiune la fel 
de buna pentru controlul menstruatiilor 
neregulate ca alte metode hormonale. Nu 
este asociat cu pierderea de masă osoasă 
sau cu complicațiile cardiovasculare, ca 
DMPA. 


Sterilizarea 


Vasectomia la barbati si sterilizarea la femei 
sunt forme de contraceptie ireversibile. 
Vasectomia este cea mai sigura metoda, dar 
nu este o opţiune în cazul tuturor femeilor, 
fie din cauza lipsei unui partener obișnuit, fie 
pentru că are mai mulţi parteneri sau pentru 
că partenerul nu dorește să facă o 
vasectomie. Conversatiile cu un cuplu în 
care bărbatul refuză să facă o vasectomie în 
timp ce partenera sa a suportat toate 
schimbările fizice care vin odată cu sarcina 
sunt întotdeauna descurajante. Având în 
vedere cât de puţine cupluri apelează la 
prezervative pe termen lung, majoritatea 
femeilor poartă singure povara contraceptiei 
pe durata relaţiilor heterosexuale și, sincer, 
este timpul ca bărbaţii să facă și ei ceva. 
Rata de eșec în cazul unei vasectomii este 
de 0,15%. 

Legarea (ligatura) trompelor uterine este 
cea mai populară metodă de contraceptie 
permanentă. Ratele variază considerabil în 
funcţie de ţară. În Statele Unite, legarea 
trompelor este a cincea cea mai frecventă 
procedură chirurgicală, iar ratele sunt mult 
mai mari decât în Europa. 

Sterilizarea femeilor este, de asemenea, 
o metodă foarte populară în India, Columbia 
și El Salvador. Numărul eșecurilor este 
<0,5%. Procedura necesită administrarea 
unui anestezic general, ceea ce reprezintă 
unul dintre principalele dezavantaje, 


deoarece acest lucru creste riscul, costurile 
si necesita resurse suplimentare. Celalalt 
aspect este ca necesita patrunderea pe cale 
chirurgicală în abdomen, astfel încât există 
un risc — chiar dacă mic - de a leza din 
greșeală alte organe sau vase de sânge 
importante. Riscul unei complicaţii majore 
este <1%. 

Legarea trompelor se face cel mai 
frecvent prin  laparoscopie (telescop 
operator), de obicei prin două incizii mici, dar 
poate fi efectuată și imediat după naștere, 
cu o incizie sub buric (ligatura trompelor 
postpartum). Prin laparoscopie, opţiunile 
sunt îndepărtarea întregii trompe sau 
folosirea unor cleme permanente pentru a 
bloca trompa (îndepărtarea trompei scade 
riscul de a face cancer ovarian cu 50%). Din 
punct de vedere tehnic, este mai dificil să 
îndepărtezi trompele imediat după naștere, 
așa că, în cazul  ligaturii trompelor 
postpartum, în schimb, trompele uterine 
sunt legate sau tăiate. 

Unele femei semnalează modificări ale 
ciclului menstrual după legarea trompelor, 
un așa-numit sindrom  postligatura 
trompelor, dar studiile nu au identificat 
această asociere, iar legarea trompelor nu 
influențează vârsta menopauzei naturale. 
Schimbarea menstruatiilor după aceasta 
procedură se poate datora faptului că, în 
urma ei, multe femei renunţă la pilulele 
contraceptive care conţin estrogen și, fără 
controlul ciclului asigurat de pilulă, apare 
tiparul lor menstrual - menstruatiile 


neregulate. Sa nu uitam ca tranzitia spre 
menopauza reprezinta momentul in care 
menstruatiile devin anormale, asa ca este de 
asteptat sa apara neregularitati menstruale 
la cativa ani de la legarea trompelor, in 
preajma varstei de 40 de ani. O femeie care 
ia in calcul legarea trompelor uterine trebuie 
să se gândească cum s-ar simţi dacă ar 
apărea  menstruaţiile abundente şi/sau 
neregulate mai târziu — sau chiar la câţiva 
ani de la operație -, iar tratamentul 
recomandat ar fi contraceptia hormonală. 
Dacă acest lucru ar deranja-o, atunci și-ar 
putea reconsidera opţiunile. 


Prezervativele 


Atât prezervativele masculine, cât și cele 
feminine (denumite și prezervative interne) 
sunt opţiuni excelente. Prezervativul 
masculin are o rată de eșec de 13%, iar cel 
feminin de 21% pe parcursul unui an. 
Prezervativele protejează, de asemenea, 
împotriva infecțiilor cu transmitere sexuală 
(ITS), care sunt în creștere în rândul tuturor 
categoriilor de vârstă. Cazurile de infectare 
cu chlamydia aproape că s-au dublat în 
rândul adulţilor cu vârste cuprinse între 55 și 
64 de ani, iar nivelul de infectare cu 
trichomonas la femeile de peste 40 de ani 
este mai mare decât în rândul femeilor cu 
vârste cuprinse între 25 și 39 de ani. 
Motivele sunt complexe. Mulţi oameni 
presupun în mod eronat că ITS nu mai 


constituie o preocupare după vârsta de 40 
de ani. Nivelurile mai scăzute de estrogen 
din vagin la 40 de ani și după această vârstă 
pot crește riscul de a contracta unele ITS. 
Persoanele care au avut o relaţie de lungă 
durată și care încep o relaţie cu un nou 
partener pot subestima riscul contractării 
unei ITS, se pot simţi inconfortabil să 
cumpere prezervative sau nu sunt 
familiarizate cu procedura de utilizare a 
acestora. (Nu este deplasat să vii cu propriul 
prezervativ și nici nepoliticos să insiști să fie 
folosit; în plus, chiar crezi că cineva căruia 
nu-i pasă de sănătatea ta va fi vreun pic 
interesat de orgasmul tău?) 

Disfuncţia erectilă sau DE la bărbaţi 
crește odată cu vârsta - la 40 de ani, 
aproximativ 40% dintre bărbaţi au un anumit 
grad de disfunctie erectilă și aceasta crește 
cu 10% în fiecare deceniu (deci 50% la vârsta 
de 50 de ani, 60% la 70 de ani și așa mai 
departe). Multi bărbaţi cu disfunctie erectilă 
nu sunt capabili să folosească un 
prezervativ masculin. Într-un studiu, 46% 
dintre bărbaţii heterosexuali cu vârsta de 50 
de ani sau mai mult au declarat că folosirea 
unui prezervativ ar putea conduce la 
pierderea erectiei. O modalitate buna de a 
ocoli preocupările legate de prezervativ 
apărute odată cu înaintarea în vârstă, pe 
lângă conversaţia directă despre așteptări și 
siguranță, precum și căutarea unui 
tratament pentru DE, este prezervativul 
feminin. Aceste prezervative se introduc pe 
cale vaginală și sunt independente de 


erectie. Un prezervativ feminin poate fi, de 
asemenea, utilizat pe cale anala. 

Prezervativele protejează ecosistemul 
vaginal și mai multe studii arată că acestea 
reduc incidenţa vaginozei bacteriene, care 
este o perturbare a ecosistemului vaginal ce 
are ca rezultat scurgeri, iritatii și miros. 
Vaginoza bacteriană crește și riscul de a 
contracta multe ITS, cum ar fi HIV sau 
gonoree, dacă femeia este expusă. 


Gelul contraceptiv 


Există pe piață un nou gel contraceptiv 
numit Phexxi — rimează cu „sexy“. Femeile 
introduc un aplicator cu acest gel înainte de 
actul sexual. Gelul este acid și împiedică 
sperma să crească temporar pH-ul vaginului 
(ceea ce ar permite spermatozoizilor să fie 
apți să avanseze până la colul uterin si să 
ajungă în uter). 

Fără asigurare, o cutie de douăsprezece 
aplicatoare Phexxi costă în Statele Unite 
între 250 și 275 de dolari. „Sigur că tipul ăsta 
e drăguţ, dar merită un Phexxi?“ ar putea 
înlocui meme-ul cu „Merită buretele lui 
Elaine Benes“ din serialul Seinfeld. Lăsând 
gluma la o parte, este minunat să avem un 
alt contraceptiv la cerere care este controlat 
de femei. Phexxi are o rată de eșec de 
aproximativ 27% pe parcursul unui an, deci 
mai mare decât cea a prezervativelor. În 
studiul iniţial, aproximativ 18% dintre femei 
au simţit arsuri vaginale sau vulvare și acest 


produs nu ar trebui sa fie folosit de cele cu 
infectii urinare recurente. 


Contraceptia postcoitala 


Există două medicamente administrate pe 
cale orală pentru contraceptia postcoitală, 
denumite în mod obișnuit „pilula de a doua 
zi": 1,5 mg de levonorgestrel (un progestin 
care a fost comercializat sub numele Plan B) 
si 30 mg de acetat de ulipristal (un 
medicament care blocheaza progesteronul, 
sub denumirea comercială Ella). Ambele 
metode acţionează prin întârzierea sau 
inhibarea ovulatiei suficient de mult timp 
pentru ca spermatozoizii să moară. Metoda 
cu levonorgestrel intarzie/inhiba ovulatia 
aplicata doua zile, iar metoda cu ulipristal, 
cinci zile. Aceste diferente, precum si faptul 
ca ulipristalul poate fi mai putin influentat de 
greutatea corporala, explica probabil de ce 
ulipristalul este mai eficient. DIU din cupru 
este si o excelenta metoda contraceptiva de 
urgenta, deoarece este toxic imediat pentru 
spermatozoizi, iar răspunsul inflamator 


poate afecta si calitatea ovulelor. Este cea 
mai eficientă metodă. 


| METODĂ  ZILEDUPĂ | RISC DE 


ACCES | INFLUENȚA 
CONTACTUL | SARCINĂ DE GREUTA 
SEXUAL | 
+ 7 | | 
Niciuna (ca Nu este 10%* | Nu este | Nu este caz 
| referinta) cazul | cazul 
| Levonorgestrel | În decurs de | 2,2% | Eliberat | Mai putin 
72 de ore fără eficient pen 
reţetă în | IMC 225 
Statele 
Unite, 
Canada, 
Marea 
Britanie, 
Australia 
| și multe 
| alte tari 
H + | 
| Ulipristal Până la 5 1,4% Eliberat | Mai puţin 
zile pe bază | eficient pen 
| de reţetă | IMC =30 
în 
| Statele 
| Unite și 
| Canada, 
fără 
rețetă în 
multe 
alte tari 
| DIU din cupru | Panala5 0,1% Necesita | Nu 
zile, unele vizita la 
studii medic 
sugereaza 
pana la 10 
zile 


* Sanse de concepţie în cea mai fertilă zi a 
ciclului. 


Figura 21: Contraceptia postcoitala 


Sa ai la indemana un pachet de 
contraceptie postcoitală este o strategie 
excelentă pentru femeile care folosesc orice 

tru 


tru 


metodă susceptibilă de a fi folosită greșit 
(gandeste-te la pilule, plasture, inel, injecție, 
prezervative etc.), precum și pentru cele care 
nu cred ca au nevoie de contraceptie și apoi 
se răzgândesc. Să ai 44 de ani, să ai 
ranspiratii reci în ciuda căldurii sufocante si 
să trebuiască să sprintezi până la cea mai 
apropiată farmacie de pe Las Vegas Strip nu 
este o experienţă amuzantă. #DoarZic 
#AmTrecutSiEuPrinAsta. 


Metodele bazate pe cunoasterea 
fertilitatii 


Metodele bazate pe cunoasterea fertilitatii 
(MBCF) sunt adesea cunoscute sub numele 
de „planificare familială naturală“ (PFN) sau 
„metoda ritmului“. Acestea cuprind o 
varietate de metode care urmăresc 
indicatorii biologici, cum ar fi durata ciclului 
menstrual, mucusul cervical, temperatura 
corpului, poziția colului uterin și nivelul 
hormonilor urinari, pentru a prezice 
intervalele fertile în care concepţia are cele 
mai mari șanse de a se produce. Pentru a 
evita sarcina în timpul intervalului fertil, se 
recurge la abstinenta sau o altă metodă. 
Ratele de eșec variază între 2 și 34%, deși 
multe dintre aceste metode nu au fost 
testate în mod adecvat. Efortul de urmărire a 
diverșilor indicatori biologici, 
imprevizibilitatea acestora la unele femei și 
necesitatea unei abstinente periodice sau a 


unei metode contraceptive de rezervă 
contribuie la rata de eșec. 

Neregularitatea ciclului menstrual și 
fluctuatia nivelurilor hormonale din perioada 
de tranziţie spre menopauză pot face dificilă 
urmărirea acestor markeri biologici. Există 
un singur studiu realizat pe 160 de femei cu 
vârste cuprinse între 40 și 55 de ani care au 
folosit MBCF - rata gravidităţii a fost de 6 
din 100 de femei pe an sau 6%. Nu a existat 
nicio sarcina la femeile cu varsta de 44 de 
ani sau mai mult, dar, avand in vedere 
numarul mic de participante la studiu, nu 
este posibil sa se stie daca acest lucru se 
datoreaza pur si simplu numarului mai mic 
de sarcini la aceasta varsta sau eficacitatii 
metodei. Prin urmare, nu se pot trage 
concluzii. 


DE RETINUT 


* Femeile ar trebui să se considere capabile sa 
conceapă până când vor fi trecut doi ani fără 
menstruatie dacă au mai putin de 50 de ani, 
sau un an fără menstruatie pentru cele care au 
50 de ani sau mai mult. 


+ Atunci cand este introdus la vârsta de 45 de ani 
sau mai mult, DIU Mirena este o metodă 
contraceptivă foarte eficientă pânâ la vârsta de 
55 de ani și poate face tranziţia de la 
contraceptie la progestinul din THM. 


* Un DIU din cupru inserat la vârsta de 35 de ani 
sau mai mult este eficient până la menopauză. 


Un contraceptiv administrat oral care conţine 
doze mici de estrogen poate fi utilizat de multe 
femei până la vârsta de 55 de ani și poate 


ameliora multe simptome ale tranzitiei spre 
menopauza. 


* Contracepţia la cerere, prezervativele (atât cele 
masculine, căt si cele feminine), gelul 
contraceptiv și contraceptia postcoitalâ sunt, 
de asemenea, opţiuni excelente. 


PARTEA A PATRA 


Preia conducerea 
schimbarii 
CAPITOLUL 24 


Bun-venit la „menopetrecerea“ 
mea 


Cum abordează o ginecologa 
menopauza 


Cat timp am scris aceasta carte, m-am 
gandit adesea la mama, ceea ce, avand in 
vedere relatia noastra ingrozitoare, mi s-a 
părut ciudat. Multe femei apelează la 
mamele lor, uneori pentru a obţine informații 
sau sfaturi, dar totodată le percep ca pe o 
oglindă pe care o pot folosi pentru ghicit — 
ceea ce au trăit mamele lor le prevestește 
sau nu propriul viitor? Însă eu am vrut să fiu 
exact opusul mamei mele și, cum nu am 
discutat niciodată despre nimic legat de 
sănătatea reproductivă — nu-i plăcea că sunt 
ginecologă și se întreba dacă nu cumva, în 
schimb, aș putea să fac ceva bun pentru 
sănătatea femeilor, să fiu radiologă și să 
analizez mamografii -, m-am întrebat de ce 


mă tot face aceasta carte să mă gândesc la 
trecut. Era vorba despre mult mai mult decât 
osteoporoza ei. 

Am început să mă gândesc mai mult la 
vremea când era în perioada de tranziţie 
spre menopauză, pe care am descris-o 
anterior ca fiind vulcanică. Schimbările ei de 
dispoziţie, furia și cruzimea manifestate fata 
de mine în acea perioadă sunt dureroase 
chiar și astăzi. Mama a suferit de depresie 
toată viaţa ei și a făcut o formă de depresie 
postpartum gravă după ce m-am născut, așa 
că, din punct de vedere biologic, e plauzibil 
ca ea să fi suferit mai mult la capitolul 
sănătate mintală în timpul tranziţiei sale 
spre menopauză. Acest lucru nu îi scuză 
cruzimea, dar mă face să am mai multă 
empatie fata de ea decât credeam ca sunt 
capabilă. Nu a avut cu cine să discute 
despre simptomele ei și chiar dacă în anii 
1970 erau disponibili unii hormoni și ar fi 
putut-o ajuta, aceștia nu i-au fost oferiţi. 

Familia ei locuia în Anglia și nu avea 
prieteni apropiaţi. În timp ce scriam această 
carte, m-am gândit adesea la cât de singură 
trebuie să se fi simţit în timp ce corpul ei se 
schimba și cât trebuie să se fi temut că 
negura care a învăluit-o după nașterea mea 
avea să o învăluie din nou în orice moment. 

Din atât de multe puncte de vedere, 
menopauza este o chestiune de perspectivă. 

Eu mi-am început tranziția spre 
menopauză în jurul vârstei de 45 de ani. Am 
fost sincer surprinsă că s-a întâmplat atât de 
târziu, pentru că mama se afla deja la 


menopauza la varsta aceea. Am pus asta pe 
seama faptului ca nu am fumat si am luat 
mult timp pilula contraceptiva. Dar cine stie? 
Ultima perioadă cu menstruatii a fost la 
varsta de 50 de ani, una foarte obisnuita 
pentru asta. Am avut putine bufeuri, mai ales 
noaptea, pana cu aproximativ un an inainte 
de ultima menstruatie, cand acestea au 
devenit rapid deranjante. Am încercat sa 
gasesc solutii creative, imbracandu-ma cu 
straturi de haine, pe care sa le pot da jos la 
nevoie, dar atunci cand aveam bufeuri, asta 
nu a reusit decat sa ma faca un pic mai 
putin nervoasa. 

La fel ca in cazul multor femei, bufeurile 
și transpiratiile nocturne au fost mai 
puternice in lunile de vara. De fapt, nu am 
avut de mult atâtea bufeuri și atât de 
puternice cum am avut vara aceasta, care a 
fost extrem de călduroasă. Am tot apăsat pe 
plasturele cu estrogen pentru a vedea dacă 
asta m-ar putea ajuta, dar nu așa 
funcţionează (estrogenul se absoarbe încet), 
așa că a fost la fel de eficient ca apăsarea 
butonului semaforului de la trecerea pentru 
pietoni. 

O observaţie interesantă pe care am 
făcut-o în legătură cu bufeurile este că nu 
par să mă apuce când sunt afară, nici măcar 
atunci când este cald. Nu am niciodată 
bufeuri când alerg sau când merg pe 
bicicletă, chiar dacă sunt încălzită si 
transpirată. Mă întreb dacă nu cumva le am 
și nu sunt conștientă de ele sau dacă într- 
adevăr acest lucru se întâmplă mai rar. Mă 


intreb, de asemenea, daca si altor femei li se 
intampla asta si daca ar putea fi o explicatie 
pentru variațiile în privința bufeurilor. S-ar 
putea să fie doar vina mea și a 
„termostatului“ meu ciudat - așa e la 
menopauză. De asemenea, odată cu 
bufeurile, simt că mă ia greata, lucru despre 
care încă nu am citit nicăieri. Uneori, când 
mă apucă bufeurile, mă simt de parcă aș fi 
băut prea mult și trebuie să mă duc să dau 
la boboci. Credeam că sunt singura care 
pateste asta, dar odată ce am menţionat 
acest lucru într-o postare pe blog în urmă cu 
câţiva ani, mai multe femei mi-au trimis 
mesaje pentru a-mi spune că și ele credeau 
că sunt singurele. 

Pe măsură ce această carte a început să 
prindă contur, m-am întrebat oare câte alte 
asemenea întrebări nu au fost puse pentru 
că, de atâta timp, femeile care se confruntă 
cu menopauza și care sunt cele mai în 
măsură să declare ce se întâmplă nu au avut 
un cuvânt de spus în fața medicilor. Da, 
pentru că să vorbești despre menopauză a 
fost dintotdeauna considerat nepoliticos ori 
un subiect tabu, înseamnă că vrei să atragi 
atenția asupra faptului ca îmbătrânești. 
Patriarhatul controlează menopauza de prea 
mult timp, cerându-ne să păstrăm tăcerea, 
iar atunci când vorbim, bărbaţii controlează 
chiar și cuvintele pe care le folosim - și 
continuăm să plătim prețul pentru asta. 

Sunt adesea întrebată de ce am început 
să iau hormoni și mă fascinează cât de 
secretă pare această decizie. Îmi amintesc 


ca i-am spus unei reportere ca urmez un 
tratament hormonal al menopauzei, iar ea a 
oftat, de parca tocmai ji spusesem ca am 
făcut sex pe acoperișul de la British 
Museum cu un tip sexy pe care tocmai îl 
cunoscusem într-un club din Londra si al 
cărui nume nu-l știam. Poate ca reacţia ei a 
fost o reflexie a scăderii semnificative a 
numărului de femei care folosesc 
tratamentul hormonal al menopauzei (THM), 
dar cred că și ideea falsă că estrogenul este 
o modalitate periculoasă de a invoca 
tinereţea a jucat un oarecare rol. 

În acest punct al conversatiei, îi 
reamintesc persoanei care mi-a pus 
întrebarea ca estrogenul este doar un 
medicament si apoi aduc in discutie raportul 
risc-beneficiu. Am facut aluzie la el pe 
parcursul cărţii, dar merită menţionat din 
nou, deoarece consider că acest concept 
este explicat incorect și este foarte 
important. Prin raportul risc-beneficiu mă 
refer la riscul pe care suntem dispuse să il 
tolerăm în schimbul șansei de a avea un 
beneficiu, iar asta variază de la o persoană 
la alta. Eu nu aș face niciodată parașutism; 
nu există niciun beneficiu pe care l-aș putea 
obţine din această activitate care să 
contracareze orice risc, deoarece urăsc 
înălțimile. De fapt, mă simt ușor 
inconfortabil chiar și acum, când mă 
imaginez sărind dintr-un avion. Așadar, 
neexistând niciun beneficiu posibil, nu am 
nevoie să iau în considerare riscul. Dar alții, 
care doresc senzaţii tari, pot gândi diferit. 


Cei care au o buna intelegere a sigurantei 
parasutei probabil considera ca riscul este 
mult mai mic decât consider eu, o 
necunoscatoare speriata. 

Cand iei in considerare riscul, cred ca 
este important sa te gandesti cum te-ai 
putea simti daca ai avea acel efect secundar 
advers. Cei mai multi dintre noi iau in 
considerare mai mult aspectele pozitive 
decât pe cele negative. Cu toate acestea, 
chiar și un risc scăzut, de exemplu 1 la 10 
000, nu este un risc 0, așa că, atunci când 
discut despre risc cu pacientele mele, le 
întreb întotdeauna cum s-ar simţi dacă ar 
prezenta ele însele complicatia respectivă. 

Femeile merită medicamente sigure, dar 
riscurile în intervalul 1/10 000 — 1/100 000 
pe an nu pot fi prevenite. Raritatea acestor 
evenimente înseamnă că sunt aproape 
imposibil de identificat în studiile utilizate 
pentru aprobarea medicamentelor. Acesta 
este un motiv important pentru care Food 
and Drug Administration (FDA) solicită 
supravegherea după introducerea pe piaţă, 
ceea ce implică studii mai ample după ce 
medicamentul este aprobat, pentru a 
identifica semnalele privind riscurile omise 
în studiile iniţiale. Este important să punem 
aceste riscuri rare în perspectivă și să 
discutăm despre consecințele neutilizarii 
unui medicament. O analiză sugerează că 
este posibil ca un număr cuprins între 18 
000 și 91 000 de femei să fi murit prematur 
pentru că medicul sau ele însele s-au temut 


de estrogen in cei zece ani scursi de la 
publicarea studiului WHI. 

Ținând cont de vârsta timpurie la care 
mama a făcut osteoporoză și de gravitatea 
afecțiunii, estrogenul părea a fi o opţiune 
pentru mine. Am decis că, dacă aș fi suferit 
o fractură și nu aș fi început niciodată THM, 
nu m-aș fi iertat niciodată. Am analizat riscul 
mic de apariţie a cancerului de sân și am 
decis că este unul pe care merită să mi-l 
asum. 

Am ales  estradiolul administrat 
transdermic, deoarece este în mod clar 
câștigător din punct de vedere al siguranţei. 
Asta nu înseamnă că medicamentele orale 
nu sunt sigure, dar atunci când nu există 
niciun motiv concurent care să ne determine 
să alegem terapia orală, de ce să ne 
asumăm riscul crescut de formare a 
cheagurilor de sânge în cazul acestui tip de 
tratament, oricât de mic ar fi acesta? 
Folosesc un plasture care se schimbă de 
două ori pe săptămână (la mine, plasturele 
săptămânal pur și simplu nu a rămas lipit 
mai mult de patru zile). Cea mai mare 
problemă pentru mine este adezivul care 
rămâne pe piele și care are o consistenţă 
asemănătoare cu cea a gudronului, iar 
îndepărtarea lui este dificilă. Sunt 
întotdeauna în întârziere, așa că nu cred că 
aș avea timp să aplic o lotiune sau un gel cu 
estradiol și să aștept să se usuce. Aceste 
probleme legate de calitatea vieţii contează, 
deoarece, pentru ca o terapie să fie utilă, 
trebuie să o poţi folosi. 


înainte de a începe să iau estrogen, 
partidele de sex de după 45 de ani necesitau 
un lubrifiant pe bază de silicon, dar se pare 
că fac parte din acele 50% dintre femeile 
pentru care THM tratează sindromul genito- 
urinar al menopauzei. Terapiile vaginale 
sunt, de asemenea, opţiuni excelente, așa 
că, dacă nu aș fi avut nevoie de estrogen 
transdermic, probabil că aș fi încercat inelul. 
Îmi este foarte greu să tin minte să îmi iau 
medicamentele, așa că, pentru mine, cu cât 
sunt mai ușor de utilizat, cu atât mai bine. 

Nu aveam convingeri false despre 
estrogen, iar acesta este un aspect foarte 
important. Există persoane care 
promovează conceptul că orice femeie are 
nevoie de estrogen și că nu există niciun risc 
de a face cancer. Dacă ar exista date certe 
care să arate că fiecare femeie ar trebui să 
ia estrogen după menopauza, atunci 
societățile profesionale, precum North 
American Menopause Society (NAMS) sau 
American College of Obstetrics and 
Gynecology (ACOG), ar recomanda acest 
lucru. 

In calitate de ginecologa si obstetriciana, 
am fost în măsură să explorez afirmaţiile 
concurente ale diferitelor organizații 
medicale. Pentru mine, a fost important să 
aflu ce aveau de spus experții in menopauza 
de la NAMS despre estrogen, deoarece 
American College of Physicians numește 
estrogenul un medicament cu risc ridicat. 
Dacă acesta ar fi primul lucru pe care cineva 
l-ar citi despre estrogen, de ce l-ar mai lua în 


considerare pentru tratarea bufeurilor sau 
din oricare alt motiv? Evident, nu sunt de 
acord cu American College of Physicians, la 
fel ca multi altii, dar daca acesta este locul 
de unde un medic isi culege informatiile 
despre THM, s-ar putea sa afecteze modul in 
care isi sfatuieste pacientele. 

Și, bineînţeles, există persoane care sunt 
în tabăra celor care spun „niciodată 
estrogen“, deoarece menopauza este o fază 
normală a vieţii. Dar această abordare 
ignoră unele afecțiuni precum osteoporoza 
și depresia declanșate de menopauză și 
calitatea vieţii. De ce să nu încerce 
estrogenul o femeie care are 20 de serii de 
bufeuri pe zi și care nu a mai dormit bine de 
săptămâni întregi dacă acesta este sigur, 
astfel încât să aibă o viață mai bună? 
Sarcina este o fază normală a vieţii, dar nu 
am considera niciodată acceptabil să 
refuzăm tratamentul pentru  greţurile 
matinale, să nu oferim medicamente pentru 
durere în timpul travaliului ori să refuzăm o 
transfuzie de sânge după naștere dacă 
aceasta ar fi indicată din cauza pierderilor 
de sânge. La urma urmei, unele femei fac 
hemoragie și după o naștere complet 
normală. 

Adevărul este că multe femei se 
descurcă mai bine cu estrogenul din diverse 
motive, iar altele nu au nevoie de el. De 
aceea, este important să afle mai multe 
despre menopauza, astfel încât fiecare 
femeie să poată face alegeri care să i se 
potrivească. 


Ca urmare a cercetărilor făcute pentru 
această carte, am schimbat unele lucruri în 
viața mea. Am reluat exerciţiile fizice 
regulate. Sincer, toate studiile pe care le-am 
citit le mentionau în categoria lucrurilor 
„utile“. Este o activitate de care te apuci greu 
și de care este greu să te tii, căci viata 
noastră este foarte încărcată, dar este o 
modalitate de îngrijire preventivă uimitoare. 
De asemenea, mi-am adaptat puţin și dieta. 
Am crescut consumul de leguminoase, am 
scăzut consumul de lapte la una, două cești 
pe zi și testez o combinaţie între dieta 
mediteraneeană și dietele MIND discutate în 
capitolele anterioare. Găsirea unor reţete 
bune în mod regulat este o corvoadă, așa că 
pe cele mai multe le iau din secțiunea 
despre alimentaţie din The New York Times, 
dar creez și câteva reţete care pun accentul 
pe nevoile nutritionale ale femeilor aflate la 
menopauză. Mănânc pește gras de cel puţin 
două ori pe săptămână, iar asta necesită 
efort, dar dacă nu aș reuși să fac acest 
lucru, aș lua un supliment de Omega-3. Am 
început să iau un supliment de vitamina D - 

producția de vitamina D scade odată cu 
vârsta - și încerc să fiu mai consecventă în 
folosirea produselor de protecţie solară. 

Ca multe dintre prietenele mele, am 
simţit că menopauza a fost un soi de 
magnet pentru ceea ce am perceput ca fiind 
o schimbare rapidă și nedorită a siluetei. Mi- 
ar plăcea să dau vina pe hormonii mei, dar 
trebuie să fiu sinceră. A fost o perioadă în 
care am încetat să mai fac exerciţii fizice și 


am luat multe mese la restaurant. Acesta 
este un punct important si merită subliniat — 
este foarte ușor să dai vina pe menopauză 
când poate fi vorba de fapt despre 
neimplicare. Așa cum este important să nu 
respingem femeile care au preocupări legate 
de menopauză, este la fel de important să 
nu punem toate preocupările pe seama 
menopauzei si să presupunem ca 
estrogenul este răspunsul. 

Sunt conștientă de faptul că THM 
reprezintă doar © componentă a 
menopauzei. Pe lângă dietă, exerciţii fizice și 
exerciții de antrenare a echilibrului, fac 
terapie cognitiv-comportamentală (TCC) ca 
să mă ajute când am bufeuri și sunt vigilentă 
în privința controlului anual al tensiunii 
arteriale, a verificării lipidelor și a glicemiei la 
fiecare doi-trei ani (în funcţie de valorile 
mele), a verificării densităţii osoase și a 
mamografiilor. Este nevoie de destul de 
multă muncă de întreţinere la vârsta de 50 
de ani și după aceasta. 

Sunt conștientă că, în calitate de 
obstetriciană și ginecologă, am o mulţime 
de privilegii - inclusiv acela de a avea 
cunoștințe despre medicină, despre sistemul 
medical și faptul de a mă fi format atunci 
când teama de estrogeni nu era exagerat de 
mare. Dar menopauza nu ar trebui să fie un 
mister pentru femei și nu reprezintă o 
preocupare marginală - ea face parte din 
îngrijirea sănătății femeilor. 

CAPITOLUL 25 


Ganduri finale 
Sa punem totul cap la cap 


Sa stii ce se intampla cu corpul tau si ca 
există opţiuni este in sine un remediu 
puternic. Una dintre experienţele comune pe 
care le aud legat de menopauză este 
singurătatea.  Gândește-te din nou la 
analogia cu canoea de la începutul acestei 
cărți - multe femei se simt ca și cum s-ar 
afla într-o călătorie de unele singure. Sper ca 
această carte să iti fi oferit o hartă a apelor 
prin care vei naviga sau o explicaţie a unei 
călătorii deja începute. 

Așadar, ce urmează? 

Primul lucru pentru orice femeie care se 
luptă cu simptome despre care crede că ar 
putea fi legate de menopauză este să 
consemneze ce se întâmplă. Eu numesc 
aceste simptome „factorul deranjant“. Poate 
că la unele femei este vorba despre bufeuri 
sau senzaţia de lipsă a energiei, dar la altele 
ar putea fi vorba despre faptul că sunt uituce 
sau despre menstruatii abundente. Poate fi 
vorba de toate acestea sau de orice altceva, 
dar cred că este mai bine să ai informații 
detaliate despre simptomele tale, mai ales 
dacă dorești să apelezi la un medic pentru a- 
i cere ajutorul. Mie una îmi place când 
pacientele mele vin cu aceste liste. Prefer să 
știu totul de la început, deoarece acest lucru 
mă poate ajuta să aleg tratamentul cel mai 


bun si, bineinteles, vreau ca pacientele mele 
sa fie ascultate. 

Când femeile ma întreabă despre 
menopauza si despre ce ar trebui sa faca, 
stiu ca multe se intreaba daca ar trebui sa ia 
hormoni. Sper ca aceasta carte a oferit 
raspunsuri la multe intrebari despre ce pot si 
ce nu pot face hormonii, precum și o mai 
mare conștientizare a riscurilor care pot 
apărea odată cu tratamentul hormonal al 
menopauzei (THM). La fel de important, 
sper că această carte îi va ajuta pe oameni 
să facă un pas înapoi de la THM și să 
privească imaginea de ansamblu a 
menopauzei, nu doar pentru a reîncadra 
această experienţă, ci și pentru a lua în 
considerare toate modalităţile de optimizare 
a sănătății de-a lungul întregii perioade a 
menopauzei. Când ne concentrăm asupra 
hormonilor, scăpăm din vedere multe alte 
intervenţii importante, cum ar fi renunţarea 
la fumat, dieta și exerciţiile fizice, sau 
valoarea TCC pentru tratarea bufeurilor, a 
insomniei și a dorinței scăzute de a face 
sex. 

Există și alte prejudicii în a fi exclusivist 
în privinţa estrogenilor. Atunci cand se 
insinuează că toate femeile au nevoie de 
estrogen în timpul tranziţiei spre menopauză 
sau la postmenopauză, este pur și simplu o 
reformulare a ceea ce am auzit despre 
comercializarea hormonilor în anii 1950 și 
1960, doar că acum, în loc ca estrogenul să 
fie ambalat și prezentat ca fiind un produs 
extraordinar și exclusivist, este vândut ca 


THM nu este un „bilet de ieșire din 
închisoare“ pentru menopauză cum sunt 
cartonașele de la Monopoly, ci o piesă dintr- 
un puzzle. Pentru unele femei, este o piesă 
importantă din puzzle, iar pentru altele 
deloc. 

În loc să gândim în termeni de natural 
sau nenatural, menopauza este cel mai bine 
abordată cu ajutorul faptelor. La urma urmei, 
osteoporoza apare natural în timpul 
menopauzei și tot natura face ca estrogenul 
produs de ovare să provoace uneori cancer 
de sân. Nu este natural ca femeile aflate la 
postmenopauză să aibă în sânge nivelurile 
de estradiol care apar odată cu THM. 
Niciuna dintre aceste fapte nu face ca THM 
să fie bun sau rău. 

Cel mai bun mod de a aborda 
menopauza este să fii informată, astfel încât 
să poţi înţelege dacă ceea ce se întâmplă 
are legătură cu această etapă, cu ce boli te 
poţi confrunta din cauza combinației dintre 
factorii genetici, starea sănătăţii tale și 
stadiul menopauzei și care este cel mai bun 
mod de a avea o viaţă și o stare de sănătate 
mai bună și cum să echilibrezi cel mai bine 
aceste obiective în raport cu orice risc. 
Acest lucru se poate întâmpla doar dacă ai 
informaţii corecte și lipsite de prejudecățile 
patriarhale. 


Cum stii daca apelezi la medicul 
potrivit? 


Indiferent daca o femeie primeste informatii 
de la medicul sau la cabinet sau le citeste 
dintr-o carte, o revista ori o sursa online, 
este important să cunoască câteva noţiuni 
de bază pentru a stabili dacă aceste 
informaţii sunt de încredere sau nu. Dacă se 
găsesc online pe pagina North American 
Menopause Society (NAMS), a American 
College of Obstetricians and Gynecologists 
(ACOG), a Society of Obstetricians and 
Gynecologists of Canada (SOGC), a 
Australasian Menopause Society (AMS) sau 
a International Menopause Society (IMS), 
atunci aceste informatii au fost verificate de 
experti si, de obicei, acestora li s-a cerut sa 
dezvaluie originea prejudecatilor. 

O modalitate bună de a începe să cauţi 
informații online nu este să folosești pur și 
simplu un motor de căutare, ci mai degrabă 
să cauţi direct pe NAMS sau ACOG sau să 
introduci în motorul de căutare cuvinte 
precum  „bufeuri“ si să adaugi „NAMS“, 
„ACOG“ sau oricare altă societate medicală 
profesionistă. Astfel, se vor filtra rezultatele 
obținute de la aceste organizaţii încât să 
apară în partea superioară a listei de 
rezultate afișate. 

NAMS are și o certificare privitoare la 
menopauză pentru medici. Deși mulţi medici 
care nu sunt certificati de NAMS sunt 
excelenti, daca te afli in America de Nord, 


căutarea unuia care are această certificare 
va ajuta orice pacientă să găsească pe 
cineva care a demonstrat un interes sporit în 
acest domeniu, a trecut un examen de 
specializare în acest domeniu și este obligat 
să urmeze cursuri de formare medicală 
continuă și să se menţină la curent cu 
noutăţile pentru a-și păstra certificarea. 

Ce faci cu informaţiile pe care le primești 
de la alții sau pe care le găsești pe cont 
propriu? Fără să citesc informaţia în cauză, 
îmi este imposibil să spun dacă ceva este 
demn de încredere sau suspect, dar iată 
câteva semnale de alarmă cu privire la 
sursele de informare și la conţinutul datelor 
la care femeile ar trebui să fie atente atunci 
când caută informaţii de calitate despre 
menopauză: 


* MĂSURAREA NIVELURILOR HORMONILOR 
SALIVARI nu este niciodată 
indicată. Niciodată. Dacă o 
prietenă de-ale mele ar merge la 
un medic care i-a recomandat 
testarea nivelurilor hormonale 
salivare, sfatul meu ar fi sa isi 
ceară banii înapoi, să iasă pe usa 
și să uite tot ce i-a spus acea 
persoană. Întâlnesc adesea femei 
care au plătit sume mari de bani 
pentru asemenea teste și sunt 
supărate, pe bună dreptate, când 
le spun că nu au nicio valoare. Cel 
mai frecvent vorbesc cu femei 
care au plătit pentru aceste teste 


la sfatul unui medic naturist. Este 
întotdeauna o conversaţie dificilă 
în care le explic că rezultatele sunt 
inutile — oamenilor le este greu în 
general să accepte că testele 
făcute de un laborator, cu 
rezultate imprimate pe hârtie, sunt 
lipsite de sens din punct de vedere 
medical. În plus, nimănui nu-i 
place să audă că a cheltuit bani pe 
ceva inutil. 


* MĂSURAREA NIVELURILOR HORMONALE 
PENTRU A ÎNDRUMA TERAPIA SAU 
PENTRU A „VEDEA UNDE TE AFLI“. Unii 
medici recomandă analize de 
sânge pentru stabilirea nivelurilor 
hormonale, de obicei estradiol și 
FSH (hormonul de stimulare 
foliculară), deși pot exista și altele, 
pentru a diagnostica menopauza, 
pentru a vedea dacă o femeie este 
aproape de  menopauză sau 
pentru a gestiona THM. Acest 
lucru nu este indicat. Așa cum nu 
avem nevoie să știm care sunt 
nivelurile hormonale pentru a 
diagnostica pubertatea, nu avem 
nevoie de ele nici pentru tranziţia 
spre menopauză și nici pentru 
postmenopauză. Nivelurile 
hormonale sunt indicate atunci 
când femeile au mai puţin de 40 
de ani, dar în rest nu sunt de 
niciun ajutor și reprezintă o risipă 


de bani si resurse. Acestea nu 
sunt cunostinte medicale 
marginale, cunoscute doar de 
câțiva medici, ci reprezintă 
recomandarea standard a NAMS 
și ACOG. Dacă medicul meu mi-ar 
recomanda măsurarea nivelurilor 
de hormoni, m-aș întreba: „Ce alte 
lucruri care sunt de notorietate a 
mai înţeles greșit?“ 


* TERAPIA CU HORMONI. Unii medici 
recomandă doar administrarea de 
hormoni, iar femeile fie nu sunt 
informate despre opţiunile 
nehormonale, fie li se spune că nu 
funcţionează, fie sunt speriate de 
efectele secundare. Văd acest 
lucru cel mai des în cazul 
bufeurilor — terapiile nehormonale 
pot fi foarte eficiente pentru multe 
femei. Dacă totuși medicul insistă 
să recomande doar hormoni, cere 
și o altă părere. 


* SE VORBEȘTE DESPRE ESTROGEN CA ȘI 
CUM AR FI UN MEDICAMENT MINUNE ȘI 
100% SIGUR? Estrogenul poate ajuta 
multe femei cu unele simptome, 
dar chiar și atunci când este 
foarte util - de exemplu, în cazul 
bufeurilor —, el nu elimină toate 
simptomele la 100% dintre femei. 
Pentru mine, ideea estrogenului ca 
medicament minune de care au 


nevoie toate femeile este un ecou 
al ideilor misogine conform cărora 
menopauza înseamnă degradare. 
Estrogenul este un instrument 
terapeutic - există unele lucruri 
specifice pe care le poate face. Ca 
orice medicament, dacă nu este 
necesar, atunci nu ar trebui să se 
înceapă administrarea lui. Toate 
medicamentele au riscuri, chiar și 
estrogenul. Și, deși sunt mici, 
riscurile există. 


* SE RECOMANDĂ HORMONII PREPARATI ÎN 
FARMACIE ÎN LOCUL PRODUSELOR 
FARMACOLOGICE. Aceștia nu sunt 
testati, nu sunt reglementati, iar 
studiile au indicat probleme legate 
de dozare. Acest lucru include 
peletele de testosteron. Nu le 
recomand deloc. 


* SE RECOMANDĂ PROGESTERONUL LOCAL. 
Acesta este un alt moment in care 
ti-as spune „Ridică-te și ieși pe usa 
și/sau dă-i block online“. 
Progesteronul nu este absorbit 
local, iar faptul de a se baza pe el 
ar putea face ca o femeie care ia 
estrogeni să se aleagă cu cancer 


I“ 


endometrial. Eu as spune „Pas!“. 


* SPECIALISTUL ESTE ANTIVACCINIST SAU 
VORBESTE DESPRE ALTE TEORII ALE 
CONSPIRAȚIEI MEDICALE. Cauta-i 
numele pe Google impreuna cu 


cuvântul „vaccin“ si apoi repetă 
căutarea cu „fluor“ (mișcarea anti- 
flor în apă este altă teorie 
conspiraţionistă comună). Multi 
nu se sfiesc să facă acest lucru — 
de fapt, este adesea o adevărată 
medalie de onoare. Vaccinurile 
sunt sigure și salvează vieți. 
Fluorul din apă este sigur. 
Gândirea conspirativă medicală 
este opusul gândirii raționale, 
cumpatate si nu își are locul in 
medicină. Există o mare 
suprapunere între wellness si 
medicina naturista și teoriile 
conspirației, așa că fii foarte 
atentă la aceste aspecte. 


* ÎȚI RECOMANDĂ SUPLIMENTE SPECIALE? 
Nu mă refer la vitamina D sau la 
acizii grași Omega-3 sau la 
substitute atunci cand poate 
exista o carenta (de exemplu, de 
fier). Ma refer la multivitaminele 
„speciale“ pentru menopauza sau 
la preparatele care „susțin“ tiroida, 
glanda suprarenală sau ovarele. 
Nu există așa ceva. Organele nu 
au nevoie de susținere. Unii 
medici au chiar suplimente de 
marcă cu portretul și/sau numele 
lor lipite pe sticlă. Aici vorbim 
despre părtinire. Aceste produse 
sunt netestate din punct de vedere 
medical și ar putea fi falsificate. 


Dacă ar da rezultate, ar fi 
recomandate de societăţile 
medicale profesioniste. 


* VINDE PRODUSE PE PAGINA SA DE 
INTERNET? Nu poți obține informații 
de calitate despre un produs de la 
persoana care profită de pe urma 
vânzării. Nu accepta sfaturi 
despre menopauză din partea 
unor persoane care au magazin 
online cu produse destinate 
menopauzei. O astfel de persoană 
poate fi ori medicul tău, ori 
magazinul tău online, dar nu poate 
fi și una, și alta. Magazinele și 
știința nu se amestecă. 


Nu da vina pe menopauză pentru orice: 
aminteste-ti Diagrama celor 5 M 


Mă uitam la episodul din emisiunea lui 
Oprah despre hormoni în care o invitase pe 
Robin McGraw (soţia doctorului Phil). 
Emisiunea începuse de vreo zece minute și 
discutau despre cartea lui McGraw, care 
tocmai fusese publicată de curând, iar Oprah 
a vrut să discute secţiunea dedicată 
menopauzei. Oprah a explicat audienței că, 
în cartea ei, McGraw povestea că își 
neglijase propria sănătate - ca multe alte 
ce se asigura că copiii ei mănâncă sănătos 
și că au vizitele medicale la zi, ea mânca 


prajituri la micul-dejun, bomboane gumate la 
prânz în mașină si era foarte tristă că unul 
dintre fiii ei se pregătea să plece la facultate. 
Se simţea îngrozitor. Nu era o poveste 
neobișnuită și, până în acel moment, 
fusesem foarte interesată. Și totuși, cum 
reușise Robin McGraw să rezolve această 
ecuație a unui număr prea mare de sarcini 
de îndeplinit și a unei dăruiri de sine 
nesfârșite pentru a le îndeplini? 

Cu hormoni bioidentici! Mda, chiar asta a 
spus. 

Partenerul meu, pe care îl numesc cu 
afecţiune Companionul Doctoritei Jen, a 
strigat catre ecran: ,Bineinteles ca te simti 
rău. Mănânci prăjituri la micul-dejun și 
bomboane gumate la prânz și ești tristă că 
fiul tău va merge la facultate. Cum poate fi 
asta din cauza menopauzei?“ 

Punctul acesta de vedere este lesne de 
înțeles. Gândește-te din nou la diagrama 
celor 5 M din capitolul 1. Menopauza nu are 
loc într-un vid. Patriarhatul a făcut ca multe 
dintre noi să se grăbească să dea vina pe 
hormoni pentru orice. Este adevărat, toţi 
căutăm răspunsuri ușoare - chiar și 
medicii — dar în cazul femeilor care simt că 
sunt obosite sau la capătul puterilor, 
probabil că este vorba despre mai mult 
decât menopauză. 


Fii precauta cu privire la terapiile noi sau 
inovatoare 


Este un lucru obișnuit ca oamenii - în 
special medicii - să interpreteze în mod 
pozitiv semnalele mici din studii. De-a lungul 
timpului, femeile au fost vătămate de terapii 
care nu au fost evaluate temeinic și, prin 
urmare, ele merită date de cea mai bună 
calitate. Problema este că acest lucru poate 
necesita timp și, bineînţeles, cu toții dorim 
să obținem răspunsuri imediat. 


Răfuiala în materie de reproducere 


Simteam o furie mocnită în timp ce mă 
aflam în perioada de tranziție spre 
menopauză, iar aceasta nu a făcut decât să 
crească în intensitate. Am văzut-o și la alte 
femei și acest lucru m-a făcut curioasă să 
mă întreb de ce. Mi-a luat ceva timp să-mi 
organizez gândurile, pentru că, recunosc, în 
cea mai mare parte a timpului simţeam că 
aș vrea să scot un țipăt lung și primitiv. Desi 
este cuantificabil pentru moment, tipatul în 
eter este în cele din urmă epuizant și nu este 
un instrument deosebit de bun de îngrijire de 
sine sau schimbare. Trebuia să înţeleg sursa 
furiei mele, pentru că numai așa aveam să 
scap de ea și să pot folosi această energie 
în mod constructiv. În timp ce scriam 
această carte, totul mi-a devenit în sfârșit 
clar. 


A fi femeie înseamnă a coexista cu o 
provocare reproductivă unică impusă de 
biologie. În cazul meu, au existat menstruatii 
abundente, diaree menstruală și complicaţii 
grave ale sarcinii. Alte femei se confruntă cu 
obstacole și suferințe diferite, dar toate sunt 
consecinţele unei biologii „programate“ să 
îmbunătăţească rezultatele reproductive. 
Organismul nu este perfect, așa că unele 
femei sângerează prea mult, altele au 
sisteme imunitare care se întorc împotriva 
lor si le provoacă boli precum artrita 
reumatoidă, iar altele fac hipertensiune 
arterială în timpul sarcinii sau depresie 
postnatală, iar acest lucru este „în regulă“ la 
scară mare, deoarece evoluţia trebuie doar 
să fie suficient de bună. Dar suficient de 
bună înseamnă suficient de bună pentru 
multe, nu pentru toate. 

Ecuația ciudată și prost concepută a 
creierului mare și a capacităţii de a merge în 
poziţie verticală — însuși izvorul umanităţii — 

funcţionează doar pentru că femeile o 
îndură fizic, unele mai mult decât altele. 
Preţul evoluției și tot ceea ce am realizat 
datorită creierului și mobilităţii noastre 
depinde literalmente de faptul că femeile 
suportă o povară fizică inechitabilă. Faptul 
că femeile au o biologie mai complicată 
decât a bărbaţilor nu este chiar un secret; la 
urma urmei, înainte de adoptarea Legii 
privind îngrijirea la preţuri accesibile in 
Statele Unite, a fi femeie era, în esenţă, o 
condiţie preexistentă. 


În plus, tot femeile sunt și cele care 
suportă, de obicei, mai multe consecinţe 
financiare ale biologiei lor, indiferent dacă au 
sau nu copii. Este mai probabil ca ele să 
aibă locuri de muncă mai prost plătite și 
chiar și atunci când fac o muncă egală cu 
cea a bărbaţilor sunt adesea plătite mai 
puţin. Cel mai bun/rău exemplu în acest 
sens este cel al obstetricienilor-ginecologi — 
în mare parte femei — care sunt plătiți mai 
putin pentru a face o biopsie vulvară decât 
primesc urologii — în mare parte bărbaţi — 

pentru a face o biopsie scrotală. Aceeași 
procedură, același echipament, același nivel 
de durere, aceleași consecințe sexuale, dar 
plată diferită. 

De asemenea, este mai probabil ca 
femeile să facă muncă neplătită: treburi 
casnice, cum ar fi gătitul, curăţenia și 
îngrijirea copiilor, precum si munca 
emoţională în gospodărie și la birou. 

Suprasolicitarea corpului nostru pentru a 
umple lacunele pare să fie codificată în ADN- 
ul nostru. 

Femeile sunt manipulate să creadă că 
trupul lor — adică exact ceea ce le permite 
să rezolve ecuaţia creier mare-pelvis mic — 
sunt problematice și că, prin urmare, și ele 
sunt problematice. Suntem ba murdare, ba 
prostute, ba grase, ba dezgustătoare, ba 
slabe, ba pur și simplu ne plângem prea 
mult. Suntem forțate să ne mulțumim cu un 
sistem medical conceput în mare parte să 
răspundă nevoilor bărbaţilor, iar preocupările 
noastre medicale sunt respinse ca nefiind 


„atât de grave“ sau ni se spune ca sunt 
inventate. 

Când mi-am început tranziția spre 
menopauză, eram deja furioasă în legătură 
cu povara medicală și socială inegală creată 
de uter, ovare, vagin si vulva — ca si cum 
acestea ar fi sârma ghimpată de pe traseul 
plin de noroi al unei curse cu obstacole. Dar 
după ce am fost depus eforturi enorme, în 
loc să ajung pe câmpurile glorioase ale 
menopauzei, ceea ce mă aștepta a fost o 
resetare la versiunea Femeia 2.0 - un 
upgrade mai puţin dorit și cu un alt set de 
obstacole medicale de tolerat. Un număr și 
mai mare de moduri de a tăcea și a înghiţi și 
de a fi judecată ca fiind mai prejos decât 
bărbaţii. Este ca atunci când trebuie să o iei 
de la capăt, dar mai rău, pentru că acum ești 
considerată bătrână. 

Și atunci mi-am dat seama. Sursa furiei 
mele era această răfuială reproductivă, 
faptul că am înţeles atunci că menopauza 
este doar un alt mod în care povara 
perpetuării speciei este purtată în mod 
inegal de către femei și încă un mod în care 
biologia noastră este folosită ca armă 
împotriva noastră. Este cel mai supărător 
aspect al îndoctrinării despre care vorbeam, 
deoarece această biologie - de la pubertate 
până la moarte - este cea care a permis la 
propriu existența omenirii așa cum o 
cunoaștem. 

Multe femei au fost condiționate să se 
teamă de menopauză ca de o dată de 
expirare a relevantei lor si ca de un semn de 


slabiciune doar pentru ca asa o considerau 
bărbaţii. De fapt, avem aceste date 
uimitoare care ne spun că menopauza este 
exact contrariul - un moment în care, din 
punct de vedere istoric, femeile au contribuit 
cu lucruri marete la binele societăţii datorită 
cunoștințelor și experienţei lor. Da, 
menopauza are simptome și este asociată 
unor probleme medicale, dar există 
asistență medicală și, cu siguranţă, ea nu 
este o etapă care precedă morţii. 

Când este spusă de o societate 
patriarhală, povestea menopauzei este una 
despre tinerețea pierdută, fragilitate și 
depreciere. Dar povestea pe care vreau să ti- 
o amintesti este una despre valoare, 
autonomie și putere de exprimare, precum și 
despre cunoștințele necesare pentru a te 
menţine în cea mai bună stare de sănătate, 
cerandu-ti în același timp un loc la aceeași 
masă cu bărbații. 

Acesta este manifestul meu. 


Materiale 
suplimentare 


Tabele 


Tabelul 1. Tipare de sangerare si afectiuni asociate in 
cazul femeilor cu varsta de la 40 de ani pana la ultima lor 
menstruatie (presupunând că sarcina a fost exclusă) 


TIPARDE | CALITATEA 
SÂNGERARE | SÂNGERÂRII 


Menstruatii | Pătarea între Polip 

regulate menstruatii Cancer/leziuni 
precanceroase 
Infectie 


Menstruatii | Abundentă sau | Fibroame 
regulate cu durata > 7 Adenomioza 
zile Cancer/leziuni 
precanceroase 
Medicamente/suplimente 
care afectează coagularea 


Menstruatii | Abundentă sau | Tranzitia spre menopauza 


neregulate ușoară Contracepţia hormonală 
Tratamentul hormonal 
al menopauzei 
Amenoreea hipotalamică 
Boala tiroidiană 
Prolactină crescută 
Cancer/leziuni 


precanceroase 


Sângerare Poate varia de | Polip la nivelul colului 
după sex la o sângerare | uterin 
punctiformă Infectie 
pana lao Cancer/leziuni 
sângerare precanceroase 
puternică Inflamarea colului uterin 


Tabelul 2. Produse comune de hidratare vaginala: pH si 
osmolalitate, daca este cazul 


PRODUS BAZA [PH OSMOLALITATE 
HyaloGyn Acid 48 1 336 
hialuronic 
K-Y Liquidbeads Silicon Nu este | Nu este cazul 
cazul 


Vagisil Prohydrate | Acid Nu este | Nu este cazul 
Natural Feel hialuronic | cazul 

Yes - produs de Apa 4,15 250 

hidratare vaginala 


Tabelul 3. Hormoni vaginali de calitate farmaceutica 


PRODUS DOZAJ DE NOTE 
INTRETINERE 


Crema cu 
estradiol 
0,01 mg/g 


Crema cu 
EEC 0,625 
mg/g 


Inel cu 
estradiol 
7,5 mcg/zi 


Estradiol 4 
mcg capsulă 
gelatinoasa 


Estradiol 10 
mcg capsulă 
gelatinoasa 


Estradiol 10 
mcg tableta 


DHEA 6,5 mg 


ca 


0,5-1 g, de 
două ori pe 
săptămână 


0,5-1 g, de 
două ori pe 
săptămână 


1 inel schimbat 
la fiecare 3 luni 


1, de două ori 
pe săptămână 


1, de două ori 
pe săptămână 


1, de două ori 
pe saptamana 


Poate fi o opțiune mai 

bună pentru femeile cu 
iritatii si dureri la nivelul 
vestibulului si al vulvei. 


Poate fi o opțiune mai 

bună pentru femeile cu 
iritatii si dureri la nivelul 
vestibulului si al vulvei. 


Poate ieși din discuție in 
cazul unor femei cu 
prolaps. Pentru unele 
femei, poate fi dureros la 
introducere, iar altele, în 


special cele care suferă de 
artrită, pot avea dificultăţi 
la introducere și scoatere. 
Doză foarte mică.* 


Fără aplicator și minimă 
murdărire. 
Doză foarte mică.* 


Fără aplicator și minimă 
murdărire. 
Doză foarte mică.* 


Preincarcat în aplicator de 
plastic, unele femei sunt 
deranjate de impactul 
asupra mediului.* 


ma ooo 


* Variantele cu doze foarte mici nu par să aibă 


rezultat o absorbție măsurabilă de 


estradiol în sânge, iar nivelurile de estradiol 
rămân în intervalul specific menopauzei, 
care este <20 pg/ml. 


Tabelul 4. Doze echivalente pentru diferiti estrogeni 
si sisteme de administrare 


DOZA ECHIVALENTA SURSA 


ORALAO 

| Estradiol 1mg Partial sintetic 

EEC | 0,625 mg Natural 

Ec | 0,625 mg Partial sintetic 

Etinilestradiol | 0,005 mg (sau 5 mcg) | Partial sintetic 
sau sintetic 

 Estropipate 0,625 mg i Partial sintetic | 

Estrogeni | 0,625 mg Partial sintetic | 

esterificati 


TRANSDERMICA 


Plasture cu Partial sintetic 


0,05 mg 
estradiol 
(matrix)* 
Plasture cu 0,05 mg Partial sintetic 
estradiol 


(reservoir)* 


3 marci diferite cu Partial sintetic 
sisteme de administrare 


diferite, vezi tabelul 5 


Gel cu estradiol 


Emulsie cu Semisintetic 


2 pachete 
estradiol 
Spray cu 3 sprayuri Semisintetic 
estradiol 
VAGINALA | 
Inel cu estradiol | 0,5 mg Semisintetic 


*În cazul unui plasture cu matrice, estradiolul se 
află în adeziv, în timp ce în cazul plasturelui 
cu rezervor, acesta se află într-un rezervor 
deasupra adezivului. 


Tabelul 5. Doze echivalente pentru gelurile cu estradiol 


LOCUL APLICARII NIVELURI DE 
ESTRADIOL 
EstroGel | 1 pompă | Brat, de la 
încheietura mâinii 
până la umăr 


Divigel |pachet | Partea superioarăa |34mcg 
de 1 g coapsei 
Elestrin | 2 pompe | Partea superioarăa |37,5 mcg 
bratului/a umărului 


Tabelul 6. Progestogeni în Statele Unite ale Americii și 
Canada 


PROGESTOGEN CLASA CĂI DE 
ADMINISTRARE 
drospirenonă derivat de oral 
spironolactonă 
levonorgestrel derivat de oral, intrauterin 
testosteron (DIU), transdermic 


acetat de derivat de oral 
medroxiprogesteron | progesteron 
acetat de derivat de oral, transdermic 
noretindrona testosteron 
norgestimat derivat de oral 

testosteron 


progesteron progesteron oral, gel vaginal 


Tabelul 7. Regimurile progestogenilor 


fF ROGESTOGEN | NOTE SUPLIMENTARE 


Continuu | Zilnic * Tranzitia la menopauza: 
poate agrava neregulile de 
sângerare. 

* Postmenopauza: nu ar 
trebui să reia menstruatiile 
(majoritatea femeilor preferă 
să nu aibă sângerare). 

Ciclic 12-14 * Tranzitia la menopauza: Cel 

zile/lună mai puţin probabil să 
agraveze tiparele de 
sângerare.0 
* Postmenopauză: 80% dintre 
femei vor avea unele 
sângerări în fiecare ciclu. 


Intermitent | 3 zile da și 3 + Poate fi util pentru femeile 
zile nu care au sângerări persistente 
după menopauză dacă iau 
tratament continuu și care 
doresc să nu mai aibă 
sângerări. 
Ciclu lung | 14 zile la fiecare | * Sângerări mai abundente, 
2-6 luni dar mai puţin frecvente. 
* Abordarea cea mai putin 
preferată, deoarece este 
posibil ca expunerea să nu 
fie suficientă pentru a reduce 
riscul de cancer, necesită o 
consultare aprofundată și o 
monitorizare specială. 


Tabelul 8. DIU cu levonorgestrel in Statele Unite ale 
Americii (începând din august 2020) 


TOTAL 


ANEXE 


NUMELE HORMON | DURATA DE | UTILIZARE EXTII 
MĂRCII | HORMON | ELIBERAT | UTILIZARE | (STUDIILE SUST 
ZILNIC (APROBATĂ UTILIZAREADINI 
DE FDA) DE RECOMANDA 
FDA) 
Mirena | 52 mg | 20 mcg 5 ani 7 ani 
Lilette 52 mg 18,6 mcg | 4 ani 5 ani 
Kyleena |19,5mg /|17,5mcg | 5ani Nu exista date 
Slya 13,5mg | 14mcg 3 ani Nu exista date 


Anexa A. Sinteza estradiolului, a estronei 
și a testosteronului din colesterol 

Anexa B. Dietele DASH, mediteraneeana 
si MIND 


Cereale integrale | Cereale integrale, 1-2 Legume cu frunze 
zilnic portii/masa la masa verzi, 26 

Legume zilnic principala portii/saptamana 
Fructe zilnic Legume =2 portii/masa | Alte legume, 21 
Lactate, cu Fructe, 1-2 portii/masa | portie/zi 

conţinut scăzut | Masline/nuci/seminte, | Fructe de pădure 


de grăsimi sau 
degresate, 2-3 
portii/zi 

Carne de pasăre, 
2 
portii/saptamana 
Peste si fructe 
de mare, 1-2 
portii/saptamana 
<2 portii/zi 
Leguminoase, 2 
portii/saptamana 
Nuci, seminte, 4- 
5 
portii/saptamana 
Grăsimi și uleiuri, 
2-3 porţii pe zi 
Dulciuri, <5 porții 
pe săptămână 


1-2 porții /zi 

Cartofi <3 
portii/saptamana 
Leguminoase 22 
portii/saptamana 
Peste, fructe de mare 
22 portii/saptamana 


Carne de pasăre/carne 


alba 2 
portii/saptamana 
Ouă 2-4 
portii/saptamana 
Lactate cu continut 
scazut de grasimi 2 
portii/zi 

Carne rosie <1 
portie/saptamana 
Carne procesată <1 
portie/saptamana 
Dulciuri <2 
portii/saptamana 


Vin rosu, cu moderatie 


22 
portii/saptamana 
Cereale integrale 
23 portii/zi 

Peşte 21 portie 
pe săptămână 
Carne de pasăre 
22 porții pe 
săptămână 
Fasole 23 
portii/saptamana 
Nuci 25 
portii/saptamana 
Vin 1 pahar/zi 
Unt <1 lingură/zi 
Branza <1 
portie/saptamana 
Carne rosie <4 
portii/saptamana 
Produse de 
patiserie si 
dulciuri <5 
portii/saptamana 
Ulei de măsline 

1 Site si aplicatie din spatiul american, care 
publică recenzii despre companii. (N. red.) 


2 Traducere de Margareta Manole, Curtea Veche 
Publishing, București, 2021. (N. red.) 


3 Scriitoare americană, cunoscută pentru cărțile 
sale adresate copiilor, adolescenților şi 
tinerilor, în care îi familiarizează cu corpul lor. 
(N. red.) 


4 Trimitere la faptul că primele trei litere ale 
cuvântului „menopauză“, „men“, înseamnă 
„bărbaţi“ în limba engleză. (N. red.) 


5 Hot flashes este termenul folosit în engleză 
pentru bufeuri (flash = aprindere, clipă, fulger, 
sclipire). (N. red.) 


6 În engleză, „sex hormone-binding globulin’. (N. 
red.) 


7 „High“, respectiv „low“, in limba engleză. (N. 
red.) 


8 Izoflavonă care se găsește în soia și produsele 
din această leguminoasă. (N. red.) 


9 Dispozitiv de administrare intrauterină, practic, 
un sterilet. (N. red.) 


10 Diagnosticul de osteopenie încă se pune în 
România, ca o formă de demineralizare a 
oaselor care precedă osteoporoza. (N. red.) 


11 În engleză, trimitere la „lift more“, „ridică mai 
mult“. (N. red.) 


12 Lori A. Brotto, Sex constient. Cultivarea 
dorinței prin mindfulness pentru femei, 
traducere de Mirela lacob, Curtea Veche 
Publishing, București, 2022. (N. red.) 


13 Sau PT-141. (N. red.) 
14 „Cremă pentru tipete“, în engleză. (N. red.) 


15 Cunoscut și sub numele de boala Willis 
Ekbom. (N. red.) 


